
Хронолошки преглед главнијих књижевних дела од 1848 
до 1871 (прилог 1[—П1). 

Ово дело је покушај да се синтетички и у 
главним цртама представи време од 1848 до 1871 
године у српској књижевности и у српском духовном 
животу, наш ЗШтт- ита Птапдгећ, сва она бујна 
епоха нашега националнога и књижевнога роман- 
тизма, позната под општим именом омладинскога 
покрета. То узрујано и плодно доба један је од 
најважнијих и најинтенсивнијих тренутака у новом 
животу српскога народа. То је најопштији српски 
покрет, први који се у исти мах простире и на 
Србе у Аустро-Угарској и на Србе у Србији; тада 
су избиле и обележиле се главне струје нашег 
духовнога живота, и тада су се јавили и развили 
главни представници наше нове књижевности. Је- 
дан покрет такога обима и значаја заслуживао је 
нарочиту монографију. 

Осповна пдеја ових проучавања нашег наци- 
оналног и књижевног романтизма била је довести 
у везу Уједињену Омладину Српску и њене идеје 
са сличним покретима на Западу: са немачким 
романтичким националним покретом у првој по- 
ловинп ХІХ века, са Младом Италијом Мацинија, 
у неколико и са руским реФормним покретом шез- 
десетих година прошлога века и са истовременом 

Француском опозицијом противу Наполеона Ш. Исто 
тако покушано је овде да се омладинске књижевне 
идеје представе као одјек опште европске, а на- 
рочито немачке романтике. 

Ако се игде могло рећи да је књижевност израз 
друштва, „копија околних нарави и ознака једнога 
стања духова“, како вели Тен у знаменитом пред- 
говору својој Историји енглеске књижевности, то је 
одиста случај у овом периоду наше књижевности. 
За писце Уједињене Омладине Српске може се го- 
тово дословце рећи оно што је Хајне 1835 писао за 
своје немачке сувременике : „Писци Младе Немачке 
не праве разлике између живота. и писања; они не 
деле политику од науке, уметности, религије; они 
су у исто време уметници, трибуни и апостоли,“ 
Омладинска књижевност била је одјек идеја и 
тежња целога нараштаја, и она је била јако про- 
жета политичким и социјалним идејама, исто онако 
као што су њени политички назори и борбе имали 
сасвим књижевно-романтичарску боју. Књижевност 
и јаван, политички живот у омладинском добу тако 
су између себе тесно везани, у толикој се мери 
прожимају, да је немогућно одвојити их и проу- 
чавати их независно свако за себе. 

У овој књизи представљено је доба од 1848 
па до 1871 године. И то је с тога што омладин- 
ски покрет, Уједињена Омладина Српска, званично 
основана 1866, није се појавила изненада, тако рећи 
преко ноћ, него је у врло блиској вези са добом 
око 1848. Омладински покрет шездесетих година 
био је прпродан наставак, бујно подмлађивање 
онога јасно обележеног покрета четрдесетих го- 
дина, који се раввио под непосредним утицајем 
западно-словенских панслависта, који је дошао до 

свога пунога израза и апогеје у бурноме добу око 
1848 године, и најзад био угушен суровим прити- 
ском реакције у »обе Србије“, како се то онда 
говорило. Тек повратком уставнога живота и с ове 
и с оне стране Саве и Дунава, те угушиване 
идеје развијају се у један организован, широк по- 
крет, са одређеним пдејама и програмом, са про- 
страним амбицијама, са већом силином но и једна 
српска духовна и књижевна струја и пре и после 
тога. Тај период се почиње 1848, јер тада су 
цветале прве омладинске дружине, јер је тада из- 
вршен први „Савез Младежи Србске“. А завршује 
се 1871, јер је тада званично престала Уједињена 
Омладина Српска. Та је подела приближна и про- 
извољна, и никако не значи да омладински покрет 
почиње ! јануара 1848, а закључује се са 31 де- 
цембром 1871, и да је сав испуњен искључиво 
омладинским идејама и задахнут једино омладин- 
ским духом. И пре 1818 било је истих струја и 
тежња; за све то време старија школа упорно 
продужавала је свој живот, нова, позитивистичка 
струја јављала се, ишла упоредо са том нацио- 
налпом романтиком, као што и данас многе омла- 
динске идеје још живе и налазе својих апостола и 
верних. Поделе и уопштавања као што су ова само 
су за невољу, да би се цео покрет показао пре- 
гледније и уочљивије, али и овде, као и свуда, 
живот и стварност измичу нашим вештачким и 
ломним класификацијама. 

У овој књизи проучавано је и приказано два- 
естак писаца, песника и приповедача, два или три 
нараштаја књижевна, који, поред свих разлика у 
годинама, имају приближно један исти, омладин- 
ски, начин гледања на ствари и, једна књижевна 

схватања, и који су били или активни чланови 


Уједињене Омладине Српске, или били у кругу 
њених главних идеја и тежња Једни од њих, 


рођени двадесетих година ХІХ века, почели су 


писати четрдесетих година, и такви су: Бранко 
Радичевић, Љубомир П. Ненадовић, Богобој Ата- 
нацковић, Јован Илић, Јован Сундечић, Јаков Игња- 
товић. Други су рођени тридесетих година и ушли 
су у књижевност педесетих година, као: Змај Јован 
Јовановић, Бура Јакшић, Стеван В. Каћански, Јован 
Драгашевић, Коста Руварац. Том правом омладин- 
ском поколењу припадају и они нешто млађи писци, 
рођени четрдесетих година, који су почели писати 
око 1860, као што су: Лаза Костић, Милорад П. 
Шапчанин, Милан Кујунџић, Јован Грчић-Миленко, 
Драга Дејановић, Владимир Васић. 

Са двадесет писаца који су овде истакнути 
није исцрпена сва листа многобројних списатеља 
онога времена. Овде нису нарочито проучавани 
писци као Јован Ст. Поповић, Јован Суботић, Ма- 
тија Бан, Ђорђе Малетић, који су певали и педе- 
сетих и шездесетих година, али у духу старије, 
дидактично-патриотске поезије, пли, како се то 
онда звало, „објективне лирике.“ Овде није било 
речи о писцима ван књижевних школа, као што је 
био Његош. Исто тако није говорено о представ- 
ницима омладинске науке: о Философу Алимпију 
Васиљевићу, историчару Панти Срећковићу, социо- 
логу Владимиру Јовановићу. Јакова Игњатовића, који 
се доцније сасвим размимоишао са Омладином, али 
који је био један од најкрупнијих представника 
омладинскога духа у почетку шездесетих година, 
засебно сам проучавао у нарочитој књижевној сту- 
дији, коју је такође издала Српска Краљевска 

Академија. Светозар Марковић и Љубен Каравелов 
_ својим радом донекле припадају Омладини, али 
својим идејама и правцем сасвим су из новога по- 
крета седамдесетих година. Омладински писци тре- 
ћега реда, као Ђорђе Звекић, Радмило Лазаревић, 
Дамјан Павловић, Ђорђе Бугарски, тешко и да 
улазе у књижевност. Можда је било потребно рећи 
и о писцима Јовану Борђевићу, Др. Јовану Андре- 
јевићу, Ђорђу Рајковићу, Владану Борђевићу, Илији 
Огњановићу, али они су ми изгледали нерепрезен- 
тативни, са недовољно особености, и са бледим 
књижевним Физиономијама. Најзад, овде није било 
речи и о писцима који идејама и правцем припа- 
дају омладинском периоду, али су почели писати 
доцније. као што је на пример Павле Марковић- 
Адамов. 

У израђивању овога дела, служио сам се из- 
ворима прве руке, у првом реду самим књижев- 
ним пропзводима овога доба, делима, часописима, 
листовима, брошурама, календарима, публикаци- 
јама сваке врсте. Старао сам се да: непосредно, из 
саме стварности, извучем есенцију истине. У На- 
родној Библиотеци и библиотеци Српске Краљев- 
ске Академије у Београду и библиотеци Матице 
Српске у Новом Саду нашао сам важног и необјав- 
љеног материјала, од кога нарочито треба истаћи 
целокупну архиву Дружину Младежи Србске у бео- 
градској Библиотеци. Г-ђа пок. Мише Димитрије- 
вића у Новом Саду љубазно ми је ставила на рас- 
положење архиву омладинског годишњег одбора 
новосадског из година 1868, 1869, 1870 и 1871. 
Затим, са много користи, консултовао сам борце 
из тога доба, учаснике, и саме инциаторе покрета, 
као Г. Г. Владимира Јовановића, Ђорђа Поповића, 

Стојана Бошковића, Антонија Хаџића, Др. Михаила 
Полит-Десанчића, Глишу Гершића, Др. Лазу Ста- 
нојевића и друге мање познате. И ја бих забо- 
равио своју прву дужност ако им не не бих и овде 
захвалио на услузи коју су тиме учинили историји 
српске књижевности и српског духовног развића. 

Цела ова књига није потпуна, и ја то врло 
добро осећам. Има ствари које су недовољно истак- 
нуте, а има их које су сасвим занемарене, или и 
недотакнуте. Те празнине биле су неизбежне у 
једном оваквом послу и на једном овако сасвим 
необрађеном пољу где се морало ослонити само 
на свој рад, често заморан велики Физички рад. 
Најзад, у једном тако сложеном књижевно-идео- 
лошком покрету као што је био омладински, где 
је толико изукрштених струја разноврсних еле- 
мената, често и противречних појава, био је само 
један начин азвући се из тога замршенога комплекса, 
и дати синтетички поглед: а то је јаче истаћи 
главне црте и стране, а мање важне оставити у 
позадини и тами. : 

Ја сам ушао у овај посао без и једнога пред- 
убеђења, само са једном жељом: тачпо схватити 
и добро представити један од најважнијих трену- 
така нашега књижевнога и духовног живота. По- 
шав са гледишта Француског исторпчара да је 
„симпатија душа историје“, трудио сам се да ста- 
нем на земљиште тих људи, да уђем у њихове душе 
и да живим њиховим унутрашњим животом. Ма 
колико човек и не делио врло често некритичне 
пдеје и велике илузије тога загрејанога нараштаја 
који је живео на горама одушевљења“, не може 
а да не осети извесно поштовање према свем том 
безусловном идеализму, тој снажној вери у блиску 

победу српскога народа, и у недогледан напредак 
_ човенанства, и према тој љубави за књижевност и 


њене лепоте. 

Може се доводити у питање тачност основних 
идеја омладинских и корисност свега тога широко 
схваћеног, амбициозног и хучног рада. Може се за 
пуно књижевних дела рећи оно што је један писац 
рекао за извесна дела другога и трећега реда: да 
су то документа али не монумента. Али оно што 
неоспорно вреди у омладинском покрету и у ње- 
говој обилној књижевности, то су оне велике добре 
воље, она нештедно развијана енергија и оно лепо 
самопоуздање. Такви напори, чак и када не уроде 
плодом, значе напредак, и они су израз животне 
моћи, културне способности и прогресивне усаврш- 
љивости једнога народа. 


Београд, 
октобра 1906. 
Јован Скерлић. 








КЊИГА І 

ГЛАВА І. 
Српека Омладина око Јана Колара и Људевита Штура. 


Ранији покушаји. — „Слобода“ у Пожуну. — Друштва 
у Пешти и Сегедину. — Савез „Младежи Србске“ — 
„Славјанка.“ — Омладина у покрету од 1848. 





Упоредо са патриотским покретом немачке, 
мађарске, чешке и словачке омладине у првим де- 
сетинама ХІХ века ишао је и скроман покрет срп- 
ских ђака на вишим аустријским и мађарским шко- 
лама. Готово у исти мах, када се целокупна немачка 
омладина била заложила за либералан и националан 
препорођај раскомадане и политички бесправне 
Германије, међу српским и хрватским ђацима у 
Бечу стварао се један мали патриотски покрет. 
Антун Михановић, доцније познат песник илирски 
и писац химне хрватске Глера паза дотостћо, оснива 
1818 друштво српских и хрватских ђака с намером 
да издаје лист Одазтић ПптѕРа, који у осталом није 
ни изишао, јер није могао да нађе претплатника. 

Од 1896 до 1829, или од 1829 до 1831, посто- 
јало је у Грацу друштво српских и хрватских ђака, 
са називом Србска Влада,' које се, како вели Т. 


1) Даница, 1870, стр. 11—15; Емил Чакра: Похвална реч Др. Бо- 
жидару Петрановићу, Јавор, 1876, стр. 87, Ђорђе Поповић: М№ојо Бал- 
тиб. Братство, У, 1892. Пјиго Ѕигтіп: НтгаѓѕзЕ, Ртеротод. 1790—1835. 
1903, стр. 123. 

Смичиклас у биографији Вјекослава Бабукића, прво 
звало Илирски Клуб. Душа те мале и врло активне 
дружине био је Мојсило Балтић, доцније члан на- 
месличкога већа у Загребу. Србска Влада била је ор- 
ганизована као и свака друга влада: имала је свој 
устав, јерархију, часнике, велике и мале чиновнике. 
„Деспот“ је био неки Вршовац, који је доцније 
умро као мали чиновник у Броду; министар спољ- 
них послова био је Јован Шупљикац, брат доцни- 
јега војводе српског Стевана Шупљикца; мини- 
стар финансија, са титулом, »„Рочилд“, био је 
Божидар Петрановић, доцније председник Матице 
Далматинске, увелики адмирал“ био је Јосиф Плав- 
шић из славонског Брода. Деспот“ и министри 
бирали су се из реда правника; Филозофи су могли 
бити само „практиканти,“ Међу тим „практикан- 
тима“ Србске Владе били су: Људевит Гај, доцније 
словачки бискуп Сломшек, хрватски ‘драматичар 
Димитрије Деметар п Ђорђе Мушицки, синовац Лу- 
кијана Мушицког. Друштво је било нека врста 
Витѕсһепѕсһарі-а, и где се на редовним седницама 
певало и забављало, и где су читани књижевни ра- 
дови чланова, а нарочито народне песме. Људевит 
Гај добио«је прво своје национално образовање и 
израдио прве своје идеје у овом веселом ђачком 
друштву. Он помиње у својој аутобиографији ко- 
лико му је користило друговање са тим младим 
људима: }Ја у њих познавањем народа и отаџбине 
све већма гајах пробуђено родољубље. А они мени 
обилато враћаху ово познавањем чистога језика и 
казивањем народних песама јуначких.“ Отац или- 
ризма нарочито истиче Мојсила Балтића, који му 
је открио „унутарњу вриједност нашега народног 
језика“, и са њиме је он, као рођени Загорац, на- 

учио волети и поштовати народни језик, са њиме 
је први пут у збиркама Вука Караџића читао срп- 
ске народне песме. 

Као у Грацу, тако и у Сегедину, 1835, 1836 и 
1837, имали су српски ђаци своје књижевно и ро- 
дољубиво друштво Младо Јединеније,') уда се чла- 
нови вежбају у свима родовима лепога штила,“ 
Поред Ђорђа Малетића, стуб тога друштва био је 
Јован Суботић, који је ту и почео певати. Обоје 
су своје стихове, читане у друштву, слали Сербском 
Летопису. У Лири Јована Суботића“) налази се 
Поздрав Младом Јединенију, у коме млади упје- 
вац“ пева: | 


Јединије моје мило, 

Да ти буде срећан труд, 
Да т' осени славе крило, 
И доведе концу пут; 
Да ти јутро златна недра 
Лепше подне одоје 

А вечера сласти ведра 
Груд заслужну напоје. 


А у последњој строфи песник узвикује: 


Зато мило Јединије 

Да те моћни Србства дух 
Кроз науке удолије 

У зрелости води луг... 


Цео рад друштва, које се као цео млади нараштај 
тадашњи напајало поезијом Лукијана Мушицкога 
и Милоша Светића, и духовну храну налазило у 
Сербском Летопису, ограничавао се на пригодну 


1) Живот Д-ра Јована Суботића (Аутобиографија). Први део: Идила. 
Нови Сад, 1901, стр. 130. 
2) Пешта, 1837, стр. 61. 

поезију и родољубиву оду. 1839 године још се на- 
лази траг тога малога круга, и то у књижици „Ода 
Евгенію одъ Гьурковићъ«, »од совдинске учеће се 
младежи србске сверадостно поднешена. « 

15 октобра 1843, српски ђаци у Сегедину осни- 
вају Друштво учећи се Србаља, које је имало управу: 
„председатеља, два капетана, књижничара, про- 
токолисту и под-протоколисту.“ „Членови од пред- 
седатеља одређени“ имали су доносити своје ра- 
дове, читати их, декламовати песме, оцењивати 
туђа дела. Нарочито су превођена дела латинских 
писаца и писане су оде и похвале. Друштво учећи се 
Србаља престало је 10 јуна 1844, понова је обнов- 
љено 99 маја 1846, и одржало се све до 20 маја 1848, 
када га је школска власт забранила. | 

Све су то били усамљени, кратковечни поку- 
шаји, који нису имали утицаја, и који су прола- 
зили без великога трага. Јачи омладински покрет, 
који ће трајати неколико година и бити од важнога 
утицаја у догађајима од 1818 године, јавља се 
1843 п 1844. 

Те школске године приличан број српских 
ђака из новосадске и карловачке гимназије, ради 
практичног учења мађарског и немачког језика, 
кренуо се у горње крајеве“, у лутеранске гим- 
назије, у Пешту, Пожун, Печуј и Сегедин. Угарски 
еванђелисти имали су повластицу да се могу шко- 
ловати на протестантским универзитетима немач- 
ким, и јавна настава у њима била је напредна и 
релативно много боља но на осталим школама 
угарским. Српски ђаци су дошли у те школе у доба 


ђ) Извештај Паје Димитријевића од 26 јула 1868, упућен годишњем 
Омладинском Одбору у Новом Саду. (Архива Новосадског Омладин- 
ског Одбора). 

када се и међу Мађарима и Словацима јављао врло 
жив националан покрет, када се у целој земљи 
осећало време које претходи великим политичким 
и друштвеним потресима. Два велика „Славјана“, 
„Људевит Штур у Пожуну и Јан Колар у Пешти, 
вршили су јак и непосредан утицај на младо срп- 
ско поколење. 

Пожун је тада био средиште књижевног жи- 
вота словачког, и ту се оснивала нова словачка 
књижевност, независна од чешке. 18174 изишла је 
ту прва књига на чистом словачком језику, а 1845 
почеле су излазити Словачке Народне Новине са књи- 
жевним додатком Орао Татрански. Пожун постаје 
јако средиште и словенског и националног покрета 
међу српским ђацима. Штур је тамо био развио 
сву своју живу активност, а међу ђацима га је 
помагао један млад и одушевљен човек, који ће 
играти велику улогу у српском народном животу, 
и које се тада потписује на својим панславистичким 
стиховима: Светозар-Свеслав Милетић. У његову 
стану састајали су се млади Срби, неколико Хрвата 
и Словака, склапали „савез вечитога пријатељства“, 
братимили се, заветовали се да ће живети и мрети 
ва „Славјанство“, читали своје радове, критико- 
вали их, спремали се за јаван рад, за широку 
акцију, која их је много пре захватила но што су · 
се они надали.) Друштво је носило име Слобода, 
и имало свој рукописни лист Соко, испуњен са- 
ставима самих чланова. 

Штур, тада професор на лутеранском лицеју 
у Пожуну, сматра за свој главни задатак да при- 


!)) Јован Ђорђевић: Из мојих успомена. Јавор, 1592. 

купи око себе ондашње чешке, словачке и хрват- 
ске ђаке, да их васпита у словенском духу, при- 
преми за велике догађаје који су били на помолу. 
Они се сви осећају као јелна целина, и Никанор 
Грујић, у једној песми из 1844, испеваној у част 
митрополита Јосифа Рајачића, вели о тој младој 
словенској ђачкој породици: 


Го не било јато соколова, 
Већ то били пожунски Славени, 
Све синови једне Славе мајке.... 


Један од Штурових ондашњих ђака, Јосиф Под- 
градски, ) шездесет година доцније, описао је како 
је Штур вршио своје апостолство међу младим 
духовима словенским, од којих ће многи играти 
велике улоге у покрету од 1848 и главом платити 
веру у своје словенске и националне идеале. 

У лицеју је дотле било друштво немачких, 
мађарских и словачких ђака. Штур, некадашњи 
питомац кнеза Михаила, лични пријатељ Вука Кара- 
џића и Бранка Радичевића, „Словак, побратим Или- 
рославах“ у Патласт, осећа нарочите симпатије према 
српским и хрватским ђацима, и оснива српско- 
хрватску ђачку групу. Идеалист, обожавалац Миц- 
кијевића, са апостолским жаром проповеда он веру у 
Словенство, да Словени имају да препороде ослаб- 
љено човечанство, да замене изнурену латинску 
и непотпуну германску цивилизацију, да оснују 
велико словенско царство, пуне, хумане и идеалне 
цивилизације. „Штур нам, вели Подградски, беше 
као неки прозор, кроз који смо с поносом гледали 
цело Словенство и његову улогу у историји. Осе- 


1) Удружење словенске омладине у Пожуну под Људевитом Шту- 
ром год. 1840 и даље. Бранково Коло, 1904, бр. 34—32. 

Һали смо да смо грана, као што вели Мушицки, 
једне велике, Богом обилато снабдевене словенске 
породице.“ 

На заједничким седницама словенских ђака 
читају се народне песме чешке, српске, пољске и 
руске, Мицкијевићева предавања на СоПеге де Егапсе 
о словенској народној поезији, Северни Орао Хом- 
јакова, нарочито 5[аоу Псета од Јана „Колара. Сем 
тога, оригинални радови, песме, приповетке, оцене, 
и опширне, праве словенске дискусије. Штур их ру- 
ководи, и сам живо учествује у њима, дајући тон, 
правац и последњу, пресудну реч. Дају се и позо- 
ришне представе, образују се друштва умерености, 
а о распусту ђаци иду по селима и по црквама 
заклињу сељаке да неће више пити. 

Штур око .1839, заједно са словенским ђацима 
свечано дочекује у Пожуну српске правитељствене 
питомце који иду на страну, води их у ђачки клуб 
и држи им „узбудителна слова.“"') Исто тако, 18224, 
он свечано дочекује Јосифа Рајачића, „митрополита 
славенске цркве“. Он увек сматра себе за „душе- 
попечитеља“ младих Срба. У једном занимљивом 
писму из 1846 године, ) пише он свом добром при- 
јатељу Никанору Грујићу: „Србљи у Модри јесу 
врстни младићи. Ономадне сам их посетио у јавном 
друштву, и с другим Славјанима чули смо тамо 
њиова сачинења, говорништво и веома смо били 
задовољни. Влада међу њима дух добар и слога. 
Напротив двојицу богами, и како ваља испсовао. 
Милетић и Влашковић јесу врстни младићи. Некоји 


!) Путовање по новој Србији. Пише Сретен Л. П. Нови Сад, 
стр. 200—201. 

2) Ђорђе Магарашевић: Живот и књижевни рад Никанора Гру- 
јића, пакрач. владике. Ваа Јидозатепвке Акадетаје, кп). 156. стр. 1—10. 

су увбунили друге и то само поради својих особ- 
љивости. Имао сам доста посла да се мир поврати.“ 

Српски ђаци у Пешти били су подељени на 
Филовофе и правнике, који се нису слагали, али је 
ипак и међу њима било књижевнога и родољуби- 
вога покрета. Као ђаци у Пожуну, и они су имали 
свој рукописни лист Световид. А оно што је По- 
жунцима био Људевит Штур, то је њима био Јан 
Колар, тада парох словачке еванђеличке општине 
у Пешти.) Колар је тада био под јаком сумњом 
панславизма, пи узалуд је сваки час подносио лоа- 
јалне изјаве, уверавао о својој верности влади и 
династији, у њему се непрестано гледао опасан 
словенски агитатор, непријатељ Аустрије и Хабс- 
бурга. Ипак, он одржава везе са Србима. Његова 
велика словенска душа, која је под именом „наш 
народ“ обухватала целу словенску породицу, била је 
отворена и за Србе, за које је он, како изгледа, 
имао нарочитих симпатија. У својим успоменама 
прича како је као дете радо слушао српске трговце 
из Јужне Угарске који су долазили у Пешту, зна 
се за његову велику љубав према српској народној 
појезији, као што је познато да је преко године 
постио само три дана: на дан чешке пропасти на 
Белом Брду, на дан када је Кошћушко потучен и на 
српски Видовдан. Још у 1825, Сербски Летопис, бу- 


5) Јап КоПат. 1793 — 1852. Зрогик зван о йіуоіё разођш а Шегагп 
позни рёусе „Зјауу Юсегу.« Ма озјауп јећо збојефусћ паголепіп гейассі 
Егап ка Разігпка удају Сезку АКадешаку Зројек үе Үійпі а Моуаизку 
А кайетіску зројок Тагап уо Уледт. Үе Үійрі, 1893. Нарочито чланци: 
Станоје Станојевић: Колар у успомени код Срба; Ђорђе С. Ђорђевић: 
Колар и српска књижевност; Ми уој Ѕгере1: Јап КоПаг і Нгуан ; АЈехаріг 
Коси)іпѕкі: Котаппеска тузјепка а ѕкиаѓеспозё. 

— Јап КоПат. Харзлза! Пт. М. Мигко. І е]. Ропаёіѕ 12 } еѓоріѕа 
Мапсе 5]оуерѕКке“ ха Іеќо 1894. У 1јаЪјарі, 1894. 

дећи народну и словенску свест код Срба, позива 
се на њега, а 1827 доноси преводе сонета из 81407 
сета. У Будиму 1828 изишао је Именословь или 
рбчник лычни имена разны народа Славенски, 
који је приредио Јован Пачић, а „умножло с ла- 
тинском ортографіом израдио и примъчаніа додао“ 
„Іаннъ Коларљ,“ Његов чланак „О литерарној (књи- 
жевној) зајмности међу народи и наречијама сла- 
венским донео је прво, 1835, Сербски Народни Лист 
његовог личног пријатеља Теодора Павловића, — на 
којега је оннеобично утицао —, па чешки лист Коби у 
1836, а Гајева РПатса 1837, пре но што је изишао у 
целини на немачком, у Пешти, 1837, под насловом 
Џеђет дле ИПетаттасће  УУесћзеТвез две гмлвсћет дет 
ретзсһледепеп Ѕіёттеп ита Митаатћет, Дет 81атоіѕсћет 
Маћот. Када је Литерарна зајменост изишла у Серб- 
ском Народном Листу, Теодор Павловић је поздра- 
вио писца: 


Од Тебе славнијег не имамо, о Коларе мили! 
На коли Твоји све у род из света носиш Славјане; 
О дуго дакле и срећно Ти с нама срећнима шествуј! 


А када је 1837 та знаменита књига изишла на 
немачком, Теодор Павловић јавља у своме листу: 
»С радостију хитамо читатеље наше известити, да 
је високоучени целом а најпаче Словенском свету 
познати Г-дин Јоан Колар своје, за Славенство не- 
оцениме важности, сочињено дело „О књижевној 
зајмености међу народима и наречијама славенским“ 
(које смо ми у нашег листа 1835 числу 25 и проч. 
саопшчили) сад пространије и на немачком језику 
издао.“ 

И са тога немачког издања, тај знаменити 
његов чланак, који је теорија и примена књижев- 


З 


~ 

нога панславизма, изишао је у Београду, у преводу 
Димитрија Теодоровића, 18145, под насловом О кнђи- 
жевной узашемности између различни племена и 
нарђчил славянскогъ народа. У свима српским ли- 
стовима тридесетих и четрдесетих година налазе 
се одушевљене оде. Колару. 1845 године певао му 
је Огњеслав Утјешеновић Острожински : 


Коларов Глас заори: од црнога 

До бјелога, сиња Јадра од мора до 
Хвалинског, свуда јако јечи 
Слава од радости сузе рони. 


Српски ђаци у Пешти долазили су у непосредан 
додир са Коларом, и Јован Ђорђевић описује"! један 
такав тренутак, у очи саме револуције од 1848. 29 Фе- 
бруара 1848 учинили су српски ђаци у Пешти свечан 
помен скоро преминулом Спми Милутиновићу Сарај- 
лији, где се песнику певале химне, а његова слика 
окитила венцем од лаворова лишћа. И када се свет 
већ почео разилазити, један мали старац, са дна 
сале, крепким гласом, подвикну : удрага браћо Срби 
и сестре Српкиње!|« Ђаци га одмах познаше и 
ускликнуше : „Чујмо Колара !< И „славобрат«“ Колар 
узеде реч, на чешком, помену свога преминулог 
пријатеља Симу Милутиновића, са којим је целе 
ноћи будан сневао о недогледном напретку сло- 
венства. „Ми Словени, говорио је старац, лишени 
смо јавна живота; ми немамо својих земаљских 
сабора, немамо ни жупанијских конгрегација где 
би се могли скүпљати и договарати о народним 
потребама; нама остају само још оваке прилике 
где се можемо састати, да се исплачемо над гро- 


1) Звуци из прошлости. Отаџбина, књ. ХХХ, стр. 383—400. 

бовима наших пријатеља! Али ми не треба да кло- 
немо духом. Ми морамо с напрегнутим силама 
радити за свој народ; али сви скупа треба да не- 
гујемо братску слогу једнога племена с другим. 
Што један не може учинити, могу сви кад се сложе. 
Прут је сам, слаб, у снопу јак!“ Говор овај по- 
здрављен је са бурним младићским одушевљењем, 
п сутра дан Срби послаше једну депутацију, где 
је било представника Бачке, Баната, Срема, Хр- 
ватске и Србије да поздрави великога будитеља сло- 
венске мисли и ментора српске омладине. Колар је 
ва дуго остао у светлој успомени код српске омла- 
дине, и 1860, на његову гробу у Бечу, на дан Свих 
Светих, у присуству многих српских и словенских 
ђака, Александар Сандић очитао је оченаш. 

У Сегедину је исто тако у то доба био при- 
личан број српских ђака, међу њима Стеван В. Ка- 
ћански, Паја Путник, Ђорђе Поповић, доцнији уред- 
ник Данице, Аца Поповић Зуб, који је описао 
неколико тренутака из тога доба.) Духовни отац 
те српске ђачке групе јесте ондашњи ђакон Ди- 
митрије Поповић. Његовом иницијативом основала 
се српска читаоница, која се мало по мало пре- 
творила у књижевно-патриотско друштво. Седнице 
су биле сваке недеље, и на њима су читане нове 
српске књиге. Ђакон Поповић, један од ретких 
српских свештеника онога доба који су приста- 
јали уз језичну и правописну реформу, Фанатичан 
Вуковац, васпитавао је младеж око себе у култу 
народне поезије и љубави за народни језик. Он 
је држао читава предавања о Даничићевом Рату 
за српски језик и правопис, Песмама Бранка Ра- 


1) Успомене. 1. Наше Доба, 1890, бр. 20. 

дичевића, нарочито о Лазарици Јоакима Новића 
Оточанина, за коју је тврдио да је њен писац 
„ухватио српски језик за срце“, и коју су сеге- 
дински српски ђаци учили на памет. 

змеђу свију тих ђачких дружина на угарским 
средњим и вишим школама и омладине на бео- 
градском лицеју, биле су блиске и редовне везе. 
Није се заустављало више на књижевним дружи- 
нама ради вежбања у „штилу“, него се мислило и 
на обилнији и озбиљнији рад на буђењу народне 
свести. Први пут том приликом створена је ду- 
ховна веза између српске омладине с обе стране 
Саве и Дунава, и први пут тада омладина, као 
целина, ступа у ширу акцију. 

1847 године, „Младеж Србска“ у Пешти, По- 
жуну и Прешови била је једно духовно тело. У 
том колу су: Богобој Атанацковић, Светозар Ми- 
летић, Ђорђе Стојаковић, Јован Борђевић, Јован 
Живковић, Никола Вукићевић, Павле Поповић- 
Шапчанин. Они решавају да издаду заједничку 
збирку својих радова. Уређивање буде поверено 
пожунској омладини, али стварни уредник био је 
Светозар Милетић. Скупив потпоре са свих страна, 
у приличној мери и од београдских другова, они 1847 
издадоше Славјанку, испуњену стиховима, махом 
од Светозара Милетића, Павла Поповића. Шап- 
чанина, Јована Борђевића и Јована Илића. Дух који 
оживљава све те алегорије, баладе и лирске строфе 
јесте безмерна љубав за Словенство, неограничена, 
вера у победу словенске идеје: Светозар-Свеслав 
Милетић пева: 

У груди ми ватра горе 
За Славјански живот нов 
Од Урала па до Гатра 

Од Ладога изнал Скадра 
Нек ми с’ зато чује зов: 


Ој] Славјани ораћо драга, 
Куцнуо јо и наш час 
Млађана је наша снага 


Зеже л’ само љубав нас. 


Књига је била посвећена „роду србском и народу 
славјанском“, али на тражење цензора, који је 
тада био Јован Суботић, „народу славјанском“, што 
је звучало на панславизам, буде избрисано. 
„Србска Младеж“ око 1848 године није се 
ограничила само на естетичке дискусије и славјан- 
ске сањарије. Она је горела од жеље да заплива ма- 
тицама живота, да од речи приђе ка делу, да почне 
остваравати оно што је научила код Колара и код 
Штура. Када се у марту 1848 запалила цела стара 
Европа, и све потлачене народности и обесправљени 
народи подигли руке ка младоме сунцу слободе, када 


је плануо народни устанак мађарски, српски ђаци 


у Пожуну, најмногобројнији и најактивнији део 
српске младежи, решавају да се баце у акцију, да 
цео српски народ поведу за примером Мађара, да за- 
траже национална и народна права српска, пошто- 
вање старих царских привилегија, избор српскога 
патријарха, васкрснуће српске војводине. На једној 
бурној седници одлучено је да одмах, чим се за- 
кључи мађарска Дијета, на коју су сви погледи 
били уперени, српска омладина разиђе се по срп- 
ским крајевима и отпочне највећу агитацију. Бо- 
гобоју Атанацковићу падне у део да ради у Горњој 
Бачкој, Светозар Милетић је имао да диже Шај- 
кашку, а Јовану Живковићу се одреди. Срем као 

7 
поље рада. И одиста, Светозар Милетић на брзо 
удари у звоно на буну у чурушкој цркви, а Богобој | 
Атанацковић у име народа тражи од митрополита, 
Рајачића сазив српског народног сабора за 1 мај 
у Сремским Карловцима. 

Омладина, која је све више узимала маха у 
народном покрету, у току 1848 године оснива у 
Карловцима друштво Србски Напредак, коме је први 
председник био Д-р Данило Медаковић. Ово либе- 
рално и ултра-национално друштво имало је и своје 
гласило, Напредак, лист од утицаја, смео, напредан, 
писан новим правописом. Напредак је прво био 
штампан у Карловцима, и када је загровила опа- 
сност столици обновљене српске патријаршије, пре- 
нет је у Земун, и најзад, у опасним тренутцима 
када се очекивала мађарска навала у Срем, штам- 
парија листа пренета је на лађу, сваки час спремну 
да се отисне за Србију. 

„Србска Младеж“ није се била зауставила на 
усменој пропаганди националне револуције, многи 
од њих су се са пушком у руци тукли у првим 
редовима, и Змај је са разлогом певао у Сентомашу: 


.. ту је, брате, омладина многа. 
Многи је књигу заклопио јуче, 

Свадив се с црним писменима њеним, 
Јер дошли дани, који писат уче 
Челичним пером, мастилом црвеним... 


Догађаји од 1848, неуспех од 1849, реакција, 
која је после угушенога покрета завладала, спре- 
чила је даље развијање тога знатног националног 
и књижевнога покрета у српској омладини. Тај 


') Јован Живковић: Како је дошло до мајске скупштине и покрета 
српског од 1848. Браник, 1898, бр. 52. 

покрет није довољно дуго трајао, његова органи- 
зација била је слаба, поље рада ограничено, нагли 
и бурни догађаји разбили су га, али он је био од 
значаја по књижеван и научан развитак српски 
тога доба, и, што је главно, он је претеча омла- 
динскога покрета од шездесетих година. 

Нигде се то боље и јасније не види но у исто- 


рији друштва београдских лицејаца, Дружине Мла- 
дежи Србске. 





ГЛАВА П. 
„Дружина Младежи Србске.“') 


Либерални и патриотски професори на Лицеумј. — „Ду- 

шанов Полк.“ — Оснивање „Дружине Младежи Србске.“ — 

Књижеван рад. — Патриотска делатност. — Либерализам 
и идеје 1848. — Крај Дружине. 


Крајем тридесетих и почетком четрдесетих 
година Кнежевина Србија почела се живље кре- 
тати путем западне културе. У то доба пада велико 
долажење аустро-угарских Срба у Србију, који 
су земљу стали уређивати по аустријском узору. 
Али још од 1839, Српска Влада старала се да по- 
шље што већи број домаћих синова на западне 
университете, да се упознаду са културом и нау- 
ком на самим изворима њиним. То је било прво 
србијанско поколење школовано на страни, које 
је учило права, државне науке, медецину, пољо- 
привреду, у Берлину, Бечу, Хајделбергу, Фрајбургу, 
Хале, Лајпцигу, Прагу, Лиежу и Паризу. 

7) Ова глава изишла је прво у целини у Српском Књижевном 
Гласнику, 1905, књ ХУ, 6, стр. 427, Исто то, са прегледом о идејама од 1848 
у Србији. штампао је писац овог дела и на Француском, под насловом 
Гте ѕ0сіёі де Та Јеипевзе зетђе еп 1848, у часопису Га Кероићоп де 1848, 
1906, свеска за мај-јуни (ХІҮ). стр. 73—78 

Почетком четрдесетих година била се вратила 
Србију једна група тих школованих људи, махом 
ђака немачких университета, васпитаних у либе- 
ралном и родољубивом духу ондашње Младе Не- 
мачке, жељни да омладину српску напоје истим 
идејама које су п њих загревале, и они су први 
који у Србију доносе прве клице западних либерал- 
них идеја. Београдски Лицеј се тада био преуредио 
и попунио добрим наставничким снагама.) Исидор 
Стојановић и Јанко Шафарик предају историју, 
Коста Бранковић филозофију, Д-р Вук Маринковић 
Физику, Емилијан Јосимовић математику, Димитрије 
Матић грађанско и државно право, Ђорђе Ценић 
кривично право, Владимир Јакшић статистику, Ма- 
тија Бан Француски јевик и књижевност. И млади 
и либерални професори Лицеја уносе модерне идеје 
и политичка начела у оне ружне сукобе „двор- 
ских сплетака, канцеларијских раздора и поре 
дичних мржњи“, којима је Србија била раздирана.' 
Док су млади наставници родом из Србије, 
немачки ђаци, хегелијанци, који су гледали борбе 
Младе Немачке противу апсолутизма малих вла- 
дара и разједињености немачке отаџбине, били 
проповедници националног либерализма, дотле про- 
Фесори родом из Војводине, пожунски и пештански 
ђаци, који су били под личним утицајем Колара 
и Штура, уносе ноту панславизма, „славјанства“, 
како се тада говорило. Они виде Словене свуда, 
у Северној Немачкој и Северној Италији, српски 
народ им је најстарије словенско племе, из којега 





1) Раззитак Велике Школе. Беседа коју је о двајестпетогодиш- 
њици Лицеја на Св. Саву 1864 године говорио ректор Велике Школе 
Коста Бранковић (из Гласника ХҮП). Београд, 1865, стр. 9—10. 

2) Нил Попов: Србија после Париског Мира. Београд, 1872. Књ. 1, 
стр. 5. 

су се развила сва остала племана, између Лужи- 
чких и Балканских Срба. Они понављају онај стих 
Лукијана Мушицког : 


Браћо писатељи! име народно које 
Носи на челу род буди светиња нам! 
Та најстарије је међу Славенима свима, 
Нама — и слава и част! 


Један добар тип тога „славјанствујућег“ срп- 
ског »„родољубца“ у очи 1848 јесте онај про- 
Фесор Сава у Сањалу Милорада П. Шапчанина, 
пожунски ђак, одушевљен поклоник Мицкијевића, 
Колара и Штура. Он сасвим одговара стварности, 
и идеје које излаже својим ђацима, тон којим го- 
вори, потпуно су из оног доба: „Глете овај нај- 
већи спев: Слава кћери! У ових пет песама трепти 
чиста славјанска етика, славјанска лирика. Ту нема 
ништа германско, ништа западно. Велики слав- 
јански појета! То је продукција, изворност, еп 
узвишен као Татра, као Карпати... Чујте ме, мо- 
рате видети Карпате, морате учити словачки. Мо- 
рате мрзети Немце, морате бити Славјани! Поми- 
слите само: сто милиона Славјана! сто милијона! 
Свет! васијона! „С нами Бог, разумјејте јазици. ‹«' 

Под таким утицајима лицејска омладина почела 
се кретати, организовати, и улазити у живљи рад. 
Још од 1825 године, ђаци поезије у Београду, 
јест тадашњега петог и шестог разреда гимназије, 
Милош Петровић, Јеврем Грујић, Милован Јанко- 
вић, Петар Протић Сокољанин, њих осам или де- 
вет другова, били су образовали Душанов Полк, 


' Милорад П. Шапчанин: Приповетке. Књига шеста. Нови Сад. 
1888, стр. 113. 

који је сваког четвртка имао }зекцир“ на Таш- 
Мајдану, Лаудановом Шанцу и Војном Сењаку.' 

У јесен 1816, појете — гимназисти — постали 
су лицејци, мудрослови п правослови, и прва ми- 
сао им је била да од свога Полка оснују потвр- 
ђену и озбиљну дружину. На Лицеуму су тада 
махом била деца сељачких родитеља, одморна, 
свежа раса, жељна рада и борби, чији су оцеви 
крвавили се са Турцима, и који бу и сами још носили 
велике Фесове са кићанкама и пиштоље испод 
одела. Било их је и одраслих, готово зрелих људи, 
који су, у недостатку адвоката, као знаоци закона, 
писали тужбе п заступали по судовима. Такве 
људе, већ ушле у рад и јавност, није било тешко 
запнтересовати за оснивање једнога друштва, и 
ствар је ишла врло дрзо. 

15 јуна 1847, одржана је „предварителна“ 
ску..штина »слушатеља правословија и мудросло- 
вија наука у књажевско-србском Лицеуму.“ На- 
рочито се био изабрао Видовдан, као дан када су 
се „падши јуначки предци“ жртвовали за слободу, 
и показали потомцима пут којим треба ићи. Прву 
реч су водили Петар Протић Сокољанин, Јеврем 
Грујић и Милан Петронијевић. После дужега раз- 
говора, лицејци се заветују да ће се „неслоге као 
најгорег и најгрђег народног зла у узајамним од- 
носенијама и садашњима и будућима најбрижљи- 
вије чувати“, и ради тога оснивају братску и ро- 
дољубиву Дружину Младежи Србске, са задатком: 
„управљање у србском слогу, писменом и устме- 
ном, спјевном и простом.“ 


! Милован Јанковић: Шта је чије, односно оснивања „Уједињене 
Омладине Српске“. Прештампано из „Народног Дневника“ 1891, стр. 
15—92. 

2 Сва архива Дружине, записници, протоколи, преписке, радови 
сачувани су у београдској Народној Библиотеци. Махом је писано ру- 

Два дана доцније, на скупштини од 17 јуна, 
одлучено ја да се дружинска правила поднесу рек- 
торату Лицеума на одобрење. Још крајем истога 
месеца, ректор Лицеума Коста Бранковић одобрио 
их је, и Дружина отпочиње свој званичан живот. 
За „предсједатеља“ буде изабран „првогодишњи 
слушатељ права“ Димитрије Ј. Петровић, а за „пи- 
сара“ Риста Станојевић. Број чланова није био 
велики: око двадесет, — на педесет лицејаца ко- 
лико је тада било —, и одмах је решено да и 
ђаци гимназије могу бити чланови Дружине Срб- 
ске Младежи. 

Рад је још живље започет у септембру 1847, 
почетком нове школске године. Као нови чланови 
јављају се три младића, који ће доцније заузети 
прве положаје у земљи: Јован Ристић, Радивоје 
Милојковић и Тихомир Николић. Дружинске сед- 
нице се држе сваке недеље, после богослужења, 
или после подне, у згради Лицеума. Дружина се 
сасвим уређује. она има своје „званичнике“ : „пред- 
седатеља“, секретара који се зове „деловодитељ“ 
или „писар“, благајника — „казначеја“ или „ка- 
сехранитеља“ и књижничара који носи име „књи- 
жар“. Друштво има свој печат: Свети Сава бла- 
госиља два Српчета, „која се за знак слоге за 
руке држе а у овима им грб Србски стоји“. Ре- 
гистри и записници воде се необично уредно, са 
оном бирократском тачношћу коју су чланови Дру- 
жине Младежи Србске доцније показали као ад- 
министратори и државници. 


ком Јеврема Грујића, Јована Ристића, Милована Јанковића, Владимира 
Јовановића. Ту архиву, тако важну по историју идеја у Србији, нашао 
је у библиотечкој прашини Г. Јован Томић, библиотекар Народне Би- 
блиотеке, и писцу овога дела скренуо пажњу на њу. 


Ф) 
Гах, 

Чланови се Дружине множе. Она има и сво- 
јих „почестних членова“, међу којима су Јован Илић, 
Љубомир П. Ненадовић, Д-р Данило Медаковић, 
Коста Цукић, Димитрије Матић, Ђорђе Ценић, Славко 
Златојевић, Филип Христић, Димитрије Црнобарац, 
Коста Магазиновић, и многи други угледнији млађи 
и старији људи, међу њима чак и Митрополит Петар. 
Дружина има својих „благоделатеља«“ у имућном 
грађанству и великом чиновништву, који јој ука- 
зују новчану помоћ. На њене скупштине угледни 
људи често су »доћи миловали“, и на годишњој 
скупштини 15 јуна 1848, предсједатељ Совјета 
Стојан Симић, „слогом и напретком учеће се мла- 
дежи тронут“, даровао је 500 гроша чаршијских. 
Војвода Тома Вучић Перишић, „предводитељ срб- 
ског народа“, такође је новчано помагао те младе 
и одушевљене људе, који су му на скоро могли 
бити потребни. „Великаши, вели Милорад П. Шап- 
чанин у Сењалу, причајући о тадашњим лицејцима, 
великаши су их призивали у своје оџаклије, и по- 
веравали им, наравно врло смотрено, своје врато- 
ломне планове. Ни једна интрига, ниједан замаш- 
нији план не мину мимо њих неопажено. 

Из почетка, рад Дружине више је књижеван. 
Сваке седнице читају се радови, који се после 
усмено и писмено критикују. То су махом патри- 
отски изливи, поучна слова, са намером да се дух 
окрепи и срце облагороди. Сви су они песници, 
почев од Јована Ристића па до Стојана Бошко- 
вића. Јован Ристић слави Светог Саву и Цара Ду- 
шана, пева оду Лукијану Мушицком, предлаже да 
се подигне споменик „за србство много препатив- 
шом се анахарзису“ Доситију Обрадовићу. Они су 
вршњаци Бранка Радичевића, али не иду његовим 

стопама. Њихов узор је Сима Милутиновић, чију 
су смрт искрено оплакали. Они су под утицајем 
псевдо-класичне поезије, старије немачке роман- 
тике, нешто мало и српске народне поезије. Отуда 
ү њиховим стиховима чудна мешавина: вила Ра- 
вијојла загрљена је са Хлое, Краљевић Марко бра- 
тими се са Орфејем, Свети Сава иде упоредо са 
Астрејом, гусле јаворове са харфом и лиром, рујно 
вино са олимпијским нектаром, народни десетарац 
са класичним хексаметром. 

Онп су велики Славјани, дубоко убеђени у 
надмоћност великог словенског племена над Га- 
лима и Тевтонима. Јеврем Грујић чита одломке из 
Колареве Књижевне Узајамности, Јован Илић пре- 
води из ЗјЈауу Псега. Свеславија је њихов идол, и 
они са пуно одушевљења призивају скоро једин- 
ство словенских племена под „светом липом“ сло- 
венском. Јован Ристић пева Храм славе: 


Од стубова сјајне славе 
Један диже храбри Рус, 

Два остала Чех и Пољак 
Те наруши врага трус... 


...А четврти Свеславија 
Србин ево диже стуо 
Заман злоба на њег зија 
И времена оштри зуб. 


Као што су добри „Свеславени“, они исто толико 
имају осећање за србс“ост. Они су пуни успомена 
на стару славу, на старе и нове бојеве на Ми- 
рици и Косову, Мишару и Дубљу, славе Душана. 
Лазара, Обилића, Карађорђа, Хајдук-Вељка, Кни- 
ћанина, Војводу Стевана Шупљикца. Они су уве- 
рени да најзад свиће српска зора, и на свима 

устима је џесма Устај, устај Србине, певана први 
пут у Београду на Светога Андрију 1847, на пред- 
стави Сна Краљевића Марка од Јована Ст. Попо- 
вића. Милован Јанковић, 1847, у песми Најпре по- 


знајте себе па онда љубите светињу своју, Срби! уз- 
викивао је: 


«Име, Језик, Србска вјера» 
Светиње су три. 

Мач нек буде казни мјера 
Ко с' усуди сквернит' њи! 


Књижевни рад Дружине нашао је пун из- 
раз у књизи Невен-Слоге, изданој 1849, испуњеној 
патриотским стиховима, махом од Петра Протића 
сокољанина, Јована Илића и Јована Ристића. | 

Али ти млади људи држе да су позвани за 
нешто више и озбиљније но што је писање. сти- 
хова и читање превода. Дружина је уверена да 
је њој пало у дужност да изведе крупно дело ује- 
дињења и ослобођења српскога народа. И одиста, 


наде родољуба на њу су биле полагане. 1847 до- 
викује јој Јоксим Новић Оточанин: 


Омладина, што си олошала, 
Обазри се и погледај на се! 


А Славко Златојевић, друг Бранка Радичевића 
и будући песник Златијнства, пише 1849 годи- 
не: „Омладина Српска, она је и сва српска ра- 
дост: она ће народу разговестити истину и узди- 
гнути га виделу“. А на бадњи-дан 1850 пише он 
из Златног Прага „српској омладини у српском 
Београду“: Српски бољи живот, српски народни 
напредак, јесте у рукама српске омладине“. 





5 Гласи српске виле, књига за народ. У Карловцима 1849, стр. 54° 

Дружина Србске Младежи све више разгра- 
њава свој рад. У то доба оснива се Војна Акаде- 
мија, и Дружина решава да у њу уђе неколико 
њених чланова, који ће у војску уносити идеје 
српскога ослобођења, слободе и напретка. И не- 
колико „мудрослова“ одиста отидоше у Војну Ака- 
демију и у тополивницу у Крагујевцу.) Исто тако 
одржавају се везе са србијанским ђацима у Бер- 
лину и Хајделбергу, који мисле и раде у истоме 
духу. Како „чувству се границе поставити не могу“, 
Дружина баца погледе и ван Србије, и од јануара 
1828 ступа у тајни савез са српским ђачким дру- 
жинама у Пешти, Пожуну и Сегедину. У један мах 
водили су се преговори да се Славјанка штампа у 
Београду, у празној нади да ће у Србији бити веће 
слободе исказивања мисли. Ипак, Дружина је могла 
растурити 300 комада Славјанке по Србији, што за 
оно доба није било мало. Уверени да није далеко 
час када ће се „равновјесије Европејско“ пореме- 
тити, они мисле да припреме Србе за тај судбо- 
носан час, и њихове скупштине постају патриотски 
зборови, на које су гомилама долазили београдски 
родољуби и слободњаци. 

Они пламте мржњом на Турке, и чекају сваки 
час да се отпочне разрачунавање са вековним не- 
пријатељем. Београд у то доба још је пун Турака, 
низама и ерлија. На падини Дунава, по кривим 
улицама, по ниским кућицама са чардацима покри- 
веним ћерамидом, по чесмама са бакарним лулама 
и арапским натписима, по џамијама са белим ми- 
наретима са којих хоџа оглашава славу и силу 
Мухамедову, по свему се види да је Турчин још 


') Владан Ђорђевић: Крагујевац, чланак у Српском Омладинском 
Календару за 1368, стр. 130—151. 

у власти. У варошким крајевима где Срби живе 
измешани са Турцима, свиња се не сме клати, и 
када Срби хоће да имају свињетине, морају је 
кришом у врећама доносити. Низами су на град- 
ским капијама п бедемима, и застава са полуме- 
сецом још се пркосно лепрша по ваздуху. Србија 
још плаћа сраман харач Турској, и српски вели- 
каши у својим борбама удварају се везирима и па- 
шама. Сувише, босански Турци проводе кроз Бео- 
град за Азију своје хареме и робље оковано у 
тешке сииџире. 1851 Омер-паша пол пратњом ни- 
зама шиље из Босне 190 босанских робова. По 
двадесет их иду сапети у једном ланцу, сваки носи 
гвоздену алку око врата, катанце на прсима, а 
тешке букагије о ногама. 

Стање је тако да сви Београђани не изилазе 
без оружја, и омиљена забава младих лицејаца је 
била тући се са чувеним турским убојицама, ножем 
пли из пиштоља, у по дана на Јалији, или ноћу 
по мрачним улицама Зерека. 13 јула 1849 Бео- 
грађани су се били дигли на Турке, и само је 
Вучић својим угледом могао да спречи проливање 
крви, обећав да ће и Кнез и Влада све учинити 
да се српске вароши што пре очисте од Турака и 
да по градовима остане само турска посада. И сре- 
диште те страсне мржње на Турке, те свете па- 
триотске борбе против вековнога непријатеља, јесте 
енергична Дружина Младости Српске. 

Дружина тражи, без успеха, од попечитељства 
просвјешченија да се отворе народне школе, где 
ће Срби просветом да се оспособе за велике на- 
ционалне задатке. Она хоће да створи српску кул- 
туру, и, као први корак на томе путу, објављује рат 
унемачкој“ ношњи, и лицејци почињу се облачити 

у 
ү народно одело. На седници од 7 децембра 1827, 
Павле Петронијевић предлаже „да се започето на- 
родно ношење обнови и колико се може у боље 
совершенство доведе.“ Недељом се воде дуге и 
страсне патриотске препирке како треба да буде 
то право српско одело: или са калпаком, као што 
су неки лицејци већ почели носити, или пак онако 
„као што има на цару Душану измоловано.“ Нај- 
зад је изабран нарочити одбор, у коме је био и 
Јован Ристић, и коме је стављено у дужност да 
разбере како су се стари Срби били носили, и да 
предложи како се у будуће сви Срби имају оде- 
вати, јер је велико „влиање ношње на пробуђи- 
ђивање народности,“ 

Сваки од великих и историјских догађаја 1848, 
Фебруарска Револуција и проглашење Републике у 
Паризу, буне у Берлину, Бечу, Пешти, мајски Сабор 
у Карловцима, Словенски Конгрес у Прагу, све је 
то налазило силна одјека у запаљене младежи ли- 
цејске. Када је у Београд дошла депутација из 
Загреба, са Људевитом Гајем и Иваном Кукуље- 
вићем Сакцинским на челу, да од стране Хрват- 
скога Сабора и Бана тражи споразум и заједнички 
рад са српском владом у народном покрету у Јужној 
Угарској, лицејци су ту депутацију дочекали са 
највећим одушевљењем и са великом бакљадом. 
У Београду се тада помишљало на заједнички уста- 
нак свију Јужних Словена, и Матија Бан је у томе 
циљу ишао у Карловце, Загреб, Далмацију и Це- 
тиње. Из Србије се у велико почео слати новац и 
оружје и муниција српским устаницима у Јужној 
Угарској. 

Неколико чланова Дружине, међу њима и }по- 
честни член“ Јован Илић, били су отишли као до- 

бровољци и тукли се са Мађарима. 4 септембра 1845 
предсједатељ Дружине Младежи Србске Јеврем 
Грујић предлаже: „Како се садашњим временом 
почело препорођавање и ослобођавање Србско, а 
како већ око тога рат се води, а у томе се и неки 
од чланова Дружине налазе; тако да се на њи 
пише, да како који у којој у којој битци буде, ову 
опише и то описаније Дружини као извјестије 
пошље, како би се тако временом, кад се Исто- 
рија овог движенија градила буде, подробна н верна 
дата имала, тако нагађању прибегавати неморамо. « 
Јовану Илићу било је стављено у дужност да, као 
очевидац и учасник, напише историју српског на- 
родног покрета. '} 

На истој седници, Јеврем Грујић помиње како 
је још лане, 1828, „кад је човечество ланце са- 
веза Бечког јошт на врату носило“, Дружина Мла- 
дежи Србске имала »„сношења и споравумљења“ 
са српским ђачким дружинама с оне стране Саве, 
које имају за задатак „Србство свестним бића свог, 
свестним негдашње Царевине и сјајне будућности 
учинити.“ Али сада, по сред тако озбиљних »06- 
стојатељства“ потребно је те везе обновити, на- 
рочито ва „Колом Омладине Српске“ у Карловцима. 
И на једној скупшини 1849 године члан Стеван 
Ћирић расправљао је питање : „Хоћемо ли, можемо, 
и смемо ли на Косово«.“) 

Али било би скроз погрешно мислити да је 
Дружина Млалежи Србске била једно искључиво 


5) Од извештаја слатих Дружини, којих је свакако морало више 
бити, сачуван је само један, и то Милоша Петровића. писан у војном 
стану у Бечкереку, :4 јануара 1849, где се описује улаз српске војске 
ү Бечкерек и вршачка битка 7 јануара 1849. 

2) Писмо Г. Стојана Бошковића Г. Живану Живановићу, из Цркве- 
нице, 22 марта 1905. 

националистичко удружење, које није водило ни- 
каква рачуна о либералним тражбинама и пита- 
њима унутрашње политике. Оно је било друштво 
сасвим у духу идеја 1848, оног либералног и демо- 
кратског национализма, који се јавио у свима 
европским земљама, како у Немачкој тако иу 
Италији и у Мађарској. „Саобразно духу времена“, 
како су често говорили, они су тражили, као 
и омладина целе Европе, Млада Европа онога доба, 
проширење народних права, „слободу и равенство“. 
Одмах у почетку 1848, Дружина је била развила 
живу активност за проширење политичких слобода 
у Србији. Од времена Димитрија Давидовића реч 
п идеја „конституција“ се одомаћила у Србији, и 
„уставобранитељске“ борбе тридесетих и четрде- 
сетих година, ма колико да су им побуде биле мало 
начелне, навикле су свет на мисао уставности и 
грађанских слобода. И младима није било тешко 
да учине да се на Народној Скупштини у Крагу- 
јевцу 1848 године, место дотадашњих локалних и 
пореских питања, поведе реч о слободи печатње, 
слободи наставе, повишењу плате наставницима, 
да се изрази жеља да се народно представништво 
редовно и што чешће сазива.') 

Крилата реч „реформа“ била је долетела и до 
Србије. У пролеће 1848 године одржан је у бео- 
градском Читалишту збор, где се говорило о ре- 
формама које Србија треба да добије, увек „сао- 
бразно духу времена“. Влада у „Србским Новинама « 
1848, бр. ^9) нашла се побуђена да изјави: „ла 
сви они народи, који се данас волнују, тек оно 
траже да добију што народ Србски у Србији жи- 


1 Јован Ристић: Спољашњи одношаји Србије новијега времена 
Београд, 1887. Књ. І, стр. 49. 

већи већ одавно дејствително ужива, имајући своје 
сопствено внутрење правленије и свој устав“. У то 
доба у Београду је било пољских, румунских и ма- 
ђарских емиграната који су утицали на лицејску 
младеж, п изгледа ла је у току 1829 био у Београду 
један тајни револуционарни одбор, од пољских и ма- 
ђарских емиграната и српске младе интелигенције 
са слободњачким и превратним циљем. 

И у Дружини Младежи Србске почињу се ди- 
зати одсудни гласови за либерални и демократски 
преображај Србије. Лицејска Омладина тражи од 
Државног Совјета да јој се одобри да за Народну 
Скупштину од 1848 може послати и своје пред- 
ставнике, п Совјет решава да лицејци могу по- 
слати у скупштину једнога депутата као свога 
представника.“) Но тога лицејског представника, 
бирају професори у лицу професора Исидора Сто- 
јановића, који заступа на Петровској Скушштини 
интересе просвете, Лицеја и његових професора и 
ђака. Јеврем Грујић, штампа у дружинском издању 
Певен-Слоге свој знаменити чланак Обзор државе 
који се може сматрати као прва декларација ли- 
берализма у Србији, први корак у живот будуће ли- 
бералне странке, клица програма Уједињене Омла- 
дине Српске. 

Млади лицејац, духовни вођ целога свога по- 
колења, душа и заставник Дружине, истиче на 
првоме месту да је задатак државе: да народу 
обезбеди срећу и благостање, а тога нема тамо 
где народ „од владатеља и чиновника произвољно 
гњечен бива.“ Калуђери и попови, „представници 
христијанства“, уче да је свака власт од Бога дата, 





') Из архиве Државног Савета. Изводи Алексе О. Јовановића 
„Правда“, 1906, бр. 119. 

и да треба ропски погнути главу пред силнима 
овога света и без поговора сносити неправду и 
насиље. Али просвета скида окове са вековнога 
роба, подиже га на ступањ слободна човека, „овог 
највишег створења земског, разумом и слободном 
вољом одареног“. | 

Српски народ је увек био те зле среће да је 
робовао или домаћим или туђинским угњетачима, 
п то се жалосно стање непрестано продужује. 
„Народ наш данас нити је спољашње нити уну- 
трашње слободан. Није спољашње зашто Турчину 


арач плаћа — — — — — —. Није унутрашње 
зашто нема — — — — — незна, — — — — Он 
је голо средство, које сада један сад други за цјели 
своје употребљава — — — —< Он иде за лажним 


обећањима, и сноси јарам самовоље, леже на мацке 
пуни апсане, труне на точковима. 

Грујић хоће да се једном за свагда раскрсти 
са онима који су задовољни и не траже ништа 
боље, који „садашње бреме срамне зависности и 
чемерна покровитељства“ упоређују са турским 
добом и узвикују: „Никад боље по данас“. Српски 
народ треба одлучно да пође путем напретка, п 
Дружина Младежи Србске предлаже народу овај 
политичко-национални програм: 

» 1. За спољашње ослобођење његово свестним 
учинити бића свеколиког Србства свестним негда- 
шње Царевине и сјајне будућности своје. — Даље 
боље упознати и тешње скопчати са свима гранама 
славенским. 

»2. За унутрашње ослобођење мора се народу 
нашем представити: Шта је он као народ један, 
каква права треба да има? — Шта је влада, зашто 
и од кога, и које су границе њене? Казати му 


ГЕУ 

управо: Шта значи једном народу у држави жи- 
вети и позвати га да и он тако живи... 

„И тада као слободан Народ под једним бар- 
јаком — без ичијег туторства — са ослобођеним 
већ сваким славенским народом окренућемо обште 
славенско коло у славу Славенства и у праву ползу 
човечанства“. 

Овај карактеристичан чланак, кроз који про- 
вејава дух у исти мах и националног либерализма 
п космополитског славенофилства 1848 године, за- 
вршује се узвиком: „Да живи независима, да живи 
уставна (временом и слободна —! држава Србска!“ 

У патриотским идејама код нас око 1848 била 
је једна извесна мера космополитизма, одјек идеја 
оног племенитог ихуманитарног европског поколења, 
које је религиозно веровало да се рађа нов век пуне 
човечности, и да је дошло време правде, слободе и 
мира у Сједињеним Државама Европским. Љубо- 
мир П. Ненадовић певао је 1848 На гробу Напо- 
леона но:о доба слободе, срећан што се најзад 
дигло „сунце Републике.“ Када би, вели песник, 
Наполеон, слободоубица од Осамнаестог Бримера, 
данас поново устао из гроба, морао би скрушен 
пасти на колена пред величанством народа : 

И рек'о би вес'о 
Нек живи слобода, 
Братство и једнакост 
Измеђ сви народа. 
И рек'о би доле 
Доле с тиранима, 
Вјек слободе дође 
Благо народима ! 
Та патриотско-космополитска жица налази сеи у 
идејама Дружине Младежи Србске. У Невену-Слоге 
Павле Петронијевић је певао Слободу: 

Ти: Слободо славно име! 

( тобом пашће окови 
Туге досад подносиме 
Сакрушиће громови. 

Ој животе, животе, 

Пун ли јеси дивоте 
Слободан ! 


Једна песма, читана у Дружини, носи наслов: Са- 
дашња европска народност подкрепљена истином, 
слободом и правдом. У томе погледу врло је ка- 
рактеристична песма дружинског члана М. Матића 
" _ Деветнајстом Вјеку, испевана сасвим у духу рево- 

луционарне идеје онога доба: 

Ти освјетли јасно све н роде редом, 

И духом слободе сладко и задану. 

Та ни сами нектар ког богови пише, 


Не би тако сладак ко што ове речи: 
«Слобода, једнакост и братство народа». 


" Песник је сасвим у идејама европске Демократије 
од 1828 када пева: 


.„Јере неће народ да деспоте трпи, 
Неће туђи јарам он робски да носи, 
А јоште мање владе да подноси 

Да му душу чупа и јаднога гњечи. — 
Старији је народ но икаква влада, 
Народ је од Бога, влада }’ од народа! 


И песма се наставља једним смелим, бунтовним 
узвиком: 

Нек се сваки диже ко се диго није, 

Нека себи тражи сталност и слободу, 

Нек се неда газит ни свом ни туђину, 


А који се диго нек се чврсто држи, 
Јер глас је народа глас сина Божија. 


Младе и активне људе са таквим погледима влада 
је попреко гледала и нерадо их трпела где се ме- 

шају у оно што је она сматрала за свој посао. 
Нарочито су јој били мрски што су у Србију уно- 
сили ватру која је била запалила целу монархи- 
стичку и апсолутистичку Европу. Од 1849, када 
је реакција у целој Европи почела гушити дух 
слободе, и Српска Влада је предузела оштрије 
мере противу Дружине Младежи Србске. Невену 
Слоге правителствена цензура није допустила да 
изиђе у Београду, и књига се морала штампати у 
Земуну. Један од најмоћнијих људи у Србији тога 
доба, Стеван Книћанин, у једном писму Миливоју 
Блазнавцу, замера му што жели за Србију на- 
предније и европске уредбе: „На ђаке зидаш много 
и кажеш да ће они учинити довољно, а ја велим 
да је свакад боље да правитељство ради по бла- 
горазумију свом, а не да ђаци управљају. Тамо 
истина да су ђаци много којешта учинили, то се 
већ зна. У Бечу нисам био. Може бити да је Беч 
место голетно па се и не сећаш на нашу Авалу 
и на њене лесковаче 2 Јер да није лесковаче шта 
би онда бесније од ђака било? Она разгони ветар 
и скида маглу с очију.“ 

Против Дружине Влада стаде предузимати 
оштрије мере. Како је Петар Протић Сокољанин 
умро, а Јеврем Грујић и Милован Јанковић отишли 
у Немачку, Дружина остаје без својих вођа. Сви 
плашљивији и зависнији елементи, презајући да 
буду чланови једне осумњичене дружине на коју 
је свемоћно Правитељство попреко гледало, ла- 
гано су се извлачили. Дружина Младежи Србске 
почела је заходити. Састанци су били све ређи, 
радова све мање, чланови све малобројнији и не- 





1) Драг. М. Павловић: Србија и српски покрет у Јужној Угар- 
ској 1848 и 1849. Београд, 1904, стр. 34. 

марнији. Узалуд су се енергичнији појединци тру- 
дили да оживе клонули дух и спасу Дружину од 
пропасти у коју је клизила, узалуд су хтели да 
је ставе на реалније земљиште, да поведу рад о 
економском и привредном напретку сељачке Србије. 
Дани Дружине Младежи Србске били су већ из- 
бројани. 

Влада је само чекала згодну прилику да је 
сасвим угуши. 1850 годире појаве се ђачки немири 
на Лицеуму. Школа за неко време буде затворена, 
и подозриви либерални професори стану се пре- 
мештати и гонити. 1851 Дружина је одржала на 
Видовдан своју јавну и торжествену“ годишњу 
скупштину. Један члан држао је либералан говор, 
у коме је било горких истина и оштре критике 
Владиног рада. Влада је само то и чекала, и Попе- 
читељство Просвешченија, једном простом усменом 
наредбом, заповеди да се немирна Дружина за- 
твори. Имаовина Дружинска буде предата на чу- 
вање Андрији Стаменковићу, једном од најлибе- 
ралнијих и најуваженијих млађих људи онога доба.“ 
1855 Попечитељство Просвешченија образује ко- 
мисију, у којој су били Јован Ристић, Јеврем Грујић, 
Милован Јанковић и Михаило Барловац, и она из- 
врши потпуну ликвидацију друштва. 

Тако је нестало Дружине Младежи Србске, 
најјачега одјека националних, либералних и хума- 
нитарних идеја 1848 године у Србији, прве омла- 
динске дружине у Београду, претече Уједињене 
Омладине Српске, где су отпочели рад и васпи- 
тали се: Јован Ристић, Милован Јанковић, Јеврем 
Грујић, Владимир Јовановић, Стојан Бошковић, сви 


2) О утицају овога човека на младо поколење у Србији — у књизи 
Јеврема Грујића Живот Андрије Стаменковића. Беотрад, 1869. 


Ј- 

инициатори нашега либерализма и вође покрета од 
шездесетих година. Клице либерализма у Србији, 
корен Уједињене Омладине Српске треба тражити 
у тој активној и занимљивој дружини наших лице- 
јаца из 1848 године. И Стојан Бошковић имао је 
пуно права када је у своме писму првој омладин- 
ској скупштини у Новом Саду 1866 казао: да Ује- 
дињена Омладина Српска има да буде само логи- 
чан и природан наставак Дружине Младежи Србске. 


ГЛАВА ПІ. 
Реакција повле 1848. 


Положај Срба у Аустро-Угарској пре 1848. — Одушевљење 

и велике наде првих дана. — Европска реакција. — Не- 

среће у српским крајевима. — Бахов систем. — 'Опште 

разочарање. — Јован Ст. Поповић и Ђура Јавшић о 1848. 
— Ревеција у Србији. — 


шеф 6 


Као сви они који су имали све да добију, 
Срби су се са највећим надама бацили у револу- 
ционарну матицу. Положај аустро-угарских Срба, 
и као грађана и као народности, био је врло јадан. 
Издате царске привилегије остале су мртво слово 
на артији, и Српски Конгрес није се сазивао од 
1790 године. С једне стране Србе је притискивао 
провинцијални Феодализам, с друге стране гвоздена 
војничка дисциплина. Нешто мало релативне сло- 
боде има у »привилегиратим и слободним варо- 
шима“, као што је Нови Сад, али и ту власти дају 
сувише маха католичком становништву, мањини, 
на штету српске православне већине. Све до 1848, 
Срби су могли бити само свештеници, калуђери, 

војници и адвокати; иначе сва места у државној 
служби била су им затворена. Срби официри у 
војсци ако хоће да напредују морају прелазити у 
католичку веру, као што је био случај са Петром 
Прерадовићем. У Хрватској и Славонији Србима 
је одузета грађанска равноправност; Срби не смеју 
куповати племићска имања; српско племство у 
Срему могло се сматрати срећним, по речима јед- 
ног мађарског поджупана, ако му се допусти да 
„пљуне на под жупанијске дворане“. Ћирилица се 
прогони, како код Русина тако и код Срба. Не- 
престано се остаје у страху да се опет не отпочну 
свирепа верска гоњења из ХУШ века. 

И зато ништа није било природније ·:но што 
су у почетку мађарског покрета угарски Срби, 
нарочито сељаци у Провинцијалу, били уз Мађаре. 
И Србима, као и Мађарима, требала је, као озеблом 
сунце, слобода у свима њеним облицима, уставна 
слобода, слобода штампе, збора, заната и трговине, 
уништење Феолалних привелегија и препрека, на- 
рочито то ослобођење од тешког спахијског система. 
Срби су осећали за свој народ оно што је и Пе- 
тефи клицао Мађарима у својој химни Револуцији 
Устај, Мабђару: „Отаџбина те зове, о Мађару! Устај! 
Сада или никада! Бити роб или слободан човек, 
то је питање, бирај !«. Јован Суботић поздравио је 
револуцију песмом Чујте Србљи, па се сви одзовте; 
у почетку мађарскога покрета пештански Срби 
учествовали су на свима мађарским зборовима, и 
српски трговци са мартовског пештанског вашара 
вратили су се у доње крајеве окићени мађарским 
кокардама. За све време Револуције, када је пла- 
нуло отворено непријатељство између Срба и Ма- 
ђара, било је Србе, и то не од најмањих, као Пе- 

тар Чарнојевић и Јаков Игњатовић, који су остали 
уз Мађаре. 

Необуздан шовинизам мађарских вођа с једне 
страна, подземна ровења бечке камариле код пред- 
ставнике српскога народа с друге стране, учинили 
су да је дошло до сукоба и крваве борбе између 
Срба и Мађара, којима је најпростији здрав разум 
саветовао заједнички рад. Српски Сабор у Карлов- 
цима, ! маја 1848, био је одсудан корак на томе 
историјском путу. 

Мало је дана у историји српској када је на- 
ционално одушевљење достигло до тих висина. Ко 
се не сећа оне популарне литографије из шезде- 
сетих година, где је представљен тај знаменити 
час! Али не само онај добри уметник који је ра- 
дио, но никаква људска уметност не би била у 
стању да да материјална израза оном силном па- 
роксизму набујалих осећања. Људи који су учество- 
вали на томе свечаном дану народне обнове са- 
чували су кров цео живот дрхтавицу која им је 
остала од тог великог часа слободе“, како је 
рекао Никанор Грујић у својој запаљивој беседи 
тога дана. Када су сва звона карловачка и срби- 
јански пиштољи стали проламати ваздух, када је 
кроз пролетњи зрак стала одјекивати победоносна 
песма бей денъ вгоже сотвори Господъ, возрадуемљ 
л и возвеселимљ ся во нъ“, капе полетеше у вис, 
сузе ударише на очи, и отпоче јелно опште грлење 
и љубљење. Срби, сакупљени са свих страна, про- 
гласив Војводу, новог Манастирлију, прогласив па- 
тријарха, новог Чарнојевића, осећали су у својим 
препуним срцима да се остварио сан њихове мла- 
дости, да се стао испуњавати циљ њихова живота, 
да је једном затрубила „Душанова труба“, п да 

млада слобода отвара двери среће напаћеном срп- 
ском народу. Сва мрачна и тужна прошлост из- 
гледала им је као један ружан сан, и безмерна 
нада надимала је препуне груди тих занесених 
људи који у тај мах нису знали за реч: немогуће. 
Колико је било безусловне вере у речима онога 
српског свештеника из Баната, који је, када су 
Мађари по други пут ударили на Сентомаш, и када 
су се српски редови усколебали, улетео цркву, 
ничце пао пред олтар, и из дубине душе завапио: 
„Господи! аще не сотвориши сербску побъду, нћси 
Богљ!«. Колико је наде у речима другог једнога 
Србина из тога доба, Љубомира П. Ненадовића, 
који је 1848 поздравио прелазак србијанских }сво- 
јевољника“ под Стеваном Книћанином : 


Карађорђ, о војници, 
Дајте ваше пушке старе. 
Сад полазе ваши синци 
Пјевајући на Мађаре: 
Банат, Бачка, Фрушка Гора 
Област србска бити мора, 
Од данаске довијека. 


Меланхолично расположење, још и данас, после 
више од пола века, спопада човека, када помисли 
како су страшно промашиле све велике наде од 1848, 
како је бесплодно утрошено све то беспримерно 
одушевљење. Још једном брутална сила прегазила 
је право, и сурова стварност била је јача од бла- 
городних идеала. Општа и оштра реакција опет 
је почела, и још грубље но пре, давити народе и 
народности. Владаоци и владе, који су учинили 
уступке у почетку народних покрета, обнављају 
Свету Алијанцију; православна Русија иде у помоћ 

католичкој Аустрији, а републиканска Француска 
помаже папинску теократију у Риму. 

Од Француске, колевке слободе и мајке ре- 
волуција, где се „дрвеће слободе“ смрзло под мра- 
зем Наполеоновог Другог Децембра, па до сиротих 
„славенских липа“, сађених у Срему, све је про- 
пало, и велико очајање хватало се свих душа. 
Колико је људи онога доба који су осећали као 
мађарски песник Јован Арања, који је себе поре- 
дио са виноградаром коме је град сву бербу по- 
био, и који са сузама у очима и у немоћном бесу 
диже претеће руке к небу! | 

Мађарска је била опустошена, села попаљена, 
вароши сравњене са земљом, тамнице пуне несрећ- 
ника, на вешалима се клате укочене лешине. Све 
још мирише на крв, сваки још преза и не може да 
се поврати од ужаса које је претурио преко главе. 
А оно што рат није прогутао, што није погођено 
изгнанством или робијом, десеткује колера. Ма- 
ђарски песник Михаило Томпа, у својој забрање- 
ној песми Рода, овако је узвикивао тици степа 
угарских: „Не иди на ливаду, и она је само гробље. 
Не слећи у рит, он се крвљу прелива. И када 
будеш тражила тороњ где ћеш се уставити, чувај 
се да не згазиш на још неугашени жар“. До словца 
се обистинило пророчанство мађарскога родољуба 
и реформатора грофа Стевана Сечениа који је у 
самоме почетку 1848, узвикивао у апокалипсисти- 
чком тону: уја читам у звездама и свуда видим 
крв. Брат ће убити брата, народ ће устати на 
народ, манито и неумољиво. Крвљу ће се написати 
крст на вратима кућа које ваља попалити. Дивље 
хорде слистиће оно што смо ми саградили. О мој 
изгубљени животе !“ 

Српски крајеви нарочито су били црне суд- 
бине. Јужна Угарска, где су Срби у већим и 
мањим оазама настањени, насељена је мешовитим 
становништвом, и ту се нису водиле борбе између 
земаља, покрајина и раса, но се тукло између 
кварта и кварта, улице и улице, куће и куће. Сем 
тога, ту нису биле само националне и политичке 
борбе; на много места покрет је узимао социјалан 
карактер, окретао се у сељачке устанке, праве 
жакерије. У Кикинди, чисто српском месту, било 
је борба, где је и мртвих падало, између сиротих 
сељака, „карбонара“, и богатих газда, „фактора“, 
како су се тада звали. Поврх свега тога, јавила 
се пуна анархија, и у Срему је било српских раз- 
бојничких чета које су пљачкале српска села, 
Стање по српским крајсвима било је ужасно, и 
има много истине у оном пуном утиска опису 
Ђуре Јакшића: по петнаест села у наокруг пу- 
стих, цркве попаљене и порушене, од кућа остали 
само изгорели зидови, а црни димњаци жалосно 
штрче у ваздуху који још мирише на паљевину. 
„Прођеш онуда куда је некад сокак морао бити, 
ни псето да залаје на тебе, нигде стазе нема, 
свугде коров, гар од опаљених тршчаних кровова; 
а у крову и боци бели се декоја ветром и кишом 
опрана људска лубања“... 

Срби су се били надали „Славјанском Царству“, 
„Душановом Царству“, или у најмању руку сло- 
бодној Војводини, а добили су попаљена села, глад, 
колеру, ладно угњетавање. Када су Срби били 
потребни, у Инсбруку су херцхерцегиње носиле 
српске траке у коси; када је опасност по дина- 


1) На мртвој стражи. Дела Ђуре Јакшића. књ. У, стр. 194. 

стију прошла, Србима је дато неколико голих и 
јевтиних похвала за њихову храброст и оданост 
царском дому. Дата им је Војводина, али тако 
скрпљена да су Срби у њој били у мањини. По- 
стављено је неколико великих чиновника Срба; 
Цар, у звању „српског војводе“, походи 1852 Те- 
мишвар, „престолни град Србске Војводине“, али 
све је то колико и ништа, после оних жртва и 
оних нада. 1849, владин повереник барон Мајер- 
хофер обилази упропашћене српске крајеве. У Сен- 
томашу ословљава једнога српскога сељака, који, 
без опаклије, цвокоће на суровој земљи. И царски 
човек у постављеној бунди пита сиромаха у тан- 
ком оделу: »А где ти је, пријане, опаклија ?‹ Еј, 
господару, одговара сељак. Не може се имати и 
опаклија и Војводина! Фантасти из шездесетих 
година тумачили су ову карактеристичну анегдоту 
као пример колико је Србин у стању да жртвује 
за своје националне идеале. Али, у ствари, те речи 
имају једну тужну и резигнирану иронију у устима 
тога гладнога и промрзлога сељака, који је остао 
без опаклије, ради Војводине, Војводине на пар- 
чету хартије ! 

Званична Аустрија показује према Србима свој у 
познату и традиционалну неблагодарност. Било је 
безазлености у речи оног српског ђака у Бечу. 
када га је полиција хтела да затвори: } М№іѕѕеп Зе, 
угег тоћ ђіп? Јећ ћи еіп Ка. Кбтој. Зегђе“. Дове- 
дена до ивице пропасти, и због либералних идеја 
и националних покрета, Аустрија мисли да што 
оштрије треба сузбијати све што личи на на- 
ционалне и либералне тражбине. Првих година 
после револуције, Аустрија поступа са Мађарском 
као са завојеваном земљом: преки судови шаљу на 

вешала, тамнице се пуне, војничке патроле крстаре 
по улицама, место Метерниха дошао је Бах, и си- 
стем угњетавања и насилне германизације про- 
дужује се, само још грубље и безобзирније но 
пре 1848. 

Права слободних „пургера“ укинута су, и зна- 
чај племенитих магистрата“ варошких сведен је на 
најмању меру. Слепцима се забрањује да смеју 
по вашарима певати песме о Буни. Сегедински 
прота Павле Стаматовић оптужује се због веле- 
издаје, што је у цркви о Св. Николи певао тро- 
пар: Кто, кто, Наколаја служит. Православна црква 
сматра се као превратничка што се у њој пева: 
„Не надајте се на владаре и на синове људске, 
јер у њима није спас“. 1853 године забрањује се 
у Новом Саду службена употреба српског језика. 
1854 патријарх Јосиф Рајачић издаје позив на 
Србе да скупљају прилоге за подизање српског 
университета. Бечка влада не допушта ни скуп- 
љање прилога, ни саму помисао на неки српски 
университет "|. Исте, 1854, године, врши се пре- 
метачина код сарадника Србског Дневника због једне 
безазлено алегоричне песме у календару Ласти з 
1854, где се помиње коров густ“, „легло змије« 
у штиру, и подсећа да петлови својом песмом огла- 
шују зору. У Новоме Саду жандарми хапсе српске 
жене, које се усуђују прати рубље на католичке 
празнике. „Црна књига“ пуни се именима подо- 
зривих Срба, осумњичених као панслависти и руски 


1) Д-р Михаило Полит Десанчић: Успомене из године 1545—49. 
Прештампано из Браника за 1889 годину. Нови Сад, 1889, стр. 59. 

2) Автобиографија Никанора Грујића, Богословски Гласник, 1905, 
књ. УП, св. 2. стр. 106. 

агенти. А од 1851 године, аустријска влада почиње 
у велико насељавати Баварце у српске крајеве. 
У српским духовима јавља се прекрет. Када 
је прошла страховита олуја, оставив за собом ру- 
шевине и по земљи и у душама, стало се питати: 
зашто све то, ради чега сва та страдања, каква 
корист од свих тих жртава? Пред очима је стало 
пуцати, отрезнило се од пијанства речи, и почело 
се трезвеније и човечније мислити. Већ 1850 го- 
дине Љубомир П. Ненадовић пева у Шумадинци: 


Проклет био сваки Србин, 
За туђина кој се бори... 


Што је особито значајно, почела се жалити друга 
страна, која је исто тако силно и исто тако бес- 
плодно страдала“. У дојучерашњем непријатељу 
стао се гледати човек, брат по страдањима, јадна 
жртва рата и сурових предрасуда које људе деле и 
као дивље зверове бацају их једне на друге. Списа- 
тељка Милица Стојадиновић Српкиња бележи 1854 
у своме дневнику У Фрушкој Гори, једну каракте- 
ристичну епизоду. 

1849, на дан Беле Недеље зачу сеу Врднику 
грување топова са бачке стране. Цео свет истрча 
на улицу. Људи рекоше да се битка бије код Фу- 
тога, и поскидаше капе. Жене попадаше на колена. 
уједна старица, прича списатељка — нека баба 
Анђуша Кукића, која тамо где се бори имађаше 


1) Око нове 1850 године мађарски листови доносе на првом месту 
чланак, на српском језику и ћирилицом штампан, који почиње апостро- 
Фом: „Благородне Српске Новине“, и где се моли да Срби воде обзир 
о бедном стању Мађара и поштеде их од увреда и пребацивања. На 
тај позив, београдске Србске Новине одговарају „умерено и достојан- 
ствено“. Српско-Мађарско пријатељство. Историско-политичка студија 
од Јована Ђорђевића. Прештампано из „Српске Заставе“. Београд, 1595 
стр. 15--16. 

сина, приступи моме оцу и с гласом пуним бола 
рече: „отче, и дуовниче наш! то је страшна битка! 
а поток јој суза груну из очију. Погледај како је 
густ и црн онај дим, тамо је и моје чедо. Бог зна 
далће старе мајке више очима видети! Па сам 
ти се, слатки оче наш, сад пред образом мајке 
божје Богу молила. Рекла сам: Боже, Боже! спаси 
децу нашу! Погледај на нас мајке које пред тобом 
за децом својом сузе проливамо! Али Боже благи, 
спаси и Мађаре! Та и њине мајке исто као и ја 
плачу! Па сам дошла да питам да нисам се сагре- 
шила што сам се и за њи Богу молила“, Милица 
Српкиња не каже шта је њен отац казао на ове 
просте, дирљиве, материнске речи, али она даје 
пуно право овој доброј жени. 

Друга анегдота исто је тако речита, и њу је 
донео Велики Београдски Календар за 1852. „Један 
Србин из Бачке и један Мађар из Баната у време 
рата г. 1848 састану се на некој чарди. Обојица 
уђу у собу, да попију чашу вина. Ни један не го- 
вораше ни речи, него обојица извуку сабље, стану 
леђма уз зид и оштро један другог гледаше. „Ти 
ћеш данас умрети“. „Ја ћу те исећи на комаде“, 
вељаше други. „Живи један одавде изићи нећемо“. 
„А ни мртви“. „Али шта велиш на то, брате Ср- 
бине, дал да најпре испијемо вино, па после, још 
имамо времена да се поубијамо«“. „Ајде, најпре 
моје вине, па онда своју крв“. Прва чаша, „и- 
вио Војвода!“ „Еђеп Козашћ!“ Друга чаша: „Одакле 
си ти брате!“ „Из Бачке“. „Та ми смо суседи“. 
„Куцнимо се“. „Живио!“ „Ејеп“. — Трећа чаша; 
„Ко да живи?“ „Не знам управо, можда нас двоје?“ 
„Али ми бисмо се, ако се добро помињем. имали 
побити“. „Тако је, и то одмах“. „Само незнам за- 

што 2“ „За слободу“. „Тако је, за слободу. Испимо 
још једну“. — Пета чаша: Е, брате, јесам ли те 
ја кад год и малим прстом увредио%“ „Ти мене! 
никад ни твој чукундеда«“. „Хуља био који се срди“. 
И два противника који су хтели да један другом 
пију крви, пријатељски се руковаше и сваки отиде 
на своју страну. 

Умни Јован Ст. Поповић, који је знао да види 
и имао више унутрашњега живота но и један од 
његових српских сувременика, испевао је у те дане 
ФилозоФско-политичку песму Година 48, која је 
прво штампана у Књижевном додатку Јужне Пчеле. 
Још у почетку народног покрета њему се није до- 
падао узак и Формалистички дух народних вођа, 
и он тада иронично пева Србску слогу: 


Србска, па србска слога 
Један војводство иште, 
Други војводину, 
Трећи војводовину. 


Година 1888, марсељеза песимистичнога космопо- 
литизма, као што је Ламартинова Марсељеза Мира 
химна оптимистичног космополитизма, јединствена, 
је и по висини ипо слободи мисли, по мисли тако 
високој и смелој да је и данас мало људи који би 
се усудили потписати је. Песник указује на велике 
наде које су изазвале мађијске речи: „слобода, је- 
днакост, братство“, али у исти мах јасно види шта 
се суза и крви пролило у име те нове Свете Тро- 
јице. Људи остају увек велика деца које речи 
уљуљкују и варају: 

Одлазте ласкаве речи, ви маске за окате људе, 

Ви, шарене лутке за слабоумну децу. 

Глупост и себичност, два идола слабости светске 

И честољубија дим људска покрећу дела 

Некада су људи водили крваве братоубилачке 
војне и клали се око вере; данас се прождиру 
око новог идола: народности, која је квасац ве- 
читога раздора међу људима: 


Мрзи, прети, гони: ето ти за народност бој! 

... И рат силно бесни, за народност кољу се људи, 
Ах, због народности гњави се човечество. 

Гледај грозно бојиште, јунаци су покрили поље, 
Мртва у крви својој нага телеса леже. 

Питаш ко је овај, од ког је племена други? 

Нема су уста да ту сумњу разреше теби. 

Сад се отвар јама и без разлике трпају с’ доле, 
Пријатељ, противник једнако право има. 

Озгор надпис стоји: «за народност падоше жртве» 


За коју народност ? де кажјте, што трунете ту!...“ 
, р : 3 У 


Сем тога Ј. Ст. Поповић је рекао своју реч 
о 1848 и оном „приватном повестницом српскога 
покрета“, комадом Родољубцима '), оштром и гор- 
ком сатиром на националне Фанатике, шарлатане 
и експлоаторе патриотизма. И ту је он оштар према 
родољубљу које се показује у кокардама, винским 
песмама, маштањима фантаста, Фразама новинара 
и спекулацијама фарисеја и тартифа патриотизма. 
Он хоће истину, трезвеност, љубав према пароду, 
без Фраза и самообмана. „Докле год се, вели ону 
предговору тог веселог позорија, будемо само хва- 
лили, слабости и погрешке прикривали, у пове- 
сници учили, колико је ко од предака наших ју- 
начких глава одрубио, а не где је с пута си- 
шао: донде ћемо рамати, и ни за длаку нећемо 
бити бољи !« 


1) Ј. Скерлић: О „Родољубцима“ Јована Ст. Поповића, конФе- 
ренција у Народном Позоришту, 30 јануара 1904. Одјек, 1905, бр. 30 
36, 42. 

И колико би се у оскудној и угушеној српској 
књижевности онога доба нашло тих узвика дубо- 
кога незадовољства, горчине, жаљења за оним 
што је било, а нарочито срџбе на Аустрију, која 
је одиста задивила свет својом неблагодарношћу! 

Цензура је била гушила сваку слободнију ми- 
сао и све оно што је ма из далека личило на какав 
протест. Али, ипак, као што то обично бива у 
таквим тренутцима, људи су знали читати између 
редова, и сваки је добро разумевао алегоричне 
стихове Никанора Грујића у Седмици, који су иза- 
лазили под шифром „Наум“ или „Ненад“: 


Туђа зграда, пуна јада, 
Наша кућа, зла обућа — 
Наша стаја, нема краја 
Наша гора права мора... 


Или: 


Један славуј зна где кога тишти 
Па певуши, кад је зора права, 
Да пробуди што у чами спава 
И слободи, што у беди тишти. 


То осећање нашло је доцније енергична и поет- 
ска израза у „споменима“ Буре Јакшића из 1848 и 
1849: „Обе су ужасне!... У првој влада рат, у 
другој глад... У првој гонисмо насилнике с огњи- 
шта нашега, у другој положисмо оружје, мирно 
примисмо гладне тиране са далеког запада, да ону 
крв, што после жестоких бојева у грудима зао- 
стаде, да је сад питоме немачке стенице кап по 
кап сисају“'). И он живим бојама описују свој 
састанак са оцем, који је из мађарских апсана 
изишао оседео, тамних и упалих очију, и који се 


7) Дела Ђуре Јакшића, књ. ҮІ, стр. 9—10. 

заплакао када је сина понова видео: „сигурно је 
мислио, вели песник: Ах зашта гинусмо и стра- 
дасмо — а‘ шта добисмо!... Браћа наша и деца 
наша у крв запливаше да из ње изваде потомству 
своме најдрагоценију бисер шкољку, па? па?... у 
место слободе добпше истрцане шињеле и бронзане 
крстиће““ ). 

Било би погрешно држати да се реакција осе- 
һала само у Аустрији. Реакција после 1848, као и 
сам покрет од 1848, имала је међународан карактер. 
И у Србији ствари нису много боље стајале но у 
Аустрији, само с том разликом што је код нас ре- 
акција била више политичка, док је у Аустрији 
била и национална и политичка. 

У Србији је било пуно људи који су били про- 
тиву тога да се Србија меша у аустро-угарски 
сукоб, и Вучић се противио да Србијанци са оружјем 
прелазе „преко баре“, како је он говорио. И одмах, 
чим је европски покрет угушен, српска влада по- 
чела је гонити све што је било либералније и на- 
ционално одлучније. Слободоумни професори били 
су прве жртве, затим је дошло насилно затварање 
Дружине Младежи Србске. Бранко Радичевић 1849 
протерује се из Београда, и управитељ вароши 
вели му: уда што из Беча и Париза доносите ко- 
јекакве претеране мисли? Ви сте и наше ђаке по- 
бунили.““) Књиге Вука Караџића забрањују се за 
Србију. Песме Бранка Радичевића исто тако. „Он 
грди правитељство“, вели Стеван Книћанин, који 
је тада учио читати и писати, Јовану Илићу, тада 


1) Дела Ђуре Јакшића, књ. ТУ. стр. 12. 


2) Др. Ђорђе С. Ђорђевић: Нови подаци о животу и раду Бранка 
Радпчевића. Бранково Коло, 1895, стр. 180. 

практиканту Државног Совјета.') Брошура Гез 51атез 
аи Зиа Јеврема Грујића и Милована Јанковића за- 
брањује се као превратна и опасна, како у Аустрији 
тако и у Србији. Војвођанка Др. Данила Медако- 
вића такође се забрањује за Србију, са тим да ће 
се оцепити педесет батина ономе код којега се нађе 
тај питоми књижевни лист, који је и сама аустријска 
цензура пропуштала. 

Забрањује се и Шумадинка Љубомира П. Не- 
надовића, чије је угушење уредник дао огласити 
звонима Саборне Цркве. „Забранише ваше новине 
Штумадинку, говорио је Његош Ненадовићу у На- 
пуљу 1851. Кажем, прича Ненадовић у својим Пе- 
смама из Италије, да налазе да распростире одвећ 
велику слободу. — Онда, одговори Његош, нека 
избришу из историје имена свију српских војвода, 
јер су се они сви борили за слободу... Шта се 
Србија има бојати слободе? Србија, коју је слобода 
родила, која само са слободом може у напријед 
поћи. Куд гођ мисли да крочи, очекују да им сло- 
боду донесе. Су чим ће поћи браћи цод Турцима, 
ако им слободу не понесу. <} 

Као сви европски народи који су тражили по- 
литичких слобода и националних права, Срби су 
доживели велику реакцију, и у апсолутистичкој, 
централистичкој и германизаторској Аустрији, иу 
олигархијској и полу-турској Србији. Духовни живот 
с обе стране Саве и Дунава био је угушен, сурова 
цензура спутавала је сваки духовни покрет, и пуних 
десет година српски народ је проживео под при- 


') Јован Илић: Некоја о Бранку. Бранково Коло, 1896, стр. 
118—119. 

#) Целокупна дела Љубомира П. Ненадовића. Свеска ХІ. Друго 
издање. Београд, 1894, стр. 21. 

тиском, у обесхрабрености, у клонулости, у потпуном 
назатку на свима пољима. | 

Оно што се било градило и задобило у бор- 
бама пре 1818 и у самоме покрету све је било 
изгубљено, и све је требало из нова почињати. И 
та политичка реакција и назадак у јавном животу 
укочили су цео српски књижевни покрет од 1848 
до 1860 године. 


ГЛАВА ТУ. 
Назадак у српској књижевности од 1848 до 1860. 


Књижевни напредак око 1847. — Духовна клонулост и 

оскудица у књижевним радницима после потреса од 1848. 

— Рђаве књижевне прилике. — Пословна и пригодна књи- 

жевност. — Упоредни утицаји класичне и немачке књи- 
жевности и српске народне поезије. 





Целих четрдесетих година опажао се жив по- 
крет у српској књижевности. Срби у Угарској 
имали су пред очима неколико национално-књи- 
жевних покрета који су им служили као пример 
и подстицај: чешки и словачки покрет, мађарско 
врење пред 1848, и сам илирски покрет, који је 
био и под српским утицајем, али није био без ути- 
цаја на Србе. С друге стране, Србија се почела бу- 
дити за виши, духовни живот. Уставан поредак, ма 
какав да је био, али ипак уставан, био је зауставио 
владарску самовољу и нешто умерио великашке 
борбе, и после десет година побуна и промена на 
престолу биле су дошле године релативнога мира и 
реда. Земља се стала уређивати, добијати орган- 
ске законе, школе и просветне установе стале се 
дизати. Приличан број образованих аустро-угарских 

дж 


у: ЈОВАН СКЕРЛИЋ 





Срба започињу књижевни живот у младој кнеже- 
вини. Поред писаца другога реда, као што су Иси- 
дор Стојановић, Димитрије Исајиловић, Јован Ста- 
јић, у Србији су тада познати наши писци Јован 
Хаџић и Матија Бан, а у првом реду Јован Ст. 
Поповић и Симо Милутиновић. Тада почиње свој ради 
прво школовано поколење србијанско: Лаза Зубан, 
Љубомир П. Ненадовић и Јован Илић. 

Општи напредак у књижевности свуда се био 
осећао, и што се више приближавало 1848, све је 
више узимао маха. У нашој историји књижевности 
претеривало се ва историјским, готово симболичким 
значајем 1847 године, и ствари су се тако представ- 
љале, као да до ! јануара те године није било ништа, 
а да од тога; дана почиње све. У истини, та година 
је књижевно била обилна и произвела је неколико 
крупних књижевних дела. Плодна 1847 година 
означава велики напредак, не само за Србе, но и 
и за остале Словене у Угарској. Мађари, који су 
веслали у 1848, осећали су потребу да буду добро 
са народностима, и 1847 мађарски Сабор доноси 
законе који обезбеђују Слободу вероисповести, 
уносе више правичности у сношењу државних те- 
рета, проширује изборно право, покушава да 
масом реформама задовољи силно негодовање не- 
мађарских народности у краљевини Светога Сте- 
вана. Тај нови дух у политичком животу имао је од- 
јека и у духовном и у књижевном животу, код свију 
угарских народа, па и код Срба, и у току 1847 изишао 
је: Вуков превод Новог Завјета, Песме Бранка Ра- 
дичевића, Рат за српски језик и правопис Ђура Да- 
ничића, Лазарица Јоксима Новића Оточанина, прва 
књига Гласника Друштва Србске Словесности, а 
Јован Суботић добија награду Матице Српске за 

своју, јотом написану српску граматику. Све је то 
будило велике наде, и Ђуро Даничић је могао 
са извесним разлогом писати у Подунавци 1847: 
„Мени се све чини да ће се ова година спомињати 
у српској књижевности, истина не као лијеп данак 
у години, али — ако Бог да — као освитак томе 


"лијепом данку.“ 


Потрес од 1828 зауставио је сав тај знатан 
напредак. Док је оружје говорило, музе су ћутале, 
и сви српски књижевни радници били су истро- 


шили сву своју снагу у народном покрету. И ту су 


се енергије биле истрошиле, и народне несреће, 
често и породичне трагедије, гушиле су и сваку 
помисао на духовни рад. После Буне дошла је ре- 
акција, и цео живот је постао спутан и укочен. Људи 
осећају потребу да одану, да се приберу, да дођу 
к себи од страховите олује која им је прејурила 
преко главе. Јован Суботић, један од најплоднијих 
писаца оног доба, пише у својим успоменама): » У 
оној вреви сваковрсних чувстава и утицаја, страш- 
них, ужасних, опасних, у срце дирајућих, узвиша- 
вајућих, сјајних и сурових, ит. д., ни једна песма 
да ми је преко усне прелетела! Дуго је времена, 
требало, док ми се душа тако повратила, да се 
опет стварајућа роса на њој појавила, док ми се 
живци тако опоравили, да их је и нежни глас музе 
могао задрмати.“ Јован Ст. Поповић падао је у 
потпун песимизам, иако је још певао, то је било само 
зато да покаже некорисност сваког људског напора, 
уташтеславије“ свега и свачега у овој „долини суза.“ 
Његов биограф Ђорђе Малетић |) вели о њему у те 


1) Живот Д-ра Јована Суботића, Нови Сад, 1902, Други део: Про- 
леће, стр. 144. 
2) Подунавка, 1856, стр. 128. 

дане: „Предвидећи несрећну будућност Србског 
књижества, која ће, као што се често изражавао, 
морати материјализму подлећи, био је готово из- 
кључително тужним расположењем обузет. Ладноћа, 
равнодушје према свом народу и према правом 
умном напредку, која је у обште, по његовом мње- 
нију, Србством обвладала, тиштала га је до саме 
смрти, и изнутрашње гонила, да на развалинама 
лепог почетог зданија као лабуд пред своју смрт 
тужне гласове излива.“ И пред саму смрт, Јован 
Ст. Поповић, који је тридесет година са пуно убе- 
ђења и вере радио на књижевности, у потпуној 
духовној малаксалости и обесхрабрености говори: 
„Ја изврћем памет и мозак да зачуђавам свет, и 
кад погледам шта је, ништа, ништа и ништа; бла- 
гословен миран грађанин занаџија, који своје по- 
слове гледи и слави бога по своме уверењу.“ 
Око 1848 било је доста људи који су код Срба 
бавили књижевношћу. После Буне, ствар је окре- 
нула на горе. Готово сва српска интелигенција 
отишла је у државну службу, у „Бахове хусаре“, 
где је имала добре плате, али не и слободе иска- 
зивања мисли. Што је било свештеника писаца 
морали су занемети: српски црквени великодо- 
стојници у Аустро-Угарској нису марили да се ниже 
свештенство бави писањем, тражили су молча- 
није“, нису хтели да имају сукоба са строгом цар- 
ском влашћу, и зато не даду „да подчињени њиови 
пискарају<) У своје доба били су гоњени и Јован 
Рајић, и Лукијан Мушицки, и Сава Мркаљ, и владике 
педесетих година то су исто радиле са писцима из 
свештенога реда. Јован Суботић „повлачио се на- 


5) Обзор на књижевно наше дјелање за 1856. Седмица, 1857, стр. >" 

траг лагано, како вели Јаков Игњатовић, да нађе 
боље пристаниште, нег што Српска Муза унаар у: 
Васа Живковић, песник химне Радо иде Србин 
војнике и других родољубивих песама из му 
почео је певати ладне оде славном дому Хабсбурга. 
Када је Јаков Игњатовић 1854 примио уредништво 
Сербског Летописа, сарадника. је тако било мало, да 
је целе свеске сам морао попуњавати. Он се горко 
жалио на „чрезвичајну апатију“ својих школованих 
сународника, и као Диоген с Фењером“ тражио 
сараднике за једини српски часопис онога времена. 
У залуд је он писао читаве расправе 0 индифе- 
рентизму србске учене класе“, подсећао на старе 
који су имали топле љубави за књигу и просвету, 
све је то био глас „вапијућег у пустињи“, и Ле- 
топис, који је за 1851 још имао 223 претплатника, 
спао је 1856 на 60, којима је требало силом уту- 
ривати књигу у руку. 

Матица Српска, обустављена од 1848 до сеп- 
тембра 1849, губила је свој стари значај. Пре 1848 
Пешта је несумњиво духовно средиште српско. 
Тада су у њој били и радили Теодор Павловић, 
Јован Суботић, Платон Атанацковић, Ђорђе Стра- 
тимировић, Јован Витковић, а да се не помене 
младо поколење које је било и највреднији сарад- 
ник и претплатник књижевних листова. После 1848, 
сва старија интелигенција сишла је у Војводину, 
као државни чиновник, а у Пешти је остало само 
неколико богатих трговаца, којима је главно било 
да сачувају друштвену имаовину, не разумевајући 
се ништа у књижевним стварима. „Наши трговци, 
писао је, српски орган тога доба, главна су под- 
пора наше књижевности.“ Али је била невоља 


' Србски Дневник, 1853, бр. 57. 

што су они хтели мешати се у књижевне ствари. 
Књижевници су се против тога редовно бунили. 
Још 1847, Бранко Радичевић је у Путу исмејавао 
празне кошнице без меда и трутове место чела 
у уљанику. Седмица од 1855 (број 128) доноси овај 
„надпис“: 
Стара нужда наша, 
Више нас не мори, 
Просвете кандило 
И у нас већ гори; 
Ал' уље трговци 
Штедљиво сипају, 
Зато књижевници, 
По мраку пипају. 
1858 у одбору Матице Српске није било ни једног 
писца, а сам секретар није имао права гласа, јер 
није плаћао годишњи улог од 40 Форината. „Прилог 
од 40 Ф. ср., писали су млади, имао је ту магиску 
силу, да је сваког приложника одмах направио ли- 
тератом, критичаром, књижевним закупцем. <} 
Поред свега тога, био је још један разлог који 
је спречавао сваки напредак српске књижевности 
онога доба. Борбе око књижевнога језика и пра- 
вописа, које су се годинама биле водиле, сада су 
се примицале крају, и у толико су биле страсније 
и жешће. Оно мало књижевника, иначе поцепани 
на присталице Карађорђевића и Обреновића, па- 
тријарха Јосифа Рајачића и владике Платона Ата- 
нацковића, били су подељени на два крвно непри- 
јатељска табора, на Вуковце, јотисте, и противнике 
реформе, „цркваре«“, како су тада звани. Стари су 
имали у својим рукама Матицу Српску, народне 
О АТИНА 1 


1) Србски Дневник, 1859, бр. 55. 

Фондове, у Аустро-Угарској, а у Србији државну 
власт, и они су отпочели без обзира гонити нова- 
торе, који им од своје стране нису остајали дужни. 
Узалуд су се чули гласови за „толерантизам у 
књижевности“, борба је била све огорченија и јаз 
између два нараштаја све дубљи. Милица Стоја- 
диновић карактерише, 1854 године, суровост и Фа- 
натичност тих штетних борба овим речима: Ја 
осуђујем и наше старе и младе књижевнике. Стари 
књижевници боју се да им младо јато наших књи- 
жевника не покупи цвеће из венца њихове књи- 
жевне славе, па од сваког млађаног појава стрепе; 
а млађи опет осећају се способни чим из школе 
изађу да књижевне пресуде изричу, и овима трудним 
предшественицима Србског необдјеланог књижев- 
ног поља сваку заслугу одричу, и мисле да тек 
они стварају нову Србску књижевну епоху, и тако 
стварају се те неслоге. Наши млади књижевници 
мисле, да што није јотом писано то није србски, 
и на сваку књигу с другим правописом бацају ана- 
тему као калуђери на Доситијева дјела.) 
Назадак у српској књижевности очевидан је. 
Довољно је бацити један поглед на Стојана Нова- 
ковића Српску Библиографију за новију књижев- 
ност, и видети како, после сталног напредовања 
до 1828 настало назадовање све до 1860. 1840 год. 
изишло је 15 књига и листова на српском језику, 
1843 тај се број пење до 56, 1822 — 61, 1845 — 
75, а 1847 достиже 77. Већ 1848 спада на 52, 


· 1849 на 51, 1850 — 87, 1851 — 70, 1859 — 58, 1853 


63; 1854 — 56. 1855 — 75, 1856 — 67, 1857 — 
66, 1858 — 73, 1859 — 62, и тек од 1860, са 80 
9—7 АЛИШ 

у У Фрушкој Гори 1854, Земун, 1861, књ. П, стр. УП. 

књига и листова, стално премаша 1847 годину. 
Како се у то доба јадно стојало у погледу кул- 
туре, показује и ова статистика у Србију 1856 
уношених листова, изнета у Србским Новинама 
ва 1857. 5 српских листова улазило је у 600 приме- 
рака; 1 бугарски у 2; 2 хрватска у 4; + руска у 
10; 1 чешки у !; З пољска у 3. Поред тих 16 
словенских листова у 620 примерака, улазило је 
још: 3 грчка листа у 3 примерка; 82 немачка 
у 218; 7 енглеска у 9; 21 Француски у 48; 4 та- 
лијанска у 5; 2 мађарска у 3; 1 турски у 5: свега 
138 страних листовә у 918 примерака. И то је 
било све! 

Гласови жалбе на рђаве књижевне прилике 
српске чују се сваки час и са свију страна. Славко 
Златојевић, у предговору своје књиге Златијнство, 
вели: „Ко није окушао јаде у штампању наших 
књига, тај не зна шта су душевни јади. Књижев- 
ник пише за народ, а народни људи и не маре за 
њега. Наша књижевност по продаји јесте худа да 
јој хуђе нема. Књижевник боље да је орач и ко- 
пач нег што је књижевник“. У Подунавци за 1856 
годину, један „родољуб“ уздише за златним добом 
Доситија и Павла Соларића, и свуда види жалос- 
номртвило, потпуну запарлеженост, уидеал немар- 
ности и равнодушија.“ ') У свима српским листо- 
вима и часописима тога доба чују се исте жало- 
појке. Световид од своје стране пише: „Кад год баци 
прави родољуб непристрасни поглед на стање на- 
рода нашега, у обште мора му срце његово про- 
пиштати кад увиди како ми у свакој струци изо- 
бражења, радиности, књижевства зло стојимо, 





| 4 
!) Поглед на наш књижевни и душевни живот, Подунавка, 1856, 
стр. 285: 

управо рећи натраг застајемо, јер когод се на- 
пред не миче, он покрај други напредујући натраг 
заостаје“. !) 

| Оскудна српска књижевност педесетих година 
разтрзана је неколиким струјама, које се сукобља- 
вају и боре за превласт. Пре свега, на правој, тако- 
званој лепој књижевности врло мало се ради. И 
у Србији и у Аустро-Угарској то је било доба по- 
литичког и школског преустројства, п све што се 
писало имало је узан послован карактер. Од 1855. 
бечко министарство просвете уводи једнобразност, 
у немачком духу, у свима школама аустро-угар- 
ске монархије, и Гроф Тун наређује да се све 
школске немачке књиге преведу на поједине је- 
зике којим се служе народи у Аустро-Угарској. 
Те преводе врши код Срба, од 1852, Јован Субо- 
тић, а после Платон Атанацковић. Српска библи- 
ографија онога доба пуна је законика и њихових об- 
јашњења, свечаних поздрава, ода „на дан тезо- 
именства“, посмртних слова, панегирика, дити- 
рамба, брошура, псторијско-политичких цртица, 
прегледа „состојанија“ разних друштава, пољо- 
делских поука. То је златно доба буквара, псал- 
тира, часловаца, свештених историја, катавасија, 
молитвеника и рожданика. Календари су необично 
многобројни и раширени; „лире“ се појављују. 
Поезија Јеремије Обрад. Караџића је врло попу- 
ларна. 

Све је пригодно, васпитно и морално. Враћа 
се на старије схватање да све треба да иде на, пол- 
зу“ и упросвешченије“ народа. Поезија постаје ути- 
литарна, према гледишту Србскога Летописа од 1348 


1 Поглед на наше књижевство, Световид 1854, число 36. 

да је „поезија темељ сваке просвете народне“. 
Листови су пуни »мудрих речи“, „наравоучител- 
них черта«“, »расадника мудрости,“ повести уза 
јуност“. Басне Доситијеве се често прештампавају; 
Љубомир П. Ненадовић одлично производи ладне 
и паметне басне. Један од најпопуларијих страних 
писаца јесте Христифор Шмит, који се ревносно 
„посрбљава“. Уверење да књижевност треба да 
буде дидактична општа, је, Борђе Рајковић — у пред- 
говору своје књиге Јед и Мед (1858) — говори 0 
свези поезије са педагогијом“, „о упливу који по- 
езија на педагогију може имати“, тражи да „пе- 
сме пре свега питомост пробуђују и развијају“, 
вели да је њима циљ не само забавити машту но и 
„оштроумље пробудити“. 1858 Ђорђе Малетић и Вла- 
димир Вујић покрећу Родољубац, лист за ураспрости- 
рање полезни знања,“ где се на књижевност гледа 
као на празну забаву и беспослицу, а у природним 
наукама тражи „крепка храна.“ Један лист онога 
доба"), приказујући Тајне Париске од Евжена Сија, 
вели: „У животу српског народа влада у довољ- 
ном степену природна простота, и зато дужност 
српског списатеља састоји се у томе, да србски на- 
род уче добродетељи. Моралне приповетке, особито 
из историје црпљене, јесу понајудеснији предмети, 
с којима се српски публикум, особито женски пол, 
с користи занимати може. “ 

Педесетих година три струје боре се ва пре- 
власт у српској књижевност: псевдо-класицизам, 
немачка романтика и српска народна поезија. 

И ако класички дух није био тако јак као 
у доба Лукијана Мушицкога, ипак се он јако осе- 


1) Светозар, 1856, бр. 5. 





Ре "у >" Веи __- === 


со 


ОМЛАДИНА И ЊЕНА КЊИЖЕВНОСТ 


ћао. Латински језик за друго време био је и 
школски и државни језик у целој Мађарској, и 
сви образованији људи владали су њиме. Наши 
старији писци, као Јован Суботић и Никанор Гру- 
јић, не могу довољно да се нахвале како су као 
ђаци били еминенти“ у латинском језику, и какве 
су успехе имале њихове ђачке орације и оде на 
језику Цицерона и Вергилија. Чак и у Србији ла- 
тински језик и класична култура владали су по 
школама. „У време када сам ја био ђак у гимна- 
зији, прича Љубомир П. Ненадовић, митологија, 
беше главни предмет учења, хришћански катихи- 
зис беше три, а многобошка митологија двадесет 
ситно писаних табака. Ту непамет морали смо учити 
на памет.“ Ђаци су учили на памет Хорација, да 
би се упознали са поезијом у опште, научили ка- 
лупе Фраза, и знали певати стихове у истом правцу 
и размеру. Све што је певало знало је руковати 
»„метрумом алкаическим,“ и српска књижевност 
била је пуна „одара“, како их је назвао Бранко 
Радичевић, „одаџија“, како су их крстили Вуковци. 
Јован Ст. Поповић се подсмевао онима који се 
„кревеље и блебећу у високој оди“, а Јаков Игња- 
товић, говорећи о тим истим одама које су биле 
преплавиле старије Летописе и Србски Народни 
Лист, о том „поетичком књижевству србском у ла- 
тинској Форми“, о песмама „сложеним у дугачким 
хексаметрима и скакуцајућим пентаметрима <, вели: 
„кад је човек те србске оде читао на први поглед 


"толики муза и богиња, које му се смешиле, ми- 


слио би, да се у кампанији или барем у салусти- 
јанским башчама налази“ !). 


1) Србски! Летопис, 1857, Поглед на књижевство (књ. 96, стр. 145-144. 

И то се још осећа у педесетим година, до душе 
много мање но пређе, али ипак у приличној мери 
Јован Ст. Поповић радо и доста преводи Хора- 
ција, по свима правилима „стихомерија«“, стављајући 
размер на челу својих превода. Још 1857, Јован 
Суботић пева хексаметар, поред његовог »изврс- 
ног брата“ пентаметра, у Бечким Елегијема; 


Дивни хексаметру, дико Омирова, римска челенко! 
Дирнуо сам ти у част, али се љуто кајем 

Сад ти клањам се до земље, признајем ти дивну красоту, 
И пред светом, ево, скидам ти, бане, капу. 


1864, у Огледалу Србском, Јован Хаџић хексаме- 
том преводи Источно Цвеће Хердерово. Још 1868 
године Матица, коју су тада били освојили млади, 
расписује награду за превод Софоклова Едипа, 
Демостенових Филипика и Цицеронових беседа 
противу Катилине. 

У колико је утицај латинске класичне поезије 
слабио у толико је растао утицај немачке поезије. 
Чоке и Коцебу деле владу у преводној српској књи- 
жевности. Нова божанства постају Шилер, Гете, 
Виланд, Лесинг, Геснер. Страданија младога Вертера, 
у преводу Јована Рајића, излазе 1844. У српску 
књижевност улази немачки размер и немачки дух. 
Тада код нас настаје оно што је Тургењев назвао: 
»гњурање у немачко море“. Немачка сентиментал- 
ност прелива се у српску поезију, и у листовима 
тридесетих и педесетих година пуно је „чувстви- 
телних“ плачевних песама, које певају „љубве жа- 
лости«“ и „печал срдца“, као: Тужна пастирка, Јади 
пастира, Утјеха плачној драги, Уздисај Србкиње, 
Слатки немир, Месецу тужна жалба, и тако даље. 
Књижевна дела суде се по немачким узорима и 

; 
по Лесинговој естетици. Хегелова Филозофија је вје- 
рују наших образованих људи онога доба. То је 
апогеја немачкога утицаја на српску књижевност; 
после тога, он се само слаби и губи. 

Најзад, био је трећи утицај: п то утицај срп- 
ске народне поезије, којој су Хердер, браћа Грим и 
Гете били дали благослов. Млада школа тражила је 
своје надахнуће у народној поезији, и све више је 
потискивала стару, класичну, сентиметалну или 
дидактичку школу. Старису мислили да је Јован 
Ст. Поповић извршио жељени препорођај рефлек- 
сивне, „објекливне лирике“ српске. Његова смрт 
1856 била је не само велики губитак за целу срп- 
ску књижевност но и пораз за старију нашу књи- 
жевну школу. Поезија Јована Суботића, ладна, ра- 
зумна и занатска, није могла никога повући за 
собом, п у залуд се он трудио да се огледа на 
свима пољима и родовима књижевности, певајући: 


Хајде; ја сонат који 

Да покушам начинити; 
Учио сам стихе шити; 
Знам како се језик кроји. 


Старију поезију није могао обновити ни Ђорђе Мале- 
тић, у коме је Шумадинка 1850 гледала највећег жи- 
вог српског песника, ни Никола Боројевић, који је са 
подједнаким одушевљењем певао Душаново царство 
и славио „све Аустрије шчедрог Господара“. Једно 
време старији су полагали наде на Никанора Гру- 
јића. „Буди достојан пријемник Мушицкога, писао 


му је Малетић.) С Мушицким паде наша дидак- 


тичка поезија, коју се залуд трудио основати по- 


') Ђорђе Магарашевић: Живот Никанора Грујића. Бла Јидо- 
зіатепзке АКадепије, Кп). 156, стр. 107. 

којни Поповић у његову Даворју. Поврати нам ти 
лидактичку поезију у целој њеној красоти. Ви- 
тештва за тебе доста, куд год се окренеш.«“ Али 


Никанор Грујић се поступно удаљавао од књижев- 


ности, и улазио у политичке и црквене борбе. 

И места старијих песника заузимали су млади 
људи, бечки и пештански ђаци, Јован Јовановић, 
Ђура Јакшић, Стеван В. Каћански, који зу се по- 
чели јављати у Седмици и Србском Летопису. То је 
била „нова школа“. која „тежи обштности Форми 
естетичних на “темељу индивидуалности народне“, 
како је обележава Милан Кујунџић, набрајајући 
редом главне преставнике њене: „Јован Јовано- 
вић, Србин и по духу и по осећању, чија би складна 
лприка на част служила ма чијој књижевности; 
молер Јакшић, ве бурним живописним епским сли- 
кама; Каћански, са сликама јасним, умиљатим; 
Ј. Илић, са дивним звуком народним из живота 
спољнога; Ја. Игњатовић, са језгровитим припо- 
веткама из живота“. Стара, објективна поезија, 
„учено стихотворство«“ класичарско, Сеіесепһеііѕ- 
сейісһёе, нестајало је, и нова, млада, народна школа 
отпочела је цветати. После дуге и мрачне зиме 
настајало је младо и светло пролеће. 





1) Српска Слобода, 1865, бр. 7, стр. 7. Милан Кујупџић: Поглед на 
књижевност српску. 

ГЛАВА У. 
Листови од 1848 до 1860. · 
Д-р Данило Медаковић. — Књижевни додатак „Јужне 
Пчеле“. — „Војвођанка“. — „Србски Дневник“. — „Сед- 
мица“. — „Подунавка“. — „Родољубац“. — ,,Шумадинка“. 


У општем назатку књижевном, за десет година 
реакције, једино су листови будили клонули јаван 
дух и одржавали кржљаву књижевност. Да није 
њих било, духовни и књижевни живот у српском 
народу био би сасвим мртав. И никада новинар- 
ство није играло код Срба кориснију улогу него 
у то доба. 

Као Димитрије Давидовић око 1815, као Те- 
одор Павловић око 1840, тако је и око 1850 један 
новинар бпо душа српског не само политичког по 
и књижевног покрета. То је био д-р Данило Ме- 
даковић, неоспорно најактивнији п најкориснији 
јавни радник српски онога доба. 

Личанин родом, секретар Кнеза Милоша, учи- 
тељ деце Јеврема Обреновића, доктор Филозофије 
берлинског универзитета, он је 1847 почео свој 
јавни рад, необично обилан и плодан. Када се 
[847 вратио из Немачке, Јеврем Обреновић му је 
купио штампарију у Новом Саду. 1848 Медаковић 
узима великог учешћа у народном покрету. Прво је 
сарадник Вјестника Косте Богдановића, затим по- 
стао је уредник Напретка, око којега се скупљала 
сва омладина онога доба, нарочито Светозар Миле- 
тић, Илија Захаријевић, Корнел Поповић, и где се од- 


лучно борило противу неодлучне српске јерахије, 


бечког „црног кабинета“ и хрватских претенсија. 


Још у то доба, његов утицај не млађе поколења био 

је толики, да му је 1847 Љубомир П. Ненадовић 
певао из Хајделберга: | 


Пријатељу, ти ми пиши, 

Ти ме твојим ријечма блажи, 
Од смишљених идеала 

На само ме дело дражи. 

О пиши ми, пиши опет, 
Ободравај моје груди... 


После Буне, Медаковић, са његовим практич- 
ним духом личанским и окретношћу, знао је про- 
зрети шта треба српском народу у тим критичним 
тренутцима. Он се стално настањује у Новом Саду 
и почиње свој смишљени и истрајан рад. Он по- 
стаје издавач, и у његовом издању изилази: цео 
Доситије Обрадовић, у јевтином издању од 5 Фо- 
ринта сребра, док је раније Возаровићево стајало 
12 Форинта; Багдоооті идойпі Качића, романи Ми- 
лована Видаковића, Бошковићев превод Штурове 
књиге о народним песмама словенским, Даничићев 
превод Муравјевљевих Писама о служби божјој, 
први део Петрановићеве Историје књижевности, 
календари Годишњак и Ласта, који су у хиљадима 
примерака улазили у народ. Он оснива читаонице 
и дружине, и од 1853 поново заводи школску про- 
славу Светога Саве. 

Медаковић увиђа потребу да се народ упозна 
са прошлошћу својом, и у њој тражи подстицаје 
и снаге за борбе у садашњости. Са историјом срп- 
ском тада се тако рђаво стајало, оскудица је. тако 
велика била, да се у један мах озбиљно мислило 
да се на српски преведе Рајићева историја"). Шу- 


') „То би значило вратити се на годину 1760. Сам трудољубиви 
Рајић морао би се заплакати, кад би устао и видио, да његови потомци 





~ 

мадинка, објављујући смрт Војводе Луке Лазаре- 
вића, могла је пола у шали пола у збиља рећи: 
„И ми се обећавамо саобштити нашим читатељима 
животописаније Господара Луке, како изађе у как- 
вим немачким новинама“. И Медаковић предузима 
да пише за „најнижу читајућу публику“ Повест- 
ницу Орбскога народа до 1850, која је тада јако 
била, распрострта, и која је много учинила за бу- 
ђење националне свести у српском народу. 

Положај Данила Медаковића није био лак. 
Готово сва „учена класа“ српска била је отишла 
у „беамтерију“ ; млади су тек пристизали, и главан 
посао падао је на његова леђа и на његова брата 
Милорада, а доцније и на Ђорђа Поповића. 

1852 Милорад Медаковић, доцније секретар 
Кнеза Данила, почиње издавати Јужну Пчелу, са 
једним „књижевним додатком“. Сарадници су били 
Јован Ст. Поповић, Богобој Атанацковић, Никола 
Боројевић, Јован Хаџић, који се и овде упушта 
у дуге „језикословне“ препирке, Јован Сундечић, 
који једини пише новим правописом. Али још није 
било услова за један такав посао, и Јужна Пчела 
на брзо је угинула. 

Са исто тако великим тешкоћама борила се 
1851 Војвођанка, први српски лист који је почео 
излазити после 1848. У 1 броју певао је Алексан- 
дар Андрић: 

У књижевству Војвођанка 
Јесте саморанка 





за сто година нису даље одмакли него да преводе његове историје, које 
је он писао кад није било Матице, ни друштва српске словесности, нити 
обласног и политичког живота српског“. Седмица, 1858, стр 90. 

') Ђорђе Поповић: Данило Медаковић, Отаџбина, 1889, књ. ІХ. 
стр. 594—614. Успомена Др. Дану Медаковићу, држао у Матици Орн- 
ској на Светог Саву 1882 Емил Чакра. Нови Сад, 1882. 

Без подпоре и без неге 
Поред разне стеге; 

Хоће л' сроском роду моћи 
Бити од помоћи. 


Али за њу је и сувише било „тамно небо србске 
књижевности“. У залуд се уредништво трудило 
и стекло сарадњу свију угледнијих српских писаца, 
Његоша, Јована Ст. Поповића, Јована Илића Ни- 
коле Боројевића. Одзив је био слаб, и најзад 
власт се потруди да је угуши пре но што би под- 
легла од нехата публике. И сама Србија је била 
затворила своје негостољубљиве границе једином 
српском часопису у Аустро-Угарској. Војвођанка, 
поред свега свога имена, није могла ићи у Војво- 
дину, и растурала се само у Граници. То је био 
рани пролетњи цвет, који је сувише рано пробио 
кроза снег, п који іе угинуо под оштрим мразом. 

Јужна Пчела престала је у јуну 1852, и одмах 
у јулу крене Данило Медаковић Србски Дневник, у 
оно доба један од ретких словенских политичких 
листова у целој Аустрији. Тај ће лист петнаест година, 
бити главни орган српскога народа у Аустро-Угар- 
ској, и његов утицај на духовни живот српски 
биће толики колики није имао ни један српски 
лист пре њега. Србски Дневник је покренут са 
великим тешкоћама, власт му је чинила све могуће 
сметње, и једва је нађено надлештво које је хтело 
примити кауцију од 2500 Форината. Али када се 
лист појавио, он је наишао на знатан успех. Ме- 
даковић је имао гласа још од Напретка, имао је 
новинарских способности, конкуренције није било, 
и Србски Дневник је на брзо стекао око 2000 
претплатника, „у овој новој и оној старој Србији“. | 
како се вели у једном позиву на претплату. 

Али дист је имао сталних невоља са аустријским 
властима, са новосадским „крајвамтом“, са свима 
органима Бахова апсолутизма. Његов положај према 
аустријској власти био је нарочито тежак прили- 
ком Кримскога Рата. У марту 1854 париски арци- 
бискуп Сибур упућује својој пастви посланицу, 
у којој напада на руске „шизматике“, и вели да 
су католицима ближи мухамедовски Турци него 
хришћански Руси, јер је мухамеданство „само 
једна секта хришћанска“. Србски Дневник, који 
"је имао много онога што се онда звало „Руссо- 
љубије“, и као цео српски народ симпатизовао 
„једноверној и једнокрвној браћи“, Србски Дневник 
устане у заштиту православне и словенске Русије. 
Новосадска окружна власт узме Медаковића за то 
на одговор и изда му строгу заповест да у ступцима 
свога листа не сме бити адвокат Русије и пра- 
вославља. 

Србски Дневник истих је таких тешкоћа имао 
приликом ратова Црне Горе. У децембру 1852 Ме- 
даковићу је дошла писмена званична опомена да 
"не сме писати у корист Црне Горе, а противу 
Турске, која је у пријатељским односима са Ау- 
стријому, а 1853 Србски Дневник је морао донети 
писмену изјаву да су Црногорци лупежи и раз- | 
бојници. 1858, после битке на Грахову, лист је 
био забрањен на три месеца. Медаковић је хтео 
да надокнади губитак претплатницима, и почео 
је издавати Седмицу два пута недељно, али му 
власт из Темишвара и то забрани. 

Медаковић се тако са својим листом борио 
за све време реакције, и око њега се скупљало 
све што је још смело дићи главе. Он је успео да 
оснује и одржи први озбиљнији и модернији сри- 

ски лист, а нарочито да створи једну читалачку 
публику. После династичке промене у Србији, он 
1859 пређе у Србију, и изгледа да му је тада 
нуђена столица министра просвете. Пре но што 
је прешао у Србију, он је продао лист и штампа- 
рију Платону Атанацковићу, а владика преда уре- 
ђивање листа Јовану Борђевићу, који га начини 
органом млађег и либералнога поколења. 

Колико је Србски Дневник био важан за по- 
литички живот српскога народа, био као нека 
запаљена светиљка у мраку оних црних десет го- 
дина од угушење Револуције па до пораза на Сол- 
Ферину, толико је Седмица значила за књижеван 
живот и развитак тога доба. Она је била књиже- 
ван орган српски, према којем је београдска Шу- 
мадинка била представник покрајинске књижев- 
ности, као данас Бранково Коло, Босанска Вила и 
879). Седмица је стајала и над осталим српским 
часописима у Војводини. Подунавка, која је од 
1856 до 1858 излазила у Земуну под уредништвом 
Ђорђа Малетића, била је само њена копија. А Србски 
Летопис, слабо распрострт, са малим бројем сарад- 
ника, све до краја педесетих година, када је са- 
свим отворио врата младима, није имао велика 
значаја. 

Седмица је увек ишла као књижеван додатак 
Србскога Дневника, и све до 1854 уређивао је сам 
Данило Медаковић. Но како се посао на Србском 
Дневнику развијао, Медаковић преда Седмицу на- 
рочитом књижевном одбору, у коме су били Борђе 
Поповић, Јулија Радишић, Јован Ђорђевић и Борђе 
Натошевић. Нови одбор Седмице био је намеравао 
да је сасвим одвоји од Србскога Дневника, и на- 
чини је искључиво књижевном. И 1855 уредништво 

Србекога Дневника и Седмице стави на гласање 
својим читаоцима питање о деоби оба листа. 1800 
њих хтело је да остане по старом, и Седмица и Србски 
Дневник заједно; 1200 њих изјаснило се само за 
Србски Дневник; свега ^ гласало је за саму Сед- 
мицу. Било је очевидно да још пије дошло време 
за искључиво књижеван лист српски. 

Али ипак, Седмица и тако зависна, бпла је 
прикупила око себе све оно што је имало гласа 
у ондашњој српској књижевности, како старе ве- 
личине, тако и младе снаге. Јован Ст. Поповић 
био јој је ревносан сарадник, Јоксим Новић Ото- 
чанин штампао је ту одломке из своје Московије 
и Србства, Јован Илића своје стихове, међу осталим 
и Хасана Пепељара, ту је и Никола Боројевић, а поред 
њих: Јован Јовановић, Ђура Јакшић |„ Теорин“), Сте- 
ван Влад. Каћански. Ту под шифром »Вајунов“, 
почиње свој историјски рад и Иларион Руварац. 

Али, поред свих тих крупних књижевних имена, 
Седмица се не би могла назвати правим књижев- 
ним листом. Она је више лист за поуку но за 
праву књижевност, и поред песама од вредности, 
од песника од талента, ту су извештаји и слике 
о дневним политичким догађајима, каткада цели бро- 
јеви превод су из АЏдетегпте Хеџитд. Она се стара 
да извештајима пробуди словенско осећање код 
својих читалаца, она готово искључиво доноси 
вест о словенским књижевностима, и тек у другом 
реду буди српско осећање, доносећи „србске спо- 
"менике«“. Седмица се много бави моралном и вер- 
ском поуком иу њој су чести уафорисми о воспитању “ 
умудра изреченија“ „огледало дјевице“, „Разговори 
с Богом“, и тако даље. Ту се преводи много. Не- 
мачке романтичке и сентименталне приче ревносно 

се посрбљавају. Преводи су махом са немачкога, из 
Чокеа, Хердера, Виланда. Ту се први пут преводи 
„ Дон-Гихот“, и одломци из Вечитога Јуде Евжена 
(Сиа, „врли роман познатог Евжена Сија“. Ако је 
икада лист био израз свога доба то је одиста била 
Седмица: сва укочена и угушена епоха педесетих 
година, сва „објективна“ поезија и сува и преди- 
каторска дидактика, сав наивни сентиментализам на- 
лази се у њој, поред првих производа младе школе. 

Педесетих година Борђе Малетић је уређи- 
вао два листа која нису била дуга века: Поду- 
навку у Земуну и Родољупца у Београду. Поду- 
навка је излазила од 1856 до 1858, у издању зе- 
мунског штампара Сопрона. Она јо имала тип 
осталих наших листова тога доба, полу књижевна _ 
полу „поучна“, са много превода са немачког. Са- 
радници јој нису били многобројни, од познатијих 
Љубомир П. Ненадовић и Милан Ђ. Милићевић, 
који тада почиње свој обилан књижеван рад. 
Ступце листова испуњавао је готово сам уредник, 
трудећи се, без успеха, да свој лист учини што 
занимљивијим и бољим. 

Од много већег интереса је други један његов 
недељни лист, који је, 1858, заједно са Владими- 
ром Вујићем, уређивао у Београду. То је био Ро- 
дољубац »улист за разпростирање полезни знања“. 

Тај лист, који је иначе уживао потпору »ште- 
дрог правитељства“, није био дуга века: од 1 маја 
до 5 новембра, свега 28 „числа“. Родољубац, и ако 
је излазио под уредништвом двојице естетичара 
српских, од којих је један био и песник, није имао 
готово ничега књижевног, шта више исповедао 
је извесно презирање књижевности. Забави је 
давао споредно место: неколико преведених при- 

поведака, а ниједне песме. И то је била концесија 
рђавом укусу публике: „коме крепка рана непод- 
носи, тај нека се слабијом послужи, док се с вре- 
меном и за ту прву не оснажи“. 

Крепку рану представљали су многобројни 
чланци о „полевним знањима“, популаризовање 
природних наука и обилато давање хигијенске 
поуке. У значајном Уводу, од Ђорђа Малетића, у 
првоме броју, полази се са гледишта да је срп- 
ском народу изнад свега потребно да у знању и 
просвети налокнади што је у вековима ропства и 
таме изгубио, да се свим снагама потруди да као 
најмлађи члан европске породице стигне остале 
културне народе. „Поглед у напред открива нам 
срећније народе, отвара нам жељу к подражавању 
и принуђава нас пажљиво испитати наше стање 
и наше недостатке“. Српски народ треба да иде 
за примером и за искуством просвећених западних 
народа, да усвоји њихову цивилизацију, која је 
својина целога човечанства: „Обштега блага сви 
су учасници, свима дакле у дужност спада на 
њему радити и изправљати узроке назадку, изпи- 
тати и уклонити и тако темеље зданију народне 
среће полагати“. 

Родољубац из тих разлога хоће да упозна 
српски народ са корисним и примењеним наукама 
просвећенога човечанства, у првом реду „приро- 
дословијем“. „Природа је обшта мати и јавно љуби 
своја чеда, само је ваља познати и по њеним зако- 
нима се управљати. Ко нас тек учи с природним 
наукама упознати се, да ли свој или туђин, то је 
на мерилу науке и ползе све једно“. Природне су 
науке „најбогатији източник народног напретка и 
благостања“, и њих треба у првом реду обдела- 

вати. Зато Родољубац поклања готово искључиву 
пажњу тој крепкој рани. Највећи део чланова су 
популаризације природних наука, хигијенски са- 
вети, пољопривредна упуства, поука сваке врсте. 
Чланци „озбиљни и поучителни“ носе називе: „О 
душевној моћи животиња“, „Лековите воде“, „Пасје 
беснило“, „Здравље шта је“, „Владање у вели- 
ким богињама«“, „О лековитости шећера“, „О ве- 
ликој потреби и ползи воде у варошима“, „О не- 
говању деце у првим годинама живота“, „Школе 
за малу децу“, »0 возпитанију деце“, „Дружства 
умерености“, „Сравнење Француске и енглеске зем- 
љоделске економије“, „Чим Енглези ране своје 
свиње“, „Који је род стоке у Србији најпотреб- 
нији«“. Поред тога, има мањих етнографских и ге- 
ографских чланака, о Енглезима, Русима, донским 
Козацима, о Паризу и Французима, Бедуинима; о 
Стамболу, о Кремљу, Гибралтару, и тако даље. Ти 
чланци, који су по свој прилици преводи, нису 
потписивани, сем неколико хигијенских чланака, 
под којима стоје имена двојице лекара: д-р А. 
Медовића, и д-р Ј. Машина. 

Родољубац није нашао одзива, и поред све 
владине помоћи, морао је убрзо престати, жалећи 
се на неозбиљност публике, али тешећи се да ће 
се „гласу разума и вештаствене ползе по времену 
одазвати« и они које је забава, „шала и безпос- 
лица пре времена успавала“. Тај покушај није 
успео, али лист није зато мање занимљив и зна- 
чајан. По своме утилитарном духу, по извесном 
презривом мишљењу о књижевности, по своме 
култу природних наука, по умерилу науке и ползе“, 
по истицању »разума и вештественз ползе“, 

Родољубац врло много предсказује Светозара Мар- 
ковића и идеје седамдесетих година. 

Оно што је била Седмица за Војводину, то је 
Шумадинка биле за Србију. Гласник Друштва Срб- 
ске Словесности, који је почео изилазити 1847, био 
је годишњак готово искључиво за историју и збирке 
докумената. Место алманаха, као што су били 
Уранија и Голубица, који су некада задовољавали 
скромне књижевне потребе Кнежевине, сада се, 
после Подунавке Милоша Поповића, први пут јавио 
књижеван лист, чији је „учредник и издаватељ“ 
био већ познати песник српски Љубомир П. Не- 
надовић. Шумадинка је прототип наших књижев- 
них листова четрдесетих и педесетих година: она 
је на средини између чисто књижевнога листа и 
политичког листа који се осврће и на књижевност. 
У позиву на претплату 1852, „учредник“ овако 
износи свој програм листа: „Она неће бити при- 
везана никаквим страстима, и никаквим лично- 
стима. Њена цјел биће да се само обштем мјенију 
и својим читатељима допадне. Она ће бити проста, 
искрена, правдољубива и међ својим читатељима 
поверителна, и као што неће никуд изван Србије 
излазити, то ће највише говорити о нашим дома- 
һим стварма, и о свему оном што зна да ће само 
њене читатеље интересовати и јављати најбрже 
све новости како из Београда тако и из окруж- 
них места. Она ће у себи садржавати: полезне, 
научне, историчне, забавне и шаљиве предмете и 
саобштаваће у кратко најважније и најновије 
ратне, политичке, и у обште све знамените дога- 
ђаје целог света. Она ће у свему оном говорити 
што је вредно говора, једном речи, Шумадинка 
биће у свакој чорби мирођија“. Она доноси сти- 

хове Његоша, Јована Ст. Поповића, Јована Илића 
п свога уредника, који ту публикује своја читка и 
пријатна путничка Писма —, а у исти мах извештава 
своје читаоце о државном удару Наполеона Ш и 
рату у Криму. Она прикупља око себе младе људе 
из Србије који осећају у себи књижевнога позива, 
и на њеним страницама први пут се огледају Јован 
Драгашевић, Чедомиљ Мијатовић, Дамјан Павло- 
вић, Владимир Јовановић. Она се радо бави и но- 
вијом историјом српском, и доноси Одломке из 
мемоара Проте Матеје Ненадовића и дневник из 
Устанка секретара Совјета Боже Грујовића. 

У Шумадинци је било много преводе, као у 
свима српским листовима онога доба. Чоке је 
заузимао прво место, затим Хердер; Шилер, Гете, 
Геснер, Жан Пол. Остали преводи су махом за- 
нимљивости, од интереса по ширу публику: Со- 
кровиште морског разбојника, Шпански џелат, Бен- 
галски тигар, Индијски волшебници, Тигрова цеш- 
тера, Земљотресније у Лисабону, Огњедишући бре- 
гови, и тако даље. Шумадинка је била врло вешто 
уређиван лист, идеалан за ондашњу књижевну 
публику у Србији. Поред чисте књижевности и 
дневне политике, ту је дато широкога места за- 
бави, шали, загонеткама, шарадама, питалицама, 
све под најразличитијим заглављима: „зачинци“, 
„Пподгревци«“ „Крак и Петак“, и тако даље. Чак 
је било места и за службене вести о кретању 
чиновништва, за „течај новца“ и прозаичне огласе. 

Прилична литература, занимљива забава, до- 
бродушна шала, обилат и разноврстан садржај, · 
цео онај симпатичан тон који је „учредник и из- 
даватељ“ давао, учинили су да је Шумадинка на 
брзо стекла велика гласа и нашла на најлепши 

одзив и то не само у Србији, но и у Аустро-Угар- 
ској, Босни, Бугарској и Румунији. Србија, која 
је 1816 давала > претплатника на Повине Србске 
Димитрија Давидовића, дала је 1000 претплатника 
на Шумадинку (740 у 1850, 960 у 1859". Њу су 
махом држали и растурали млађи школовани људи. 
Уредништво у једном броју истиче уда су прак- 
тиканти за сада код нас највећи љубитељи читања 
и нигде ни један у окружију није остао да се не 
пренумерира поред своје мале плате. То су све 
млади људи и ради да што чују п науче, у њима 
огледа се будућност србске књижевности, а по- 
штари најбољи су скупитељи пренумераната“. 
Али Шумадинка је волела слободније да мисли 
и да каже шта осећа, и на брзо се замерила пра- 
витељственој цензури, која је све строжија бивала. 
Пенадовићу ништа није помогло сродство са самим 
Кнезом, и Шумадинка буде на просто забрањгна. 
Она се неколико пута понова јављала и неколико 
пута поново угушивала. Цензура је све више сте- 
зала. 1857 Шумадинка се задовољавала доношењем 
простих вести, анегдота и огласа. Ипак, уморена у 
борби са влашћу, са јако смањеним бројом прет- 
платника, она је 1857 једном за свагда подлегла. 
То је био велики губитак за целу српску књи- 
жевност, а нарочито за одиста нејаку књижевност 
у Србији. Шумадинка је била један од релативно 
најкњижевнијих српских листова онога доба, и за 
собом је оставила велика трага и лепих успомена. 
Старији који су је читали у младости не могу још 
ни данас да говоре о њој без извесне нежности. 
И она је данас сачувала толико свежине да није 


7) Шумадинка, 1852, стр. 4. 

мали број данашњих српских листова који су 
црили и прештампавали из тога старог стоваришта 
лепе књижевности и добродушне шале. 

Листови од 1850 до 1860 играли су већу улогу 
но икада у српској књижевности. Што је било 
духовнога живота и књижевнога покрета то је у 
њима било. У њима је старија наша књижевност 
вегетовала и изумирала, у њима је почела пупити 
млада, нова књижевност српска. 


КЊИГА || 

ГЛАВА ҮІ. 
Прелом од 1860 године. 


. Солферино и Мађента. — Октобарска Диплома. — Уви- 

дање Српске Војводине. — „Туциндански чланак“. — 

Уставан живот. — Беч и Срби. — Светозар Милетић. — 

Нова српска политика: „за народност и слободу“. — Добри 

односи са мађарским либералима. — Нови Сад духовно 
и политичко средиште српско. 





24 јуна 1859 године, на сам дан историјске 
битке на Солферину, једна аустријска регимента, 
састављена махом од Срба, на путу за Мантову, 
зауставила се на одморишту. Један млад подофи- 
цир Србин, који се дотле јављао стиховима по 
српским листовима, употреби прилику, и на хар- 
тију стави песму коју је у маршу срочио. Затим, 
каза је још двојици, српских другова, исцепа и 
парчад предаде ветру. Млади подофицир, Аца По- 
повић Зуб по имену, осетио је да пораз старе 
Аустрије, да васкрс младе Италије, неће бити без 
крупних последица по судбину српскога народа, и 
запевао је у атмосфери борбе, у заносу своје 
младости, под жарким летњим сунцом талијанским: 


Устај, Србе! тебе зове. 
Цар Душана гроб, 
Свете кости Лазареве, 
Да не будеш роб. 


ОМЛАДИНА И ЊЕНА КЊИЖЕКПОСТ 6 


32 ЈОВАН СКЕРЛИЋ 





Порази код Мађенте и Солферина морали су 
изазвати потпун преокрет у унутрашњим стварима, 
аустро-угарске царевине. Њена војничка снага била, 
је сатрвена, а због политике »сувога зулума“, 
бирократског угњетавања и насилнога понемча- 
вања, земља је врила од силног незадовољства. 
Мађарска емиграција је радпла живље но икада, 
и сваки час очекивала се побуна мађарских пукова 
и враћање у 1848. 

За Аустрију је тај тренутак значио: бити или 
не бити, и она је морала, са тешким срцем, да 
престане са апсолутизмом, крутом бирократијом, 
претераном централизацијом и искључиво не- 
мачком превлашћу. Уставна права народу се мо= 
рала дати; без попуштања, споразума са силно 
незадовољним народностима није се више дало 
опстати. 

20 октобра 1860 објављена је такозвана он- 
тобарска диплома, која није ништа друго до октро- 
исан устав. То је био први корак за увођење 
уставности у Аустро-Угарској и за уређење односа, 
између Немаца и Мађара у монархији. Званична 
Аустрија, камарила, учинила је то прво уступање 
под неодољивим притиском догађаја, осећајући, по 
нагону самоодржања, да се мора попуштати, али 
не знајући јасно како и докле. Два пута била су 
отворена пред онима који су у својим рукама др- 
жали судбину монархије: или споразумети се са 
Мађарима, као најјачим и најопаснијим, учинити 
им највеће уступке, поделити са њима владу над 
свима осталим народностима, или преустројити 
земљу на Федералистичком основу, дати сваком 
народу националну и локалну самоуправу. 

За све врема, од 1860 до 1867, Аустрија се 
ломила између дуализма и федерализма, водила 
преговоре са мађарском аристократијом, која је 
представљала мађарски народ, и обећавала и по 
нешто давала осталим народностима, Србима, Ру- 
мунима и Словацима. 

Одмах у почетку тог васпостављања добрих 
односа са Мађарима, Српска Војводина била је жртво- 
вана, и Срби су први платили трошак нове политике 
немачко-мађарског споразума. Војводина је била 
више на самој хартији, али се ипак звала Српска 


Војводина, и Цар аустријски и Краљ мађарски 


носио је титулу Српскога Војводе. И ако у њој 
већина није била српска, и ако су цели чисто срп- 
ски крајеви били ван ње, ипак се у њој гледало 
једно службено признање српске народности, једна 
велика гарантија за особеност српскога народа. 
И зато је одлука од 15 децембра 1860 да се Срп- 
ска Војводина укида и присаједињује Мађарској 
код Срба примљена као велика народна несрећа, 
и неблагодарност Беча до срца их је заболела. 
Стеван В. Каћански је тада, у име целог народа 
и са целим народом, испевао ону врло познату 
песму '). 

Де је сроска Војводина 9 

У Мађарској ил' Угарској 

Или у сну ил' на јави. 

У Банату или Бачкој, 

Ил’ у Срему старој слави“ 

Није сада тамо није, 

Већ у души Србадије. 
И на скоро је на свима српским устима био ре- 
Френ те песме: 


1) Даница. 1861, бр. 8. 

Стан’ Будиме! стани, мајчин сине! 
Ево главе! не дам Војводине. 


Том приликом, Светозар Милетић је написао, 
у Србском Дневниҡу, свој знаменити „туциндан- 
ски чланак“, речи смеле и енергичне, које значе пре- 
крет у српској народној политици. „Војводство је 
сарањено, вели се ту, али ми му нисмо очи закло- 
пили, злосретан би Србин био, који би неверном 
ногом ковчегу војводства приступио, ма и само да 
га целива, а камо ли да ликује.“ Он види велику 
издају двора аустријског, који је свога савезника, 
из 1848 на милост и немилост, везаних руку, предао | 
Мађарима. И дужност српскога народа проста је 
и јасна: „Орби, будимо себи верни. Мађарима не 
престајмо пружати руку уставну, док нам народно 
чувство и срце ценили буду; — али свакако бу- 
димо уверени, да ће доћи и наше време. Бог наш, . 
који је Црну Гору сачувао, који је Србију после 
четир стотине година васкрснуо, који је срца Змај- 
Деспота Вука, књаза Павла, Јакшића, браће Ба- 
кића, Манастирлије и стотине иљада српски јунака 
окрепио — он је још жив, он ће и нас окрепити.“ 

Да би се колико толико задовољили жртво- 
вани и до срца увређени Срби, Аустрија хоће и 
њима нешто да даде. Србима је дошануто да је то 
било само једно привремено уступање Мађарима, 
да није немогућно, чим се повољније прилике укажу, 
поновно васкрсење војводине. Цар шаље свога по- 
вереника, грофа Менсдорфа - Пуљиа да саслуша 
главне личности свију народности и вероисповести 
у бившој српској Војводини и Тамишком Банату, 
да изведе неку врсту плебисцита „нотабилитета“ 
у каквом положају треба да буде Војводина према 
угарској. На Благовести 1861 сазват је српски на- 

родни сабор, трећи после 1790, други после 1848, 
и допустило се да се на њему воде дуге препирке 
не само о школским и прквеним питањима, но и 
о политичким односима српског народа према Ма- 
ђарима. Бечки људи у Сабору, које је Влада упо- 
требљавала да плаши Мађаре, не мислећи ни- 
када искрено дати Србима Војводину, тражили су 
Срем, доњу Бачку, један део Баната, где би 299.000 
Срба долазило на 352.000 становника других на- 
ролности. Дата је извесна равноправност језицима, 
тако да се могло судити на матерњем језику пар- 
ничних страна. Као и остали, Срби су добили право 
да се могу парничити на српском језику, и Ове- 
тозар Милетић је изјављивао наду да „двери пра- 
восуђа од сад српском језику више никад затво- 
рене не буду.“ У јануару 1863 укида се наредба 
по којој се српске, као и румунске књиге, штам- 
пане ван Аустрије, не смеју уносити у Аустрију 
само по допуштењу обласних гувернера: концесија 
је била, што је место дозволе била потребна обична 
политичка цензура. Почетком 1863, угарска при- 
дворна канцеларија даје допуштење ла се српска 
гимназија у Новоме Саду може повисити на. сту- 
пањ велике гимназије, и даје јој се државна помоћ 
од 6700 Форината годишње, сувише још 1500 Фо- 
рината за школска учила. Јула 1863 одобрен је 
нов устав Матице Српске, и допуштено оно за што 
се скоро двадесет година узалудно молило: пренос 
Матице из Пеште у Нови Сад. Тај пренос извршен 
је са највећим свечаностима у априлу 1864. „Пран- 
гије су грмљавином својом објављивале свету ра- 
досно збитије у народу србском, од кога се нај- 
лепшем плоду сви надамо.“') 


!) Даница, 1864, стр. 255. 

‚Увођење политичких слобода донело је користи 
и Србима, не само као грађанима но и као народ- 
ности. Вароши су добиле извесну самоуправу, и на 
општинским изборима у Повом Саду продиру Срби; 
Светозар Милетић се бира за градоначелника, Јаков 
Игњатовић за главног бележника, Јован Јовановић 
за првог подбележника. Жупанијски живот такође 
се обновио. Нарочито је за Србе била важна ре- 
стаурација сремске жупаније у Вуковару, крајем 
фебруара 1861. Ту се водила страсна борба између 
старих »„вармеђаша“, мађарона и племића, и на- 
родњака, и православних и католика, које су во- 
дики Светозар Милетић, Никанор Грујић, бискуп 
Штросмајер, Лука Ботић, Мирко Хорват. Том при- 
ликом, када је велики жупан, гроф Петар Пеја- 
чевић оклевао да изврши рестаурацију, Штросмајер 
је узвикнуо: „Ако неће да рестаурира он, рестау- 
рирађу је ја! А Милетић је држао тако одушевљен 
говор 0 важности Срема и о овој рестаурацији тако 
говорио, као да би Срем по свом обиму бар про- 
стор архангелске губерније заузимао, и као да му 
обале место Дунава и Саве бар два мора запљус- 
кују.“ И када су Срби за оба поджупана изабрали 
своје људе, Јована Суботића и Јована Живковића 
одушевљење искочи из свих граница, и беседама, 
сузама, бакљадама п здравицама није било краја. 
Један сувременик и очевидац) овако описује тај 
тренутак: „Цео Вуковар таласо се у народним за- 
ставама, а сви прозори окићени са вресним лепо- 
тицама Вуковарским; куд год се окренеш, у каку 
год дворану ступиш свугде видиш чистог Србина, 


!) Аца Поповић Зуб: Успомене, П. стр. 15. 
2) Д-р Стеван Димитријевић: Јаљубљенн уставобранитељ. Даница 
1565, стр. 51. 

појетичног Сремца, слободне, уставне људе, где се 
о устројењу своје жупанијске слободе јавно саве- 
тују. Срце ми слободно куца, душа ми плива у 
радости, а осећања моја, која су данас једино сло- 
бодна и народу посвећена топе се у духовном 
уживању.“ И тај занос у новом животу био је то- 
лики да су гости са стране довикивали са лађе 
гостољубивим вуковарским Србима: „До године се 
да Бог даде овако у Призрену састали!“ 

У новим приликама, држање српских вођа, из- 
мећу аустријске Сциле и мађарске Харибде, дво- 
јако је. Готово све старији људи, поколење које 
је учествовало у 1848, велико чиновништво српско 
у аустријској служби, цела српска јерархија, па- 
тријарх са владикама, нагйњу Бечу, а против Ма- 
ђара. На Благовештенском Сабору, Борђе Страти- 
мировић, Ђорђе Стојаковић, Јован Хаџић, Др;Данило 
Медаковић, као и увек лоајални и консервативни 
црквени великодостојници, исто су тако аустријски 
људи колико и српски родољуби. 

На супрот њима јавља се млади нараштај, 
искључиво светован, слободоуман, независан и на- 
ционално одлучан, нараштај који ће створити Ује- 
дињену Омладину Српску и бити језгро будуће 
народне странке. На челу тих младих људи стоји 
Светозар Милетић, који необично потпуно и снажно 
изражава све добре п рђаве стране свога поколења. 

· То је био „син својих дела“, даровит итакти- 
ван плебејац, који је својим говорничким способ- 
ностима, својим политичким темпераментом брзо 
потискао старије и познатије људе п заузео место 
неоспорног вође целога народа. Као ђак још у По- 
жуну и уредник Славјанке, он је био душа ондаш- 
њег омладинског покрета српског; у Буни ударао 

је у Шајкашкој у звона на узбуну; обожавалац и 
следбеник Ламартина дизао је народ у име слободе, 
једнакости и братства, био поверљив чиновник 
Народне Владе „при особеним порученијама“, и 
аутор повнате песме: 
Већ се сроска застава 
Свуда вије јавно... 

После 1848 учио је права у Бечу, као питомац 
Кнеза Михаила, и затим ушао у аустријску државну 
службу. И ако је служио у »Баховим хусарима“, 
он не само да није ударио у назад, но шесетих 
година постао је одлучан слободњак са републикан- 
ским тенденцијама, одушевљен списима Мацинија, 
беседама Кастелара и подвизима, Гарибалдија. 

Када је дошао прелом од 1860 године, он је 
одмах постао вођа целе младе интелигенције, сто- 
жер око којега су скупљали сви ти млади адво- 
кати, лекари, новинари, учитељи, ђаци, сви они 
који су гледали даље и више, све слободна и не- 
зависна младеж тетит поратит. аллаа. И ако плах; 
амбициозан, нетрпљив и ауторитаран, он је умео 
да стече симпатија за себе, да држи људе уза се, 
а нарочито да изиђе као идол народа. Један од 
младих људи, који су се поред њега првом огледали 
у политичкој ватри, Г. Гершић, са поносом, много 
доцније, пише о њему: „као политички почетник 
имао сам част и срећу вршити службу крилног 
ађутанта уз Милетића. «') На слици владара српских, 
издатој у Новом Саду 1860, Цар Душан представљен 
је са брковома и брадом Милетићевом. На омла- 
динској скупштини у Великој Кикинди, 1869, после 
једног његовог говора, један сељак му наивно и 


!) Нова Искра, 1901, бр. 2., стр. 44. 

дирљиво узвикује: „кад умро, да Бог да те анђели у 
рај однели !“ Исто је тако карактеристична реч оног 
кројача Светозара Никетића у Увелом листку Јакова 
Игњатовића, који пред сликом Милетићевом узви- 
кује: „Светозаре! Ох, слатки мој Светозаре! не 
дам за много, што се зовем Светозаром !“ 

Милетић је постао предмет и народне и умет- 
ничке поезије. Она песма непознатог народног 
песника о „сивом тићу“: 


Светозаре, српски сине, 

Ти си узор свију нас... 
постала је нека врста народне химне. Један од 
познатијих омладинских песника, Мита Поповић, 
певао му је:. 

Дигни барјак, наш Мојсије, 

Па нас лучом правде води 

Просветином светом храму 

|1 истини и слободи. 


И можда ни један српски јавни радник није лепше 
опеван но Милетић у оној прекрасној Змајевој песми 
Петнаести Новембар 1879, испеваној на дан када, 
је „наше горе златни лнст“ изишао из мађарске 
тамнице: 

Ништавне су славопевке, 

Кад се враћа мученик: 

Диж'те децу из колевке, 

Нек' запамте његов лик! 

сео Ох, дижите децу данас 

Па им збор'те: «То је тај!» 

(Такви људи нису за нас 

Већ за бољи нараштај.) 
И тај тако популарни, готово обожавани народни 
човек започињао је нову, другаче српску политику. 
Он, заједно за младим поколењем држи, да Српска, 

Војводина не сме да служи Аустрији као нека њена 
Вандеја. да српски народ није несвесна и назадна 
маса коју двор може по својој вољи и по своме 
интересу да баца против уставности и Мађара. 
Он хоће да помири и доведе у склад либералне 
пдеје са српским народним тежњама, да српскоме 
национализму, место клерикалне и лоајалистичке 
боје, даде слободоуман и сувремен карактер. Ње- 
гова девиза није више „За цара и народност“, као 
што је било 1818, него: уза народности слободу.“ 
Не пева се више: 


Кад зажели светли Цар 
У смрт скаче граничар! 


него народна „даворија«“ Мите Орешковића: 


Та куцн'о је час уставан, 

Треба да смо сви приправни, 
Сваки треба да се спрема, 

Нека иште који нема.. 


Милетић мисли да су привилегије царске само „по- 
зитиван основ наших политичко-народних права“, 
али да на том основу „духу времена сходно зи- 
дати ваља.“ То „духу времена сходно“ јесте: устав- 
ност, политичке слободе, грађанска једнакост. „Ми 
се имамо бринути и за уставну слободу, и она је 
онаква иста звезда наша као и народност. Ми не- 
ћемо хтети обезбедити нашу народност на штету 
уставне слободе. Ми смо и Срби и грађани.“ За- 
става је 1866 кренута са двоструким задатком: да 
ӧрани уставност и српска народна права, и да се 
бори за „нераздељиви уставни народни живот.“ 
Уставност, народност и равноправност грађанске и 
народне, говорило се у првом броју тог „либерално- 

народног < листа, „то су три боје, из којих се са- 
стоји „Застава“, која се у зраку, слободе. вије“... 

Такве идеје повлачиле су за собом сасвим 
другу српску политику према Мађарима. Оно тамно 
осећање после 1848 године, да се трећи користио 
у свађи двојице противника, окретало се у поли- 
тичко уверење. Мађари су имали: скупо искуство 
од 1848, и дволична политика аустријска упући- 
вала их је да се зближе са обесправљеним и увре- 
ђеним народностима. И свп до 1867 године, до ко- 


_начне погодбе са Аустријом, мађарски политичари 


су одржавали добре односе са Србима, бар са ли- 
бералним елементима српским, и више пута заједно 
ишли противу заједничког непријатеља. 

У Пешти, 1860 године, када је чувени мађарски 
глумац Гаврило Егреши играо Оберњикова Ђурђа 
Бранковића, бивају манифестације новога српско- 
мађарског пријатељства.) На прославу Саве Теке- 
лије у Новом Саду 1861 године долазе мађарски 
изасланици из Пеште, Мавро Јокаји, барон Ф. Под- 
маницки у мађарском магнатском оделу, новинар 
Урхази, и српска омладина их најсвечаније доче- 
кује на дунавском бајиру. 1862 година даје се 
у будимпештанском народном позоришту свечана 
представа у корист српског народног позоришта 
у Новом Саду. Српски посланици на пештанском 
Сабору држали су се уз Мађаре, неки од њих, 
као Јаков Игњатовић и гроф Петар Чарнојевић 
припадали су крајњој опозицији мађарској према 
Бечу. Српски политичари имали су блиске везе са 
мађарским вођама Деаком, Етвешом п Андрашијем. 


| 1) Сриско-мабарско пријатељство. Историјско-политичка студија 
од Јована Ђорђевића. Прештамнано из „Српске Заставе,“ Београд, 1895. 
страна 17—158. | 

Ови су обећавали Србима равноправност у Угар- 
ској и помоћ делу уједињења балканских народа, 
све у духу Кошутове идеје једне велике дунавске 
конфедерације. 

Једна од најкрупнијих последица политичкога, 
преокрета од 1860 године јесте што је Нови Сад 
дефинитивно постао духовно средиште не само Срба, 
у Угарској него и целога српскога народа. 

Врло занимљива појава наше културне исто- 
рије јесте како се духовно средиште померало, 
од половине ХТУ века са Југа на Север, а од краја. 
ХУШ века са Севера на Југ. У колико је азијска 
најезда више газила напред, у колико је отпорна 
моћ растројенога српског народа слабила, и ду- 
ховно средиште померало се на Север, из Призрена 
у Крушевац, из Крушевца у Београд и Смедерево, 
из Смедерева у Срем. Крајем ХУШ века Беч је 
постао духовно средиште српскога народа; тамо 
је била родољубива српска буржоазија, оно мало 
српске интелигенције, тамо је од 1771 радила срп- 
ска штампарија, тамо су се јавиле 1791 Сербскія 
Новины. а 1794 Славено-Сербскла вђдомости, и у 
»царствујушчем граду Вијени«“ изишао је највећи 
број српских књига онога времена. 

Али од како су се Турци почели повлачити, 
од ослобођења Србије, српски духовни живот кре- 
тао се на Југ, и оно што је некада био Беч, око 
1830 постаје Пешта и „Будин град.“ У Пешти је 
основана Матица Српска, ту су тридесетих и че- 
трдесетих година излазили сви важнији српски ли- 
стови и часописи, ту се појавио велики број срп- 
ских књига. 

Али после револуције, Нови Сад сасвим пре- 
дузима од Пеште ту улогу српскога средишта. У 

очи Револуције, Нови Сал је био напредна варош, 
са 18.000 становника, са већином Срба који су 
одликовали својим родољубљем. Од 10 цехова 8 
били су искључиво српски, и српска литија била 
је тако сјајна, да се у целој Јужној Угарској го- 
ворило ко није видео новосадску литију ништа 
није видео.“ За време Устанка у Србији, српски 
новосадски трговци слали су и новаца и муниције, и 
сви догађаји у оближњој Србији грозничаво су пра- 
ћени и налазили су одјека у родољубивом српском 
·Новом Саду. 1842 године Нови Сад је први послао 
петицију за аутономију српске цркве и школе. Ту 
је први пут прослављен Свети Сава; ту је отво- 
рена прва српска читаоница. 1848 Нови Сад је 
први послао депутацију Дијети у Пожун да тражи 
српска пародна права. 

1848, Нови Сад, на домаку варадинских то- 
пова, био је страдао као мало које место у Угар- 
ској. Мађари су га били запалили и са земљом 
сравнили, и српски становници после угушене Буне 
враћали су се на пуста згаришта. Али предузимљиви 
Новосађани нису клонули и одважно се дали на 
посао. За неколико година Нови Сад је опет про- 
цветао, занати и трговине су остали у српским 
рукама, и српски покрет у њему узео је више 
маха но пре разорења од 1848. 

Природа га је била начинила средокраћом срп- 
ском: на додиру Баната и Бачке, не далеко од 
Баната, везан рекама са Доњим и Горњим Поду- 
нављем, Потисјем, Посавином и Подравином, близ^ 
Карловаца, столице српске патријаршије, Војна Гра- 
ница, чисто српска, на домаку му је, и он није сувише 
далеко ни од Кнежевине Србије. 1847 он има три 
штампарије, од којих две у српским рукама. Српска 

интелигенција, која је до 1848 била усредсређена, 
у Пешти, сада се растурила у државној служби 


по целој Војводини, а богати и српски Нови Сад“ 


са скоро 10.000 српских становника, привлачио је 
себи независну интелигенцију, која је душа поли- 
тичких покрета. И зато су одмах после 1848 срп- 
ски родољуби и књижевници учестано тражили 
да се ведиште Матице Српске премести из Пеште 
у Нови Сад, у »отечество учених Србаља“, како 
га већ 1851 Пештанци зову. 

За време апсолутизма, Нови Сад са Србским 


Дневником и Седмицем, био је средиште отлора, · 


и Бах га је називао „глава политичке хидре Југо- 
славенства.“ У уставној епоси, Нови Сад бира често 
српску општинску управу. И када су крајем шез- 
десетих година отпочели оштри сукоби између Срба 
и мађарске владе, новосадски Срби на изборима 
ва општину и за парламенат показују толико от- 
порног духа, са толико успеха боре се за своју 
националну слободу, да је један мађарски министар 
у пештанском парламенту изјавио да му та немирна 
варош српска задаје више главобоље но двадесет 
и четири жупаније словачке. ') 

Од 1860 године Нови Сад постаје неоспорно 
духовна метропола српскога народа. Србија се тек 
стала просветно дизати, и како у њој није било 
политичке слободе, духовни живот у њој је увек 
био стешњен и оскудан. 1863 године у Новом Саду 
је изилазило 9 листова српских — политички Срб- 
ски Дневник, Напредак и Србобран, књижевни Ја- 
вор и Даница, — док Београд нема више од ^ листа, 


') Емил Чакра: Нови Сад и Новосађани. Нови Сад, 1876. Ка- 
лендар Матице Српске за тодину 1903. Путовање кроз наше вароши: 
Нови Сад. 

и то су сви званични и полузванични, а Загреб не 
иде преко 6 листова. У другој половини ХІХ века 
изилазило је у новом Саду 56 разних српских ли- 
стова, а за исто време на мађарском и немачком 
свега 4. Од 1864 Матица се преноси у Нови Сад, 
и тиме се књижевни рад удвостручава. Пародно 
Позориште се оснива, прво у целом Српству. Нижа 
гимназија 1865 постаје виша, и ђаци са свих страна 
стижу у »Српску Атину“ Књижевне прославе, 
Саве Текелије 1861 и Шекспира 1364, обављају 


„се у Новом Саду. Прва Скупштина Уједињене Омла- 


дине Српске, 1866, састаје се у њему. 

Највећи број књижевних снага српских збивен 
је у Новом Саду. Књижевни листови српски из 
шездесетих година, Даница, Јавор, Словенка, Пут- 
ник, Матица, у почетку и Млада Србадија, изилазе 
у Новоме Саду. Ту су књижевне каване'), „код 
камиле“, „код сокола“, „код беле лађе“, где се свако 
вече састају Јован Јовановић, Лаза Костић, Јован 
Ђорђевић, Светозар Милетић, Јаков Игњатовић, 
„молски мудрац“ Нова Радонић, Ђорђе Рајковић, 
Др. Јован Андрејевић, естетичар тога круга, Аца 
Поповић Зуб, Ђорђе Поповић, уредник Данице. Ту 
се претреса светска и локална политика, препире се 
о књижевним питањима, критикују штампане песме, 
добацују се досетке, нарочито се обделава епиграм 
и каламбур. По целоме Српству биле су чувене 
здравице Светозара Милетића, епиграми Јована Јо- 
вановића, каламбури Лазе Костића и „мудровања“ 


Нове Радонића. У тим каванама стварале се књи- 


жевне репутације, давао се правац целој српској 
књижевности, и млади писци из Србије ишли су као 


1) Лаза Костић: О Змају Јовану Јовановићу, Сомбор. 1902, стр. 
159—160. 

на хаџилук у Нови Сад!), да се напоје на источ- 
~ РА 

нику поезије и просвете и да се поклоне великим 

жрецима српске књижевности и политике. 


Либерална опозиција у Србији, чији су листови 
били угушивани и вође протериване, имала је Нови 
Сад као своје средиште. „То је био Брисел једнога, 
малога света, чији је Париз био Београд“, вели 
Луј Леже у својим Успоменама једнога славофила", 
поредећи српску опозицију кнезу Михаилу са Фран- 
цуском отозицијом Наполеону ПІ. Целих шезде- 
сетих година духовна хегемонија Новога Сада је 
толика да је нико и не помишља спорити. Он је 
одиста био Српска Атина онога доба, и са разло- 
гом му је, 1866, у Застави, Владимир Јовановић, при- 
ликом прве скупштине Уједињене Омладине Српске, 
довикивао : „Сретни Нови Саде! која српска варош 
да ти не завиди! 





ГЛАВА УП 
Ђачке дружине шездеветих година 
Ђачке дружине после 1848. — „Зора.“ — „Преодница.“ — 


Дружине по српским гимназијама ч богословијама у Угар- 

ској, у Србији и на страним университетима. — Књижеван 

и политички значај ђачких дружина. — „Зора“ сазива скуп 
свих српских омладинских дружина. 


ефе -—— 


Историја наше Уједињене Омладине нераздвојно 
је везана са историјом ђачких дружина, из којих је 
у осталом и изишла. Цела наша књижевност ше- 





1) Истинске приче. Автобиографија у одломцима од Драгашевића. 
Београд, 1888, стр. 108—143. 

2) Гопз Песег, шетђге Ае 1" Гази: Зонреттз 4` ип Маторћие 
(1863—1897). Рат, 1905, р. 42. 

сетих година родила се у ђачким дружинама, тако 
многобројним и цветним у добу између 1860 и 
1870 године. 

У очи 1848, српске ђачке дружине у Пожуну, 
Пешти, Сегедину и Београду биле су у највећем 
јеку, и са грозничавим одушевљењем радиле на 
књижевности и на ширењу националне свести и 
либералних идеја. Да није било прекида од 1848, 
оне би узеле још већега маха и играле крупну 
улогу у нашем књижевном и политичком животу. 
Али реакција после 1849, крути систем Бахов са 
цензуром и полицијским надзором на сваком ко- 
раку, олигархијска превласт у Србији, угушили су 
те живе и напредне младе дружине, п зауставиле 
омладински покрет који се увелико развијао. Али, 
и у то тешко време, од 1849 до 1860, било је из- 
веснога живота међу омладином, и постојале су 
мале, затворене, махом недозвољене ђачке дружине 
међу српским ђацима на великим школама у Бечу 
и Пешти, на лицеју у Београду, и на гимназијама 
у Новом Саду и Карловцима. Програм рада тих 
дружина био је врло скроман: ту се читали члан- 
ски радови, критиковали се; на већи књижевни јавни 
рад слабо се помишљало, а политика је била 
сасвим искључена. 

С једне стране династичка промена од 1858 у Ср- 
_ бији, нарочито долазак на владу кнеза Михаила, а са 
_ друге увођење уставности у Аустро-Угарској, дали су 
могућности да се ђачке дружине обнове и продужи 
и развије започети посао у очи 1848. Године 1860, 
у јесен, када су српски ђаци дошли из „доњих 
крајева“ у Беч, прва ствар која им је пала у очи, 
то је била једна велика објава залепљена на зи- 
-довима бечким, којом се народу у монархији по- 

враћа један део уставних права. Нове прилике су 
се јављале, млади Срби су осећали нове дужности, 
и пред њима се указивало широко поље јавнога 
рада. И српски ђаци у Бечу, још под свежим 
утиском политичких догађаја који су се гомилали 
и из основа мењали устројство аустро-угарске мо- 
нархије, одлуче да се удруже и заједничким си- 
лама пораде на народном добру. Целе школске 
године 1861/1862 било је честих састанака, на ко- 
јима се говорило о стварању дружине, о дневним 
политичким питањима и књижевним и просветним 
приликама српскога народа. 

Једнога јутра паде међу српске ђаке у Бечу 
глас да су Турци стали бомбардовати Београд. Тај 
догађај, који се није очекивао, необично силно је 
дејствовао на све српске духове, и у свима срп- 
ским круговима са зебњом се гледало у мучну и 
мутну ситуацију. Бечка омладина је одмах осетила 
да у тим озбиљним часовима треба бити што ближи 
један другоме, и да сједињеним силама треба чи- 
нити сву своју дужност. На једноме састанку буде 
одлучено да се што пре створи једно српско дру- 
штво, и, да би што пре, било потврђено у друштво 
улазе само Срби из аустро-угарске монархије. У 
почетку било је питање какав ће тип узети ново 
друштво: неки су хтели нешто налик на немачки 
Витзсћепхсћаје, неки потпорно друштво „за овостране 
Србе медецинаре“, и најзад је одлучено да буде 
васпитно и књижевно друштво, у коме ће се чла- 
нови моћи удушевно познати међу собом.“ Друштвена 
правила буду предата школској власти, која је 
дала потврду тек у јесен 1863." 

!) „Зора.“ Књижеван рад српског ђачког друштва у Бечу. Беч, 


1575. — Омладинска књижница, књига трећа. Владимир Ћоровић: Исто- 
рија „Зоре“ (прилог историји омладинског покрета). Рума, 1905. 

11 децембра 1863 била је прва седница мла- 
дога друштва. Једпоме угледном члану падне у део 
да буде кум новога друштва. Како су српски ђаци 
у Пешти раније своје друштво крстили именом 
Преоднице, п како после преоднице долази зора 
бечко друштво, на тој бурној и одушевљеној сед- 
ници, доби име Зора. „Јер зора природе води за 
собом бели дан и јарко сунце. Зора слоге развила 
се међу нами, говорио је кум Лаза Станојевић, а 
и зора наших умотвора данас сутра ће, а можда 


који час међу нама оживети.... желим дакле, 


да тако у трострукој зори окупани и бели дан и 


јарко сунце дочекамо.“ И за првог председника 


Зоре буде изабран Милан Јовановић, доцније по- 
знат путописац и књижевни критичар. 


Зора се није ограничила само на књижевна 
читања и претресања, на заједничко претплаћи- 
вање на српске часописе и растурање добрих књига 
српских. Она је исто тако ставила себи у задатак 
да снажно буди српску националну свест, да при- 
према и школску омладину и цео српски народ на 
судбоносне догађаје који су се очекивали. И за 
читавих десет година, са малим прекидима, Зора 
развија најживљу делатност, прикупља сву српску 
омладину и све Србе у Бечу, постаје стожер це- 
лога омладинског покрета, води прву реч у многим 
књижевним и просветним пословима целога народа. 

Број њених чланова, из свију крајева српских, 
пење се једно време до пуне стотине. С намером 
»да се сви сталежи скупљају у братско коло младог 
Српства“, Зора отвара своја врата и осталим Ср- 
бима настањеним у Бечу, и тако постаје опште 


_ друштво и средиште рада свију бечких Срба. По 


ж 


Т 

угледу на Чехе, она уводи беседе са чисто српским 
програмом, на које, као на какву панславистичку 
манифестацију, долазе угледни представници оста- 
лих Словена. Од 1863 почиње славити Светога 
Саву, приређује помене Доситеју Обрадовићу, Бранку 
Радичевићу, Вуку Караџићу, којега је са највећим 
почастима и у гроб отпратила. Она има свој на- 
рочити певачки хор, који ревносно шири српску, 
нарочито патриотску песму. Она купи прилоге за 
„добре цељи«“, пострадале Личане као и за „Рад- 
ничку Кућу“ у Београду. 

Од 1864 Зора ступа у сталну везу са осталим 
српским ђачким дружинама, и преко нарочитих 
„дописујућих чланова“ шаље и добија извештаје 
о појединостима рада. Од 1865 воде се преговори 
за спајање са Задругом, дружином коју су исте 
године створили србијански ђаци, међу којима 
Владан Ђорђевић, Лазар Докић и Радмило Лаза- 
ревић, и којој је био задатак »да ради на оном 
пољу наше народне књижевности, на коме досад 
најмање радника има, а то је на математичким и 
природним наукама.“ Маја месеца Задруга се пот- 
пуно спаја са Зором. Чланови Зоре у добрим су 
односима са бугарским ђацима, којих има и чла- 


нова друштвених п који често, као радо виђени 


гости, долазе на седнице. Зора је у врло добрим 
односима и са хрватским ђачким друштвом Веле- 
битом. Од 1867 сва словенска ђачка друштва у 
Бечу: чешка Влтава и Морава, русинска Сич, сло- 
вачка Околија, словеначка Сава, хрватски Велебит 
и српска Зора образују један словенски савез, и 
свака два месеца приређују заједничке свесло- 
венске састанке. И једно време намеравало се да 
сва та словенска ђачка друштва издаду један за- 


и о ар а д 

једнички зборник најодабранијих радова својих чла- 
нова на разним словенским језицима. 1867 Зора 
шаље своје изасланике на московску изложбу, 
а 1868 намерава да приреди један југословенски 
конгрес. 

У своме ужем кругу, Зора развија живу књи- 
жевну делатност. Сваки њен члан је обавезан да 
годишње спреми бар један рад за друштво. Многи 
њени чланови сарадници су српских књижевних 
часописа. Отвара се нарочити одсек за оцењивање 
· књижевних радова, и на дружинским седницама 
воде се дуге и страсне препирке, стварају и оба- 
рају књижевне репутације. Сваки рад, који је про- 
шао кроз тај књижевни пургаториум и оцењен као 
озбиљан и од вредности, чувао се у дружинској 
архиви. Писац је слао препис у листове, са озна- 
ком Из Зоре, и то је био жиг и јемство за 
ваљаност тога рада. Око 1866 помишља се на по- 
кретање једног књижевног листа, али се зауставља 
само на спремању једног зборника најбољих дру- 
жинских радова, који само због материјалних не- 
згода није могао угледати света. Књижевни углед 
Зоре је толики да на скупштини од 1866 Уједи- 
њена Омладина Српска одређује њу за свога књи- 
жевног заступника, и писци јој шаљу своја дела 
са молбом да она каже свој суд. 

На тај начин чланови Зоре почињу себе сма- 
трати као судије неког књижевнога и политичкога 
ареопага, који даје последњу и пресудну реч у 
_ свима књижевним споровима, и који је више но 
__ико позван да даје изјаве поверења и неповерења 
јавним радницима у српском народу. Делегат Зоре 
| у Преодници, 1867, у име својега друштва, изјав- 
љује: „Ако нађемо да људи који рукују српским 

стварима застране, бићемо им бич.“ Зора је сма=' 
трала себе за позвану за сваку важнију иниција- 
тиву, и она је 1866 сазвала прву омладинску скуп- 
штину у Новом Саду, на којој је створена Уједи- 
њена Омладина Српска. 

За бечким српским ђацима нису ни пештански 
хтели изостати. У Пешти, где је Текелианум у 
велико радио, где је тада живео љубимац Омла- 
дине Јован Јовановић, доцније названи Змај, био 
је знатан број српских ђака, исто тако одушев- 
љених и енергичних као њихови другови у Бечу. 
Почетком шесетих година у Пешти се налазе: 
Коста Руварац, Лаза Костић, Мита Поповић, Милан 
Андрић, Илија Огњановић, Миша Димитријевић, 
Илија Вучетић, Исидор Ћирић, Јован Туроман, 
Стеван В. Павловић, Св. Савковић,!) и они су 
1861 основали друштво са именом Преодница са, 
задатком »да се извежба у језику својему, да се 
упозна са књижевношћу својом, са развитком 
живота србског и са целом прошлости србском.“ 
Док је Зора прилично газила у дневну политику, 
дотле се Преодница више бавила чистом књижев- 
ношћу. 1863 она је издала свој зборник Преодницу, 
пспуњен махом радовима Лазе Костића и Косте 
Руварца, а исто тако неколико одабраних превода: 
Један обичан догађај од Гончарова, у преводу Ма- 
рије Лебедеве, и Гусарски Краљ Мавра Јокајија. 
Једно време, Срби око Преоднице, заједно са хр- 
ватским ђацима, држе заједничке седнице под пред- 
седништвом Ференца, професора словенске Фило- 
логије на пештанском университету, и покуша- 
вају да образују једно заједничко друштво. О 





1) Д-р Милан Савић; Исидор Ћирић. Бранково Коло. 1906, бр. 14-15. 

распусту, чланови Преоднице, као и чланови Зоре, 
иду по народу, растурају добре књиге, купе прет- 
плату за листове, држе предавања, приређују срп- 
ске „беседе“, на све начине буде народну свест 
и љубав према књизи. Преодница је била једино 
друштво које се могло мерити са Зором: једно 
време, (1867), она је имала око 80 чланова и не- 
колико књижевника око чије се сарадње листови 
отимали. 

На свима угарским школама, где је било бар 


"неколико српских ђака, оснивају се сличне дру- 


жине, са књижевно-патриотским задатком. У Пе- 
чују оснива се 1863 српска ђачка дружина, која 
држи своје књижевне састанке у стану свога пред- 
седника Илије Огњановића, и у једну дебелу уко- 
ричену књигу бележи примљене радове својих 
плодних чланова. 1871 године, та дружина још по- 
стоји, и зове се Друштво Печујске Омладине. У Се- 
гедину — или „ Соједину“ како га је био пословенио 
Павле Стаматовић, — још 29 октобра 1861 обнов- 
љено је Друштво учећи се Србаља, које је поставило 
себи за задатак: „душевно а особито литерарно 
упознавање српске књижевности и веџбање у срп- 
ском језику.“ Од 28 новембра 1863 Друштво се 
назива Слога. 1861 године било је 37 чланова, 29 
из више („горње и 8 из ниже |„доње«) гимназије. 
1862 свега 33, 1863 — 392, 1864 — 36, а 1868 
пада на 19. Члановски радови уписивали су се у 
„ Уписник умних производа српске гимназијске омла- 


"дине у Сегедину“, на чијем је првом листу стајао 


овај стих: 


Раја биће, бисер цвеће ниће, 
Ако младе душице уграде. 

Слога је у брзо постала душа српске оазе у Сеге- 
дину. Она је приређивала светосавске прославе, 
патриотске беседе, парастосе заслужним Србима, 
отворила српску књижницу. На њене састанке 
долазили су сви сегедински Срби. Вредни и разбо- 
рити тајник њен Илија Вучетић ревносно је одр- 
жавао писмене везе са осталим српским дружинама 
по мађарским гимназијама. — У Пожуну се 1864 
обнавља дружина која је тако била цветала 1847 
и 1848, за доба Милетићева ђаковања и издавања 
Славјанке. Од 1866 она се зове Слобода. Она држи 
књижевне састанке, отвара српску библиотеку, и 
1867 године, њени чланови, међу којима су били 
омладилски песници Јован Грчић и Бена Павло- 
вић, прослављају двадесетпетогодишњицу оснивања 
дружине. 

Нарочито је био жив покрет међу ђацима у 
новосадској гимназији, који су били пол непосредним 
утицајем новог књижевног и политичког покрета, 
гледали и слушали Светозара Милетића и читали 
Јавор и Даницу. Они су се скупљалџ по приватним 
становима, читали Јавор и Даницу, као и своје са- 
ставе. „Киш-Јанош [Змај] нам, вели један од он- 
дашњих новосадских ђака, беше свима идеал; 
љубимац наш, понос ђачки, коме да смо могли, 
звезде бисмо доле поскидали да му место дија- 
мантског прстења на ону руку истакнемо, којом 
онако бајне песме писаше. <! Милорад П. Шапчанин 
ту је читао прве своје стихове, и његов пример п 
успех заразио је целу школу. Ту и тада су про- 
певале многе ровге тіпотеѕ Омладине: Мита Попо- 
вић, Ђорђе Бугарски (Милољуб) поред осталих. Сви 


!)) Мита Калић: Успомене на Змаја Јована Јовановића. Зора, 
1899, св. ҮІ. 

су постали очајни, плакали гледајући у месец, и 
неуморно писали сентименталне стихове. Деси ли 
се коме од тих „ђака књижевника“ да му песме 
буду примљене у Даници или Јавору, тога више 
нису могли сносити ни другови ни наставници.) 
Књижевна производња на новосадској гимназији 
била је толика да је у току 1861 и 1862 било не- 
колико рукописних ђачких листова. Под уредни- 
"штвом Илије Огњановића, |Карка Безименића)“, 
изилази од јесени 1561 Зоља за шаљиве саставе, а 
Ђачки Венац за озбиљне радове. Сем та два листа 
била је још гомила других: Јеж, шаљив; Мува и 
Слепи Миш, Шаљивац, Фрушкогорка, Птупољак, 
Пчела, Ружица. Од 1866 дружина добија дозволу, 
и носи име Вила. 

У Карловцима 1863/64 образовало се гимна- 
зијско ђачко друштво Венац, уза изображавање и 
усавршавање у србском језику и књижевности.“ 
Друштво је у току те школске године одржало 
свега четрнаест седница, и најзад га је гимна- 
зијска управа затворила. Наставници карловачке 
гимназије били су људи задахнути старим духом, 
који су писали још „лшце“, „церковни“, „Нико- 
лай“, презимена својих ученика са — вичђ, и гле- 
дали су на Венац као на опасно гнездо Вуковаца. 
1864 богослови у Вршцу основали су Коло, са за- 
датком да се чланови увежбају у науци својој 
и србској књижевности“, које је трајало до 1867, 
када је вршачка богословија затворена. 

1866 године, када је основана Уједињена Омла- 
дина Српска, тај покрет хвата још јаче маха. Дру- 





1) Д-р Милан Савић: Из прошлиг дана. Нови Сад, 1902, стр. 48 –49. 
2) Д-р Милан Савић: Д-р Илија Огњановић Абуказем. Рад и 
именик Матице Српске тодине 1901. Нови Сад, 1902, стр. 137—139., 144. 


106 ЈОВАН СКЕРЛИЋ 





жине су ницале на све стране, свуда где је било 
неколико српских ђака. Београдски великошколци 
оснивају Србадију, којој је био циљ да ради на 
умном и материјалном унапређењу своме и народа 
свога,“ Али министар внутрених дела изда строгу 
наредбу да се дружина растури, пошто нема ни 
мрве позитивног знања“, и не сме да се меша у 
оно што изилази из круга школскога рада. Тек 
1867, великошколци успевају да створе Побратим- 
ство, које ће почетком седамдесетих година узети 
јакога маха и постати средиште новог позитиви- 
стичко-социјалистичког покрета. 

Исте, 1866, оснива се у Темишвару Споменица, 
у Прагу Србенда; у Сарајеву, по свој прилици 
тајно, Друштво Србске Омладине ; у Минхену — „Мо- 
накову“ како су они тада говорили — Завера, где је 
душа био Јован Павловић. Од 1867 та дружина са 
карбонарским именом пренета је у Париз, где је 
била отишла већина њених чланова. У Женеви 
Срби са Чесима, Пољацима и Русима, образују 
СетсІе дез ЅІареѕ тбит1ѕ. Друштво је имало за задатак 
»да припомогне обштој сарадњи Словена на књи- 
жевном и научном пољу, како би се из ума и 
свести развио савез духова, и како би се узајам- 
ношћу међу свима члановима велике словенске 
Фамилије укрепило одушевљење за правду, за брат- 
ство, за слободу и цивилизацију.“") Главна станица, 
друштва је жеенева; састанци су једном месечно. 
»Сједињени Словени“ намеравали су покренути 
један „обшти орган Славена“ и издати један албум на 
свима словенским језицима. — У Цириху, исто тако, 
Срби са осталим Словенима, образују Словенски 


1) Женевска Слобода, 1564, бр. 6, стр. 7. 

Окуи, чији „члан може бити сваки брат Словенин, 
који Слободу за општу светињу сматра, па ма где 
био.“ Словенски Скуп је био намеравао да издаје 
лист који би се звао Омладина Словенска, али од 
1868 године, под утицајем Мите Ракића, та свесло- 
венска дружина, којој је службени језик био немачки, 
претвара се у српску Омладинску Циришку Дру- 
жину. У Петрограду, Светозар Марковић, Сава 
Грујић, Димитрије Ђурић оснивају Србску Обштину, 
и постављају себи као. задатак: „сарадњу на делу 


· обштега напретка“ 


У колико се омладински покрет више шири, 
у толико је број ђачких дружина све већи. 1867 
још је плоднија но 1866. Те године, ђаци београд- 
ске гимназије, Милован Ђ. Глишић, Михаило Вујић, 
Андра Николић, Милан Андоновић, Аранђео (Раша) 
Милошевић, Марко Леко, Живојин Симић, оснивају 
Србску Наду, која ће се доцније звати само Нада. 
Исто тако у Крагујевцу оснива се Дружина УЛ 
разреда. У Кечкемету се јавља Братство, које се 
од 1868 зове Застава. У Великом Керешу гимна- 
зисти образују Даницу, а у Араду Цвет, и то не само 
за књижевна вежбања, но и за очување Срба у 
туђинском мору. Исто тако, у Дебрецину се јављају 
Тићевиц. У Темишвару је Забава, у Вршцу Омладина 
Зршачка. У Загребу се образује Звезда, уза књп- 
жевно и узајамно помагање«; у Винковцима, Врушка. 
Питомци српског православног Семеништа и гим- 
назисти у Задру оснивају још 1866 задругу за 


· вежбање у књижевном раду и издају рукописан 


књижевни лист Првенац, који је излазио сваких 
петнаест дана. Првенац је имао за циљ: у !. купљење 
прилога за Фонд уједињене омладине Србске и упи- 
сивање јој чланова. 2. да разтурује по приморју 

добре србске књиге.“ Друштво не ограничава своју 
агитацију само на Задар, но је шири и на Шибе- 
ник, Скрадин, Котор и Будву. Друштво је имало 
16 чланова, а душа му је био седмошколац Лазо 
Томановић. Од 1866 до 1871 Првенац је три пута 
престајао живети и три пута васкрсавао. | 
Све до краја рада Уједињене Омладине Срп- 
ске ђачке дружине оснивају се једна за другом. 
1867, 15 октобра, оснива се у Берлину Збор са 
циљем: »узајамно поучавање и обавештавање на 
пољу науке и брањења српских интереса.“ Члан 
Друштва могао је бити усваки Србин, Словен и у 
опште сваки човек који суделује према друштве- 
ној цељи.« Чланова је 1867/1868 било свега 9, од 
којих 8 Србијанаца и 1 Далматинац. Од 1869 цео 
Збор је прешао у Минхен. У јесен 1867, јавља се 
у Прагу Вера. Прво су и Срби и Хрвати били 
основали Заједницу, која је ставила себи у задатак: 
»да на основу истине а са помоћу науке утврди и 
унапреди народност српску и хрватску.“ Та зајед- 
ница није била дуга века; док су Хрвати мислили 
да уведу и Словенце и Бугаре и оснују једно ју- 
гословенско друштво, за Србе је Заједница требала 
да служи „ва бистрење начелни појмова и позна- 
вање лично“, и, поред свих својих словенских и 
југословенских осећања, они су тражили само „ове- 
јани српски дух“, и зато се издвојили и основали 
Веру. То друштво имало је свега 6 чланова; остали 
Срби нису хтели ући зато што полиција није одо- 
брила правила. Главни чланови Вере били су Милан 
Ђорђевић, Сава Рајковић и Паја Гостовић. У Малом 
Вашархељу јавља се Пчела, којој је главна циљ 
„литерарност.“ Београдски ђаци из разних школа 
образују друштво Бокор, које испочетка држи тајне 


а А ТИС 





ОМЛАДИНА И ЊЕНА КЊИЖЕВНОСТ | 109 





састанке, са задатком : „узајамно обавештење, књи- 
жевност, а поглавито изучавање српског језика.“ | 
Доцније, друштво је постало јавно, имало своје 
статуте, придружило се светој радњи целокупне 
омладине“, и издавало рукописни лист Бокор, чији 
је уредипк био Гаја Матић, а сарадници Драгомир 
Брзак и Ђура Јанковић.) Богослови у Београду 
1868 стварају дружину, која од 1871 носи име 
Братство; српски богослови у Кијеву имају Одјек, 
а 1872 Васа Пелагић је основао на Цетињу бого- 
словеку дружину Црногорски Борац. 

Никада, ни пре ни после, није се видело то- 
лико цветање ђачких дружина. Из почетка оне су 
биле претече Уједињене Омладине, доцније су по- 
стале њени живи огранци. Некоје од њих биле су као 
нека вежбалишта за народни језик и књижевност, 
друге су имале више политички карактер. Младе 
снаге ту су се огледале у књижевности и удру- 
живали у заједничкој љубави према народном на- 
претку и у вољи да се одужи велики дуг према 
народу. Већина од њих била је ефемерна, живеле 
су колико и водени цветови |), али неколико од њих 


7) Рукописи Народне Библиотеке у Београду, бр. 520. 

2) Д-р Милан Савић овако описује живот и трајање једне такве 
дружине, печујске, којој је душа био Илија Огњеновић. „Илија је радио 
више него ми сви заједно, јер пе само да смо му радо уступили почаст 
председничку, још радије смо му уступили посао и муку секретарску и 
одговорност благајничку. И све те силне Функције вршио је Огњановић 
вољно, пожртвовно, с пуно озбиљности, па богме и с великом строгошћу. 
Састајали смо се четвртком после подне и тешко оном који није дошао 
и није донео своју радњу. А понајчешће је изостајао баш онај, који је 
требао да донесе какву радњу. Зими је ишло још којекако; и долазили 
смо, и нисмо, и доносили смо радње и нисмо, — ал кад наступи · про- 
леће па лето, наступи уједно и право расуло у нашом литерарном 
друштву, тако, да је Илија наше састанке одредио за суботу, јер че- 
твртком, онда слободним даном, па још кад беше лепо време, не хтеде 
доћи ни Миливој Топонарски, а камо ли ми остали. Сећам се, како ме 
је Илија једаред ухватио на улици и прекорно ме запитао: „Па докле 

играле су знатну улогу у нашем књижевном и 
политичку развитку шездесетих година. Уредници 
књижевних листова трудили су да буду што боље 
са Зором, Преодницом, Слободом, Слогом и Побра- 
тимством, и архиве тих дружина биле су поуздане 
резерве уредничке. 

Ђачке дружине толико су својим радовима 
биле пуниле Даницу, Вилу, Матицу п Младу Срба- 
дију, да су се почели дизати гласови против те 
ђачке поплаве у књижевности. Један члан Уједи- 
њене Омладине Српске, Јован Туроман, упутио је 
Једну озбиљну реч.) родољубима и пријатељима 
књижевности, где је устао против „полетараца“ из 
ђачких дружина који „списатељствују“ без одмора 
и престанка. „То је појава, вели'он, која не треба 
да обрадује ни једног правог пријатеља напретка 
народног; ђака који је тек почео учити, мо- 
жемо упоредити са дрвцетом што је тек заса- 
ђено. Па као што је неприродно; да то дрвце и 
плод носи, исто су тако неприродни литерарни 
производи ђака каквога. Који ђак почне онда ра- 
дити на пољу књижевности кад треба да учи, тај 
после кад дође време за рад, п кад треба народу 
да послужи, није кадар ништа ваљано урадити, 
јер ништа није ваљано научио.“ На жалост, ствар- 
ност је врло брзо потврдила истинитост ових речи. 
Поколење од шездесетих година било је улетело 
у рад, пламтело, тутњало, док се брзо није саго- 
рело, клонуло, оставив за собом много добрих на- 
мера, али мало позитивних резултата. 





тако?“ а ја му у комичној неприлици одговорио: „До прве кише.“ Тај 
одговор није задовољио нашег председника, и наскоро изађе наредба 


да су нам одсад састанци у суботу после предавања у школи.“ Рад и 
пменик Матице Сриске године 1901, стр. 146—147. 


1) Застава, 1869, бр. 5. 

Али то ни мало не умањава несумњив значај 
ђачких дружина тога доба. Интелигенције, шко- 
лованих људи тада је било врло мало, и књи- 
жевност и политика оберучке је чекала младе 
снаге, које су гореле од нестрпљења да огледају 
своја крила, Исто онако као што су уредници 
врбовали сараднике по ђачким дружинама, исто 
су тако политичари трудили да ухвате што више 
веза са младим нараштајем који је још био на 
школским клупама. Не само да су о распусту ђаци 
· били вредни и корисни агитатори за народну ствар, 
него они су били ти који су, по свршеној школи, 
као лекари, адвокати, професори, дошли у сталан 
додир са народом и постали природне вође његове. 
Милетић и његова група, која је почетком шездесе- 
тих година, започела нову народну политику, знала 
је добро то да се на старије, васпитане у другим 
традицијама и скалупљене у својим интересима, 
нема шта рачунати, и да све наде треба положити 
на „Младо Србство“, које је имало храбрости да 
прекине са старим идејама и да се са свим оду- 
шевљењем младости заложи за остварање нацио- 
налних идеала. 

На брзо школска омладина је осетила ко- 
лике се наде на њу полажу, и у српским ђачким 
круговима још од 1862 године озбиљно се поми- 
шљало да се сложе све добре воље и љубав 
према народу код младога нараштаја, да се ђачке 
дружине прикупе у једну моралну целину и као 
организовано тело заједно пораде на заједничким 
циљевима. Пештанска Преодница намеравала је 
1364 да изведе тај посао, и у томе смислу чинила 
формалан предлог Зори. Србски Дневник, иза 
којег је стајало старије омладинско поколење, охра- 


~ 

бривало их је на то важно и корисно предузеће '). 
Али то није ишло тако лако као што ву ти енту- 


виасти и људи од добре воље помишљали, и тек 
1866 године, ту мисао понова покрећа Зора, која, 
је била на челу српског ђачког покрета. 

На седници од 7 маја 1866 изнет је предлог 
да Зора упути јаван предлог свим српским ђачким 
дружинама да ступе у што ближу везу. На сед- 
ници од 29 маја тај предлог је сасвим усвојен, И 
одмах је одлучено да се састанак ђачких дружина 
одржи у Новом Саду. У то доба било је шеснаест књи- 
жевних и певачких дружина, састављених од ђака и 
других младих Срба, и то у Београду, Неготину, 
Шапцу, Земуну, Панчеву, Карловцима, Новоме Саду, 
Великој Кикинди, Вршцу, Осеку, Пожуну, Сегедину, 
Суботици, Пешти, Бечу и Прагу. Сем тога, било 
је српских ђачких група у Берлину, Хајделбергу, 
Минхену, Фрајбургу, Цириху, Паризу, Петрограду, 
Москви и Кијеву. На сва та омладинска друштва 
и ђачке групе Зора се тога лета обрати са по- 
зивом Неколико речи целокупној омладини српског 
народа '). То је био позив на борбу против незнања 
а за просвету и духовно јединство српског народа: 
»човек, док је млад, вели се у томе прогласу, док 
још нема своје породице, да се само за њу брине, 


сматра цео народ као своју блиску родбину, па, 


живи и гине за њу. У нашим годинама бујно тече 
врела крв по жилама, и самопоуздање, с којим 
младић ради све што започне, нема границе. Ма 
како да је огроман и тежак неки посао, млада га 
се снага живо прихваћа, само ако увиди да ће 
послужити лепим и узвишеним идејама, које га 


7) Србски Дневник. 1863, бр. 28. 
?) Застава, 1866, бр. 31. 

у то доба живота одушевљавају, у којима младић 
искључиво живи“. Та „пробуђена свест у омладини“ 
створила је по многим нашим крајевима и варошима, 
разне дружине »да подпомажу књижевност, ве- 
штине ит.д.“, и те силе треба сјединити, „да це- 


'локупна омладина српскога народа постане једно 


тело, које ће живети једном душом, душом зајед- 
ничког рада за свестрано изображење народно“. 

И ради тога позива се „сваки брат Србин, 
у кога је душа и срце младо“ да у августу дође 
у Нови Сад, ради оснивање савеза српске омла- 
дине. Од појединачког и распарчаног рада ђачких 
дружина прелазило се тако организованом раду и 
стварању Уједињене Омладине Српске. 


ГЛАВА ҮІІ. 
Уједињена Омладина Српска. 


Прва скупштина у Новом Саду 1886 и основна начела 
Уједињене Омладине Српске. — Друга скупштина у Бе- 
ограду 1867 године. — Скупштине у Великом Бечкереку, 
Великој Кикинди, Новоме Саду и Вршцу. — Цетињска 
„Завера“. — Крај Уједињене Омладине Српске. 





Зорин предлог нашао је на одушевљен пријем 
у омладинским круговима. Знатан део омладинских 
дружина преко јавности је дао свој пристанак, 
захваљујући Зори што својим добродошлим пред- 
логом одговара општој потреби и општој жељи. 
И на дан 15 августа 1866 састало се у Новом 


Саду у дворани српске гимназије на 400 младих 


и занесених Срба, ђака са душанкама и лаза- 
рицама, политичара, књижевника, трговаца, међу 
њима и „сестара по Душану и Марку“. Било се 

дошло са свију страна, свима начинима, пуним 
колима и паробродима. Србија је била заступљена 
лепим бројем, као што су и сва српска места била 
послала свој подмладак. То је био велики народни 
сабор Срба из свију крајева, и старији, који су 
памтили 1848, гледали су поновљен призор Мајске 
Скупштине у Сремским Карловцима. Један од ста- 
ријих омладинаца, Змај Јован Јовановић, топло је 
поздравио те зидаре нове будућности српске, омла- 
дину, „перјаницу поноса нам“: 


Ох, како се то оживе 

На топлоти од врлине, 
Ох како се туга стопи 
Кад је нада обасине! 
Како ли се дремеж руши, 
Кад затрепти ведра јава, 
Како ли се старост млади 
Кад је младост утешава. 
Ох како је лепо трпет' 
Кад будућност обећава! 


За председника скупштине буде изабран д-р Бранко 
Стефановић, вредни председник Зоре, а за перовође 
Илија Вучетић и Владан Ђорђевић. Али главну 
реч водио је један србијански омладинац, Влади- 
мир Јовановић. На његов предлог одлучено је да 
усви млади Срби од свуда где их има саставе 
сједињењем својих умних сила савез српске омла- 
дине“. Али шта се има разумети под тим широким 
називом: „омладина“, и ко све припада омладини? 
Један члан је држао да треба примати само млађи 
свет, јер је познато да је „у млађих људи крв 
јача и врелија, а у старијих спорија и ладнија“. 
Исто тако мисли онај члан који тврди: „у старца 
је све трулеж; свеза омладине са остарином била 

би на уштрб науке“. Други мисли да уу омладину 
спада сваки ко оће да ради“. Али најзад преобла- 
ђује мишљење брата Владимира“: да је данас 
цео српски народ млад, да је цео српски народ 
омладина, и да је омладина цео српски народ. Исто 
тако, сваки Србин је либералац, јер жели слободу 
и напредак и у промени има све да добије, и ни 
у коме случају не може битп консервативац, јер 
му никако не може бити у интересу да очува 
ѕѓаѓиѕ дио, тако рђав по српски народ. Једном речју: 
„усве је младо што је србско“. Теоретичар Омла- 
дине писао је у то време у Застави: „Име цело- 
купне омладине српске означавало би дакле, као 
што ми схваћамо, саму народност српску, која је 
млада. Народност је вечна љубав за слободу, за 
право на напредак; она је живи протест противу 
сваке штете и зла, сваке неправде што се народу 
чини; она је будни чувар и неумитни осветач 
сопствена имена и слободна живота — она узор 
човечанског усавршавања у своме роду и братске 
једнакости међу свима људима. И кад је у томе 
народност и кад српство тако рећи настаје на свет 
народа: онда и целина српске омладине може 
наћи своје границе тек у целини народа српског“. 

Те идеје Владимира Јовановића биле су прим- 
љене и скупштина усваја Формулу да тај „савез срп- 
ске омладине“ тежи „одгајењу свести о заједничкој 
славној прошлости, утврђењу братске заједнице, у 
љубави општега добра, развитку човечанских вр- 
лина, осветлењу народњег образа, свему коликим 
напретку Срба, све на основу истине, а с помоћу 
науке“. Задатак је омладине „да усавршава саму 
себе, да буди народни живот у свима гранама 


његовим, и да казује начине за побољшање ма- 
#8 

теријалног стања народног, те да тако надокна- 
ђује радњу цркве, школе и учених друштва“... „ Тај 
задатак гледаће Омладина да постигне: проучава- 
јући народ и ширећи науке и уметности у све ре- 
дове народне“. Члан Омладине могао је бити „сваки 
србин који наврши осамнаесту годину“. 

Скупштина је трајала од 15 до 18 августа. 
Власт је била дала дозволу да се могу претресати 
само књижевна и просветна питања, схвативши 
Омладину као једно просветно друштво. Али, по- 
литички карактер Омладине испољио се, неиз- 
бежно, од првога корака, и скуп ђачких и певачких 
дружина изишао је као један велики патриотски 
и либерални концил, који је цетињски архиман- 
дрит Нићифор Дучић „одушевљеним речима“ бла- 
гословио као „узвишено предузеће омладине“. 

Све што су неколико стотина младих нацио- 
налних романтичара могли осећати ту је нашло 
израза. Ту се дуго говорило, о духовним потребама 
српског народа, о стању српске књижевности, о 
духовном уједињењу српског народа, мислећи увек 
и на политичко јединство, и истицао се идеал пот- 
пунога преображаја народног у духу националне 
особености. Било је поздрава, здравица, родољу- 
бивих песама, беседа, грљења и љубљења, свечаних 
братимљења. Српкиње Новосаткиње биле су по- 
слале венац са натписом на тракама: укао што 
је овај свезан, тако нек вас везује слога и љубав“. 
А Стеван Влад. Каћански довикује Омладини: 


Сви ћемо с родом 

Сви ћемо за род, 

Нека не бесни душман тај — 
Живело Српство! Живио народ 
И млади српски нараштај! 

На скупштини је изнета основна декларација 
принципа којима ће се Омладина руководити; по- 
ложен основ међудружинске организације; углав- 
љен први и непосредни програм рада на ширењу 
мисли српског духовног јединства, народне књи- 
жевности и писмености, одлучено издавање књига, 
у омладинском духу, како за чланове Омладине 
тако и за народ, изабран велики одбор од стари- 
јих и млађих стручњака који имају да оцењују 
дела. За књижевнога заступника Омладине иза- 
брана је Зора, а за новчаног Београдско Певачко 
Друштво. 

Прва скупштина Уједињене Омладине имала, 
је врло јаког одјека у свима крајевима српског 
народа, нарочито међу млађим светом, жуднима 
акције. Од јесени 1866 опажа се врло жив рад 
на свима пољима. Зора, да би избегла сваку сумњу 
државне власти да се на југу монархије јавило 
ново карбонарство, предлаже да се све ради на 
светлости дана и под општом контролом целе Омла- 
дине и народа, решава да не ступа у преписку 
ни са једном ђачком дружином, но да своје са- 
станке објављује преко Заставе и Виле. Она позива 
све остале омладинске дружине да исто тако чине, 
да тако остану у сталном и непосредном додиру 
са народном целином. „Тим ће начином и сав срп- 
ски свет моћи упознати рад омладине“. 

Можда најживљи рад Омладине, њена апогеја, 
пада у оно међувреме од прве омладинске скуп- 
штине у Новом Саду па до друге у Београду. Код 
других је почетак увек био тежак; код Срба по- 
четак је лак, с тим да се остане само на почетку. 
На све стране оснивају се омладинске дружине, 
или бар дружине у духу њених идеја. 1867 оснива 

ве у Новом Саду снажно и активно Друштво за 
радиност, с циљем да буде „народна, школа иску- 
ства“. Оно је брзо имало до 200 чланова, и, обра- 
ћајући се на трговце и занатлије, приређујући цео 
низ јавних предавања, било је једно од најреал- 
нијих и најозбиљнијих друштава омладинских. У 
току те плодне 1867 оснивају се омладинске групе: 
у Крагујевцу, Чачку, Карловцима, Винковцима, 
Вршцу, Араду, Букурешту. У Сарајеву се оснива, 
Друштво за купљење народних умотворина, које је 
средиште потајног омладинског покрета у Босни. 
У Рисну, у Боци Которској, оснивају српски ро- 
дољуби: Друштво Истока, са задатком: „подпома- 
гати народну књижевност и распростирати про- 
свету у духу народном.“ Србадија у Бечеју, коју 
је одмах власт забранила, поставила је себи један 
необичан задатак: вежбање у оружју. У Одеси се 
оснива Славено - србско друштво, а чак у Њу-. 
Јорку Састанак, који дословце усваја програм 
Омладине. 

Али ако је 1867 била плодна у оснивању 
омладинских дружина, у њој се одмах опазила 
стара, стална, кобна болест свију покрета у српском 
народу: тренутно, разбуктало одушевљење и нагла 
клонулост, потпун недостатак истрајности у раду. 
Још исте године, Зора, која се највише слуша, 
јавно се жали како се одлуке новосадске скуп- 
штине мало извршују, и како је после онога по- 
етскога заноса, по којем се могао очекивати нај- 
лепши успех, дошао застој, који може све да упро- 
пасти, Бечка омладинска дружина захтева да се 
не остаје само на лепим речима и голим обећа- 
њима, но да се озбиљно, предано и истрајно приђе 
ка делу. Чланови Омладине треба да зајемче сво- 

јом чашћу да ће испуњавати све своје дужности, 
и преко листова треба жигосати оне жалосне омла- 
динце који нису испунили своју обавезу, која је 
за једног свесног члана Омладине оно што је за- 
клетва за свештеника и војника. Нарочито, исти- 
цала је Зора, треба извести пуну и солидну орга- 
низацију Омладине, што је не само први услов 
напретка но и опстанка целога покрета. Зато што 
ствари у Омладини нису ишле онако како су њени 
најбољи чланови желели, што се много што-шта 
имало да преурели и поправи, са нестрпљењем је 
очекивана друга омладинска скупштина. 

Она је била заказана и одржана у Београду, 
и то је била прва и последња омладинска скуп- 
штина која се могла држати у Србији. Парадок- 
сално је, али је тако, да то патриотско, свесрпско 
удружење није имало уточиште у српској кнеже- 
вини но у туђинској Угарској. 

Београд је био изабран као место где ће се др- 
жати друга скупштина, још на првој скупштини у 
Новом Саду. У прво време, Омладина је прилично 
добро стајала са званичном Србијом. Званичне 
Србске Новине биле су прештампале цео извештај са 
прве омладинске скупштине, а Кнез Михаило дао је 
100 дуката на издавање омладинских књига за 
народ“. Када је у јесен 1866 депутација Београд- 
ског Певачког Друштва дошла министру унутраш- 
них дела да тражи дозволу за омладинску скуп- 
штину, министар унутрашњих дела је дочекао врло 
пријатно и обећавао и оно што депутација није ни 
тражила. Нико није ни помишљао да ће једна српска, 
влада спречити рад једног српског родољубивог 
друштва, и зато се на дан 6 августа 1867 стекло 
у Београду на 3000 Срба из свију крајева српских. 

Београђани, још под свежим утисцима бом- 
бардовања од 1862, међу којима су млади либерали 
и омладинци имали угледа и веза, приредили су 
врло свечан дочек српским родољубима. Варош је 
била искићена заставама и зеленилом, све је узело 
изглед свечаних дана и једне велике националне 
светковине. | 

Први састанак је био у дворишту Велике 
Школе: за говорнике и чланове Омладине биле 
су подигнуте трибине, а сва три спрата зграде 
служили су као галерије многобројној публици, 
где се примећавао велики број жена. Београдска, 
омладинска скупштина, више но и једна и пре и 
после ње, имала је широк карактер једне југосло- 
венске и општесловенске манифестације. Од Хр- 
вата присуствовао је Михаило Навала, трговац из 
Оточца. Мразовић, из Загреба, у име народне 
странке, послао је топао поздрав „српској омла- 
дини, нади југословенства“, а исто тако и уред- 
ништво Рогота и осечки Хрвати. Од Бугара су били 
Љубен Каравелов и Забранов, и још неколико 
бугарских хајдука у своме горском оделу, а пи- 
смени поздрав послала је бугарска емиграција из 
Ђурђева. Од Чеха је био свештеник Карло Герин- 
гер из Прага. Од Руса: В. Андрејев, сарадник 
Руског Инвалида, доктор Филозофије Веселицки, 
Бочкарев из Петрограда, гроф Петар Кутузов и 
В. Иванович Губов. Шта више, напредна омладина 
мађарска са пештанског университета упутила је 
омладинској скупштини поздрав, у коме се весели 
што »свесни синови слободе, са самопоуздањем 
хоћете да отпочнете нов век у народном развитку 
вашем, тражећи међусобне потпоре противу вар- 
варских непријатеља независности и народности 

ваше код слободних народа, који су достојни једни 
других.“ Као гост на скупштини присуствује и 
познији Француски славист Луј Леже, који се тада 
у Београду бавио ради својих словенских студија. 

Али скупштина није испала ни из близа онако 
како се надало према том одушевљеном одзиву. Срп- 
ска Влада, којој су били пречи интереси династије 
и реакције у земљи, постарала се да омете цео 
рад и да баци једну мрљу на углед слободне срп- 
ске кнежевине. У очи саме скупштине полиција је 
протерала из Београда двојицу омладинаца из 
Војводине, што су у једном приватном друштву 
наздравили здравице Светозару Милетићу и Вла- 
димиру Јовановићу, опозиционарима „постојећем 
поретку“ у Србији. Када се скупштина отворила, 
Омладина је једногласно изабрала за председника 
Јеврема Грујића, некадашњег председника Дру- 
жине Младежи Српске и једнога од вођа младе 
либералне странке у Србији. Грујић, који је кне- 
жевском самовољом био осуђен на три године 
затвора и две године губљења грађанске части, 
био је у очима родољубиве и напредне омладине 
човек којега је требало пстаћи као заставу патри- 
отизма и либерализма. 

Једва је омладина имала времена да се кон- 
ституише, да изабере годишњи стални одбор, да 
саслуша: предлог Милоша С. Милојевића да се 
„Македонија пи Албанија“ имају сматрати као срп- 
ске земље п мишљење Руса Бочкарева да „Млада 


· Европа не сме више газити права женскиња“ и 


да »усвечано прокламује женино право на јаван 
рад“. Тек се било ушло у посао, а рекционарна 
српска влада предузе оштрије мере против скуп- 
штине и чланова Омладине. Владина штампа оби- 

лазним путем оптуживала је Омладину да ради 
у исти мах и да доведе Карађорђевића и да про- 
гласи Републику! Свима државним чиновницима, 
и ђацима Велике Школе изда се оштра наредба 
да не смеју ни за тренутак присуствовати скуп- 
штини која се усудила изабрати Јеврема Грујића 
за свога председника. Најважнији Чланови Омла- 
дине из Србије, Милан Кујунџић, Стојан Новако- 
вић, Глиша Гершић, Стојан Бошковић, Алимпије 
Васиљевић, Панта Срећковић морали су се повући. 
Полиција је издала усмену наредбу да се цео рад 
што пре закључи, и да сваки сместа иде на своју 
страну. Тада, као што је писала Млада Србадија 
1871, „савијена је лежала тробојка српска на ве- 
ликој школи, али су тим живље прорадили чамци 
на Сави“. Одлучнији чланови су покушавали да 
одрже скупштину у приватним јавним локалима 
и. становима, али без успеха. Друга омладинска 
скупштина, тек што се састала, разишла се са 
демонстративним узвиком: „Живео Јеврем Гру- 
јић“, а Владан Ђорђевић при растанку изјавио је 
зачуђеној „словенској браћи“: уда нас никаква 
сила растерати неће, и да ће у борби за слободу 
и напредак имати уза се Србе, као највредније са- 
раднике и борце. “ 

1868 десио се један важан догађај који је 
рђаво утицао на рад и развијање Омладине. 29 
маја погинуо је у Кошутњаку Кнез Михаило, и 
реакционари с обе стране Саве и Дунава пожурили 
су се да на младе баце одговорност, огласе чланове 
Омладине за моралне саучеснике. Начелну опозицију 
омладинску Кнезу Михаилу, који је имао апсо- 
лутистичких склоности, и који је Омладини изгле- 
дао недовољно одлучан у спољној акцији, „дука- 

товска“ штампа у Србији, клерикална и »устара- 
барска“ у бившој Војводини, Видов дан и Напре- 
дак, представљали су је као једну велику смишљену 
заверу. По београдским листовима писали су се 
претећи чланци о „крвавој омладини“ и „крвавој 
Застави“. Љубомир Каљевић, уредник Србије, мало 
што није главом платио. Београдски чланови, махом 
државни чиновници, морају да дају изјаве дина- 
стичке лојалности. На захтев српске владе били 
су затворени и држани седам месеца у истражним 
затворима у Варадину и Пешти Владимир Јова- 
новић и Љубен Каравелов. Сама Застава је била 
остала без сарадника, без дописника, чак и без 
претплатника. За неко време Омладина је била 
прекинула сваки рад. 

Мађарска и аустриска влада имале су да на- 
ставе само оно што је једна српска влада тако без 
зазора започела. Под видом да угушује династичке 
смутње против једне суседне државе, мађарска 
влада је почела ометати рад једног патриотског 
удружења, које је она кривила и за устанак Кри- 
вошија и за изборе и за опозицију Светозара Ми- 
летића. И одмах по убиству Кнеза Михаила пеш- 
танска влада одлучно је затражила да Омладина 
изађе на јавност са пуним својим правилима и да 
се доведе у сагласност са земаљским законима о 
удружењима. Председник годишњег омладинског 
одбора Антоније Хаџић и тајник Глиша Гершић 
имали су великих мука да друштво не буде са- 
свим забрањено. Хрватска влада у Загребу исто 
се тако непријатељски понашала, и никако није 
хтела да потврди и једно омладинско друштво у 
Троједници. Омладина је на првој својој скупштини 
морала да нађе начина како да спере са себе 


124 ЈОВАН СКЕРЛИЋ 





сумњу званичне Србије и умири мађарску владу 
у Пешти. . 

Трећа омладинска скупштина састала се у 
Великом Бечкереку, и држала се од 22 до 25 
августа 1868. Тој скупштини, једној од најбурни- 
јих и најиспуњенијих које је Омладина држала, 
председник је био Антоније Хаџић, потпредседник 
д-р Ђорђе Пејић, „и то доктор, који лечи од бо- 
лести, што се зове неправда“, а као „мухурдари“ 
су били Паја Михаиловић из Београда, Ђорђе Зве- 
кић из Велике Кикинде, са још два мање позната 
„брата“. Одмах, у почетку рада, Омладина се из- 
јаснила о убиству Кнеза Михаила, изјавивши жа- 
лење за губитком „првог члана и највећег потпома- 
гача уједињене омладине“, и на најодсуднији начин 
оградила се од „подлих клевета, нападања и под- 
метања“. Шта више, изјављене су симпатије „про- 
свећеној влади“ у Србији, која ће достојно умети 
чувати српске интересе. 

У погледу друштвених правила дошло се та- 
кође до решења. Поједине вође омладинске, наро- 
чито Светозар Милетић, увек доследни Федера- 
лист, полазиле су од Формуле „разједињење — 
сједињење“, и замишљали Омладину као слобо- 
дан савез независних дружина, од којих би свака 
радила на свој начин и према потребама и при- 
ликама своје средине. И одиста 1866-1867 и ра- 
дило се у томе смислу. Али лабавост у раду, 
слаби резултати целога покрета, нарочито одсудно 
тражење мађарске владе, наморали су их да створе 
једну централну организацију, са сталним годиш- 
њим одбором на челу, одговорним, морално пред 
Омладином, законски пред владом. 

Четврта скупштина била је у јаком српском 
центру, Великој Кикинди, са истим људима и са истим 
идејама, 22—28 августа, 1869, под ведрим небом, 
и у присуству 3—4000 људи из народа. На њу је 
био дошао и изасланик чешких сокола. Све до ове 
скупштине, Омладина је сматрала као своје листове 
Србију и Вилу, у Београду, Заставу и Матицу у 
Новом Саду. Те су листове готово искључиво ис- 
пуњавали сами омладинци и писали у њима у духу 
омладинских идеја. Али, Омладина која је имала 
преко 3000 Форината готовога новца, сматрала је 
за потребу да има и свој власити орган. Предлог 
о покретању једног таквог гласила прихваћен је 
одмах, и то са великим одушевљењем. Још на истој 
седници скупљено је око 250 Форината добровољ- 
них прилога; једна млада девојка приложила је 
бушан талир који је скинула са врата. 

Све је дотле ишло глатко; тешкоће су се по- 
казале када је требало крстити нови лист. На не- 
колико седница водиле су се дуге и љуте препирке: 
да ли га треба назвати Омладина, како је хтео 
Лаза Костић, или Млада Србадија, како је предла- 
гао Владимир Јовановић. Јовановић је тврдио да 
име новога листа треба да што „потпуније и ја- 
сније казује идеју уједињења младог србства“, и 
зато треба да се зове Млада Србадија, јер „Срба- 
дија значи Србство у својој народној заједности; 
да би се означила и младост Србства, премеће јој 
се придев млади“ '!). Пошто су одржане омирске 
борбе речи, већина, са 134 против 101, изјасни 
се за Јовановићев предлог, и на тај начин постаде 
Млада Србадија. Омладинци из Србије тражили су 


1) Застава, 1869, бр. 108. 

да лист изилази у Београду, престоници слободне 
српске државе, географском средишту српскога, 
племена, месту где је највећи број српске интели- 
генције. Новосађани нису давади хегемонију из 
својих руку, и, да би се престало са тим отимањем, 
буде решено да лист излази у Београду, ако Ср- 
бија дадне више претплатника, у Новом Саду, ако 
одзив у Војводини буде бољи. 

И на тој скупштини било је плаховитих препирка 
и личних сукоба, и осећала ве већ извесна замореност. 
Без мало цео рад Омладине ограничава се на те 
годишње скупове, на којима су се сваке године ви- 
дели исти људи који држе исте говоре, не пока- 
зујући никакве практичне, опипљиве резултате. 
1869 године одбор је тако мало радио да није био 
у стању да поднесе икакав извештај. Друштвена 
издања све су ређа; број чланова све мањи. Дневна 
политика и повремена књижевност одузимале су 
и оно мало вредних и истрајних људи којима је 
цео покрет могао располагати. 

И ако је рад бивао све слабији, скупштине 
су се још неко време држале. 27 августа 1870 
одржана је у Новом Саду пета омладинска скуп- 
штина. Од значаја је, да се на тој скупштини 
први пут истичу политичка питања над просвет- 
ним и књижевним, и да први пут долази до су- 
коба између старе, омладинске, романтичарске 
струје, и нове, позитивистичке и демократске. На 
предлог Светозара Милетића изјављују се симпа- 
тије тих дана прокламованој Француској Републици. 
Србијанци су се нарочито трудили да скупштини даду 
што већма политички карактер. Без слободе збора, 
без слободе штампе, која је била по речима Ми- 
лана Кујунџића под покровитељством Ирижанина 

Владимира Вујића“, они долазе на омладинске скуп- 


ў 


штине као на праве политичке скупове да кажу 
све своје „либералне надежде“ и изјадају се на 
реакцију у земљу. 

На тој скупштини први пут у јавности укр- 
стили су своја копља два борца, који су представ- 
љали два нараштаја, две политике, два схватања 
света: Светозар Марковић, нешто познат својим 
одрешитим и смелим чланцима у Матици, и тео- 
ретичар омладинства Владимир Јовановић. Док је 


· Јовановић бранио неактивност београдског омладин- 


ског одбора, тиме што влада није одобрила омладин- 
ски устав; док је он тврдио да Србија треба да 
забаци све унутрашње размирице и да усредсреди 
сву своју снагу за блиско решење источнога пи- 
тања, за ликвидацију турског царства, дотле је 
Марковић, са неколико млађих људи, истицао ре- 
волуционарну улогу коју Србија треба да игра на 
Истоку, тврдио да Србија треба да буде што сло- 
боднија и напреднија, народ у њој што срећнији 
и задовољнији, па да може имати привлачности 
за угњетене и бедне народе под Турцима. Он 
удара на омладинске вође у Београду, чије је 
слободоумље дотле трајало док нису дотерали до 
1000 талира годишње плате, који сада воде „ка- 
бинетску политику“, и хоће да упрегну Омла- 
дину у службу једној неискрено либералној и би- 
рократској влади. Тада су се први пут на једној 
омладинској скупштини чуле идеје о организацији 
рада, о држави као „савезу слободних општина“, 
о материјалној независности, без које не може 
бити „ни поштења, ни реда, ни слободе у народу“. 
Али, ма да је Светозар Марковић већ створио круг 
око себе, ма да је београдско Побратимство било 

у његовим идејама, на омладинској скупштини он 
није могао продрети са својим оштрим критикама 
и радикалним идејама. Глиша Гершић, Лаза Ко- 
стић, Стеван Поповић и другови били су поднели 
„предлог за преустројство Уједињене Омладине 
Српске“. Они примећују да Омладина не само да 
иде у напред него удара у назад, жале се да „по- 
једини чланови Омладине разишавши се са скуп- 
штине својим кућама и мислећи можда да је 
довољно само одушевљење у срцу носити, и сваке 
године на скупштини просути неколико родољу- 
бивих речи, одали се нерадњи и нехајству према 
појединим омладинским задатцима“. Да би се пре- 
стало са том грешном »„нерадњом“, они предлажу 
поделу на књижевни и финансијски одбор и на 
чланове „помагаче“ и на »радне“. 

С друге стране, омладинска левица, Свето- 
зар Марковић, Раша Милошевић, Никола Пашић, 
Петар Ђорђевић, Ђура Љочић, Драгиша Стано- 
јевић, Владан Арсенијевић и другови, у једној 
писменој представци, траже, уда се разговоримо 
и утврдимо, како ћемо да радимо, да постанемо 
у самој ствари ослобођени и уједињени“. Они 
траже прогресивно развијање „свију политичких 
и друштвених установа, које унапређују слободу 
и материјално стање народа“, радикалну реформу 
свега у чисто демократскоме духу. Они хоће да 
се народносно питање и у Аустрији и у Тур- 
ској реши на основу „слободе човечанске“. Они 
ту проглашују да је „облик државе општина, а 
држава се сматра као скуп слободних општина“ и 
да без материјалне независности нема праве сло- 
боде. Они траже да се призна равноправност жене 
са човеком, дужност друштва да бесплатно шко- 








.. 

лује децу, да је вера приватна ствар и да је сва- 
ком слободңо веровати и неверовати. 

Годишњи Ообор био је предложио да пета 
омладинска скупштина буде у Панчеву, али Војна 
Команда у Варадину одбије тај захтев, под изго- 
вором да у Граници нема закона о удружењима, 
И последња омладинска скупштина била је у 
Вршцу, 15 августа 1871 године, за један дан и 
отворена и затворена. 

На њој је било 263 изасланика из свих кра- 


· јева српских, међу којима и црногорски војвода 


Машо Врбица и босански архимандрит Василије 
Пелагић, који је скоро био побегао из ћутајске 
тамнице у Малој Азији. На тој скупштини решена 
је судбина Уједињене Омладине Српске. Односи 
између мађарске Владе и Срба били су врло за- 
тегнути. Милетић тамнује у Вацу. Срби се гоне; 
политика насилног помађаривања почиње. Ново- 
садски Срби приређују у ајмашкој цркви парастос 
српским мученицима за народност и слободу, изги- 
нулим 1848 и 1849 године. Вршачка српска пе- 
вачка дружина дочекала је омладинске изасланике 
са развијеном заставом, на којој је било написано: 
„не дајмо се!« Избор Маша Врбице за председника 
сматрала је мађарска влада као изазивање. 
Мађарска влада била је ставила одлучан за- 
хтев: устав Омладине мора да прописује да њеним 
члановима могу бити само Срби из аустро-угарске 
монархије, да се друштво ограничи искључиво на 


просветне и књижевне задатке, и да свако мешање 


у политику буде потпуно искључено. 

Вршачкој скупштини то је изгледало као пи- 
тање принципа које се не може дискутовати: 
Уједињену Омладину Српску састављаће Срби из 

свију крајева српских, или је неће никако бити. 
Када се тражење владе стало дискутовати, један 
члан је узвикнуо да ће се Омладина пре „по гу- 
дурама“ састајати, да већма воли живети животом 
првих хришћана по катакомбама, но одрећи се 
онога што јој је најдраже. И цела скупштина 
оштро се изрази да није вољна учинити ни нај- 
мањи уступак. Владин комесар, који је био дошао 
са наредбом у џепу, нареди да се скупштина одмах 
прекине и чланови одмах разиђу. Исто вече, по- 
кушавало се да се одржи приватан састанак и на 
њему сврши оно што се започело, али је поли- 
ција растерала учаснике. 

Узалуд је А. Хаџић у име Омладине подносио 
представке новосадскоме магистрату и мађарском 
министру унутрашњих дела, уверавајући да једно 
просветно друштво као што је Омладина не може 
живети и да губи свој битни разлог, ако се законом 
ограничи само на угарске Србе. Мађарска влада 
била је тврдо решена да учини крај омладинском 
раду. Уједињена Омладина Српска 1871 званично 
престаје живети. Годишњи одбор, који је још 
Формално постајао, упутио је проглас Уједињеној 
Омладини Српској, где је изнео стање и правни 
положај удружења. „Наше име, „Младо Србство“, 
вели се ту, постаде чувено и у страном свету. Оно 
стече пријатеље у пријатељима човештва, али и 
непријатеље у непријатељима слободе и напретка“. 
Мађарска влада је разорила "друштво, али не и 
идеју којом се оно водило. Ако је Форма онемогу- 
ћена, остаје „просветна енерђија“ свесних и ро- 
дољубивих чланова, који знају своју дужност и 
вршиће је на сваком месту и сваког часа. Све- 
тозар Марковић изјављује да је задовољан што 

је отпочело мучно доба гоњења, »јер ће тако бар 
побећи са мејдана сав кукољ омладински.“ 


У исти мах, тражи се други облик организа- 
ције омладинске снаге. 1871 понова се покреће 
ранија мисао Светозара Милетића и Лазе Костића, 
да се почне са оснивањем српских гимнастичких 
дружина, нешто налик на „турнферајне«“ у Пруској. 
Из Киснахта предлаже у Застави омладинац Ника 
Грујић оснивање готово завереничких дружина. »У 
мештанским дружинама нека нам буде наука на 
‘првом месту, да нас лукав не надмудри, хрвање 
на другом, да нас силан не обори. Стрељаштво на 
трећем, да сваког ниткова извесно погодили мо- 
жемо. Кад се тад састанемо у Сарајеву, у При- 
зрену, биће освештено и начело српске уједињене 
омладине.“ Василије Пелагић издао је на Цетињу 
1871 књижицу У аманет Србину и Срикињи, која 
је у хиљадама примерака, гдегде и потајно, расту- 
рана по свима српским крајевима. Револуционарни 
архимандрит ту је напао мађарску владу због за- 
брањивања Омладине: „Србине! ова уврједа, што 
ју мађарска влада тако несмотрено нама нанесе, 
као што нам и тирани азијатски — Османлије на- 
носе, нека сваког Србина и Српкињу дубоко опа- 
мети, да један другом сад или никад братску руку 
пружимо, братски се сложимо и измиримо ђе је 
свађе било, те да сви као једна душа у заједничку 
радњу и озбиљно пословање ступимо и одважно се 
подухватимо уништити паклене намјере душмана 
наших, — да сада престаје доба „голог сабори- 
сања и договорног соколисања“, но да ћемо се 
скоро састати на анатомисање (сјечење) душман- 


ских костију....“ 
9* 

Рад се пренео у Црну Гору. Архимандрит 


Василије Пелагић у току 1871 године органи- 


зује омладинске одборе и преко поузданих људи 
обилно растура омладинске књиге и патриотске 


прогласе по Скадру, Подгорици, у Беране, Гусиње, 


Плевље, Бјело Поље, Пећ, Фочу. Он тада ради да 
оснује омладинске књижаре на Цетињу и Црноје- 
вића Ријеци, као и у Боци Которској и Северној 
Далмацији. 

1871 Лаза Костић и Миша Димитријевић пред- 
седник и тајник годишњег омладинског одбора, 
ишли су у Цетиње, на крштење црногорског пре- 
столонаследника. Том приликом су њих двоје и 
Машо Врбица скројили план како да се изведе 
револуционарно дело ослобођења и уједињења Срп- 
ства. То је требала да буде права карбонарска 
завера са тајним шиФрама, печатом, подземном 
организацијом. Као „дописници“ одређени су: за 
Србију Милан Кујунџић, за Црну Гору: Машо Вр- 
бица, за остале српске крајеве Лаза Костић.') Цела 
се ствар свршила тиме што су 1872 Јован Павло- 
вић и Лаза Костић, због једне провидне шифроване 
депеше, одседели кратко време у мађарском затвору. 

1872 омладина се стала оштро гонити, због 
слободњачке пропаганде у Србији, због националне 
у Аустро-Угарској. 1871 угушен је Панчевац, За- 
става је пред поротним судом, Млада Србадија за- 
брањује се за целу монархију. Земунска пошта 
написала је на пакетима враћеним у Србију: „На- 


ђ) Тада су изабрани омладински представници у целој Далмацији: 
у Дубровнику професори Зоре и конте Јозо Бона; у Рисњу, трговац 
Митар Бјеладиновић; у Новоме, Јефто Гојковић; у Котору. Шпиро 
Огњеновић и Ника Стефановић; у Будви Илија Гачета градоначелник; 
у Шибенику, трговац Илија Сточић; у Обровцу, Владимир Симић; у 
Книну, Александар Катић; у Задру, поп Ћиро Жежељ. 

траг! не примамо више овај лист код нас у Ау- 
стрији. Тај лист није за нас и ми га не требамо 
више, за то нека више не дође овде.“ Исто је тако 
било и у Србији. Годишњи одбор је наваљивао да 
београдски одборници „ургирају потврђење омла- 
дине“, да се рад обезбеди бар у Србији. Београдска 
влада није хтела ни за шта да чује: омладинска 
предавања се забрањују, Млада Србадија се гони. 
1871, угушена је Србија, угушен је Радник, Велика 


Школа је затворена, ђаци протерани или похап- 


шени, напреднији професори поотпуштани, апсане 
су пуне слободоумних уредника, на робију шаље 
се због забрањених брошира, ударају се батине 
онима код којих се налазе забрањени списи. 

95 студена 1872 изишао је и последњи број 
Младе Србадије. То је био потпун крај Уједињене 
Омладине Српске. 


ГЛАВА 1Х. 
Омладина у Србији. 
Промена од 1858. — Либерални програм. — Кнез Милош 
и Кнез Михаило. — Либерална опозиција и реакција у 
земљи. — „На Косово!“ — Омладински рад и организације 
у Србији. — Либерална штампа. — „Србија“ — Михољска 
скупштина. — После 1868. — Културно подизање Србије. 





Србија је била једина више мање слободна, 
држава српска, ако се не узме у обзир Црна Гора, 


која је била далека, неприступачна и слаба за 


скупо и велико дело народнога ослобођења. И Србија 
је била преодређена и својим политичким и својим 
географским положајем да буде седиште и сре- 
диште Уједињене Омладине Српске. 

Милица Стојадиновић Српкиња певала је 1855 
у Шумадинци : 


Од земаља славног царства 
Што пропаде на Косову, 

Богом прва ти с' позвана, 
Да развијеш славу нову. 


Стојан Бошковић, у своме писму првој Омладин- 
ској Скупштини 1866, писао је да Уједињена Омла- 
дина Србска треба да буде продужење рада Дру- 
жине Младежи Србске, да средиште омладинског 
рада буде Београд, а да сва радња треба да буде 
окренута Југо-Истоку. Србијанци су били и ини- 
циатори и главни радници у Омладини. „На омла- 
динским скупштинама у 6. Војводини, вели Лаза 
Костић, ) вазда су прву реч имали Шумадинци“, 
нарочито „социолог Владимир Јовановић“ и „со- 
циалиста Светозар Марковић.“ Али поред свега 
тога, Србија је далеко мање но Војводина уче- 
ствовала у омладинском покрету, и средиште омла- 
динскога рада није био Београд него Нови Сад. 

Реакција после 1848 осећала се у Србији као 
и у Војводини, али је у њој било више могућности 
за борбу и за победу. Општа економска криза после 
кримског рата, која се јако осећала у Србији, убр- 
вала је решење унутрашње политичке кризе. 1858 
није била промена једне династије, него промена 
целога једнога поретка. Бар тако су мислили млади 
либерали, Јован Илић, Јеврем Грујић, Милован Јан- 
ковић, некадашња Дружина Србске Младежи из 
1848, који су у главном и извели преврат. Они су 
држали да је за навек прошло доба врачарских 
рупа, шабачких обдра, гургусовачких кула, церића, 


' Јован Павловић. Јавор, 1892, стр. 402. 

мацки, точкова, свих суровости дивљих династич- 
ких борби и полу-турских владавина. Они су ми- 
слили да је дошао крај власничким борбама које 
су давиле Србију, „уставобранитељима“, „воден- 
лијама“ и „цариградлијама“, олигархији која се 
бацала пред ноге турским пашама и туђинским 
консулима. 1858 они укидају титуле „високородни“ 
и „благородни“, које је још носило велико гра- 
ђанско и војно чиновништво у Србији. Њима је 
изгледало да је сва та ружна прошлост мртва, и 
да је најзад синуло сунце слободе, доба праве 
уставности и одлучнога рада на делу народнога 
ослобођења и уједињења. 

Они су били први који су у Србији изишли 
са политичким програмом и ушли у борбе као по- 
литичка странка. Њихов програм у то доба, у 
главноме, био је овај: у првом реду, да се обез- 
беди међународни положај Србије, да јој Велике 
Силе загарантују слободу и право, да се не допушта 
страно мешање у њене унутрашње послове. Они 
хоће: Народну Скупштину, слободно изабрану, која 
се мора и редовно сазивати, и која би једина била 
у стању давати и одузимати кнежевску власт. Затим: 
слободу штампе, једнакост пред законом, јавност 
суђења, преустројство свију државних установа у 
»народноме духу.“ 

Само, млади либерали су правили рачун без 
кнеза Милоша, који, као и Бурбони у Француској, 
за све време свога изгнанства „ништа није забо- 
_равио и ништа није научио“, навикнут на оно старо 
доба када је Србијом владао као пашалуком, када 
је државна каса била и његова каса, када су 
му сељаци кулучили, варошани сено косили и пла- 
стили, и када су за најмању кривицу кабадахије 

бацали чиновнике на мацке и ударали им двадесет 
и пет батина. И кнез је одмах у почетку показао 
да му је уставност ствар која му не иде у главу, и да 
не мисли слушати савете »голобрадих чиновника,“ 

Кнез је био стар, и млади су полагали сву наду 
на кнеза Михаила, који је већи део свога живота 
провео у Европи и за кога се веровало да се по- 
мирио са духом времена. Кнез Михаило у изгнан- 
ству имао је веза са омладином, по доласку у Ср- 
бији свечано је себе називао, „првим грађанином“ 
и „првим војником српским“, али чим је дошао на 
престо, он је набрзо окренуо други лист. Његов 
идеал је био „просвећени деспот“ ХУШ века, Петар 
Велики, Фридрих Велики, Јосиф П. Он је држао да 
српски народ још није зрео за слободу, да са једним 
тако патријархалним народом треба и патријар- 
хално владати. „За вас десеторицу, говорио је он 
младим либералима, ја не могу давати уставе.“ У 
ствари он је мало марио за „капуташе«“, и хтео је да 
влада како сам хоће и како за најбоље нађе. Власт 
у земљи дао је крутим бирократима који су ра- 
дили онако како је он заповедао, а сам је усред- 
средио пажњу на питања спољне политике. 

Још почетком шездесетих година, Србија је била 
„ућуткана«“, како је рекао један реакционарни лист, 
и Срби у туђинској Мађарској уживали су више 
политичких слобода но у српској Србији. 1861! Све- 
тозар Милетић је протеран из Београда, што се 
усудио критиковати правитељство. Исте године, 
Владимир Јовановић, Стојан Бошковић, Милован 
Јанковић и Алимпије Васиљевић без успеха траже 
допуштење да покрену независан либералан лист 
Народна Скупштина. 1863 београдски адвокати, 
такође без успеха, траже допуштење да покрену 

Судске и трговачке новине. 1863 игра се Сеоба Ср- 


баља Ђуре Јакшића у Београду, али са многим 
брисањима. 1864 забрањује се Србски Дневник за 
Србију. Превод Стојана Новаковића Ранкеове Исто- 
рије Сраске Револуције за дуго није могао изаћи, 
јер власт није дала да се штампа док се не учине 
„извесне изоставке.“ Када је Стојан Бошковић, као 


директор гимназије, држао у Зајечару о Светом 


~ ьа 


Сави родољубиву беседу са мало либералном при- 
месом, окружни началник књажевачки повео је 
истрагу, и то „замотано и алегорически написано 
слово“ послао у Београд, са ознаком да је „срочено 
у духу републиканском“, јер у њему „нигди ни речи 
о труду и врлинама правитељства не стоји.“') Из 
тога су доба оне две политичке песме Змајеве, 
упућене кнез Михаилу и „ућутканој“ Србији: 


Ох кажи ми Немањо 
Славо наша стара, 
Ох кажи ми Душане, 
Коме нема пара, 


Како знасте опстати 
Без икаква квара 
Па још бити велики 





А све без жандара. 


Тако је и она друга песмица из 1867, која добро 
црта право стање у »обе Србије“: 


Из Србије питају нас: 
„Шта раде Мађари 

На миру су, — а код вас 
Шта раде жандари % 


1) Стојан Бошковић: За просвету и слободу. Београд. 1882. стр. 87. 

Нека живи напредак! 
Нека“"живи славље! 
Лепо је то питати се 
За јуначко здравље. 


Млади либерали тражећи живу акцију споља и 
слободу изнутра, устав, израз „законите воље срб- 
ског народа“, слободну штампу, министарску одго- 
ворност, морали су доћи у отворен сукоб са владом 
и са кнезом. Влади је требао само изговор да 
отпочне оштре мере против слободоумних људи 
који су јој се испречавали на њеном путу и ме- 
шали у оно што је она сматрала за свој посао. 
26 јануара 1864, млади поднесу предлог у Друштву 
Србске Словесности да се за почасне чланове дру- 
штва изаберу главе тадашње европске Демокра- 
тије: Герцен, Чернишевски, Мацини, Гарибалди, 
Кобден. И поред свег противљења председника 
Друштва и министра просвете Цукића, предлог буде 
примљен. Друштво буде суспендовано, а његова 
одлука поништена. Када је кнез Михаило похапсио 
чланове Великог Суда, што нису хтели да суде по 
његовој вољи у Мајсторовића завери, ванредни суд 
отпоче егзекуције свију који су сметали Влади. 
Јеврем Грујић допадне затвора, Владимир Јовановић 
и Милован Јанковић буду принуђени да иду у еми- 
грацију. Владимир Јовановић тада издаје српске 
емигрантске либералне и одлучно опозиционе ли- 
стове у Швајцарској, Слободу, 1864, и Српску Сло- 
боду, 1865, у Женеви. У овим листовима, пошав са 
гледишта личне, политичке, националне и економ- 
ске слободе, у хору са слободњачком штампом целе 
Европе, он се бори за општи „напредак на основу 
слободе“, за идеје човечности, светске слободе и оп- 
штега мира, али нарочито против владарске са- 











ОМЛАДИНА И ЊЕНА КЊИЖЕВНОСТ 139 


мовоље у Србији и туђинског угњетавања Срба у 
Турској и Аустрији. Такав лист морао је на брво 
бити забрањен подједнако у Србији и Аустро- 
Угарској. Али Слобода је била радо читана у срп-. 
ским ђачким круговима на страни, налазила ипак 
начина да уђе у Србију, и млади су у њој гледали 
свој слободан орган који је смело говорио све што 
је Омладина мислила. Слобода и Српска Слобода су 
чиниле стварне услуге не само уставној и либе- 
ралној идеји у Србији, него и целом српском на- 
роду, доносећи, на српском и Француском језику, 
политичке, историјске и економске чланке о при- 
ликама, невољама и тражбинама српског народа, 
као и целога Балканског Полуострва. Српска Сло- 
бода је најзад морала престати, али је у редовима 
српске омладине оставила дубока и трајна трага. 

То су били тешки дани за слободу и доба 
искушења за све те младе људе који су доследно 
тражили слободу за Србе ван Србије и за Србеу 
Србији. Милован Јанковић није без разлога говорио, 
у својој старости: „Данашњи наш нараштај нипо- 
дашта, не цени нашу политичку борбу, ма да је 
она била и мучна и света. Наше усрицање слободе“, 
као што данашњи појас презриво назива наш труд 
око васкрсавања и ујемчавања народних и општих 
слобода, ако није свагда и у свему праћено било 
непосредним, одмах видљивим и позитивним успе- 
сима; али је то срицање било болно рађање оних 
великих и светих идеја и дела, која су у нашој 
"политичкој историји епоху учинила. Садашњи на- 
раштај греде данас, отворених очију и у пуној 
слободи, к оним идејама о којима смо ми свету 
текер очи отварати морали, а у времену и прили- 
кама, кад се и само симџатично преглављивање 

речи „слобода“... сматрало за преступ који је љуто 
гоњен и немилосрдно кажњаван био...“') 

Када се изблиза испита либерална Омладина 
у Србији види се да је њена главна замерка Влади 
била што нема довољно одлучности у спољној 
акцији. Уставност је њој изгледала као једно 
средство којим се може убрзати рад на ослобођењу 
и уједињењу Српства. У својој популарној књижици 
Србенда и Готован, — која је енергичан напад на 
Србију преких судова, династичких интереса, „же- 
сточајших«“ гоњења, тајних Фондова, увисочајших 
решења“ у место позитивних закона, самовољних 
конфискација имања, процедуре у четири ока — 
Владимир Јовановић напада на „господу“ која знају 
само да ударају „тежак намет на вилајет“, да само- 
власно арче благо народно« и зазијатски троше 
и дангубе.“ Али ту су нарочито напади на званичну 
Србију која кров уста службенога певца Матије 
Бана пева химне Султану, „просветитељу Истока“, 
и српски народ оглашује за „незрео“, за »„поли- 
тички атом бачен међу велике народе.“ 

за Омладину, све је изгледало готово, и тре- 
бало је само прегазити Дрину. Они су тврдо ве- 
ровали да је свршено са угњетавањем народа и 
да је куцнуо час тако дуго очекиване српске сло- 
боде. Порази Аустрије 1859 и 1866, херцеговачки 
устанак Луке Вукаловића 1862, пољски устанак 
1863, устанак на Криту, све су то били знаци да 
је дошао час општег ослобођавања. За време аустро- 
пруског рата 1866, у Србију долази поверљиви 
човек Наполеона П, генерал Тир, и изасланик ма- 
ђарске емиграције гроф Ђулаји, са тајном мисијом 





1) Шта је чије, стр. 7—8. 

да увуку Србију у покрет противу Аустрије.') Млади 
либерали одржавају везе са талијанским, мађар- 
ским и пољским револуционарима, и свим силама 
се труде да Србију увуку у тај општи револуцио- 
нарни покрет. 

| Све омладинско новинарство, сва омладинска 
поезија пуна је крика нестрпљења што се одуго- 
влачи и не полази на Косово. Јован Драгашевић, 
официр, пева како му његова сабља гунђа о кајасу: 


Кукавице, што ме пашеш, 
А не узмеш у десницу 2 
Сабља хоће мушку руку, 
Не петрахиљ ил' преслицу. 


Други један војник, Владимир Васић, исто тако џева: 


Прође млого, млого дана, 
Млого турских рамазана, 
Све то прође и опета 
Оџа виче са минаре 

А баш нико не маша се 
За мачеве ил' анџаре. 






Змај, који је био херолд Омладине, певао је 1866 
__ироничну Уставно-успавну песму: 


Буји, паји, чедо драга Србијице мала, 

Доста си се назнојила, доста наиграла, 

Ко поточић тихо шушти Дунав, Дрина, Сава, 
Само тихо, само тихо, наше чедо спава! 


4 , 


·.. Отварају с’, обарају с’ будућности двери! 
Народи се утркују као горске звери, 
Отимају с’, наваљују, ко ће проћи први — 


ЗФ, 
» 


3 Буји, паји, чедо драго, душанова крви! 





х 1) Јован Драгашевић: Аподиксис, Истинске приче. Автобиографија 
“у одломцима. 2. Београд. 1891, стр. 188. 

Змај је доцније певао: у„марсељезу дукатовске 
својте“, песму београдских бака“ које вечито 
одлажу „На пролеће! На пролеће“, губећи тако 
најбоље тренутке, обмањајући најдраже српске 
наде. У једном тренутку тога патриотскога нестрп- 
љења из омладинских кругова назват је кнез Ми- 
хаило „турским пандуром.«“ 

Омладински покрет, као организована Уједи- 
њена Омладина Српска, није много захватио Ср- 
бију. У Србији је културно стање било и сувише 
ниско да би један такав идеолошки, и готово књи- 
жеван покрет захватио шире слојеве народне. Рас- 
трзана династичким борбама и власничким прого- 
њењима око власти, са народом којем се није давало 
право да се меша у јавне послове, Србија шезде- 
сетих година још није била зрела за један широк 
политички покрет. Омладински покрет, одмах из 
почетка узео је у Србији више политички, либе- 
ралан, опозиционарни вид него патриотски и про- 
светни, као што је било у Војводини, а то би се 
дало објаснити позитивним духом и јаким локал- 
ним осећањем Србијанаца. Али чим је Омладина 
у Србији узела облик једног опозиционог покрета, 
морала је одмах доћи у сукоб са Кнезом, који се 
у младости васпитао у школи Метерниха, и са би- 
рократском владом, која није хтела да зна за по- 
говор. На несрећу, тадашња Србија, мање но данас, 
није имала независних људи, и сви виђенији чла- 
нови Омладине били су зависни чиновници. И из 
свих тих разлога Омладина у Србији није могла 
ухватити корена. 

У самом почетку рада Уједињене Омладине 
Српске ствари су ишле повољно. Кнез и Влада 
гледали су у њој једно питомо просветно и патри- 

_ отско друштво које ће „гледати своја посла“ и ићи 
својим путем. Кнез Михаило је љубазно примио 
омладински одбор београдски и даровао сто дуката 
на издавање корисних књига. Министар унутраш- 
њих дела још љубазније је допустио да се друга 
омладинска скупштина може одржати у Београду 
И све је глатко ишло док омладина није изабрала 
за председника своје друге скупштине Јеврема, 
Грујића, доскорашњег политичког заточника, од- 
лучног противника владе, и на тај начин испољила 
своје либералне и опозиционе погледе. На тај корак 
Влада је одговорила грубим мерама : протеривањем 
војвођанских омладинаца који су прослављали Све- 
тозара Милетића и Владимира Јовановића, строгом 
забраном да њени чиновници и ђаци Велике Школе 
не смеју учествовати на том превратничком са- 
станку, најзад забраном даљег држања скупштине, 
гоњењем непослушних чиновника који су, и преко 
правитељствене забране, остали на скупштини, 
држаној под председништвом Јеврема Грујића. И 
Србија је 1867 писала да се Влада послужила 
„крвљу и ножем“ против „слободне мисли и брат- 
ског духа“ Омладине. 

Омладински рад у Србији био је у главном 
ограничен на Београд. 1866 и 1367, Београдско 
Певачко Друштво било је примило на себе да при- 
преми другу омладинску скупштину. Доцније, омла- 
дински посао прихватио је нарочити одбор у Бео- 
граду, који је чинио извесних покушаја, али без 
успеха, и најзад задовољио се тиме да постоји 
само на хартији, и да се појављује, више или мање 
потпун, на омладинским скупштинама у Војводини. 
Нешто омладинског покрета било је још у Шапцу, 
Пожаревцу, Неготину, Чачку, Свилајнцу и Ћуприји, 

где је радио Пољак Др. Јасневски. Али ту се није 
даље ишло од стварања читаоница и певачких 
дружина, које су, с времена на време, приређивале 
по коју „беседу.“ Једино озбиљније и живље омла- 
динско друштво у Србији била је Шумадија у Кра- 
гујевцу, вароши која је за пола века била увек 
на челу напредних покрета у Србији. Одмах после 
прве омладинске скупштине у Новом Саду, још. 
септембра 1866, Стеван Влад. Каћански, тада про- 
Фесор у гимназији, прикупио је око себе сав млађи 
и напреднији свет, и створио друштво које је по- 
казивало лепих знакова живота. Шумадија је себи 
поставила широк задатак: растурање добрих књига 
по народу, давање позоришних представа, ства- 
рање празничних школа; она је намеравала да купи 
штампарију и покрене један омладински лист у 
Крагујевцу. За неколико година Шумадија је свет- 
лела примером целој Србији и самој престоници, 
тако да се у омлалинским листовима наводила 
"стара песма из доба кнеза Милоша: 


Београде, у залуд ти хвала, 
Кад је теби Крагујевац глава! 


Омладински рад у Србији у главноме се свео на 
политичко новинарство, на слабију или јачу поли- 
тичку опозицију Влади. Омладина у Србији није 
могла доћи до свога гласила, и у прво време све 
што је болело казивала је у Србском Дневнику, 
затим у Застави, подједнако забрањеним за Србију. 
1862, млади либерали били су се искупили око 
Трговачких Новина, које је у Београду издавао 
банкар Ј. Кумануди, а уређивао М. Миловук. Цен- 
зура је допуштала да се говори о спољној поли- 
тици, да се препоручује споразуман рад балканских 

народа, али не и да се дотичу питања унутрашње 
политике. Ипак, лист је имао либералних симпа- 
тија, претресао питања економска, судска, при- 
вредна, све у духу либералних идеја. У подлистку, у 
исти мах, доносио је Очајнике (без Мазетаћез) Вик- 
тора Ига, који су те године изишли у Брислу, и 
Дон-Кијота Манашанина од Сервантеса, и такав 
избор служи на част уредништву. 

Али омладински орган, први либерални лист 
у модернијем смислу речи, била је Србија, коју је 


год 1867 издавао и уређивао Љубомир Каљевић. 


Тај »„политичко-економни лист“ био је средиште 
целог омладинског покрета у Србији. На њему су 
радили сви напредни елементи, без мало сва млада 
интелигенција у Србији: Милан Кујунџић, Чедомиљ 
Мијатовић, Стојан Бошковић, Живојин Жујовић, 
Светозар Марковић, Ђура Јакшић, Д-р Милан Јо- 
вановић, Панта Срећковић, Алимпије Васиљевић, ту 
се огледају Владимир Карић, Сима Лозанић, Лазар 
Комарчић и многи други. Србија се, по вољи цен- 
зуре, морала више бавити спољном политиком, али 
је са много симпатија пратиле борбе Демократије на 
Западу. Економска питања јако су занимала Србију, 
и она је о њима говорила, често са разумевањем 
и са ширим погледима. Али, што се тиче уну- 
трашње политике, ту се морало ћутати, и једва је 
по каква далека алузија и двосмислена реч могла 
измаћи. 1869, на омладинској скупштини у Великом 
Бечкереку, Владимир Јовановић рекао је члановима 
Омладине из бивше Војводине: „Ви имате слободну 
штампу, слободу састанка, и ви пишете народу; 
али у Србији није тако. Тамо вреди цензура, тамо 
само званична реч вреди.“ А Ђура Јакшић писао 
је у Србији 1870 своју посланицу Покојној цензури: 

„Ви знате, где жабе крекећу ту славуј ћути; то 
је стара пословица не знам дал је истинита, али 
је света истина, да у земљи где подли плаћеници 
поштење газе, да ту озбиљан патријота занема; а 
кад би пустио гласа, био би то горак излив стида, 
и бола; тужан осмех од кога би се гонитељима 
правде и слободе срце следило... Синовима слободе 
изломисте гвоздена пера да не могу писати у ко- 
рист домовине и драге слободе, а плаћеним слу- 
гама неправде и насиља додадосте златна да пишу 
химне султанима...') 

И зато је родољубива и напредна Омладина 
са жаљењем гледала на стање ствари у Србији. 
Љубен Каравелов исказивао је једно опште омла- 
динско осећање, када је, у својој приповетци Је ли 
крива судбина, узвикивао: уБеограде ! Београде ! од 
тебе неколико милијона људи ишчекују живот и 
светлост; од тебе зависи срећа српска; ти треба 
да будеш први борац за све што је лепо и узви- 
шено. А какав си ти? Ти си пун цинцарског духа, 
пун пакости, ти скриваш очи твоје да не видиш 
сузе твоје једнокрвне и једнородне браће. Тешко 
народу, који од тебе добро ишчекује! Гле! омла- 
дина се диже из свију крајева српских, и ти се 
мораш или препородити или пасти. Живила омла- 
дина и сви поштени људи!“ \ 

И одиста, све наде омладине биле су уперене 
на напредак и победу либералних идеја у Србији, 
и зато се у омладинским круговима са толико пажње 
пратио рад михољске скупштине 1867. Ту је јаго- 
дински прота и народни посланик Јован Јовановић 
излагао идеје Омладине: да Србија дотле није 


1) Србија, 1870, бр. 164. 


и а здань +: : 

испунила свој задатак док остали Срби стењу под 
туђинским јармом; да Србија треба да се развија 
у народном духу без „туђинских Форми и скупих 
чиновничких установа“, да је сав њен напредак у 
„развитку народне свести“ и „јачању народне сло- 
боде“, п да јој без устава и без грађанских сло- 
бода нема живота и напретка. Омладинске идеје 
биле су Србији толико ухватиле маха, да је од 90 
народних посланика 33 стајало уз Јовановића, и 
да су у скушпштинском одбору његови предлози 
имали 17 гласова противу 19 владиних. И зато је 
Омладина поздравила и прославила михољску скуп- 
штину као победу својих идеја и претечу српске 
слободе и уједињења. 

После убиства кнеза Михаила ствари по Омла- 
дину окренуле се на горе. Противници су улучили 
згодну прилику, и Видовдан и „дукатовци“ опту- 
живали су Омладину за морално, па чак и Физичко 
саучесништво у убиству. Чланови Омладине морали 
су се свим начинима борити против тих опасних 
клевета, због којих су у оно мутно време главе 
летеле. Истакнутији чланови Омладине морали су 
давати изјаве династичке привржености, и стали се 
приближавати новој влади, која је пружала извесних 
либералних обећања. Сам Ђура Јакшић морао се 
позивати на своје династичке песме из 1858. Многи 
од њих били су вољни да у интересу сложнијега 
и јачега рада на спољним националним задатцима 
оставе на страну питање рефорама у земљи, и 
оставе Влади отворене руке. Али док се један део 
најстаријих и највиђенијих омладинаца поступно 
стапао са владином странком, дотле је ново, младо 
поколење најодлучније истицало питање унутраш- 
њег препорођаја Србије, заподевало борбу против 

10* 

бирократске Србије, истичући њену слободу као 
први услов рада на спољним националним задатцима. 

1870, Влада је била загазила у реакцију и 
борбу са одлучним елементом Омладине. Не само 
да се забрањују Србија, Радник, Млада Србадија, 
но и један број Трговачког Гласника, где се пре- 
поручује трговцима и занатлијама да извојују себи 
„Колбертову ђумручку систему.“ 1871 Шилеров 
Вилхелм Тел даје се у Београду, али цензурисан, 
са великим брисањима, из бојазни да зе не нађу 
алузије на — убиство кнеза Михаила! Покушај 
једног омладинског друштва, коме је на челу био 
Милан Кујунџић, да отвори празничне школе, и 
ако је рад почео са 800 уписаних ђака, полиција 
је сасвим омела. На скупштини од 1871 године, 
владини посланици тражили су да се за издавање 
новина заведе кауција од 1000 дуката, а уцерић«“ и 
„двадесет и пет“ за оне }лоле“ што »опорочавају 
власт“ и „раде противу Књаза.“ Каквим се очима 
гледало на тадашњу омладинску левицу лепо се 
види из карактеристичне причице Ђуре Јакшића 
Комадић швајцарског сира. 

У таквим условима, Омладина, која се и иначе 
са муком одржавала у Србији, и која је, нарочито 
у Србији, била растрзана начелним борбама између 
старијих либерала и млађих социјалиста, није могла 
дуже живети Омладински одбор био іе само ради 
Форме, једина акција огледала се у Младој Срба- 
дији. Када је београдски омладински одбор са ве- 
ликом муком успео да пренесе у Београд Младу 
Србадију, коју Новосађани нису лавали, њему је од 
стране владе била обећана извесна слобода у пи- 
сању, да лист може излазити без цензуре, шта 
више да ће министар Финансија одобрити школским 

одборима да се претплаћују. Али када Млада Ср- 
бадија није пошла за неколико београдских вођа 
који су били ушли у споразум са Владом, власт 
је поче гонити, цензура давити, све док је није 
принудила да престане са даљим излажењем. Њена 
смрт значила је престанак Омладине у Србији. 

Но поред свега тога, и ако је груба реакција 
гушила сваки живљи покрет, и ако је Омладина 
била готово сасвим спречена да изводи свој про- 
светни програм, Србија шездесетих година учинила 


је такав духовни напредак, да је од почетка седам- 


десетих година хегемонија у српској књижевности 
и духовном животу прешла у њене руке. Вила је 
потискивала Даницу, а Млада Србадија се преселила, 
из Новога Сада у Београд. Интелигенција у Србији 
почела се знатно множити. 1867, српска Држава 
има 11 питомаца на страни, и на тај начин Србија 
долази у непосредну везу са Западом, а не преко 
Пеште и Беча, као што је био случај са Србима 
у Војводини. Већ 1868 од 296 књига, колико је те 
године изишло у целој српско-хрватској књижев- 
ности, 196 су штампане у Београду, 68 у Загребу, 
47 у Новом Саду. 1870 Београд је већ у стању да 
даје 300 уписника на један књижеван лист. 
Тако су се испуњавале и оне пророчке речи 
које је Даница 1865 писала: „Србија, која јошт 
сасвим није независна кнежевина, у којој се ста- 
лежи тек почели прокљувивати, а слобода јој 
штампе у колевци повијена и врвцама испрепле- 
тена, укочила се како год египатска мумија, пак 
се опет у такој државици многостручније науке, 
вештине и списанија него код нас појављују и 
боље напредују, а то само зато, јер су тамо Срби 

колико толико на својим сопственим ногама. Ми 
ћемо овде, који смо негда за Србију наученост 
као год они за нас жиром угојене свиње набав- 
љали, за кратко време куд и камо и за њи у 


сваком погледу изостати...“') 


ГЛАВА Х. 
· Делатност Омладине. 


Узори омладинског покрета. — Ђачки савез и национална 
странка. — Рад на националном васпитању и културном и 
економском напретку народном. — Револуционарне тежње, 
везе и покушаји. — Широке амбиције Омладине. — Омла- 
дина и књижевност. — Узроци омладинског неуспеха. 


——--Ф---- — 


Омладина није била прост и једноставан покрет 
но сложен, многостран, у који се стекло неколико 
схватања, неколико идеала, неколико струја, упо- 
редних, допунских, каткада и противречних. 

Како је Зора схватила, када је сазивала први 
омладински састанак у Новом Саду, Омладина је 
требала да буде савез ђачких друштава, а њени 
састанци зборишта српске школске. младежи, где 
бп се говорило о заједничком раду на народној 
просвети и књижевности. Али одмах на првој скуп- 
штини 1866 у Новом Саду, Омладина постаје један 
општи покрет свих енергичнијих елемената у на- 
роду, да се народ освести, подигне, оспособи за 
нове услове живота и борбе за опстанак, нешто 
налик на немачки Тидепађитпа. Најзад, било је ту 
и револуционарног схватања да треба спремити 
народ за „извесни час“, изводити дело националног 


') Даница, 1865, стр. 12., Списатељи и Списатељство. 

ослобођења и уједињења, угледањем на талијанско 
карбонарство, Младу Италију, покрет 11 тідотѕітетіо, 
акцију Мацинија и Гарибалдија. Мешавину од једног 
академског савеза, немачких Витѕсћепѕсһајі-а и Ти- 
депађита-а, грчке Хетерије и талијанског карбонар- 
ства и Младе Италије — представља Уједињена 
Омладина Српска. 

У почетку рада, покретачи Омладине имали 
су пред очима онај снажан покрет у немачкој омла- 
дини, који се јавио после 1813 године, са задатком 
да подигне национално осећање немачког народа 
и да припреми земљиште за стварање једне сло- 
бодне и уједињене Немачке. Оно старање пруских 
родољуба да аморфну масу подигну на достојанство 
народа, да створе једно Физички, духовно и мо- 
рално јако поколење које ће да извојује бољу 
будућност немачком народу, имао је па уму Ди- 
митрије Матић, када је, 1866, говорио у Бечу 
српским ђацима око Зоре, да треба ићи за при- 
мером немачкога „Савеза врлине.“ Инициаторима 
омладинског покрета није било тешко извести 
организацију ђачких дружина: њих није било много 
н везе су међу њима увек посгојале. У њима 
су махом били ђаци из Јужне Угарске, који су 
се о распусту састајали у својим крајевима, који 
су читали исте листове и имали пред очима исте 
идеале. Жудња за једном јачом акцијом осећала, 
се у свим тим младим срцима, и није их два- 
пута требало позивати да сједине своје силе п за- 


почну заједнички рад. 


Али, одмах с почетка, такав рад, у скученим 
границама малобројне школске младежи, изгледао 
је оскудан и недовољан, и одмах се почело мислити 

на акцију на ширем основу и са другим, много- 
бројнијим елементима напретка у народу. Омладина 
се не обраћа само на оне на школским клупама, 
но и на све младе људе свију сталежа и свију за- 
нимања, нарочито на људе независних, либералних 
занимања. Она ставља себи у задатак да као каква 
политичка странка прикупи све напредне и одлучне 
патриотске елементе у свима земљама где се срп- 
ски говори и осећа. | 


Први позив Зоре није био само упућен на 
ђачке дружине, но и на певачке дружине, где је 
било и људи других занимања, на „сваког брата 
Србина у кога је и душа и срце младо.“ Владимир 
Јовановић рачунао је цео српски народ у Омла- 
дину; Александар Сандић називао је Омладину 
»подмлађено Српство које ради.“ Лаза Костић, у 
песми Светкованка,) написаној за једну омладинску 
беседу у Новом Саду, овако пева: 


Здраво да је српски град! 
Здраво да сте браћо! 
Свак у коло духом млад 
Мучи стара свађо. 
Српског сина, српску ћер, 
Ком је само поштен смер, 
Све нам коло прима. 


И одиста, ђаци су представљали само један део Омла- 
дине. Ту је било млађих адвоката, лекара, профе- 
сора, учитеља, по који свештеник, готово сви 
либерали у Србији и народњаци у Војводини. „Ро- 
дољуби из свих српских земаља и крајева, вели 
једна омладинска декларација, и од свуда где их 


) Млада Србадија, 1870, стр. 228. 











ОМЛАДИНА И ЊЕНА КЊИЖЕВНОСТ 158 


има, уједињени да радњом и одређеним прилозима 
просвету и друштвени напредак народа српског 
потпомажу и у народу шире, чине заједницу ује- 
дињене омладине српске или младо српство... Сваки 
Србин има право п дужност да тежи узору чове- 
чанског усавршавања у свом роду, у хору народног 
напретка и који год Србин хоће да употреби то 
право и испуни ту дужност, томе је отворен брат- 
ски савез целокупне омладине српске. Сваки Србин, 
без разлике вере, који је осамнаесту годину жи- 
вота навршио, може чланом уједињене омладине 
српске постати...“ Учитељи су улазили у Омладину 
са целим својим покрајинским зборовима. 1871 осно- 
ван је „Учитељски одсек Уједињене Омладине 
Српске“, а под председништвом Васе Пушибрка. 
Тај је одсек самостално радио и подносио редовне 
извештаје годишњем одбору. Певачке дружине биле 
су саставни део Омладине, оне су држале и своје 
засебне скупштине, и примиле Младу Србадију као 
орган уједињених певача.“ Велики број млађих 
трговаца, нарочито у Војводини, живо је учествовао 
у целом омладинском покрету. и то понегде у то- 
ликој мери да их је после 1870 било који су у 
народним борбама материјално сасвим пропали. 
Омладинско гласило Млада Србадија било је при- 
знато и као гласило „уједињених трговаца српских.“ 
Исто тако, занатлије, снажна класа српскога на- 
рода у Јужној Угарској, улази у Омладину. Трећу 
скупштину честитају панчевачки грађари и житари, 
као и темишварски кабаничари. На занатлијској 
скупштини у Новом Саду донета је одлука „да 
задруга Срба занатлија себе сматра за саставну 
чест уједињене Омладине српске.“ Преко трговаца 
и занатлија Омладина је добила чврсту везу са 

народом, и то су били њени најбољи агитатори у 
изборима и осталим политичким борбама. 

Основни, први задатак Омладине био је про- 
светно - националан: уда буди народни живот у 
свима гранама његовим, и да казује начине за 
побољшање материјалног стања народног, те да 
тако надокнађује радњу цркве школе и учених 
друштава.“ Све то Омладина је предлагала себи 
да постигне „проучавајући народ и ширећи науке 
и уметности у све редове народне.“ А „ширење 
науке и уметности гледаће Омладина да постигне: 
подпомажући омладинске дружине на што ширем 
основу, дакле дружине за подизање празничних 
школа за народ и држећи јавна предавања — за 
штедњу, гимнастику и личну материјалну сигур- 
ност, за јавни морал, за неговање теоретичке науке 
о музици у нашем народу; издајући популарне 
књиге о разним питањима што засецају у живот 
народни; издајући календаре по наукама за све 
родове и за све потребе народне, држећи „беседе“ 
према задатку омладине, потпомажући позоришну 
уметност, и распростирући добре књиге; стараће 
се за чистоту и правилност српског језика, насто- 
јавајући нарочито, да се у друштвима п на јавним 
местима у српски говор не мешају туђе речи и 
реченице.“ 

Захватив доста широк део српског народа, 
Омладина предузима васпитање народа у чисто 
народном духу, да Србе створи добрим грађа- 
нима, добрим људима, али нарочито добрим Србима. 
Што већма подићи што чистије народно осећање, 
— то је био први и главни циљ Омладине. И у 
томе смислу, она започиње прави крсташки рат 
противу свега што јој је изгледало туђинско. 

Балови, „кренцхен-и“, ѕоітёеѕ апѕатіеѕ били 
су нарочито зле среће. Они су, у очима Омладине, 
били најопаснији и најружнији облик „западне 
надри-цивилизације“, као отров који .трује здраву 
душу српску. Још у очи 1848, српски родољуби су 
војевали противу тих туђинских обичаја. У својим 
сентиментално-патриотским новелама, Богобој Ата- 
нацковић преузносио је „србско коло“, где уз „срб- 
ске гајде“ „лепе деве као беле у горици виле“ воде 
уДдично коло србско.“ Омладина заводи „беседе“ у 
· српском народном духу, где се долази у српском 
народном оделу, где се певају српске народне песме 
ув српске гусле јаворове, и где се игра само срп- 
ско коло. „Србска беседа, пише један од познатијих 
омладинаца, Ђорђе Звекић, треба да је огледало 
српског душевног живота, у њој ваља да је оличен 
народни карактер и народно мишљење, без икакве 
туђинштине, која је само подкопач националног 
карактера.“') Коло је за њих симбол: то је „венац, 
који значи слогу < По листовима се тражи да се 
јавно жигошу они жалосни Срби, који играју „не- 
моралне стране игре.“ Добар Србин сме да игра 
само Параћинку, Даницу, Коло поводљиво, Смеде- 
ревку и Сарајевку. „Беседе“ су нешто што особито 
карактерише Омладину. Она је на њих много по- 
лагала, и за кратко време оне су захватиле све срп- 
ске крајеве, од Темишвара па до Чачка, вароши 
п села, Нови Сад и Вршац, као и Нађ-Фал, Мокрин 
и Товаришево. 

На све стране и у све ствари уноси се по- 
народњавање. Омладина ставља себи у задатак да 
пази „нарочито да се у друштвеним и на јавним 





1) Застава, 1867, бр. 6. Србске беседе. Читано у Преоднини. 

местима у српском говору не мешају туђе речи и 
реченице.“ Она устаје и противу страних језика: 
сваки нека говори само оним језиком који је од 
матере научио. Омладинци неће да се између себе 
поздрављају више са ви, „јер то не одговара срб- 
ском појму братске једнакости међ синовима исте 
отаџбине.“ У једном позиву на беседу омладинске 
дружине у Крагујевцу свуда се место ви ставило 
ти, п такав позив послат је великим чиновницима 
у Београд. Господа из Београда издала су љутит 
укор својим млађима у Крагујевцу, и забранили им 
даље такве Фамилијарности у опхођењу са прет- 
постављенима. 

Просветна делатност била је врло важна грана 
омладинског рада. И у том погледу Млада Срба- 
дија угледала се на немачке патриотске реформа- 
торе из доба од 1806 до 1819 и на Мацинија и ње- 
гову Младу Италију. Мацини је око 1830 био јасно 
видео да и не може више са преживелим мисти- 
чарским и конспираторским карбонарством, но да 
претходно ваља васпитати талијанске духове за 
слободу, да просветом треба припремити и оспо- 
собити народ за дело ослобођења. И он се старао 
да добру књижевност и корисну поуку што више 
распростре у широке слојеве народне, и он сам орга- 
низује читаве народне библиотеке и преводи за 
њих.') Исто су тако и наши омладинци били „ви- 
тези духа“ и радници на народној просвети. 

Ширење просвете и корисних знања сматрала 
је Омладина као један од својих главних задатака, 
нарочито у Србији, где је 1866 било на 1000 ста- 


') Јоћашлез Ргтоејза: Рав Јипде ешзеМата. Елп Вас дешевсћет 
(зеіѕќеѕсезсһісһе. Уб таг, 1892, 8. 657. 

вовника свега 42 писмена. Омладинске девизе су: 
Просветом ка слободи, и Све на основу истине а с по- 
моћу науке. Омладинци се сматрају за народне 
просветитеље, и држе да продужују рад своја 
три учитеља: Светога Саве, Доситија Обрадовића 
и Вука Караџића. Берлински Збор је предлагао 
једној омладинској скупштини да Омладина подигне 
споменик Светом Сави. 15 августа 1867 Омладина 
је поставила плочу на кући у Чакову где се ро- 
дио Доситије Обрадовић, и том приликом је Милан 
Кујунџић прослављао „народног светитеља“, и от- 
певао се „тропар Доситијев. « 

Омладина отпочиње издавати један популарни 
календар, и намерава приредити низ издања, у 
којима би се популаризовала наука и давала на- 
роду корисна упуства. Поред Омладинске Зајед- 
нице, упућене образованијем свету, она намерава 
давати народу »популарно написане књижице од 
појединих наука“, да задовољи „све редове и све 


потребе народне.“ Омладински Календар за 1868, 


1870, 1871 и 1872, који се штампао у 7500 при- 
мерака, има мало забаве, а највише хигијенских, 
педагошких и пољопривредних поука. Омладина 
редовно плаћа поједине своје чланове да у страним, 
нарочито бечким, пештанским и прашким листо- 
вима пишу повољне извештаје о српскоме народу 
и о омладинским тежњама. Намерава се да отпочну 
»путничка јавна предавања“, да се истине и идеје 
Омладине носе у најзабаченије крајеве српске. 
У Новом Саду, у Друштву за радиност, Илија 
Вучетић, Лаза Костић, Глиша Гершић, Владимир Јо- 
вановић, Илија Огњановић и други чланови Омла- 
дине приређују низ популарних предавања са нај- 
разноврснијим темама. Исто тако, и београдски 

омладинци приређују предавања у Грађанској Ка- 
сини, и оснивају недељне школе, које је Влада 
угушила. 1868 оснива се у Новом Саду »мушко- 
женски одбор“ са задатком да подигне српску вишу 
женску школу, да би се стало на пут однарођавању 
Српкиња по туђинским заводима. У Панчеву, Омла- 
дина оснива друштво „за распростирање корисних 
књига по народ“ и „завод за чување мале деце.“ 
На омладинским скупштинама било је предлога: 
да се народу у јевтиним издањима даду народне 
песме и дела Доситија Обрадовића; да се ради на 
оснивању народних сталних и покретних књиж- 
ница; да се оснују друштва умерености, друштво 
за чување народног здравља, друштво за му- 
зику и гимнастику; да општине издржавају сву 
децу до четрнаесте године, како би сва могла 
ићи у школу и тако нестало неписмених у серп- 
ском народу. 

Сав тај тако широко смишљен рад није пшао 
без тешкоћа, и Милорад П. Шапчанин у својој причи 
Предбројници, писаној 1867, описује какве је све 
тешкоће имао да савлађује један омладинац, ши- 
рећи добре српске књиге. Ћифта за столом, са 
џубетом од лисичине и ћилибарским бројаницама, 
не гледа даље од својих масних тефтера; попу је 
довољан требник, господину началнику званичне 
новине, а младој девојци Александар Дима у не- 
мачком преводу. „љубитеља књижевности — све 
да плачеш. Да им се не може, не би рекао ни речи. 
Овако су црни и жигосани и од нас и од наших 
потомака. Ако се ово на боље не окрене, онда је 
то зло — рак, који гризе здраво тело нашега на- 
рода.“ Исто тако, сомборска омладина, у своме из- 

вештају од 29 маја 1868 пише омладинском одбору 
у Новом Саду: „Наш социјалан живот тако је раз- 
дељен, да се већ описати не може; летаргија која 
је и овим малим бројем наше слабе интелигенције 
тако страшно овладала и Фатализам којим поједини 
| духови у њојзи дишу, то су препоне што нам омла- 
дински рад наш овде спречавају, што нам руке 
везују, те ни оно делати не можемо што би још 
делати могли.“ 


Омладина није обратила пажњу само на да- 
вање „беседа“, приређивање предавања и ширење 
просвете. Још одмах у почетку било је људи који 
су увидели да је економски напредак услов и под- 
лога свију других напредака. Милован Јанковић је 
1865, у Једном писму уреднику Матице, замерао 
што се и сувише пажње поклања политичким пи- 
тањима, а занемарују друштвена и културна. Села, 
беседе, позоришне представе, књижевни кругови, 
не изгледају му довољни, и он тражи »економно- 
културна и народно-просветна друштва“ Павле 
Јанковић, парох у Српском Итебеју тражи, 1866 
године, да се оснује тако друштво које ће усвима 
силама да дела да нашем народу по могућству по- 
могне, да не би сасвим пропао.“ У Зори Лаза Ста- 
нојевић чита свој чланак „Зашто пропада народ 
наш у Срему 2“ Такође у Зори, Вукашин Петровић 
предаје како да се српски народ материјално уна- 
преди, и овако наивно предлаже: »„!. ако власт 
нареди, да ћата или учитељ народу чита по који 
део из строго популарно написаних књига; 2.) да 
општине држе по један економски лист, који би 
се као и књиге читао, и 3. да се постави преко 
свега тога контрола, која ће да тера сељака, да 

му прича, шта је учитељ или ћата читао. <) Ма- 
тица Српска расписује конкурс за питање: „Зашто 
наш народ пропада“, и награду добије срдита, пре- 
терана и немоћна књига Ђорђа Натошевића. На 
првој скупштини у Новом Саду, један члан пред- 
лаже „да се изабере одбор од стручних људи, који 
ће испитати појаве у економном и социјалном жи- 
воту нашега народа, и купити статистичке податке 
о материјалном и социјалном животу нашег на- 
рода; да се по народу купе добровољни прилози 
за оснивање капитала ради помоћи томе одбору; 
и да тај одбор издаје лист за свеопшту економију, 
којој је крајња циљ народна економија.“ И Омла- 
дина је, поред осталих задатака, ставила себи у 
дужност „побољшање материјадног стања парод- 
ног.“ На скупштини у Великом Бечкереку, један 
лирски песник, главом Лаза Костић, предлаже да се 
нађе начина како уда се осигура материјално стање 


нашега народа.“ Србија скупља прилоге да се по- . 


дигне „Радничка Кућа“ у Београду. На омладин- 
ским скупштинама подносе се предлози: за оснивање 
мушких и женских друштава за штедњу, земљо- 
делских, трговачких и занатлијских нижих школа, 
техничке школе за домаћу индустрију, кредитне 
банке, друштва за осигурања од пожара. Лепим 
жељама и идејама Омладина никад није оскуде- 
вала, и сва је невоља била што се махом остајало 
само на речима. | 
Покрет од седамдесетих година дошао је да 
ојача ту рационалну страну омладинског покрета 
на економном снажењу народа. 1869 оснива се 
пољопривредно друштво; 1870, земљоделско-шу- 


5) Владимир Ћоровић: Историја „Зоре“, Рума, 1905, стр. 31. 

марска школа, приређује се изложба земаљских 
производа; 1869—1870 оснивају се прве банке у 
Београду, Пожаревцу и Смедереву.) 1871 прире- 
ђује се у Крагујевцу први излог пољско-привред- 
“них производа и домаћих рукотворина,“ 

Сав тај просветно-економни рад био је само 
припрема за већи и општији рад на ослобођењу и 
уједињењу Српства Људи од шесетих година тврдо 
су веровали да је њима пало у део да изведу тај 
сан ранијих поколења. У оне дане, две велике на- 


· ције европске извршиле су своје уједињење: Ита- 


лија и Немачка. И Талијани су после 1848 имали 
црних дана, пораз код Наваре, пад Венеције, по- 
враћај Рима у руке Папе, враћање малих тирана 
у своје државице, али после свега тога дошле су 
победе код Солферина и Мађенте, поступно ула- 
жење у талијанско јединство Ломбардије, Тоскане, 
Модене, Парме, обе Сицилије, Омбрије, Напуљске, 
најзад освојење самог „Вечитог Града“, стварање 
једне велике, сједињене и слободне Италије, на 
место „географског појма“ као што је некада било. 
Пруска, после победе над Данском, Аустријом и 
Француском, извела је дело немачког јединства, и 
пруски краљ крунише се у Версаљу за цара не- 
мачког. И што су Немци и Талијани могли учи- 
нити, зашто и Срби не би? 

Тим пре, што историјски противници Србије 
стоје на слабим ногама. Турска је давно оглашена 
за „болесног човека“; њена смрт и деоба њене 
царевине сваки час се очекује. Аустрија је тучена 
1859 на Солферину и Мађенти и гони се са Апе- 
нинског полуострва; 1866 бијена је на Кенигрецу, 


!) Слободан Јовановић: Светозар Марковиќ, Београд, 1903, стр. 34-35. 

пруска војска долази на домак Беча, прашким 
миром губи утицај у немачким државама. Напо- 
леон Ш, који са програмом ради на ослобођењу 
народности, држи у својој руци конце светске по- 
литике. Редовна четовања и честа ратовања Црне 
Горе, устанци у Херцеговини и Боци Которској, 
стално војно спремање Србије, бомбардовање Бео- 
града, излажење Турака из српских градова, све 
је то у очима Омладине било само почетак бли- 
ског краја. | 

И Уједињена Омладина Српска, све више узима 
облик једног разгранатог патриотског друштва које 
припрема духове за дело српског ослобођења. То 
је било јасно и то је цео свет знао, и ако је За- 
става, из обзира према мађарским властима, твр- 
дила: „кад год се говори о ослобођењу и уједињењу 
Српства, под тим се разуму само Срби с оне стране 
Саве и Дунава.“ На корицама Омладинске Зајед- 
нице била је симболична слика: венац од лаво- 
рова лишћа, на сваком листу по име једне од 
српских земаља: Србија, Приморје, Хрватска, Сла- 
вонија, Босна, Херцеговина, Црна Гора, Банат, 
Бачка, Срем, Зета, Стара Србија. Србска Нада из 
Београда телеграфише једној омладинској скуп- 
штини : уДај Боже, скоро се у Призрену састали“, 
а омладинци из Неготина: Мислите на Сарајево 
и Призрен, да се тамо једном у братској слози 
састанемо.“ Кикиндска читаоница поздравља Шу- 
мадију у Крагујевцу: „Зора наше будућности што 
на Истоку светли греје и нас у леденом туђин- 
ству.“ 1867 озбиљно се мисли да се идућа омла- 
динска Скупштина може одржати у Сарајеву! 

У очима најзнатнијих вођа омладинских, на- 
рочито Светозара Милетића и Владимира Јовано- 

вића, Омладина је била једно карбонарско друштво, 
коме је легална акција само привремена, ако не 
и заклон за друге радње. Није то било карбонар- 
ство онако како се замишљало у Италији око 18920 
године : тајна друштва, где сваки члан крије пушку 
са педесет метака и чека заповест од тајанствених 
вођа па да изађе на улицу против Аустрије.) То 
је било старање да се за српску ствар заинтере- 
сује либерално јавно мнење на Западу и да се 
ухнате везе са националним револуционарима онога 


„доба, да се припреми један општп револуционарни 


покрет на европском Југо-Истоку, против реакцио- 
нарних и угњетачких монархија аустријске итурске. 

После бомбардовања Београда, пред озбиљним 
положајем, млади либерали били су оставили се 
опозиције у земљи и решили да сву пажњу по- 
клоне спољним питањима. Они су видели да ре- 
шење источнога питања зависи од расположења, 
западних сила и европског јавног мнења, и одлу- 
чили да страни свет обавесте о стању и жељама 
српскога народа. Са једним таквим задатком отишао 
је Владимир Јовановић у Енглеску, где су из мржње 
према Русији, владале извесне симпатије за Турску 
и антипатије за мале православне народе балкан- 
ске. Јовановићеви покушаји да преко лондонског 
владике Арчибалда задобије за српску ствар ен- 
глеско свештенство, које је требало имати симпа- 
тија за хришћанске народе, нису успели. Преко 
Д. Дентона, који је тада био написао једну србо- 





1) Ипак, српско ђачко друштво Завера, у Минхену имало је не- 
чега карбонарског. Завера је била основана „на чисто демократском 
основу.“ У њој су сви чланови били једнаки, и зато се избацује „заједно 
с председниковим звонцем и перо тајниково.“ Завера има републикан- 
ских тенденција. 


11* 

Филску књигу о балканским стварима, изасланик 
српских либерала ступи у везу са енглеским ли- 
бералима и радикалима, нарочито Гледстоном и 
Кобденом. Човекољубиви Гледстон знао се загре- 
јати за праведну ствар једног малог и несрећног 
народа и препоручивао је револуционарну акцију у 
Босни и Херцеговини, а Кобден, пошав са утили- 
тарног гледишта да је за енглеску индустрију боље 
имати посла са полуцивилизованим народима хри- 
шћанским на Балкану, но са варварским и за ци- 
вилизацију неспособном Турском, посред енглеског 
парламента узео је Србе у заштиту. 

Важније је што је преко тих људи Јовановић 
дошао у непосредни додир са револуционарном еми- 
грацијом европском, која је тада налазила једино 
уточиште у увек слободној Енглеској. Ту се и по- 
знао са Герценом, који је потресао Русију, са Ба- 
кунином, који је био готов да пође у српске чете 
у Босни и Херцеговини, нарочито са Мацинијем, 
који је смишљао један општи устанак Талијана, 
Грка, Срба, Бугара и Мађара. Враћајући се у Ср- 
бију, Јовановић је 1863 свратио у Турин код Ко- 
шута, ту су измењали мисли о томе општем устанку 
југо-источне Европе против Аустрије и Турске и 
о оснивању једне велике Дунавске Конфедерације. 
И за све време Омладина је имала веза са Маци- 
нијем и пољским и мађарским револуционарима. 

Као савез ђачких дружина, Уједињена Омла- 
дина Српска није била дуга века. Сем три или 
четири дружине све су остале биле ефемерне, које 
су се донде држале док је међу њима био један 
или неколико вреднијих и заузимљивијих чланова 
и јачи људи. Многе од њих постојале су само на 
хартији, стваране су колико да се у омладинским 

листовима штампају имена чланова Управе. Затим, 
још са ђачких клупа улетало се у акцију, поли- 
тичку и книжевну, и пре но што се свршавала 
школа у ствари се престајало бити ђаком. Омла- 
дина је у осталом проширила свој првобитан круг, 
и на брзо је сасвим изгубила тај ђачки карактер. 
Од многих ђачких дружина које су улазиле у са- 
став Омладине, остале су после неколико година 
само две: Зора у Бечу и Побратимство у Београду. 

На просветном пољу, Омладина је „много хтела, 
много започела.“ Она је дошла после једног доба 
ћутања, Бахова система у Војводини и кајмакамије 
у Србији, у њој су биле набујале и дуго стишка- 
ване животне силе целога једнога народа, и она 
је као у неком духовном пијанству улетела у 
акцију. „Омладински покрет оросио је српска поља, 
која су страдала од дуге суше.“') Све је имало да 
се каже, све је имало да се зида; позваних, струч- 
них, искусних људи није било, бар не у довољној 
мери, и сав посао је спао на ту бујну и амбици- 
озну младеж, која је искрено веровала да је до- 
расла за све те проблеме и тешкоће, и да у 
животу хтети значи моћи. У Војводини требало 
је организовати расути народ, оспособити га за 
борбе са културнијим Немцима и родољубивијим 
Мађарима, увести га у уставни живот који му је 
донде био непознат. У Србији, младој земљи, где 
се имало све да ствара, млађи нараштај је имао 
да ради на подизању дојучерашњег турског паша- 
лука на ступањ једне модерне земље, да шири 
прве основе просвете и културе, да ствара једну 


у Н. Ј-Һ: Прва омладинска скупштина. Браник, 1891, бр. 95. 

србијанску књижевност, и да политички васпита 
један народ за који је уставност била новина. 


Станоје Бошковић, у Једном писму о српској 
омладини," писао је одмах у почетку самога омла- 
динског рада: „Српска је Омладина електарска 
сила, која потреса и оживљава и као муња свуда 
засијава. Српска је омладина животна снага, што 
спаја и привезује све држављане за ону велику 
мисао, општу народну цел. Српска је омладина 
основна школа народног живота; њена су начела, 
чиста, јасна, идеална. Млоги наук изађе из ове 
школе, а млоги способан још способнији. Српска 
је омладина главна река свога мора, што ће тећи 
у њ, докле јој народа или море устаје... Она је 
божји благодат за народ, као што је киша за 
плодну земљу.“ Омладина је у томе своме само- 
поуздању ишла далеко, прецењивала своје снаге, 
а потцењивала рад старијих нараштаја. Стари су 
не без меланхолије, говорили са Јованом Суботићем: 


Пишите, млада српска браћо, што најбоље знате, 
Али само не мислите да најбоље знате... 


Али Омладина на такве речи није хтела ни главе 
окретати. Оно што је био посао људи од струке, 
примано је као задатак Омладине. Њен програм 
био је толико амбициозно широк да је за његово 
извршење требало неколико поколења. Али Омла- 
дина, ако ни из близа није испунила све оно што 
је намеравала, поставила је извесна питања, дала 
извесне нацрте рада и учинила прве кораке. Она 
је прво материјализовала мисао националне соли- 


') Јавор. 1862, стр. 189. 

дарности, она је прва почела систематски рад на 
целокупном напретку народном. И њој се све може 
пребацити само не да није имала много добрих 
намера, и да није показивала добре воље за рад. 

Рад Уједињене Омладине Српске осетио се 
упоредо, у истп мах, и на просветном и на књи- 
жевном пољу. Све што се одликовало на књижев- 
ности и политици нашој, од 1860 па за тридесет 
година доцније, сви знатнији људи нашег старијег 
нараштаја, и с ове и с оне стране Саве и Дунава 


? 


\ прошли су кроз омладинске дружине и скупштине. 


Из Омладине су изишли политичари као: Светозар 
Милетић, Владимир Јовановић, Јеврем Грујић, Стојан 
Новаковић, Стојан Бошковић, Милан Кујунџић, Ми- 
хаило Полит-Десанчић, Стеван Павловић, Миша 
Димитријевић, чак и социјалисти као Светозар 
Марковић, жЖивојин Жујовић и Васа Пелагић. Пре 
тога било је и политичара и публициста, али то 
је било прво српско поколење које је као поко- 
лење ушло у јаван рад. Прве наше политичке 
странке оцртане су и створене у то доба. 

Исто тако, из Омладине је изишла сва наша 
романтична књижевност шездесетих година. Како 
је Омладина мислила и осећала, тако је скоро два- 
десет година олјекивало у српској књижевности, 
и још и данас ти се ослабљени и закаснели одјеци 
нису изгубили. Змај, Јакшић, Лаза Костић, Ка- 
ћански, Милорад П. Шапчанин, Чедомиљ Мијатовић, 
Милан Кујунџић, Владимир Васић, Драга Дејановић, 


"били (су више мање активни чланови Омладипе. 


„Песма, роман и у опште белетристика, говорио 
је у Зори један њен члан, — ако је начичкана 
тенденцијама спада у омладински рад.“ Готово сви 
били су ставили у службу омладинских идеја, сву 

своју политичко-патриотску поезију, родољубиве 
чланке у запаљеним стиховима које су сви без изу- 
зетка писали. Змај је бивао уредник сатиричких 
листова за дневну политику, Лаза Костић је бивао 
и посланик на саборима, Јакшић се од 1870 све 
више одавао политичкој сатири. Исто тако поли- 
тичари су се бавили књижевношћу : Светозар Ми- 
летић, у првој младости, писао је стихове, Мило- 
ван Јанковић патриотске драме, Владан Борђевић 
и Михаило Полит-Десанчић историјске романе. 
Цела српска књижевност, све до данас, нема 
општијег п јачега покрета. То је био као облак 
одушевљења, идеализма и полета који се провалио 
над српским крајевима. Али зато што је био тако 
нагао и широк он није могао дуго трајати. То је 
била сувише јака акција, сувише велика запетост 
живаца, да би могла дуго трајати, и реакција је 
била неизбежна. „На све се гледало кроз светлост 
замишљене народне политике, вели један млађи 
наш писац'), која је свима засенила очи. Свештеник 
је могао бити у црквеним дужностима сасвим не- 
маран, све му се праштало, само ако је био на- 
родњак.“ Учитељи су могли доћи на најбољи глас 
у јавности, ако су се истакнули као народни аги- 
татори, ма им школа била у најјаднијем стању. 
Адвокат је могао у својој канцеларији клијенте 
заплетати у најштетније парнице, могао је се- 
љака гулити до коже, на све се једним оком за- 
жмурило, само ако се на јавним зборовима, у 
звучним беседама истакнуо као народњак и демо- 
крата. Трговац је улазио у списак одличних ро- 
дољуба, ако је све своје имање сломио у народну 





1) Тих. Остојић: Има ли Нови Сад услова да остане средиште 
овостраног Српства. Покрет, свеска 2. Нови Сад, 1902. 

агитацију. Занатлије су остазљали своје радионице 
па су се врзли по народним зборовима и митин- 
зима — Махом рђаво схваћено родољубље је не- 
милице прождирало своје жртве, а дотле су се 
странци у тишини, неопажено увлачили међу нас, 
мирно радили и материјално се дизали.“ 
Омладински покрет је био као нагло набујала, 
река која је све понела што је пред собом на путу 
нашла. Он је захватио сувише различне, чак и разно- 
родне тежње, потребе и људе. Прилике у Србији и 
` прилике у негдашњој Војводини биле су тако разли- 
чите да је било тешко поставити их у исте норме и 
делати у истоме смислу и правцу. Затим, код знат- 
нога броја омладинских вођа било је оне типичне 
сујете романтичарске, оне претеране, болесно пре- 
теране особености, жеље ла се буде први и да се 
сматра као средиште свега. За све време свога 
рада Омладина је била раздирана борбама око 
првенства. Милован Јанковић у своме погледу на 
рад Омладине,!| вели да је она пропала због „праске 
пусте сујете њених вођа“, који нису имали „пра- 
вих убеђења“ и „истинског одушевљења“, потпуно 
„неспособни за мукотрпан рад и трудбеништво.“ 
И зато су били запливали у „празне декламације“, 
„предадоше се више магловитом знању од бомба- 
стих Фраза и веселом уживању шарених парада. “ 
Исто тако, Омладина је била раздирана другом 
једном борбом, која није избијала на скупштинама 
и по листовима, али која је латентно постојала. 
· За све време омладинскога рада постојала је супрот- 
ност и отмица око првенства између Београда и 
Новог Сада, србијанских и војвођанских омлади- 


1) Шта је чије, стр. 43. 

наца, и то је нарочито било јако када се препирало 
где ће излазити Млада Србадија, у Београду илиу 
Новом Саду, и доцније о начину уређивања и о 
идејама у листу. 

Омладина, која је означавала једну општу, 
прилично магловиту тежњу за напретком, обу- 
хватила је и људе разних, чак и супротних пра- 
ваца: ту је било и старијих, васпитаних у „слав- 
јанском духу“, који нису ишли даље од магловитога 
панславизма; било је обичних либерала који су 
тражили скромну уставност и рад на „српској 
култури“; било је идеолошких демократа који су 
сневали једну балканску републику као саставни 
део велике демократске републике Сједињених Др- 
жава Европских; било је најзад и: социјалиста који 
су сматрали да је слобода само услов рада на 
економном ослобођењу радних маса, и да је ује- 
дињење и ослобођење Српства само „један колут 
на ланцу других слобода.“ На скупштини 1869 рекао 
је Владимир Јовановић: У нас је на жалост као 
нека манија да се цепамо; сваки би хтео нешто 
особито; колико нас је, толко је програма.“ И ако 
су присутни пљескали тој речи, ствари се нису ни 
мало боље кренуле. На скупштини у Великом Беч- 
кереку показале су такве супротности у погледима, 
да је донета одлука: „Између појединих беседника 
и скупштине нема никакве заједничке одговорности, 
ван ако беседник говори против изречних наредаба 
устава.“ Било је тешко замислити рад између ста- 
ријег омладинског поколења, којем су национални 
романтизам, култ прошлости, идеја народне кул- 
туре биле догме, и новог поколења, за које је све 
то било „узак патриотизам“ и „празна метафизика.“ 
У последњим годинама живота Омладине, 1870, 

[871 и 1872 биле су се започеле љуте полемике 
између оба табора, и да мађарска и српска влада 
нису гоњењима угушиле Омладину, она би се сама 
по себи распала, због дубоких унутрашњих несу- 
гласица, непомирљивих начелних разлика међу 
самим њеним члановима. 

Претерано одушевљење, романтичарска схва- 
тања живота и борби, амбициозан програм који 
ни читава поколења не би могла извршити, славо- 
љубље и нетрпљивост код вођа, начелне разлике 
које су све више штрчале, учиниле су да је Ује- 
дињена Омладина СОрпска морала угинути, 1872, го- 
дане после седмогодишега живота, у исто доба када 
и друга два велика европска међународна друштва, 
сличних широких амбиција: Интернационала и Лига 
за мир и за слободу. Али ако Омладина ни из близа 
није могла извести оно што је замишљала и обе- 
ћавала, ако су се сва њена реторска, позоришна и 
парадна осећања расплинула као сапунски меху- 
рови, она је ппак довољно рекла и учинила, да 
се може сматрати као један од најзначајнијих, · 
најпунијих и најинтезивнијих покрета српскога ду- 
ховног живота и српске књижевности. 

визам педесетих година. — Омладина и Словенство. — 

Словенске походе у Москву и Праг. — Руске симпатије. 

— Национализам слаби словенско осећање. — Либералне 
симпатије за Пољаке. 


– = Фр 


Хердер у своме делу Јаееп хит Рћмозгорће ет 
(тезећлећће дет Метзећћен (1791), у духу космопо- 
литизма ХУП века, обратио је пажњу на Словене, 
који су, по његовим речима, дотле „више заузи- 
мали места на земљи но у историји.“ Хердер, „ве- 
лики свештеник у храму природе“, како га је на- 
зивао Гуцков, даје идиличну слику Словена, пастира 
и вредних земљорадника, хвали њихов весео и 
складан живот, питому душу, благе нарави, вред- 
ноћу, гостољубље, дарежљивост, љубав према при- 
родном и слободном животу. Он их жали што су 
због своје питомости, без трунке ратничког и 
освајачког духа, остали раса робова, жртве јачих 
и сурових суседа, Немаца, Мађара, Татара, Турака. 
Он верује у будућност словенскога племена, убеђен 
је да ће се Словени прилагодити условима циви- 
лизације, ојачати се њоме и ојачати је приновом 
своје свеже и здраве крви. Он већ види доба када 
ће се велики словенски народ пренути из вековног 


176 ЈОВАН СКЕРЛИЋ 





дремежа, ослободити се ропских ланаца туђинских 
и постати господар пространих земаља од Јадран- 
скога мора до Карпата и од Дона до Мулде." 

Од Хердера су прво чешки романтичари узели 
идеју да ће словенски От (Мегѕіапа) просветлити 
и обновити свет, и да одморна и млада раса сло- 
венска треба да замени у влади над светом изну- 
рене Латине и Германе, исто онако као што су 
германски варвари били заузели место размажених 
Римљана. Код Чеха панславизам није био само 
једна историјска хипотеза и романтичарска сања- 
рија, но у исти мах национални отпор германиза- 
цији која је вековима запљускивала и ронила сло- 
венске обала. Чеси, изложени непосредној опасности 
од продирања Немаца, измешани са њима, први и 
највећма међу свима Словенима, задахнули су се 
тим велико-словенским идејама. Аустријски Сло- 
вени имали су разлога да солидаризују своје ин- 
тересе и траже начин да обезбеде своју нацио- 
налну особеност. Немачки и мађарски шовинизам 
постаје насртљив према Словенима. Мађарски писац 
Дугонић, калуђер, пиарист, проповеда презирање 
Словена као људи ниже врсте, у роману Етелка 
Русе и Рутене пореди са Циганима, а име Мора- 
ваца изводи од речи марва. Немачки листови, на- 
рочито Амдзбитдет АПдетете Лемитд, пишу како 
се сваки паметан човек мора чудити како Словени 
могу и помишљати да су способни за књижевност. ) 

Четрдесетих година словенске идеје се увелико 
шире, и аустријске власти са све већим неспо- 
којством гледају на баук „панславизма“ Од осо- 


1) "рг. Мафбјаз Мигко: Гешвеће Етривзе аиј Фе Апѓатде ет 
Воћтазећећ Котатик. Ота, 1891. 5. 162. 


2) бјиго бигтіп: Нтраваћа Ртеротоа, 1, 1908, стр. 129. 

особитога је значаја да су славенофилске идеје 


Србима дошле од чешко-словачких панслависта, 
Колара и Штура у првом реду, а не од руских 
православних панслависта Аксакова и Хомјакова, 
као што би се могло очекивати. Јан Колар и Љу- 
девит Штур апостоли су тих идеја међу Јужним 
Словенима. „Да су Словени, пише Колар, нешто 
од злата или сребра, ја бих од тог злата или сребра, 
салио кип, и то од Руса начинио бих главу, од 
Пољака прса, од Чеха мишице, од Србина ноге, а 
од других осталих Словена штит, и пред тим ко- 
лосом морала би Европа задрхтати.“ Колар је био 
духовни вођ младих српских нараштаја од 1818. 
Млади дубровачки властелин Медо Пуцић, који се 
1841 састао са њиме у Венецији, пише му: » Ријеч 
она — Славјанство — коју сте ми ватрено на душу 
ставили пред Ваш полазак из Млетака, пружила 
је у срцу мојему дуге жиле, и прси моје разгри- 
јале јаким жаром...“') А 1842 године, из Падове, 
он је певао Ивану Колару: 


Онда ти си посланик небески 
Мени дошо и реко ми пјевај! 
...Пјевај, синко, Слав се препорађа !... 


А када је Колар умро, 1852, Никола Боројевић је 
могао запевати Блаженој сјени бесмртнога Колара: 


Колара већ дивног није 
Све Славије дичног сина, 
Кој нам од сна дух пробуди...?) 


Листови српски тридесетих и четрдесетих година, 
нарочито Сербски Летопис, пуни су превода из Ша- 


1) Марко Цар: Моје симпатије, коло 1, Дубровник, 1904, стр. 128. 
2) Књижевни додатак Јужне Пчеле, 1852, бр. 4. 

Фарика, који је дуго време био професор у срп- 
ској гимназији у Новом Саду, од 1819 до 1833, 
радећи много, вршећи велики утицај, али не осе- 
ћајући се добро међу српским „варварима“ и „по-. 
лутурцима“. Праг је постајао нека врста словен- 
ске Меке, и после педесет година, 1893, Љубомир 
П. Ненадовић подсећа једнога свога друга из мла- 
дости на заједничко ђаковање у Прагу: 


С многима се Чесима дружисмо 
И о слози словенској сањасмо. 


Револуција од 1848, која је у Француској имала 
политички И социјалан карактер, у Аустрији, касиу 
Италији, добила је националан карактер. 1848 је била 
експлозија словенских идеја које су биле продрле и 
укорениле се код свих словенских народа. Словенски 
конгрес у Прагу био је један од највећих лога- 
ђаја у словенском свету, и био од силног утицаја 
на све аустријске Словене. 1 маја 1848 изишао је 
проглас на све Словене у Аустро-Угарској, где се 
позивају у Праг на велики Зорапзћу Зјега, на до- 
говор о општим потребама и интересима словен- 
ским. Међу потписницима прогласа, поред Павла 
Шафарика, Палацког, Ханке, Љ. Штура, Ригера, 
Миклошића, било је и Срба, међу којима и прота 
Максим Папић. Словени су хтели да имају оно 
исто што су Немци у то доба имали са Франк- 
Фуртским Парламентом.) 


Позив је нашао одзива, и 19 маја 1848 стече 
се у Прагу врло велики број најугледнијих пред- 


у Н. Нашећ: Га Кесојићоп ае 1548 еп Воћете (Виейп айе !а 
50с1іё а'азтогте де 1а Кесоићоп аде 1848), 1905, № ХІ, р. 285-937. 

ставника свију словенских племена. Били су позвати 
само аустро-угарски Словени, али су као „гости“ 
дошли и Словени ван монархије, Руси, и Срби из Кне- 
жевине. Од Срба су били: Вук Караџић, Ђуро Дани- 
чић, Никанор Грујић, Павле Стаматовић, Јован Субо- 
тић, Ђорђе Стојаковић, и други. Грујић и Стаматовић, 
свештена лица, били су дошла са мандатом патри- 
јарха Јосифа Рајачића: да предложе да се старо- 
словенски језик изабере као општесловенски језик. | 
На конгресу се говорило немачки, али се осећало 
словенски. Одслужила се служба на словенском 
језику у помен Јану Хусу и мученицима словен- 
ским. И Никанор Грујић је изражавао општу наду, 
када је рекао да ће „сви Словени у Златном Прагу 
преко златнога прага у златну своју будућност 
корачати.“ Цео рад конгреса свео се на те свечане 
службе, беседе, поздраве, на изјављивање лепих 
жеља: да се учини крај непријатељству између 
Руса и Пољака, да руски народ дође до политичке 
слободе, да се изведе дело ослобођења Словена у 
Турској, да се оствари духовна заједница свију 
словенских племена, без обзира на веру и поли- 
тичка начела, да се изради план једне словенске 
Федерације. Од тих свечаности и лепих жеља није 
се могло даље ићи: аустријска власт је забранила 
конгрес и растерала конгресисте. 





Словенско осећање код Срба око 1848 било 
је врло јако. „Славјанство“ им је било исто тако, ако 
не и више драго но само „Србство“, и они су у 
првом реду сневали једно велико }славјанско цар- 
ство“, и тек као неко попуштање од идеала при- 


!) Ђорђе Магарашевић: Живот и рад Никанора Грујића, Кла Ји- 
доматепзке АКадетлје, књ. 156, стр. 18-—14. 
12. 

стајали и на „Душаново царство.“ У почетку по- 
крета већина Срба носила је за шеширом натпис 
„Славјан“, а само мањина „Србљин.“ Књига Омла- 
дине српске носила је наслов Славјанка, а један | 
од вођа омладинских, Светозар Милетић, додао је 
свом имену и надимак „Свеслав.“ Прва збирка сти- 
хова Љубомира П. Ненадовића носи наслов Сла- 
венска Вила, п у њој песник узвикује: 


Буд'те сложни и нека Славенство 
Буде свима једно Отечество. 


Медо Пуцић је поздравио 1848 као ускрс Славије 
„од Дубровника до бјелог Кракова“, а Јован Сун- 
дечић је певао о својој народности: 


Славка је њојзи име, 
Име је моје Славјан. 


И у колико су биле веће те словенске наде 
у 1848, и код Срба као и код осталих Словена, у 
толико је разочарење било теже у мучним годи- 
нама Бахове реакције, насилне германизације и 
круте бирократске централизације. Аустрија, спа- 
сена са ивице пропасти побунама Срба и Хрвата 
и интервенцијом Русије, узела је као девизу своје 
нове политике Бајстову сурову реч: Гле З!ађеп 
тйѕѕеп ат дле Мата дедтисЕ! метеп! Срби су под 
сумњом панславизма и русофилства. Павле Стама- 
товић се 1851 затвара и све до 1860 држи под 
полицијским надзором; Србски Дневник се гони и 
забрањује због симпатија према Русима и одбране 
православне Цркве. 

Ипак, словенске илузије од 1848 оставиле су 
трага у српским духовима. „Година 1848, пише 

1851 Љубомир П. Ненадовић у својим Писмима 
из Италије, није прошла без користи; она је у 
сваком словенском срцу подигла олтар народности 
и ужегла кандило пред њиме.“ Целих педесетих 
година код Срба се још „славенствује“, опрезније 
но 1848, али ипак убеђено и беспрекидно. (Само, 
тај панславизам је више књижеван, у духу „Бњи- 
жевне узајамности“ Коларове. Такав је превод Ќра- 
љодворскога рукописа, 1851, од Славка Златојевића, 
чешког ђака и зета Јунгманова. Преводилац, и не 
слутећи мистификацију Ханкину, пружа свом „милом 
роду“ овај „драги камен, који је у свету осветлао 
славу чешку.“ Овај читак и гладак превод, у на- 
родном стиху, имао је успеха: сам Београд је дао 
пуне две стотине „предбројника.“ Темишварски ка- 
лендар 1856 доноси Суд Краљице Лубуше. 1857 у 
југословенским листовима се претреса питање о 
стварању једног опште-словенског језика, Седмица 
доноси чланак Има ли изгледа за спајање књижев- 
ног језика код Бугара, Срба, Хрвата и Словенаца, 
и о истом предмету чланке: Бугарина Г. С. Ра- 
ковског, и Словенца Матије Мајера.) 





!) Педесетих и шесетих година мисли се и говори се о једном 
југословенском језику. 1856 о томе су, код Хрвата, писали Кукуљевић 
и Шулек. Слога Емила Чакре доноси 1862 ћирилицом лисан чланак 
Матије Мајера Зиљског, жупника у Корушкој: Је ли могуће узајемно 
уредити азбуку и абецеду. 1963, словеначки лист Напреј предлаже да 
Словенци усвоје српско-хрватски језик. 1866 словеначки лист Словенац 
предлаже да сви Словени прихвате ћириловску азбуку и позива Сло- 
венце да то први учине. И код самих Чеха јавља се сличан покрет, и 
ако далеко мање озбиљан. 1857 изилази у Прагу књижица „ПЂема кою 
а у србско-славянском эзику написао и всЪм Славианом, изъ Златногљ 
Прага одлазећимђ на успомену посветио Ф. Ј. Ъзбер (Јегђег) Чехљ,“ 
Пре саме песме иду преводи руских, чешких, пољских, српских и словачких 
несама. написаних ћирилицом, и помоћу њих писац доказује да је ћи- 
рилица права словенска агбука, да најбоље одговара потребама свих 
еловенских језика, и да Западни Словени треба да је усвоје као ознаку 
свога народног карактера. 

Млади нараштај од 1860 прихватио је те идеје, 
и свуда истицао мисао свесловенске узајамности. 
И млади, као и њихови старији, уверени су у 
у велике културне способности Словена, и они држе 
да је младо и непокварено Словенство позвано да 
препороди „трули Запад“ и стару „гото-германску 
Европу.“ Нико и не сумња у истинитост реча Ни- 
коле Гомазеа о Словенима: Ако их мати Европа 
не завади и не поквари, они ће њу обновити.“ 
Листови обраћају све већу пажњу на словенске 
књижевности и Даница ревносно прати све нове 
књиге словенске, и за своје књижевне белешке има 
два наслова: „словенске књижевности“ и унесло- 
венске књижевности.“ Словенка и Слога нарочито 
наглашују те словенске идеје код Срба. Слога испи- 
тује Заслуге Словенства у знанственом и културном 
погледу — под својима и туђим! именима, и као 
словенске геније помиње, поред Коперника, Руђера 
Бошковића, Мпцкијевича и Колара, и цареве Проба 
Сремца и Јустинијана Управду, великог везира 
Мехмеда Соколовића, Опица, Лесинга, Трајчкеа, 
(„Тржичку“), Петефи-а, и тако даље. По листовима 
се не пише Либек, Дрезда и Лајпциг него Лубек, 
Дражђани и Липиска. Љубомир П. Ненадовић тврди 
да реч ОПешвећ долази од словенског ёјийсћ, ућутич“, 
Герман од Грмаљ, а Нептун значи бог који не може 
да потоне ! 


1863 прославља се једна велика светковина 
словенска. Српски листови објављују Позив на 
тисућотодишњу светковину у спомен доласка св. 
апостола Кирила и Методија у Моравској, која ће 
бити у Велеграду с концем месеца августа о. г.“ 
Та се хиљадогодишњица словенског хришћанства, 

прославила и у српским крајевима. У Београду је 
прослава била 11 маја, у Друштву Србске Сло- 
весности, и том приликом Димитрије Матић држао 
је свечан говор у част словенских апостола. Исто 
тако, 19 маја у Сремским Карловцима била је све- 
чана служба, а у вече словенска беседа. 1867 била 
је словенска етнографска изложба у Москви, на 
коју се стекли Словени са свију страна, из Сак- 
сонске, Галиције, Чешке, Моравске, Крањске, Хр- 
ватске, Србије, Црне Горе, Бугарске. Самих Срба 
било је 33, међу којима: Јован Суботић, Милан %. 
Милићевић, Лаза Костић, Др. Михаило Полит- Де- 
санчић, гроф Јанковић из Далмације. Један српски 
говорник, на свечаном банкету у част славенских 
гостију, позвао је браћу Русе да се сећају Ко- 
сова и скорог решења словенског питања на Југо- 
Истоку Европе. Лаза Костић је тада певао „Ма- 
тушки Москви“, „Финик тици на северу“: 


И наша нека види земља 
Словенског братства живи знак 
Нек разаспу кубета Кремља 

По западу источни зрак. 


Московски састанак одјекнуо је по свима словен- 
ским крајевима, и цео свет је гледао у њему не 
једну научну изложбу но политичку манифестацију 
панславизма. Немачке и мађарске новине су срдито 
и заплашено нападале на „словенске хаџије“, и 
они од учасника из Аустро-Угарске који су у чему 
зависили од владе на брзо су осетили како се у 
званичним круговима гледало на хаџилук у Москву. 
Идуће године, Срби опет шаљу изасланство на 
једну словенску прославу, и то у Праг, приликом 
отварања новог чешког народног позоришта. Поред 

Јована Суботића, ту су ишли и млади, омладинци, 
Глиша Гершић, Милан Кујунџић и Лаза Костић. 

Уједињена Омладина, на својој скупштини у 
Београду 1867 године, у присуству хрватских, бу- 
гарских и руских изасланика и гостију, изнела је 
своје мишљење о односима Срба са осталим сло- 
венским племенима: 


»1. Скупштпна сматра браћу Хрвате за чла- 
нове уједињене омладине српске, као што би сеп 
Срби сматрали за чланове хрватске омладине. 


9. Скупштина излази на сусрет браћи из Бу- 
гарске са признавањем потребе за узајамно пома- 
гање и у просветним пословима, а та заједничка 
потреба отвара врата и даје реч Бугарима на 
српским састанцима, као и Србима на Бугарским. 

»3. Тако мислимо и за браћу Словенце. 

» 4. Скупштина поздравља браћу Русе са до- 
бродошлицом и милином, којом ће саслушати њин 
говор на првој скупштини, која ће се држати у 
земљи, којој су они помагали, да се уједини.“ 

5. Скупштина жели такав поздрав и браћи 
Пољацима, и браћи Пољацима, и браћи Чесима са 
Моравцима и Словацима. 


Односи српски са Бугарима и Хрватима били 
су врло добро. Као Букурешт и Одеса, и Београд 
је био седиште бугарске емиграције и једно мало 
средиште бугарске књижевности. У Београду изи- 
лазе бугарски листови и књиге. Бугари сарађују 
на српским листовима, као што преводе дела срп- 
ских писаца и чланке из српских новина. Шесетих 
година још није дошао онај ружан расцеп између 
Срба и Хрвата. На Даници сарађују Иван Трнски 
и Наполеон Мирославић Шшпун, који 1860 ту пева: 

Што је наше сложно пригрлимо, 
Штујмо свети аманет ђедова, 
Храм љубави братске саградимо 
Нек нам буде Самодрежа нова! 


Омладинску скупштину у Београду честитају уред- 
ништво Рогота и вођ народне странке Мразовић. 
Изгледа, — ствар није сигурна —, да је 1869 био 
један тајни састанак у Љубљани, где су представ- 
ници Хрвата, Словенаца и Срба углавили план о 
рушењу турске царевине и уједињењу Јужних 
Словена. 


Симпатије српскога народа за Русе биле су 
нарочито велике за време Кримског Рата, када се 
са свих страна било скочило на Русију. Српски 
листови, нарочито Србски Дневник, имали су да 
издрже озбиљне борбе са аустријском цензуром, 
која је у симпатијама за Русију гледала опасне 
знаке политичкога панславизма. За време Крим- 
ског Рата гомиле ђака иду улицама београдским, и, 
пркосећи низамима на Варош-капији, кличу „Живео 
Цар Никола !“'). 1855, у Седмици, Јоксим Новић пева 
Московију, руску војну са Европом 1854—1855, и 
то дело у целини Матица Српска издаје 1863. Зва- 
нична Русија обраћа више пажње на српске крајеве. 
1862, приликом прославе хиљадугодишњице руског 
царства, руска влада одликује као руске пријатеље: 
Вука Караџића, Јована Суботића, Јована Хаџића, 
Корнелија Станковића, Митрополита Михаила, ар- 
химандрита Јанићија Памучину и Ђорђа Пикола- 
_ јевиһа. 1863 године Аксаков обилази Црну Гору, 


1) Истинске приче. Автобиографија у одломцима од Драгашевића. 
Београд, 1888, стр. 73. 

Војводину. 1867 упутили су ђаци московског уни- 
верситета поздрав, штампан у Вили, у којем из- 
јављују жељу да заједнички пораде на буђењу сло- 
венске свести, како би се сви Словени састали 
као једна велика породица, да се једним „лите- 
рарним језиком“ подигну до што вишега ступња 
културе, и најзад заузму оно место у историји чо- 
вечанства које припада „народу славе.“ Београдски 
великошколци су одговорили у „топлом словенском 
духу“, са пуним осећањем словенске узајамности, 
али не улазећи толико у панславистичке жеље, ко- 
лико истичући непосредне потребе српскога на- 
рода и интересе неослобођених Срба. „У име стра- 
дајуће те браће, у име словенске просвете, ми вас 
поздрављамо, да се у племенитом одушевљењу 
вашем за напредак словенства непрестано сећате 
оних Словена, којима је народна и људска битност 
још у погибији.“ 

Код српскога нараштаја од 1848 та инстинк- 
тивна љубав према Русији, као и код простога 
света, ишла је до заслепљености. Међу старијима 
било их је много који су осећали оно што је Љу- 
бомир П. Ненадовић писао 1870: „Лепа Германио! 
Идеалима — на које сви народи у будућности 
гледе — ти си најближа; вештини твога ума и 
твојих руку диви се свет. Твој напредак то је на- 
предак целога човечанства. Ти си оно сунце што 
од Запада истоку путује ла светлост донесе уда- 
љеним народима; докле допиру зраци твоје про- 
свете, донде је видело. Ко год љуби право и ра- 
звиће људског рода, треба да ти жели свако добро. 
За то и ја — твојом светлошћу обасјан и од де- 
тињства грејан — свршујући ово писмо, устајем 








ОМЛАДИНА И ЊЕНА КЊИЖЕВНОСТ 187 





на ноге — и са неком побожношћу вичем: живела 
Русија !<') 

Али те симпатије за Русију опадале су у ко- 
лико су се либералне идеје више шириле, и најмање 
је било русофилства онда, када је социјалистичко 
поколење, васпитано у школи руских учитеља, стало 
проповедати идеје политичке слободе, социјалне 
правде и слободне мисли. Омладина је, у место Ру- 
сима, стала симпатисати слободољубивим и несрећ- 
ним Пољацима, исто тако разједињеним као што су и 
Срби, а који су 1863 показали велики пример преда- 
ности и пожртвовања за дело народног ослобођења. 

1846, када су Аустрија, Пруска и Русија, после 
нереда у Галицији, угушиле последњи остатак 
пољске слободе, Љубомир П. Ненадовић, велики 
славенофил и будући занет русофил, оплакао је 
1847 бпіѕ Ројошае у својој Славенској Били. „Чо- 
векољубцу и Христијанину, вели он, јежила се 
кожа на глави, слушајући и гледајући шта тирани 
људски од честитог народа раде.“ 

Кој у другом човечност признаје 

Тај је вредан и сам човек да је, 

И кој знаде шта је то слобода, 

Шта ли живот једнога народа 

Тај тек може жалити Пољаке 

Ка слободне и као јунаке. 
Нараштај од 1848 гледао је у Мицкијевићу „сла- 
венског Месију“, а Медо Пуцић му је певао: 


Ја за тобом, ко за попом ђаче... 


Пољски устанак од 1863 нашао је симпатија код 
либералних омладинаца. Млади српски официри у 





1) Делөкупна дела Љубомира П. Ненадовића књ. ХІҮ. стр. 43. 
Писма из Немачке. 

Берлину коцком одређују ко ће од њих ићи да се 
бије за ошиту ствар слободе у редовима пољских 
устаника, и Јеврем Марковић и још један његов 
друг, који је сада велики војни часник у Србији, 
одиста и иду у помоћ пољским револуциснарима. 
Док су старији, пре свега „православни Славјани“, 
држали страну Русији, дотле су млађи око Србског 
Дневника уздизали либералне Пољаке и радовали 
се сваком њиховом успеху. Јаков Игњатовић ту 
пише: „Борба Пољска је праведна и племенита, и 
тек чрез њу ће се докучити, да брат брату не ро- 
бује; а у слободи лако ће ране залечити, лако ће 
се крв проливена надокнадити, код тако два моћна 
народа као што је руски и пољски.“') 

Пољак Ј. Јаблановски долази у Нови Сад, као 
изасланик пољских револуционара, и млади га до- 
чекују са најискренијим одушевљењем. На једном 
састанку Светозар Милетић је држао говор у коме 
је тврдио да је судбина српскога народа везапа 
за Пољску а не за Русију, и даје потребно да се 
Русија разбије на ситне републике, и да се на тај 
начин створи уједињена и слободна Пољска. Том 
приликом Змај је испевао Пет талира, лепу песму 
о оној младој Пољкињи, која је, да би помогла 
отаџбину, продала своју русу и бујну косу: 


Та није давно — овог лета беше, 
Кад оно Пољску муке обузеше. 
Падоше силни, ал' у славу роду, 


Падоше радо — јер је за слободу. 
Дадоше пример, шта врлина може, 
Европа плака, али не поможе... 


7) Србект Дневник, 1503, бор. 140. Борба 1'ољака. 

Приличан број пољских револуционара, после по- 
раза устанка, добегли су у Србију и ту остали и 
нашли нову отаџбину. 

Шесетих година омладински листови, Даница, 
Матица, Вила доста су преводили са пољскога, у 
један мах много више но и са самог руског. Пре- 
воде се Мицкијевић, Тодор Тома Јеж, Чајковски, 
Јан Захаријашевић, Војницки, Т. Љенартовић, Ста- 
хурски, а међу преводиоцима су са пољског и Сто: 
јан Новаковић, М. П. Шапчанин и Мита Ракић. 

У опште узев, словенске идеје, које су готово 
апсолутно владале око 1848, код Омладине су биле 
измењене и ослабљене јаком дозом ужега нацио- 
нализма и либерализма. Оно што је Људевит Штур 
називао „народно самољубље“, „књижевно отпад- 
ништво“, „себично родољубље“ узимало је маха кол 
Срба. Панславистички идеал, у опште, имао је у себи 
нечега далеког и космополитског. Прашко друштво 
ЗГорепзва Глра, које је било продужило рад Сло- 
венскога Конгреса, јављало је Пољацима, у јесен 
1848: „Словенин, избраник новога доба, некада 
мученик, сада апостол, постаје заштитник праве 
слободе рода људског. <!) 

Срби су били доста далеко од средишта књи- 
жевнога панславизма Прага, и од седишта поли- 
тичког панславизма, Москве. Када су умрли Колар 
и Штур те су везе веома ослабеле. Дошло је по- 
колење које је више волело слободу у опште, и 
нарочито слободу свога народа, но далек и мутан 
сан „славјанскога царства“, који су сневали „родо- 


іу рг. М. Мигко: Гешвеће Етризве аи Фле Апѓітде дег Воћта- 
већеп Ботатик. Стас, 1897, 5. 285—286. — Можда последњи одјек тога 
космополитскога панславизма јесте књига Васе Пелагића: Славенска 
унија ц тројка унија Европе (Београд, 1892). 

љубци“ и „Славјани“ из 1848. Пре него што ступе 
у књижевну и политичку узајамност са осталим 
Словенима, Срби хоће да остваре ту узајамност 
између разних делова свога племена, и не маре 
много да говоре о словенској целини, док се сами 
не осете као чврста целина. Место „Славјанског 
царства“ дошао је идеал „Душановог царства“, или 
сасвим практичне тежње: уједињење Србије и 
Црпе Горе и присаједињење Босне и Херцеговине 
двема слободним кнежевинама српским. Код оних 
који боље и даље виде јавља се идеја о једном 
заједничком раду свију балканских народа, са иде- 
алом балканске конфедеративне републике. 

На једној омладинској скупштини, виђен члан 
Омладине Александар Сандић узвикнуо је: „Ја сам 
прво Србин па после Словенин«“, и то је била де- 
виза Омладине. Ишчезава оно поколење које је 
_сневало велики дан када ће самодржац руски 
Никола І моћи побости крст намунарету Аја-Софије. 
Млађима се никако не допада она реч руског 
песника о потоцима који треба да се улију у сло- 
венско море, и, стари су са тугом у срцу гледали 
како има православних Срба која већма воле ка- 
толичке Пољаке но једноверне Русе, и саблажња- 
вали су се када се либерална младеж окретала 
шизматичком и иноверном Западу, нарочито либе- 
ралној Енглеској, и тамо тражила симпатија и по- 
моћи за дело ослобођења српскога народа. 


Никанор Грујић је љуто осуђивао то слаб- 
љење уславјанског“ осећања код младога поколења. 
За њега су били „оруђе у туђим рукама они срп- 
ски књижевници који замењују име славенско сло- 
венским, т. ј. крањским, и Славенство, које обу- 

хвата све гране славенског народа словенским у 
"које спадају Крањци и Словаци. <!) 

Све је било у залуд. Еволуција у духовима, 
започета још од појаве либерализма, ишла је својим 
путем, и искључиво националистичке идеје из по- 
четка, социјалистичко-хуманитарне доцније, сталио 
су слабиле словенске идеје којима су читави наши 
нараштаји били задахнути. И оно што су код нас 
четрдесетих година унели ђаци чешких учитеља ра- 
зорили су седамдесетих година ђаци руских учитеља. 





ГЛАВА ХП. 
Култ прошлости. 


Немачки тевтомански патриотизам. — Љубав према старини 

код Срба. — Узори прошлости у књижевности, политици, 

уметности и у начину живота. — Романтичарски карактер 
омладинског патриотизма. 

На супрот класичној старини, европски ро- 
мантизам је истакао Средњи Век. У Француској 
· Шатобриан васпоставља католицизам старе Фран- 
цуске, Огистен Тјери изучава историју норманске 
навале на Енглеску и доба меровиншких краљева; 
Виктор Иго слика Париз Средњега Века и велича 
готску архитектуру. 

Али нигде тај култ прошлости, Средњега Века 
на посе, није био тако велики и општи као у Не- 
мачкој. | Француски патриотизам, који је крајем 
ХУШ века био запалио стару монархијску и Фео- 





1) Автобиографија Никанора Грујића. Богословски Гласник, 1904, 
УП, 1—29, стр. 45. 

2) Ұүїһејт Зећегег: Сезећлеће дет Геиіѕећеп ГлМетаћит. Зесћвће 
Ашћасе. Вегііп, 1891. 5. 614—615. 

далну Европу, налазио је своје хране у широким 
хуманитарним идејама века просвете, и Французи 
су ратовали на три границе, са свима владарима, 
у име начела Слободе, Једнакости и Братства, из- 
једначив ствар Француске са стварју човечанства. 
Реч патриот код њих је била постала синоним речи 
револуционар. У Немачкој, патриотизам је имао од- 
бранбен и узак локалан карактер: то је било сред- 
ство да се величањем давне прошлости у народу 
створи вера у бољу будућност, и Немци из доба 
свога националнога препорођаја, када су скидали 
јарам Наполеонов, позивали су се на прохујала 
доба славе и величине и на претке који су високо 
држали име немачко. Сви су они веровали у идеје 
браће Грима да је најбоља гарантија за будућност 
једнога народа знати и ценити своју прошлост, 
и да нова Немачка треба да никне из старе Гер- 
маније. Цео немачки романтизам имао је Феодални 
тип и мало је ствари које је немачка поезија тако 
опевала колико рушевине средњевековних ритер- 
ских замкова који се огледају на зеленој површини 
Рајне. Ф. Шлегел, заљубљен у старе ландграфе 
у гвозденим панцирима, у мрачне витезе са тешким 
хелебардима, проводио је дане са некадашњим 
Немцима, Готима, Вандалима, Херускима и оста- 
лима.“ Та „тевтоманија«“ у Немачкој влада, нарочито 
на университетима. Око 1815 године, била је тако 
велика и заразна, да је једно време била окрзла 
и рационалистички и космополитски дух једнога 
Хајнриха Хајнеа. 

Те идеје немачког романтизма двадесетих и 
тридесетих годана прошлога века прешле су код 
Чеха и Словака, а преко њих, а и непосредно, 
и код Срба. 

"Сви су услови били да тај романтични култ 
редњевековне прошлости ухвати јака корена код 
Срба. Нису биле то само романтичарске симпатије 
за поетична доба катедрала и љубавних судова. 
__Срби су, као угњетен п несрећан народ, немајући 
· ништа у садашњици, окретали своје очи ка да- 
нима прошлости, која их је тешила за беде и сра- 
моте садашњице и давала подстрек у борбама и 
_ наде на боље дане. Сем тога, Срби су били један 
"од оних ретких модерних народа, који су сачували 
"епску народну поезију, где се задржао цео Средњи 
Век са његовим херојима, борбама и животом. 
Цар Душан, Марко Краљевић, Милош Обилић, Девет 
Југовића, изгледали су Србима блиски, разумљиви, 
готово као сувременици. Цела нова српска књи- 
жевност ХУШ и прве половине ХІХ века пуна је 
тих историјских успомена, и романтизам је дошао 
само да појача једну врло јаку народну традицију 
и ранију општу књижевну навику. 

Омладински нараштај је више но и један и 
пре и после њега имао ту безграничну љубав за 
прошлост. Тада се код нас са одушевљењем и 
сваки час наводила реч Ламартинова: Историја 
тог српског народа имала би се певати а не пи- 
сати. То је песма која се још довршује.“ Јован 
Илић, 1854, у својој песми Сећање на „прошлости 
славне дане“, пева: 


О како си Србу красна, 
Славо мила, славо стара, 
Ко на небу звјезда јасна 
Што светило ново ствара. 


Једна од најважнијих преокупација поколења од 
1848 и од 1860 јесте да се дође до добре попу- 

ларне народне историје, која би народу улила љубав 
према старини, и на тај начин подигла му нацио- 
нално осећање, спремила га за борбе које му пред- 
стоје. Данило Медаковић, који је тај посао узео 
бпо на се, писао је у својој Повјесници Србскога 
народа: „Пред лицем Божијим, образ је онога на- | 
рода таван и црн, који своје повјестнице нема... 
Са повјестницом постају народи и људи свеште- 
ници, љубимци и синови Божији. « 

Наши романтичари страсно воле историју, али 
не онаку каква је, просту, једноставно и неумитно 
истиниту, но историју поетизовану, реторску, на- 
кићену, улепшану, онакву какву су замишљали у 
сањаријама, и каква им је. требала за њихове на- 
ционалне тежње. У Даници за 1864, Алимпије Ва- 
сиљевић критикује трагедију Матије Бана Цар 
Лазар или пропаст на Косову, п оштро замера писцу 
што се усудио да Вука Бранковића начини мање 
црним но што га народна поезија слика. „Народна 
свест“ вели Васиљевић дала је и Вуку и Марку 
извесан историјски тип, и мењати те типове значи 
изкретати народну историју.“ „Историја народа 
није ништа друго, него његова свест о развитку 
живота свога; све што је ван свести народне, то 
не спада у историју народну.“ То су биле догме 
наше старије, романтично-националне историјске 
школе, чији су најистакнутији представници били 
Панта Срећковић и Милош С. Милојевић, и тре- 
бала је критичност, знање, духовна честитост и. 
неустрашивост Илариона Руварца, па да се из срп- 
ске историје изгоне ти ненаучни и романтичарски! 
погледи. 

Педесетих и шездесетих година, ако не кри- 
тично и научно, а оно свакако живо и одушевљено, 

ради се на нашој националној историји. 1857 Јаков 
Игњатовић констатује у српском друштву „неку 
охоту к истраживању старина и историчном пи- 
сању. “ Више мање научни годишњаци и листови 
Србски Летопис и Гласник Друштва Србске Сло- 
весности пуне се трудољубивим историјским истра- 
живањима о прошлости српској, преписима хри- 
совуља, повеља, приказима старих новаца и оружја, 
грбова, свега што је у стању да оживи прошлост. 
1866 Вила се жали што се у Србији поклања, мало 
пажње старим споменицима и што се у опште тако 
мало ради на историји. 

Наши историци почињу свој рад: Иларион Ру- 
варац почиње у Седмици за 1857 годину, своја истра- 
живања о историји наших народних песама, која 
одмах одскачу од осталих српских радова тога 
времена. Станоје Бошковић публикује своје мање 
историјске радове; Емил Чакра приказује Пропаст 
србске државе, и проучава судбину Ђурђа Бранко- 
вића и деспотице Јерине; Чедомиљ Мијатовић јавља 
се у Вили првим својим историјским радовима. 
Јован Хаџић описује живот Алексе Ненадовића, а 
Мемоари Џроте Матије Ненадовића угледају света. 
Карактеристична је чињеница : да што је прошлост 
била даља, она је била дража и ближа, и бомбар- 
довање Београда, на пример, мање је надахњивало 
омладинце него битка на Марици. 

Поезија онога доба препуна је историјских 
мотива. Као што је, по речима Теновим, пожар 
Троје обасјавао целу грчку старину, тако је не- 
срећа на Косову обасјавала целу српску и народну 
и уметничку поезију. Косовска битка је основни 
мотив, (ет -тоћо, готово целе српске поезије шез- 
десетих година, Није било песме, здравице, говора 

а да се не помене „тужно Косово“, које још „није 
освећено.“ По листовима би се на стотине могле 
избројати песме које носе наслов: Косово, На Ко- 
сову, Ој Косово, Еј Косово, и сви који су певали 
понављали су са Јакшићем: 


Косово равно! рано крвава! 


Сви су имали халуцинацију косовског разбојишта, са 
мртвим телесима и Косовком девојком која „лебом 
бијелијем“ и кондиром руменога вина обилази пале 
јунаке. Као Бранко Радичевић, њихов је песнички 
сан био написати еп о Косову, који у осталом нису 
написали и који још није написан. 

Четрдесетих и педесетих година омиљена лич- 
ност наше историје за песнике и историчаре био 
је краљ Стеван Дечански. Шездесетих година те 
симпатије прелазе на његова сина. Цар Душан им 
изгледа као симбол целе славне прошлости. Србски 
Дневник даје на дар својим претплатницима „образ 
Цара Душана“, а 1861 Исидор Николић објављује 
да ће издавати лист Душан (у духу монархиско- 
аристократско-демократическом«“ !). 1851 Љубомир 
П. Ненадовић пева своју Песму Душану, а Јаков 
Игњатовић, који је 1848 почео један еп о Душану, 
Душанијаду, даје у Путнику 186% панегирик Цара, 
под насловом Душан србска слава, где се китњасто 
слави владар коме никада нико није био раван. 
У то доба, Бог је био „Душанов Бог“, Србин је 
био „Душа ов потомак“, а општи идеал: „Душа- 
ново царство. “ 

Све што се тиче прошлости постаје предмет 
све веће пажње. Слике из прошлости врло су по- 
пуларне. Оне патриотске слике које се још и данас 
виде по читаоницама и старим каванама из тога су 

доба. 1860, Стеван Тодоровић издаје у Бечу лито- 


графију манастира Манасије. Исте године живо- 
писац Павле Чортановић издаје своје литографије: 
Цар Лазар и његова породица, Југ Богдан и његови 
синови. Опет 1860 године изилазе слике свих срп- 


ских владалаца, а 1861 Павле Чортановић даје 


умилом роду“ слику Кнежева Вечера, са штампа- 
ним коментарима Станоја Бошковића. 1868 »„неко- 
лико поштоватеља лепих вештина у Београду“ 
расписују две награде, једну од 25, другу од 10 
дуката, за најлепшу слику „како Бановић Страхиња 
савлађује Алију.“ 1871 Српско Учено Друштво ре- 
шава да пошље два живописца и два археолога 
да сниме сликарске старине по црквама и мана- 
стирима, као и старе српске грађевине из Средњега 
Века. Занимљиво је да се тај култ прошлости у 


старијем нашем сликарству пренео и на наше да- 


нашње сликарство, и на Југословенској Изложби 
Београду, 1904, српско сликарство одликовало се 
извесним музејским карактером: сем историјских 
слика мало је чега другога било. 

Та љубав према средњевековној прошлости све 
се више распростире на све шире слојеве, и јавља 


_се у све више облика. 1860 код Мађара је била 


мода носити народно одело, атилу“, тесне панта- 
лоне у чизмама, мали шешир уског обода са за- 
денутим чапљиним пером. И ук је био толики да 
се у Пешти нико није усуђивао да изиђе са ци- 


_ линдером, ако није био рад да му се издајничка 
"капа не набије на уши. По угледу на Мађаре, Срби 
почињу носити „душанке“ и „лазарице.“ „Душанке“ 


су биле што и „атиле“, само са ужим гајтанима 
преко груди, носиле се не са чизмама него са 
дугим панталонама. 1861, када је укинута Војво- 

дина, оне су из жалости, биле црне боје; после 
су остале плаве боје. Прво су их носили само“ 
глумци новога Српског Народног Позоришта, онда 
су их понели српски трговци у Митровици, затим 
ђаци, и најзад се пренело на целу Омладину. У 
прво време, „душанке«“ су се облачиле само у 
данима националних манифестација и народних са- 
станака, после су ушле у свакодневну употребу. 
Одушевљење за народно одело било је једно време 
толико, да је Милорад П. Шапчанин у једној песми 
анатемисао одрођеног потомка Милоша и Марка, 
који иде без бритке ђорде, перног буздована и ко- 
ласте аздије: 


. 


Кад те погледам жао ми пане, 
Чудног одела гледам ти крој 
Ћурдија камо, ти србско лане, 
Калпака камо перјани строј?!) 


Када се 1865 прослављала у Београду педесето- 
годишњица Другог Устанка, биле су приређене 
старе српске витешке игре, џилитање, и за џилит 
је нађена старинска реч: лобуд. Када је 1873 
Др. Михаило Полит-Десанчић као посланички кан- 
дидат агитовао по панчевачком изборном срезу, 
њега су свуда пратили „Девет Југовића“, у дола- 
мама п са калпацима ! 

Цела књижевност инспирише се тим средње- 
вековним историјским мотивима. Још Милован Ви- 
даковић био је пошао тим путем, који је наставио 
његов ученик Евстатије Михаиловић. Јован Субо- 
тић је више но ико пре њега поплавио српску 
књижевност тим Феодалним романтизмом. Дабрац, 


1) Даница, 1861, стр. 54. Србска вила. 

то је романтични спев о љубави Владислава, сина 
краља Драгутина, са једном сељанком, за коју се 
у погодноме часу доказало да је од лозе Нема- 
њића; Ивањска ноћ је роман Душанове младости; 
у Краљу Дечанском је читава литија старих српских 
витезова, са поетским Фикцијама које су се тако 
јако допадале, да се 1200 пренумераната јавило 
на први позив, и да су поједине епизоде сишле у 
народ и постале нека врста народних прздања.') 
Све те ствари имају један задатак: васкрснути и 
пдетски приказати народу дане старе славе и ве- 
личине. „И ова песма, вели Суботић о своме спеву 
 Врдничка кула, има задатак показати народу сјајну 
слику из наше народне прошлости, те су зато и 
све перјанице народа после Косовске битке ту 
искупљене.““) Нешто слично вели и Ђорђе Мале- 
тић у предговору Смрти цара Михаила: } Прегле- 
дајући у памети нашу стару историју, са намером 
да из они многи догађаја изберем један, који би 
био за драму удесан, уставим се код Стевана Де- 
чанског. То време учини ми се да по положају 
наши предака при Цариграду највише приличи 
нашем садашњем времену. А што прошлост више 
приличи садашњости, то је и разумљивија и ко- 
риснија,“ 

Читаве се полемике воде међу нашим писцима, 
како треба схватити и књижевно представити по- 
једине историјске личности: 1847 године Јован Су- 
ботић и Ђорђе Малетић воде дугу препирку о 
карактеру Стевана Дечанског, и ту псту књижевно- 
историјску препирку продужују, почетком педе- 








1) Летопис Матице Српске. 1901, књ. 210. И. Руварац: О неком 
„народном предању.“ 
2) Живот Др. Јована Суботића, Други део: Пролеће. П, стр. 12 

десетих година, Јован Ст Поповић и Др. Данило Меда- 
ковић. Тада се озбиљно помишља на историјски ро- 
ман. Јаков Игњатовић пише 1857'): У историчном 
роману писатељ приповеда свом роду на поетичан 
начин његову историју, овај то радије чита нег 
критичним пером написану историју, па у својој 
красној прошлости ужива, и дух му не само не 
клоне, него му се јошт већма уздиже.“ 

Шездесетих година јавља се организовано позо- 
риште, и његов репертоар сачињавају махом исто- 
ријски комади: Владимир и Косара Л. Лазаревића, 
Зидање Раванице, Турци у Босни од Косте Попо- 
виһа, Светислав и Милева, Ајдуци, Владислав и 
Сан Краљевића Марка, Милош Обилић од Јована 
Ст. Поповића, Херцег Владислав од Јована Субо- 
тића. У свима српским листовима забележено је 
са одушевљењем ла је талијански писац Франческо 
дал Онгаро, према Томазеу, написао драму Српски 
Херкул (17 Етсоіо Зетђо, која се 1863 са успехом 
играла у миланском позоришту Скала. Октобра 
исте године играо је Тома Салвини исти комад 
у Трету, у позоришту Армонија, и том приликом 
Срби и остали Словени из Трста предали су му 
на дар сребрн буздован, са натписом: „Томи Сал- 
винију преизредно протумачившем на позоришту 
јуначка дела Краљевића Марка списана Ф. Дал' 
Онгаром за спомен дивећи му се Славени у Трсту.“ 
- | Култ историјске прошлости, претерана љубав 
за Средњи Век, била је не само једна од главних 
црта нашега омладинскога покрета и његове књи- 
жевности но и основ и путовођ саме политике и 


- 1) Сербски Летопис, 1857, књ. 96, стр. 165. Поглед на књижевство. 

живота. Владимир Јовановић је у својим Основима 
снаге и величине србске, говорио : уИсторија је наука 
науке; у историји наћи ће уједињена омладина 
Србска најбољег учитеља за научну радњу... Са 
историјом у руци ајде младо Србство, ајде право 
слободи“....') Одјек тих идеја још се и данас чује. 
1901 године излазио је у Сремским Карловцима 
лист који је носио назив — Наша прошлост! 

И то је била једна од главних грешака Омла- 
дине. Њен патриотизам био је сувише историјски 
и археолошки; она је зидала зграду будућности 
на гробовима прошлости, и место да се руководи 
стварним, непосредним и материјалним потребама 
народним, она се расплињавала у историјској сен- 
тименталности и Фразеологији. На њеним скупо- 
вима, у њеним листовима, Фантом прошлости врло 
често бацао је сенку на потребе садашњице, и 
онда када је требало и трезвено погледати истини 
у очи и смишљено радити, „прошлост је грактала 
своју мрачну гаврановску песму“, како је рекао 
Хајне за светковине немачких „тевтомана.“ У то 
доба код нас. као код Немаца око 1820 и 1830 го- 
дине, владала је „историјска феодална школа“, 
коју је Винбарг са разлогом нападао, што је хтела 
уживе да прикује на крст историје.““) 

За све време омладинскога покрета, било је 
мало људи који су видели како је то заглибља- 
вање у прошлост рђаво за младе народе који 
ништа немају и све имају да добију, и како су 
опасне те жалопојке на гробовима и превртања 
мртваца у тренутку када треба водити опоре и 





1) Основи снаге и величине србске. Нови Сад, 1870, стр. 144—145. 
2) Ј. Пгезесћ: биігког еї 11 Јеипе АЏетадпе. Рагіѕ, 1904. р. 163. 

сасвим реалне економске и просветне борбе са 
културнијим суседима. Нико међу вођама омладин- 
ским није имао довољно слободан дух па да својим 
сувременицима каже оне крепке речи живота, ини- 
цијативг, енергије, вере у будућност, мушког под- 
стрека на рад, које је паметни мађарски реформатор 
Стеван Сечењи добацио својим сународницима: „Не 
сневајмо о прошлости ; радимо за будућност... Угар- 
ске није било, Угарска тек има да будне!« 


ГЛАВА ХІІ. 


„Срби сви и свуда.“') 


Српско осећање у ХУПТ веку. — Српски патриотизам у 

првој половини ХҮІПІ века. — Срби према илирском по- 

крету. — Џатриотизам Омладине. — Идеализација српског 
народа. — „Српска култура.“ — Опште посрбљавање. 





Др. Матија Мурко, у своме солидном проуча- 
вању немачког утицаја на почетак словенске ро- 
мантике, врло је тачно приметио“) да је словенска 
романтика занемарила сву Филозофију романтизма, 
и да се јавила готово искључиво у виду национа- 
лизма. Словенски романтичари грчевито су се ухва- 
тили немачке идеје о „народном духу“, Уо!Ездет5!, 
који се остварује на свој начин и саобразно на- 
рочитом темпераменту једне етничке индивадуално- 





') Реч „Срби сви и свуда“ узета је у смислу искључивог српског 
национализма. Вук Караџић, који је тај наслов дао једном своме чланку, 
друго је нешто хтео рећи: „ја сам њима ктио показати, да ће у овом 
чланку бити говор о Србима свима, макар гдје становали, као што би 
се од прилике њемачки казало: „Уоп еп Ѕегреп пђегћацрЕ“ „Писмо 
Вука Караџића, Рогот, 1863, бр. 71. 

2) Геиіѕсће Етпуиззе пиј аге Апјатде дет фбћтавећеп Котатик, хоп 
Рг. Мабјаз Мигко. Стах, 1897, 5. 276. 

сти, п у држави су гледали израз једне душе, резул- 
тат психичког јединства нације. Фихте је стварао 
немачко национално осећање, приповедајући да без 
националнога осећања нема правога душевнога жи- 
вота у једном народу, да је смисао тога унутраш- 
њега живота: да јединка стави све: своје силе у 
службу народној целини, и да је човек вечит у 
у колико је његов народ вечит. 

Код Срба национално осећање још у ХУШ 
веку почело се будити. Доситије Обрадовић је бацао 
семе на плодну земљу, и имућно српско грађан- 
ство у Бечу, Пешти, Трсту, у већим месгима Ау- 
стро-Угарске, још из рана се осећало српским и 
обилато помагало младу српску књижевност, која 
је себи поставила један циљ: буђење народнога 
осећања. Наши просветитељи из ХУШ века, са 
Доситијем на челу, будили су национално осећање 
руковођени рационалистичким идејама тога вре- 
мена да просвету треба ширити на народном је- 
зику, како би се што брже п што успешније ра- 
дило на остварењу опште и пуне владе Разума. 
Романтичари су наставили тај рад из уверења да 
оно што чини суштину једнога народа то је његов 
језик, и да је начело народности највиши принцип 
модернога човечанства. 

Већ у првој половини ХІХ века, српски гра- 
ђански сталеж у Банату, Бачкој и Срему збиља 
се осећао српски, и патриотизам, — који је по 
превасходству школско обећање и новога порекла 
·" — лако се накалемио у једном народу који је са- 
чувао много традиције, и коме су опасности од 
националних и верских гоњења изоштриле осећање 
националне особености и самоодбране. 1836 године 
фратар Кајо Аџић из Вуковара пише Људевиту 

Гају, и истиче колико је живахно национално осе- 


ћање код Срба. „Ови су бо људи много бољи ДО-_ 


мородци него наши католици, и зато гледећ на. њи, 
како праве љубитеље језика свог, приправан бибио у 
име слоге и сјединења њиова слова попримити, оста- 
вивши латинска.“ И други један дописник Гајев, Тр- 
буховић из Петриња, 1838, помиње како у родољубљу 
Срби свој Илирији за огледало служити могу“, 
јер »дјегод човек и једног нађе, сваки реве и 
славну реч о народности нашој води, а амо |међу 
католицима] је као нека проклетав.“') | 

Има забележака из којих се види колико је на- 
ционалистички било васпитано поколење које ће 
ући у живот око 1848. Јаков Игњатовић лепо прича 
како га је у детињству васпитао његов брат од 
стрица и тутор Сима Игњатовић, велики бележник 
града Будима, претплатник свију српских и хрват- 
ских листова, који је умро са заветом да му се кости 
пренесу у Призрен. Он је Јакова Игњатовића, одга- 
јивао шпартански, терао га да годинама зими спава 
у хладној соби, да иде бос по леду када му се 
ципеле подеру, гонио на тешке Физичке послове 
— да не би омекшао и да би постао што јачи и 
чвршћи за оно „згодније време“, које сам није 
дочекао.) ЖЕ, 

Никанор Грујић у својој Автобиографији“) прича 
опет у каквом га је духу васпитао његов отац, 
спромашан српски учитељ у једној српској оази у 
Барањи : ...Никад нисам чуо из његових уста таке 
приповетке, у којој би био други ко бољи од Ср- 


1) "р. Сбјиго биі: Нтраћаћа Ртеротоа, стр. 9., 018. 
2) Јаков Игњатовић: Дјела, І. Нови Сад, 1874. Три српска 


списатеља. 
3) Богословски Гласник, 1904, књ. ҮІ. 

бина. Ако је приповедао о латинским школама, 


Орбин је био у њима најбољи ђак; где су се рвали 


Срби и Мађари, Србин је оборио Мађара; где су 


_ се тукли Срби и Немци, један је Србин растерао 


по пет-шест Немаца; где су подизали Срби, Ма- 


_ ђари и Немци какав тежак камон, Србин га је по- 


дизао, други нису могли... и у свакој његовој при- 
поветци Србин је морао бити први и најбољи. Он 


је радо приповедао те конкретне догађаје, а ја 
кад сам чуо коју од тих приповедака његових, 


радовао сам се у себи, што сам ја Србин; само 
ми је увек било жао, што нисам онакав као што 
је био у којој приповетци онај, за кога је обично 
додавао мој отац, на крају своје приповетке, са 
свим озбиљно: „али то је био рацика.«« Ђорђе По- 
повић прича како је Данило Медаковић научио 
да није „Влах«“ него Србин, и да језик којим го- 
вори није „нашки« но српски, Катихета поп Ман- 
дић, ђак Мушицкога, запитао га је које је на- 
родности, и када му је Медаковић, по доондашњем 
обичају у граничарским школама, одговорио да је 
„Влах“, „добра ћушка катихетина била је реплика 
на овај одговор... „Србин си, јадниче, какав влах! 
поучи га катихета, и ова поука била је тако 
успешна, да се ни један влах не нађе међу ката- 
хуменима, него сви весело исповедише да су Срби.“ 

За развијеност тога националнога осећања у 
српских поколења од тридесетих и четрдесетих 
година ништа није карактеристичније но држање 
Срба према илирском покрету. | 


') Отаџбина, књ. ІХ стр. 594—595. Др. Данило Медаковић. 

2) бјиго бштат: Нусаіѕії Ртеротоа, І. стр. 150, 210. Нтралвћа Рге- 
ротой. Пігѕко Рођа. 1836—1843. О Ластеђи. 1904. стр. 47, 74—78, 273-—253. 
Платонђ Кулаковскій: Иллиризмъ. ИзслЪдованіе по исто;іи хорватской 
литтературы періода возрожденія. Варшава. 1894. стр. 204—205. 

Илиризам се много ослањао на српску књи- 
жевност, и Илири су радо и усрдно пружали руке 
Србима. Илирски покрет имао је два узора: с једне 
стране дубровачку, с друге страну нову српску 
књижевност и народну поезију. Познато је колико 
Људевит Гај дугује српским ђацима у Грацу, и 
Вуку Караџићу, Гај који ће се на илирским ма- 
нпФестацијама јављати у »„илирској или србској 
одори.“ Патеса је често прештампавала басне и 
саставе Доситијеве, и словеначки Илирац Урбан 
Јарник хвали „прослављеног нашега илирскога Ана- 
харзиса“ Доситија Обрадовића. „У почетку хрват- | 
скога илирства читало се готово у сваком углу 
„црне школе“ [загребачке католичке семинаријеј 
српски, а напосе списи Вука Караџића, Доситија 
Обрадовића и Рајићева повјест.« Ти исти загре- 
бачки семинаристи 1840 прослављају Видовдан. 
Станко Враз дотле је у том „србизирању“ ишао 
да му је Људевит Вукотиновић писао: „Ти ћеш са 
твојим ултра-сербизирањем сасвим у сербску не- 
кретивост пасти.“ Извесни Илири почињу у лати- 
ницу употребљавати српска слова: 3, Ж, ч, ш; и 
Патлса дотле иде да место савез пише славеносерб- 
ски „сојув.“ Бабукић у својој књизи. Озпогт згостлсе | 
заојапзће патебја ШттзВода, 1836 године, ставља Србе 
на прво место међу Илирима, као главни део њихов. 
Српских елемената у илиризму има толико'да је 
историчар словенских књижевности Пипин могао 
назвати илиризам }западно-српски покрет из три- 
десетих година. “ 

Ма колико да су хрватски Илири призивали 
Србе у своје коло, Срби, који су већ имали своје _ 
књижевности, и који су држали на своје народно 
име, плашили су се Гајевих веза са аустријским 

двором (Аца еѕі рго поЬіѕ“, говорили су Илири) и 
одушевљења хрватског католичког млађег свештен- 
ства, и зато су се одзивали нерадо и слабо. До душе 
било је Илираца и међу Србима: Патге: је сарађивао 
Никола Боројевић, „Илир из Лике“, Петар Јова- 
новић, директор српске гимназије у Новом Саду, 
„Илир из Бачке.“ Теодор Петрановић, уредник 
Орбско- Далматинског Магазина звао се „Илир из 
Далмације“, Димитрије Тирол и Димитрије Исајло- 
вић били су „Илири из Србије“, као што је Анка 


Јеврема Обреновића била „Илиркиња из Србије“ 


Изгледа да је илиризам имао извеснога утицаја и 
на србијанске ђаке у Бечу око 1840. Један од тих 
Срба, Сретен А. Поповић, писао је у својој ста- 
рости,) како су они тада само знали за „славен- 
ство, илирство и братство славенских народа“, 
„летили смо за другима, за Рваћанима... и држасмо 
да је узајамност славенска у Загребу већ готова, 
да је Загреб једина и чиста варош нашка, где се 
нашки говори и твори, од куда нам сунца зраци 
лепше светле.“ Али то је био незнатан број, и, што 
је било главно, најкрупније личности наше онога 
доба, Симо Милутиновић, Јован Ст. Поповић, Бранко 
Радичевић, Јован Суботић, Теодор Павловић, били 
су одсудно против илиризма. 

Њих ништа није убеђивало што је Сава Те- 
келија био 1804 подносио мемоар Наполеонуо осни- 
вању илирске краљевине, и што се Павле Соларић 
1816 године називао „илирофил.“ За Теодора Па- 


вловића Хрвати су били само „Срби западнога за- 


кона“. Јован Суботић, 1837, у Сербском Народном 
Листу, писао је: „Србљин рођен бити пак се Србства 


5) Путовање по Србији, стр. 196—198. 

одрећи јест највећа неблагодарност.“ Борба која. 
се водила између Сербскога Народнога Листа и 
Сербског Летописа с једне стране, и Бач е Виле и 
Србске Пчеле са друге стране, свршила се пуном 
победом чисто српске националистичке струје, про- 
тивне илиризму. 

То много јако националистичко осећање шезде- 
сетих година, отишло је до шовинизма, националне 
надмености и неке врсте мегаломаније. Народност 
је постала идол новога поколења, једини Бог пред 
чијим су олтаром тамњан палили и пред којим су 
ничице падали. Један натпис“ у Лицејци вели: 


Чујте силни вила нова 
Љубав света би јој мати: 
За љубав ће покидати, 
Покидаће... чујте силни! 
Све окове народове, 
Народносш се вила зове. 


Докле се ишло са тим искључивим култом народ- 
ности данас је тешко схватити. Јаков Игњатовић, 
који је у свом основу био ладан човек, и чији 
је национализам знао да се помири са мађарским 
„домољубљем«“, Јаков Игњатовић у свом популарном 
чланку Србин и његова поезија, слика Србина 
тако ружичасто, тако претерано похвално, као да 
је, што рекао песник, писао златним пером ума- 
каним у прах са лептирових крила. Србин је, када 
није „окужен слабијом страном европске цивили- 
зације“, бистар, даровит, јуначан, без премца ма 
на коме пољу. Србин је „племенито и рјеђе ство- 
рење«; Србин носи у себи „сјеме правдољубивости, 
чистог човјечанства и културне силе“; Србин је 
својом племенитом крвљу оплеменио мађарску и 

талијанску аристократију. Та апсолутна надмоћност 
прелази и границе природе: „Кад би какав Фи- 
зполог пазмјерио крв Србина и једнога, који више 
једе кеља и спанаћа, нашао би по свој прилици 
да је српска крв бар у двије трећине тежа и 
оштрија, и тако би крв нпр. од пет милијуна Срба 
претежнија била, него од гдјекојих петнаест ми- 
лијуна‹!... Владимир Јовановић у оваке Формуле 
своди све велике дарове српскога народа: „Чуство 
личне самосталности и части; — уздање у себе; — 


· неустрашивост; — слободан и независан дух, који 


нагиње и слабости, и који је јачи од свију не- 


_ срећа; — живо уображење, које покреће на ју- 


начка дела; — права живост душе, у сагласности 
са слободом умног развитка; — снага ума и врлина 
која претеже над Физичком снагом; победоносно 
чуство истине, поштења и правде; непобедиви на- 
гон народне слободе и независности, који прелази 
у свест о једнакости и о братству свију људи.“') 
Игњатовић наводи једну карактеристичну анегдоту 
која се одиста десила и коју је он често помињао, 
уверен да она добро слика оправдани понос српски. 
У једном повећем друштву био је само један Србин, 
залутао као соко међу вране. „Питају га је ли 
Француз; Србин одговори: „Нешто више.“ „Је ли 
Рус“ — „Није; нешто више.“ Кад послије пога- 
ђају једнако; питају га напослетку је ли Турчин, 
или Кинез? Па кад не могоше погодити, онда га 
замолише, да сам каже шта је, онда се мој Србин 
исправи и намршти, па онда заковрчивши брк, 


__с поносом рече: „ја сам Орбин !«) Слично тако 


1) Основи снаге п величине србске. Нови Сад, 1870, стр. 141. 
2) Даница, 1860. Дјела Јакова Игњатовића, 1. 

нешто осећао је и онај омладински песник, када 
је са најозбиљнијим лицем на свету певао: 


Србин ми отац, Србкиња мати, 
Деда ми беше колена тог, 

И небо само сроске је боје 

У њему горе Србин је Бог! 


Са таквим појмовима о неупоредивим урођеним 
способностима српскога народа ништа није при- 
родније но да се дошло до идеје једне чисто „срп- 
ске културе.“ Наши идеалисти схватали су народ- 
ност онако као што је Жан-Жак Русо,') уочајателни 
Русо“, како су га наши стари око 1820 звали, 
схватао друштво. Као што је велики женевски 
Филозоф држао да је човек од природе добар и 
да га је цивилизација покварила, тако је при- 
родан Србин за наше романтичаре био оличено 
савршенство, којега кужи само трула западна 
цивилизација. И као што је Русо проповедао вра- 
ћање природи и првобитном човечанству, тако су 
наши омладинци истицали идеал: бити што више 
„Србенда“, аутохтон, сиров Србин, без трунке ту- 
ђинштине. Заједно са свима славенофилима, они су 
прихватили, применили и развили Хегелову идеју 
о развитку народности. Немачки Филозоф је тврдио 
да је у једном историјском тренутку само један 
народ представник културе и носилац људског духа, 
да су у ХІХ веку тај изабран народ Немци и да 
се са њима завршава ход људског духа. Славено- 
Фили су логично ишли даље и тврдили ла ту ду- 


1) Русо је био познат и читан у омладинско доба. Даница 1864, 
(стр. 432) јавља да је лицејац Максим Здравковић превео Емила. 1872 
изишао је Емил у преводу Мите Нешковића. Путник, 1862, доноси „Го- 
спођа Ментнон, Фенелоп и Ж. Ж. Русо о женском воспитању “, извод из 
једнога чланка Сен-Марка Жирардена. 

ховну хегемонију прихватају одморни и свежи Сло- 
вени, да њима припада влада у духовном свету, 
и да је њихова култура нешто највише што је 
људски дух створио 





Вук Караџић, — којега би вредело проучити 
као романтичара из немачке школе —, Вук Кара- 
џић, 1849, устаје против одрођене „више класе“, која, 
у својој охолости помишља да се стави изнад народа. 
Као што теоретичар немачког романтизма Вилхелм 

__ Шлегел, тражећи потпуно националну и историјску 
Р драму, вели: „одавна виши слојеви друштва оту- 
|| ђили су се од целине Народа својим претпоставља- 
___њем страних нарави, својом ревношћу да теку страну 
духовну културу, која је рђаво развијен плод из ста- 
___ лене баште,«“') тако за њиме Вук Караџић каже: 
| „што је који богатији и од народа по господству своме 
__ различнији, онај је и у осталом свему од народа 
даље.“ Док се цео образован свет диви умотворима 
нашега народа, „умотворине нашијех ученијех људи 
такове су да им се свак ко их позна мора сми- 
јати и жалити народ што према себи нема уче- 
нијех класа.“ Он помиње да је на Мушицков стих: 





Свјет хвали вишу класу нашег рода, 
Е Ал’ на просту баца срам, 


| одговорио: „Ово је по нашој мисли управо наопако 
С речено (и истинито). Проста класа народа нашега 
(т.ј. она класа која у данашње вријеме народ са- 
ставља) не уступа ни једном од 5 или 6 себи обли- 
жњијех народа ни у разуму ни у поштењу, нити 





1) Рг. Ма лаз Мигко: Пеитасће Етү1йзѕе аиј аіе Апјапде дег рбћта“ 
зећеп Ботаті К. Стал, 1897, 8. 3—4. 


14* 

у каквој другој добродјетељи; а }вынина класса“ 
онакова као што се отхрањује и у каквом стању 
живи ако простијој не чини срамоте, части не чини 
сувише нигдје.«') 

Бранко Радичевић у Путу брани чистоту и 
оригиналност српскога народа од просветитељске 
најезде. Симболична су она три магарета што у 
Србију носе „просвещенів“, у виду: 


Пуно штифла и пуно штифлета 
И шешира бечки и фракова 
Панталона и крути кроглова... 


И он Србијанцима предочава нову опасност која 
им прети, гору од оних које су већ претурили 
преко главе: 


Неће Туре више живе пећи, 

Ни са леђа вама кајше сећи, 

Ни на коље јадне вас набијат' 
Нити ко'цом живе вас пребијат'; 
Ни бацати о гвоздене куке — 
Друге сада вас чекају муке ! 
Друге руке други отров праве 
За вас, браћо, тамо преко Саве! 


Друг и следбеник Бранка Радичевића, Славко 
Златојевић исто тако запомаже: како је капут на- 
грдио „наш гуњ“, а „уштивлетне«“ — „наше опанке.“ 
„Леп је и капут и штивле су лепе, али нам најпре 
опоганише народну душу.“ 

Али теорија те српске културе израђује се 
у омладинско доба. Европа омладинцима изгледа 
ниска, бедна, трула, достојна само презирања. Као 
Петар Прерадовић што је певао: 





5) Ковчежић І. У Бечу, 1849, стр. 18—15. 





ИК. „и ска,  Сожаљба 


ка 





ОМЛАДИНА И ЊЕНА КЊИЖЕВНОСТ ~ 213 





Запад гине, труне, куња, 
Живот му је лош, 

\ истоку сто је муња 

У животу још, 


тако и наши имају оштрих речи за „трули запад“ 
и пуно вере у врлине „српске културе.“ Омладин- 
ски песници, као Бура Јакшић, узвикивали су: 


А Јевропа!... 
Трулеж стари... Створ наказан... 


И до миле воље понавља се стих из Дон-Жууана, 
у преводу Лазе Костића: 


Не траж'те спаса на запад, 
Тим светом влада грошићар... 


Али теоретичари омладине покушавали су да сведу 
у систем те збуњене идеје. Тај је посао предузео 
Владимир Јовановић који је, што је занимљива 


противречност, у исти мах био уносплац западних 
идеја либерализма и демократије. 


У своме првом предавању на Великој Школи!) 
он полази од тврђења у које се не сме посумњати, 
да Запад показује све знаке разврата и трулежи, 
да Словени представљају одморне и свеже снаге 
човечанства, младост и наду његову, да су они 
„надежда европске будућности“, да је њима досу- 
ђена велика историјска улога да изведу „препо- 
рођај човечанства.“ А од свију словенских народа 


„Руси су највише дужни, а од Орба се односно нај- 


више очекује.“ Срби, дакле, треба да су свесни 


2) За слободу и народ. Нови Сад, 1868. стр. 13. Приступно пре- 
давање науке о народној привреди у Великој Школи у Београду. 

те историјске улоге препородитеља трулог запада 
и спаситеља гњилог човечанства. Ради тога, они 
прво треба да буду Срби, што чистији Срби, без 
икаквих страних примеса. Све што је добро у срп- 
ском народу, то му је од природе; све што је рђаво, 
то је »туђински дух“, „страни утицај“: » Само под 
утицајем страних цивилизација“ могла се »овде и 
онде изопачити природа данашњега Србина. «)' 


И пошав са тога гледишта да је једини спас и 
српскога народа и човечанства у што бољем чувању 
српске културе“, Јовановић у једној књизи упуће- 
ној младежи на којој Србство остаје, и Србенди кога 
гусле буде“, велича патријархалне врлине Србинове, 
његов народни живот, и без милости удара на све 
што је страно, све туђинске „Форме“ и „копирања“ 
са. стране.) Он уздиже старо добро доба задруга, 
сабора, моба и гусала. Он уздише што се данас 
дотерало дотле „уда се без зазора грди као „про- 
стачко“, »„гејачко“, „паорско“, „грмаљско“, .шу- 
мадинско“, као „лоше све што је наше“, а да се 
уздиже као „нобл“, „Фајин <, „отмијено и господско“ 
све што је туђе. Цело српско друштво он дели на 
оне који представљају туђинштину и трулеж, „Ца- 


риградлије«“, „Русомане“, „Швабе“, „Паризлије“, 
једном речју на „готоване“, и на људе народне, 
корисне, идеалне, — „Србенде.“ 


Иста та начела находе се изражена у изјави, 
којом је српско ђачко друштво Завера у Минхену, 
1866, објавило свој живот целој Омладини и на- 
роду. Завера тврди да је државни облик пролазан 
а да је народ вечит; да се политички народи ра- 





1) Србин и Србкиња такви какви су. Матица, 1867—1868. 
2) Србенда и готован. Беседа. Нови Сад, 1864. стр. 3—5. 

спадају, а да „Физички народи“ живе и развијају 
се. Ни култура не даје право ни једном народу, 
да господари над другим. Сваки је народ свој 
„културтрегер“, сваки народ има своју културу, 
и што је једном народу културно, може другом да 
буде пропаст. С тога „Завера“ жели: да се „народ 
србски отресе свију туђих облика, који су му са 
стране силом наметнути, и да што пре усвоји старе 
наше народне врлине, као простоту нарави и оби- 
чаја, неодступање од народних особина и љубав 
` к слободи.“ А у озбиљним часовима које српски 
народ преживљује, Завера се свечано заветује да 
ће до последњег даха свога радити „на делу сло- 
боде и јединства народног и оснивања српске на- 
родне културе.“ 

Ти гласови повике на Запад и уверења у иде- 
алну чистоту српских народних особина сваки час се 
сусрећу у списима и беседама омладинским. Владан 
Ђорђевић, у својој новели Роса,') грми на „поква- 
рени Запад“, тако „пун порока“, на то велико 
»море неваљалства“, које се излива својим прља- 
вим таласима да поплави усвету земљу“ српску, 
„колевку свега што је лепо и узвишено.“ Сам ре- 
Форматор Љубен Каравелов, у својој критичкој 
причи Је ли крива судбина“), жали се како у Бео- 
граду „господска цивилизација бечка већ је устала 
да подсече крила старим обичајима и обредима.“ 
На пронично питање „доктора радикалца“ Дра- 
гише Станојевића, где је та „српска наука“, ли- 
· берална и омладинска Србија, узвикнула је: „Ено 
је у животу нашега народа; ено је у саборима и 





ђ) Даница, 1861. 
2) Матица, 1868—1869. 

жупанијама, ено је у пословицама и песмама срп- 
ским, ено је у Марку Краљевићу и Обилићу, Син- 
ђелићу и Ајдук-Вељку.«“ | 

И за све време тога романтичнога национа- 
лизма, влада права манија за национализовањем 
свега и свачега, посрбљавањем свега што се дало 
посрбљавати. Као што је Аксаков, као спољну 
ознаку свога руског народњаштва, носио кафтан. 
и мурмолку на глави, тако наши сматрају Фес као 
знак свога србовања. Вук Караџић свој национални. 
Фес није ни у цркви скидао, Бранко Радичевић је 
остајао у кући са Фесом на глави и дугим турским 
чибуком у руци. Људевит Штур је пролазио ули- 
цама пожунским такође са Фесом на глави. „Сад је 
то, дабоме, ситница, прича Јован Илић,!) а онда 
је била голема крупница, или ка' шта Чубро рекао, 
„великачка маленкост“ — видни знак борбе удру- 
женог Словенства против културе швабеће“ Ђуро 
Даничић је једнога дана бануо у уредништво Серб- 
ског Народног Листа у пуном херцеговачком оделу. 
Светозар Милетић је у Буни носио сељачко одело, 
а за време омладинског покрета, на скупштине зе 
долазило у опаклијама. Омладинци на игранке до- 
лазе и играју без рукавица, на велико незадовољ- 
ство младих играчица у белом оделу. Београдски 
лицејци су се заветовали да ће целога века но- 
сити само опанке, а стари Београђани још се се- 
ћају ондашњих омладинаца који су пролазили Го- 
сподском улицом са кабаницом на леђима и Фрулом 
ва појасом. 


Омладина хоће да унесе национализам и у 
обичан живот, у свеколике односе, Формуле учти- 


7) Некоја о Бранку, Брпнково Коло, 1896, стр. 79. 





ъ=. 

рости и дневне поздраве. Официр Јован Драгаше- 
вић на једној „беседи“ у Београду, 1867, устаје 
на ословљавање са „господин“, јер: „према речи 
господин“ замишља се друга „слуга“; а Срби када 
поздрављају један другог не износе одношај го- 
сподина и слуге, него одношај сродника, што је 
на сваки начин јаче, боље и племенитије. Ми, 
место »господине“, кажемо стриче, течо, чико, 
стрина, тетка, брате, сестро, ит. д.“ И чланови 
Омладине укидају ту ненародну титулу, и ословља- 
вају са „брате“ и „сестро“, „брате Србине“, „сестро 
Срикињо. 

Исто тако, посрбљују се имена. На крају ХУШ 
века, српска Црква је била противна народним 
именима и наређивала да се деци дају само ка- 
лендарска имена. 1798 епископ Павле Кенђелац 
био је упутио конзисториалну окружницу свеште- 
ницима темишварске епархије, где им забрањује 
да деци дају имена као Ружа, Санда, иван, која 
су остала из „старих идолопоклонических времена“ 
и којих нема у црквеним књигама. Милован Видако- 
вић је народна имена одомаћио у српском народу, 
а већ 1828 штампао је Јован Пачић списак сло- 
венских имена. Од четрдесетих година почело се 
у велико са посрбљавањем имена. Тимотије Ата- 
нацковић постаје Богобој Атанацковић, Алексије 
Радичевић, — Бранко Радичевић, Ђорђе Поповић — 
Ђуро Даничић, Димитрије Петровић — Славко Зла- 
тојевић. 1861 године у Световиду, лознички прота 
Игњат Васић, отац младог песника Владимира Ва- 
 сића, штампа Збир српских мушких а женских 
имена. У то доба, међу Србима је било многих ту- 





ђинских имена, — две врло активне омладинке звале 
су се Етелка Рајић и Тереска Берић, — и зато се живо 

ради на посрбљавању имена. Коста Новаковић. 
постаје Стојан Новаковић, Коста Бошковић — Ста- 
ноје Бошковић, Јован Грчки — Јован Грчић-Миленко. 
Тако се Александар Сандић једно време звао Бранко 
Сандић, као што је Хипократ Ђорђевић постао Вла- 
дан Ђорђевић, Јанићије Кујунџић — Милан Кујун- 
џић, Аранђео Милошевић — Раша Милошевић. Ко 
се зове Борђе постаје Ђурђе или Борђије, коме је 
име Димитрије мења га у Дмитар, а неки чак иу Гми- 
тар! Псеудоними су исто тако српски: Милан Берић 
је Родољуб Србић, Ђорђе Бугарски — Милољуб, 
Милан Андрић — Миодраг, Милан Костић — Милко. 
Један скупљач народних умотворина по омладин- 
ским листовима зове се наизменично: Манојло Хр- 
ваћанин, Мојо Хрваћанин, Мојица Хрваћанин, Мо- | 
јица Хрваћанин — Србенда, Мојица Хрваћанин — 
Србендић! | 

Посрбљава се свуда, где се стигне и шта се 
стигне. Змај прича како је Павле Стаматовић, који 
је Сегедин звао »„Соједин“, 1852, у Бечу, пред 
српским ђацима, читао Фирму Збеіп са »Отејин.‹ ! 
Емил Чакра у Словенци посрбљавао је календар: ја- 


нуар је сечен, Фебруар — љути, март — брезен, 
април — цветен, мај — травен, јун — червен, јул. 
— жар, август — серпен, септембар — врезен, _ 
октобар — паздерник, новембар — листопад, де- 

цембар — студен.') Омладински календар за 1868 


препоручује Србима и њиховој патриотској пажњи 
„српске свеце“: Светог Саву, архиепископа Арсе- 
нија І, Саву П, Јевстатија І, Јанићија І, Василија 
Острошког, Петра І Цетињског, Јанићија од мана- 

# 


1) Словенка, 1860, књ. І, стр. 64. 

ира Девича, Стефана Пиперског, РОР Кратовца 
ИЕ није Ждребаничког. 

У књижевност улази у моду посрбљавања. 
Личности у преведеним приповеткама и романима 
носе најзвучнија имена српска. Молиеров Воитдеојв 
детшћотте, у Даници за 1861, постаје Бонтонирани 
та. Антоније Хаџић посрбљава приче Мавра 
Јокајија. Приповетка Христифора Шмита Вова ооп 
Татпетђитд постаје Ружица од Јелограда. 
| У том добу опште национализације, и музика 
"се национализује. И тај посао предузимају два 
Омладинца, Корнелије Станковић, друг младих људи 
око Преоднице и Јован Пачу, члан Слободе у По- 
жуну. Станковић, који је почео компоновањем пе- 
сама Гетеа и Шилера, одаје се на српску црквену 
гузику, и приређује у Бечу један концерат срп- 
_ ске духовне музике, који изгледа да је имао успеха. 
У позиву на претплату на своје Православно цр- 
квено појање у србскога народа.' „Ма који народни 
_ продукт само онда има праве своје вредности као 
народни, ако се сачува неповређен, ако му се са- 
чува карактер његов.“ Он обилази српске крајеве, 
__бележи народне мелодије, ставља у ноте многе 
народне и уметничке песме, као Калопере Перо, 
(Сунце јарко, Цар везира на диван позива, Устај, 
устај, Србине, Радо иде Србин у војнике, Што се 
(оре мисли моје, итд. уОн нам је, вели један његов 
биограф, у многим породицама које мислисмо да 

смо изгубили, изнова одомаћио српску песму и 
« рпску игру.“ И зато је његова рана смрт, 1864 
| године, у омладинским и патриотским круговима 
означена као један националан губитак. 

КЊ. 


1 7 
ка 


') Јавор, 1862, стр. 47 — 45. 

У опщте узев, национализам је био главна 
нота наше романтике, и то је било најјаче и нај- 
општије осећање наших нараштаја од 1849 па до 
1870 године. У колико се измицало временом, то 
националистичко осећање било је све јаче и искљу- 
чивије. Поколење које је улетело у живот 1818, 
васпитано Коларом и Штуром, било је готово више 
„славјанско“ но српско. Поколење од шездесетих 
година сачувало је то осећање словенске солидар- 
ности, веру да је Словенима суђено да обнове за- 
морену цивилизацију и да будућност припада њима, 
али оно се у првом реду осећало српско па посде сло- 
венско. Изнад српске народности омладинци ништа 
_друго не стављају, и не могу ићи даље од једног 
реторског национализма, доброг за тираде и ефекте. 
Чак ни они што су прожети хуманитарним и де- 
мократским идејама, племенитим сновима о братству 
народа, миру међу људима, о „Сједињеним Европ- 
ским Државама“, ни они нису ништа стављали 
изнад начела народности, Стара Вукова Формула, 
којој су они дали искључив национални смисао, 
„Срби сви и свуда“, била је цео вимвол њи- 
хове вере. 

ГЛАВА ХІҮ. 
Велико Српетво 
Спремање и надање. — Ослобођење народности у Европи. 
— Патриотско нестрпљење. — Велико-српска поезија. — 
ња на Турке. — Култ Црне Горе. — „Кипеће оду- 
шевљење. — Буђење из сна. 


—-—Ф-_. 


Нараштај од шездезетих година тврдо је ве- 
ровао да је куцнуо извесни час“, и да је њему 
досуђено да изврши Уједињење раскомаданога 
Српства, „од Вршачке Куле до Јадранскога Мора“, 
по једној омиљеној Формули из онога доба. Свима 
_њима то је изгледала природна, неизбежна ствар, 
"у коју је мало ко смео и посумњати. 

| ХІХ век отпочет је ослобођењем једног знатног 
_ дела српског народа. Ослобођење Србије изгле- 
изгледало је српским духовима не само као осло- 
бођење београдскога пашалука, него као почетак 
ослобођења целога Српства. Педесетих година Љу- 
 бомир П. Ненадовић пева у Шумадинци: 


= 


Сад имамо три Србије, 

Све три срећне, све три славне, 
Кнежевину и Војводство 

И стрмени Горе Чарне. 

"Оно што се извело у Србији требало је да се из- 
веде и у Босни и Херцеговини, а само мали појас 
теослобођене српске земље раздваја Србију и Црну 
Тору. Чести устанци у Босни и Херцеговини, на- 
рочито устанак Луке Вукаловића, 1862, који је био 
»лектризовао цео српски народ, чак и устанак Кри- 
вошија у Боци Которској 1869, честа ратовања п 
непрестана четовања Црне Горе противу Турске п 
мухамеданаца, све им је то говорило да треба само 

једна варница па да се све то запали, једна ре 
из Београда или Цетиња, или једно решење омла 
динске скупштине. 

Не само Омладина, но обе српске владе, и } 
Београду и на Цетињу, воде ту револуционарне 
политику. Кнез Михаило био је сасвим у тим пде 
јама, оружао Србију и спремао је да сваки ча 
могне поћи, одржавао везе не само са српским ро 
дољубима из свију крајева, но и са незадовољни 
цима, из свију балканских земаља, радећи на једном 
општем народном покрету на европском југо-истокуз 
Патриоти су сматрали као да он понова почиње! 
посао који је Немања пре неколико векова извео 
и Стеван Влад. Каћански певао га је као Арханђела) 
са пламеним мачем спасења у руци, који носи сло 
боду преко Дрине, Јавора и Тимока. И млади кне 
Никола био је задахнут истим идејама, са кнезом 
Михаилом био је спојио тајан уговор о заједничком 
раду на народном ослобођењу, и као Драго Драз 
говић, у календару Орлићу за 1867 певао: 





право 


Онамо, 'намо, за брда она 

Милошев кажу пребива гроб! 
Онамо!... покој добићу души 
Кад Србин више не буде роб. 


рь ЧРНРЧОрЕЦИИРЧЦИА һа 


4 


Опште европске прилике биле су такве да је 
поколење од 1860 могло тврдо веровати да је ује- 
дињење и ослобођење српскога народа једно пиж 
тање времена. Од 1815 до 1848 Европа је видила 
мало потреса и ратова: неколико нули | 
похода, неколико пограничних чарки, и то је било 
све. Али за доба од 1848 до 1870 водило се пет 
озбиљних ратова, од којих некоји иду у најљуће 
и најсудбоносније које је модерна Европа видела: 

ат на Криму 1854, рат у Италији 1859, данско- 
руски рат 1864, пруско-аустријски 1866, и најзад 
трашни Француско-немачки рат 1870. Немачка, која 
је у почетку ХІХ века била потлачена, раскомадана 
и завађена, ујелинила се у једино моћно немачко 
царство, и Вилхелм 1 прогласио се у Версаљу за 
цара Немачке. Италија, која је на бечком конгресу 
била само један „географски појам“, и чију су 
смрт песници били опевали, васкрсла је из пепела 
и постала слободна и уједињена. Мађари, за које 
ве после 1848 држало да су потпуно сатрвени, и 
да никада неће више дићи главе, принудили су 
__Аустрију на попуштања и дошли су до полу-незави- 
__сности која је с дана на дан бивала све већа. Што су 
Е други извели, зашто не би могао и српски народ, 
` који исто толико има љубави за слободу и воље 
да гине за њу? У Сну на јави, 1869, певао је 
_ Јован Суботић: 







Српска нада, то је вечна правда, 
$ + А та правда никад не умире; 
4 А будућност српска није друго 
З Нег слобода свакога народа, 
Што сад управ из гроба се диже, 
Нити има, силе на свијету 
= Да је опет натраг у гроб спрати. 
ЈЕ. Зар нечујеш громовиту трубу 
4 Што пробуди Италију красну ? 
Ф Зар нечујеш песму од громова 
: Која буди Германију дичну 2 
Та ће песма и Балкан потрести, 
И Србију дићи Душанову. 
, Бог је с нама; с нама дух је света: 
С Богом људи оштро напред јуре, 
А дух света доводи Кавуре! 


И сви су они нестрпљиви. Шта се чека? Што 
„се не полази! Њима изгледа да је српска свест 


~ 
М 
ч 

продрла у све крајеве и у све слојеве, да је дело 
легалне пропаганде, мирног продирања у духовима, 
пзвршено. Најмањи знак тога буђења народне свести 
њима изгледа као да је све зрело п готово. Ено и 
католици се почињу осећати као Срби! 1849 Ри- 
ђтостлћ пише о „Србима западне вјере.“ Петар 
Класановић, католик у Руми, оставља Матици 
Српској 6000 Форината за васпитање српских ђака 
„грчкога закона.“ Од 1866 год. новосадски ро- 
дољуби почињу националну агитацију међу Бу- 
њевцима.') Омладина подржава Випјерасће 1 зовасКе 
поглте, које у Калачи издају два буњевачка ро- 
дољуба Амброз Шарчевић и Иван Антуновић, про- 
поведајући заједнички рад са Србима. Две трећине 
претплатника тих новина су Срби омладинци. На 
крајњем југу српском јављају се знаци живота. 
У Скопљу, 1851, домородци, сопственом иниција- 
тивом, отварају српску школу. У Призрену, 1871, 
отвара се српска штампарија, где се штампа лист 
Призрен, на српском и турском језику. Наречито 
Босна и Херцеговина, срж земаља српских, више 
су но зреле. Са поносом се наводи Саали-ефен- 
дија, родом из Чајнича, писар вакупских добара, 
у Сарајеву, који, !867, издаје у Сарајеву календар, 
штампан ћирилицом и испуњен народним песмама. 
Српски дух толико је јак да босански вевир до- 
пушта да се за српске босанске школе без икакве 
промене, могу прештампавати школске књиге из 
Србије, и од 1866 у Сарајеву изилази Босански 
Бјесник, званичан лист, са књижевним прилогом 
Босна, обоје на српском и турском језику. 1868, 





1) О тој акцији, нештампан рукопис Боре Поповића: Бачки Бу- 
њевци и Шокци, стр. 9—15. 

"Србија јавља да јадан »учен и честит српски све- 
_штеник преводи Коран на српски“, а Вила пред- 
лаже да Уједињена Омладина Српска изда тај 
превод: она би тим путем најјасније показала 
_ своје мишљење о својој истурченој браћи.““) Пи- 
_ тање ослобођења Босне и Херцеговине изгледало 
је питање не неколико година, него питање неко- 
лико месеца. Омладинској скупштини 1867 Срби 
Сарајевци из Брода телеграфски честитају и траже 
да се идућа омладинска скупштина одржи у Са- 
зајеву ! 

С Шесете године биће испуњене тим уверењем · 
да је све зрело, да од речи треба прићи к делу, 
и сасвим ући у револуцију. Буни се при помисли 
да Србија пуних педесет година није ратовала, и 
да тако рђа у „блатомиру“! Зар Србија да ћути, 
_она иста Србија која се прва дигла на Балкану, 
п ослободила се сопственим напорима, без туђе по- 
моћи? Лаза Костић, 1863, пева: 





Ох! ал’ већ опет година 
И опет једна доб, 

И туђег још господина 
Господски служи роб. 


Млада Србадија значајно констатује: „Још само 
18 година до пет векова нашег ропства!“ Дело 
ослобођења. изгледа просто и лако. Турска је 
"трула. и слаба, излаже Владимир Јовановић у бро- 


2) У опште, Босна је била Омладини најдража српска покрајина. Ма- 
Ћедонија није улазила у омладински програм. У Матици Љубен Каравелов 
товори о Нишу као бугарском месту. А Утјешеновић, у Недјељку, по- 
миње и бугарско место не само мерица нои убица Ниш на нра , 


о а лани АЫ 

шури Српски народ и источно питање. Она нема 
више од 370.000 војника. У часу општега устанка, 
она би могла бацити на Србе 100.000 људи, 80.000 
противу Грка, 60.000 противу Бугара, 80.000 треба 
јој као градска посада, а за резерву јој не остаје 
више од 50.000. А сама Србија има 100.000 људи, 
Црна Гора и Херцеговина могу да крену 160.000 
„опитних војника“, и када се томе још дода 80.000 
Босанаца, Албанаца и Старо-Србијанаца, онда сам 
српски народ може да изведе на бојиште 320.000 
одушевљених и спремних бораца и љутих косов- 
ских осветника! А ван сваке је сумње да је 50.000 
српских витезова довољно да сатре 100.000 гњилих 
Турака! Срби би се на тај начин без велике муке 
ослободили и ујединили, и као што је један Бог. 
на небу тако би био један српски народ на земљи 
Грци би као од шале заузели Епир и Тесалију, а 
^,000.000 Бугара дошли би исто тако до слободе. 
Вековни проблем био би брзо и радикално решен 
и робовање под Турцима постало би само један 
ружан и мрачан сан прошлости. 

Поезија се чини одјек тих поетских надања. 
Змај предвиђа наступање доба слободе, зна да после 
Голготе долази Васкрс, и већ види како се ведри 


... Она дуга, 
Она српска ноћ. 


Сви колико их има што певају закликтали су слободи 
која долази. Многе наше патриотске химне из тога 
су доба. 1862 Ђура Јакшић написао је Надајте 
браћо, а 1863 Владимир Васић Што ћутиш, ћутиш 
Србине тужни! Љубомир П. Ненадовић, у попу- 
ларној Снази народа, једној, од најбољих песама 
својих, пева: 

Устај Марко, гони Турке, 
Сиротињи бриши сузе... 
Сад је снажно српско племе! 
Устанку је дошло време 
Устај, устај горе Марко! 
Родило се сунце јарко, 

Да осветиш ти Косово, 

И подигнеш царство ново. 





Огњеслав Утјешеновић Острожински, аустријски 
чиновник али велики српски родољуб, узвикује: 


Тко је витез, тко ли добар јунак, 
Нека паше бритку сабљу своју. 
Наста ора, ваља војевати 

За крст часни и слободу златну. 
НК ара. -ора -. оба... рра. 
Ора... ора... на ноге јуначке! 


1867 године та ратоборност достиже свој врхунац. 
У Омладини је незадовољство са српском владом 
која изгледа неодлучна, и Змај се подсмева „бео- 
градским бакама“ и њиховом кунктаторском и 
плашљивачком : „на пролеће.“ У Застави, кнез Ми- 
хаило назван је „турским пандуром.“ А 1871 године, 
Ђура Јакшић пева Бојну песму: 


Шта ће нам овај мир 
Овај блатомир 

2 Зар није боље борба и крв и нож 
И крвав онај пир? 


На оружје! 

Србин је јунак, јунак је гром: 
Смрскаће теме душману свом. 
На оружје! На оружје! 


_У Аустрији, бар у омладинским круговима, нема 
више лоајалности према династији. Почетком шез- 


15" 

десетих година у Војводини, у интимним друштвима, 
не пева се више, као 1848: 


Кад зажели светли Цар, 
У смрт скаче граничар! 
него: 


Кад зажели светли Кнез, 
У смрт скаче Срб-витез ! 


Закон о штампи, цензура, и у Аустрији и Ср- 
бији нису допуштали да се даје писменога израза 
тим осећањима. Али у толико се више исказивала 
мржња на вековнога непријатеља, „Мују“, „азијску 
кугу“, „турскога скота“, и како се још Турци нису 
називали. Цела поколења су одгајивана у тој мржњи 
на освајача који је уништио српски државни живот 
и за неколико векова бацио у назад српски народ. 
Турска насиља у Босни и Херцеговини — о Старој 
Србији и Маћедонији се тада мало знало и водило 
рачуна, — страдања српскога становништва, чести 
народни устанци, све је то повећавало ту безу- 
словну мржњу. Јаков Игњатовић прича') како је 
као дете, читајући Светислава и Милеву и Бој на 
Косову, постао занесен непријатељ Турака „Више 
пута сам у љутини доњака у мађарским картама 
који представља Турчина тако злоставио, да сам 
му чиодом очи, врат и трбух избо.“ 

Књижевност онога доба пуна је те мржње. 
Што год је било црних боја њима су се сликали 
Турци, и није било порока и злочина који се нису 
њима придавали. Један од приповедачких ефеката 
био је како хајдуци ноћу ударају на бегове дворе, 
лепу заробљену Српкињу спасу, а Турке сагору у 





') Дјела Јакова Игњатовића, Нови Сад, 1874, І, стр. 234. 

пламену, или како српски осветник из танке ше- 
сшане скида хоџу с минарета. Мита Поповић, у 
_наивним и рђавим стиховима пева ту аксиому 
| омладинску: 


Да се Србин 
Са Турчином 
Не може да слаже, 
Тако мислим, 
То не треба 
Нико да вам каже. 


& 
у 


Љубомир П. Ненадовић је, у име целога свога доба, 
проклињао Турчина: 







Проклет, проклет био од века до века, 
роклета ти била мати и колевка 
Проклет био и хлеб који тебе храни, 
Проклет онај светац који тебе брани, 
Проклет зрак месеца који тебе греје 
Проклет онај ветрић који теби вејеј 
Проклета нек' буде она капља воде 
Која жеђ ти гаси и низ грло оде! 


Омладински песници су канибалски расположени 
према Турцима. Један од њих нам прича како се 
нада да у великој сечи и истребљивању Турака 
„ниједан душман “ неће „остати жив.“ А други нам 
"прича шта осећа Србин кад види турског „скота“: 


А када Србин 
Опази крви 
Душмана свог ће 
Зуби да смрви! 
Таки је Србин 
Кад види крви 

После мржње на реду су симпатије. Једна ка- 
рактеристична ствар за идеје и за душевно распо- 
ложење оба омладинска нараштаја, и оног од 1848 
и оног од 1860, јесте њихова безмерна љубав према 
Црној Гори. 1850 изилази Милорада Медаковића _ 
Повђстница Црне Горе, одъ найстаріегъ времена до 
1830 год., а 1856 Исторія Црне Горе од Д. Мила- 
ковића. Српски родољуби онога времена непра- · 
вични су према Србији, која им је изгледала су- 
више мирна, обична у њеном прозаичном раду и 
тихом напретку. Њихове романтичарске симпатије 
ишле су поетској, кршној Црној Гори, увек под 
оружјем, увек у бојевима. 


Оро гњездо врх тимора вије, 
Јер слободе у равници није, 


како је певао Иван Мажуранић у Смрти Смаил- 
аге Ченгића. Легендарна Црна Гора никада није 
плаћала порез Турцима, а Србија га још увек 
плаћа ; Црна Гора не престаје ратовати са вековним 
крвником, а Србија ћути и трпи већ педесет го- 
дина, и на њеним градовима вије се застава са мрским 
полумесецом. У Црној Гори, владар пева како је 
дошао час да се гони азијска „куга“ с „огњишта 
милог“, у Србији правитељствени песник Матија 
Бан пева оде Султану „просветитељу Истока.“ 

Сви наши романтични песници у дитирамбима 
певали су Црну Гору, романтичну по својим иде- 
ализованим јунацима. 


Високе планине привлаче песнике 
Свију догађаја најбоље веснике 


како је певао Љубомир П. Ненадовић Лази Костићу. 
Босанац Симо Милутиновић, Србијанац Љубомир 

П. Ненадовић, Војвођани Змај Јован Јовановић и 
Лаза Костић, Далматинац Јован Сундечић живели 
су у Црној Гори. 

Сима Милутиновић, учитељ Владике Рада, пот- 
писивао се са Ч. Ч. Ч.: „Чубро Чојковић Черно- 
горац“, и када се вратио у Србију био је неисцрпан 
у причама о Црној Гори и њеним лепотама и ју- 
наштвима. „Без тога Симиног казивања, прича Не- 
надовић, у својим Писмима о Црногорцима, може 
бити ја не бих нигда пожелео видети Црну Гору.“ 
Бранко Радичевић је певао у Бачком растанку 


Црногорче, царе мали! 
а у Путу: 
Црна Горо, поносито стење, 
· _ Круне српске ти драго камење... 


После 1848, дошле су црногорске борбе са 
Омер-пашом, бојеви Кнеза Данила, победа на Гра- 
ховом Лазу, и углед Црне Горе још је силније био 
одскочио у очима српскога народа, нарочито у Вој- 
водини, која је и у политици и у књижевности 
давала тон. Одушевљење за Црну Гору било је 
толико да је њен најзанесенији обожавалац по- 
стао један шумадијски коленовић, унук једнога 
јунака који је био прва жртва слободе у Србији, 
син једнога од оних људи који су из пепела дигли 
Србију. Љубомир П. Ненадовић је певао: 

Црна Горо света, зоро нашег дана, 
Царевино српска без турског фермана... 


И он, рођак српскога кнеза Александра Карађор- 


ђевића, певао је кнезу Данилу: 


Ти си нам, кнеже, утеха цигла 
После Лазара први си ти. 

Ненадовић је у три маха, и то на подужа времена, 
боравио у Црној Гори, и изгледа да се нигде није 
боље осећао но у тој својој отаџбини по избору. 
„Моја је душа била умрла, говорио је он, а овде 
сам опет оживио.“ За неких педесет година он ће 
певати јунаштво и славу Црне Горе. Његов писма 
О Црногорцима јесу оно што је најтоплије, нај- 
лепше и најпохвалније о Црној Гори написано на 
српском језику. Није било похвале којом он није 
вакитио своје јунаке. Ловћен му је „српски Арарат“ 
где се зауставио ковчег слободе српске; мала Црна 
Гора је Давид, који је победио Голијата, турску 
. Царевину. 

Сви песници наши из тих година певади су 
о Црној Гори и у томе тону. Стеван В. Каћански 
испевао је Граов-Лаз, једну од најлепших песама 
тога доба, коју је 1864 довршио Лаза Костић. Ђура 
Јакшић је 1862 написао познату песму Црногорац 
Црногорки : 


Ране моје љуто тиште, 
Мила моја Црногорко... 


као што ће мало доцније написати Јелисавету кне- 
гињу црногорску. Максим Црнојевић Лазе Костића 
још је једна знатнија српска драма из црногорске 
прошлости. Др. Михаило Полит Десанчић пише у 
своје доба радо читану Вереницу Црногорску. 

Слога, забавник за 1862 годину, који је у 
Новом Саду издао и уредио Емил Чакра носе овај 
епитаф : 


Све крију облаци 
Ништа видет' није, 
Само Црна Гора 

У свјетлости сије. 
Там' ће пући зора, 
Виде јој се траци. 
























Јаков Игњатовић 1862 пише Црногорство,') где у 
похвалама Црне Горе превазилази и самога Нена- 
довића. Како он вели, по Црној Гори су некада 
становали јелински и римски богови; ту је Јупи- 
тер гиганте победио, ту је Нептун своје „узапћене 
ветрове“ држао, на тим је стенама Марс свој мач 
оштрио. Црна Гора није земља као друга земља; 
` Црногорци су већи од Шпартанаца, они су победиоци 
и самога Наполеона; они нису људи као други људи. 
Црногорство је есенција Српства, „чисто србство“; 
Црногорац је „калем Србства,“ 

Око 1860 и 1862 тај култ Црне Горе отишао 
је до врхунца. У свима рукама била је књига Ми- 
лорада Медаковића Иїивот и обичаји Црногораца, 
која је изишла 1860 године. Име великог војводе 
_ Мирка било је на свима устима. „То име споми- 
њало се свуда и дању и ноћу у свима српским 
круговима, у свима друштвима, при састанцима, 
забавама и разговору, а особито дечјим ратоборним 
играма<““)] Када је 1863 Војвода Мирко дошао у 
Беч, српски ђаци отишли су сви да га поздраве. 
После беседа настало је грљење и љубљење, по 
лицу, по рукама, по оделу, опште обливање су- 
зама радости и одушевљења. 


Никада плима српског осећања и велико-срп- 
ских идеала није достизала толику висину. Даница, 
"у своме извештају са Текелијине прославе у Но- 
воме Саду, наводи ове карактеристичне речи: »У 


!) Словенка, 1862. 
2) Мита Нешковић: Бабиње. Зора, 1899, стр. 114. 

моментима кад је народ сам у кипећем одушевљењу 
полетио у појезију, не треба му још поезије доли- 
вати каквом песмом, у којој ће бити зрачна осе- 
ћања, дубоке туге или сјајне идеје, њему је доста 
ако му се и у песми спомену речи: Срб — Срб- 
ство — мач — бој — крв — Босна — Вукаловић.“ 

Кипеће одушевљење! то је одиста реч за то 
усколебано доба и за те устрептале људе, и она 
сасвим обележава ону егзалтацију националног 
осећања, оно опијање речима, онај пароксизам па- 
триотизма, оно будно сневање слободе и ујединења 
српског. Ти људи су речи узимали за дела, држали 
да хтети значи моћи, и као деца пружали руке 
да ухвате месец. 

Стварност је дошла да са жалосном брутал- 
ношћу побије све те сањарије. Те идеје око 1876 
и 1877 из ђачких дружина и омладинских листова 
попеле се у министарске савете и тајне скуп- 
штинске седнице. Али, 1876, Плевна, Сан-Стефански 
Уговор, Берлински Конгрес, окупација Босне и 
Херцеговине, доцније Сливница, учинили су дубок 
утисак на егзалтоване српске душе. Већ 1878, 
Медо Пуцић је певао: | 


Пјесник лаж је, пјесма сан, 
Пјесник луда, пјесник пјан! 
Наше славе друго није 

Но ко прије 

Болешљиве маштаније. 





ђ Даница. 1861, стр. 368. 

ГЛАВА ХУ 
Омладина и Западна Демократија, 


Идеје од 1848 код Срба — Тињање слободних идеја у пе- 
десетим годинама. — Мацини, „Млада Европа“ и „Млада 
Италија“ — Утицај талијанског покрета на Србе, и везе 
Мацинија са Омладином. Мацини и Источно Шитање. — 
„Лига Мира и Слободе“ и Омладина. — Француски ре- 
публиканци. Едуард Лабуле. Виктор Иго. Емилио Кастелар. 


..-Ф--—— 


Омладински покрет, поред свега „славјанског“ 
. и националистичког карактера, поред свих химера 
о националној култури и „српском духу“, имао 
је нешто што га је везивало за општи либерални 
покрет у Европи. Четрдесет Осма имала је у Фран- 
цуској политички и социјални карактер; код поти- 
штених народа, Талијана, Мађара, Срба, добила 
је национално обележје, али са већим и мањим 
дометцима либерализма. И исто онако као што се 
у Италији и Мађарској борила за ослобођење на- 
родности и стварање једне националне републике, 
исто су тако млађи људи међу Србима поздравили 
велику европску револуцију као васкрс целога 
рода људског, као подмлађивање целога човечан- 
ства, и позивали српски народ да се ухвати у коло 
слободом измирених и сједињених народа. „Позор 
на слободу, једнакост и братство, ако смо добру 
ради!!« узвикивао је Србима Славко Златојевић 
у Гласима Српске Виле, као што су се у Дружини 
Младеже Српске чули одјеци хумантарних идеја 
„и поетског космополитизма тога благородног доба. 

После 1848, Бахов систем у Војводини и Кај- 
макамија у Србији нису допуштали да се помињу 
крилате речи и запаљиве идеје које су !848 биле 
из темеља потресла стару Европу, и сурова цен- 


936 ЈОВАН СКЕРЛИЋ 





зура и с ове и с оне стране Саве и Дунава че- 
творим је очима гледала да се ништа не поткраде 
што би будило угушено осећање слободе и правде. 
И за сво време реакције од педесетих година, ли- 
берални и демократски дух, који се у Срба био 
јавио око 1848, изгледао је сасвим утрнуо. Само 
с времена на време, скривена у гомили индифе- 
рентних ствари, промицала је по која реч из које се 
видело да још има жара под пепелом, и да још 
увек тиња љубав према слободи у грудима људи 
које је тресла племенита грозница од 1848. Такве 
су оне речи Седмице, 1853, о социјалним романима 
Евжена Сиа, где се за популарни роман његов 
Ге Јилј еттат! каже да је „најбољи производ тежња 
и идеја напретка које су побудиле внимање целог 
изображеног света“, и да је у њему „пуно благо- 
родна одушевљења за благостање страдајуће класе 
— надничара — на западу“, да се у њему »0од- 
крива подпуно задње намере језуита и свеште- 
ника — ултромонтанске партије која најподлијим 
средствима тамошњи прост свет угњетава п до 
своје цели — а то је посредствено гостодарство 
над светом — доћи тежи“'). Исто тако, у Шума- 
динци, нарочито у ранијим годинама, њен уредник 
радо је правио либералне и републиканске алузије 
противу апсолутизма владара и реакционарства 


влада. 
Али то су били само појединачни случајеви и 


усамљени гласови. Тек око 1860, пошто су се са 
штампе и јавног живота скинуте тешке везе, по- 
чиње се и код Срба будити заспали дух слободе. 
Млади лпберали који су узели удела у преврату 
од 1848, некадашњи чланови Дружине Младежи 


1) Седмица, 1858, стр. 78. Класичност француског начина писања. 

| Србске, били су задахнути напредним, уставним 
_ идејама, и радили да изведу не промену личности 
на престолу но основну промену поретка. Свето- 
зар Милетић, кидајући са лоајалистичким традици- 
јама према Аустрији, која је тако лака срца жр- 
твовали Србе, није хтео да Војводина буде Вандеја 
хабебуршке монархије, старао се да помири идеале 
националне слободе и уставности, п тражио везе 
са либералном опозицијом мађарском. 

За све време свога рада, Омладина не прави 
разлику. — као што је био случај код неких чеш- 
ких романтичара — између рода (паќіо) и народа 
(роршіиѕ). Наша омладина то сматра за једно исто, 
и њен је национализам демократски као што јој 
је њен демократизам националистички. Од почетка 
шездесетих па до почетка седамдесетих година 
даје се приметити то јачање демократског осе- 
ћања: од либерализма иде се радикализму, репу- 
бликанству, и најзад социјализму. 

Један жив и речит пример који су наши омла- 
динци тада имали пред очима, према којом су 
израђивали своје идеје и удешавали свој рад, 
била је акција талијанских републиканаца, Маци- 
“нија и Гарибалдија, који су у то доба васкрсавали 
_ Италију. 

После неуспеха револуције од 18140, несалом- 
_љиви Мацини у затвору у Савони био је сковао 
__ велики план ослобођења Европе, предузео да орга- 
_ низује све младе, живе силе у земљама Западне 
Европе, да оне, на супрот старој, угњетачкој Ев- 
ропи, која је газила народности и народе, на су- 
прот „светом савезу“ владаре и влада, створе савез 
_ слободе и напретка, који би заједничким силама, 
"и по смишљеном плану, радио на делу општег 


є 


ё 

националног и политичког ослобођења. И он врло 
добро осећа да те младе идеје могу да грихвате 
само млади и идеалистички духови, и 1883 године 
пише он једног баденском емигранту: „Главно је 
да омладина узме у своје руке судбу човечанства, 
јер само она има снагу истрајности и одушевљење, 
само је она у стању да од слободе створи рели- 
гију““). Тако су постале Млада Италија, Млада Не- 
мачка, прво као немачка емиграција у Швајцар- 
ској око 1832, затим као напредна књижевна, 
школа којој су на челу били Гуцков, Хајне и Ла- 
убе. Тако су тада постале и Млада Француска и 
Млада Швајцарска, која је од 1835 издавала свој 
лист: Га Јешпе БЗилзве, іе јитде Эсһуеіх, еіп ВЈан 
ѓаг Мабопа а. 1834, осамнаест изгнаника нема- 
чких, талијанских и пољских, са Мацинијем на 
челу, основаше Младу Европу. Главна мисао тога 
савеза била је: уредити човечанство уда се што 
је могуће брже, али на темељу непрекидног раз- 
вијања и напретка може наћи и применити онај 
божји закон по ком би се имало управљати на- 
родима«“. 

Душа тога савеза био је Мацини „највећи 
најсмелији, најплеменитији међу свима међународ- 
ним демагозима“, како га назива немачки историк 
Трајчке, организатор и стратег Европске Демокра- 
тије, и његове речи и дела налазиле су одјека међу 
свима народима који су страдали и жудели за сло- 
бодом. „Питајте се, проповедао је он својим вер- 
ним религије народности и слободе, питајте се 
сваки дан устајући: шта ћу данас урадити за 
своју отаџбину? Сваку ноћ, спремајући се да лег- 
нете, питајте се: што сам урадио данас за своју 


') Јоћаппев Ргоејвв: Паз јипде РеиіѕеМата. ©. 659. 

отаџбину“. Програм који је он поставио својој 
Младој Италији постајао је програм родољубивих 
покрета и у другим потлаченим земљама. Када је 
он одређивао да је Млада Италија „братство Та- 
лијана, који верују у закон Напретка и Дужности“, 
и који се уједињују уда поврате Италију у народ 
слободних и једнаких“, да је створе „једну, неза- 
__висну и суверену“, ко да у тој патриотској идео- 
_ логији не позна основно надахнуће и главне Фор- 
муле Уједињене Омладине Српске? 

Утицај талијанског покрета Етдјотвзитето и Ма- 
цинијева покрета на Србе био је много већи но 
што се обично мисли. Први Србин који га је то 
осетио био је Дубровчанин Медо Пуцић'), ђак у Па- 
дови око 1840, другујући са „потоњим бардима та- 

лијанске револуције“ Пратием, Алеардием, Фузи- 
натом, у доба када су талијански ђаци носили 
шешире а” Етпата и клицали Ира [ Јаба еі Р1о 
ІХ. Када је !865 у Флоренцији била четирстого- 
дишња прослава Дантеа, Пуцић, који је заступао 
хрватско Друштво за повјесницу и старине југо- 
славенске, спевао је песму Србија поздравља Ита- 
лију при дантеовој светковини 14 свибња 1865 у 
Фиоренци, где честита отаџбини песника што се 
ослободила“ несрећних окова“, и вели: 





Слобода је слобода 
Уздах наших груди; 
Тко да живе по робски 
Сви смо браћа, људи ! 
Ето нову попјевку 
Данас гуслар гуди: 

И на мом се истоку 
Нова зора руди. 


———————————— 


1) Марко Цар: Моје симпатије. П. Дубровник, 1904, стр. 130. 

1860 године Јаков Игњатовић пише у Србском 
Дневнику низ чланака Наполеон, Кавур и Италија. 
Покрет сицилијански и Гарибалди, Нови поход Га- 
рибалдијев, где српске читаоце упознаје са свим 
перипетијама талијанске борбе за ослобођење. 
Исте године, 1860, када је сардински консул 
Астенго одлазио из Србије, Јован Драгашевић, у 
име питомаца Војне Академије, послао му је овај 
Биоп Утаддто: 


Па носи с тобом и поздраве наше 
Пољима твојим и народу твом: 

Да груди наше ка' и прси ваше 
Једнако бију за народ и дом. 


1862 образује се у Београду Одбор за скупљање 
прилога за споменик Кавуров, п међу приложницима 
има и сељака из брдских села пожаревачког окру- 
жија. 1863, у подлистку реакционарног Видов- 
дана изилази биографија Гарибалдија, која се 1863 
јавља у засебној књижици, као што је 1870, у 
подлистку Јединства Сима Поповић преводио Ка- 
луђерску Владу од Гарибалдиа. Један од народских 
певаца тога доба, Милош Милисављевић, издаје у 
Београду, 1868, Војевање Сардиније за ослобођење 
Италије 1859-те године, спев у осам песама ӯ 
духу србске народне поезије“. За све време тали- 
јанске епопеје ослобођења Гарибалди се стално по- 
реди са Краљевићем Марком, што за оно доба 
није била мала похвала. 

1863, млади либерали изабрали су Мацинија й 
Гарбалдија за почасне чланове Друштва Србске. 
Словености, и београдски ђаци и грађани тај су 
избор одушевљено поздравили. 1868 године Миха- 
ило Полит-Десанчић показује Мацинија такође у 





ОМЛАДИНА И ЊЕНА КЊИЖЕВНОСТ 241 




















_ Застави. 1867 Застава доноси превод Стевана Д. 
Поповића Ђузепе Мацини и религиозна страна та- 
лијанскога покрета, који је прво читан у берлин- 
ској дружини Збору. Када је Мацини умро, 1872, 
Млада Србадија је оплакала смрт вечитог бун- 
џије“ и „седог републиканца“, у коме је „Италија 
изгубила свога најчувенијег родољуба а човештво 
једног од најплеменитијих духова његових“. Змај 
је исто тако ожалио смрт човека који је био 


Узданица звезда многих милијуна, 
Узвишен је био над милошћу круна. 


И пошто је опевао његове републиканске врлине, 
песник позива неслободне и несједињене народе 
да на надгробној плочи великог борца урежу речи: 


Славл нашем добу, деветнајстом веку, 
Што Мацина роди на углед човеку. 


Исто тако, Змај је 1889 опевао смрт Гарибалдиа, 
унеумрла дива“, „узора грађанских врлина“, узви- 
кнув му: 

Мачу правде, звездо свести, алеме поштења, 
Слава теби, угледниче нових поколења ! 


Али много важније од ових песничких и оп- 
штих симпатија биле су материјалне везе које је 
Омладина имала са Мацинијем и талијанским ре- 
волуционарима. 1869, Владимир Јовановић се преко 
Гледстона упознао са Мацинијем. Велики талијан- 
ски републиканац, са оним лепим идеализмом и 
ироким идејама које су имали демократи његова 
поколења, замишљао је један велики ослободи- 
ачки покрет на целом Југо-Истоку Европе, један 
савез словенских и латинских народа против Ау- 

стрије и Турске. Он је држао да Италија треба да 
буде за ствар Јужних Словена, Мађара и Грка не само 
из општих хуманих разлога, но из свога најбли- - 
жег интереса: ти народи, ослобођени и јаки, зна- 
чили би ослабљење Аустрије и бедем противу 
руског царизма, и један Балкански Савез са се- 
диштем у Цариграду био би нова снага цивили- 
зације и напретка у Европи. 

У току преговора са изаслаником српске Омла- 
дине, Мацини је изблиза излагао свој смели и 
широко схваћени план: Италија и Србија треба 
једновремено да објаве рат, Италија Аустрији, 
Србија Турској. У случају устанка у Босни и Хер- 
цеговини, Гарибалди би дошао са својим добро- 
вољцима и ставио се на чело српских устаничких 
чета. Кошут је, у име мађарске емиграције, био 
ушао у ове преговоре. Исто тако Омладина је 
ухватила везе и са пољским револуционарима. Још 
у току 1863, Мацини је био послао нарочитог чо- 
века до Београда да продужи рад на извршењу 
лондонског плана. 

Несрећом, Кнез Михаило је сазнао шта се 
смишља. Он није трпео да се когод меша у ствари 
унутрашње политике, у погледу спољне политике 
није хтео ни да чује да когод може радити другче 
но како он мисли. На тај начин, намсраван рад 
био је обустављен, али везе између Мацинија и 
Омладине остале су, не тако поверљиве као 1863, ~ 
али ипак довољно јаке. 

Мацини је са великом пажњом пратио развој. 
догађаја на Балканском Полуострву. Септембра 
1866 упутио је он у Га Глђетће Сен-Марка де Жи- 
рардена, једног од вође либералне опозиције На- 
полеону ПІ, и у Герценовом Колоколу, отворено писмо 

Пољацима , који су у Паризу имали велики“. 


_утицај и на јавно мњење и на Цара и његову 





околину. Он их прекорева што из оправдане мр- 
жње на Русе ометају дело ослобођења балканских 
Словена. У вашим жилама тече словенска крв. 
Ви сте браћа оним људима што живе у Босни, 
Херцеговини, Црној Гори, српским земљама; ти 
људи хоће да опет добију оно земљиште, које су 
својим трудом плодним учинили, кроз који дан 
подићи ће се ти људи, ти Словени, у име права 
на које се и ви позивате, у име предања које је 
и ваше. за које је дан освануо и за које ви сами 
треба да будете предани апостоли: живот словен- 
ског света. Хоћете ли ви поћи против њих? Хо- 
ћете ли се борити за полумесец против крзта, за 
Фатализам противу слободе, за мртвило противу 
напретка, за оно што постоји противу оног што 
треба да постоји, за туђа освајања противу ауто- 
номног рада, за Азију против Европе. . .“. Не треба 
гурати балканске народе у наручја „руске узур- 
пације“, ваља их помоћи и подићи. и од њих на- 
правити једну брану више противу „монархијске 
Европе“. „Сазрело је време за Словене. У овом ће 
се веку остварити њихово народно господарство«. 


"И Мацини даје последњи савет Пољацима, запад- 


њацима и револуционарима међу Словенима: }Ре- 
шите се одсудно, да будете прва, предња стража 
словенског покрета. Република ће убити пансла- 
визам. Будите републиканци... Подижите заставу 
ускрса: Бог и слобода „свој браћи вашој“. 

Јануара 1869 упућује Мацини једну посланицу 
"Народима на Истоку“), где им вели: „Ви народи 


1) Српски превод у Србији, 1568, бр. 93, 95. 
| 2) Србија, 1869, бр. 21. 

на Истоку уздајте се у препорођену Италију. А 
међусобно гомилајте плодове вашег сопственог 
рада, уједињујте се, п будите опрезни. Ти Црна 
Гора! неприступачна, непобедна, буди предња 
стража у боју који се бије за живот и незави- 
сност. Ти Србијо, ти си тек половину својих на- 
родних тежња и жеља постигла! Пробуди се дакле 
и спреми се да повратиш целокупност твоју, јер 
је право твоје... Сви ви народи на истоку, знајте 
да је исток ваш“. 

Мацини и талијански покрет били су за Омла- 
дину образац једне националне демократије; Лига 
Мире и Слободе била јој је пример политичке де- 
мократије, чисто политичке пдеологије, и из ње 
су пдеје западнога радикализма ушле у српску 
Омладину, која се, поред свега панславизма и ро- 
мантичког национализма, у извесној мери осећала 
западњачка и све више тежила чистој демократији. 

Лига Мира и Слободе, Га Ілдие де Іа Раїх еї 
де 1а 11һетіё, средиште демократског и републи- 
канског покрета на западу окс 1870 године, била 
је основана 1867. Француски републиканац Е. Ман- 
жен (Е. Мапеіп) је предложио у листу [е Рћате 
де 1а Г.оїте, маја 1867, да се оснује савез демо- 
крата целога света, који би заједнички радили 
да на земљи завлада што пре царство мира и 
слободе. Већ у септембру 1867 одржан је у лленеви 
конгрес са 450 учасника, коме је председавао Гари- 
балди, и где је одлучено оснивање Лиге. У њу су 
махом ушли Француски радикали и републиканци, 
опозиција Другоме Царству, људи око листова іе Кар- 
ре пе Везец, Виктор Иго, Едгар Кине, Луј Блан, Жил 
Фери, Елизе Рекли, Жил Фавр, Литре, Жил Барни, 
Карно, Пелтан, Фердинанд Бисон, Гатино, Шарл 





~ 

Лонге, Шарл Лемонје, и други, али поред њих је било 
Енглеза, Немаца, Пољака, као Џон Стуарт Мил, 
Јакоби, Митермајер, Гег, Карло Фогт, Босак- 
Ханке; и т. д. 

Лига је била поставила себи за задатак да 
оснује један моћан међународан савез, који би 
стварао и упућивао поштено јавно мњење, сузби- 
јао незнање и предрасуде, које су главни узрок 
мржња и ратова међу народима. Обраћајући се 
на све европске суграђане и браћу по демо- 
кратији |„Сопебоуепз Ф Епгоре ер Ё’ёгеѕ дапз Ја 
аетосгане“, Лига их позива да се сви сложе и 
заједничким силама пораде на стварању једнога 
„савеза народа“. „Деспотизам који влада у Европи 
може бити скрхан само јединством и солидарним 
радом целе европске демократије“. Програм Лиге 
бпо је од прилике оно што је програм данашњих 
социјалистичких радикала у Француској: место 
стајаће војске увођење народне војске, поправ- 
љање стања радних класа, како би „лично и оп- 
ште благостање учврстило политичку слободу гра- 
ђана“, даље: одељење цркве од државе, равно- 
правност жене са човеком, решење социјалног 
питања кооперативама и друштвима за узајамно 
помагање, не дирајући у основе приватне својине. 

На конгресу у Лозани, 1869 године, Жил 
Барни и Едгар Кине развијали су мисао: 81 218 
расет рата пђетіаіет, ип истицали идеал конфеда- 
__ритивне републике европске, „Сједињених Држава 
Европских“. Влада тог европског савеза имала би 
да буде основана на начелима народног суверен- 
ства и националне равноправности. Пољак Бо- 
ак-Ханке, један од вођа у устанку од 1863, као 
известилац одбора за проучавање Источнога Пи- 

тања, закључивао је ла Европска Демократија 
треба да реши Источно Питање у духу својих Фе- 
дералистичких и демократских идеја. Источно Пи- 
тање му не изгледа као религиозно питање, не 
значи борбу крста противу полумесеца, то је пи- 
тање права на живот балканских народа, могућ- 
ности да и они ступе у коло просвећених нарола. 
После те дпскусије, женевски конгрес је донео 
ову одлуку: „С обзиром да мир и слобода у Европи 
не могу на сигурном основу почивати, ако се они 
не ослањају на аутономији и самосталности свију 
народа без изузетка: с обзиром да сагласност 
између пољске, источне и западне демократије 
јесте битни услов за образовање европске конфе- 
дерације, — конгрес се изјављује: да пољско 
питање, источно питање, као и питања других 
словенских народа, морају се решити најширом 
практичном применом општега начела аутономије 
народа“). Али како су се ти слободни мислиоци 
бојали да се иза свега тога не крије каква рели- 
гиовна борба, како су немачки делегати имали 
непрестано пред очима баук панславизма, конгрес 
не доноси ближе одлуке, и поверава једном наро- 
читом одбору од пет чланова да прибере све по- 
требне податке да у појединостима проучи то сло- 
жено и тешко питање. 


Лига Мира и Слободе држала је други кон- 
грес у Берну 1868, трећи у Лозани 1869, четврти 
у Базелу 1870, пети опет у Лозани 1871, шести 





!) „Арре1 де Іа Тлепе іпёегпаёіопа1е де Ја Раіх её де 1а ТГлђегке, 
а Ја Фешосгаће ројоппаље её а сеЏев де Еопз 1еѕ репрјев йігесќіететі 
пабегезве, Фапз Ја дапезбоп 4' Огіепё<. — Геѕ Етаиз-Отз 4 Еиторе- іе 
Уегетпідіеп “іааїеп гоп Еитора — С за чт 4' Епгора. Вићенп е 
Ја Тлоце теегпабопаје де 1а Раіх её де 1а Глђеге. 1870. № 1. 





УБЕ. __ ОМЛАДИНА И ЊЕНА КЊИЖЕВНОСТ 
и последњи у Лугану. То је било после рата 
од 1870—71, који је тако свирепо демантовао њене 
хуманитарне идеје општега мира и братства народа, 
после Комуне, која је исто тако свирепо деманто- 
вала њене пдеје солидарности друштвених класа. 
Националне и социјалне супротности учиниле су 
да је у току 1872 Лига сасвим нестала. 

Од велике је важности да је Лига Мира и 
Слободе имала утицаја на српску Омладину, и 
задахнула је демократским, каткада пи космополит- 
ским идејама. Виђени чланови Омладине радили 
су да се ставе у везу са Лигом"). Владимир Јова- 
новић, који је у Женеви издавао Српску Слободу, 
прокламовао је братство Младог Српства „са Мла- 
дом Европом и новим светом, о чију се здраву 
свест разбијају таласи оног мора неправде и по- 
рока у које се стара деморалована Европа дави“. 
Он је истицао да српска Омладина нема искљу- 
чиво националан идеал, да она гледа даље преко 
уског и себичног национализма: „она се бори против 
свију предрасуда, она износи на видело потребу 
слоге међу народима, који се подижу из својих 
развалин»; она потврђује да ће се међународно 
братство славним успехом крунисати!). « 

Конгресу Лиге, који се 1867 држао у Лозани, 
Омладина је послала овакав поздрав: „Уједињена 
Омладина Сриска, убеђена да тек под условима, 
опште слободе Србство може бити најнапредније, 

_не може а да не пошље своје братске поздраве 


1) Гез Еталв-Отв 1 Еигоре. 1870, №1, р. 7: „Пе Ѕегріе, ппе Іеё- 
_ #те попз езі айгеѕѕбе раг пп тшетђге соттевропдане, рготоёецг 4' ппе 
аѕѕосіайоп ез раѓгіоѓеѕ зегђев, Тогшбе ропг ргорастег 1еѕ ргіпсіреѕ 46ё- 
· тостапдацев дЧапз се раув. её дп аезте зе гећег а поѓге Глапе«. 
2) Владимир Јовановић: За народ и слободу, стр. 271, 184. 

међународном Сабору Мира, Сабору који ће про- 
тествовати против угњетавања човека човеком п 
тражити опште слободе“. Србија је поздравила 
отварање конгреса као „величанствен појав у исто- 
рији развића генија човечанског“. „На њему ће, 
додавала је она, први пут да се огледа снага 
младе Европе која до данас делаше у расутим 
гомилама, у засебним групама. То ће бити први 
конгрес, на коме неће бити заступљени интереси 
појединих влада, одношаја династичких, већ истин- 
ски интерсси народа и човечанства '.< Застава је 
са нарочитом пажњом пратила рад конгреса и до- 
носила извештаје у појединостима, по листу Га 
Зилзве тадлса!е. 

Конгресу Лиге Мире и Слободе у Лозани, 1869, 
присуствовао је и Светозар Марковић, који је 
штампао свој опширни извештај у 111 броју Заставе 
за исту годину. Српски омладинац нарочито истиче 
Конгресово признање права на „народну само- 
сталност народима Балканскога Полуострва«, и вели: 
„ово је најреалније од свију решења што је овогоди- 
шњи конгрес донео“. 17 септембра присуствовао је 
он банкету Лиге, и одушевљено прича знамениту бе- 
седу Виктора Ига о републици и социјализму. И 
он представља „великог песника слободе“, зашти- 
тника „сиротних против гажења и сваковрсне ти- 
раније“, „старца од 67 година са поноситим стасом 
п ватреним погледом“, где као какав бујан младић 
беседи »0о тужним и крвавим данима од ^8 до 52 
год. када је пропала слобода Француска“. 

Изгледа да се није зауставило само на сим- 


патијама по новинама. Застава, 1869, (бр. 126) 


ђ Србија, 1867, бр. 34. 








Ее 

доноси циркулар Лиге Представницима Европске 
демократије, и додаје: „који би од Срба били вољни, 
да буду виђени у братском колу Европске Демокра- 
тије“, могу ступити у везу са главним одбором Лиге 
Мира и Слободе у Женеви преко брата Владимира 
Јовановића у Новоме Саду. И ко да не позна одјек 
идеја Лигиних у манифесту Омладинског одбора 
1871, у коме се истиче овај идеал: „Једнакост 
народних п људских права и дужности; слободу 
једнаку за све и за свакога; удружење слободних 
људи и савез слободних народа, на темељу уза- 
јамног познанства и поштовања, а за узајамну за- 
штиту, одбрану и потпору...“ 7 

Србија, 1870 године, доноси, под насловом Шта 
мисле о нашем питању европске демократе, одломак 
једнога чланка из органа Лиге Гез Ефајв-Отлз 4' Еи- 
торе, који је од 1869 излазио на немачком и на 
Француском, прво у Берну под уредништвом Карла 
Фогта, после у жееневи, под уредништвом Жила 
Барниа. Орган Лиге пун је симпатија за народе на 
Балкану и за њина „законита потраживања“, и жеље 
да постану »јаки и независни народи.“ Јер, вели 
се ту, „нема повољнијег земљишта за ширење де- 
мократских идеја но што је тамо доле, међу демо- 
кратским народима на Дунаву и Архипелагу.“ Ту 
се тражи Подунавски Савез, стара идеја изгнанством 
опамећенога Кошута „Без сваке сумње ова ће др- 
жава бити демократична; — то обећава дух ових 
народа. Ваља их оставити себи самима... Демо- 
· кратичне су идеје тамо природна својина народнога 
духа, које ће и државном постати чим им се по- 
нуди потпора коју би руководила иста начела.“ 


ђ) Србија. 1870, бр. 38. 

У опште, Француски либерали и радикални 
републиканци, опозиција Наполеону Ш, јако су 
утицали на идеје српске Омладине, нарочито 
Омладине у Србији. У Омладини се будним оком 
пратиле борбе Француске опозиције противу цар- 
ства. Застава 1866 доноси: Прудон о француској 
демократији, извод из књиге Ѓеѕ автостаћез аззет- 
тепіёѕ еі 1е Решре. Док је Видовдан величао Живот 
Јулија Цезара од Наполеона ПІ, док га је Световид 
доносио у подлистку 1865, Стојан Бошковић је у 
Напретку 1865 оштро нападао на ту књигу, где је 
Цар, бранећи Цезара, бранио себе п свој државни 
удар. Бошковић се служио истим аргументима про- 
тиву књиге, којима и Француски републиканци, п 
на супрот величао оне велике људе „који су за 
слободу народа и напредак човечанства живели п 
мрели. <) Шта више, Србија 1868 (бр. 18) доноси 
Реч Лабијенусову, по Рожару (Косеаг1) познати и 
популарни памфлет из 1865 против књиге Напо- 
леонове, против државног удара и све политике 
Другог Царства. 

Све борбе Француских републиканаца налазиле 
су одјека у Омладине. Рошфорове памфлете, Гамбе- 
тине беседе, убиство Виктоара Ноара, све су омла- 
динци знали и претресали. Плебисцит су пратили са 
толико пажње као да се тиче београдске Скупштине 
или карловачког Сабора. Проглашење Републике 
у Паризу 4 септембра 1870 Омладина је, на предлог 
Светозара Милетића, најрадосније поздравила. Змај 
је тада запевао: 

Париз паде, свет се згрози, орлушина гракну, 
Дух Слободе канда стаде и најзад коракну. 


) Напредак, 1865. 


р. 36—38. После у књизи За просвету и сло- 
боду. Београд. 1882, стр. 53 


па 

Сва акција Привремене Владе републиканске, на- 
лазила је најтоплије симпатије код Омладине, и 
њени листови били су пуни Гамбетиних прокла- 
мација и окружница Жила Фавра. Комуна је нашла 
код омладинске левице толико апологичара, да су 
владини листови били пуни погрда на домаће „пе- 
тролејце“ и „комунце.“ Змај је тада испевао ону 
храбру песму На гробу стрељаних комуниста. Све- 
тозар Марковић је у читавим чланцима, величао 
побеђене, а Застава је писала: „Није доста репу- 
блика реда, него и република рада; није доста 
република права, него и република правде; није 
доста? република, слободе него и република општега 
благостања, република живота.) Млада Србадија 
је са симпатијама пратила народни покрет у Па- 
ризу, који за њу није био само локалан протест 
против »„бесних капиталиста“, но и знатан екс- 
перименат светске Демократије, као појав „узви- 
шене мисли човечанског братства и као претеча 
универсалне републике.“ 

Од слободњачких писаца Француских нарочито 
је био цењен, читан и превођен Едуард Лабуле. 
Тај данас нешто заборављени писац, био је један 
од најученијих и најплоднијих правпих писаца Фран- 
цуских за време Другог Царства, један од оних 
интелектуалаца и професора који су са катедре ве- 
личали слободне усганове и будили дух слободе 
код школске младежи. Он је био један од апо- 
стола слободе“ онога доба и либерали су радо 
истицали његову Формулу: „слобода цркве, сло- 
бода школе, слобода штампе, слободна банка, сло- 
бодна општина, народна војска и порота,“ 


!) Застава, 1871, бр. 35. 

Лабуле је код Срба нашао много преводилаца. 
1860 Даница доноси његову арапску приповетку Аб- 
дала |Ађамћаћ), дело без много Фантазије, кабинетски 
рађено, али са добром моралном тенденцијом. Пре- 
води се и знатан број његових чланака). 1863 Милан 
Ћ. Милићевић преводи његово Васпитавање у Аме- 
рици, а Владимир Николић 1869 Париз у Америци, 
дело либералне инспирације, где опозиционар Дру- 
гом Царству пише о Америци онако као Фенелон 
о Саленти, истичући идеал једне слободне земље, 
која је сама собом критика апсолутизма. 

Виктор Иго, „велики изгнаник“, који је са џер- 
сејске стене водио борбу противу „Наполеона Ма- 
лога“, славио се тада као песник Казни, заставник и 
понос демократије европске. Ништа није природније, 
но да је глава Француског романтизма и пророк де- 
мократије налазпо обожавалаца код српеке роман- 
тичне и слободољубиве Омладине. Он се доста пре- 
води, и што је главно преводе се његови романи 
са социјалним смером. 1862 године београдске 
Трговачке Новине доносе чланак из једног мађар- 
ског листа: Виктор Хиго изгнаник и Виктор Иго о 
воспитању народа. Исти лист, исте године, доноси 
и његове Очајнике, који нису ништа друго но [ез 
МізётаЏеѕ, који су се псте године појавили у Брислу. 
Србски Дневник, 1864, доноси „карактеристичну 
црту по Хиго-у“ Један владика, која није ништа 
друго до епизода из Јадника о владици Миријелу и 
робијашу Жану Валжану. Један виђен омладинац, 
Мита Ракић, 1872 публикује свој потпун превод 
Јадника. 1866 Даница доноси На белом хлебу ([ез 


1) Чешка народна поезија, Даница, 1863; О васпитању сама себе. 


Вила, 1866, и Српски Омладински Календар, 1870; Франклинова мла- 
дост, Млада Србадија, 1370; Чаробки фењер, О Напретку, Србија, 1510. 


МЕРЫ И а А р донча еы Є. 


Б-ы 

Деттлетз јоитѕ 4" ип сопдатпв, а 1867 изплази превод 
Ђорђа Поповића Работника на Мору лез Ттарам- 
јештв де 1а тет). 1869 Владимир Николић, пре- 
водећи Сиромаха Клавдија |СТапде спепх), овако 
вели о Игу: „Има људи чија ће имена човечанство 
златним словима преносити п најкаснијим потом- 
цима, јер су сав свој живот посветили, не благовању 
посред невоље, песми посред запевке, клицању по- 
сред уздаха, већ који су до последњих својих дана 
тражили лека, како ће да истребе невољу, да утеше 
запевку, да умање уздахе. Међу тим људима из- 
међу првих је Виктор Хиго...'“ 

Као и покрете талијанских и Француских репу- 
бликанаца, Омладина је пратила и борбе шпанских 
републиканаца, нарочито се дивећи великом говор- 
нику њиховом Емилиу Кастелару. Његов славан го- 
вор О правима човековим, држан у седници шпанских 
кортеса 13 јуна 1869, исте године превео је у 
Застави Светозар Савковић, и оштампао у засебној 
књижици. На истоме месту преведена је његова 
беседа 0 слободи савести. Радник, 1871—1872, до- 
носи Кастеларову Беседу у одбрану слободе мисли, 
а Застава 1872 доноси његов Републикански кати- 
хизис, који се оштампава у засебном издању. Ка- 
стеларова пламена речитост, његов висок идеализам 
био је као створен за оно наше поколење, које 
је волело књижевну политику и политичку књи- 
жевност. 


1) Од републиканских писаца Француских још се преводи Жил 
Симон: Школа (Вила, 1866); Домаћа слобода (Србија, 1867); Парница 
браће Неила (Даница, 1869—1870); Нешто о слободи (Радник, 1871). 
Преводи се и Е. Пелтан: Мати (Даница, 1869); Поглед на свезу између 
науке, по Пелтану израдио Димитрије Матић (Гласник Друштва Србске 
Словесности, 1862). 

Талијански револуционари, нарочито Мацини, | 
Француски либерали и идеолошки републиканци 
с краја Другог Царства, у првом реду Едуард Ла- 
буле и Виктор Иго, најзад шпански републикански 
оратор Емилио Кастелар, то су били демократски 
и републикански учитељи наше Омладине. 


ГЛАВА ХҮН он 
Демократеке идеје Омладине. 
Републиканске тенденције. — Идеје о балканској вонфе- 
дерацији. — Омладина и Црква. Узроци омладинског анти- 
клерикализма. — Ослобођење жене. 


——-ФФ-— 


Цело омладинско поколење, које је са толико 
пажње и симпатија пратило покрете и борбе Де- 
мократије на Западу, које је за своје узоре узело 
велике републиканце из друге половине ХІХ века, 
дисало је истим духом, и у границама могућности 
радило на остварењу истих идеја. У душама својим, 
омладински вођи били су републиканци, идеолошки 
републиканци, републиканци по срцу, као што се 
онда било. И ако су у животу одступали од свога 
републиканског идеализма, то је у првом реду 
било из истих патриотских разлога из којих су се 
и Мацини и Гарибалди мирили са савојском мо- 
нархијом. 

Републиканско надахнуће налази се врло често 
у књижевности Омладине, чак и код оних њених 
чланова, који су доцније стекли репутације отво- 
рених реакционара. Јован Павловић, душа Завере 
у Минхену, у једном свом путопису, ) грми противу 


) У баварским брдима. Матица, 1866. 

„династија“, укабинета“, калуђера, попова, власника 
сваке врсте, и жели пун, коренит преображај на- 
трулеле „маторе Европе“, на основу правих на- 
родних и човечанских интереса. Драгиша Стано- 
јевић, у својој полемичној књижици Шта је говорено 
на Св. Саву у Вел. Школи, наводећи Прудона, истиче 
потребу да се у Србији створи једна радикална 
„странка, „која ништа не допуњава ни поправља, 
већ из темеља руши да би сасвим нов створ по- 
дигла.“ Чак и сам Панта Срећковић, у својем првом 
.· предавању на Лицеју,) говори језиком Васе Пе- 
лагића, не штеди оне „који су само од туђе муке 
и рада живјели“, и цела историја му изгледа као 
вечита и неумољива борба између владара и по- 
даника, сиротиње и богаташа, мушких и женских. 
Он хвали револуције, којим човечанство изилази 
из „неприродног, грубог, насилног стања.“ Рево- 
луције „јошт у наше вријеме трају и имају ту 
намјеру, тај смисао, да искорије :е свакојака угње- 
тавања народа, бирокрације и угњетачке остатке 
средњевјековне аристокрације.“ Позната и репу- 
бликанска Историја Света Милоша Зечевића, која 
је својом романтично-републиканском реториком 
уливала љубав према слободи код неколико наших 
нараштаја, и својим идејама, и језиком којим је 
писана, потпуно припада омладинском добу и ње- 
говој књижевности, 

Сотриѕ политичких доктрина Омладине био је 
Политички Речник Владимира Јовановића, који је 
1870 изишао у издању Уједињене Омладине Срп- 
ске. То је нека врста демократске енциклопедије, 

нешто налик на енциклопедију ХУШ века. „Управо, 





ђ Развитак свијести историјске, Даница, 1861. 

вели сам писац, цео овај речник 'јесте излог на- 
чела демократије.“') То значајно дело има нешто 
равнородну инспирацију: ту се позива и на „про- 
кламацију права човеке и грађанина“, и на јако- 
бински устав из Револуције, и на идеје енглеских 
либерала, нарочито Џона Стјуарта Мила и манче- 
старских економиста, и на идеологију Француских 
републиканаца од 1848 и шездесетих година, и на 
деистички спиритуализам слободоумног рациона- 
лизма, а исто тако ту је величање старог српског 
патријархалног живота. Зло, разлаже се ту, долази 
од незнања и несвесности људи ; просвета је најбољи 
пут ка слободи; духовно ослобођење претходи мате- 
риалном ослобођењу. На супрот лажи, предрасудама, 
навиљу, аукторитету истиче се истина, здрав разум, 
„умност“, слободно испитивање, слободна мисао 
човекова. „Наука може допустити у друштву само 
установе које се темеље на слободној вољи свију, 
па и позив свој налазе у томе, да обштој вољи 
служе.“ По себи се разуме да је демократска ре- 
публика, са начелом све народом за народ, облик 
тога разумног друштва, и само у њој појединци и 
народи могу да имају услова за свој живот, раз- 
вијање и срећу. 

Републикански идеал Омладине био је тесно 
везан са идеалом једног Балканског Савеза. Сва 
Демократија на Западу, и Мацини, и Гарибалди, 
и републиканци око Лиге Мира и Слободе, препо- 
ручивали су конфедеративну републику на Балкану 
п на Доњем Дунаву, Балканску Кофедерацију или 
Дунавски Савез. Велики део Омладине, сневајући 
увек Душаново Царство, није се могао загрејати 


1) Владимир Јовановић: Политички Речник. Св. А. Први део. На 
свет издала уједињена омладина српска Нови Сад, 1870, стр. 723. 








= 


раар асаре драча 


ПРУ 
= 


а 
- 


ОМЛАДИНА И ЊЕПА КЊИЖЕВНОСТ 257 


том демократском идејом, прихватао мисао слоге 
и заједничког рада балканских народа, али схва- 
тајући то као привремену сарадњу на једном за- 
једничком делу, после чијега извршења сваки би 
сачувао своју пуну слободу самоопредељења. 

Др. Михаило Полит-Десанчић, у својој поли- 
тичкој књижици Народност и њен државни основ, 
која је изишла у Новом Саду 1862, истиче конфе- 
деративну и републиканску Швајцарску као идеал 
малим балканским народима. »„Створите србску, 

. бугарску, влашку и грчку државу, прогласите Ца- 
риград савезним градом, и источно питање лако 
је решено.“ То балканско осећање, или боље рећи то 
осећање солидарности хришћанских народа на Бал- 
кану противу вековног непријатеља, код Срба се 
нарочито јавило 1867, приликом устанка на Криту. 
Јован Грчић-Миленко пева Кандијота у Даници (1867) 


Та и нас иста помис’о води: 
Слобода — живот... 


1867 испевао је у Вили Стеван В. Каћански једну 
од најбољих својих песама Панјелинион : 


А ви на Криту — браћо јуначка, 
Држ'те се тако док шарац чил 
Завришти нашег Краљевић Марка, 
Док с’ прене и наш Срб — Ахил. 


Падајте браћо — гините сада, 
Дош'о је нашем страдању рок — 
Ал’ ће из крви и нашег пада, 
Синути слободан нов Исток. 


Такви су познати стихови народног песника Мите 


Орешковића : 


К: ау а 

У Бугарској и у Босни наша браћа вриште, 
Њине жене, њина деца од злотвора пиште, 
Треба да идемо, да им помогнемо, 
И све да чинимо, да их избавимо. 


Јован Сундечић, у Црногорцу 1871, тврди како је 
„наше спасење у Федерацији под хегемонијом Ру- 
сије.“ А Млада Србадија 1871 чини оваке рефлек- 
сије: „При сећању данашњем на братски савез 
„хетерију“ од пре педесет година намеће нам се 
питање: зар наши стари пре толико година да 
буду паметнији од нас?....<') 1871 изилази у Бео- 
граду, под уредништвом М. Ђорђевића Југославен- 
ска Звезда, „лист за политику и узајамне одношаје 
јужних Славепа«“, са девизом „право, слобода, је- 
динство.“ . | Мо 

У српској Омладини нарочито су ту мисао 
истакли бугарски емигранти, у првом реду Љубен 
Каравелов. Он пише у Застави 1869, из пештанске 
тамнице, у позиву (Браћо моја) упућеном на Србе: 
„Историјско право, византијска историја, Симеу- 
ново царство, Душанова Круна и т. д. немају тамо 
| места, где се тиче да буде слободе и живота. По- 
гледајте на Швајцарску и Аустрију, и видићете 
да срећа људска не оснива се на скиптру и пре- 
столу, не на круни и монархији, већ на чистој 
људској слободи.“ Његова Свобода у Букурешту, 
1871, и Југославија такође у Букурешту, исте го- 
дине, проповедале су идеал једне балканске репу- 
блике, која би била саставни део Сједињених Др- 
жава Европских. Нарочито Југославија, коју је 
уређивао Јован Похар, истиче: „наше јединство за- 
виви пре свега од тога у колико познајемо тежње 


1) Млада Србадија, 1871, стр. 178. 

разних племена на југу Јевропе, сва су та племена 
делови једног истог тела, па кад болује један осе- 
_ћају и остали ту бољетицу или бар њене после- 
дице... Природа југословенског питања само озна- 
чава пут којим ћемо доћи до јединства, а то је 
«(федерација посебних наших племена... Ето „феде- 
ративна јевропска република“ већ је у Јевропи 
тежњом постала свих оних људи који хоће по ре- 
чима Христовим да једном иступи човечанство из 
вечите међусобне борбе и клања и да буде једном 
мир на земљи...“ 

Поколење од седамдесетих година, чији су се 
инициатори васпитали у Швајцарској, и то у Швај- 
царској када је радикализам био у пуном цветању, 
сасвим су прихватили те Федералистичке идеје, 
унели их у свој програм, и Србија на Истоку Све- 
тозара Марковића најпунији је и најјачи израз те 
демократске и рационалне идеје. 

Једна од најзанимљивијих страна омладинског 
покрета, то је његов однос према религији и цркви. 
“Омладина је била романтичка, а то ће рећи деистичка. 
-Романтичари у опште, и у књижевности и у по- 
литици, били су религиозни људи. Једна од битних 
"одлика романтизма, и у Немачкој и у Француској, 
то је враћање хришћанству, рестаурација католи- 
цизма. Сви, сем Бајрона и Шелеја, били су добри 
Хришћани. Шатобријан је својим Генијем Хриш- 
Канства био један од оних људи, који су учинили 
да хришћанска религија, после страховитих удара 
које јој задао ХҮШ век; опет дигне главу и пре- 
лузме, за неко време, владу над душама, ако не 
више над духовима. Ламартин је ставио себи за- 
датак да пренесе хришћанство у друштене установе, 

." 17* 

а Виктор Иго, син једне Вандејке, почео је одама 
пуним побожности. Браћа Шлегели су прешли у 
католицизам, и њихов пример није остао без по- 
дражавалаца: Романтизам у књижевности је у 
опште значио подмлађивање верског осећања и ми- 
стицизма, култ католичког Средњег Века, љубав 
за готску црквену архитектуру, мржњу на рацио- 
нализам и пагански класицизам. 

Демократи око 1848 били су задахнути рели- 
гиозним духом. Они су били следбеници Русоа и 
Робеспјера, док је волтерианство имало присталица. 
у буржоавији. Велика разлика између ХУШ и ХІХ 
века, како је говорио Пјер Леру, јесте што је ХУШ 
век нападао на Хришћанство, а ХІХ одаје му ло- 
штовање. Социјалисти онога доба писали су: „Шта 
је то социјализам? — То је Еванђеље на делу?“ 
Луј Блан је нападао на Волтера и тврдио да се 
Демократија бори у име религиозног идеала. И 
људи од 1848 имали су одушевљења за „санкилота 
Исуса“, како-га је био назвао још Камил Демулен, 
за „првог демократа и социјалиста“ у човечанству 
И за време 1848 попови су благосиљали „дрвећа. 
слободе“, и крст је ишао поред црвене заставе. '. 
Мацини, дубоко убеђен деист, писао је: „Репу- 
бликанска странка није политичка странка, она 
је у битности верска странка“, и његова девиза је 
била: Пео еі ророіо. Талијански револуционари тога 
времена глелали су у папи Пију ІХ председника 
талијанске конфедерације. Млада Немачка, и ако 
антиклерикална, није била атеистичка. Цео њен 
покрет имао је извесан протестантски карактер. 


) С. Ме: 2 Њемоте ди рані убриђис їп еп Жуапсе де 1814 а 
1870. Рагіѕ, 1900, р. 242—944. 

Хајне и Берне били су прешли у протестантивам, 
Гуцков и Лаубе сасвим су протестантски сневали 
„нову цркву слободнога духа.“') 

Српска Омладина, све до материалистичке про- 
паганде Световара Марковића, била је у главноме 
деистичка и спиритуалистичка, и у њеним редовима, 
бар у прво време било је и свештеника. Али ипак 
док су национални покрети код Словенаца и Хр- 
вата имали добрим делом клерикални карактер, 
тако да је Гај говорио да су главна његова војска 
загребачки клирици, дотле је национални покрет 
код Срба узимао вид једног антиклерикалног, сло- 
бодоумног покрета. 

Томе има више разних узрока. Први, општи 
равлог јесте што Демократија шездесетих година 
није била више религпозна као 1848. После др- 
жавног удара у Француској, за све време европске 
реакције педесетих година, Црква је још једном 
пришла јачима и помагала их у угњетавању на- 
рода и народности. У исто време, научни, позити- 
вистички дух који је све више хватао маха, до- 
лазио је у сукоб са верским догмама. Из оба узрока, 
Демократија шездесетих година, нарочито у Фран- 
цуској, постајала је једна световњачка, антиклери 
кална странка, борила се против сваког мешања 
свештенства у политику, и тражила радикално оде- 
љење Цркве од Државе. Омладина, која никако 
није хтела да остане иза својих узора, увек »у 
кругу либералних надежда“, поред све романтичне 
љубави према вери прадедовској“, почела је по- 
қазивати знаке духовне независности. Један про- 


е 1) Јоһаппеѕ Ргоеізѕ: Баз јипде ГеиіѕзсШата. Еіһ Висћ деціѕсћег 


_ Сеізгеѕсеѕісһќе, Ѕіпёсаге. 1892. 5. 56—57. 

тивник, пишући о Светозару Милетићу,. говорио 
је: „Он и његове присталице почеше се. своје 
вере стидити, сматрајући да их запад за довољно 
либералне сматрати не ће: «') а. 

Исто онако као што је Омладина стављала 
свој национални идеал изнад старинског пансла- 
визма, исто је тако истицала Српство над право- 
слављем.! Вера, која је била државна веза у 
Средњем Веку, од ХУШ века почела је уступати 
пред начелом народности, и као што су се државе 
некада стварале у име верскога јединства, тако се 
у ХІХ веку групишу у име националног јединства. 
Омладина је била ђак Доситијеве школе, и сма- 
трала, по Формули „брат је мио које вјере био“, да 
вера није у стању да дели децу једног истог на- 
рода. Пред чињеницом да је добра половина на 
рода католичке и мухамеданске вере, Омладина је 
сматрала као нужно и политички истицати идеал 
верске сношљивости, па чак и верске немарности. 
Као у многом другом, она је ишла за Младом Не- 
мачком, која је са Хајнеом мислила: „Без државне 
религије, Немачка би била једина и снажна, а 
њени синови велики и слободни... Немарност у ре- 
лигијским стварима можда би била једини начин 
да се спасемо, и ослабљење вере могло би дати 
Немачкој политичку снагу.“ 


Врло важан разлог тога антиклерикализма, 
Омладине био је чисто политичке природе. Када 


') Аца Поповић Зуб: Успомене, П, стр. 51. 

>) Отуда они предлози да се народни српски језик уведе у литур- 
гију. Када су 1865 српски ђаци у Паризу прослављали педесетоголиш- 
њицу Устанка од 1815, дали су да се у румунској цркви чита еванђеље 
на српском језику. Шабачки владика Гаврило дао је читати, о великих 
празницима еванђеље на српском. 

се говори о Омладини ни за тренутак не треба 
заборављати да је она развила главну своју де- 
латност у границама бивше Војводине, где је све- 
штенство од: почетка ХҮШ века било вођ народа, 
где су митрополити били поглавари народни, и 
где су свештеници више од читавог века били го- 
тово једини колико толико образовани људи у целом 
народу. Колики је био утицај Цркве код аустро- 
угарских Срба види се из занимљивих забележака, 
Ђорђа Рајковића. 1762 на 2040 Срба у Повоме 
Саду био је 2! поп, од којих 16 парохијских. Ма- 
настир Хилендар имао је своју кућу у Новом Саду, 
и лепу пару добијао од побожних приложника но- 
восадских. Црква је имала власт у рукама, и „срам- 
ним јармом“, камџијама, батинама кажњавала оне 
који су згрешили против њених прописа, чак и 
оне који не би редовно долазили у цркву. 

У почетку друге половине ХІХ века јавља се 
нов, независан и световни сталеж, новинари, адво- 
кати, лекари, слободна интелигенција, која по- 
ступно узима вођство народа из руку црквених 
великодостојника и свештенства. Место патријарха 
Јосифа Рајачића народни вођ постаје адвокат Др. 
Светозар Милетић. Владике, консервативне, са 
мржњом су гледали те предузимљиве младе људе 
за којима је пошла њихова паства, и крњање њи- 
хових привилегија изгледало им је убијање угледа 
религије. Омладина, у којој су били махом неза- 
висни људи и која је хтела и водила независну 
политику, попреко је гледала владике који су увек 
зависили од владе и никада нису смели битп за 
одлучну националну борбу. Јаз између народа и 
јерархије све се више дубио и Милетић је 1865 


961 ЈОВАН СКЕРЛИЋ 


пошао на Сабор са речима: „Идемо да поповима 
капу кројимо.“ 

Борба је у велико била заподенута на Сабору 
од 1864. Милетић и његови пријатељи траже да се 
прво реши питање о црквено-школској аутономији, 
просветним установама, народним фондовима, како 
би што више извукли права за сам народ и његове 
мирске представнике, па тек онда да пређу на 
избор патријарха, који је калуђерима изгледао 
главна ствар. „Најпре народ и црква, говорили су 
народњаци, па онда патријарх-митрополит.“ Све- 
тозар Милетић је говорио: „Наши су архијереји 
толико пута народ наш обмањивали, ствари на- 
родне хотимице заустезали, и одуговлачили, да ће 
и наш новоизабрани поглавар црквени, докопавши 
се једном митрополитског престола, исто тако по- 
ступати као и његови претходници.“ И нови па- 
тријарх није много чекао па да стане замахивати 
„духовним бичем“, како је сам говорио, и још више 
заоштравати односе између службених представ- 
ника Цркве и напредних и световних елемената 
у народу.') 

Изгледа да је Јакшићева Сеоба Србаља била 
прва стрела против јерархије. Џесник, који је доц- 
није написао Јана Хуса, никада није много марио 
за „подлу чету калуђера“, и у својој драми пред- 
ставио је Првосвештеника као народног издајника 
и тровача: 


!) Врло мали део свештених лица остао је до краја са Омладином. 
Такви су били архимандрити Нићиоор Дучић и Василије Пелагић, који 
су прво били патриоти па после калуђери. Такав је био и србијански 
калуђер Филарет, који је писао против поста и говорио: „И ја бих 
Богу веома згрешио, кад не бих омладинским борцима за напредак при- 
помагао оним што ми је могућно... 

Свећеник је.... славољубив... грабљив'!... 
Златну круну првосвећеника 

Обећај му — све ће за њу дати! 

Част и образ, и народ и себе... 


То се тада осећало и разумело, и Матица је делу 
досудила награду од 100 дуката. Исто тако Јован 
Грчић удара на Свете оце: 


Ох, дража вам камилавка, 
Свети оци, 
Него народ и поправка. 
Свети оци !... ~ 


Милан Кујунџић, у Јеретику, 1863, удара на лажне 
свеце, које „стрпљењу уче оне који боси ходе по 
трњу“, како је рекла енглеска списатељка: 


Зар ти да ме вери учиш, 
Кој се пуном клањаш столу 
За ласкаву реч господску 
Кој би прод'о душу голу, 
Кој би радо свет преспаво; 
Златне сове обожаво, 


А брат, а род, шта те тиче !... 
е 


По листовима се често говори о ономе што Јован 
Суботић назива „Фанариотски свраб“, употкупљи- 
вост наших владика“; Змај је почео борбу са ка- 
луђерима и „жандар-владикама“, који му то и после 
његове смрти нису опростили. Јаков Игњатовић, 
противник Омладине, бранилац калуђера и клери- 
_кализма у политичким чланцима и брошурама, у 
својим романима и приповеткама истиче свуда ка- 
луђере и попове као најгоре међу најгорима, и ње- 
гови хајдуци веле: „Да нас Бог сачува од турског 

аферима и калуђерског благослова.“') Глиша Гер- 
шић, на светосавској беседи у Новом Саду 1868, 
тврди да уаристократско-јерархијски дух грчког ста- 
новништва остаде у српском свећенству иза Светог 
Саве; они начинише касту која беше у свези са 
владаоцем на супрот народу... Српско свећенство 
је подржавало систему туторства у српској држави, 
те је у многом допринело томе те српска држава 
пропаде““) Застава, у току 1869 године, доноси низ 
чланака (0 ког грози српском народу и православ- 
ној вјери прађедовској опасност, и налази да су им 
главни непријатељ патријарх и калуђери. 

Нису само то била индивидуална мишљења, сме- 
лости мисли у појединаца. Тај дух поступно се 
развијао и на омладинским скупштинама, у Омла- 
дини као у целини, и Омладина исто онако удара 
на „црквену бирокрацију“ као и на „државну би- 
рокрацију< Прве омладинске скупштине отпочи- 
њате су призивањем светога духа у цркви. Али на 
омладинској скупштини у Великом Бечкереку већ 
је било дошло до сукоба између слободних мисли- 
лаца и црквених људи. Један поп је ставио питање: 
„је ли то омладински не ићи у свету цркву 2! Или 
зар не предвиђате, браћо, отуда никаквијех злијех 
последица 2! Или зар Омладини, народу српском не 
треба више црква ?!!« На то му је из редова омла- 
динских одговорено: уми нисмо више деца“, а ње- 
гови предлози“) да се омладинске беседе не при- 
ређују у очи недеље и празника и да Омладина 


!) Јован Скерлић: Јаков Игњатовић. Београд, 1904, стр. 42—43. 

2) Матица, 1868, стр. 43. 

*) Нисмено питање Богдана Кузмановића, из Српске Кларије, 
„пароха и конзистор. савјетника, члана уједињене Омладине српске,“ Ар- 
хива омладинског одбора у Новом Саду. 

издаје п књиге са религиозним садржајем, одбијени 
су. Један омладинац, уз одобравање велике већине 
скупштине, одговорио је да цркву не сачињавају 
учетири зида и ређања „амин“ и господи поми- 
луј“: „Релиђија п црква са њеним догмама није 
све једно. Сваки има релиђију, и може о тим ства- 
рима мислити по индивидуалној слободи.“ Други 
један омладинац помепуо је уда многи попови сма- 
трају богослуженије као го механичан посао и 
врше га као нека машина.“ Лаза Костић ') енер- 
гично удара на поповску „кажу“, прави каламбуре 
како попови, у место да шире духовно благо по 
народу, збирају и духовно и дуговно благо, и тврди 
да народ има право да каже: нисам ја у мојој 
цркви, моја је црква у мени.“ Скупштина је најзад 
решила да она не мисли ратоватп са црквом, али 
тражи од њених служитеља да „једном схвате дух 
хришћанске цркве.“ 

Иста, та мисао нашла је лепа израза код Змаја, 
који осуђује оне који Бога славе воском, тамњаном 
п зејтином, који праве крстове од шећера и мрт- 
вима кувају кољиво, док убоги немају хлеба да 
једу. Права црква, то је просвета која од деце 
ствара праве људе: 

А Створи од њих дику свету, нека буде црква жива, 

Коју вихар не открива, коју време не подрива, 

Створи од њих бедем роду, јер се српско небо мути... 


А Владимир Јовановић, у својим Основима снаге 
и величине србске, 1870, године ударао је на веру 
догмата, која проповеда послушност и некретност, 


') У својој књизи О Змају Јовану Јовановићу (стр. 12) Костић 
прича како је као ђак седмога разреда гимназије написао „тему у 
немачким стиховима“ „у славу материјализма -— материјалистичке Фи- 
лозофије — против идеализма, наиме против клерикализма,“ 


268 ЈОВАН СКЕРЛИЋ 





на »лажну веру“ што је дошла од „званичних 
цркви“ из Рима и Цариграда, удогме што их 
лажни духови изводе на главне мисли хришћан- 
ства“, и на супрот њима ставља »крепак дух 
народни“, који уме да одабере оно што је главно 
и добро оно што чини језгро у религији, сам 
дух народни који је извор „снаге и живота. “ 

Једна од идеја које су биле драге европској 
демократији шездесетих година, то је било осло- 
бођење женскиња, еманципација жена, како се 
тада говорило, феминизам, како се данас каже. Сен- 
симонизам је први прокламовао моралну равноправ- 
ност жене са човеком, Млада Немачка је прихва- 
тила његове идеје о „слободној страсти, слободној 
љубави и слободној жени», а европска демократија 
око 1870 била је сва за „еманципацију жена.“ Као 
п остале идеје, и та је нашла својих бранитеља у 
Омладини. 

Још пре 1848, српски родољуби, који су ра- 
дили на буђењу народне свести, нарочиту су пажњу 
обраћали да се заспало национално осећање про- 
буди код младих девојака, будућих жена и матера 
српских. Алманах Драгољуб основан „от родољу- 
биви србкиња«, био је нарочито намењен томе циљу. 
Богобој Атанацковић је готово искључиво писао за 
жене. Две свеске његових новела носе наслов Дарак 
Србкињи ; жена је за њега „круна Божјег створења, 
ремек Божји“, и он хоће да јој буде саветник, 
духовни вођ, мирски исповедник. „Народољубље, 
пели он, које девојка скрива у прсима, то је нео- 
цењени онај бисер, због којег је свака девојка 
вредна да је прави Србин обожава“, и онога часа 
кад „србска нева буде се загрејала за српско име, 
српски језик, српску песму и српску игру, процва- 

тиће народност сегурно.“ Тако је и Јован Суботић 
певао: 

Љу'оте браћо Срокиње, 

Оне су наше радости, 

Премиле деве Србкиње 

Носе нам рајске сладости. 


То буђење националног осећања код жена јесте 
једна од преокупација романтичара шездесетих го- 
дина. Даница је у првом реду била намењена Срп- 
кињама. Коста Руварац завршује свог Карловачког 
ђака овим речима: „Пролијте барем ви, драге сестре 
Српкиње, сузу жалости над несретним удесом на- 
шега Љубинка, покажите тиме, да цените и ува- 
жавате пожртвовање за род.“ Омладина је била 
обратила нарочиту пажњу на националан рад међу 
женским светом. Женске су могле бити чланови 
њени, и на омладинским скупштинама виђала се 
више но једна сестра по Душану и Марку.“ У 
Новом Саду постојало је и Женско Омладинско 
Друштво. На једној омладинској скупштини (1868) 
усвојен је предлог: уда одсад чланови Омладине 
не буду голи удварачи код нашег женскиња, него 
да му буду браћа и васпитачи. Наше женске треба, 
да као сестре сматрамо, па да их као такве по- 
штујемо; оне су будуће сапутнице нашег живота, 
матере будућих Срба.“ Јован Грчић-Миленко певао 
је 1868 Срикиње на збору: 


У борби тешкој мере се груди... 
У њој и жене бивају људи, 
Кад мушком снагом дозивљу спас... 


Међу Омладином заузимала је угледно место и 
једна одушевљена млада жена, Драга Дејановић. 


Она је била најревноснија заступница идеје равно- 
правности жене са човеком, и она је највише пи- 
сала и говорила да и полу-ориенталска српска 
жена треба да уђе у рад и живот и одужи свој 
дуг народу и друштву. „Драга сестро, писала је 
она у своје Две три речи Српкињама'), ти си уз- 
даница народа свога, ти у твом крилу развијаш 
соколове, ти им прва развијаш крила да полете. 
Нека ти је дакле прва брига, да ти тић полети 
пун најсветије љубави к роду своме.“ Она је срп- 
кињама на сваком месту истицала као идеале на- 
ционалних врлина и душевног благородства Југо- 
вића мајку и царицу Милицу из народних песама. 
У својим предавањима (Еманципација срикиња, “| 
и Српским мајкама),*) она је без престанка исти- 
цала колико је потребно да српска жена буде 
духом што виша и слободнија, да би могла до- 
стојно одговорити своме историјском позиву. “Суд- 
бина је наших кћери, писала је она са пуно убе- 
ђења, судбина будућег народа нашег у рукама 
жена. Ослобођење женскиња може се узети да је 
ослобођење нашег народа од оних назадњачких 
мана које га још п данас у оковима држе.“ 


Тај национални феминизам наслања се на со- 
цијални и општи феминизам реформартора седам- 
десетих година. 1870 године једна Рускиња, г-ђа 
Суслов, и једна Енглескиња, госпођица Морган, до- 
бијају прве међу женама докторске дипломе на 
циришком университету, и тај значајан појав са 
симпатијама су забележили сви-омладински ли- 
стови. Светозар Марковић постаје апостол и те на- 





) Матица, 1569 
2) Матица, 1870 
8) Млада Србадија, 1371. 36: 

предне идеје и још 1368 он истиче идеал „достојне 
српске жене с човечанским правима и дужностима <, а 
еманциповане руске студенткиње истиче као „свете 
жене“ и „веснице новог века.“ Млада Србадија до- 
носи 1870 године његов чланак Је ли жена спо- 
собна да буде равноправна са човеком 7 Исте године 
Млада Србадија доноси једну главу из знамените 
књиге Џона Стјуарта Миља Тће зибјескћоп. ој отеп, 
која 1872 изилази у целости у српском преводу 
Светозара Марковића, са Брајтовим говором и пре- 
. водпочевим предговором. 

Љубен Каравелов износи те идеје у својим при- 
поветкама. Млада Србадија има сталан део „из жен- 
ског света.“ Радник 1871 доноси чланак П. Н. 
Ткачева Уплив женскиња на напредак знања, у 
преводу једне жене (Јелене Ј. Н.). 1871 Српски На- 
родни Сабор у Карловцима скоро једногласно од- 
лучује да и женске могу учити учитељску школу, 
_ а крајишки прота Никола Беговић дао је разлог: 
„И у старо су доба свуда женске биле заједно 
с мушкима. Зар нису и апостоли водили сестре 
са собом%“ По листовима се помиње као један 
успех Феминизма што су српски превод Дреперове 
Историја умног развитка Европе сложиле, 1871 го- 
дине, женске руке, типографске раднице у Државној 
 Штампарији у Београду. 
| Све те идеолошко-демократске идеје омладин- 
скога покрета наслањују се и продужују у пози- 
тивистичко-социјалном покрету седамдесетих го- 
„дина. И у том погледу покрет седамдесетих година 
наставља покрет шесетих година, само са том раз- 
ликом, што се тим демократским идејама даје више 
" доследности п одређености, а нарочито што се оне 
стављају на прво место. 

ГЛАВА ХҮП. 
Омладина и „нова наука“ 


Сложеност омладинског покрета. Рационализам старе 
школе. — Позитивистички покрет у Европи од 1850. — 
Рационализам код појединих омладинаца. — Руски покрет 
шесетих година. — Љубен Каравелов и Светозар Марко- 
вић. — Продирање нових идеја. — Руски писци: Гогољи 
Тургењев. — Култ природних наука. 








Била би велика погрешка мислити да је доба 
од 1848 до 1872 једноставно и једнообразно, да 
општи дух књижевности носи искључиво омла- 
дински карактер, без икаквих мешавина, без тра- 
јања онога што је раније било, и без предзнака 
п првих појава онога што је наступило. Књижев- 
ност, као и живот, иде без тих строгих и апсо- 
лутних подела. 

Ма колико да омладински период наше књи- 
жевности изгледа једноставан и систематичан, ма ко- 
лико машта и одушевљење биле главне одлике ње- 
гове, ипак у њему има дубоких трагова претходне, 
класичне и дидактичне, „објективне“ школе, и у доба 
његова цветања јављају се клице и први знаци 
нове струје, која ће завладати седамдесетих година. 

Важно је за српску књижевност да просвети- 
тељска, рационалистичка школа Доситија Обрадо- 
вића, школа „здравога разума“, није никако пре- 
стајала вршити свој утицај, чак и у доба најзанесеније 
романтике. Док је одлика других романтичких 
књижевности била мржња и борба против крити- 
чких идеја и култа разума ХУШ века, док сеу 
њима проповедало „еванђеље срца“ и влада маште 
п осећања, код нас је била толика потреба народне 
просвете и критике да Доситијеве идеје нису ни- 

када губиле од своје силе над духовима и важности 
у књижевности. У целој првој половини ХІХ века 
он је за Србе био „Сократ Србски“, „пророк срб- 
ски“, како га је раније називао Павле Соларић. 
Педесетих година издато је популарно издање До- 
ситијевих списа. Омладина је Доситија Обрадовића 
сматрала као члана своје Свете Тројице, где су 
друга два места заузимали Свети Сава и Вук. Ина 
омладинској скупштини у Београду, 1867, изнад го- 
ворничке трибине стајала је слика Доситијева. Сем 
тога, старија, објективна“ поетска школа није 
тако лако полагала оружје. Педесетих година њен 
најкрупнији и најбољи представник, Јован Ст. По- 
повић, произвео је најбоље песничко дело целе 
старије школе, Даворје. Чак и шездесетих година 
када је омладински дух тако силно преобладао, 
представници старије школе, Јован Хаџић, Ђорђе 
Малетић, Никанор Грујић и Малија Бан нису били 
књижевно мртви, и често се нису давали пред 
млађима. А исто тако, у тренутку када је роман- 
тизам код нас био у највећем јеку, јавља се са- 
свим нов духовни и књижевни правац. 
Романтизам је у Француској почео опадати 


"од 1840, у Немачкој је увенуо после 1848. Западни 


романтизам био је буна врелога осећања противу 
ладнога разума, прекипелог лиризма противу сувог 
рационализма, бујне маште против студене анализе. 
Али у том великом двобоју између срца п духа, 
победа је остала на духу. Од 1850 године духовни 


_ живот у Европи окреће се путем позитивизма п 


| 


науке. Револуција од 1848 године била је прома- 
шила, оно силно одушевљење и племенити идеа- 


_лизам није дао непосредних корисних резултата, 
видело се да није довољно хтети па моћи, и да још 

идеал пада у борби са суровом стварношћу. Илу- 
зије, утопије, снови и идеали били су прегажени 
немилосрдним и бруталним Фактом. Место сањарија 
и утопија, дошло је доба индустрије, спекулација, 
предузећа, новца, борбе за опстанак и култа ма- 
териалнога успеха. Целом Европом је стао дувати 
ветар из Енглеске, земље разума, трговачког его- 
изма, политичке економије, контоара и цифара, и 
уније се мислило више на ширење идеја но на 
отварање пијаца, и место апостола човечанскога 
братства дошли су трговачки агенти. « 

Наука, која је од ХУГ века почела нагло 
напредовати, од краја ХУШ века почиње своју го- 
тово апсолутну владу над духовима. Лаплас је већ 
могао одговорити Наполеону, када га је овај пи- 
тао зашто у његовом космогонском систему нема 
Бога: „Господару, та ми хипотеза није потребна.“ 
Дарвин, Спенсер, Хекел развијају идеје Ламарка и 
Гетеа. Старе традиције се руше, нова открића и 
учења поколебала су стари антропоцентризам, и 
човек није више пали Бог, као у доба романтичара, _ 
но једна врста из животињског света, једна алка! 
на ланцу стварања. Закон и борбе за опстанак, ода- | 
бирања, прилагођавања, налазе примене у историји, _ 
социологији, политичкој економији, етици, и цела 
се наука из основа револуционише. Не траже се! 
више први и последњи узроци ствари, све оно што 
је ван граница људскога сазнања, све што је транс- 
цендентално и припада метафизици. Научни метод! 
посматрања и експериментовања, емпиризам и по- 
зитивизам постају методи мишљења мисаонога 40- 
вечанства. Тај научни, позитивистички дух прелази 
и на књижевност, која, некада идеалистичка, п9- 
стаје реалистичка. 4 

Романтизам је завладао код нас онда када је 
на Западу био већ прецветао. Као и свака мода, 
он ве доваљао до нас онда када је на своме из- 
вору већ припадао прошлости. И отуда та заним- 
љива чињеница да се у сред нашега романтичнога 
покрета чују гласови рационализма и реализма, и 
и да се око 1870 та два покрета преплећу, за- 
плећу и најзад сукобљавају, да се, после краће 
борбе, заврше пуном победом нових идеја. О томе 
важноме покрету, који је дао искључиво обележје 


седамдесетим годинама, и који је учинио преображај 


и у нашој књижевности, и у науци, и у политици, 
биће говора другом приликом и на другом месту; 
овде ће о њему бити речи само толико у колико 
он засеца у омладински период. 

Наш омладински покрет увек је имао извесну 
дозу доситијевског рационализма и просветитељ- 
ског духа. Поред свега његовога „кипећег оду- 
шевљења“ и бујице лирских стихова и патриотске 
реторике, омладинци су још 1866 истакли као своју 
девизу: »с помоћу науке а на основу истине.“ 
Владимир Јовановић пише „Не помаже образовати 
укус, него ваља из дубине црписти рану за срце 
и ум. Не помажу песници на бродовима који не- 
мају котве, а чија ветрила за сваким ветром 
лете, нити се праском Фраза даје стишати бура 
страсти; него је нужна озбиљна и искрена реч, да 
би у сред помрчине и у пркос свима бурама јавна 
свест компас била. Не деликатност језика, него 


"деликатност савести,..“') 


Вила, 1866, доноси један занимљив чланак, на- 
писан по енглеском, Старо добро доба, који изне- 


2) За слободу н народ. Покушаји. Нови Сад, 1868. стр. 278. 
18* 

нађује, по сред тога доба када се падало на колена 
пред успоменама прошлости и пливало у мору патри- 
отске сентименталности. Историјска прошлост ту се 
не приказује у нимбу поезије, но као доба сурових 
династичких, Феодалних и верских ратова, када су се 
народи клали и истребљивали не знајући ни сами 
зашто; као доба куге, лепре, заразних болести 
које су целе вароши затирале, као море суза и 
крви. Славна прошлост српска! То је доба када су 
синови ослепљавали оцеве да би што пре дошли 
на упражњени престо; када су владаоци један 
другом вадили очи, а црквени оци, кроничари. 
звали их „христољубивим“ и „благоверним“ и пи- 
сали њихова „хвалнаја житија.“ Тада се властела 
крвила међу собом на леђима народа, п престала 
са својим отаџбиноубилачким завадама тек онда, 
када је земља пала у руке туђину. Тада „Јерина 
Смедерево гради“ и поколења народа пропадају 
у кулуцима и под теретом намета. Тада се на- 
родни идол Краљевић Марко у турским редовима 
тукао противу Хришћана, а деспот Стеван Ви- 
соки водио Србе у помоћ Турцима противу Хри- 
шћана. „Старо добро доба“, то је доба сталешке 
неједнакости, када је себар био ствар властели- 
нова, када је јачи имао право над животом и имао- 
вином слабијега; то је доба чупања језика јеретицима 
и спаљивања вештица. Златни век не треба тра- 
жити за нама но пред нама; као што је говорио Сен- 
Симон: рај није у прошлости, он је у будућности. 

У томе погледу исто је тако значајан пред- 
говор омладинца Илије Вучетића српскоме преводу 
Дима Ивана Тургењева, романа упереног противу 
плитког „славенофилства“, Фразеолошког народ- 
њаштва, површног одушевљења, реторске и сенти- 

менталне политике, противу свију оних мана од 
којих је Омладина у велико патила. „Има људи 
који мисле, вели преводилац, да ће љубав према 
народу свом посведочити тиме, ако му само пре- 
узносе његове добре стране, ако у звезде кују и 
оне уображене врлине, којих народ и нема или 
које би му се пре у мане могле урачунати. Тако 
се никад неће народу користити, тако се никэд 
неће припомоћи напретку његовом. Прави и искрен 
пријатељ свом народу је онај, који се не устру- 
чава, да отворено и безазорно казује народу све 
мане и погрешке, које му трују душу и тело ње- 
гово, које му подгризују корен живота, које прече 
слободно развијање и прави и истинити напредак 
његов....“. Крајне је време зда један пут нестане 
оног бесмисленог и сујетног разметања, а место 
њега да наступи прави и озбиљан рад; да пре- 
станемо једно говорити, а друго радити, него да 
нам речи и дела буду једно с другим свагда у са- 
гласности; да буде мање празних речи и голих 


__ Фраза, а више дела; да престанемо губити се у 
 Сбесмисленим сањаријама о сјајној будућности срп- 


ској, која нас не знам откуд „чека“, већ да место 
тога учимо, мучимо се, озбиљно, заједнички и спо- 


__ разумно радимо, па ћемо онда сјајну будућност 


сами себи створити.“') Не треба губити из вида 
да је тај роман са таквим предговором изишао 


1869 године, у почетку рада Уједињене Омладине 


“Орпеке, и у издању пештанске Преоднице, једне 


од најактивнијих и најзначајнијих дружина омла- 
ДИНСКИиХ. 
1) Дим од Ивана Тургењева. Збирка одабраних превода. Издаје 


Преодница. С руског. превео Илија Вучетић. Пешта, 1869, етр. ХШ — 
ХІҮ, ХҮП. 

То су речи обичнога здравога разума и просте 
трезвености. Али идеје Драгише Станојевића већ 
предсказују нову јерес. У својој полемичној књижици 
Шта је говорено на Св. Саву у Вел. Школи, (1868. 
он се смеје омладинским либералима који озбиљно 
причају о „српској култури“ и „српској науци.“ 
„Срби кукавни, вели доктор радикалац, нису имали 
кад за ово 20 — 30 година ни опанке чизмама 
заменити, већ иду пола боси, а камол да створе 
српску науку.“ Његова критика омладинских идеја 
подсећа на западњачку критику Потугина у Диму: 
„Мапимо се прошлости, слабост је прошлошћу ди- 
вотност своје садашњости доказивати, мајушно је 
то пабирчити стихове по народним песмама и њиме 
наше врлине доказивати, махнимо се велим и про- 
шлости и хвалисања, па се уздајмо у будућност и 
радимо за њу. “ 

Али све то била су усамљена и индивиду- 
ална мишљења појединих разборитих људи, чији се 
здрав разум бунио против оргија маште и клепета 
Фраза. Позитивистичке и рационалистичке, „нове 
идеје“ улазе у српску књижевност тек 1868 го- 
дине. Њих уводе сасвим два нова човека у срп- 
ској књижевности, Љубен Каравелов, и један млад 
српски ђак у Петрограду, Светозар Марковић. 

Оба реформатора руски су ђаци, и они не раде 
ништа друго но преносе у Србију оне идеје које. 
су онда тресле руско друштво, руски „нихилизам“ 
шездесетих година, учења Чернишевскога, Добро- 
љубова и Писарева, групе писаца око листова 
Современикљ, Руское Слово, Отечественныя Записки 
Дбло. Од прве половине ХУП века па све до данас, 
никада није руски утицај на српску књижевност био 
већи но око 1870. | 


2 

Цела Русија преживљавала је тада један од 
најсветлијих тренутака свога духовног живота.') 
Русија је изилазила из Феодалног поретка, из Сред- 
њега Века, и улазила у ново доба. Извршено је 
ослобођење сељака, али за цео свет то је била 
само прва крупна реформа у низу рефорама које 
из основа имају да преобразе пространу царевину. 
После Кримскога Рата постало је јасно као дан 
да је зграда старе, Феодалне, бирократске, апсо- 
лутистичке Русије црвоточива и иструлела, и да 
је питање преображаја и питање живота. Герцен, 
критичар старога и проповедник новога, слави се 
као пророк, њему се иде у Лондон на хаџилук, 
и његов лист Колоколљ чита се са грозничавим 
узбуђењем у свима редовима друштва. 

Неколико година либералне владе Алексан- 
дра П испуњене су већим и мањим реформама. 
Проширују се права универзитета, школе се свима 
широм отварају, штампи се даје више слободе. 
Одушевљење је не само за те битне и важне 
уступке самодржавља новоме духу, но и за ситне 
промене: што се укидају или упрошћавају разне 
Форме, што се допушта да се и на улици сме 
пушити, што се не брани браду носити. 


У руском духовном животу јавља се период 
критике и реформе, буне разума на догме, рушења 
из темеља старих традиција, свега што је подсе- 
ћало на мрску прошлост. Ослобођење, то је општа 
девиза тога узнемиренога доба: ослобођење сељака 


) Евг. Соловьевь (Андреевичь) Очерки изъ исторти русской лите- 
ратуры ХІХ вВка. С. Петерсбургљ, 1903. — Исторія новВйшей руског 
литературы 1348—1898 г. А. М. Скабичевскаго. 4-ое изд. С.-Петерсбургљ. 
1900. К. Ұајіѕгеузкі: Га Тлиетаћите тивзе. Пепхіёте ёдібйоп. Рагіѕ, 
1900. р. 205—210, 300—329. 

од спахија, грађана од владе, народа од чинов- 
ништва, жене од породичне тираније, мисли од 
традиције. То је борба за слободу на свима по- 
љима. По неограниченој вери у разум, по оптими- 
стичком одушевљењу и вери у недогледни напредак 
човечанства, по грозничавом раду на општем прео- 
бражају, шездесете године у Русији подсећају на 
ХУШ век у Француској. Само, место енциклопе- 
диста и „Филозофа“ дошли су позитивисти и ма- 
териалисти, и ћоптебје Һотте се зове „пролетер 
што мисли,“ 

Као у Француској у ХУШ веку, тако и у Ру- 
сији око 1860 и 1870 године наука се диже као 
идол, нарочито природне науке долазе до уважења. 
Као и онда, држи се да све зло долази што је 
разум спутан, што човек не зна и не сме да мисли. 
Опште је уверење да после духовног ослобођења 
мора доћи и материално ослобођење, да ће срећа 
неизбежно морати сићи на земљу, када се све 
идеје и све установе подвргну општој и радикалној 
критици, када се све из основа преуреди по за- 
хтевима разума. Идеал је бити, као Базаров у 
Оцевима и деци Ивана Тургењева, „човек који на 
све гледа са тачке критика; човек који не клања 
никаквом ауторитету и не признаје никаква на- 
чела, па ма како она велика била, док их не 
испита. “ 

Ради свега тога потребно је да човек мисли- 
лац и критичар има јасан и тачан поглед на свет: 
добра Физика то је добра етика, добра политика, 
разумно друштво. Ширење истина приролних наука. 
јесте најбољи начин да се потпуно раскрсти са 
прошлошћу, ослободи њенога терета и окова, и да 
се људи, ослобођене мисли и ведрих погледа, оспо- 

собе за срећан и разуман живот. Велики научни 
и повитивистички покрет од 1850 даје обилате 
хране свим идејама. То је златно доба модерне 
науке, радова и открића Дарвина, Хелмхолца, Тин- 
дала, Вирхофа, Лајела, Фарадиа, Хекела. Русија, 
која види снагу Запада у количини знања иу 
његовим научним идејама, широм отвара врата за- 
падној науци и просвети. 

Дела Огиста Конта, Спенсера, Џ. С. Миља, 
Дарвина, Бекла преводе се и постају нека врста 
"еванђеља. Али како су неоФитима потребна општа, 
и упрошћена решења сложених питања природе и 
живота, то немачка материалистичка Филозофија 
заузима пуну владу над духовима. Бихнер, Фогт, Мо- 
лешот и Фајербах постају божанства „нове науке“. 
ЛитограФисан превод Бихнерове Силе и материје у 
свима је рукама, и није био усамљен онај ни- 
хилист у роману Достојевског, који је место иконе 
ставио слику Бихнера, и пред њоме запалио кандило. 

„Нова наука“ у Русији се своди на ово неко- 
лико основних идеја: у Филозофији материализам, 
вечност природе, јединство природних сила, сво- 
ђење свега на првобитну материју, објашњавање 
свега природно-механичким законима. У етици — 
утилитаризам: добро и широко схватан лични ин- 
терес ставља се као највише морално начело; лична 
срећа могућна је само у срећи других; морал има 
само једну санкцију, друштвену корист, рад на 
стварању таквог моралног друштва, где би свака 
__ јединка уживала подједнак део општега човечан- 
_скога блага. У естетици — реализам, чак и одри- 
“цање уметности; држи се да стварност стоји да- 
__Ллеко више над уметничким творевинама, да је 
Е" циљ уметности што верније подражавање 


Б 4 

правој природи, да она има да послужи као оруђе 
у борби за опште човечанско ослођење, да поли- 
тичким и социјалним наукама треба да буде оно 
што су атласи географији и анатомији.. 


Одјек свих тих руских идеја, била су учења 
Љубена Каравелова ') и Светозара Марковића. Ка- 
равелов, бугарски емигрант, са нечим што подсећа 
на његова сународпика Инсарова у Тургењевљевом 
Дан пре, руски ђак и изгнаник у Београду, тесно 
везан са свима вођама омладинским, почео је штам- 
мати у Матици, марта 1868, теденциозну припо- 
ветку Је ли крива судбина, „посвећену београдским 
друговима.“ Само уредништво рекло је за ту не- 
обичну приповетку да је „сасвим нов и готово 
једини појав у забавној књижевности нашој.“ 


Приповетка „брата Каравелова“ није ништа 
друго до подражавање, посрбљавање познатог ро- 
мана Николе Чернишевског Что дђлатђ. Черни- 
шевски, „руски Робеспјер“, као политички заточе- 
ник, унео је у тај роман сав жар својих убеђења, 
сву своју љубав према истини и човечанству, и 
мало је било књига у руској књижевности које су 
имале толики и тако непосредан утицај на своје 
доба. Утицај романа Жорж Сандове, нарочито 
Жака, осећа се у делу рускога писца: ту је она 





1) Утицај Љубена Каравелова на сриски покрет око 1870 био 
је већи но што на први поглед изгледа, и бугарски писац заслужује да 
се дуже и исцрпније заустави на његовом активном раду међу Србима. 
Поред горе поменуте и важне приповетке, од њега има још на српском: 
Горка судбина, „приповетка једне нишлијанке“, Матица, 1869; Сока. 
„приповетка новосадске пријатељице“, Српски омладински календар. 
1870; Наказао је Бог. „Црта из ђачког живота. Посвећено ђацима бео- 
градским“, Млада Србадија, 1870. Из мртвог дома, Млада Србадија. 
1871. У Вили (1868) и Младој Србадији има неколико његових припо- 
ведака преведених са руског (Хаџи-Нича, Неда, Бугарин старог кова). 








ОМЛАДИНА И ЊЕНА КЊИЖЕВНОСТ 283 








иста идеја племените Француске романтичарке да 
слободом у браку, моралном реформом јединке, 
треба доћи до слободе у друштву и до реформе 
целога човечанства, све то са извесном дозом 
старијега социјализма, идејом о заједничком „ра- 
вумном раду.“ 

И као што Лопухов врши духовни и морални 
преображај Вере Павловне, тако и Љубомир Каљмић 
„препорађа“ Цају, девојку из труле грађанске по- 
„родице београдске. То је пар умислећих про- 
летера<, „нових људи“, идеални Адам и Ева но- 
вога, науком препорођеног човечанства, стављени 
на супрот старом свету лажи, глупости и не- 
правде. Поред историје њине љубави, ту су наро- 
чито дигресије о дневним питањима, о људима 
који се сусрећу, љути напади на „подлеце“, 60о- 
гате ћускије“, „грозне Фарисеје“, „старе кожодере“, 
„продане душе“, „појете небеске и љубимце Олимпа 
и Парнаса“, на београдску цинцарску буржоазију, 
на надувену бирократију српску, свирепу према 
малима, подлу пред великима. Љубомир Каљмић 
говори оно што је писац научио у руских учи- 
теља: „Срећан је онај човек који иде умним путем, 
и старајући се да се узвиси над другима, т. ј. да 
постане прави човек и брат осталој браћи. У 
друштву, где има таких људи, могу за неколико 
тодина унапредити друштво и показати му пут који 
води правој срећи.“ Да човек постане потпун, раз- 

вијен, прави човек, треба „избацити и истерати из 

главе сваку лаж, сваки нанесени шљам, који су 
унеле у главу матере, бабе, тетке, моралистичне 
књиге о „васпитању“... треба васпитати или из 
нова себе преобразити...“ 

У тим проповедима моралног преображаја са- 
мога себе, у том моралном идеализму, који је у 
друштвено питање силно унео мистични и сенти- 
ментални словенски дух, има извесне топлоте, и 
поезије, оне исте која веје из благородне књиге 
Чернишевскога, Чернишевскога одрицатеља умет- 
ности и поезије, али који је и сам писао стихове 
и носио душу једног песника, и који је будан 
сневао лепе снове препорођеног човека и обнов- 
љеног човечанства. 

Приповетка Је ли крива судбина, почета у 
марту, престала је излазити у јулу. Писац, под 
сумњом због убиства Кнеза Михаила, био је бачен 
у затвор, где је одлежао неколико месеци у „мртвом 
дому“ пештанском. Када је пуштен, наставио је и 
довршио у фебруару 1869, такође у Матици, обећав 
да ће у једној новој приповетци продужити поучан 
живот Љубомира и Цаје. Приповетка Каравелова 
учинила је јак утицај на духове, жељне новина и 
снажнијих идеја. Прва бразда била је заорана, и 
„брат Бугарин“ постао је знатна личност у омла- 
динском покрету. 

Али инциатор новога правца, вођ нове школе, 
био је један млад ђак у Петрограду, који је од 
1867 у Србији јављао о раду у Србској Обштини у 
Петрограду и животу руске омладине. Он се звао 
Светозар Марковић. 20 новембра 1868 донела је 
Матица његов полемичан чланак Певање и миш- 
љење, „једну панораму из наше лепе књижевности.“ 
То је био манифест нове школе, објава рата не 
само једној извесној врсти књижевности, но целом 
начину мишљења, осећања и рада Омладине. За- 
дахнут идејама Доброљубова, Писарева и Черни- 
шевскога, млади петроградски ђак удара на „есте- 

тичаре“, који не заслужују да се озбиљно узму, 
на српску уметничку поезију, која није ништа друго 
до „смеса из љубавних изјава, фантастичних сцена, 
празних Фраза и смешних будалаштина“, не само 
на поезију Мите Поповића, Милана Андрића и 
Андре Грујића, но и Милана Кујунџића, Милорада 
П. Шапчанина и Лазе Костића. Он тражи да се 
свуда спроведу јединоспасавајућа начела „сувре- 
мене науке“, да сав рад буде уперен на стварање 


„сувремених“, „нових људи“, да се књижевност 


подреди томе циљу, постане искључиво борбена и 
утилитарна. 

Јака активност младога иконокласта почиње 
од 1870. Из тога је доба његов важан циришки 
чланак Реалност у појезији, штампан у Матици 
1870, где његова мисао постаје јаснија и одређе- 
нија. Он не критикује више српску поезију око 
1870, ни рад и идеје Уједињене Омладине Српске. 
Он узима у претрес саме основне идеје идеализма 
и романтике које су у Европи владале до 1848, 
а око 1870 још одјекивале по југоисточним кра- 
јевима њеним. Он говори о преокрету у духовима 
позле 1848 овим речима: „Пало је много племе- 
мите крви, али народи не добише оно за што су 
се борили — недобише слободу онаку каку су је 
они желели. Народи увидеше да није довољно 
песничко одушевљење па да се постигне циљ за 
којом народи жуде, они дознаше да сложно соци- 
јално питање не може решити ни један песник па 
ма како он био ђенијалан; да се реши то питање 
од ког зависи слобода народа нужна је укупна 
умна снага масе народа. Народи почеше све више 
сами да се занимају својим тегобама, место пес- 

ничког одушевљења поче све више да заузимље 
разматрање разума, науке. “ 

И против те владе „песничког одушевљења“, 
против сентименталности и Фраза у политици и 
књижевности, а у име новога божанства „науке“ 
и „разума“, почиње он општу критику целога срп- 
скога живота, наставља оно што је Доситије Обра- 
довић пре сто година отпочео: уношење западних 
рационалистичких идеја у зачмали живот заоста- 
лога српскога народа. Заједно са својим руским 
учитељима, он хоће живу и садржајну књижевност, 
која би одговарала на „болна, узнемирена пи- 
тања времена“, примењену појезију, која би била 
израз највишег друштвеног самосазнања. Његове 
борбе у Младој Србадији, Панчевцу и Раднику про- 
тиву либерализма и романтике припадају историји 
идеја и књижевности седамдесетих година. У овај 
мах, и на овоме месту, довољно је поменути да 
је бачено семе брзо. ницало, да је млади пропо- 
ведник брзо нашао верних, и да је нова школа 
стала на ноге и отпочела утицајан рад пре него 
што се ико могао надати. 

1870 године покрет је захватио ђачку омла- 
дину у Београду.') Побратимство постаје стожер 
новога покрета, који се са Велике Школе преноси 
на гимназију, па чак на војну академију и богосло- 
вију. У богословској дружини Братство читају се 
тада преводи из Писарева. Отачаственныя записки 
жудно се читају у ђачким собама, и загранична 
издања руске социјалистичке литературе круже 
из руке у руку. Ђаци Велике Школе оснивају за- 
натлијске и потрошачке задруге. Када је '1871, 


!) Јован Скерлић: Милован Ђ. Глишић. Српски Књижевни Гласник, 
1905 године, књ. ХІҮ, стр. 112—-115. 

· Велика Школа затворена, један члан Уједињене 
Омладине Српске предлаже да се место Велике 
Школе, која је „Фабрика за чиновнике“, отвори 
једна самостална, слободна Велика Школа у духу 
„социјално-демократских начела“, отворена и же- 
нама, где ће се васпитати прави људи и корисни 
и продуктивни радници. 

Руске идеје све више узимају маха. Још 1861 
женевска Слобода доноси из Колокола већи чланак 
Нова жена у руској књижевности, од А. Герцена, 
„славног руског устаоца за слободу“. 1869 Даница, 
ортодоксна Даница, доноси преведени чланак М. 
Д. Боборикина Нихилизам у Русији. Владан Ђор- 
ђевић објављује свој драмски покушај Народ и ве- 
ликаши, који излази у подлистку Србије, п који 
је Светозар Марковић истакао као образац су- 
времене књижевности. Писац се брани од могућних 
замерака у погледу несавршености Форме: уја и 
кад бих имао сто пута више духа и срца, не би 
ми данас пало на памет да пишем само за умет- 
ност, докле народу нису осигурани ни први услови 
за грађански и човечански живот. Данашњи умет- 
ници и књижевници, по моме смерном мишљењу, 
морају бити у свему што раде тенденциозни, дру- 
гаче не ће се моћи ни десета генерација која после 
нас дође посветити науци и уметности ради њих 
самих. ' Стојан Новаковић преводи један одломак 
из Писарева, | „једног од најновијих руских ре- 
алних критика,“ где млади руски писац тврди како 
песник треба да буде „велики бојник мисли“, неу- 
страшиви борац за истину, „титан што потреса 
горе вјечнога зла,“ апостол нове науке који „улива 


1) Вила, 1868 стр. 510 
5 Матица, 1859. стр. 92:93. Појети 

у умове простих и мрачних људи читаве потоке 
свјетлости и топлоте.“ Треће издање Вршидбе све- 
штеника Јована Сундечића, 1866, носи на челу 
један стих из Герцена. 


И будетъ лишъ одинъ тогда законъ дла већхљ 
Свобода, равенство и братство. 


Матица за 1869 донела је Особењак, „одломак 
из романа Шта да се ради?« Преводилац био је 
један млад ђак београдски, који се звао Лаза К. 
Лазаревић, и који ће десет година доцније постати 
можда најбољи, у сваком случају најуваженији 
српски приповедач. Наш реалистични приповедач 
отпочео је свој књижеван рад превођењем Чер - 
нишевскога, и тај превод пропратио речима које 
је вредно забележити. Овај будући противник „но- 
вих људи“ у Школској икони, говорио је овако о 
личностима и идејама Чернишевскога. „Он, вели 
Лазаревић о писцу Шта да се ради, озбиља и раз- 
бистрава помућене појмове, и својим читаоцима 
показује пут којим се долази до благостања дру- 
штвеног. Најглавнија друштвена питања заступ- 
љена су у њему. Он гледа да удеси живот где се 
плаћа по заслугама; где се поред једнаког рада 
не ће једном пресипати а други да скапава од глади. 
Његови јунаци су људи пуни рачуна, пуни озбиљ- 
ности и пожртвовања за оно, што вајди и њима 
и другима. Чернишевски ствара у своме роману 
таке људе, којима не ће црвенити образ ни у по- 
тоњима вековима“. То одушевљење за руског учи- 
теља дели и само уредништво Матице, које, 187() 
године, погрешно извештено, овако оглашује смрт 
његову: »То је био човек. Такви људи тре- 
бају и Русима и нама осталим Словенима пак 

да се и ми једном уздигнемо повесници на површје 
а да не будемо вечити талог њезин. <!) 

Као и руске идеје, тако и руска књижевност 
одомаћује се у Срба, и то она особита обличателна 
литература. } Руска књижевност, пише Слобода, 1864, 
словенско је уздање.“ Велики руски писци дошли 
су заједно са социјалистичким идејама Чернишев- 
ског, Доброљубова и Писарева. Не значи то да се 
пре Светозара Марковића код нас није знало за ру- 
ску књижевност. У листовима педесетих година има 
и превода и извештаја о руској књижевности, али 
без разумевања и система.) 1859 Србски Летопис 
"износи потребу да се све Гогољеве приче преведу 
на српски језик. Тек шездесетих година обраћа 
се већа и разумнија пажња на руску књижевност. 
(Световид, за 1864, доноси зуказатељ нови књига 
руских“, али нарочито уредник Борђе Поповић уводи 
добре руске писце, Гогоља и Тургењева у првом 
_ реду. Даница, 1864, проглашује Гогоља за „најбољег 
данашњег руског писпа,) а 1865 хвали се „даро- 
вити списатељ“, који из »„најпростијег вештества“ 
може да створи поетска дела и чији су јунаци тако 
верно изнети, да бисмо их могли познати, ако их 
случајно гди на сокаку сретнемо“.*) Даница до- 
носи неколико приповедака, махом фантастичних 
из Вечера на хуторб близь Диканьки, које су 1861 
_изишле у две свеске Забава Српкињама (Сорочин- 





> ђ Матица, 1870 стр. 190 

3) Седмица доноси: чланак Руска књижевност за последњи: сто 

година, приповетке Нању ол М. Бибикова, и народну причу Горопад-де- 
іка. Шумадинка (1855) има черте из руског друштвеног живота“ Ладњу 

е». Није без интереса да прва песма Змајева, писана 1849, носи на 

челу стих из Державина. 

5 3) Даница, 1864, стр. 791. 

1) Даница 1865, стр. 13, Списатељи и списатељство 

ски Сајам, Вече у очи Ивањ-дана, Записци с ума. 
сишавшег, Стари свет, Страшна освета, Невски про- 
спекат. 1866, Даница доноси приповетку како се 
свадио Иван Ивановић и Иван Никшфоровић, и Пор- 
трет, 1867 Изгубљено писмо и Каруце. Вила, 1867, 
доноси Нос. 1870, Лаза Н. Лазаревић, чита у 
Побратимству свој превод Писемскога Женидба 
из љубави. А Званичников шињел изилази у Младој 
Србадији 1871. 1870 игра се Ревизор у Београду; 
1871 изилазе Мртве душе на српском језику. У 
колико су се нове идеје шириле, у толико је 
Гогољу скакао углед у српској књижевности. Го- 
гољ се није више допадао, као омладинцима првог 
тренутка, због његових фантастичних дела и по- 
етских излива, но као социјални сатиричар, као 
писац који је шибао поткупљиву и неваљалу. 
бирократију и лење и глупе сеоске спахије. По- 
колење од седамдесетих година, васпитано у мржњи 
на бирократију, морало је волети писца Реви- 
зора. Тај утицај Гогоља на српску књижевност 
у опште, а нарочито око 1870, врло је велики. Не 
треба заборављати да су два оснивача наше реа- 
листичке приповетке, Милован Ђ. Глишић и Лаза 
К. Лазаревић, почели свој књижеван рад прево- 
ђењем Гогоља. | 

Друга руска симпатија наших писаца био је 
Тургењев. Од 1863 почеле су гапреводити Даница, 
Вила, Србија и Матица). 1869 изилазе три ње- 
гова романа на српском; Оцеви и деца, у под 
листку Јединства, Дан пре... у Матици и Дим у за 


2) Јавор, 1862, Растанак; Даница, 1863, Татијана Борисовна 
њен нећак, Лхов; Вила 1867, Довољно, Петар Петровић Каратајев, (186 
Матица, 1866, Фауст; 1870, Дневник залишна човека; Србија, 186 
Бригадир. 


ОМЛАДИНА И ЊЕНА КЊИЖЕВНОСТ 291 





себној књизи. Илија Вучетић могао је 1869 писати у 
предговору Дима да „добру половину свију његових 
списа имамо ми већ на српском језику.“ Оно што 
се око 1870 код нас воли у Тургењева то није велики 
писац, највећи уметник међу свима словенским 
књижевницима, но писац Ловчевих записника, који 
је задао смртан удар крјепосном праву, силно до- 
принео делу ослобођења мужика, и због своје љу- 
бави према слободи морао оставити Русију. Пред- 
говор Петра Тодоровића српском преводу Новине 
јасно показује шта је наше поколење од седам- 
десетих година гледало у великом писцу Дима и 
{ Оцева и деце.') Од своје стране, Тургењев, благо- 
_ дарећи Илији Вучетићу на послатом преводу Дима, 
пише му 2! августа 1869, и изјављује „ванредну 
_ своју жељу, да се развитак толико интересантног 
| српског народа креће напред под благодетним утица- 
јем слободе“. У другом једном писму, тражи српску 
граматику на немачком језику и немачко-српски 
речник да би у Вајмару 1870 учио српски језик“! 





| 
о 1) И остали руски писци превођени су, али више из књижевних 
__ разлога: Пушкин и Љермонтов, у Јавору, Вили, Даници и Матици; 
К (Јунак нашега доба, Демон, 1863), Некрасов, Хомјаков, А. К. Толстој, 
1865, Лав Толстој (Даница, 1868; Породична срећа, засебна књига, 1871.) 
4 Нарочито су популарност уживала два малоруска писца: Марко 
_ _Вовчек и О. Феђковић. Вовчека, којега, или управо коју је Тургењев пре- 
водио на руски, преводили су много у омладинским листовима, и то махом 
А2. М. Радовановић. Даница, 1863, има Свекрву и Одарку; Вила, 1866, 
Откуп, и, 1868, Максим Гримич, Кириџија, Парасја; Матица, 1870, 
_ Кармељук. Те сеоске приповетке јако су утицале на Јанка Веселиновића, 
како то сам признаје. О. Феђковића је преводио делом Стојан Новаковић 
(Вила, 1868, Убојица, Несрећна љубав). 

Изгледа да је било извесних веза између наше и малоруске омла- 
дине. Русински лист Правда у Лавову, 1869, доноси Хајдукову ћерку 
Владана Ђорђевића, из Виле, Јагоду Радмила Лазаревића, одломке из 
Кујунџићеве Филозофије у Срба, и из чланака Живојина Жујовића у 
Србији. 

| 2) Јавор, 1885, стр. 152. А 
19 

Од седамдесетих година у велико се преводе 
Шчедрин, Писарев, руски критичари и сатиричари 
из шездесетих година. И то је у једно време било 
у толикој мери да су професори Велике Школе 
писали Гегељ место Хегел, и да је српски књи- 
жеван језик стао се нагло кварити русизмима. 

Руски је утицај и онај култ природних наука, 
који се почео јављати крајем шесетих и преоб- 
ладао седамдесетих година. На првој омладинској 
скупштини у Новом Саду, 1866, Владан Ђорђевић 
је држао предавање О важности јестаственице, и 
то јестаственице по схватању Фогта и Либига, као 
„природне филозофије“ стављене на супрот спеку- 
лативној ФилозоФији. „Нас може спасти само јеста- 
ственица, довикивао је он омладинцима, то ће рећи 
стварни правац у нашим школама, правац према 
духу времена.“ Те речи налазе одзива, и Мита 
Ракић у Матици за 1868 годину, преводи Огледе 
природне филозофији Луја Бихнера; Стојан Нова- 
ковић, у истом листу, 1869, преводи посланицу А. 
Шлајхера Хекелу: Дарвинова теорија и наука о 
језику. Вила даје много места преводима из Фогта и 
Фарадиа, којег преводи Лаза К. Лазаревић; Млада | 
Србадија пуна је превода из Бихнера, Хекела, 
Тиндала. Побратимство издаје 1871 збирку радова 
својих чланова, под именом Побратимство, и место | 
некадашњих песама у Славјанци, Невен- Слози и 
Лицејци, овде су три превода, и то сва три из 
природних наука, од којих је један извод из Луј- 
сове физиологије. 

Омладински покрет стао се још од краја шез- 
десетих година прожимати новим позитивистичким | 
и социјалистичким идејама, које ће преобладати 
седамдесетих година. Обе струје су ишле једно 

__ време упоредо, док се нису стале раздвајати и 


1 


најзад сукобиле. На тај начин омладинска епоха 
у исти мах је и наставак панславистичких идеја 
четрдесетих година и почетак позитивистичко-соци- 
јалистичких идеја седамдесетих година. 

Како је то једно време ишло упоредо, лепо 
се види по програму једнога села Побратимства, 
које је држано 22 јануара 1871 године. Село се 
почело сасвим омладински: певањем уз гусле. На- 
ставља се социјалистички, говором Светозара Мар- 
ковића „како су друштва људска данашња постала 
насилно и како би ваљало да се преобразе на 
основу разних услуга које сваки члан у друштву 
врши.“ Уноси се и слободњаштво, декламацијама 
глумца Лазе Телечког Велских барда и Конта у 
Змајевом преводу, и најзад долази научна, при- 
родњачка нота, предавањем Михаила Вујића о „ве- 


_ликој услузи коју чини топлота сваком развитку 


на земљи.“ 
То село Побратимства мала је слика омладин- 
скога покрета око 1870, оглашење блиске пропасти 


_ сентименталности и романтичког национализма, и 


предзнак да младо поколење полази новим путе- 
вима и за новим идеалима. 

ГЛАВА ХҮІІ. 
Омладински часопиви. 


Даница. — Јавор. — Словенка. — Матица, — Вила. — 
· Млада Србадија. 





Омладински период српске књижевности од- 
ликује се приличним бројем књижевних листова, 
и њиховим релативно добрим уређивањем. Управо, 
све до њих није ни било чисто књижевних листова 
српских. Све дотле, и Србски Народни Лист до 
1848 године, и књижевни додатак Јужне Пчеле и 
Седмица, били су само додатци политичким листо- 
вима, а Подунавка и Шумадинка чине извесну 
средину између књижевнога и политичкога листа. 


1859 године, Седмица није више изилазила, 
Шумадинка исто тако, и цела српска књижевност 
била је без књижевног листа, Сербски Летопис, где 
је књижевности давано споредно место, и ако већ 
отворен младим талентима, није задовољавао по- 
већане књижевне потребе српске публике, и осе- 
ћала се јака потреба једног добро уређеног и 
чисто књижевног листа. 


Ђорђе Поповић, који се већ огледао у послу 
као помоћник уредника Србскога Дневника и као 
члан уређивачког одбора Седмице, науми да сам 
покрене један књижеван лист. У јесен 1859, још 

док је апсолутизам био у снази, обрати се Попо- 
вић власти у Темишвар за дозволу за покретање 
једног књижевног листа на српском језику. Преко 
целе зиме није било одговора, и он у фебруару 
1860 лично отиде гувернеру Шокчевићу у Теми- 
швар, и са тешком муком ишчупа тражену доз- 
волу. Лист добије симболично име Данице, исто 
које је Вук Караџић давао својим алманасима и 
Људевит Гај своме илирском гласнику. | 

Први број Данице изишао је у Новом Саду 
20 Фебруара 1860 године. Што је била велика но- 
вина, Даница се штампала новим правописом. Упу- 
ћена нарочито женском свету, она је обратила на- 
рочиту пажњу на забаву, на оно што се зове „лепа 
књижевност“, и одмах у почетку нашла је на леп 
одзив. Око 1000 претплатника било је на њу и Срб- 
ски Дневник заједно, +00 само на њу. Прве го- 
дине, она је имала 400 Форината чистога прихода, 
који је сав отишао на хонораре писцима. Даница 
је била први српски лист који је боље и стално 
награђивао своје сараднике, плаћајући до 40 Фо- 
рината штампан табак изворних песама или припо- 
ведака. Друге, 1861, године, Даница је излалазила 
сама за себе, без икакве везе са Србским Дневником. 
Преко 1000 претплатника одазвало се; сам Бео- 
град давао је 200 претплатника, а остала већа 
српска места, Вршац, Велика Кикинда, Сомбор, 
Панчево, по 100 претплатника. У то времг Даница 
је уживала највећега угледа код млађег и женског 
света, и забележена је занимљива анегдота која 
лепо слика ту љубав, анегдота о једној младој 
Српкињи из Српског Итебеја, која на самрти 


!) Ђорђе Поповић: Даница и Јавор. Правда, 1906, бр. 188—159. 

тражи да пољуби Даницу, где је толико уживања 
налазила. 

Сарадници њени били су, без мало, сви углед- 
нији српски писци, не само млађег но и старијег 
нараштаја, и она се са разлогом могла хвалити 
да доноси цвет србске књижевности.“ На њој 
тада раде: Јован Јовановић, Ђура Јакшић, Јован 
Илић, Стеван В. Каћански, Лаза Костић, Јаков 
Игњатовић, Љубомир П. Ненадовић, Јован Драга- 
шевић, Јован Борђевић, Дамјан Павловић, Милан 
"Кујунџић, Антоније Хаџић, Јован Суботић, Јоксим 
Новић - Оточанин, Ђуро Даничић. Од Хрвата су 
њени сарадници: Иван Трнски и Наполеон Миро- 
славић Шпун. Што је српска књижевност онога 
доба могла дати, то се одиста налазило у Даници. 

Цветно доба Данице траје док је око ње Омла- 
дина. Из почетка, и ако отворена и старијима, 
она се сматра да је књижевни орган Омладине, 
н да је њена улога у књижевности она иста која 
и Србског Дневника у политици. Поред уредника, 
она је имала и ужи уређивачки одбор, у којем су 
били Јован Јовановић, Лаза Костић и Др. Јован 
Андрејевић, који су уредника, болесног или на путу, 
често и подуже замењивали. И на њеним листо- 
вима стварала се она специфична омладинска књи- 
жевност, у њој су се стварале и обарале репутације, 
износиле идеје, симпатије и антиџатије младога 
нараштаја. Али већ од 1862 године, почело се 
јављати незадовољство са Даницом, јер се њен 
‘уредник удаљавао од вођа и идеја Омладине. Међу 
српским ђацима у Бечу и Пешти отворено се аги- 
тује против Данице, и жели се нов, већма омладински 
лист. Тако је Јавор покренут ради конкуренције 
Даници, али без успеха. Од 1863 Даница налази 





слабијега одзива, и да би сачувала старе прет- 
платнике који отпадају и привукла нове који нису 
долазили, она даје илустрован додатак »париска 
мода.“ Све да Поповић и није политички дошао 
у сукоб са Омладином, сама та злосрећна „париска 
мода“ била је довољна да га завади са нацио- 
налистичким пуританима, који му од тада нису 
могли да опросте што отвара врата }западњачком 
руву и раскошу у нашем народу.“ 

Матица, покренута 1865, задала је Даници 
јак удар: њу су млади прихватили као свој орган, 
а Матица Српска узима је под своје моћно новчано 
окриље. Затим, дошле су Вила и Млада Србадија, 
које су однеле Даници и оно мало претплатника 
и сарадника што је остало, и најзад је сасвим до- 
вршило политичко држање њенога уредника, који 
је, на супрот Омладини и целој народној странци, 
почео радити са црквеном јерархијом. Даница само 
вегетује, она је сенка онога што је некада била, 
испуњује се махом самим преводима, и то сумњиве 
каквоће. 1872, њен једанаестогодишњи уредник иде 
за школског референта у Темишвар, и она прелази 
у руке Ђорђа Рајковића, који је још мање био 
у стању да из гроба мртву главу дигне. 1872 она 
сасвим престаје, и Млада Србадија је овако ожа- 
лила: „Тужно је било видети негдашњу лепотицу, 
коју су пре десет година свачија уста с љубављу 
изговарала, како је се успијала сада као отрцана 
баба, подгревајући једне те једне звуке у песми, 
и износећи саму критичарску недоношчад... Тужно 
је то било видети свакоме ко је некада поле љу- 
бави осећао спрам ове негдашње преходнице у 
лепој књижевности нашој.“') 


1) Млада Србадија, 1872, стр. 58. 

Јавор, покренут из омладинских редова да 
сузбије Даницу, и поред већ великог имена свога 
үредника Јована Јовановића, није био добре среће 
и дуга века. Било је тешкоћа и морало се чекати 
док је будимска губернија дала дозволу ва покре- 
тање листа. Почетак је добро ишао: Јавор је за 
прву четврт имао до 1000 претплатника, и то махом 
истих који су Даницу примали. Он је излазио од 
краја 1862 па до почетка 1863, свега 12 бројева. 


Први одзив није трајао, од 1000 претплатника, 


спало се на 163, који су, по престанку листа, пре- 
дати Даници. По духу у којем је уређиван, по са- 
радницима које је прикупио, Јавор се није много 
разликовао од своје старије сестре Данице. Ипак 
као да је била извесна нианса: Јавор је био нешто 
књижевнији. 1872, када је Данице, нестало, он се 
понова јавио, да је са свим замени, и да скоро 
двадесет година буде један од најглавнијих књи- 
жевних листова српских. 

1860 кренуо је у Новом Саду Емил Чакра 
један особит лист, који се звао Словенка, са више 
словенским програмом, за снажење осећања сло- 
венске солидарности међу Србима. Лист је обе- 
ћавао писати са словенског гледишта у србском 
духу.“ Словенка је имала за углед популарну сло- 
вачку Липу у Будиму, доносила је чланке из сло- 
венске историје, етнографије, географије, Филологије, 
упрте штатистичне и градописне“, све што би по- 
магало да се Словени међусобно боље упознају и 
зближе. „Словенка ће, обећавао је њен уредник, 
највише говорити о јасној и светлој прошлости 
пространог Словенства“, и проповедати искључиву 
„Ђубав својштини словенској.“ Она ће стално иде- 
ализовати словенско племе, тај „голубији народ“, 

који има да замени изнурене Латине и истрошене 
Германце, и да запали буктињу нове и више, чисто 
словенске цивилизације. 


Сарадници Словенке нису многобројни: Милица 
Стојадиновић-Србкиња, Ђура Јакшић, Јаков Игња- 
товић, Милорад П. Шапчанин, (М. П. Млађи Шап- 
чанин“, како се тада потписивао), Јован Драга- 
шевић, Станоје (Коста) Бошковић, али највећи део 
листа испуњавао је сам уредник, својим већим и 
мањим популаризацијама. Оно што одликује Сло- 
венку од осталих српских листова шездесетих го- 
дина, то су њене доста јаке везе које је имала 
са осталим Словенима, нарочито Јужним Слове- 
нима, Хрватима и Словенцима. Она је ишла у 900 
примерака, и то прилично ван граница у којима 
Срби живе. Највећа тешкоћа са којом је имала 
да се бори, била је неповерљива цензура, која је 
у њој видела неку смишљену панславистичку аги- 
тацију, опасну по сигурност аустро-угарске мо- 
нархије. Али Словенка је била у једном чудном 
положају: ултра - националистичким родољубима 
српским није се допадао тај лист, који пише са 
„српског гледишта у словенском духу“, изгледало 
им је да, у име далеког и магловитог словенског 
идеала, занемарује јасне и непосредне интересе 
српскога народа, и због тога је Чакра имао да 
издржи оштру препирку са Србским Летописом 
који се подсмевао тим „словенско-сентиментал- 
ним дигресијама.“ С друге стране, Хрватима и Сло- 
венцима лист је изгледао и сувише српски и не- 
довољно словенски. Притешњена тако цензуром и 
националним супротностима које је било тешко 
измирити, Словенка је, после девет свезака пре- 

стала излазити, не оставив никаква дубља трага 
за собом. 

Матица, као књижевни орган Матице Српске, 
кренута је 1865 са много више изгледа на успех. 
Србски .Летопис није изгледао довољно приступачан 
широј публици, и Матица се креће да јој пружи 
чисту књижевност, забаву и корисну поуку, и у 
исти мах да сузбије Даницу, против које су св 
млађи све више бунили. Матица хоће да облаго- 
роди укус књижевне публике, не да је забавља 


`»по модерном пикантном калупу скројеним припо- 


ветчицама и силним песмицама“, но да „укус до- 
терује п народ озбиљнијем читању научи.“ Њен 
је пријатељ сваки озбиљнији народњак и при- 
јатељ правог народног просветног напредовања,“ 
Све док се није кренула Млада Србадија, Матица 
је књижевни орган Омладине, и њен је уредник 
један ревносан омладинац, редован председник 
омладинских скупштина, Антоније Хаџић. Омладина 
јој је указивала и новчану помоћ, и све младо књи- 
жевно покољење, а то ће рећи без мало сви углед- 
нији писци наши, сарађивали су на овом листу. 
Матица је први лист српски који је озбиљније 
схватио науку и радио на њеном ширењу, и она 
у многоме већ предсказује листове и дух седам- 
десетих година. Њено уредништво пмало је доста 
духовне сношљивости, и на њеним листовима први 
пут су два млада човека, Љубен Каравелов и 
Светозар Марковић, стали проповедати оно што се 


онда амбициозно звало „нова наука.“ 


Од 1858, од како је престала Шумадинка, 
Србија није имала свога књижевнога листа. Ме- 
ђутим, за то време Србија је просветно напредо- 
вали, и дошло је једно младо одушевљено поко- 

лење, жељно рада и пуно љубави за књижевност. 
Повосадски књижевни листови већ су имали при- 
лично србијанских сарадника, и ништа није било и 
природније и потребније но да и београдски писци 
покрену свој лист. И тако 1865 Стојан Новаковић 
отпоче издавати Вилу. | 

Око Виле су се били сакупили махом писци 
родом из Србије, или бар стално настањени у Ср- 
бији: Љубомир П. Ненадовић, Чедомиљ Мијатовић, 
Милан Кујунџић, Владан Ђорђевић, Живојин Жу- 
јовић, Мита Ракић, Радмило Лазаревић, Лаза К. 
Лазаревић. Карактеристично је да су сви ти Ср- 
бијанци махом радили у прози, док је поезија, са 
малим изузетком, непрестано била у рукама пи- 
саца из Војводине: Јована Јовановића, Ђуре Јак- 
шића, Симе Поповића, Исидора Ћирића, Мите 
Петровића. Стјепан Митров Љубиша ту преводи 
Ариоста у стиху народних песама, Лаза К. Лаза-_ 
ревић преводи чланке из природних наука, Дра- 
гиша Станојевић огледа се на поезији, на коју ће 
се вратити после тридесет година, Чедомиљ Ми- 
јатовић даје историјске приповетке и реторске 
историјске студије. 

Као и Матица, Вила већ има нечега озбиљ- 
нога у себи. Она је нешто педагошка, професорска, 
радо се бави природним наукама које све више 
узимају маха, Филозофијом, и то Филозофијом исто- 
рије, питањима о личном и народном васпитању. 
Њени ауторитети нису више Штур, Мицкијевич 
и Колар, него Лабуле, Бекл, Фогт, Миљ, Дрепер; 
она не преводи више Чокеа но Тургењева, Још 
што је одликује, то је што је давала много места 
народној поезији српској. 

_ Олан ако није био сјајан, из почетка је био 
довољан 1865 било је 620 претплатника; 1866 
спада се на 460, а 1867 на 360. Новосадски књи- 
_жевни листови већ су били ухватили добар део 
публике у Србији, а највећи део публике није био 
даље измакао од често прештампаваних романа Ми- 
_лована Видаковића и „Јеремијада“, јевтиних ва- 
· шарских издања слепца Јеремије Обрад. Караџића. 
__„Мртвило, мртвило неко је овладало нама, жали 
се 1868 Вили један сарадник, и тешко нама ако 
"у њему останемо! Умове ваља бистрити и пооштра- 
вати их на што енергичније послове. Литература 
то је било народно за мислитеља.“ Али то мисли- 
тељско било тада у Србији није особито живо ку- | 
цало, и Вила, која је била заслужила бољу судбу ЊЕ 
и дужи век, престала је излазити 1868 године. 
Све до 1870 године, Омладина је сматрала за 
своје књижевне листове Матицу у Новом Саду и 
Вилу у Београду, као што су јој политичка гла- 
ила била Застава у Новом Саду и Србија у Бео- 
граду. Већ 1869, на омладинској скупштини у Ве- . 
ликој Кикинди, било је решено да Омладина покрене 
свој званичан часопис, и после дугих и страсних 
борби око имена листа, решено је да Млада Ср- · 
бадија отпочне излазити у Новом Саду, под уред- и 
ништвом Антонија Хаџића. 
Новчана средства била су раније покупљена, 

први број жељно очекиваног листа изишао је 
15 априла 1870 године. По програму се видело, 
да се далеко одмакло од доба прве, искључиво 
јелетристичке Данице, и да је науци и прози, дато 
јалеко више места. То није ни чисто књижевни 
као Даница, ни забавно-поучан као Матица 
г Вила; он је у првом реду поучан, борбен, и ако 

се давало места књижевности, то је само тенден- 4 
циозној књижевности. Р 

Млада Србадија је ставила себи за задатак: 
»і. Историјски развитак и савремени значај у 
наукама. 2. Шта се сматра у којој науци као не- 
решено питање, и шта се све предузима да се реше 
таква питања. 3. Шта је у свету у опште и у Срба 
посебице учињено, шта се чини и шта још остаје 
да се учини за јавну просвету и за примену науке, 
на потребе, на радњу и живот друштвени и чове- 
чански.“ Лист обећава да ће доносити преглед и 
критику „важнијих књижевних и научних произ- 
вода.“ „Српска и словенска књижевност п књи- 
жевна узајамност биће предмет особитој пажњи и 
нези у листу омладине српске.“ Најзад, обећава 
се да ће имати „чланке и дописе о свему што 
се предузима п догађа на пољу народног и људ- 
ског напретка“, да ће се одлучно борити против 
свега што кочи људски напредак, а помагати све 
оно „што иде на олакшицу слободном развитку 
народа и света“, да ће се бавити радом Уједињене 
Омладине Српске, народном школом, позориштем, 
научним изналасцима, свима важнијим сувременим 
· догађајима. 

Програм је био широк, напредан, али је пре- 
машао снагу којом је Омладина располагала. Млада 
Србадија је прикупила велики број сарадника, више 
но што их је имао и један српски лист дотле, по 
по многобројности њиховој види се како су омла- 
динске идеје биле обузеле све духове, и како ван 
Омладине није било другог духовног и књижевног 
живота. На листу су радили: Змај, Ђура Јакшић, 
Јован Грчић-Миленко, Милорад П. Шапчанин, Лаза 
Костић, Драгиша Станојевић, Драга Дејановић 

С зетовар Марковић, Владан Ђорђевић, Владимир 


Јовановић. Г. Гершић, Светомир Николајевић, Ата- 
"насије Вучковић, Васа Пелагић, Нићифор Дучић, 
_ Љубомир Каљевић, Стојан Новаковић, Радмило 
Лазаревић, Ђорђе Натошевић, Др. Милан Јовановић, 
_ Стеван Д. Поповић, Др. Илија Огњановић, Алимпије 
Васиљевић, Ђорђе Павловић, Др. Михаило Полит- 
Десанчић, Бугари Љубен Каравелов и Ђорђе Пр- 
ванов, и још многи други. Ту су се била нашла 
заједно два правца, који су се почетком седамде- 
‘сетих година борили о превласт над духовима у 
српском народу: либерални, чији је теоретичар 
био Владимир Јовановић, и социјалистички, чији 
је апостол био Светозар Марковић. У почетку рада 
било је међусобне сношљивости између представ- 
ника оба правца, и Светозар Марковић, једно време 
тајник омладинског одбора у Београду, био је иза- 
бран за сталног сарадника Младе Србадије, са го- 
_ дишњом платом од 800 Форината. И тек доцније, 
када је расцеп био дефинитиван, отпочеле су љуте 
препирке у Младој Србадији с једне, иу Панчевцу 
и Раднику с друге стране. 
Одмах у почетку својега излажења, Млада Ср- 
_ бадија је наишла на одличан пријем; први бројеви 
ишли су у 2000 примерака, више но и један српски 
часопис пре тога. Невоља је била што је лист пз- 
_ лавио у Новом Саду, у туђој држави, где се није 
смела казати свака мисао и где се морало водити 
пуно мучних обзира. Београдски омладинци нава- 
_љивали су да се лист пренесе у Београд, који је 
престоница не само Кнежевине Србије, него и по- 
литичко-географско средиште свега српскога на- 
"рода, и где је већ тада било усредсређено више 
умне снаге но у Новоме Саду. Али цензура је вла- 

дала у Београду, цензура која „постоји још само 1 
у Србији и папиним државама“, како су говорили _ 
омладинци у својим листовима. И тек када је српска 
влада обећала да Млада Србадија неће бити под- 
вргнута цензури, но да се може штампати на 
личну одговорност оних који је буду уређивали, 
омладински орган буде пренет у Београд. Уредник 
јој постане Милан Кујунџић, који, ради веће не- 
зависности и слободе кретања, даде оставку на 
државну службу. 

Али тешкоће су остајале. Одзив који је из по- 
четка био сјајан, као што то обично бива у свима 
српским предузећима, почео је бивати све слабији. 
Одмах после пола године број претплатника је 
почео тако нагло падати, да се омладински одбор 
поплашио за сам опстанак листа, и све до пре- 
станка борио се са великим новчаним невољама. 
Сем тога, Омладина је узимала све већма опози- 
ционаран карактер, и према мађарској и према 
српској влади. Милан Кујунџић је био један од 
најнапреднијих омладинаца, у својим погледима он 
је ишао ако не до чистог социјализма, а оно до 
крајњег, социјалистичког радикализма, и о Аустрији 
и насиљама мађарске владе говорио је без много 
устезања. Аустријска влада забрањује да се Млада 
Србадија сме растурати у границама њеним, и то 
је био губитак чистих 600 претплатника. Српска. 
влада, која није много марила да се говори о сло- 
боди, и сва се јежила када се неко усудио да про- 
говори коју реч о Комуни, није престајала рато- 
вати са уцрвењачким«“ листом. Цензура је постајала 
све оштрија, забране су долазиле за забраном, док 
1872 Млада Србадија није сасвим подлегла, не 
оставив за собом ни једног књижевног листа срп- 

ског Како средишне организације омладинске није 
било више, њена смрт значила је потпуно ишче- 
завање Уједињене Омладине Српске. 


ГЛАВА ХІХ 
Утицај народне поезије 


Углед народне поезије код романтичара. -- Словени и на- 
родна поезија. — Европски глас српских народних пе- 
сама. — Поштовање народне поезије код Срба. — Народна 
поезија као узор уметничке поезије, извор етике и замена 
религије: „Народно Јеванђеље.“ — Српска књижевност и 
народна поезија. 





Већ Шекспир тражи предмете за своје драме 
у песничким народним традицијама, а Монтањ 
хвали природност и безазленост народне поезије. 
Али тек од краја ХУШ века почиње се обраћати 
пажња на народну поезију, и то од појаве књиге 
· Беіїдиеѕ ој апслеп Епдизсћ Роеіту, збирке старих 
народних балада енглеских од ХШ до ХУШ века, 
које је покупио и 1765 издао владика Тома Перси 
(Тһотаѕ Регсу). Опште примљена идеја Жан-така 
Русоа „враћање к природи“, његова идеализација 
_ простонароднога живота, здравог разума и чисте 
душе народне, које квари наука и цивилизација, 
_ демократске идеје Француске Револуције, које су 
"народ стављале као извор и утоку свега у друштву 
људском, све је то учинило да народна поезија, 
за коју класичари нису имали довољно презирања, 
дође до значаја и уважења и да постане предмет 
_ општег интересовања и књижевних проучавања. 
$ Крајем ХУШ и почетком ХІХ века цео свет 
је одуш:вљен за народне песме, које се ревносно 

и на све стране скупљају и читају по књижевним _ 
круговима као по свима редовима образованога 
друштва. Тражња је толика да умешни људи или 
пронични духови чине многобројне мистификације- 
народних песама: у Енглеској Чатертон и Мак- 
Ферсон, који својим Осијаном заноси целу Европу, | 
и чији спев Наполеон носи и чита у својим походима 
као некада Александар Велики Омира; у Француској, 
де Монглав, који као народни спев пиринејских 
брђана издаје своју песму о победама Шарле- 
мања и Роланда; Јустина Вин, грофица од Урсин- 
Розенберга, Шарл Нодје који ту књигу проглашује 
»најзанимљивијом и најистинитијом сликом најори- 
гиналнијих нарави у Европи“, и сам мистиФикује чи- 
таоце својим подражавањима српских народних пе- 
сама. Проспер Мериме, право иде тим путем и 
пише своје познате Г'усле. 

Народна поезија задобија не само право гра- 
ђанства у књижевности, но постаје узор и даје 
надахнућа књижевним песницима, романтичарима _ 
свију земаља. У Енглеској, Персијева збирка, тако _ 
често прештампавана, имала је јаког утицаја на. 
Адисона, Роберта Бернса, Валтера Скота, Колриџа 
и Вордсворта. Адисон са хвалом истиче дирљиву_ 
простоту старих народних балада; Бернс са за- 
носом чита старе шкотске баладе, чије арије, како. 
сам вели, доносе на усне идеје и сликове; Валтер. 
Окот се васпита у народним легендама, учи на 
памет целога Персиа, засипа стиховима из народних. 
балада другове и све са којима у додир долази, не 
задовољава се само са енглеском народном пое- 
зијом, но, по Гетеу, 1799, у Арогоду јот Та!ез ој 
У/отает, преводи и српску народну песму о пле- 
менитој Асан-агиници. Готово сви енглески роман- 

"тичари се одушевљавају непосредношћу, природ- 
_ ношћу и искреношћу народне поезије, гледајући 
у тим њеним особинама главне основе књижевне 
истине и лепоте. 
___У Немачкој се у то доба јављају прве збирке 
народних песама, народна поезија долази до књи- 
жевног гласа и занима у исти мах и историчаре и 
естетичаре и песнике. То је доба Хердерових На- 
родних песама и Јохана Фон Милера Гласова на- 
рода у песмама, Волфових Пролегомена о Омиру, 
_ студија Фридриха Шлегела о Омиру и о епској 
поезији, Лахманових проучавања Нибелунга, који 
се делимично, штампају тек у другој половини 
ХУШ века. 1803, Шлегел је говорио у својим пре- 
давањима у Берлину: „Оно што нам недостаје то 
је једна збирка као она коју је Перси начинио за 
Енглеску и Шкотску, која би се ограничила на 
домаће производе, скупљала све што има стварног 
интереса, па чак и просте одломке:“ Немачки ро- 
мантичари, са браћом Гримом, држе да су народне 
песме, безименог и заједничког постанка, најбољи 
"израз, квинтесенција „народне душе“ (Уо1ІКѕѕеее), 
и веровали да је народна поезија оно што је нај- 
_ самониклије, најособеније и најинтимније код јед- 
нога народа. Историчари немачке књижевности 
А показали су колико су народне песме узеле удела 
| у стварању романтичке поезије. Најбоље Хајнеове 
лирске песме, Висћ ает Гледет, ослањају се на на- 
__ родну поезију, и Хајне је од народнога Џед-а по- 
_зајмио не само ону лепу краткост и лакоћу, прост 
и непосредан тон, но фигуре, реченичне обрте и 
метрику, и то у толикој мери да има његових пе- 
сама које се тешко дају разликовати од народних. 
тицај народне поезије био је нарочито велики 

на песнике тако зване „Хајделбершке Групе“, Брен- 
тана и Арнима, и на „Швапску Школу“, Уланда, 
Вилхелма Милера и Виктора Шефела. '' 

Све идеје и сви покрети у немачкој књижев- 
ност у оно доба налазили су непосредна и велика 
одјека код Словена, васпитаних на немачким шко- 
лама и у немачком духу, нарочито код аустриј- 
ских Словена, напосе код Чеха. Словени, који још 
нису имали писане и учене књижевности, имали 
су и националних разлога да прихвате и увећају 
тај култ народне поезије. Већ око 1810 словеначки 
богослови у Грацу оснивају друштво за скупљање 
словеначких народних песама у Штајерској. |) Чеси, 
који нису имали ништа налик на руско Слово о 
полку Игоровом и српски народни еп, са заносом 
су примили Ханкине мистиФикације Краљодворског 
рукописа (1817) и Либушине песме (1818), које су 
биле од великог утицаја на сву чешку романтику. 
Јан Колар, који је и сам скупљао словачке на- 
родне песме,“) много полаже на нову народну пое- 
зију код словенских народа и једном стиху узви- 
кује: Да наш народ културе нема, велите ви, 
странци. Како? Ви морате певати народу, а нама 
народ пева.“ 

На српске народне песме обратила је пажњу 
књига талијанског опата Фортиса Үїаддіо іп Па!- 
тагла, (1770), у брзо преведена на Француски и не- 
мачки, где је у српском оригиналу и талијанском 
преводу изишла и позната песма о Асан-агиници, 





1) Незотте де Іа Глибталите аПетатпае, раг А. Возѕегі. Рагла, 1901. 
р. 618, 621, 720. 

2) Др. М. Мурко: Пешевеће Еттпупиззе аи аге Апјапде дег Вбоћтазсћеп 
Котатпик, 5. 9. 

3) Сербски Летопис 1842 доноси на 80 „славенски народни не 
смица из собранија Коларовог.* 

коју је са уморлачког“ доцније превео сам Гете. 
_ Већ 1784 године Јустина Вин, грофица од Урсин- 


Розенберга, у свом спису Гез МотІадиеѕ, даје де- 
сетак морлачких балада које су просте мистифи- 
кације. Али, требало је да Вук Караџић, подстакнут 
и потпомогнут Копитарем, изда 1814 године своју 
Малу простонародну славено-србску песмарицу, па 
да учени-књижевни свет европски обрати пажњу 
на свежу, оригиналну и богату поезију српскога 
народа. Међу људима који су српску народну пое- 


`зију увели у западне књижевности прво место за- 


узимају браћа Грим. 

Прва њихова идеја је била да изучавањем не- 
мачке митологије прошлости, старина, споменика, 
народних обичаја а нарочито народне поезије, ре- 
конструишу живот старе Германије, иу чисто на- 
родном духу препороде живот сувремене Немачке. 
Нарочито Вилхелм Грим бавио се проучавањем 
старо немачке и данске поезије. Они су са нау- 
чењачком радошћу поздравили појаву песама „при- 
родног народа“ српског, које су биле драгоцен 
прилог за њихове упоредне студије. Они су сваком 
приликом хвалили „прекрасну природну поезију“ 
српскога народа, тврдили да ће због ње Европа 
почети учити српски језик, истичући је над вештачки 
створеним поезијама пољском, чешком и руском. 
»Од Омирових песама, писао је 1826, Јаков Грим, 
па све до данас није ништа изишло у Европи што 
би нам као ове српске песме могло јасно казати 


шта је еп и шта му је суштина.“ И под њиховим 


и Гетеовим утицајем, српске народне песме, у пре- 
водима Талвијеве и Вилхелма Герхарта, читају се 
у немачким романтичарским круговима; песник 

Брентано их преписује и чита у песничким ску- - 
повима, и није немогућно да је српска народна пое- 
зија била од извесног утицаја на немачке песнике 1 
другога и трећега реда. 


Око 1830 године романтичарска Европа по- 
казује толико интересовања за српске народне 
песме, да се о њима исто толико говори и пише 
као о Макферсоновим песмама шкотских брђана, 
о Романсеру и Фориеловој збирци грчких народних 
песама. Српске песме исто су тако популарне као 
немачке оо!ЕзПедет, енглеске роршат ѕопдѕ, тали- 
јанске тіѕреї и зготпеЏе, шпански зедилашШаз и бо- 
Іотоѕ. Госпођа де Стал, која пише Гетеу да је „ус- 
хићена“ „морлачком женом“ Асан-агиницом, у Ко- 
рини, тледећи на далматинске обале из Млетака, 
узвикује: „Ја бих волела да видим све земље где 
у наравима, у оделу, у језику, има нечега ориги- 
налнога. Цивилизовани свет је врло једнолик. ')“ 
У Француској после мистификација крупних роман- 
тичких писаца Шарла Нодјеа ) и Проспера Ме- 
римеа,“) после превода г-ђа Панкук, Св. Белок и 
барона Екстена, 1827, Іе (пође, главно гласило 
романтичке школе, говорио је о српском језику, 
„једном од најлепших језика на свету“, хвалио ту 
новооткривену поезију, п завршавао: „Изгледа да ће 
словенске гусле на скоро постати тако славне као 
харфа Осианова. “ 


!)) Мадате Яе аё]: Согите оп Г Пабе, Нуге ХҮ. 

?) Јован Скерлић: Француски романтичари и српска народна. 
поезија. Шарл Нодје. Српски Књижевни Гласник, 1904, књ. ХП. 

%) Јован Скерлић: /роспер Мериме и његова мистификација срп- 
ских народних песама п Још једном о „Гуслама“ Проспера Меримеа. | 
Сриски Књижевни Гласник, 1901 и 1904, књ. ТУ. и књ. ХП, 

=" _ То мишљење западних романтичара о српској 
народној поезији на брзо је било познато и међу 
Србима, који су је сада волели и као романтичари 
и као Срби. Гете у својој старости, у Шђег Китз! 
ита. АЏћетит, са задовољством причао је „пријатну 
м занимљиву“ анегдоту како су Срби, настањени 
__ у Бечу, позив да рецитују своје народне песме 
сматрали као подсмевање са простотом српске на- 
родне поезије, и да су се тек онда разуверили и по- 
чели је ценити када су видели Гетеов превод 
`` КІадедеѕапд ооп дет ефет Етаи деѕ Аѕѕап Ада. 
Врло често се понављала реч из Мицкијевичевих 
предавања на СоЏеге е Егапсе да је „српском на- 
роду суђено да буду песник целог племена сло- 
венског.“ Зна се за дело Томазеа Пе: сапћ аде! 
роројо ѕетђо е ааітаіа, (1847), његове похвале срп- 
ских народних песама, које су управо чудо језика, 
слога и милозвучности, једине епске у Европи,“ 
Већ 1825 Сербские Летописи пишу: „Но истине 
держећи се, можемо казати, да се ни код кога 
народа у Европи природна поезија у тако високом 
степену, и с таковом чистотом, нежностију и то- 
плотом чувства није распространила, као код 
Славена.“ А у истоме листу, 1826, у чланку Глас и 
вредноћа и народни сербски песми, списатељ Адам 
Драгосављевић вели: „Сва мени досад позната пи- 
сана учена сербска сочиненија нису калра у чо- 
веку (особито простом и неученом) оно испословати 
_ што једна једина песма народна чини. Све наше 
. поете сербске (нек им не буде жао) заиста да се 
сложе, не верујем, да би им лакше стало, дух и 
сердце човечје тако дирнути и расплакати као што 


4 1) Ру, Мап Сагёіп: Пах зетђавеће УоТкзиеа їп Фет аӢеміѕећеп Тл- 
С петашт. Т.еіргіс, 1905, 5, 40—41. 

један једини слепац цео сабор песмом и гуслама 
око себе скупи и у плач преобрази.“ Као и сви 
остали романтичари, и наши су имали ту велику 
љубав за народну поезију у опште. У Сербском 
Летопису за 1833, уредник Теодор Павловић пре- 
води „простонародне песме садашњих Грка.“ Није 
без значаја да се Змај на првим својим радовима 
потписивао „Осијан.“ Сам Јован Суботић у Даници 
1863 преводи из Котатсето одломак из Сидових 
сватова, као што Сима Поповић, у Вили, !866, пре- 
води одатле Сидов мегдан, Сидов растанак, а у Ма- 
тици, 1867, Витешки дух. Мита Поповић је такође 
преводио из Сида, као и одломке из Обиана и 
народне шкотске и староенглеске баладе.) 

Али српски романтичари били су срећни да 
на дому, под руком, имају богату и оригиналну 
домаћу народну поезију. Од четрдесетих година 
култ народне поезије улази у српску књижев- 
ност, и народна поезија почиње сузбијати кла- 
сичне и немачке узоре. Михаило Витковић, пре- 
водећи на мађарски песму Девојка јунаку прстен, 


1) Карактеристично је да дубровачка и далматинска књижевност 
није имала никаква утицаја на српску поезију, док је у илирском по- 
крету, код Хрвата, дубровачка поезија била на цени и сматрана као 
узор, и „аџргоуёіріѕапје*, по речима Станка Враза, било књижавна мода. 
ЈеФтимије Поповић издао је 1827 Озтата; по извесним местима у књизи 
Сретена Л. Поповића Путовање но новој Србији (стр. 125 и 197) изгледа 
да се у Крагујевцу тридесетих година у школи читао Гундулић и Качић; 
1840, Сербски Народни Лист доноси неколико песама старих дубровачких 
песника, Бранко Радичевић је читао Динка Рањину и Држића, и код 
њега се налазе неколико трагова тих читања (Светислав Вуловић: Бранко 
Радичевић, стр. 136—138). У Добром Домаћину (1852) Аце Поповића Зуба 
има речи из дубровачких песника; Седмица 1855 доноси чланак Игњат 
Ђорђић као љубавни песник. Јакшић је читао Гундулића, и у писму Ло- 
којној цензури (Србија, 1870, стр. 544) има један навод из Суза сина 
разметнога. ПИ то ће можда бити сав утицај дубровачки на српску ро- 
мантичну књижевност ! 

· повраћала, говорио је да „завиди онима из чије су 
м 

_ душе песме ове потекле.“') Још 1836, Јован Субо- 
тић је пожелео „Срећан пут музама«“: 


Нећу више музе звати, 
Које србски неразуму... 


Полукласичар Сима Милутиновић 1833 и 1887 из- 
даје збирку народних песама Пјеванија Црногорска 
ш Херцеговачка. Код Никанора Грујића, Јована Су- 
ботића, Васе Живковића и Бранка Радичевића 
„осећа се јак утицај народне поезије. 1849, у пред- 
говору своје књиге Гласи српске виле, Славко Зла- 
тојевић вели: уда ћемо и у певању тек онда да- 
леко ославити српску славу, ако успевамо као што 
пева народ. Узмимо песму коју народ пева — 
имали онда од те песме боље песме. Наш народ 
певањем надмудрио је све народе. И наш народ 
` својим певањем надпевао је све наше учене певце. 
_ Нашег Филича и Кузмана певца нико заменити не 
_ море....“. „Југославјанска младеж у Прагу“ издаје 
1852, у корист чешког народног позоришта, Срб- 
ске народне пјесме, са упоредним преводом на чешки 
а делимично и на пољски. 
| Прва изучавања српских песама, тада изилазе 
на српском језику. 1857, „Вајунов“, Иларион Ру- 
_ варац, још ђак, штампа свој Прилог к исиитивању 
__србских јуначних песама, озбиљан посао који од- 
А скаче од осталих ондашњих радова на српском 
__ језику, израђен по Колару, Штуру, Шаарику 
_ Срезневском, Вилхелму Гриму, Милеру. У програму 
__велике гимназије карловачке за 1859 Лука Зима 
_ штампа Сравненија Омирових епопеја са Србским 





Е 


!) Сербски Летопис, 1881, књ. 31. 

народним песмама. Словенка за 1860 доноси Наше 
јуначке песме, на погледу с омировим и шотланд- 
ско-скандинавским. У Огледалу Србском Јована Ха- 
џића, Јоксим Новић пише О нашим песмама. 
Великога утицаја има књига Људевита Штура 
О патодтлећ ріѕпісћ а рорезћесћ ріетеп зГоратзвуусћ 
(1853), коју је 1857 на српски превео Јован Бо- 
шковић под насловом Књига о народним песмама 
а приповедкама словенским. Штур, убеђен у „по- 
етичну обдареност нашега народа“, држи да 
поете нашега народа који хоће да гибају срцем 
свега нашега народа, који хоће у њему да пре- 
лазе с колена на колено, морају изводити своје 
песме у народном духу...“ Дело није од научне 
вредности. Ту су општа разматрања, у духу хе- 
гелијанске естетике, о народним песмама и ве- 
лико одушевљење за производе словенског ге- 
нија. То је више аналитично и описно изучавање 
народних песама чешких, руских, пољских, сло- 
вачких и српских, са многим изводима. Штуру све 
словенске песме изгледају једног заједничког по- 
рекла, као гране једног истог стабла. Књига Шту- 
рова нашла је велика одзива међу Србима, и то 
сведочи велики број претплатника из свију срп- 
ских крајева. Чланак Јакова Игњатовића Србин и 
његова поезија изишао је из Штурове књиге, само, 
оне силне похвале Штурове о „души меланхоличног 
Словенина“ српски писац пренео је на Србе. 


Што се више залази у омладинско доба, тај 
култ народне поезије све је већи и општији. 1861, 
Медо Пуцић преводи на талијански дело Бођан- 
скога о народној поезији словенској, и у предго- 
вору, са пуно убеђења, тврди да су народне песме 

једина класична ствар у српској књижевности, да 
сасвим треба одбацити стране узоре које само муте 
и кваре народни дух, да за једини узор треба узети 
"народне песме, јер се „живот и способност за ства- 
рање находи само у народу.“ 1860, Јаков Игња- 
товић пише у Даници своју претерану апологију 
“Србин и његова поезија. Српска песма, вели он, 
садржи мисли и чежње велике као човечанство,“ 
Сама песма Урош и Мрњавчевићи представља један 
огроман националан капитал. „Енглези би, вели он 
наивно, дали бар сто хиљада Фуната стерлинга за 
_ ову песму да буде њихова.“ 
И наша књижевност се прожима народном по- 
езијом. Још 1896, у Сербском Летопису непознати 
песник (К. П.) из Пеште пева: | 


Дај овамо момче сербску 
Твоју просту фрулипу, 

Да мало попевам сербски, 
А уз сероску свираљку: 
Из ње ће ме свако сероско 
Сердце лак' разумети 










Бранко Радичевић узима фигуре, епитете, рече- 
ничне обрте народне поезије. Два идола Богобоја 
Атанацковића пуна су навода из народне поезије. 
Народни десетерац улази у књижевну моду. Њиме, 
у духу народних песама, Огњеслав Утјешеновић 
Острожински пева 1861 свога Педјељка, као што 
је 1868 псалме Давидове »у слогу српскијех на- 
роднијех пјесама спјевао“, пренев их „с арфе на 
гусле јаворове.“ Од почетка педесетих година Јован 
И. ић се толико надахњује босанским народним 
песмама, да поједине његове песме из тога доба, 
ќао Протужила Пембе-Ајша..., која садрже и до- 

словних стихова из народних песама, тешко је од. 
њих разликовати.) Змај даје неколико песама у 
народном духу, које су толико народнога карактера, _ 
да се као народне у народу певају, и у старости 
својој он ће се готово искључиво одати више мање _ 
срећним имитацијама народних песама. Цела пое- 
зија Јована Сундечића тако је народска, да је 
често тешко и узети је за уметничку. 

И велики производи страних књижевности, и то 
још рано, преводе се у народном стиху. Сам Јован _ 
Хаџић, још 1826, преводи Енеиду „по начину ју- 
начки србски песама“, а исте године и Хорација 
„размером народњи наши песама.“ Исто тако Иси- _ 
дор Стојановић 1833 преводи Хорација „по кроју 
народних сербских песама.“ Око 1840 Његош је 
тако преводио Илијаду; исто то чини и Лаза Костић _ 
у Србском Летопису за 1858 годину. 1860 Аца По- 
повић Зуб тако преводи Бајроновога Лару и Ђаура 
и Шекспировога Венуса и Адониса (1862), а 1864 
Дамјан Павловић Гетеова Торквата Таса. 

Али од свих песника тога времена нико није ` 
ишао даље на том путу понарођавања поезије од 
Јоксима Новића Оточанина. Тај бивши јенски сту- 
денат, родом Личанин, био је од расе Филипа Ви- 
шњића и Тешана Подруговића, и пуних петнаест 
година провео је по Босни, Херцеговини, брдима 





1) У Босанској Вили за 1888 пише он: „Народна пјесма наша 
према садањијем потребама нашега народнога живота нека би и не била 
идеалом ненадмашне пјесничке вјештине: ведрином својијех мисли. дуби- 
ном својега осјећања, крјепошћу и особином својега надареног пјесничког. 
духа, она јесте и остаје вазда млађахна и лијепа, љепотом које могаше се 
надахнут доба Омирово и никоје друго, те, потоме, она је и поуздани, 
вјековима освећени темељ нашега народног пјесничког храма, у коме. 
би се и млад и стар и богат и сиромах, и учеван и неук могао помо-- 
лит Богу своме а не туђем!“ Дахире. Ј. И. У Београду, 1891. стр. 92 































ІОВ во-пазарског санџака, око Дурмитора, Пирлитора, 
Кома, са чобанима и хајдуцима, ту проучио нај- 
чистији народни живот и језик из прве руке, на 
самоме извору, и толико успео да је одиста могао 
певати као што херцеговачки брђани певају. Ње- 
гова Лазарица отворила је цео низ његових спе- 
вова у чисто народном духу, неколико хиљада 
стихова које је тешко разликовати од народних 
песама новијег постанка. Исто тако, црногорски 
велики војвода Мирко Петровић издао је 1861 
Јуначки споменик, »пјесме о најновијим турско- 
црногорским бојевима.“ А око 1867, листови су 
тесто публиковали песме у народном духу, које 
| је о сувременим политичким догађајима певао цр- 
ногорски изгнаник, капетан Саво Мартиновић, 

Шесетих година листови више но икада дају 
места збиркама народних песама, и Вила се на- 
рочито у томе одликује. Из тога су доба неко- 
лико познатијих збирки народних песама, нарочито 
Богољуба Петрановића из Босне и Херцеговине. 
Наши романтичари почињу ценити симболичнога 
| |" као западни романтичари скалде, барде и 
друиде.') Како вели Јаков Игњатовић“), „душевну 
огромност српскога народа“ ништа боље не пред- 
ставља него гусле. „Да немаш ништа, вели он 
Орбину, да си го наг, пјесма ће ти пасош бити 
по свијету, и нећеш поред све невоље зажељети 
да будеш друго што, него што јеси“, и „док је 
едног слепца — једни гусала, Српство пропасти 
е може.“ Када је дете запитало Змајевог Гуслара 


| [ 
ги 
____т) 1866, у Српском Летопису, Лаза Костић преводи песму Томе 
Мура Метзтабћоу, са Гуслар-момче. 

2) Путник, 1862, Један слепац 

ОМЛАДИНА И ЊЕНА КЊИЖЕВНОСТ 21 


























399 ЈОВАН СКЕРЛИЋ 





што је са сузним очима целивао гусле, он је Од- | 
говорио : МЕ 


Ти не схваташ, Српче мало, 
Ми старији знамо, 

Кад одрастеш, кад размислиш, 
Кашће ти се само. — 


Тада се ствара поетска легенда како су гусле 
спасле српски народ, и Змај пева у Песми о песми: · 


Хај, што Србин јоште живи, 
Крај свих зала, 

Песма га је очувала, 
Њојзи хвала! 


Један од познатијих омладинаца, Тоша Недељковић, 
пише у Матици: уПојезија гусларска, која је пре 
истицала из народнога живота, постала је сада 
извор томе животу; оне песме које је цео народ 
изрицао на гусларева уста, текле су некад као по- 

током у коме је дух народни жуборио, а сад су. 
се уставиле као језеро, на које требаш да се на- 
везеш, па да видиш како се у њему огледа дух 
народни као у огледалу.“ ') Омладинске беседе по- 
чињу песмом уз гусле, и то доводи до суза и је- 
цања осетљиве душе слушалаца. Добар Србин је 
обавезан да зна на памет бар неколико народних 
песама; у колико их више зна у толико је већи 
родољуб; чије је памћење довољно за раздужену 
Женидбу Максима Црнојевића, тај се наводи као 
увор родољубља. Листови и говорници неуморно 
препоручују „сестри Српкињи«“ да баци из руку 
отровног „Димаса«“ и несрпску „Милбаховицу“, све 





1 Матица, 1866, Поглед на најновију лирику србску, стр. 923. 

ђинев НА романџије“ који трују чисте српске душе, 
у да лежу и устају са народним песмама, да као 
ан читају и говоре Косовку Девојку и Смрт 
в Југовића. 

у“ Ёо што је Аксаков тражио чисто руски дух 
билинама, тако и Омладина не само да изводи 
"народних песама естетику и етику, но и прак- 
ичну политику, па и саму религију. Она лепа 
старе Јевросиме: „Сине Марко, једини у мајке...“ 
аводи се сваки час, у новинама и књижевним 
истовима, на омладинским скупштинама, на поли- 
ичким зборовима, у обичном разговору, она се 
авља као етички идеал сваком добром Србину. 
јладимир Јовановић, у једном свом популарном 
пиву“), све могуће човечанске и националне врлине 
зоди из српских народних песама, и цео састав 
е мозаик од навода из целе народне поезије. Је- 
ан заузимљив и виђен омладинац, Ђорђе Звекић, 
звојој дидактично-патриотској причи Наша сестра 
а,) посвећеној „нашим кикиндским сестрама 
) Душану и Милошу“, тражи да се васпитање 
дих девојака српских врши по узорима из 
вних народних песама.“ Идеална Српкиња, „наша 
ра Милка“, „није учила клавира — али је зато 
ворила себи музике у срцу; она је нашла себи 
ОЕ е«“ и „гувернанте« у српским народним пес- 
хма... < Ти узори, то су Јевросима мајка, која 
оме сину саветује да му је боље изгубити главу 
го своју изгубити душу; то је она идеална Ју- 
вића Мајка, то је Милица дугих трепавица, која 
у зелену траву, јер није вила да гони 
лаке, но девојка да гледа преда се!“ 


: Б) Србин и Орбкиња такви какви су. Матица, 1867 —1868 
3) Омладинска заједница, 1367. 

Са тим тражењем и налажењем свега што 
се хтело у народним песмама нико није даље ишао 
од Лазе Костића, који је волео да одигра улогу 
оригиналног мислиоца васцеле Омладине и Срп 
ства. 1867 године држао је он у Новом Саду пре- 
давање Основа за српску дивину комедију.) После 
општих похвала Дантеа, чија се шестогодишњица 
1865 свечано била прославила, он се жали како 
образовани и књижевни свет мало зна за једног 
од највећих песника свију времена, а то је српски 
народ. „У истом том образованом свету, у коме 
се толико слави неумрло име умрлог једног човека, 
не зна можда ни десети за име живог једног на 
рода, народа српског, а камо ли за пропаст нег- 
дашње славе му, а камо ли за ускрсење му, а камо 
ли за живо уздање његово у будућност.“ А тај 
српски народ има неоцењиво благо у својој народ- 
ној књижевности. Поред осталих богатства, он има 
једну „душевну драгоцен,“ која, ако се не може 
ставити на исту меру са Божанственом Комедијом, 
»чедом умља Дантова“, а оно је бар материал за 
једно исто тако узор-дело. Тај неуглачани алем 
камен, кога чува српска народна душа, јесте на- 
родна песма Огњена Марија у паклу, иста она песм: 
за коју се данас зна да је дошла из апокриф 
богомилске књижевности, која нема никакве везе 
са „народном душом.“ Но „брат Лази Костићу“ те 
није ништа сметало да извезе тако поетски вез « 
поетским способностима српског народа, о његовоћ 
великом смислу за највишу естетику, да је посл 
завршенога предавања један старији „брат“ приша 
разбарушеном говорнику, пољубио га у ознојені 


7) Матица, 1867. 

ел % благословио га: „Жив и здрав био синовче! 
јаш ти хвала, што нам тако лепо каза !“ 

| У очима Лазе Костића, народна поезија не 
амо да је ствар највиших поетских надахнућа и 
сњижевних емоција, њој је досуђено и да замени 
јелигију. У своме јавном предавању у Новом Саду 
27 августа 1867, он тражи да народна поезија 
замени црквену веру и побожност. Села, беседе 
позориште имају да замене цркву, али само, „под 
извесним околностима и за извесну врсту људи.“ 
Није ли сам Христос рекао да је он тамо где се 
тројица верних састану% „Христово јеванђеље до- 
лави из књиге у срце, народно јеванђеље, и то 
греба да га сусрета, долази из срдаца у књиге.“ 
Суштина тога „народног јеванђеља“, по еванге- 
| исту Лави Костићу, налази се у народним песмама. 
[о је „наша народна библија“: у њој се сусреће 
еванђеље књиге са јеванђељем срца, јеванђеље 
дрквено са јеванђељем народним. 

__ Једна од најкраснијих глава тога „Српског 
званђеља“ јесте неупоредива песма о Косовци Де- 
ојци. Ту је идеал »девичанства и женства“, ту 
ена највиши поетски начин исказано како Србин 
азумева позив српске жене у тешким тренуцима. 
ао шта жене мироносице иду да укажу последњу 
очаст распетоме Богочовеку на Голготи, исто тако 
ична српска Косовка Девојка иде да вида ране 
распетоме Српству на Голготи.“ 

Даница, која је тада била под утицајем кле- 
икала, плахо се наљутила на ту поетску бласфе- 
пију. Целе 1867 и 1868 била је полемика око Ко- 
гићевог „Српског Еванђеља“, које је за противнике 
младине било пуста Фразеологија“ „дрзкост“, 
осујетна тежња за новим идејама“. Строго пра- 

вославни критичари нису никако хтели да допуст 
то поређење Милана Топлице са Исусом Христо 
и Косовке Девојке са женама мироносицама, л 
се Христова религија изједначи са поезијом где 
је толико паганскога и „ниске плотске мисли“, | 
где се отворено опевају опкладе и ноћна миловањг 
Атлагића Ајке и Терзибаше Јове") 

Наши романтичари волели су народну поез 
двоструком љубављу: и као романтичари, заљуб 
љени у Средњи Век, у витешки дух, у свежу и пр 
родну народну књижевност; и као Срби, јер суў 
народној поезији налазили одјек славне прошлост 1 
најдраже народне традиције, јер је она била једина 
ствар коју је српски народ имао да покаже, јеј 
је она обратила на се пажњу Гетеа, Грима, Вал 
тера Скота, Проспера Меримеа, Шарла Нод 
Пушкина и Мицкијевича, јер се помоћу ње им 
српскога народа било прочуло на све стране. 

И зато никада српска књижевност није бил 
толико прожета народном поезијом, никада народн 
песме нису биле тако на цени као тих распевани 
и патриотских шездесетих година. Пред навало! 
свеже народне поезије, класични узори су сасви 
ишчезли, немачки стали бледети, књижевно 
почела добијати националан карактер, ставила 6 
на своју природну подлогу, језик се очистио сл 
веносрбштине, обогатио, улепшао, створио се ові 
књижеван језик којим се данас пише и поч 
нормалан развитак наше књижевности. | 





5) Тај романтичарски култ народне поезије, то тражење и и» 
жење свега у народној поезији, још ни данас није изумрло. 1902 из 
је у Београду педагошко-патриотска књижица Сретена Пашића Хакоп 
деца уче, где се удара на науку и наставу, и тражи се да народ 
песме заузму њихово место! | 

Као што бива готово увек у књижевним по- 
јетима, што је било неизбежно код једног мла- 
за народа без књижевне прошлости и књижев- 
уга искуства, са тим култом народне поезије 
тишло се до крајности, до једноликих подражавања, 
више мање срећних пастиша. У уметничку поезију 
уноси се не само дух и језик народних песама, 
него и мотиви, Фразеологија, монотони и троми 
трохејски десетарац, готови калупи и клишеи. Тим 
претераним понародњавањем уметничка поезија је 
губила, и око 1880 дошла је неизбежна реакција, 
у виду класичарске, естетске, књишке поезије Во- 
јислава Ј. Илића. 


ре 


ГЛАВА ХХ 
Повледње борбе око језика и правописа 


Романтичари и народни језик. — Вук Караџић. 
опозиције његовој реформи. — Борбе противу рефорама 
Србији и Војводини. — Вук Караџић и Омладина. — 
Ђуро Даничић. Бранко Радичевић. — Победа нових идеја. 
Пречишћавање језика и понародњавање. — Нетрпљи- 
вост победилаца. — Филолошка критика. 





—<-— 


Једна од идеја ХУШ века била је да се про- 
света може дати великом броју само на народном 
језику. Пошав од гледишта: што више просвете 
што већем броју, ХУШ век сматра језик као једно 
уд главних средстава широке просвете. Демократ- 
ске идеје Револуције, које су на прво место у др- 
жави ставиле сам народ, дошле су да ојачају то 
гважење народнога језика, 

Романтичари, нарочито немачки, са њиховим 
веровањем у „народну душу“, са њиховим култом 
гародне поезије, још су више стали истицати на- 

родни језик над школским и књижевним језиком, 
створеним у класичарским традицијама. Језик е 
за њих био прво и главно обележје народности. 
Фихте је у Лутеровом немачком преводу Библије 
гледао историјски догађај првога реда, судбоносан 
по цео народ немачки. Вилхелм Фон Хулболт то- 
ворио је: „Права отаџбина у ствари је језике; 
Фридрих Шлегел је истицао да је језик највећа. 
одлика човека. да сваки народ има право на своје“ 
развиће по своме језику, да је предрасуда мислити 
да запуштени језици, они који немају развијену 
књижевност, самим тиме неспособни су за више | 
културно развиће. Он тражи за сваки народ „право | 
на сопствену књижевност и културу на свом је- 
зику...“ „Један народ чији је језик запуштен и у су-_ 
ровом стању мора и сам бити варварски и суров.“ 
И тако се језик стао сматрати као главно обе-_ 
лежје и суштина једне народности, ознака моро 
целине једнога народа. 


Просветитељску идеју ХУШ века о култури на 
народном језику представљао је код Срба Доситије 
Обрадовић. У свом писму Љубезни Хараламтије, 
писаном 1783, он пише: „Нека само окренемо један. 
поглед на народе просвештене целе Европе: у са- 
дашњем веку сви се народи силе, свој дијалекат у 
савршенство довести. Дело веома полезно, будућ 1. 
да кад умни људи мисли своје на обштему целога 
народа језику пишу, онда просвештење разума и 
свет учења не остаје само при онима, који раву- 
мевају стари књижевни језик, но простире се и 
достиже до сељана, преподавајући се најпростијем 


у "Рг. М. Матко: Ренізеће Еттпуиззе аи аіе Апјатде дет ђбћтиз 
Котатик, 5. 1—4, 278. 

У "и чобаном, само ако знаду читати.“ Роман- 
ічарску идеју о претежној важности народнога 
пка заступао је пријатељ и ђак немачких ро- 
| ~ античара, Вук Караџић. И као код Словенаца два- 
десетих година, где су главни борци били Копитар 
"и Метелко, тако и код Срба започиње права забе- 
_ цедна војна,“ 

| Једна од најљућих и најдужих борби коју је 
српска књижевност видела, јесте борба, око језика 
и правописа коју је водио Вук Караџић са својим 
· многобројним и моћним непријатељима. Караџић, 
са урођеном му трезвеношћу и ведрим погледом 
_на ствари, видео је како је бесмислено и бес- 
плодно писати једним скрпљеним језиком, који 
_ није ни српски, ни руски, ни старословенски, да 
_ учити тај језик значи траћити снагу деце која 
"имају далеко прече ствари да уче. Пошав са %о- 
нетичарског гледишта, које је Волтер Формуловао: 
_ „Писање је сликање гласа; што је сличније у то- 
лико боље“, или по својој простој Формули; „Пиши 
"како говориш“, он је тражио чист народни језик, 
природно фонетички правопис и упрошћену и мо- 
дернизовану азбуку. Идеје су његове биле јасне, и 
_ логичне, и данас је тешко замислити како се тако 
_ страсно могло борити против тако простих истина, 
_ва које је био довољан најобичнији здрав разум. 
| Цело старије поколење, већи део књижевника, 
_ свештенство и званични кругови, устали су на 
Вука Караџића, не само из неког инстиктивног ми- 
_ зонеизма, традиционализма и духовне лењости која 
Сне мари за нове напоре. Већ 1891 Сава Текелија 
пише Лукијану Мушицкоме: 


























Глуп Србљин буди, говедарски 
Говори, онда си ти Вуков Срољин. 

језик, уверен да „код Сербаља не може онај ни- 


је и других и крупнијих разлога, који једини могу 

Ако ли лепше што пером написа 
Нег што је бака изрекла крезуба 
Србски то није. 


А Павле Стаматовић, 1831, тврди да је народни 
језик „искварен сербски (соггирёа ѕегђіса\“, и буни 
се против саме помисли да „славенствованије из 
области Јадрау Турској“ постане српски књижевни 


када способан бити књигу написати, који сла- 
венски совершено граматически незна.“ ") Али било 


објаснити зашто су и умни људи и слободни ду- 
хови, као Његош и Јован Ст. Поповић, одсудно 
били против реформе. 

· Главни разлог, који се није смео сувише ис- 
тицати, био је верски и политички. Код Срба се 
још није било заборавило на верска гоњења у ХУШ 
веку, и знало се да није легао прозелитизам ка- 
толичке цркве, која је ЁссІеѕта тил ћапз у првоме 
реду. Аустријске власти прогониле су „руску аз- 
буку“ код Срба као и код Русина. Упрошћавати 
азбуку, одвајати се од старословенског и руског 
језика изгледало је великом делу Срба издавати 
своју веру и народност; унети латинску јоту из- 
гледало им је учинити први пролом на ћирилици, 
прву етапу ка „пошокчавању.“ Њима је био сум- 
њив онај велики утицај који је Копитар имао на 
Вука, Копитар „Словенски Мефистофелес“, како га 
је називао Шафарик, за кога се знало да је добар 
аустријанац и још бољи католик, и чија идеја 
„аустро - славизма“ била је истаћи католичко и 
аустријско словенство на супрот руском и право- 





7) Сербски Летопис, 1837, књ. 17, стр. 58. 

злавном словенству. Реформа језика и правописа 


"изгледала је као неко хотимично, с планом смиш- 
_љено отуђивање од Словенства. Његош, без чијег 
је знања Шћепан Мали штампан новим правопи- 
сом, 1851, говорио је Јовану Хаџићу: „ја само то 
_ исповедам да ми што се више удаљавамо од сло- 
венства то више пропадамо.“') Свима старијим, 
стари језик и правопис били су драги не само као 
црквени но и као књижевни, но као језик којим 
су говорили. Јер, не треба се варати, тај мртви 
језик школом и књигом био је постао и живи. Сем 
свештенства било је доста људи који су њиме гово- 
рили, такозваних „славјаноствоваших мирјана“, и 
зна се да су у појединим већим српским местима, у 
"Сомбору на пример, и саме жене „славјанствовале.“ 
Најзад, старијем књижевном покољењу, људима 
који су збиља имали књижевну културу, као Јован 
Ст. Поповић и Јован Хаџић, није се допадао тај 
ујезик баба Смиљане«“ и „слепачке песме“, које су 
__истицане на место великих узора страних књижев- 
ности. У Сербском Летопису за 1834 има једно за- 
нимљиво Писмо једном ученом Сербљину, од „С. До- 
брољуба“, из Арада, где се напада „крезуба баба“ 
која постаје професор језика ученим људима, и уз- 
викује: 
Слепачке гусле Орфеју зар лира да буду“... 


Због свега тога, мало је било код нас писаца 
и јавних радника који су тако жучно и неправедно 
били нападани као Вук Караџић. Свештенство је 
викало: „не дирај у цркву“ и бацало анатеме на 
„хромога антихриста.“ Василије Лазић, секретар 
београдског митрополита Петра, који није пропу- 


5 Огледало србско, 1864. 

штао прилику а да не узвикне: „ја сам јеровац“, 
називао је Вука „не мирољубивом овцом словен- 
скога стада, већ правим вуком вере његове.“ А 
Никанор Грујић, лични пријатељ Вуков, после пре- 
вода и издања Новог Завјета, штампаног без бла- 
гослова патријарха Јосифа Рајачића, називао га је 
»оруђем у туђим рукама“, непријатељем вере и 
народности. Пуно људи били су уверени да је Вук 
Караџић аустријски плаћеник, Метернихов човек, 
агент римске пропаганде. У то се веровало, и 
узалуд је он, сиромах и гањан, узвикивао: „Ово су 
измислили и по народу говоре моји луди и подли 
непријатељи: луди су они који мисле да то може 
бити, а подли су они који знаду да то није истина, 
него само од пакости тако говоре...“ 


Још после 1848 било је опасно отворено се 
издавати за „јотисту“ и присталицу реформе. Млад 
човек Вуковац био је изложен опасности да упро- 
пасти своју кариеру. 1828 Бранко Радичевић је хтео 
бити истучен у једној земунској кавани, што је 
отворено узео у заштиту „хромога Вука.')< Ви не 
можете себи представити, писао је Љубомир П. Не- 
надовић Светиславу Вуловићу, како је у оно време 
стајала та ортографија. Било је много људи, који 
нису дали унети у своју кућу књигу њоме печа- 
тану. На сва уста су викали и писали, да та нова 
ортографија удаљава српски народ од руског на- 
рода и да је то један корак католицизму“. У то 
време, по речима једног савременика, било је по- 
тајних јотиста, као што јеу доба Нерона било по- 
тајних хришћана. Грађани, а нарочито свештеници, 
који су се 1848 усудили претплатити на Напредак, 


7) Светислав Вуловић: Бранко Радичевић. стр. 58. 

штампан новим правописом, примали су га на туђе 
адресе. | 

Р Како нико није пророк у својој отаџбини“, 
Вук Караџић је још горе стајао у Србији но у 
Аустро-Угарској. Још од 1832 важила је наредба 
да се у Србији не смеју штампати књиге са новим 
правописом, и ма како да је Вук добро стајао са 
кнезом Милошем и кнезом Михаилом, није успео 
да скине ту забрану. Када је 1842 Александар Ка- 
рађорђевић дошао на владу, ствар правописне ре- 
Форме у Србији окренула је на горе, јер се Вук 
сматрао као пријатељ и човек Обреновића. У ствари, 
његови непријатељи, под обема династијама, били 
су једни исти : то су били они аустро-угарски Срби, 
који су у Србију донели упросвћшценје“, како је 
Бранко Радичевић иронично певао. У Србији је 
сваком било допуштено на сва уста грдити Вука, 
али ником није било допуштено узети га у за- 
штиту. Цензура је била ту и гушила сваку сим- 
патичну реч за реформу. 

Узалуд је, крајем 1849, Друштво Српске Сло- 
весности учинило представку влади, да се не по- 
ступа тако неправедно оштро са новим правописом. 
30 маја 1849, Друштво одлучује да се упути молба 
Попечитељству Просвјешченија „да се она уредба. 
од бившега књаза Милоша Обреновића 1833 године 
објављена, којом се правитељственој типографији 
прописује којим словима може а којима не може 
србске књиге печатати, укине, као уредба сло- 
бодном развитку и већем подигу нашег књижевства 
сметајућа“ Попечитељство је ту молбу врло непо- 
повољно примило, и !! новембра 1849 пита Дру- 
штво Србске Словености „каква је та нова ортогра- 
Фија, и у чему се савршенство њено состоји.“ А 

1 маја 1850, Попечитељство одсудно вели: зда се 
оно не слаже с мјенијем дружства: као да садашњи 
код нас употребителни правопис објашњању и 
разпростријанију књижевства нашег на путу со- 
стоји. <!) 

1852 иде се корак даље у самовољи и неправди. 
Српско правитељство забрањује да се у Србију 
преносе књиге штампане новим правописом. У 
самоме Дружству Србске Словесности јавља се ре- 
акција. „По заключеніама Дружства«“, „нЂђговљпод- 
предсъдатель Іованъ Отеићђ“ уређује „Србски пра- 
вописљ“, који се објављује у Гласнику. Ђура Даничић, · 
који је тада дошао у Србију морао је своју Србеку 
Синтаҡсу п чланке у Гласнику да штампа тим 
наказним „београдским правописом“. И када је, 
као секретар Друштва Србске Словесности почео 
писати седница место „засједаније“, почастни члан 
место „почестни член“, савет место „совјет“, из 
Попечитељства издаше строгу наредбу да се пре- 
стане са тим „кварењем језика“, и да се Друштво 
држи „правога правописа, које је оно само себи 
поради обдржања тако полезног једнообразија у 
писању поставило. <} 

Нови правопис је у Војводини после 1848 исто 
онако рђаво стајао као и у Србији. Ако није имао 
против себе државну власт као у Кнежевини, про- 
тив њега је била јерархија, црквене власти. Још 
1850, горњо-карловачки владика Јевта Јовановић 
издаје једну славеносрбску граматику. По школама 
се учи црквена азбука, и један буквар, издан въ 
21) Гласник Дружества Србске Словесности, 1852, књига ШІ, 
стр. 48—63, 

2) Разне званичне одредбе о правопису у Србији побележио је 


Милан Б. Милићевић (под шиФром „Један од читалаца Србије“ у Ср- 
бији, 1868, бр. 27. 

дйн г ад“ 1853 носи овакав наслов: » Букварь 
оупотревленіг юности слакено-сербскаго народа ко огн- 
арском кралћесткћ прннадлежщиҳа ему предлеҳА на- 
Хода аркса.“ Јован Ст. Поповић штампа 1854 своје 
Даворје, црквеним. словима, и у „предговору о ерб- 
ској азбуци,“ у име „благовјејности, коју смо ста- 
рима нашим одавати дужни“, удара на разкол 
новољубиви изображеника“, на самога Петра Вели- 
ког, који је „стругањем подсецањем писмена“ ћи- 
_риловских створио грађанску азбуку, која је нека 
„чудна смеса, а нит славенска, нит латинска,“ 

| 1852 патријарх Јосиф Рајачић оптужује Вука 
_ влади што је, само са утртатаћит бечке дворске цен- 
зуре, а без његова благослова, издао свој превод 
Новога Завјета, препун саблажњивих грешака. У 
"току педесетих година, све што је званично, све 
"што има власти и титула, окренуло се против Вука 
Караџића, и његова ствар тако рђаво стоји, да 
један ондашњи лист"), допуштајући да је реформа 
можда тачна, вели да „не одговара вишој, тј. сло- 
венској цели“, и зато неминовно мора пропасти. 
„Ми смо уверени да ће Вукова система после ње- 
гове смрти саранити се,“ тврдио је овај рђави пророк. 
| Само, као толика пророчанства, тако и ово 
_аподиктично пророчанство Световида није се испу- 
-нило. У почетку свога рада, Вук је јасно видео 
како је тешко, и немогуће ишчупати старе идеје 
и предрасуде из духова старих, и сву је наду по- 
_ ложио у млађи нараштај, слободна духа и жудан 
напретка. У најтежим тренутцима по своје идеје, 
"он је писао о својим противницима: ,Оваки се 
људи не могу поправити, него само младеж може 


1) Световид, 1854, число 8. 

избавити нас од ове срамоте, и језик нам сачу- 
вати од пропасти.“ 

Неко је рекао да је проклетство учитеља 
имати ученике, али за Вука је била срећа што се у 
тренутцима одсудне борбе нашла око њега два 
спремна и јака ученика: Ђуро Даничић и Бранко Ра- 
дичевић. Даничић је био толико занет за учења Учи- 
теља, да је презиме променуо, отпочео писати јуж- 
ним наречјем, и једнога дана, у херцеговачком оделу, 
херцеговачким наречјем поздравио је у Пешти 
Теодора Павловића. Између уредника Сербског На- 
родног Листа и псевдо-Херцеговца отвори се жив 
разговор о приликама у Херцеговини. При растанку, 
Павловић запита свога посетиоца, „од куда сте ви 
родом?“ Даничић му одговори: „Из Новога Сада,“ 
Тводор Павловић му забезекнут и љутит добаци: 
„Е, па шта се онда бебучете 2<',. Још од 1845 почео 
је Даничић у Подунавци ратовати за Вукова на- 
чела. Његов Рат за српски језик и правопис, (1847), 
био је од јакога утицаја, на младе духове, и много 
убрзао победу нових идеја. Даничић, са својом 
научном спремом, био је од велике помоћи Вуку, 
даровитом самоуку, који је прилично далеко бпо | 
од науке. 

Што је за Вука био Даничић у науци то је 
Бранко Радичевић био у књижевности. Радичевић 
је био „Фанатичан Вуковац“, како вели један су- 
временик. Вуков Српски Рјечник читао је „од ко- 
рица до корица“, и имао је довољно смелости да у 
своме „јотизму“ и љубави за „говедарски језик“ _ 
пркоси целоме свету. Његове Песме, написане на- 





1) Јавор, 1886, стр. 100 Е 
2) Отојан Новаковић: Ђуро Даничић или филологија и књижевни _— 
језик српски. 1847 и 1877. У Бечу. 1878. А 

м језиком и новим правописом, дигле су читаву 
"у српској књижевности. Било је храбрости 
им нападима на старије у Путу, у оној пркосној 
орификацији толико клеветанога Вука: 

Ноћ вам дође са Вука једнога. 

44 Данак бели, браћо, са другога: 

|! Онај мишку у гвожђе вам скова 

Овај души вериге раскова... 


~. 


ако је пожунска омладина издала Ограду у Серб- 
ом Народном Листу, одбијајући посвету једне 
иге где су нападнути толики заслужни људи, 
так је већи део омладине прихватио нове идеје. 
Д 1847 српски ђаци у Пешти постали су оду- 
евљени Вуковци, одважно бранећи и старога Учи- 
ља и „јоту сироту.“ 1827 Богобој Атанацковић 
ше новим правописом свој позив на претплату 
съ је. Завада прелази и у крило самих породица, 
шава се нешто налик на предмет Оцева и деце 
ургењева: оцеви су јеровци, а синови јотисти. 
роши се деле по својим правописним симпати- 
ма К; Нове Сад је противу Вука, а Вуковар за.') 
ан од младих Вуковаца тога доба, Јован Ђор- 
евић, писао је доцније: „..њему, Мојсију новије 
опске књижевности није било суђено, да доживи 


4 | | 
)| коначни триумФ, он је само из далека угле- 


) Канаан у који је повео српски млађи нараа 
 мисирске вековне помрчине, али у који га је 
во његов Исус Навин, својим преводом „Светог 
сма«“ и својим „Речником.. ©) 


| ТЕ а 2 
| И у колико су старији били упорнији у своме 
огоњењу нових идеја, у толико су и млађи били 


м? 


| 1) Др. Михаило Полит-Десанчић: Покојници. Браник, 1899, бр. 55. 
У Из мојих старих успомена, Јавор, 1892, стр. 579. 

оштрији. И ако су педесетих година односи били тако | 
заоштрени, ипак су се са неколико страна чули гла- 
сови сношљивости и помирљивости. Милица Стоја- 
диновиһ-Србкиња жали се 1854 „на онај хуле до- 
стојан раздор тих људи који се пред светом руже и 
грде као какве пиљарице, заборављајући да су они 
учитељи народа свог и да му бољим примером пред- 
ходити морају.“ Мало по мало страсти лежу, борбе 
се стишавају, и долази се до релативног мира 
међу странкама. Јаков Игњатовић у свом Погледу 
на ҡњижевство‘ писао је: од више година неима, _ 
већ ината ни о јоти, ни о дебелом јеру, ни о гра- 
матичним стварима. Сад сваки допушта свакоме, 
да пише како му се хоће, нит се хоће, нит се по- 
казује каково прогонство у овој ствари“, и он са 
задовољством констатује „што смо постали стрпе- 
љиви, па прећуткивамо, нити већ млого питамо, 
да ли с јотом или без дебелога јера ко пише, но 
само гледамо на то: што пише.“ 1858, Ђорђе Ма- 
летић у своме листу Родољупцу, устајући против 
„обште страсти за Филологисање“, држи се једног 
„средњег«“ и помирљивога пута, и брани своје гле- 
диште јаким разлозима: „Нама је главно језгра, а 
не љуска, дакле садржина, а не спољашња Форма... 
Коме је осамдесетогодишњи рат због језика омр- 
зпуо, нека пружи своју делателну руку озбиљнијем 
делању... Да сви и после осамдесетогодишњег учења 
буквице или правописа останемо при испитивању 
језика нити је разумно, нити полезно.““) У то доба, 
1858, и сам Даничић пише Јовану Борђевићу, који 
је тада као уредник Србског Летописа имао великих 


!) Сербски Летопис, 1857, св. 96, стр. 159. 
2) Родољубац, лист за распростирање полезни знања, 1852 године, 
бр. 1, стр. 2. 

евоља са старима'): „Сваки раздор међу нама око 
езика и правописа од штете је велике. Чувајмо га 
се добро. Ако би ко желео, томе није време докле 
год не надвладамо... Ја бих желео да се у право- 
пис наш не дира још за дуго, него да тражимо 
_ и тумачимо праве законе својега језика. <) У истом 
смислу и Милица Стојадиновић Србкиња пева у 


_рђавим стиховима: 


Тамо с' сунце роди, зађе, 
При старом нас вече нађе, 
Један Јоту, други Јера 

Из књижевства нашег тера 


Али нешто сасвим треће 
Терат' је од ползе веће, 
То је браћо мрак душевни 
Који нам је јад чемерни“) 


Око 1860 било се дошло до извеснога мира и сно- 
шљивости. Али одлучна и пуна победа новога пра- 
_вописа дошла је са политичким променама иу 
Србији и у Аустро-Угарској, а нарочито упадом 
плодног и снажног младог поколења, које је за 
кратко време све заузело у књижевности, науци 
и јавном животу. 1859 године малогоспођинска 
скупштина у Србији, где су млади либерали имали 
великог утицаја, предложила је влади да се дигне 
забрана са новога правописа. Попечитељ просвете 
“Димитрије Матић решава 31 октобра 1859 „да се 
укину предпоменуте забране, по којима се не могу 
"у Србији печатати нити у Србију уносити онакове 





1) А. Хаџић: Јован Ђорђевић. Бранково Коло, 1901, стр. 829—880. 

2) Три Ланичићева писма Јовану Борђевийу, Коло, 1908, књ. ТУ, 

"стр. 605. 

3) Милица Стојадиновић-Орбкиња; Џесме, књ. П. стр. 45. Земун, 1855. 
22» 

књиге, које нису печатане правитељственим пра- 
вописом, и да одсад, изузимајући само кан- 
целаријска дела и „Србске Новине“, докле их 
правитељство помаже, у свему осталом буде сло- 
бода у писању и печатању што се тиче пра- 
вописа.“ 23 јануара 1863, изишла је званична 
одлука уда се по канцеларијама има писати доса- 
дашњим правописом; то има важити и за Србске 
Новине, докле их буде правитељство потпомагало, 
и на послетку да се књиге за основне школе имају 
тим правописом печатати; у свему осталом да нема 
ограничења у правопису.“ Најзад, 7 марта 1868, 
министар просвете Димитрије Црнобарац укида и 
последње ограничење, налазећи да питање о пра- 
_вопису „не може никако бити предмет политичког 
законодавства, већ иде у област науке, која је је- 
дини његов законодавац, а овоме се потпуна сло- 
бода рада мора оставити.“ | 

У бившој Војводини, после увођења уставно- 
сти, и нагле духовне обнове, нови правопис се све 
више шири. Рукописни ђачки листови који су изи- 
лазили у новосадској гимназији 1861 и 1862 пи- 
сати су новим правописом, и ако је у школи служ- 
бени још био стари правопис. Листови, сама Ма- 
тица Српска, падају у руке младих, који се журе 
да што боље и потпуније примене нове идеје. Да- 
ница се штампа новим правописом; Србски Днев- 
ник избацује Ђ, Б, ы, %, али не узима јоту, и зато 
задржава 1, іе, нь, ль, 10, и т. д. Цела Омладина 
гледа у Вуку свога учитеља, и његова смрт опла- 
кана је у омладинским редовима као највећи на- 
ционални губитак. Владан Ђорђевић, који је у име 
српских ђака у Бечу говорио над његовим гробом, 

тн 10 га је » добрим оцем“ и „великим учитељем.“ 
а Костић певао је: 


Зелено дрво штака нам је та 
Јаворика из њег проклија 
Премалетне нам песме хранећ гуд. 
..Вековито је дрво штака та. 





















Одмах после смрти Вукове, Зора је решила да изда 
његову слику и да му кости пренесе у Тршић. И 
"на још свежем његовом гробу чланови Зоре запа- 
лили су један број назадњачког Србобрана, где је 
" Вук био нападнут. Сва српска ђачка друштва одр- 
жала су свечане помене; сва већа српска места 
надметала се ко ће свечаније прославити успомену 
толико гоњеног старца. За целу Омладину Вук је 
био члан Свете Тројице српске просвете, заједно 
са Светим Савом и Доситијем Обрадовићем. 

· Отпор старијих све је слабији. Клерикални 
· Србобран у залуд се пуни љутим речима о »ула- 
"тинској јоти“, о жалосним „изображеним Србима, 
који својим новачењем у језику и правопису праве 
провалу између себе и народа.“ Огледало србско, 
које је Јован Хаџић кренуо 1864, било је последње 
_ уточиште старих идеја. Ништа није помогло ује- 
ровцима“ што им је у Хаџићевом листу притекао 
у помоћ и Јоксим Новић-Оточанин, чувен као зна- 
“лац народнога језика и тада цењен песник, који 
је хтео да „окуша срећу и у коријену ријечи“ и 
_да види, хоће ли „бити поузданији и сам себи.“ 
Њему се више допада кад се напише „Србство него 
Српство“, и боји се да у »вијању по народном 
језику није сувише далеко забраздило.“') У брошури 


7) Огледало Србско, 1864, стр. 73. О нашим песмама. 

Мисли о садашњем положају и будућности народа 
србског, изданој у Новом Саду, 1866, Јован Бео- 
градац пише: „СОрбству, коме је православна вјера 
основа своје народности, највећи уштрб учињен је 
култусом, који се Вуковом имену приносио. Свако 
живи зна да Вук нити је учен био, нити је што 
год знаменито из свога сопственога духа произвео 
нити је човек особитог значаја био. Његова је- 
дина заслуга беше, што је постојано орудије у 
рукама ученога Копитара био, чим је овај песме, 
пословице и језик нашег народа у европској ли- 
тератури увео.“ И писац пада у очајање што се 
са тим новачењем »„удаљујемо од матере цркве“, 
што »само јошт девет писмена да се преиначе, 
па са свим у латиницу.“ И сам Љубомир П. Не- 
надовић још 1864 пише сасвим старим правописом, 
а Недјељко Огњеслава Утјешеновића Острожинског, 
и Трговачке Новине у Београду избацују и ь, и ъ, 
и ы, али неће јоту, и с тога чувају иі, 18, 5, ю, я. 
Још 1881 издаје Јован Суботић свога Калубера, 
служећи се словом %. 


Млади су постајали охоли, нетрпљиви, често 
и неправедни у својој победи. Они су били неми- 
лосрдни према ономе што су називали »славенско 
ачење«. Када је 186! на Сабору у Карловцима, 
владика Маширевић хтео да опомене посланике да 
не дижу грају и рекао: „Његова Свјатост налаже 
молчаније“, један од млађих посланика му је до- 
викнуо: „Ми то не разумемо“. Стару азбуку те- 
рају у цркву, са намером да је и одатле прогоне, 
увевши и тамо народни језик. Змај је певао: 


Ја сам писмо свето, 
Хвалило се Зк; 

А ти хајд у цркву — 
Одговори Вук. 


"Стари правопис им је изгледао нескладан са иде- 
јама напретка и слободе. Један унапис“ у београд- 
ској Лицејци гласи: 


Ко сме рећи да слободњак неси, 
Да те мимо омладине није... 

Та ти би је радо потпомого, 

— «Да в друго правописанје !“ 


На једној од омладинских скупштина водиле се дуге 
препирке, треба ли рећи тачка или точка, и нај- 
зад је тачка добила већину. „Секта тачкаша“, го- 
ворили су стари о Омладини. 


Крај шесетих година пуна је победа новога. 


правописа. 1865, Матица, некада гнездо језичких 

консервативаца, прилази новој школи, и Србски Ле- 

топис се штампа новим правописом. 1867, готово сви 
_ српски листови, с обе стране Савеи Дунава, штампају 

се новим правописом. 1870 диже се и последње огра- 
_ ничење новога правописа у Србији, и победа је 
била потпуна, на свима линијама. 

Тако се свршила борба која је више од тридесет 
година занимала све српске духове и испуњавала срп- 
ску књижевност. Ма колико да су идеје реформатора 
биле тачне, ипак се данас може посумњати да ли су 
такве и толике борбе биле неопходне, и да ли су по- 
_стигнути резултати били вредни поднетих жртава? 
За све то време, као нека обсесија, стајало је то је- 
“ вично, а нарочито правописно питање, и све снаге 
којима је располагала тадашња оскудна књижевност 
· трошиле се у те прилично неплодне борбе. У тре- 
нутку када је требало стварати књижевност, оно 
мало српских књижевника поделило се на два крвно 


ОРИ "и" СЧА ит 
о Г 117% Џ 

завађена табора, који су највећи део својих спо- 
собности и својега времена трошили на Филолошке _ 
и ортографске дискусије. „Нигде се, писао је Коста 
Богдановић у Сербском Летопису за 1838',) толико 
љубави к роду не исповеда и не провозноси колико 
у сербском књижевству, а напротив нигде не чује 
се више кавге и свађе него међу сербским списа- 
тељима«“. Ни Француској, ни енглеској, ни руској 
књижевности није сметао етимолошки правопис, 
који је на крају крајева само Форма и конвенција. 
И када се помисли на тих тридесет година неплод- 
них борби које су парализовале српску књижев- 
ност, слободно је посумњати у апсолутну и идеалну 
вредност Вукове реформе. Не да те идеје нису биле 
тачне и корисне, али њихова вредност није тако 
неоспорна и ничим неограничена као што се обично 
мисли. Целисходност целе реформе може се претре- 
сати, јер можда изгубљено време и утрошене снаге 
могле су се употребити на позитивније резултате. 


Омладина не застаје само на Формалном при- 
знању народнога језика и новога правописа но и иде 
до краја на том путу понародњавања. Омладински 
листови раде на пречишћавању језика, сузбијању 
обичних граматичких грешака, требљењу архаизма 
и страних речи. Јавор, 1863, доноси низ чланака 
Почнимо пречишћавање језика. Ту се саопштава 
да су саме новосадске Српкиње предузеле крсташки 
рат против туђинских речи које се обично употреб- 
љују као: унтерхалтунг, ајнемовати, иберашовати, 
берлаубовати, шмајлховати, хотволе, онкл, неве, и 
тако даље. Јаворов чистунац иде дотле да не до- 
пушта да се каже хаљина но одава, или одора, не 


') Критика у миру, 1838, књ. 44. 

| | аша него пеар, неће гајтан него врпца, место 
ушек перина, не бермет него пелунија, не кредит 

јего вересија, и тако даље. Јован Живановић, у 

у атици продужује тај посао „паљетковања“, иде 

до бесмислица, инаугурује ону претенциозну и сме- 

шну школу наших ситних филолога, који су про- | 
нили речи као искрен, горак, нужда, природа, 
хотећи да један жив језик заробе у своје педантне 
Формуле. Омладински писци у понародњавању иду 
и сувише далеко. Фонетизам Бранка Радичевића 
"иде дотле да у својим песмама пише очо (отишао), 
латка (хладка), жеца |жеђца), оцек (одсек) као што 
пише провинцијализме ! пладне (подне), јако, драга, 
Бако, шат и т. д. Као што се једно време фес сматрао 
као нека српска народна капа, тако се турске речи 
сматрају као знаци најбољег народног језика. У 
поезију се уносе „товари турских речи“, и у томе 
 особитом србовању одликује се Јоксим Новић Ото- 
чанин. Стари Змај, 1900, пева (риски језик „који 
диже нас у небеса“: 


Српски језик, рајски језик — 
Ране вида, лјечи боле, 

Знаш како њем души прија 
Кад нас старци њим соколе. 


Што је рајско небеско је, — 
Зато велим, што да кријем, 
Сваки онај Богу греши, 

Ко га зове земаљскијем.)! 


"Јован Илић, одушевљен за босанске севдалинке, по- 
"чиње писати своје стихове оним турско-српским јези- 
ком,закојије потребан нарочити речник да би се могли 


1) Девесшље. Из биљежака у прози Србина Мухамеданца Алине- 
рића Тузлака упјесмио Змајова. У Новом Саду, 1900, стр. 57. 

разумети. Романтичарска мода источњачке поезије | 
још је већма развила ту манију наших песника 
тога доба. Позоришни преводилац Спиро Димитрије- · 
вић из Котора жали се уреднику Словенке што „браћа 
србска у Банату“, поред „чисто нашког«, језика 
дубровачких и даматинских писаца, неће да чују 
ни за шта друго но за турцизме, и пита се није 
ли боље од једнокрвног брата што узети него ли 
се турству нашем вјечно утицати“. 

Народни језик за њих је алфа п омега, добар 
и довољан за све. Забележен је један занимљив 
диалог између Његоша и Вука Караџића :') 

— Баш, Господине Вуче, рећи ће владика, ови 
је наш језик веома сиромашан. Он нема ријечи за 
„идеју“, нема за еру“, и за толике друге појмове. 

— Господару, одговори му Вук, кад је народ 
могао наћи име за сваки дио, сваки дјелић, свако 
парче, сваку чивију на колима, нашао би и за те 
ријечи, да му је требало. Кад устреба наћи ће.“ 

Јаков Игњатовић, родом из горње Мађарске, 
који никада није добро научио српски и увек са- 
чувао мађарски акценат, пише у својим успоменама 
са колико је зависти слушао разговор двојице Ли- 
чана, Јосифа Рајачића и Јоксима Новића: „Ако сам 
у животу мом икада осетио зависти према коме, 
то би могло бити једино да сам позавидео обојицу, 
кад су онако чисто народни језик говорили <? 
Барањац Никанор Грујић у Плашкоме учи се чистом 
српском језику, купи из уста простих људи народне 
речи, које обилато уноси у свој спев Светога Саву. 
Код њега то иде до параде. У његовој Автобио- 


1) Др. И. Огњановић: Занимљиве приче и белешке из живота знатних 
Срба. Загреб, 1900, стр. 54. 
2) Бршљан, 1885, бр. 5. 

графији има оваквих места: „Ми смо се веризали, 
ћурликали, ликали, бањали, гавранали, котурали, 
"где је требало терати вериз, терати крмачу у село, 
пи чувати од ње сељачку кућу, погодити трљин 
штап у земљу...) ит. д. Књига коју је Змај најпаж- 
љивије прочитао била је Даничића и Будманија Кјеётік 
_ ћграшзћод #11 зтрзВод јелћа.“) и Српској Краљевској 
Академији предао је своју он збирку од 10.000 речи. 
Да би се изгледало што већим народњаком и 

| Вуковцем, пише се и јужним наречјем. Бранко Ра- 
_ дичевић не само да каткада, из метричких разлога, 
употреби јужно наречје место источнога, но има 
и целих песама испеваних у јужном наречју, као на 

· пример Адјук и Ајдуков гроб. Ђуро Даничић и Јован 
Илић тако су писали до саме смрти. Стојан Нова- 
_ ковић је многе своје раније радове писао на јужном 
наречју. Јован Живановић и Драгиша Станојевић п 
данас су сачували тај омладински обичај. У Ма- 
тици 1867 предлаже се уОмладини што ће се скоро 


скупити у Београду“: „Јужни нам говор ваља при- 
мити за књижеван“. 


И као што данашњи мостарски песници ради 
стиха каткада употребе источно наречје место јуж- 
нога, тако су песници шездесетих година по по- 


треби своје источно наречје замењивали јужним. 
· Тако код Јакшића има: 


.„.Гром је ријеч којом збориш хола... 
„Цели сам свијет из тебе глед'о, 
„Ти који си пријеваром црном 

На мегдану јунаке обар'о... 


1) Богословски Гласник, 1904, ҮІ, 1—2. стр. 59. 
| 2) „Све читао, врло пажљиво и много бележио. Нарочито Даничи- 
ћев део — њега је свега до мрве прочитао. Сва празна поља у књигама 
_ исписао. Примећује, полемише. одриче, додаје тексту пова градиво, нова 
тумачења речи, које износе по 4—5 редова. Ниједну књигу није Змај 
прочитао са оваквом пажњом“. Др. Јован Максимовић: Змајева Лектира, 
Српски Књижевни Гласник, 1906, књ. ХҮП, стр. 120. 

Или код Змаја: 


Кад се Србин Богу моли? 
Не кад скрсти руке двије... 


Јужно наречје захватило је не само поезију, где 
могло бранити својом еуфонијом, но и саму прозу, 
и то научну, природњачку прозу. Мита Ракић пре- 
водио је Бихнера јужним наречјем. 

Историја је учитељица живота, али рђава учи- 
тељица. Она се понавља, али и слабо кога чему 
учи. Вукова школа била је гоњена нетрпљивим и 
безобзирним противницима. Када су једном однели 
победу, Вуковци су исто тако почели гонити своје 
противнике, потврђујући још једном познату реч да 
човек у овом свету може бити само или чекић 
или наковањ. Књижевно мерило којим су судили 
једнога писца било је: како се он држао у борби 
око језика и правописа. Је ли био Вуковац, њему 
се гледало кров прсте, и са малим талентом на 
сва звона проглашавао се за генијалног писца. Ако 
се на своју несрећу држао старе школе, није се 
водило рачуна о његовим стварним способностима, 
и за њега није било довољно мржње или подсмевке. 
Они су имали секташтва, фанатизма једне религи- 
озне групе, и није неоснована она реч Милице 
Стојадиновић—Србкиње да на сваку нову књигу 
која није зготовљена по символу Вукове вере млади 
„бацају анатему као калуђери на Доситијева дела“. 

Само тако се могло десити да се у засенак 
баци један одличан писац, један од најумнијих и 
најзаслужнијих људи наше књижевности, Јован Ст. 
Поповић, који се усудио штампати своје стихове 
црквеним словима. Из тих „језикословних“ и ко- 
теријских разлога, преко сваке мере прецењен је 

нат Бранка Радичевића и врло осредње спо- 
"и 5н ости Богобоја Атанацковића; из језичних побуда 


чё 
бд 


РР ласио је Ђуро Даничић Милана Ђ. Милићевића 
а великог српског приповедача. Још 1848, Ђорђе 
в. Малетић је говорио у Просветним Новинама'): „Код 
ноги је данас у благородан обичај ушло, сваку 
ову књигу само по језику ценити, као да се само 
у томе сва важност и врлина састоји. Но може 
каква књига бити написана најчистијим србским 
језиком, а опет да нема никакве цене ни важно- 
сти, као што друга може бити најзнаменитија по 
_ свом садржају и унутрашњој вредности, а да јој је 
језик мање препоручителан. Језик је само одело 
мисли, а мисао је главно...“ Малетић је исто тако 
трезвено устао 1858 против те навале филологије 
"у књижевности, тврдећи да Филолози нису позвани 
"да пресуђују у књижевним питањима, и да су „језик 
өд памтивека врстни књижевници образовали и но- 
_ вији му живот уливали, па тако ће и од сада бити. <) 
Али то је било говорити у ветар. Страсти су се 
биле разбуктале, и нико није више јасно видео и 
није био у стању праведно судити. 

На тај начин родила се код нас Филолошка 
критика, која је помогла чишћењу и понародња- 
"вању језика, али је била од сумњивих заслуга по 
наш чисто књижеван развитак. У рукама ближих и 
даљих ђака и последника Вука Караџића и Ђура 
· Даничића, она је постала секташка, партијска, једно- 
“страна и неправедна. Чистота језика постала је њено 
“ главно, ако не и једино књижевно мерило, и још пре 
_ петнаест година сваки књижевни приказ завршавао 
се прецептима и лекцијама из пуританске Филоло- 


1) Наведено у Бранку Радичевићу Оветислава Вуловића, стр. 72. 
2) Родољубац, лист за распростирање полезни знања, 1858, бр. 1, стр. 2. 

гије, и набрајањем језичних грешака и наредбом 
које се речи смеју употребљавати. Критичари су, 
са списима Јована Живановића, Јована Бошко- 
вића и Томе Маретића, ослањајући се на разна 
„пабирчења«“ и »„паљектовања“, судили сва књи- 
жевна дела без разлике, и одрицали сваку способ- 
ност и значај несрећним писцима који су ма у 
чему огрешили о свете Филолошке законе и догме. 
Било је књига које су осуђене што је писац казао 
нуждан место потребан, способан место подобан, 
и горак место грк. На тај начин српски језик се 
силом заустављао у своме развитку. Филолози и 
Филолошки критичари, не схватајући да је језик 
жив организам који се мора развијати, хтели су да 
укоче и укалупе српски језик, и то онакав какав је 
говорио прост народ у почетку ХІХ века, и каквим 
су писали Вук Караџић и Ђуро Даничић, држећи 
се као стари сколастичари њиховог ауторитета: та- 
діѕіет фаха. Они као да нису знали да богатство 
језика не чини облик речи но асоцијације идеја 
које уз реч иду, и да се не може истим језиком 
радити скупљање народних умотворина и Фило- 
лошки трактата, и права, развијена књижевност 
са ширим духовним видицима, сложенијим осећа- 
њима и тананијим преливима. И они су устали против 
сваког проширења и богаћења језика, који се морао 
развијати новинама, позајмицама и слободама. Све- 
тислав Вуловић, и ако књижевно образованији но 
без мало сви његови сувременици, полазио је са 
гледишта да се „литература природно развија из 
поезије а живи на језику. Појезија је семе, а језик 
је земља“.') И он, који је имао књижевнога осе- 


5) Уметничка приповетк у најновијој српској књижевности, Отаџ- 
бина, књ. ТУ. стр. 315. 

ња и критичкога духа, толико је био збуњен тим 
илолошким идејама, да је у Бранку Радичевића 
го' ово више величао Вуковца него песника, и дао 
је себи труда да изброји „четири хиљаде и две- 
три десетине различитих речи“, од којих 206 нема 
у Вуковом Српском Рјечнику од 1852, избројао 1700 
глагола, 1400 именица, 340 придева и %10 прилога. А 
један од наших филолога, који је писао о Бранку Ради- 
чевићу, жалио се што овај у првој својој књизи 
није стајао још на земљишту историјске граматике“. 
| Та рђава Филолошка традиција продужавала 
зе и до наших дана. Андра Гавриловић, у своме 
предговору Низу старијих приповедача, који је 1895 
"издала Српска Књижевна Задруга. вели о припо- 
веткама Дамјана Павловића: да у њима ујезик је 
еп, чист и правилан као у мало ког писца и ње- 
това вршњака. Већ би те похвалне особине билг до- 
(вољне да се мимо његове радове не прође.“") Ми- 
лутин Драгутиновић, у своме предговору Песама 
Бранка Радичевића, које је 1903 почела издавати 
"Српска Књижевна Задруга, примећујући сасвим 
тачно да је Радичевић био само „врло даровит 
почетник“ и да „није дао важних дела“, али додаје: 
зипак има у његовим песмама што је и за његово 
доба и и за сва времена савршено и готово недо- 
стижно: то је језик Бранков“) 

· Али Филолошка критика код нас нестаје, многи 
судови њени имају да се овере и измене, и да се 
поправе многе неправде које су победници у својој 
искључивости били учинили. Оставив на страну 
несимпатично секташтво, неправичност и злоупо- 


| 1) Низ старијих приповедача. Српска Књижевна Задруга, књ. 24. 
Београд. 1905, стр. ХХШ. 
Б. 2) Џесме Бранка Радичевића. Српска Књижевна Задруга, књ. 50. 
Београд, 1903, стр. ХХШ. 

требе, поколење од шесдесетих година има да 
забележи и позитиван успех: дефинитивну победу 
народнога језика и рационалан правопис. 


ГЛАВА ХХІ. 
Мађарски утицај 
Српски и мађарски народни живот. — Срби у мађарским 
школама. — Мађарски покрет око 1880. — Михаило Вит- 
ковић. — Мађарски одјеци у српској књижевноти. — Пе- 
тефи. Јокаји. Остали мађарски писци. — Мађарска на- 


родна драма и српско позориште. 





У проучавању српске књижевности у опште, 
а нарочито српске књижевности од 1825 до 1870, 
готово је сасвим занемариван један знатан утицај, 
а то је утицај мађарског националног покрета, ма- 
ђарског народног живота и књижевности. Тај је 
утицај био ограничен само на Србе у Угарској, 
али како су они тада били мисаоно језгро целога 
српског народа, како је њихова обласна књижев- 
ност у исти мах била и цела српска књижевност. 
то је тај утицај општи на српску књижевност. 

Свакако, главан утицај са стране био је не- 
мачки. Али одмах после њега долазио је утицај“ 
мађарски. Тај утицај није био толико књижевамн, 
колико политички и културни. Национални мађар- 
ски покрет двадесетих и тридесетих година, као 
и шесдесетих, служио је као жив пример, као 
енергично подстрекивање Србима у Угарској. 

У ХІХ веку није било велике разлике у жи- 
воту српског мађарског народа у Угарској. Из- 
мешани, настањени у истим крајевима, пз иу истим. 
селима, са једним истим економским и политичким 
животом, у готово истим културним приликама, 

ни су се прилично изједначили, у толикој мери 
а су Срби у неколико почели носити и мађарско 
дело. Што је за књижевност врло важно, готово 
сва српска интелигенција пролазила је вров средње 
"више мађарске школе. 

Још од ХМІ века, у доба Реформације, Мађари 
су имали известан број добрих школа. Упоредо 
за протестантизмом дошао је живљи рад на про- 
вети. Мађарске протестантске школе стајале су 
у блиској и сталној вези са својим једноверним 
школама у Немачкој, Холандији, Швајцарској и 
Енглеској, и мађарски ђаци често су продужавали 
зоје студије у Тибингену, Јени, Витембергу. Ка- 
толици, чији су попови у ХУІ веку били по писме- 
ности као поп Мићо у Горском Вијенцу, да би 
стали на пут протестанској верској конкуренцији, 
тодигли су и усавршили своје школе, и стали 
слати своје ђаке у Беч и у Рим. У тој сталној 
утакмици између католика и протестаната, мађар- 
ске школе су постале добре и привлачиле су и 
остале немађарске народности. 

Срби, из „доњих крајева“, где није било школа, 
нарочито виших, у великом броју одлазили су 
' мађарске школе Горње Угарске. После ниже 
имназије у Карловцима или Новом Саду обично 
е ишло „горе“, на мађарске гимназије и Факул- 
ете, у Сегедин, Пожун и Пешту, нарочито у лу- 
зранске просветне заводе, где се радије но у 
атоличким примали ђаци шизматичне „грчко-не- 
једињене“ вере. Млади Срби имали су за учитеље | 
исте мађарске патриоте који су спремали 
ади нараштај мађарски за 1848. У целој земљи 
крет у духовима био је велики, и упоредо са 
ац поналним буђењем кружиле су и демократске 

пдеје, и рукописни преводи из Бернеа и Ламнеа 
ишли су од руке до руке. 1832 године водиле се 
на Дијети дуге препирке о верској слободи и од- 
носима између спахија и народа, о питањима која су 
јако занимала и Србе. Мађарска књижевност по- 
чиње се тада нагло развијати, и српски ђаци рев-_ 
носно прате сав тај бујан покрет. | 

Пешта, није само духовно средиште мађарско 
но у исто време и српско. У њој има приличан број 
Срба, имућних трговаца нарочито; оно мало та- 
дашње српске интелигенције тамо живи. У Пешти 
изилазе политички и књижевни листови српски; у 
Пешти је највећи број српских ђака. Цео мађарски 
духовни живот био је пред очима тих Срба. И око 
1830 године пмало се шта и видети. 1825, Мађари 
успевају да се отвори њихова Дијета: неколико 
година касније Срби траже сазив свога Конгреса. 
1895 оснива се мађарска Академија; 1826 Срби 
оснивају такође у Пешти своју Матицу Српску. 
Мађари проповедају крсташки рат противу немач: 
ког језика, којпм је говорило њихово племство 
имућно грађанство; Срби се исто тако дижу и 
против немачког и против мађарског језика. 1836 
оснива се мађарско народно позориште; српски 
листови пружају прст на Мађаре, и траже да зе, 
по угледу на њих, оснује „србски театар“ у Новом 
Саду. Мађарски покрет био је жив пример, нај 
боља школа и најјачи подстрек за буђење нацио- 
налне свести и код Срба. | 4 

Али тај непосредни и несумњиви утицај 
ђарског националног покрета на угарске Србе нај“ 
боље се види код Михаила Витковића.') 


1) Јован Грчић: Михаило Витковић у српској књижевности. Бр 3 
ково Коло, 1902. Ђорђе Рајковић: Михаило Витковић. БиограФеко-лит 

__ Витковић, Србин по рођењу, син српскога све- 
штеника у Јегри, био је двадесетих година најчу- 
њенији адвокат пештански и један од знатнијих 
књижевника мађарских, члан такозване триаде, 
заједно са Павлом Семере и Стеваном Хорватом. 
Он је нешто писао и на српском језику, у Дави- 
довићевим Новинама Србским и Забавнику, али, и 
ако га Србски Летопис 1899 назива „великим 
србским литератором и поетом“, главан његов рад 
је на мађарском језику. У његовој гостољубивој 
кући био је најглавнији књижевни салон мађарски, 
и ту су се стицали гроф Стеван Сечењи, Кишфа- 
"луди, Казинци, Келчеји, Дебрентеји, прва имена 
ондашње мађарске књижевности. У његовој кући 
Стеван Хорват пропевао је, Келчеји је читао прву 
мађарску романцу, Гомбош своје неиздане коме- 
дије, а сам домаћин своје Фине епиграме. '! 


Али оно што је важно то је што је Витковић 
био копча између Мађара и Срба. Он крчи пут 
"српској народној поезији у мађарску књижевност: 
сам је превео тринаест српских народних песама, 
м упутио Секача и Маргалића на превођење српске 





~. 


рарна слика. Бршљан, 1885. Ђорђе Поповић: предговор Спомењу Ми- 
лице, у библиотеци Браће Јовановића. 


Исти тај мађарски утицај констатује Ђуро Шурмин и код Хрвата. 
Гроф Јанко Драшковић имао је пред очима пример грофа Стевана Се- 
чењија. „бај је за зуојпа Агцсоуппа ппао Фођгте иёіёеје п Овагзкој... 
Мохе ћи да тепк; таг за пагодпи Кпјісиа 1 пагодип ргозујећи Коа Мад- 
Хага озујез уабе убе Нгуафе, песо зато рохпауапје дотасћ пеуоја 1 
пертика“ (Мтоша Рғероғоа, 1, стр. 10.) А Хрватски Сабор у својој 
греси од 1840 вели: „ОзоКкојелт ргітјегіта Ягцоіһ пагода, а 1 ргли- 
јегот МадХага, Коју гаде ооплуот Ђилаот да 50 уебт ргосуаё пагод- 
08 та јехіка, дгхілпо да је 1 паа 114позі пай јемк ёо уебта оајш, јег 
ёппе ізёіёе бр паќе пагойпоѕіі“ (Нтозји Ртеротоа, П, 161). 

1) Нізіоіте де 1а пИбтодите Нопјтоїіѕе рат С. Ногуаёћ, А. Кагдов, Е 
"пдтбф. Опугасе айарёё 1и Һопогоїѕ раг 1. Коп. Виіареѕё — Рагіѕ 1900. 
| р. 943—214, 

народне поезије. Он одржава преписку са Луки- 
јаном Мушицким, и упознаје га са знатнијим ма- 
ђарским писцима. Кућа његова брата, будимског. 
проте Јована Витковића, средиште је српских пи-_ 
саца у Пешти и оних које су били на пролазу, 
и између два салона, мађарског и српског, браће 
Витковића, преко домаћина, има извесних веза и. 
утицања. Код Михаила Витковића, поред Фрање 
Деака, били су адвокатски писари две вође срп-. 
ског националног и књижевнога покрета триде- 
сетих и четрдесетих година, Теодор Павловић и 
Јован Хаџић. Он је на оба млада човека имао ве- 
лики утицај, и Теодор Павловић га је називао 
„незаборављени Михаило Витковић“. Рад Витко- 
вићев добро је обележио Јован Суботић, казав да. 
је „значајем својим још знаменитији био него спи- 
сатељским производима“, и да су се у њему „две 
сфере средоточавале: мађарска, велика, снажна, 
сјајна, и српска узацка, слабомоћна, али млада и 
свјежа.«“ И Сербски Летопис 1839 оглашује Витко-_ 
вићеву смрт као „дан народне жалости.“ і 


У листовима и књигама тридесетих година тај ма- 
ђарски утицај је осетан. Теодор Павловић!) истиче у 
Сербском Летопису 1837 како се мађарске позоришне 
дружине са успехом баве и у српским варошима каб, 
што су Нови Сад и Велика Кикинда. 1830 један до 
писник Сербског Народног Листа пише о позоришним 
представама на српском језику у Новом Саду 1 
вели: „Камо среће, да примеру Новосађана и проча 
већа опшчества наша, као што је сомборско и 
друга гдикоја, следујући месне овакове народне 


1) Јован Грчић: Мађарска позоришна књижевност у Срба. Бран= 
ково Коло, 1902. Ж 

атре, ову лепу за велике људе школу, заведу, и 
\ зу им народом, Мађару и т. д., подражавајући за- 
веду.“ 1841 штампао је Милован Видаковић у 
Тешти своју малу збирку Смбсице нове, новое разныхъ 
вещей. У предговору он жели да се и ми на бла- 
городну мађаров наших ревност угледамо, и да се 
ми у наших дјели боље мало, него до сад потру- 
димо...“ У књижици је и песма Похвала мађарском 
театру, где овај Србијанац, рођен испод Космаја, 
вели да је стварање мађарскога позоришта понос 


„ва све нас Унгаре«: 
= 





Славим, хвалим, превозносим 
Дивне патриоте 

И радосном сузом росим 
Ја моје ланите. 


Било би врло поучно у засебној студији, пратити 
у стопу тај утицај мађарскога покрета на српски, 
и свакако нашло би се много више утицаја но 
што се обично мисли и но што се овде, у крупним 
и општим потезима, даје обележити. 

| Као и раније, тако и 1848 Срби су ишли за 
мађарским примером, и против Мађара истицали 
/ оне исте захтеве и служили се истим разлозима, 
којима Мађари противу Немаца. Мађарски историци 
помињу да је илирски покрет помагала аустријска 
злада да би помела Мађаре, направивши им за- 
буне на дому, и да је српски покрет од 1848 на- 
__ дуван из Беча, да би се парализовао сам мађарски 
__ покрет. Не да се спорити да је било и тога, али 
| главни узрок тим паралелним покретима ваља тра- 
__жити у угледању угарских народности на културне 
| и политичке борбе мађарскога народа. 

С. 

Утицај мађарске књижевности, који до сада 
није проучаван, ако није толики као што је не- 
мачки, ипак није за занемаривање. Није немогућно _ 
да је Јоаким Вујић нашао Коцебуа код Мађара, 
који су га у велико преводили и помађаривали. 
Мађарски историјски романи, са васкршавањем 
прошлости, пуни имена Арпада, Атиле, Хуњадија, 
Матије Корвина, могао је утицати на Милована 
Видаковића, који је знао мађарски и подуже живео 
у мађарским крајевима. Богобој Атанацковић, који 
се сматрао као ђак Француске романтичне школе, 
био је свакако под утицајем слабијих романтичара 
мађарских, и његова прва прозна ствар, сенти- 
ментална историја Љубов истиног срца, штампана 
у Пештанско-Будимском Скоротечи 1844, која је 
клица и образац његових новела, превод је са 
мађарскога. 

Шездесетих година два крупна мађарска писца, 
Александар Петефи и Мавро Јокаји много се чи- 
тају и преводе међу Србима, и врше извесан утицај 
на млађе српске пи це. 

Ако је било писца кога су наши романтичари 
могли осећати и волети то је био страсни и бујни 
Петефи, са ретким песничким темпераментом, за- 
дахнут народном поезијом, који је крвљу запечатио 
своје песме, слободњак који је волео слободу исто 
толико колико и свој народ. Равни Банат и Бачка 
не разликују се много од Алфелда, и наши су врло 
добро могли да осете ону Петефијеву поезију бес- 
крајне пусте, са чардама где служе крчмарице 
засуканих рукава и кратких сукања, чикоша на 
вранцима где као вихор лете пустом, циганских 
черга и делибаба. Најзад, првобитно словачко пре- ~ 
зиме његово: Петровић, за које се држало да је 

рпско, стекло је у Срба још више симпатија и 
за иначе симпатичног Петефија. 

У Нарочито на Змаја Петефи је учинио велики 
и неизгладиви утисак, и много добрих ствари од 
Змаја остале су од тог благотворног утицаја искре- 
ног песника мађарског. Змај је са толико вештине 
успеха преводио Петефијеве песме да су многе 
ушле у народ и у популарности такмиче се са 
"народним песмама. Од Петефија је остала Змају и 
"она љубав према Беранжеу, склоност за либерално- 
патриотску поезију. Змај је много преводио, али 
никога више од Петефија: преко двадесет овећих 
песама, и Витеза Јована, који је превод аустријска 
цензура 1860 била забранила. Допније, када се та 
_ српско-мађарска слога била помутила, Змај, осу- 
_ђујући мађарски шовинизам, није одрицао књи- 
жевну љубав своје младости, „узоритог великана“ 
који га је инспирисао, и узвикивао је: 


Ој, Петефи, ретки створе, 
Ти слободин метеоре !... 


Други један знатан наш песник, Ђура Јакшић, 
_имао је исту љубав за Петефија. Светислав Ву- 
ловић тврди да је Петефи Јакшићу био најмилији 
песник, да га је њему привлачила сличност по 
судби и темпераменту, п да је читајући њега и 
вам почео певати. Сам Јован Јовановић му је дао у 
руке и препоручио песме барда мађарске рево- 
 луције.') У својим списима Јакшић на неколико 
"места помиње Петефија, и то речима после. којих 
се не може сумњати у његове симпатије. У Успо- 
менама другу Јови Јовановићу 1828, он растужен 


5) Дела Ђуре Јакшића, књ. УП, стр. 12. 

губитцима после Револуције вели : „Сад више немам 
ни Петефија — изгубио сам га“, и наводи Пете- 
Фија: укао што то дивно и поетично каже.“ А на. 
другоме месту: „Чарде и црква, једнако Богу годе 
— тако је рекао песник, који је од свога народа 
глађу морен, само за једно Бога молио, да под. 
оном заставом погине, на којој ће написано бити 
„слобода света. ««) 


Оно што је за старије покољење био Коцебу 
п Чоке, то је за ново био Мавро Јокаји. Сам он 
имао је извесних симпатија за Србе, и сликао их 
симпатично у својим романима, а 1859 писао у 
листу Мадуат 8ауід чланке, у којима је препору- _ 
чивао мађарским књижевницима да упознају ма= 
ђарску публику са српским писцима. Он се на 
српски почиње преводити још од педесетих го- 
дина. 1857 Змај преводи у Седмици његову Лепу 
Розауру и писца проглашује „мађарским Димом«“._ 
Исто тако, на истом месту, Антоније Хаџић пре- 
води Адамант и Једну црту из последњег покрета. 
Словенка, 1860, доноси роман Последњи Хусит. 
Даница је донела приличан број његових романа ~ 
п приповедака. Јавор, за кратко време свога изла-_ 
жења, доноси: Гига Шонкољи, Сикулска девојка пи 
Добра стара Госпођа. Матица има Трипут бог по- 
маже 11867, Пероз и Један у животу Кромвеловом 
(1870). Србијанска Вила доноси Калдарије (1865), 
Карин (1866), Шта знају жене и Два добра при- 
јатеља (1867), Осуда на смрт (1868). У засебним 
књигама изишле су: Гусарски Краљ (1867), При~ 
поветке (1869, Сироти богаташи (1871). Плодни ЈО. 


') Дела Ђуре Јакшића, књ. ТУ, стр. 20. 
>) Дела Ђуре Јакшића, књ. ПТ. стр 159. 

хаји, занимљив, са пријатним комбинацијама маште 
! стварности, романтике и реализма, допадао се 
целом том покољењу. Романтичне приповетке ње- 
гове често су служиле за увор нашим слабим при- 
поведачима шесетих година, а његови полу-реали- 
стички романи нису могли бити без утицаја на 
Јакова Игњатовића, мађарског васпитаника, толико 
свикнутог'на мађарство, да је до смрти сачувао 
свој мађарски акценат п мађарско „домољубље“. 
| Остали мађарски писци, за све време омла- 
'динског покрета, обилато се преводе. Нарочито 
"Змај, преводи Толдију Ј. Арањија (1857), Толдијину 
старост (1871), Отму Мурањ-града од Арањиа |1876) 
"и најзад Човекову трагедију Имбра Мадача (1890). 
Сем тога; песме Коломана Тота, Ђулајија, Арањија, 
` Јокајија, Золтана Балога, Гарањија, и тако даље, 
и то у толикој мери, да му је Ватрослав Јагић 
`замерао у Ктугестлви за толико превођење са ма- 
ђарскога. Велски барди, којима је Арањи одговорио 
на понуду аустријске владе да напише песму у 
част цара Фрање Јосифа, Велски барди, у снажном 
преводу Змајевом, постали су једна од најпопулар- 
_ нијих песама, и тридесет година, за све време борбе 
"за уставност у Србији, чули су се они у свима 
приликама када се имала манифестовати љубав 
према народним слободама. 

___Од многобројних преводилаца са мађарскога 
треба споменути Миту Поповића, који је отпочео 
"писати на мађарском, са његовим преводима Пе- 
"тефија, Арањија, Ђулајија, Верешмартија, Ј. Вајде. 
Исто тако Ђорђе Рајковић преводи Кишфалудија 
и Гарајија. | 

4 Још највећи књижеван утицај мађарски био 
је у драми. Још из давна мађарску драму радо су 

гледали српски гледаоци. Мађарски глумац Стеван 
Балог написао је 1812 комад Црни Ђорђе, који је 
1843 превео Јоаким Вујић, и тај су комад да- 
вали и српски дилетанти. Ђурађ Бранковић од 
помађаренога (Словака Оберњика ушао је у сталан 
репортоар српских позоришта. Нарочито су код 
Срба доста превођени и радо гледани комади из 
мађарског народног живота: Вампир као чизмар 
Ј. Сиглигетија (преведен 1865), Војнички бегунац 
(1865), Стари бака и његов син хусар, доцније по- 
србљени Сеоски лола, цео низ комада као Рибокоса, 
Агнеша, Црвени бубелар, и т. д. Ти су комади, чак 
и »непосрбљени“, изгледали блиски и били тако 
разумљиви нашој публици, да их је гледала као 
комаде из српског живота. Под утицајем тог лаког 
драмскога рода, где има песме, игре, мелодраме, 
постали су и наши комади „из народног живота“, 
као Девојачка клетва Љубинка Петровића и Ђидо 
Јанка Веселиновића и Драгомира Брзака. 


ГЛАВА ХХП 


Немачки утицај 


Посредни и непосредни немачки утицај на српски духовни 

живот и књижевност. — Врхунац немачког утицаја у 

четрдесетим и педесетим годинама — Шилер, Гете, Хајне. 
— Писци другога реда. 


= | — 


Ма да су наши романтичари волели да вичу 
на »трули запад“ и на отров европске цивили- 
зације,“ верујући да постоји једна нарочита сло- 
венска п српска култура која има да обнови „гото- 
германски свет“, ипак су били под јаким утицајем 
западних књижевности, а на првом месту немачке. 

Од свију западних, правих европских народа, Немци 
су били најближи Србима; они су на Србе утицали 
"и величином своје културне надмоћности и силом 
политичке власти коју су имали. Може се прида- 
вати подругљиви смисао колико год се хоће речи 
„културтрегери“, али Немци су одиста били но- 
 сиоци културе у српским крајевима. 

| Утицај немачкога духа и књижевности на Србе 
био је двојак: посредан и непосредан. Посредан 
утицај био је преко чешких, словачких и слове- 
_ начких писаца у првој половини ХІХ века, Колара, 
Штура, Шафарика, Копитара, који су једно време 
били источници идеја за млади нараштај српски.') 
Словенски народи у Аустрији будили су се под 
„утицајем немачке романтике; Шафарик и Колар 
били су ђаци, школовали се у Јени, „престоници 
_ идеалистичке филозофије,“ у доба када је немачки 
националистички и либерални покрет био на своме 
врхунцу. Тада је владала општа немачка идеја 
да треба заборавити на дијалектске разлике, да 
сви Немци треба да се сједине у једном немач- 
ком језику, да не треба ла буде више Саксо- 
"_наца, Бавараца, Хесенаца, Шваба, но само Не- 
маца. И оба чешка п словенска родољуба су у 
Јени створили прво схватања Словенства, научног 
панславизма словенске узајамности, и идеалне 
| “> свију Словена. Немачки романтичарски 
деал народности и будућности народа они су пре- 
али на словенско земљиште. Место бСетталтла 
или Тетћотла дошла је Зла, место Пеиѓѕсћћһе11-8[0- 
ратозі, место Уоікѕілит-патоапоѕі, место АЏПдешвсћ- 
 Гата- УЗев!алла. 

4 1) О свем том важном утицају Др. М. Мурко: Решвеће Етриззе 
саи іе Апјапде дег ђбћтазсћеп Копитић. 8. І. 3—6. 127, 188, 213. 

Копитар, који је био, како вели Др. М. Мурко ~ 
„еіп есћвег Кіпа Чег Котапик“, стајао је у блиској 
вези са браћом Шлегелима, Гримом и другим не- 
мачким романтичарима, сарадник романтичарских _ 
органа у Бечу, у којима је писао о словенским 
стварима. А колики је био утицај словеначког на- 
учника на Вука Караџића казао је сам Караџић: 
„Главни узрок да сам ја данас списатељ, остаће 
до вијека Копитар: у том сам му дужник, ако не 
у свему, а оно у многом, врло многом !« Миклошићу 
је био узор Јаков Грим, и у својој младости, када 
је писао песме, био је члан једног романтичарског 
круга у Грацу. | 

Око 1810 романтичарски покрет био је осетан 
и у Аустрији. У Бечу изилазе романтичарски ли-.. 
стови, као Оеѕѓеттеїісћіѕсһет Веођасћ!ет где сарађује Ф. 
Шлегел, и Пешћзећез Мизеит, главни орган роман- 
тике за Аустрију. Око 1819 велики војвода Јован, 
под утицајем швајцарског историчара Јована Фон 
Милера, са нарочитим симпатијама за живот брђана, 
отпочиње покрет за пзучавање прошлости, језика, 
обичаја, умотворина у аустријским земљама, наро- 
чито у Штајерској, Коринтској и Крањској, где се 
скупљају народне песме са мелодијама и бележе 
народне игре. Међу аустријским Немцима од 1820 
јавља се национално и локално осећање, Маћпо- 
пал8! 012. 

У таквој романтичарској атмосфери, и под 
таквим непосредним утицајима, почео је свој рад 
Вук Караџић, ученик Копитара и Грима. Сима Ми- 
лутиновић, слушалац ФилозоФије код круга у Лајп- 
цигу 1825, упознат лично са Гримом и Уландом, 
пријатељ лепе Терезе Талви, са којом је мењао 
песме и уздахе, у преписци је са Гетеом, који се са 

олимпијске висине бави српском књижевношћу п 
његовом Сербијанком. Још није проучен рад пре- 
породитеља српске књижевности са те стране, али 
када се једнога дана озбиљно буде проучио, видеће 
"се колико је немачке романтике у човеку који је 
основао националистичку српску школу. 

Алп непосредни утицај немачкога духа и 
књижевности био је нарочито тридесетих и четрде- 
сетих година. Тада је код нас, како би рекао Кар- 
лајл, био пун сјај утрансценденталне немачке месе- 
чине. ‹ Од 1840 губи се класичарски правац Лукијана 
Мушицкога — коме такође треба тражити корена 
у ученој немачкој поезији ХУШ века —, и настаје 
"немачки, сентиментално-романтички правац. Ко- 
_цебу у драми, Чоке у приповетци — Чоке који 
ће се још 1865 преводити — владају без премца 
у оскудној српској књижевности онога доба. У 
| српску поезију улази немачка метрика, немачки 
песнички радови, баладе, романсе, љубавни Пед. 
_ Сербски Летопис, 1838 и 1839, доноси Основе чисте 
_ естетике од В. Т. Круга, у преводу Василија Су- 
ботића. 

Али и велики немачки писци пробијају, на- 
"рочито Гете и Шилер. 1840, Србски Летопис до- 
носи превод Гетеове Песме Мињони од Василија Су- 
“ботића. Страданија Младога Вертера изилазе 1842; 
"Васа Живковић преводи Гетеова Баука и Шиле- 
рова Гњурача. Јован Хаџић пун је превода из 
· Шилера, Гетеа, Хердера, Клопштока и Крумахера. 
Теснер, са својим идилама, ужива велику попу- 
_ ларност код наших многобројних преводилаца са 
_ немачкога. Јован Суботић певао је у првој својој 
_ младости и стихове на немачком језику, а за своје 
“прве стихове сам вели да су били „биљке од не- 

мачког семена, одзиви немачких акорда.“ 1838, у 
Сербском Народном Листу, (бр. 97—98), он преводи 
из »„Ѕӣапоегііере<, од немачког романтичара Фрид- 
риха де ла Мот Фукеа, прослављање поетског. 
средњега века и љубавну историју трубадура, „сер- 
дарских стихотвораца“, како вели српски прево- | 
дилац. У опште, то је доба нашега »„гњурања у. 
немачко море“, како је рекао Тургењев за Русе око | 
1840 година. Љубомир Ненадовић пропевао је под ~ 
утицајем немачке поезије. Јован Илић. који изгледа _ 
толико националан, почео је преводима немачких 
лиричара. Светислав Вуловић нашао је у лирској _ 
поезији Бранка Радичевића утицаје Хајнеа као у 
епској Бајрона, којега је Радичевић могао знати 
само по немачким преводима. Змај, када се као 
ђак враћа кући, доноси дела Шилера, Гетеа, Хер- і 
дера, и о распусту их чита.') | 
Педесетих година, када је са победом ау- 
стријске реакције, дато више места немачком је- 3 
зику по школама, немачки утицај је толико јак да 
се бори за превласт са школом народне поезије. | 
Шумадинка п Седмица препуне су превода са не- 
мачког, поред Чокеа, Вилапда и Хердера, и пре- 
водима без вредности од писаца без имена. Цели 
бројеви листова и часописа педесетих година ис- 
пуњени су са слабим преводима усђљ немецког.“ 
„Немачка Филозофија, пише Јаков Игњатовић 1857,3) 
немачка критика, немачка поезија дошла је и код. 
нас у моду. Нови нараштај србски одма је окусио. 
од овог новијег плода. Без обзира све је сад к не-_ 
мачком духу — тежило. Младеж србска читала је 
Гетеа, Шилера, Гелерта, Тидгеа, Лесинга, Виланда_ 


Бо о о с АС —__Н_Р ОС ___---_____н__-____________-_---_----------- ови кићи 


') Јован Максиховић: Змајева лектира. Сртеки Књижевни Гласник, 
1906, ХУП, стр. 116. 


2) Сербски Летопис, књ. 96. стр. 146—147 Поглед на књижевство _ 

11 роче, и давала је из својих недара србству спи- 
сатеље у копији ови немачки списатеља. Они који 
су се поред штудиума немачког књижевства у пи- 
рање упустили, имали су пред очима своје немачке 
оригинале. Туђ дух и чуство било је то све каогод 
пређашње латинско. Из овог периода може човек 
видети лела, нарочито поетична, која на себе носе 
печат немачке углађености, но поред тога и туђег 
чуства. И у самом спољашњем кроју познати се 
могао немачки оригинал. Метрум је од веће части 
немачки био. Идеје п чуства, које су Немцима за 
редмет служиле, биле су туђе...“ 

Старији немачки писци још се држе на цени. 
"Старије покољење већма воли класичне писце ХУШ 
зека, док су млађи обожаваоци Гетеа, а нарочито 
Шилера и Хајнеа. Јован Хаџић 1861 преводи Лесин- 
говог Натана мудрог, а 1864, у Огледалу србском, Хер- 
дерово Источно цвјеће и Лишће древности. 1860 изи- 
лази његов превод Федона од Мојсија Менделсона. 
Лицејац Коста Поповић оставља у рукопису превод 
Лесингове драме Мина од Барнхелма. 

___ Срби су живели у оквиру аустријске монар- 
хије, и било је опасности да на њих утиче лака 
1 површна аустријска књижевност, која сем Ле- 
зауа, Грилпарцера и Анастазијса Грина, нема ништа 
обзиљније и јаче да покаже. Срећом, немачка књи- 
кевност утицала је на Србе и својим аутентичним 
великим представницима, у првом реду Шилером 
и Хајнеом. Шилер је био један од учитеља Младе 
Немачке, и његов Маркиз Поза у Дон Карлосу оли- 
"чава идеал једног пемачког романтичара. Шилер 
је већ тада био постао школски класик, и српски 
ђаци читали су његова дела још на школским 
клупама. И тај песник младићског одушевљења и 

великих осећања, са његовим декламаторским и 
свечаним језиком, био је као поручен за младо 
покољење наше. Шилер је био један од оних пи- 
саца чије су се мање ствари тридесетих година 
највише преводиле. Сербски Летопис доноси 183 У 
у стиху превод Јована Пантелића Семеле. Јован 
Драгашевић прича у својој автобиографији. Истинске | 
приче, како су му се 1860 српски књижевници у. 
Новом Саду чудили када им је причао да није 
читао ни Гетеа ни Шилера.') 1847, отац Бранка Ра-_ 
дичевића, Божидар Радичевић превео је Вилхелма 
Тела, а 1851, Јулије Радишић, друг Бранка Ради- 
чевића, који се помиње у Бачком Растаннку, издао 
је свој превод Фијеска. Шплер ће бити један од 
оних писаца који су шесетих година владали у ре- 
пертоару српских позоришта: Вилхелм Тел, Ма- 
рија Стујарт, Сплетка и Љубав и Хајдуци (од 1870) 
били су међу најрадије гледаним комадима. У [/реод= 
ници 1866 Илија Огњановић чита свој превод „Ту- 
рандота«“, а Алекса Поповић Марију Стујартову. Ши- 
лерову поезију преводе Јован Илић, Милорад П. 
Шапчанин; преводи Шилерових песама сусрећу се 
у Световиду, Словенци, Даници, Вили. Звоно, пре- 
велено на српски 1858, *) инспирисало је три српска 
песника: Љубомира П. Ненадовића у Попари Й 
осталим „мозајицима“, Јована Сундечића у Вр- 
шидби, Никанора Грујића у Српкињи код навијањ у 

Складна и мирна поезија олимпљанпна Гетеа 
није много одушевљавала наше запламтеле роман 
тпчаре. У доба када се одушевљење истицало из- 
над свега, њима се није могао свидети овај песник 

!)) Истинске приче, Београд, 1890, стр. 189. 
7) Седмица, превод Саве Павишевића. 7094 






























„ловоФ и рационали зт, који је писао; „Ах! како 
је истинито да ништа није фантастично ништа није 
"велико, ништа није лепо као оно што је природно.“ 
И ти занети националисти нису могли марити за 
космополита, васпитаног у најбољим традицијама 
ХУШ века, који није делио тевтоманију и гало- 
Фобију својих сувременика, и за кога је један ро- 
"мантичар, Петефи, рекао: „Глава му је алем, срце 
камен: он није волео свој народ.“ Изузетно, Јан 
Колар је имао нарочитих симпатија за великог 
песника Фауста. Али у опште, Гете је за роман- 
"тичаре био сувише разуман, озбиљан, ладан, и онп 
га читају и преводе, али ни из близа онако обилно 
"и онако топло као његова премца. Шилера. 1864, 
Дамјан Павловић издао је свој превод Торквата 
_Таса, оставив за собом у рукопису Ифигенију у 
_ Тавриди, од које ће трећи чин донети Матица 1866, 
у преводу Ал. В. Поповића, а коју ће најзад 1899 
"Змај превести, у дубокој старости. У Преодници. 


_небу. Сем Васе Живковића, који је превео Баука, 
Рибара и Љубичицу, Змаја који је превео Бога " 
__Бајадеру, доцније Ифигенију у Тавриди, Гете није 
52 Још из рана Хајне је био цењен и вољен код 
наших романтичара. У певању Бранка Радичевића 
"има јасних утицаја Хајнеових, и Светислав Вуло- 
вић је у својој монографији показивао те утицаје 
немачког песника на младог писца Бачког Ра- 
станка. Али нарочито код српских песника шезде- 
сетих година Хајне је имао читалаца и подража- 
валаца. У њему се тада гледао не само велики 
лирски темпераменат но и слободоумни политичар 
и либерални сатиричар. Лаза Костић у своме књи- 

жевном памфлету против Змаја,') овим изричним 
речима, сведочи о том великом Хајнеовом утицају: | 
„Хајне је заиста, у нашој младости, био некп. 
идеал и Змајови и мени. То се морало опазити и 
по нашем певању. Било је то пре неких четрдесет 
година, кад је Јован Јовановић, тада међ нама још 
само Киш, покренуо свој Јавор. Нађем се ја једно 
вече у сиромашној редакцији у аљмашком крају, 
кад наиђе наш тадашњи Аристарх, др. Јован Ан- 
дрејевић, „Јолес.“ Наше је Хајнејство тада било у 
у цвету. У редакцији Јавора није готово било ни- 
какве друге књиге осим Негев Метке. Јолес нас. 
одмах обојицу узме на миндрос: уовај сијонски ~ 
славуј у германској шуми“, рече нам, показујући 
на Хајнеове списе, „отроваће вас обојицу.“ — „Ако 
је и отров, сладак је“, примети Киш.“ И одиста. 
обојица су се тровали тим „слатким отровом“ „си- 
јонског славуја“, само с том разликом што је Змај. 
у Хајнеа умео наћи и узети лаку духовитост и 
насмејану меланхолију, док је Костић узео само 
цинизам, исто онако као што су му сеу целом 
Шекспиру највише допали каламбури. : 


У омладинској књижевности, у току шезде- 
сетих и почетком седамдесетих година за којим 
је било исто онолико књижевних симпатија колико | 
су ранија поколења српска имала за Коцебуа и 
Чокеа, а то није мало. Преводиоци из Хајнеа мно- 
гобројни су. Од познатијих писаца Хајнеа су тада 
преводили: Лаза Костић, још од 1860, Змај (и веће 


!)) О Змају Јовану Јовановићу. Сомбор, 1902, стр. 451. О утицају 
Хајнеа на Змаја, Јован Максимовић: Змајева Лектира. Српски Књи- 
жевни Гласник. 1907, ХҮП, стр. 117. О српским преводима из Хајнел 
Јован Скерлић: Хајне у српским преводима, Одјек, 1906, бр. 51. Јова 


Грчић: Бранково Коло, 1906, бр. 8 | 


{ 

песме, као Фирдоуси и Богомрак), Јован Грчић-Ми- 
ленко, Милорад П. Шапчанин, Стојан Новаковић, 
и то у размеру српских народних песама и јужним 
наречјем. Од пробраних прозних радова Хајнеових, 
Даница, 1865, доноси Лондон и Енглез, из Епдизсће 
Етадтетіе. Вила, 1868, даје одломке из Флоренти- 
ских ноћи, из којих је у Зори читан превод онога 
класичног описа Паганинија. Србија Љубомира Ка- 
љевића, 1868 године, доносои „Хајнеове мисли“ 
О Француској, а 1869 Идеје (Таееп. Паз Висћ 1е 
Стапа). Овај превод је од једнога од најбољих 
и најкњижевнијих старијих преводилаца наших, 
омладинца Мите Ракића, који ће исти превод штам- 
пати 1877 у засебној књизи, у доба када пушта на 
свет и остале своје преводе Хајнеове прозе: Из 
Италије и О Енглеској (1879): 
| Око 1870 године Хајне се код Омладине на- 
_рочито ценио као политички сатиричар. И како је 
било велике сличности између немачке реакције 
од 1830 и 1840, против које се борила Млада Не- 
мачка, и реакција у Србији, против које се борила 
"Млада Србадија, наши су са нарочитом намером, 
“са неприкривеним задовољством и са извесном 
коришћу преводили на српски духовите и оштре са- 
тире Хајнеове. Мита Ракић их је само ради тога, 
___ преводио, и Србија их је ради тога и доносила. Од 
значаја је по српску књижевност што је та поли- 


“тичка сатира имала утицаја на Ђуру Јакшића. Ње- 
гова „писма покојној цензури“: Покојној цензури 
(Србија, 1870) и Моја љубав (Млада Србадија, 1871), 
очевидно су писана у духу и тону Хајнеових Идеја, 
које је песник могао читати у самој Србији, у жи- 
вом и допадљивом преводу Мите Ракића. Исто тако 
Т ешто доцније, 1882, Ђетињски, |Добросав Ружић) 
5 94» 

у својим успелим Ђерданима, подражавао је Хај- 
неову прозу. | 

И после омладинског покрета Хајне је сачувао. 
своју велику популарност код српских писаца и 
код српске публике. Ниједан страни песник није 
превођен тако обилно и са толико љубави као 
Хајне. Поред великог броја мање познатих преводи- 
лаца њега су преводили и Драгутин Илић, Влади- 
мир Јовановић, Милорад Митровић, Риста Одавић, 
Алекса Шантић, Сава Мијалковић и Милорад Пав- 
ловић, и још у данашњим књижевним листовима 
често се сусреће са ситним преводима из Хајнеа. 
И то „хајнејство“, што рекао Лаза Костић, које 
код нас траје већ скоро пола века, жив је доказ 
колико се код Срба ценио и волео геније великог _ 
немачког песника, који је више но ико од његових 
романтичарских савременика остао млад и близак 
данашњим поколењима. 

Мање но Хајне био је на цени његов суна- 
родник и савременик Берне. Њега је нарочито до- 
носила Матица 1869 (Роман, Нешто о језику и о 
стилу, Мушке сузе, Једно старо срце у очи нове 
године, Проповед о љубомори). Седамдесетих година 
Бернеа ће нарочито истаћи Светислав Вуловић, на- 
правив се протагонист његове „природне критике.“ 
Као хајделбершка школа немачких песника, која 
је тражила и налазила санкцију језика у на- 
родној поезији на Рајни, као народна швапска 
школа, и наши романтичари су истицали и подра- ~ 
жавали српску народну поезију. Родољубиви Кер- 
нер, који тако добро представља душевни живот 
немачких родољуба после Јене и Ваграма, налази 
српских преводилаца: Коста Руварац преводи Зри 
њија, а Даница, 1865, доноси његову приповетку 

демар. Од Павла Хајзеа преводе се Болесници 
у Даници (1863) и На мртвом језеру у Матици 
1868). Од старијих песника: Биргер, Рикерт и Уланд, 
којег Змај преводи још у почетку свога рада, 1852; 
одмлађих: либерални и демократски песници Младе 
Немачке, Хервег, Фрајлиграт, налазе у Омладини 
својих преводилаца. И тај немачки утицај траје 
све до деведесетих година прошлога века, од када 
Француска књижевност почиње све јаче утицати 
на српску књижевност. 
Немачки утицај на српску књижевност заслу- 
жује и очекује исцрпну студију. Овде су дате 
само ознаке и податци за једно ограничено доба, 
и у оквиру једнога општега погледа. Немачка књи- 
жевност је својим двоструким утицајем, преко 
чешких и словачких романтичара, и својим најбо- 
им писцима из ХУШ и прве половине ХІХ века 
звршили јак утицај на нашу романтику. То је 
најважнији и најзначајнији утицај који је наша 
сњижевност раније претрпела. 


<= 


ГЛАВА ХХІ 
Источњачки мотиви у појезији. 


„падни романтичари и Исток. — Источњачка поезија 
' немачкој књижевности. — Боденштет и Змај. — Исто 
анство код осталих српских песника. — Јован Илић 
и српско-турска поезија. 


. Готово сви романтичари, заљубљени у све што 
· необично, у јаке страсти и егзотичне пејзаже, 
олели су Исток, окупан сунцем, потопљен свет- 
ошћу, сјајан и шарен, сав његов страстан и обилан 
вот. За енглеске романтичаре Персијанац или 

Индус били су исто тако симпатични као Феодални 
јунак или витез из доба Обнове. Тома Мур је, сем 
ирских балада, писао и описне оде о острву Бер- 
мудама, један поетски роман о Египту, и познати 
романтични спев о Персији и Индији ГаЏа ВооЕћ. 
Тако је и Сауте (Зошћеу), сем келтских предања, 
описавао и арапске и индијске легенде. Добар 
део Бајронових спевова дешава се на обалама Ле- 
ванта, на стенама Левкаде где блуди сенка Сафо, 
на равницама Маратона које гледају море и које 
море гледа. Бајрону је Исток био живописна де- 
корација за његове драме дивље и меланхоличне 
страсти. Шатобриан је речито причао свој ха- 
џилук у Јерусалим и у Доживљајима последњег 
Абенсеража цртао несрећну љубав Маври Абен- 
Хамета и његов меланхоличан одлазак из Гренаде 
у Меку. Грчки устанак, 1828, Канарис, Наварин 
смрт Бајронова на Мисолонги, све је то окреталс 
очи Филохеленске и књижевне Европе на обале 
Грчке и Мале Азије. Виктор Иго, и ако ногом 
није крочио на Исток, пева 1829 своје [ев Оттеп 
іа1еѕ, султаније, одалиске, евнухе, сераје, дервише, 
клефте, гусаре, и познат је његов зрачан опис мах 
варске вароши: 


м 


(/леіаое уШе тапгеваџе, ёсіаќапёе, тоше, 
Ош, сотте Та изее, еп сегђе ёрапоџіе, 
ЮОесһіге 1е ЂгошШ ага ауес ѕеѕ #ёсһеѕ а'ог. 


У предговору, Иго тврди да се данас — то ј 
данас бпло 1829 — бави Истоком много више Е 
што се некада чинило. У добу Луја ХІУ људи с 
били хеленисти, данас су ориенталисти, и као по 
литпка, п књижевност се окреће Истоку. Што 
њега тиче, он признаје да је Исток утицао на ! 









Р 
7° 


„У _ 
, 


Репни ИРА ал па. о у ој По и ом, АГ 
КҮ М аер р ИР ~. УЖ ? мале ае 
. . у 


у" 0 





ОМЛАДИНА И ЊЕНА КЊИЖЕВНОСТ 375 


ЗИС 
и као мисао и као слика, да су источне боје уда- 
“риле жиг његовим мислима и сновима, и његове 
мисли и снови постали су „турски, јеврејски, араб- 
_љански, грчки, персијски“. Теофил Готје ишао 
је у својој љубави, ва источњаштво тако далеко 
Сда је жалио што Маври нису остали господари 


Шпаније. 


Ни у једној књижевности није било толико 
уметничких симпатија за Исток, његов живот и 
његову књижевност, колико у немачкој"). Још Хер- 
дер је пишући Дух јеврејске поезије, анализовао 

_ геније Истока и његове појаве у поезији. Фридрих 
Шлегел издаје 1808 дело О језику и о мудрости 

_ Индуса (Џеђег фе 5ргасће ипа Меіѕһеії дег Јпдег), 
| где тражи клицу романтизма у Индији, колевци 
_ човечанства, у пуној чистоти, коју је доцније по- 
“кварила грчка и римска култура. Богата, снажна 
и вечито млада машта старога Гетеа била се окре- 
_ нула Истоку. Његов М/еѕідѕ їсћет" Пірат, писан већим 
делом 1815, изишао је 1819. У тим хармоничним 
и сликовитим строфама, које је Хафис надахнуо, 
__у тој сјајно опеваној љубави за лепу Зулејку, било 
__ је и младости, и егзотичне чари, која је брзо на. 
исту стазу привукла гомилу малих песника. Ри- 
керт и Платен, уводе строфе „газеле“ и умакаме“. 
_ Боденштет, који је својим очима видео Исток и 
__дисао његову страсну и опојну поезију, ученик 
__Мирзе Шафија, пева више и боље но ико у духу 
_ те Фигуративне и мирисне појезије, 1850 објављује 
Хиљаду и један дан на Истоку, (Тамзвепа опа еіп Тао 
_ пп Огепђ, а Песме Мирзе Шафија (Пледег дев Мила 





Па а 


у 1) стевећаеме дег Реиізсћеп Тлетаћит уоп УУИћећп Зећегег, Ѕесһзёе 
__Апасе. Вегіп, 1891. 656-660. 

ЗЅсһайу) изишле су 1851. Рикерт је 1822 издао 
Псточне Руже |(Оезѕісһе Козеп), које су подржа- 
ване Хафису, и доцније 1836—1889 Мудрост Бра- 
мана (Гле Меіѕһеіі дет Втаһтатеп). Платен је био 
научио арапски и персијски, два језика где је ис- 
точна појезија дала своја најбоља и најоригинал- 
нија дела. Песме Јована Грчића Миленка, које су пи- 
сане 1869, носе на корицама овај стих из Платена: 


Згеіѕ !тогеп мтга еіп Зееш дег Еш, 
Еп Вашп ш М№іпа мг еміс гапзсћеп, 
Зө Гоје: аџчећ дп дет еіспеп Миё. 


Источњачка поезија, њена метрика, њене Фи- 
гуре, њена Философија и поглед на свет ушле су 
у моду у немачкој поезији, тако да је у један мах 
изгледало да се на обалама Рајне и Спреје диже 
нов Ширас са својим минаретима и ружама. Фрај- 
лиграт је певао да жали што није рођен иа вра- 
тима свете Меке, на врелом песку Јемена, у под- 
ножју свештене горе Синаја, и сневао живот под 
пустињским шаторима, на као ноћ црним пари- 
пима арапским, са белим бурнусом око главе који 
се витла у усијаном зраку. „Авај! тужио се немачки 
песник. Ја блудим по северној страни. Север је 
студен и разуман. Ја бих хтео да певам на пус- 
тињском песку, наслоњен на бедра ајгира.“ Хајне 
се смејао тој манији, песницима „који се кљукају 
воћем покрађеним у гајевима Шираса, и који 
повраћају после газеле.“ Али и он сам је пе- 
вао племе Азра које умире када љуби, и писао: 
„Има само три привилегована народа: Французи, 
Кинези и Персијанци. И ја се поносим што сам 
Персијанац.“ 

__ Наши романтичари, који су узоре и правила 
укуса тражили у сувременој немачкој књижевно- 
сти, на брзо су се одушевили том источњачком 
тоезијом, која им је била блиска и разумљива. 
Наши песници, туркофоби како се само може ва- 
мислити, парадоксално су постали занети покло- 
ници муслиманске поезије. Неколико стотина го- 
дина робовања под једном источном расом, непо- 
_ средно суседство са мухамеданским Турцима, учи- 
нило је да је Србима истинска поезија била много 
ближа и разумљивија но Немцима. Босанска севда- 
лијска поезија, са својом арапском мелодијом и му- 
-зиком, била је производ те укрштене словенске и 
источне поезије. 
Зато је источна поезија, путем немачке књи- 
" жевности, необично брзо продрла у српску књи- 
жевност. Већ Војвођанка 18592 доноси чланак Арап- 
_ ске поезије, а Седмица има упосрбљених«“ арапских 
_ приповедака, арапских и турских пословица, Ори- 
_ енталски алеми, Један низ бисера из Садија. Бо- 
 денштет, чији главни песнички рад иде у педесете 
_ године, постао је код нас један од најомиљенијих 
_ и најчитанијих песника страних књижевности. Мита 
_ Поповић и Сима Поповић преводе у омладинским 
_ листовима љубавне и винске песме Мирза Шафије, 
Е „мудраца од Ђенђе“, У подлистку Јединства 1870 
_ године преводи СимаПоповић Хиљаду и један дан, 
| и оштампава у засебну књигу. 
Е Али човек који је одомаћио, прославио не 
само Мирзу Шафија, но и Мухамеда Шемзедин Ха- 
“иса и све остале источне песнике, био је Змај. 
Јаков Игњатовић у својим Мемоарима описује своје 
прво познанство са Змајем, у Бечу, 1852 године. 
Змај је тада блед и повучен млад ђак, који је 

испушта из руку персијске песнике. И он по- 
чиње преводити источне песнике, са великом љу- 
бављу, са великом вештином, са толико успеха да су | 
његови преводи Боденштета бољи и већма источ- 
њачки но сам оригинал немачког песника. Листови Б 
шездесетих година пуни су његових превода, по 
Боденштету и Даумеру, песника персијских, арап- | 
ских, татарских, турских, и Змај је пун одушевљења 
за Хафиса, „безбожника неумрлог“, код којега 
тражи и налази епикурејску ФилозофФију живота. 

1861 изилази његов Источни бисер, ускупљене 
песме разних источних песника.“ „Красни преводи 
Даумерови и Боденштетови песама, вели Змај у 
једном занимљивом предговору, осладили су ми 
пре 7—8 година источно песништво“. Он помиње 
како је пратио и гутао збирке источних песника, 
како се упознао са пословима Гетеа, Рикерта, Пла- 
тена, и како је стекао велику љубав за Исток са 
његов ђулистанима, шедрванима, сунчаном и страс- 
ном поезијом. Он више не може да подноси суву 
и сиву средину у коју је судба бацила њега, за чију 
је страсну душу светлост и сјај Истока. | 

Њему је тешко да проводи дане гњиле“, у 
средини умлаких жена“ и „женских људи“ међу 
којима живи. И он се обраћа својој отаџбини по 
избору, земљи својих снова: 


Мајко моја несуђена, 
Сестро моја невиђена, 
Невестице окићена, 
Ој Источе мој! 


Исток је за њега био, као и за све романти- 
чаре, сан слободног, пуног, интензивног, поетског 
живота, онакав каква је Боденштет певао: 

Ја би сатро све вериге 
Па да сване свет слободе, 
Смрвио би све науке 
Што доносе труле плоде 


И човека мраком воде, 
, 


Па да с’ други живи роде, 
Не из блата, не из воде, 
Већ из даха, из живота, 
Из снажине, из слободе. 


Многобројни Змајеви преводи источних пес- 
ника нису управо преводи: то су потпуне аси- 
милације и срећна подражавања. У предговору 
Источног бисера он је са правом говорио: „овде 
има више моје мисли и изражаја, за које управо 
не знам јесу ли моје или туђе.“ Исто то он вели 
и у предговору Песама Мирзе Шафија, које су 
изишле у засебној књизи и у издању Ђорђа Рај- 
ковића 1871: „Неке сам песме из Боденштета пре- 
вео, неке сам по њему прерадио, а има их богме 
које сам Мирзи Шафији подметнуо, за које се он 
срдити неће, јер није жив, а није никад жив ни 
био. То је Фингират појета, коме је Боденштет 
своје песме подметнуо, а што не би и ја неке моје, 
које су у томе духу, те не кваре хармонију.“ И 
не само да је Змај писао та одиста хармонична 
подражавања источним песницима, но је и сам ис- 
певао неколико добрих источних песама, као што 
су Лем-Едим, Селим-бег, Два сна. 

Јован Суботић, који је призивао: 


4 Дођ Хафису са другови... 
има такође источњачких песама, као што су Мој 
талисман, Мој амулет. Али источњачку боју наро- 
чито има његов романтични спев Акчематска звезда. 

1858), догађај на двору татарског хана у Тавриди Е. 


љубав између српског краљевића Стефана, пото- 
њег Дечанског, и Бемике, удивотне кћери Х анове“, 
са декорацијом од кедрова, „купреса«“, „чесвина“, 
мирта, наранџа, са серајима од белога мрамора, 
„кристалним Фонтанима,“ окнима од јесписа, цве- 
ћем из Ирана, индијским тканинима, драгим ка- 
мењем из Голконде, једном речју : „царство снова, 
маште и чудесности.“ Сам песник у почетку пева: 


Залети ми с’ соко с освећене Фрушке, 
Па лети високо јаркоме сунашцу, 

Па лети далеко жаркоме истоку, 

И паде у земљу сана и лепоте, 

У државу маште и огњене крви 

У царство чудеса и необичности ... 


Лаза Костић у Даници 1860 пише источњачке 
приче Минехазу, а 1861, на истом месту Махараџи, 
која се дешава на обалама Гангеса, повест о силној 
љубави султана Махараџе, који је тако манито во- 
лео лепу Мејму да је заклао својим зубима, као какав 
кајман из свештене реке на којој лотос цвета. 
Поезија Лазе Костића има „рајског ђула и зум- 
була“; он пева Еп Хафисов, и жалосну љубав лепог 


вајаоца Минадира и лепе Вадиле, којој нема равне 


Од Индуса па до Нила. 


Ђура Јакшић се у Награди сећа Мирзе и ње- 
гове Селме: 


За љубав сам, вели Мирза, 
Истиниту љубав дав о, 
А мрзост сам са мрзошћу 
И осветом награђив’о. 


Лепо вели, добро збори, . 
Понајвише има право; 

Јер је само своју Селму 
Није Тинку ни познав’о. 


Код Јована Драгашевића има и Багдада, ђули- 
стана и хурија; Огњеслав Утјешеновић Острожин- 
ски, у својој Вили Острожинској, има стихове из 
„Хафисове баште“. Јаков Игњатовић је имао наро- 
читих симпатија за Арабљане. Његове романтичне 
приповетке из шездесетих година, Манзор и Џамила 
и Крв за род имају за јунаке Арабљане који играју 
најлепше улоге. Највећа похвала коју је он био у 
стању да учини Србину то је да га назове „европ- 
ским Арабљанином“, и то „оним Арапом из доба 
Багдадских Калифа“. „Да нисам Србин, писао је он, 
волио би би бити Арап; кад не могу бити Арап, 
најволим бити Србин.“ А када се диви Павлу Бакићу 
и Манзору, он узвикује: „Ала и јесу оба дјетића, 
какве тек Српкиња и Арапка родити могу“. А ха- 
_рамбаша Јанковић узвикује: „Србин и Арап мора 
да су негда род били:“ Б 















Источни мотиви, утицај источњачких песама 
налази се код многих наших песника омладинске 
епохе. Ђорђе Рајковић у збирци својих песама 
1862) има цео циклус Источно, десетак песама о 
Харуну ил’ Рашиду, Калифу Ури, о Абдули и Фа- 
тими и преводе из турског песника Јајабега. Мита 
јоповић превоји черкеске народне песме, а Сима 
шя Махабарату, прво у Матици 1866, затим 
у. засебној књизи 1808, под именом Индијске при- 
поветке. Сви су они били заљубљени у Фиктивне 
Зулејке и Фатиме, и певали њихове разблудне ха- 
ремске лепоте. Мало који од омладинских песника 
да није могао запевати са Митом Петровићем, када 

овај пева Селими, цвету „хиндостанске земље 
жарке“: 

Ал’ опрости западњаку 

Млаког неба жарком сину, 

Кад му очи изнемогле 

Источном се небу вину. 


Још највећи источњак међу нашим источњач- 
ким песницима јесте један Србијанац, Јован Илић. 
Од свију српских покрајина, Босна и Србија биле 
су под највећим утицајем Истока. Није ли Виктор 
Иго у својим !ев Оттетјадев певао Београд, у песми Је 
Папиђе еп соЇёте : 


Вејегаде её Фетііп ѕопё еп гпегге, 
Рапз вор 16 раіѕіЫе пасиёге 

Пе уіеШага Папире Іеог реге, 

5’ ёуеШе аи }ргиі де 1виг сапоп, 


Није ли се Ламартин, у свом ИУоуаде еп Отіеті, 
са узбуђењем зауставио пред Ћеле-Кулом код Ниша? 
Београд је још у три четвртине имао тип турске ва- 
роши, и сем мањег дела чиновништва цео свет је 
још носио турско одело. Јован Илић је много др- 
жао на своје србијанство, али у исти мах читао 
је ревносно и немачке песнике, које је радо и 
преводио. Из тих симпатија за севдалинке босан- 
ске, које сваки Србин носи у срцу, и немачке 
моде источне поезије, изишле су његове познате 
источњачке песме. Своје доста многобројне источ- 
њачке песме издао је Јован Илић у збирци Дахире 
(1891). То су била врло успела подражавања пое- 
зији босанских бегова, али има и чисто источњач- 
ких песама, као што је врло познати Абассах: 








! Матица, 1868, стр. 340. 

На престолу Харун сједи, 
Харун ал' Рашид... 


А има их и таквих које су испевале само у 
пола српски, са таквим обиљем турских и арап- 

ских речи, да се не дају читати без речника. Тако 
је Биссмиллах: 


Папуче верди 
Шејтан гјелди 
Папуче јок, 
Хаир чок. 


Успех те турско-српске поезије Јована Илића, 
завео је многе наше песнике. Сам Змај, „Осијан“ у 
младости, постао је Аливерић Тузлак у старости, 
и написао збирку те хибридне поезије, са необич- 
ним обиљем турских и арапских речи, за које не 

"знају ни сами босански мухамеданци, чак ни они 
књижевно образовани. После њих дошла је једна 
гомила песника, махом из Херцеговине, који су да- 
нас створили једну невероватну, двојезичну поезију. 

| Источњачки мотиви, утицај источне поезије, 
какву су пренели немачки романтичари, јесте је- 

"дна од главних одлика наших романтичара, и један 
од најјачих утицаја немачке књижевности на срп- 
ску. Као и култ народне поезије, тако је и култ 
источне поезије, две ствари које су изгледале, 

тако националног порекла, у ствари само одјек, 
 — појачан локалним приликама, — западнога, не- 
мачкога романтизма. 

ГЛАВА ХХІ. 
Позориште и Шекепир. 


Српска позоришта до омладинског покрета у Јужној Угар- 
ској и у Србији. — Стварања сталних позоришта у Новом 
Саду и Београду. — Култ и преводи из Шекспира. — 
Прослава Шекспирове тристагодишњице 1864 у Новом. 
Саду. — Заслуге омладинског покрета по српеку драму. 




























»Долази време, писао је 1867 Лаза Костић у. 
Матици, да се бојишта преруше у позоришта.“ Све 
до омладинског покрета било је само покушаја да 
Срби дођу до позоришта. Уједињена Омладина 
Српска поставља. као један од својих главних за- 
датака „ширење уметности у све редове народне“, 
а у „првом реду позоришне уметности“, и тек млади 
нараштај, који је искрено волео уметност, успео 
је да дигне стална позоришта српска, и у Бео- 
граду и у Новоме Саду. 

Још на крају ХУШ века забележено је једно 
српско дилетантско позориште, које је 1787, у 
Великом Бечкереку, склопио са својим ученицима 
месни учитељ Марко Јелисејић.') За историју срп- 
скога позоришта много је значајнији рад списатеља 
Јоакима Вујића, који није био само први српски. 
драмски писац но и први организатор позоришних 
представа међу Србима. Прва представа коју је он 
са дилетантима, давао, била је у Пешти, 12 августа 
1813. И то је била његова Крешталица. Пуних 


1) Историја српског позоришта: Постанак и развитак Српског 
Народног Позоришта. Летопис Матице Српске, 1887, књ. 151. — Говор 
А. Хаџића о прослави двадесетпетогодишњице Српског Народног По- | 
зоришта у Новом Саду. Браник, 1887, бр. 44. — Антоније Хаџић: Јован. 
Ђорђевић (1826-—19007. Бранково Коло, 1901. — Ђорђе Малетић : Граќа за 
историју српског народног позоришта, Београд, 1884. — Павле Поповић: 
Српска драма у ХІХ веку. Ориски Књижевни Гласник, 1902. 

двадесет и две године, од 1813 до 1815 давао је 
он представе по већим варошима Јужне Угарске, 
у Баји и Сегедину 1815, у Земуну 18923, у Теми- 
швару !824, у Араду 1832, у Панчеву 1835. Он је 
играо сам, са дилетантима из места где се давала 
представа, махом ђацима и учитељима, а женске 
улоге, у оскудици жена, играли су голобради мла- 
дићи. Вујић је имао пуно права да каже у своме 
Животоописанију : у Ово је целом роду нашему по- 
знато, да нитко од Сербаља до мене није се попео 
на театралное позоришче, пак да је на нашем 
сербском језику какво театралное представленије 
дјејствовао. « 

Мађари су тридесетих година успели да створе 
воје стално народно позориште у Пешти, и њихов 
родољубиви и живи пример јако је утицао на Србе. 
Листови српски препоручују да се у родољубљу 
треба угледати на Мађаре, и учинити све да се 
што пре дође до једног „србског театра“, који је 
моћно оруђе за буђење свести у народу. У то доба 
Атанасије Николић даје представе у Новоме Саду, 
1838 јавља се такође у Новом Саду „летеће позо- 
ришно друштво“ М. Брежовског, које је те и идуће, 
839, године, играло у Земуну, Панчеву, Загребу, 
харловцу, Сиску и Београду. 1839 српски родољуби 
· Новоме Саду труде се да се у месту дигне једно 
општенародно позориште“, и за ту мисао задоби- 
ају своје суграђане Немце, Мађаре и Јевреје. 
1840 године „летеће позориште“ новосадско 
8 растура: један део иде у Београд, други у За- 
реб, на позив Илирске Читаонице и грофа Јанка 
рашковића. Српски новосадски глумци били су 
рви који су-у Загребу, после толиких немачких 
јужина, играли на нашем језику. Прва представа 

била је Јуран и Софија или Турци код Сиска од 
Ивана Кукуљевића Сакцинсқог, а пред комадом 
ишао је и пролог Ивана Мажуранића, у којем 
глумци веле: 


Из дољних странах домовине наше 
Ево нас овде за покушат' оно, 
Што никад нитко покушао није 
На мјесту овом! 


То је био знаменит догађај у историји илирског. 
покрета, и ратіса је писала о том вечеру „До хи- 
љаду особа од свих сталиша сакупило се је домо-_ 
родном ватром упаљених и искреним весељем опо- 
јених, да једанпут очито свијету покажу, на колико. 
свој слатки илирски језик и јуначки род љубе и 
штују. Заиста то је био један вечер који заслу- 
жује у анале наше домовине уписан бити,“') 
1840 једно ђачко друштво даје представе у 
Сомбору ; 1844 јавља се сасвим нова трупа у Новом 
Саду, коју је од чланова своје породице образовао 
Константин Поповић, и која игра историјске и па- 
триотске комаде. Саме 1848 било је српских ди- 
летантских дружина у Суботици, Сомбору и Иригу 
Буна и њене непосредне последице поклав 
су свақи рад на томе пољу, и пуних десет годи 
настаје ћутање. Можда је где-где и било појединих 
дилетантских представа, али једна стална и озбиљна 
позоришна дружина није се дала склопити. Т 
од 1859 и 1860, када је дошао нови уставан живот 
у опщтем покрету помислило се на позориние 
почело се радити на његовом етварању. 





1) бјато бита: Вга Ртерогоа. Шезко Рођа. 1886—1848. Яа 
стећ, 1904, стр. 248—250. 

| 1859 једна путујућа немачка дружина дође у 
Чанад, у Банату, и узме као статисте неколико 
младих Срба, међу којима су били Д. Ружић и К. 
Хаџић. Младим Србима се посао допао, и када су 
Немци отишли, они склопе српску позоришну дру- 
_ жину, састављену из самих банатских Срба, и, са 
управником Стеваном Протићем на челу, крену се 
у оближња места где је било српске публике, у 
Сент-Миклуш, Велику Кикинду, Турски Бечеј, и 
1860 године појавише се у Новоме Саду. 

У то доба живот је врио у Новом Саду, и 
млади и стари били су задахнути великим надама 
и снажном вољом на рад. Дилетантска дружина, 
новосадских ђака није могла задовољити духовну 
потребу тих експанзивних људи, који су десет го- 
_ дина морали крити и угушивати своја осећања и 
. емоције. По већим местима српским било је „до- 
` бровољаца“ који су „глумили“, и 1861 помиње се 
једно такво друштво у Вршцу, које је играло Ман- 
зора и Џемилу Јакова Игњатовића, коју је драма- 
-тизовао један месни родољуб. Млади, који су књи- 
жевност и јаван живот узимали у своје руке, на- 
мере да од мале путујуће дружине банатске створе 
прво Српско Народно Позориште. 

Нико више од Јована Ђорђевића није био оду- 
 шевљен за ту идеју. Он отпочиње низ чланака у ко- 
_јима је са пуно убеђења доказивао и доказао не- 
одложну потребу српског народног позоришта; он 
је ревносно уверавао своје сувременике да је то 
уствар преко нужна, да је општа и да се лако 
извршити даје.) Одушевљене Србе онога доба 


—_—_________ 


1) Антоније Хаџић: Јован Ђорђевић (1826—1900). Бранково Коло, 
1901, стр. 885. 

није било тешко убедити, и имућни појединци и веће 
српске општине стану слати новчане прилоге. На 
скупштини новосадске Читаонице 1861, председник 
Др. Светозар Милетић предложи да Читаоница | 
прими на себе ствар позоришта. Предлог би усво-_ 
јен, „устав“ написан и послан на одобрење влади 
која га је брзо одобрила. Већ 186% одржана је. 
прва скупштина друштва Српског Народног Позо- 
ришта. Један одбор, чији је председник био зау- 
зимљиви Јован Ђорђевић, и у коме су били Змај, 
Ђорђе Поповић, Др. Јован Андрејевић и Емил Чакра, 
старао се о материалном напредовању дружине. 
Од 1861 дружина је почела са успехом и пред ве- 
ликом публиком давати представе. Пуних шест го- 
дина, све до 1867 године, дружина је, под управи- 
тељством Јована Ђорђевића, обилазила сва знатнија. 
српска места, играјући патриотске и историјске 
комаде Јована Ст. Поповића и Јована Суботића,“ 
будећи свуда српску свест, и налазећи свуда на. 
одушевљење и благодарност. | 

Србија је још из рана показивала љубави за. 
„театор“,. 1835 Јоаким Вујић се бавио у Крагујевцу. 
Кнез Милош нареди да се сагради позоришна 
зграда о државном трошку, — и да Вујићу титулу. 
„Ккњажевско-српског театра директор.“ Прву пред- 
ставу давао је „директор“ Вујић пред својем „от- 
цем“ кнезом Милошем, »беговима« Михаилом и 
Миланом, и пред нарочито позваним отменим го- 
стима. Вујић је играо „своје“ комаде: Фернандо 
и Јарика, Ла Перуз, Бједни стихотворец, Шнајдерск 
калфа, а од 1836 дошла су и историјска приказања, 
Паденије Сербије у време светог књаза Лазара, у 
шеснаест »представленија“, и Востановленије Сер- 
бије чрез светлог књаза Милоша. 


Ри 
» 

Новосадска дружина која је 1840 прелазила 
Београд играла је комаде Јована Ст. Поповића 
ганасија Николића. Готово исти репертоар имала 
1842 она дружина која се из Загреба и Сиска 
стила у Београд, сем што је као новост давала 
рнанија од Виктора Ига, у преводу Јована Ст. По- 
1847 играла је у Београду једна панче- 
група, са преводима из рускога, немачког, 
ијанскога, међу осталим и Скапенове ђаволије 
д Молиера. 
· После 1848 у Србији се показује велико ин- 
ресовање за позориште, више но и код војво- 
анских Срба, који су иначе у свему ишли напред. 
зно. је места где ђаци и млађи чиновници 
зују дилетантске дружине. 1850 помиње се 
за дилетантска позоришна дружина у Шапцу. 
тако на Убу дилетанти играју Апотеозу Ка- 
јорђу, Жертву Аврамову, Смрт Стевана Дечан- 
ког. Истих таквих представа било је у току педе- 
гих година и у Крагујевцу, где је Краљевић Марко 
апин имао великог успеха. 
ол 1851 међу Београђанима је јак покрет да 
| р подигне стално народно позориште. У београд- 
о и. образује се нарочити одбор од 
убитеља уметности, из средине најугледнијих 
фана београдских. За кратко време би искуп- 
сно 5000 дуката, а већ 1852 поче се зидати по- 
ришпа зграде у абаџијској улици, ондашњем сре- 
поту српскога Београда. Али земљиште на ком 
х ало није било погодно, трошкови су били 
лаки, прво одушевљење за „театор“ било је 
о, и цела је ствар одложена за боља времена. 
А 1857 једно немачко путујуһе друштво отпо- 
ре давати представе у Београду, из почетка 

само на немачком језику, али како му није добро 
ишло, и како је београдска младеж захтевала, 
почне давати и српске комаде. Поред обичног ре-_ 
пертоара старих српских позоришних дружина, Ко- ~ 
цебуа и Јована Ст. Поповића, давата је и Заира | 
Волтерова и Ромео и Јулија од Шекспира. Велико 
чиновништво и богато грађанство слабо иде на. 
представе, и публику сачињавају мало чиновни- 
штво, ђаци и средњи сталеж. 


1869 Јавор помиње како је у Србији велико 
одушевљење за позориште, и како не само у Бео- | 
граду и Крагујевцу, но и у Ужицу, Пожаревцу, | 
Градишту, у свима већим местима млађи чинов- · 
ници и ђаци образују дилетантске дружине и са. 
великим успехом дају српске патриотске комаде. _ 
1862, августа месеца, Београд је покривен бари-_ 
кадама, и сваки час кровови вароши могу планути, _ 
али лицејцима то ништа не смета да на самим ба- 
рикадама дају гозбу глумцима, који су се затекли 
у бомбардованој вароши. | 

У току 1863 у Београду су се стекли најбољи! 
чланови новосадске и загребачке дружине, и при- 
ређују низ представа, комаде Коцебуа, ИФланда, 
Голдониа, Шилерова Вилхелма Тела, Шекспирову_ 
Укроћену горопад, цензурисану Сеобу Србаља Ђуре 
Јакшића. Али ма колико да су глумци били са- 
весни и репертоар обилан и разноврсан, одзив је 
био слаб, нарочито код имућног света и грађан- 
ства. Стање дружине било је тако рђаво, да се 
морало помагати скупљањем добровољних прилога, 
п карактеристично је да од 41 приложника свега 
8 нису били из чиновничког реда. Глумци су се 
ипак трудили да дају што боље ствари, и у то 
доба створио се онај загребачко-новосадско-бео- 

адски репертоар шесетих и седамдесетих година: 
-немачке сентименталне игре и лакрдије, Француске 
мелодраме, посрбљени и непосрбљени мађарски ко- 
мади са певањем, нешто Шекспира, Голдониа, Ши- 
лера и Ига, од Срба: Јован Ст. Поповић, Јован 
Суботић, Матија Бан. Као драмски писци јављају 
се тада, поред Драгашевића, чији Хајдук Вељко 
"има трајног успеха, и Стојан Новаковић и Панта 
Срећковић. 
Београдски позоришни одбор чини велике на- 
поре да се дође до сталнога позоришта, и трупе 
_и зграде. Неколико пута су чињени озбиљни по- 
кушаји, довођени су глумци из Новога Сада и 
Загреба, отпочињао се рад са великим репертоаром, 
одзив је био велики, али за неко време само, после 
је настајала засићеност, умор, застој, док цела 
ствар не пропадне. Али људи добре воље, наро- 
чито млађи свет, нису се дали обесхрабрити, те 
истрајност би најзад крунисана успехом. 1867 Срп- 
ско Народно Позориште дође у Београд, и с овом 
се дружином, како вели Ђорђе Малетић у своме 
стилу, „појави се нова дуга на облачном талијином 
небу.“ Кнез Михаило даде обећање да ће о своме 
трошку сазидати зграду, обећање би одржано, и 
13 октобра 1869 била је прва свечана представа 
сталног српског народног позоришта у сталној 
згради. Сан неколико нараштаја био је испуњен, 
напори омладине београдске били су уродили плодом. 
| Љубав према позоришту ишла је код Омла- 
дине упоредо са љубављу према Шекспиру. Шек- 
спир се дотле тако мало знао да Сербские Летописи 
1825 пишу о „Леару“, а Седмица 1857 тврди да је 
Милош Обилић Јована Ст. Поповића подражавање 
> Шилеровом« Магбету. 6 јула 1857 игран је Ромео и 

дина знала од великог писца, Око 1858, Стеван 
Тодоровић, „душепопечитељ«“ српске младежи, при- 
купља у Београду око себе младе људе, међу 
осталима Чедомиља Мијатовића, Милана Кујун- 
џића, Љубомира Каљевића, Владана Ђорђевића, у _ 
неколико и Стојана Новаковића, и обучава их нот- 
ном певању, цртању, читајући са њима по читаве 
вечери и објашњавајући им лепоте Илијаде и Шек- 
спирових трагедија. ') 

У водилац Шекспира у српску књижевност био 
је један омладински песник, млади Лаза Костић. 
У опису свога „првога поласка у горња места“. 
пута у Нови Сад 1860, Јован Драгашевић описује 
Лазу Костића, који са својим дугим вратом и дугом 
косом подсећа на Јулију, како без престанка 
„снева о Шекспиру и прави каламбуре.‹ У Срб- 
ском Летопису за 1859 изилази његов Одломак из 
Шекспировог Ромеа и Јулије, а 1860, у истом листу, 
опет је један одломак из Ричарда Ш, такође у ње- 
говом преводу. Доносећи тај превод, уредништво 
је скренуло пажњу читалаца овим речима: „скре- 
ћемо пажњу наших читатеља на овај тако лепи 
вешто израђен одломак из дивне трагедије, коју је 
један наш млади списатељ с оригинала превео.“ 
И Костић ће остати веран тој својој шекспиро- 
манији из прве младости. 1866, он чита делове 
из Ромеа и Јулије у Преодници, и штампа цео први 
чин Ромеа и Јулије у Матици за 1869, као што 
је раније, 1866, на истом месту, донео један дуги 
претенциозан чланак Ромео и Јулија, „једна глава 
из Шекспирове библије.“ Доцније, он ће превести 





1) Путовање по новој Србији. Пише Сретен Л. П. стр. 112—118. 

_ Хамлета и целога Ричарда ПІ, у оним угластим 
јамбима и неразумљивом језику. 


Сем Костића, Шекспира је у омладинско доба 
преводио и Аца Поповић Зуб, чији је превод Ве- 
нуса и Адониса, у народном стиху, изишао у Бечу 
1861. На конкурсу Народног Казалишта у Загребу, 
1863, Јован Петровић лобија награду за свој пре- 
вод Млетачког трговца, који улази у репертоар 
српског и хрватког позоришта. 1863, јула месеца, 
игра се у Београду Љубав може све или Укроћено 
тврдоглавство, ушаљив комад у 4 раздела“, који 
је „по Шекспиру и Шинку написао Холбајн“, а 
с немачкога превео плодни позоришни преводилац 
Спиро Д. Которанин. 1866 Милош Зечевић издаје 
свој превод Јулија Цезара, у течним стиховима, не 
без местимичне речитости. Вила, 1868 године, до- 
носи један одломак из Отела, који је са „инглеског 
ориђинала“ превео А. В. Поповић. 
Романтичарско уважење Шекспира код Омла- 
дине најбоље се види из прославе његове триста- 
годишњице рођења, приређене 1864 у Новом Саду. 
Два »инглишменствујућа члана“ Омладине, како 
их назива, Аца Поповић Зуб, један песник и пре- 
водилац Шекспира, Лаза Костић, а други естетичар 
и позоришни критичар, Др. Јован Андрејевић, пред- 
ложили су и наваљивали преко Србскога Дневнака 
да се успомена божанственог песника“ свечано 
прослави и у младом српском народу. Није било 
тешко склонити ентузиасте и увек песнички рас- 
“ положену књижевну младеж, и прослава Шекспира 
“одиста се свечано одржала крајем априла. 

Тога дана била је прва скупштина Матице 
Српске у Новом Саду, и многобројни чланови са 
свију страна били су дошли да присуствују том 

народном успеху. У вече сви су скупили на Шек- 
спирову прославу, коју су новине дуго оглашавале 
и најсрдачније препоручивале. Глумци су играли 
трећи чин из Краља Ричарда, у преводу Лазе Ко- 
стића и Др. Јована Андрејевића, у оделу из бо- 
гате позоришне гардеробе Јована Наке, спахије 
Велико-Сент-Миклушког. 

У прологу, Лаза Костић је говорио са песнич- 
ком интимношћу о свом колеги Шекспиру, којега 
је називао „наш Вилије.“ Пошто је окадио „Ви- 
лија, он је почео хвалити српски народ: 


И Србин, боме, није народ лош 
Од вере му је глава тврђа тек, 
Ал’ осећај му к'о и образ мек, 
Проницљивост му бритка као нож. 


И са том проницљивошћу бритком као нож, српски 
песник сипа као из рукава каламбуре, крупне и 
звучне речи, све у похвалу енглеског песника. У 
једној апострофи, он га позива да се не вара у 
значају ове прославе. Србин хоће благо небно“, 
хоће да ужива у његовим безмерним песничким 
лепотама, али „Вилије“ се љуто вара ако мисли да ће 
Срби, лакоми на његово благо, изневерити „драго 
име Срб“, и да се у енглеску туђинштину прелије 
„ливена толко Душанова крв“: 


Мислиш ли тако, онда нам је жао: 
До страшног суда још претрпи се! 
А не верујеш ли — посрби се! 


Свечан говор у част Шекспира држао је млади 
Глиша Гершић, који је већ почео стицати го- 
ворничку репутацију. Он је истакао како српски 
народ не сме да изостане за другим културним 

народима у свеопштој прослави „цара светске ли- 
_ тературе“. Прослава Шекспира у Новом Саду, то 
је знак културне свести српскога народа, „сјајна 
сведоџба духовне пунолетности и еманципације срп- 
_ скога народа“. „Оћемо, узвикивао је одушевљени 
· говорник, оћемо од духа времена да добијемо све- 
доџбу зрелости на духовни развитак, за улазак у 
цивилизовану дружину светску“. А у самој похвали 
Шекспира, говорник омладински пије заборавио ни 
један од оних звучних епитета којим су романти- 
· чари обасипали Шекспира: највећи геније који је 
човечанство икада имало, врхунац на који се људ- 
ски дух може испети, песник свију векова и свију 
народа, човек који је после Бога највише створио. '| 


Исто тако и бечка Зора приредила је свечану 
прославу Шекспира, и том приликом Милан Јова- 
новић славио је великог драматпчара „који није 
писао као Енглез за свој народ, већ као човек за 
цео свет“. За све време омладинског покрета шекс- 
пироманија узима маха. Када се пише и говорио 
Шекспиру, обично се наводе цитати из дела УУ- 
пат. Ѕһаћезреате од Виктора Ига, које је Француски 
песник написао 1864, као свој трибут прослави 
свог великог претходника. Поред ранијих шекспи- 
романа јављају се и Др. Милан Јовановић и Тоша 
Недељковић. Лаза Костић почиње писати своје 
драме са очигледним и не врло срећним угледањем 
на Шекспира, и у њему Омладина гледа српског 
Шекспира, „нашег младог Шекспира“, како пише 
дописник Зоре, члан Преоднице Ђорђе Бугарски. 
Често се сумњало у сваку корисност рада Омла- 
дине и одрицао јој се сваки практични резултат. У 


1 Споменик Тристагодишњице Шекспирове светковине у Новом 
Саду на Ђурђев-дан 1864. Нови Сад, 1864. 

томе се грешило. Ако Омладина није дала оне. 
резултате које су њени чланови обећавали а на- 
род очекивао, она је бар дала неколико који се 
не дају одрећи. Такви су и стварања сталних. 
позоришта у Новом Саду и Београду, увођење 
Шекспира у српску књижевност, и, најзад, ства- . 
рање српске уметничке драме. Не треба заборав- 
љати да су из тога доба три знамените српске 
драме: Максим Црнојевић Лазе Костића, Сеоба Ср- 
баља и Јелисавета Кнегиња Црногорска Ђуре Јак- 
шића дела, која су још и данас остала на српској 
позорници и која, у своме роду, још остају непре- 
стигнута. 


ГЛАВА ХХУ 
Романтичарски дух 
Романтичарство у западним књижевностима. — Одлике 
српског романтичарства. — Бајронизам. — Алкохолизам 
у поезији. — Истицање страсти над разумом. — Песнички 


живот „на горама одушевљења». 





Реч романтизам прилично је пространа иу њу 
улазе више разних ствари. У Немачкој, то је био 
синоним средњевековних романа, игре речи, соп- 
се , сонета и канцона. Немачки сликари романти- 
чари били су заљубљени у уромански“ католицизам, 
и славили великог „романског“ песника Калдерона. 
Јелан век доцније, у Француској, романтизам је из 
почетка значио неодређен утисак ваздушастих пеј- 
зажа и сањалачке поезије Севера у супротности 
са јасном и ведром поезијом латинскога Југа, ан- 
глогермански дух стављен на супрот класичној по- 
езији латинских народа. Око 1830 романтизам у 


= 

Француској значи индивидуалистичку и субјективну 
_ револуцију у књижевности. Емил Фаге му је дао 
можда најтачнију одредбу: „романтизам је превага 
у књижевним делима осетљивости и маште над 
разумом и посматрањем“. И Француски романтизам 
садржи у себи сентименталан и живописан лири- 
зам, широк и слободан индивидуализам, три или 
четири основна осећања, опевана на хиљаде на- 
чина: силну, неодољиву тежњу људских бића ка 
безграничности; осећање да је човек трошна и 
. ефемерна ствар, згњечена огромношћу и вечношћу 
васељене; сумња која подгриза дух и трује рањену 
душу човека; потреба да се душа слије са при- 
родом, изгуби у њој, и ту нађе спокојства и за- 
борава од душевних болова. 

1840 романтизам је у Француској почео захо- 
дити, после 1850 био је сасвим потиснут. Млада 
Немачка је бледела око 1840, око 1855 она није 

_ више ништа значила у Немачкој.) Романтизам коднас 
дошао је нешто доцније, и као ослабео, каткад као 
изопачен, одјек великог покрета на Западу. На дру- 
рим местима, где има књижевне традиције и спон- 
-таности у развићу, романтички покрет представља 
једну целину, готово један књижеван систем. Код 
нас је он измењен, окрњен, измешан са другим, 
често и противним идејама. Али оно што ипак 
"чини романтичну суштину нашега романтичарства 
то су: национализам, култ прошлости, љубав за на- 
родну и источњачку поезију, субјективизам у ли- 
_рици, „кипеће одушевљење. «) 

















1) Ј. Пгевећ: СбиігКою её 1а Јеипе АПетадпе. Рагіз, 1904. р. 425. 
2) Карактеристично за ту оскудицу књижевног елемента у нашем 
_романтизму, да је један од главних инспиратора европске романтике. 
Валтер Скот, код нас у то доба само једанпут преведен, и то 1867, у Зори 
_ Радмило Лазаревић читао је ту свој превод његове Језеркиње Виле. 

Симо Милутиновић био је први романтичар 
наше књижевности, романтичар својом љубављу 
за народне песме и народну прошлост, набујалим 
осећањима, претераним, анархистичким слободама 
у речнику и синтакси, нарочито особеним својим 
начином живота. Али он је био класичар својим 


схватањем књижевних облика, намером да нове 


догађаје и идеје стави у старинске Форме, најзад 
оним обиљем класичних мотива у својој скроз књиш- 
кој поезији. Сва наша старија поезија имала је тај 
класични карактер, и њега се нису могли сасвим 
ослободити ни људи са тако скроз романтичарским 
темпераментом као што је Симо Милутиновић, ни 
тако јак таленат као што је био Јован Ст. По- 
повић, ни човек са толико дара и знања народне 


поезије као што је био Његош. Све до омладин-“ 


ске поезије код нас је владала „објективна лирика 
сматрања и мисли“, како је назвао Коста Руварац. 

Праву романтику уводи код нас омладииски 
нараштај, и ако још 1840 Србски Летошис истиче 
»„очајателног Русоа“ на супрот „са највишим по- 
њатијама и најсветијим чувствима човековим ти- 


трајућем се Волтеру“, и ако је код старијег нара- | 


штаја било чувстителних душа који су при месе- 
чини читали „Љубомира у Јелисиуму и у сузама 
узбуђења гушили се. Омладинци су били млади људи, 
одушевљени поезијом, љубављу за народи ва славну 
прошлост, немирне и незасићене душе, без мере, 
бев склада, без реда. Као њихова сабраћа на За- 
паду, они носе дуге косе, особито одело и мрачна 
лица „фаталних људи“. Велике страсти их тресу, и 
њима је тесно и уско на земљи. Око 1848 они 
склапају између себе „савез вечитог пријатељства“, 
и са сузама у очима читају стихове на ђачким са- 

_ станцима. Оветовар Милетић, појета пре но што је 
постао политичар, у једном часу поетске раздра- 
ганости, 1850, пише Ђурђу Рајковићу'), поред оста- 
лога ово: „Побратиме Ђорђе! Што мислиш песме 
своје изд ти добро мислиш, а Бог ће дати те ћеш 
се опет који часак дивоти бледог месеца поклонити 
се моћи.“ И када Милетића, песника из Славјанке, 
спопадну порођајне песничке муке, он се повлачи у 
брда у околини Будима, и у самоћи „појетизира“. 
А Др. Михаило Полит-Десанчић описује једну своју 
шетњу по месечини са Корнелијем Станковићем. 
Обоје су до срца тронути поезијом ноћи: „Отан- 
ковић ми притеже руку, те онако пуним осећајем 
пола у шали рече: „Ах, Мишо, хоћемо ли се кадгод 
видети тамо у месецу“). За познавање душев- 
нога стања младих романтичара наших ништа није 
занимљивије но читати кратак песнички дневник 
Славка Златојевића, са његовом меланхолијом, не- 
задовољеним аспирацијама, ламентацијама на, свет 
и на људе који не разумеју песничку душу. 

Љубомир П. Ненадовић, ако не својом поезијом, 
а оно својом спољашњошћу и навикама представља, 
једнога романтичара. Позната је његова слика из 
1852: огрнут тамним плаштом, гипким и таласа- 
стим као песничка душа, са дугом косом, равдр- 
љеним вратом, са озареним великим челом, наслоњен 
на стену, као Ламартин на обали свога поетичног 
језера. Он сам прича своје навике: „држао сам да 
_ ђенијалан човек не треба да има рукопис чист, 
читак и разговетан, него на против надрљан, за- 
_ мрљан, тек како му драго... У мојој соби све моје 


1) Св, Савковић: У славу Б. Рајковића. Браник, 1887, бр. 11. 
2) Др. М. Полит- Десанчић: Покојници. Браник, 1899, бр. 5. 

ствари, а особито књиге, биле су разбацане куд 
које, а лежале су неке и на патосу, па кад ми 
која затреба сустанем мучећи се док је нађем“.') Ў. 
Змајева слика из млађих година, коју је радио 
Нова Радонић, представља песника по романти- 
чарском идеалу: плашт са наборима, велики ше- 
шир, пуна брада, врат без огрлице, поглед изгубљен 
у даљину. 

Бајрон је и нашима, као и свима осталим запад- 
ним романтичарима, био драг не само као један од 
највећих песника, но и као образац каква треба да 
је романтичка душа, како ваља да живи један ро- 
мантичарски песник. Бајрон, са његовом страсном, 
поносном природом, прометејским пркосом и олим- 
пијском охолошћу био је идеал свих романтичара. 
Ламартин га је назвао }свргнутим анђелом“, а 
Млада Немачка гледала на њ као на полу-бога.?) 
У српској књижевности сазнало се за Бајрона по- 
четком тридесетих година. Први преводи на српски 
из Бајрона су из 1831 године, а не 1837 како је 
писао Светислав Вуловић. У Сербском Летопису 
1831 и 1832 превео је П. Демелић три песме од 
Бајрона“. Сербски Народни Лист доноси 1837 један 
слободан превод Мазепе, и не поменув име писца. 
У то доба, 1838, Сербски Летопис има уПушкиново 
подраженије Бајрона“, као што у Србским Новинама 
1838 има чланак Лорд Бајрона последња љубав.) У 
Шумадинци, 1853, Љубомир П. Ненадовић, који је 
1848 певао: 


1) Др. Илија Огњановић у Занимљиве приче њ белешке из живота 
знаменитих Срба. стр 88. 

2) Јоһаппеѕ Ргое1ѕ8: Риз јипде ГРеиіѕзсМата. Елп Висћ епёѕсһег 
Сеіѕіеѕсеѕсһісһќе. Ѕёпёёсагё, 1892. 5. 39. 


3) Ов. Вуловић: Бранко Радичевић, стр. 147. 

ИЦ пина рар 
на -—— - 


Ја по ваздан са Бајроном 
На прозору моме стојим, 


Ф 


а 1851 у писмима из Италије писао: „Мој Бајрон 
и Данте који су ми најмилији другови били на овом 
путовању ...“, — даје свој превод из Бајрона Натпис 
на гробу једнога пса. Епске песме Бранка Радиче- 
вића певане су под утицајем Бајрона, и Јован Ђор- 
ђевић помиње како му је песник читао једну песму, 
са 800 стихова, која је хтела да буде „по кази- 
_вању самог песника српски Чајлд (витез) Херолд“ 
и „Дон-Хуан«“ уједно“. Аца Поповић Зуб велича 
„славног Бајрона« у Домаћину |1852), а Змај про- 
славља „Бајрона чудотворца млада“. 1860 Аца Попо- 
вић Зуб преводи Ђаура и Лару, у засебним књигама, 
Таму у Слози за 1863, и то са немачкога, у народ- 
сном стиху, у прозаичном језику без боје и јачине. 
Бајроновско осећање, неки титанизам у маломе, 
обузима нашу поезију. Није то више старинска „чуст- 
вителност“ и немачка сентименталност, као тридесе- 
тих и четрдесетих година. Свакако, још се чују звуци 
о заљубљеном „бледом момчету“, и његовој „ве- 
ликој скорби“ и „печали“, његовим „сузама љубави“ 
због „неверне пастирке“. Али нови звуци охолости, 
гитанскога презирања, мржње и побуне бајронов- 
ске чују се на скромним лирама наших Зшгтег-а 
т Огапсег-а. Лаза Костић, који је певао пркоснога 
Прометеја, узвикује: 


А 















Еј ропски свете! 
Куда ћу побећи с образа твога 
С образа твога трпежљивога 2 


» 
Б! 
Бл 


___ Бура Јакшић обраћа се својим непријатељима, 
„пудљивцима худим“ и улажљивим псима“, и, као 
глади и охоли Бајрон, узвикује: 

Ћутите, ћут'те... с пером у руци 
Стек'о сам себи у роду глас, 

С крвавом сабљом на бојној муци 
Бољи сам био, бољи од вас!.. 










И тако певају не само песници вишега реда, но 
и они средњи, па и они мали. Милан Кујунџић, у 
Вили (1867 исповеда се; 


Мрзим на људе лисице, пашчад ! 
На спомен сваки млађани мој! 
Мрзим на бога, боже опрости, 
Опрости души ускипелој... 


Драга Дејановић довикује човеку којега воли: 


Беж' од мене... 
Ја сам сушта отровница љута 
Па ти могу живот отровати. .. 


Чак и Мита Поповић се жали: 
Ја се следи међу људма! 


као што Ђорђе Бугарски, у песми Очајник, мо- 
ралној аутобиографији својој, жали се како му је 
„груд“ уска и тесна“, а савест као „Арапка црна“, 
и за своје стихове вели: 


Ово су песме очајнога, 
Ово су звуци срца страснога, 
Ово су јади још нечувени.,.. 


Бајронизам, егзалтација јединке, унутрашње снаге, 
духовна побуна, индивидуализам до крајњих гра- 
ница, све је то чинило да и наши романтичари 
стеку нарочитих симпатија за тип хајдука. 8 
хајдуке било је код наших романтичара двостру- 
ких симпатија. Није се само волео хајдук, као 


{ У . ча є Г" >" + 15 СЕТ 
+ 


и 


К" их З < 







ОМЛАДИНА И ЊЕНА КЊИЖЕВНОСТ 103 


би би МЕРЕ 





Е 

горски заточник слободе, осветник над Турцима 
и вечити бунтовник који је држао заставу буне, 
хајдук кога је Бранко Радичевић певао: 


Нико тебе, не ћеде помоћи, 

Роде мили, у претешкој ноћи !. 
Ал с’ у гори диже синак пусти, 
Па довати руком мрак тај густи: 
Ајдук кликну, шара пушка плану, 
А Србији бијел дан освану. 


"Свакако, било је националних, патриотских сим- 
патија за хајдуке, нарочито тада када су хајдучке 
чете покушавале да запале Херцеговину. Али први 
разлог тих хајдучких симпатија био је књижеван, 
романтичан. Као свима романтичарима тако сеи на- 
· шима допадао тај тип побуњена, енергична човека. 
То је у западној романтици Шилеров Карло Мор, 
 Бајронов Гусар, Ернани Виктора Ига, Антонио 
Александра Диме, Јован Збогар Шарла Нодјеа, 
племените и снажне личности побуњене противу 
лажи и неправди једног неприродног, изопаченог 
друштва, охоли одметници, побуњени анђели, уз- 
 вишени разбојници, који су објавили рат свим за- 
" конима, узели на се дело божанског дељења правде 
на земљи, да буду штит слабих и бич силних. 
"Стеван Влад. Каћански, када је као ђак у Сеге- 
дину прочитао Шилерове Разбојнике, одметнуо се 
у хајдука, „да мало прокарломорствује“, како вели 
Аца Поповић Зуб, и то на дедин салаш! Карак- 
"теристично је да су се Шилерови Разбојници (пре- 
ведени као Хајдуци) играли не само у Београду, 
р: овом Саду, разним местима Србије и Војводине, 
но и у самој Босни, у Тешњу, где их је 1866 из- 
водила једна месна добровољна дружина. 

Тај тип општег, књижевнога одметника по-– 
стоји и у самој књижевности, и претходи нацио- 
налном хајдуку, борцу противу турског насиља и. 
заточнику српске слободе. Јован Суботић пише 
1839 у својој приповетци Црни Михаило: „Горе су 
природно прибежиште свију, који из ког му драго 
узрока грађанско друштво избегавају.“ У другој 
свесци Дарка Српкињи Богобоја Атанацковића, 
(1826) има занимљива новела Ајдук, из које се 
даје видети та еволуција типа хајдука у нашој 
књижевности, од бајроновског одметника до па- 
триотског хајдука. Атанацковићев хајдук Миљко 
жртва је те силне, кобне љубави, »јаке као 
смрт“, по библијском изразу, и та несрећна љубав 
нанела му је страховит бол и саломила срце. У 
очајању, он одлази у хајдуке, да се бије противу 
неправде, да тамани оне који зло чине, и пошто 
убиством силника учини добро дело, он се мрачан 
и несрећан враћа у ноћ и незнан. Такав је сен- 
тиментални хајдук у песми Змајевој Одби се грана, 
пспеваној још 1851: 

Пушка пуче, гле поруке! 
Милан оде у хајдуке. 
Звона звоне, глас се чује, 
Мајка Анку сарањује. 
Бајроновски хајдук врло је чест у поезији, наро- 
чито епској, Буре Јакшића. Тако, у Невести Пив- 
љанина Баје : 
Рухо црно, као поноћ црна, 
Лице бледо, као месец бледи... 


или у Бури на мору, онај мртав хајдук: 


Он мртав јунак, бесан и мрачан, 
У вечном сану опет јуначан, 
Још му на челу дубоке боре... 

їод Јакшића, романтичне природе по превасход- 
ству, љубав за романтичног хајдука је толика, да 
он не тражи само у витешка доба хајдуковања 
у мутним временима ХУІ и ХҮП века, по кршевима 
џиновских планина, но и на самом крају прозаич- 
нога века, у још прозаичнијој дућанџијској вароши 
Београду. Такав је, у приповетци Рускиња, његов 
"Змијаковић, идеални хајдук који је запалио срце 
лепе Рускиње Ксеније, са станом у околини хо- 
тела „Балкана“. Она тако говори, као да је 
оставила Гусара из руке: „Ајдук!... А зашто 
не кажете: заштитник незаштићених, избавилац 
подјармљених, утешитељ, извршиоц воље свемо- 
гућега...“ 

Главна одлпка нашега поколења од шездесетих 
година то је хипертрофија осећања, стално раздра- 
жење маште, потреба бити непрестано у „кипећем 
одушевљењу,“ излазити из обичнога колосека, по- 
што по то не бити као други. Из те потребе ве- 
итога заноса дошла је потреба да се одушевљење 
вештачки производи, и средство је било просто : ал- 
кохол. Алкохолизам је постао атрибут поезије, исто 
као и дуга коса, исто као и неверна драга. Сви 
велики песници, презирући филишћанске обзире, 
пили су, и свој бол утапали у вину. Није ли Бај- 
рон провео младост у оргијама, и у стиховима пуним 
чулне поезије славио Сарданапала 7 Наш Сима Ми- 
лутиновић је узвикивао: „Пјана крчмо, и отац и 
мајко !..“ 

| И алкохолизам постаје сталан мотив српске 
романтичарске поезије. Пити изгледа нашим омла- 
динским песницима, не само поетички, но и мушки, 
јуначки, српски. Пати, то је славна српска тра- 

диција, то је дужност достојних потомака Краље- 
вића Марка, окога Краљевића Марка који је ле- 
геном пио рујно вино, пола пио, пола Шарцу даво!_ 
Милорад П. Шапчанин кличе: 


У руке пехар! 
Наискап сви! 
Србин си брате ! 
Српски ми пиј! 
Бити и пити, 
Свето је то, 
Марко је пио 
По ока сто. 


Бранко Радичевић је био пример Омладини, и 
његов Ђачки Растанак није ништа друго но раз- 
вучен опис једне ђачке пијанке: 


Кликни, брате, ко што чини соко! 
Испи чашу да т' засузи око! 

Ох, тако се за Марком јадује, 
Таком сузом он се оплакује. 


Било је то доба када су сремски виногради рађали 
да се није знало шта ће се са родом, и када се 
у Београду неготинско вино продавало по грош 
ока, и тада се лако и јевтино долазило до те па- 
триотске и лиричне течне инспирације. И наша 
поезија, пуних двадесет година, удара на вино, 
и бокали, аковчад, кондири, пехари, механе, по- | 
друми, славине, врањеви налазе легионе својих пе- 
сника. Седмица, 1853, доноси Винске песме, које 
је „Винољуб Чутурашевић од Сунђер-града, брат. 
рођени Винка Лозића“, посветио „свим бокалџијама р 
и тиквичарима.“ И сам оличени биргер “<, одмерени, 
свечани, до грла закопчани Јован Суботић пева 
Песме уз вино и Типик пића. 

„ў У 
2 Сви наши песници тога доба, и најбољи, и 
најразборитији, нису без тих алкохоличарских 
песама. Змај се хвалио да је ђак  Хафисов и 
_ да му песме долазе после неколико истресених 


бокала : 


У вину се купам, 
Лежим на песмама... 


Љубав коју он врло често пева, то је љубав 
човека који се добро најео и напио, и, по старој 
изреци Француској, хоће „Је Боп уіп, 1а роппе сћеге, 
еб је гезђе.“ Змају, песнику, неће никад чинити 
част оне оде „чутури бајној“, киселој чорби и цр- 
веном носу. 

Ђура Јакшић има извињење да алкохолизам 
код њега није био литература, но једна жалосна 
_и неизлечива слабост. Још 1851 он је певао: 
Пијем, пијем... ал у пићу 

Још се никад не осмену — 

Као да је рујним вином 

Бог полио ладну стену. 


_ Својој слабости за пиће он је налазио виши разлог. 
У Спахији, сећајући се искушења после 1848, он 
пише: „Тирани са добро плаћеним слугама оборише 
-заставу, а писмена светога садржаја погазише и 
"блатом своје погане бесвести умрљаше и последњи 
‘траг мученичком крвљу написане „слободе.“ Осташе 
чарде — остаде вино. 

| »Да у његовом жару храбри мужеви угњете- 
нога народа дубоких болова сузу осуше.“ Лаза 
Костић, без мере и осећања смешнога у свима 

стварима, и на томе пољу био је превазишао све. 
остале. Он је, како сам вели, увек био у бермету_ 
слатких снова“; своју драгу тако је волео да је 
увек био умамуран“ „од љубавног тога вина.“ Он 
је могао казати за сунце да је »од бурета дано“ 
дно) и да је месец „крња дуга од бурета.“ Само 
је он био у стању написати: 


Ала руди лице бајно, 
У те дивне младе моме, 
Као да је рујно вино 
У бурету стакленоме. 


Ал, ја бих га још надујн'о 
У пољупцу наусноме, 

К’о славина он би зујн’о 
У бурету стакленоме. 


Још најгори, најнижи био је Мита Поповић, чија 
је жеља била да му се спомен дигне „од вински 
буради“, и који је једну своју песму у Даници [1864 
закитио рефреном: 


Али молим, да погледим 
Да л' још има у чутури. 


Цинична је и прљава његова песма под насловом 
20 октобар, штампана у Даници за 1861. Њему 
није право што је позват у весело друштво где 
се празне чашице, а не бокали и чутуре. Њему, 
да би му срце „пупало од милине“, потребно је 
вино »у тестијама“, а он ће тако лако празнити 
их да ће и саме калуђере постидети. 


Али нашта ваки речи? 
Вина амо дајте! 

А да пити научите 
Сви мене гледајте 


ма , 





Па реците кад будете 
У кругу вам браћа, 

Како пије браца Мита 
Кад му други плаћа. 































А 


ко би избројао оне силне песме по ондашњим 
часописима: Вина амо, Слава вину, Дигнимо чаше, 
Амо вина да се пије, и тако даље! То је била мода. 
Беседе и састанци свршавали су се теревенкама, 
тек када се повукло почеле су патриотске здра- 
"вице. Песници пре но што су узимали перо у руке 
сматрали су ва потребно да испразне по један бокал. 
И то су морали пити сви, чак и они којима се 
није пило. Смешно је видети на пример сентимен- 
талног Милорада П. Шапчанина, како се јуначи 


у вину и подвикује: 
Џ 


Амо чаше, вина амо, 
Да бекријам, да с’ опијем !... 
| 
Један од омладинских песника, вели Светислав Ву- 
ловић, у своме Бранку Радичевећу, који је био на- 
писао „повелики низ грубих анакреонских песама, 
бранио се доцније од нападања п приговарања због 
пога велећи: да у оно време, кад је оне винске песме 
тевао, и задуго после, ппкада вина није ни окушао...“ 
Немачки песник Хофман Фон Фалерслебен пе- 
вао је своме поколењу, Младој Немачкој, која је 
исто тако тражила у пићу велика осећања, снагу 
за борбу, надахнућа за поезију, доказ националне 
свести: | | 
„Какав живот! какве борбе за истину и право 
— на клупама пивара! Не, наше садашње нарави 
одиста нису лоше — на клупама пивара! 
___„Још Немачка није пропала, Немачка се пре- 
лива снагом и генијем, на клупама пивара. И ми 
| 

осуђујемо на смрт све што је Француско (уејвећ), 
и све што није немачко — на клупама пивара.“ 

Лиризам, влада маште над разумом, главна 
је п општа црта романтизма, и то у велико обе- 
лежава и српско романтичарство. На супрот ра- 
нијој српској поезији сувој, ладној, разумној, по- 
учној, објективној, дошла је поезија плаха, страсна, 
лична, искључиво лирска и субјективна. Песници 
су родољуби, певају Косово и подстичу на дневне 
борбе, али оно што их највише занима то је страст 
која букти, „свети пламен“ у срцу кој сажиже 
њихове вреле душе. Било би погрешно рећи да су 
они искључиви лирици који се повлаче у кулу 
од слонове кости“ и са висине гледе на страсти 
и борбе свога доба Они су непрестано у тради- 
цијама нашега ХУШГ века и његове књижевности 
на »ползу народа“ и схватања да писац треба да 
буде „рода наставник.“ Они воле Шилера, Хајнеа, 
Петефија, песнике слободе и акције, они читају 
и преводе Тепаепгровезе Младе Немачке. Мита По- 
повић пева: 


Тешко роду кад песници ћуте! 


Змај преводи Петефијев поклич Песницима ХІХ 
столећа. ') 


Ми блудимо по пустињи грдној 
Ко Мојсије у времена љута, 
Бог му даде стуб од огња жива 
Да му народ сасма не залута. 


Таке стубе, таки огањ живи 
Шаље небо у данашњи дан — 
За песници данас иде народ, 
Иде народ у свој Канаан. 


ђ) Слога, І, 1862. 

Али опште уверење је да је страст, пламена 
страст, страст која букти и сажиже, унутрашња, 
драма срца човекова, главни, прави извор поезије. 
Сам Јован Ристић, доцнији ладан државник, оцо- 
_њујући Даворје Јована Ст. Поповића,') пребацује 
му умного Филозофије“, тврди да данашњи век 
одваја ФилозоФију од поезије, и иште да се у пое- 
_вији правила живота само у образу, у осећају, у 
догађају представе.“ У исто време он наводи реч 
сувременога Француског естетичара Милсана (К. 
МіІѕапа): „Се ѕопё 1еѕ бтоііопѕ дие 1а роёѕіе попа 
доб еї поп Яеѕ гајвоппетет 5.“ И као Милсан мп- 
слили су сви наши песници омладинског доба. 


Још јасније и отвореније говори главни књи- 
жевни критичар Омладине, Коста Руварац. Оце- 
њујући 1860 песме Љубомира П. Ненадовића, " 
он у српској књижевности види две школе: ста- 
рију, дидактичну, која се држала онога што се 
тада звало „објекивна лирика“ и „лирика мисли“, 
поезију слабе маште, млаких осећања, студенога 
израза, зачињену добронамерним лекцијама и по- 
_ лезним моралисањем, и тој школи он, са разлогом, 
_ придаје и Ненадовића. „ Чим песма, вели критичар 
“служи за поучавање и морал, одма није више про- 
извод слободне уметности; ту онда нема поезији 
_ места.“ Друга песничка школа, коју Руварац истиче 
на супрот старој, то је нова, народна“ у првом 
Среду лична и лирска, школа „субјективне лирике“, 
поезија срца и слободне маште. 


Сва поезија, сва књижевност, сав духовни 
живот српски шездесетих година биће у осећа- 


1) Седмица. 1856, бр. 28. 
2) Дела Косте Руварца, књига П, стр. 14. 

њима и у страсти, „на горама одушевљења“ како 
је писала Матица. Све што је било обично, трезвено, 
земаљски разумно, изгледало им је као „Филистар- 
ско“, „биргерско“, „цинцарско.“ Коста Руварац, 
бранећи се од прекора Дамјана Павловића да је 
сувише идеализовао свога јунака у Карловачком 
Баку, вели: „Господин превођилац свакако се ва- 
рају, ако мисле, да оно што је из живота не мор 
бити необично —- барем релативно — а не знају 
да баш у вештачким створовима не долазе обичне 
свагдашње ствари. Што је обично, то се у обичном 
животу не узима на ум, а камо ли у вештака. “ 

„Божанствена страсти !< узвикивао је у Маха- 
раџи, у име целога свога нараштаја, Лаза Костић, 
типични представник те српске 8ѓитт ита РПтатд 
периоде: „Божанствена страсти, страшна богињо ! 
у стварању пропадајућа, у прошлости стварајућа 
сило! твоје је царство живот, твоја је вечност 
тренутак, ал' блажен тај твој угодник, који тај 
тренутак животом плати.“ “ 


ГЛАВА ХХҮІ. 
Романтичарска, поезија 


Песничка плетора. — Злоупотребе маште. — Песнички језик 

и стил. — Реакција против омладинске поезије. — Песнички 

застој седамдесетих година. — Војислав Ј. Илић и омла- 
динска поезија. 


——-Ф--—— 


Сви ти песнички расположени људи много су 
певал:. Никада више није се у српској књижев- 
ности певало него тих раздраганих и рәспеваних 
година. Све што је било дорасло до пера, још на 


ААА првој зла фита 


РА 

клупама ђачким, почињало је поезијом. Поезија се 
сматрала као виши позив, благородно занимање, 
и преко рамена и презриво гледало се на „биргере“ 
које геније није озарио. 

То је био период наглог и бујног цветања после 
десет година ћутања и клонулости. На крају ХУШ 
века Дидро је предсказивао: „када ће се видети 
_ да се песници рађају? То ће бити после доба по- 
-раза и великих несрећа, када изнурени народи 
“почну опет дисати. Тада ће маште, уздрмане стра- 
" ховитим примерима, цртати ствари непојамне онима. 
који их нису видели“. И као у Француској и у Не- 
мачкој после Наполеонових ратова, тако је и код 
"Срба после 1828 и десетогодишње реакције јавио 
се рој песника и потоп песама. Листови и часо- 
писи преливају се песмама. Даница 1861 има 165 
песама, а 1864—169. Први „бокор“ Лицејке, 1862, од 
96 радова само 5 нису песме, а у другом „бокору“, 
1863, од 24 само 2 нису у стиху. 

У то доба сви су певали, и они који су се 
доцније одликовали у наукама и у политичком жи- 
_воту, и они који се после неколико полетарских 
 цвркутања никада више нису лаћали пера. То су 
били лакописци, како је Мушицки називао оне који 
"нису рођени да буду песници. Стиховима су почели: 
рч Новаковић, Др. Драгиша Станојевић, Ми- 
ан Кујунџић, Др. Лава Станојевић, Др. Радмило 
Лазаревић, Арон Нинчић, Др. Милан Савић, Др. 
ја Огњановић, Мита Петровић, Исидор Ћирић, 
1 једна легија мање познатих. Један од старијих пес- 
ника, Огњеслав Утјешеновић Острожински писао 
је 1869:') „Наша омладина ударила је у обће прерано 
Е. 1) Мисли о важности, правцу и средствима унапређивања књижев- 


Ы 
А 


сти србско-2рватске. У Београду, 1869 стр. 22. 


~ 


- 

путем на Парнас, занемарујући науке својим ко- 
вањем водњикастих стихова и измишљавајући што- ~ 
каве новелице, без икакве користи за народ... То 
се у нас већ као само по себи разумјева, да је 
сваки младић рођен пјесник, и мало не сваки ће 
пропјевати чим мало у књигу завири, као што пиле 
пропијуче кад прокљује љуску од јајета гдје се 
излеже“. | 

Формулу Виктора Ига да је романтизам }либе- 
рализам у књижевности“ наши романтичари про- 
тумачили су да романтизам значи анархију у је- 
зику. Њихово покољење било се за победу народ- 
ног језика, а када је једном победило, место реда 
у језику унело је оргије речи, обиље метафора п 
Фигура, вербализам и Фразеологију какве никада 
дотле није било. 


Срце моје звечи 

Од тешкога клатна, 
То је клатно тешко 
Њена слика златна 


пева Лаза Костић, епѓатпі ѓетт11е наше романтичне 
поезије. У Јавору 1869 штампа он неку врсту сим- 
боличне и фантастичне приче Чедо Вилинско, која је 
у многоме погледу типична за књижевност онога 
доба, где је романтичка машта допуштала себи 
невероватне ствари „Месец је волео вилу; ал' вила 
није могла трпети болесну самовољну љубав ме- 
сечеву, додијала је његова несносна страст; зато 
је месец наумио осветити се вили, наумио је 
сатрти све љубимце вилине, целу Србадију.“ Са 
„силним царем Душаном“ Вила је имала убаво 
чедо, и то је Косовка Девојка. Мухамед, на кога 
се љубоморни месец био обратио, пошље из џе- 

на Вилино Чедо три хурије: љубав, страсти 
љубомору. Косовка девојка смртно се заљуби у 
Милана Топлицу. Када је Вила сазнала за ту љубав 
сневеселила се, и анђели хранитељи се снуждили. 
Долази Видовдан, крваво сунце рађа се са Голеша, 
и Вила са свог узрачног Вилистана“ види пропаст 
њеног драгог народа српског. И када јеноћу на, 
пустом разбојишту, Косовка девојка обилазила 
мртве и руменим вином запајала рањене, тражећи 
свога вереника, њега су анђели у рај однели. Ку- 
"мовска слама то је траг од његове племените крви. 
Вилино Чедо пада у несвест: арханђео и њу од- 
несе у рај А „месец је увукао вилу у свој харем; 
одрезао јој крила; док је он њену децу таманио 
и мучио, дотле је она његову морала ранити и не- 
говати. Више од четир стотине година морала је 
вила те муке подносити, толико је морала испос- 


в. 
Њ 
Џ 


Й 
гета 


ница кајати свој тешки греј. Колико је пута про- 
клињала своју бесмртност! « 

„Србски Летопис“, 1861, доноси извештај са 
Текелијине прославе, написан овим невероватним 
језиком: 17 август је дан рођења Саве Текелије. 
„Тај дан је извадио србски геније из гомиле срб- 
ске обичности, упецао га је као златну рибицу из 
буровитог мора србске историје, и понудио је њоме 
нашу од искони душевну куварицу Матицу Србску 
ја је испече жарким пламеном родољубља на ста- 
ром изрешетаном роштиљу србске слоге и да је 
уиберилце ситним бибером расписаних награда, па 
ха; је тако удеси и оправи, да позове на част 
ав србски народ, а сваки Србин да буде сит од 
Бе, и да јој мирис осети још сва изображена 
гвропа,“ 17 август је скован »од саме славе: по- 
ивала га је цела Србадија у ковачници сретније 

Т, 

будућности своје, усијала га је у суктећој жера- 
вици родољубља, и ковала жестоким чекићем оду- 
шевљења и срчаности, на избијеном али још не- 
разбијеном наковњу србске слоге. <!) 

Ствара се један нарочити песнички језик, уси- 
љен, извештачен, лажан. Избегава се права реч, 
тражи се Фигура, метафора, перифраза. Муж се 
зове „војно“, жена „љуба“, и то увек „верна љуба“; 
млада девојка је „нева“, „мома, „селе“, „чедо“ 
или „лане.“ Ветрић, ако није „зефир“, извесно је. 
„лаор“ или »лаорић.“ Ноћ је „тија нојца“; коњ је 
„бесни парип.“ Башта је „перивој“, љубичица — 
„Љубица“, лептир је „лепир“, мирис — умиомир.“ 
Нико не каже волети но поетично и позоришно 
„љубити.“ Служи се гомилом поетских придева : си- 
ћан, блеђан, слађан, тијан, бајан, убав. Има речи 
које иду нераздвојно заједно: чарна гора, чаробни 
снови, оштра сабља, гусле јаворове, вељи јади, бледи 
месец, бисер-сузе, кости прађедовске, ране косов- 
ске, сабља Маркова, српски бог. Диминутивима се 
обилато служи: ту је и росица, и горица, и сла- 
вујак, и песмица, и звездица, и сузица. 

Не само да из језика одабирају оно што 
њима изгледа поетично, него, као и Симо Милути- 
повић, стварају нове речи, изврћу смисао оних које 
постоје, додају немогуће префиксе и суфиксе,гужвају 
језик како падне на ум њиховој ћудљивој и дети- 
њастој машти. Виктор Иго је говорио да је метнуо 
револуционарну црвену капу на главу старог Фран- 
цуског речника; наши романтичари, бар поједини 
од њих, набили су лудачку капу на главу српског 


') Србеки Летопис за 1861, књ. 104, стр. 117. „Стогодишњиц 
Саве Текелије. < 

=>. Лаза Костић је пун чудних и смешних 
=: које ће остати као пример шта се све 
лило са језиком у доба наших „природних ге- 
аја", који су држали да је богом миропомазаном 
песнику све допуштено, како у животу тако и у 
јечнику и у синтакси. 

| У том погледу најтипичнији је један заборављен 
песник из шездесетих година Ђорђе Марковић. То 
> био особењак и „прави ђоћете“, како га назива 
за Костић, по потреби учитељ језика и учитељ 
мачевања, а у изгубљеним тренуцима и симболички 
песник. Од њега је 1862, у Новом Саду, изишла 
једна чудна књига, на коју су и Јавор п Даница 
кренули пажњу, препоручивали је, чак прештам- 
авали поједине одломке. Та најлуђа књига нашега, 
романтизма зове се Роморанка, убан матере српске, 
те школи, не ком ученом Друштву, већ простим 
гатерама из Срема, Бачке и Баната, којима бла- 
одарим за све, што у Роморанци пише, и што 
писати.“ Књига је мутан симболичан опис жи- 
ота тица и инсеката, али испевана једним неве- 
роватним, нечувеним језиком, за који писац тврди 
а је научио код простих жена, гатара, бајалица 
_ врачара. Почетак предговора овако гласи: „Но- 
о т чиз, подмладицу Мајке, на једно уво при- 
ла, на друго, пропушћала. На гојазне шипке Ме- 
ице навила, са праве жице, коју је њој Мајка, 
на ала, скренула сад у кавезу, три пуна лета 
| ује. Мајка њена по гори за њом мутећи, падне 
околу у нокте. Соко је покуса. Сад Суварци по 
емљици леже, Ококостиште мрави разнели.“ А 
| четак саме песме овакав је: 


Суручица, ти ми срце мути, 


Е Кад помислим на ревену другах, 

Што из горе зенитлају пољем, 
И слежу се на чичке, и чешље. 
На сундице ружице од Чкаља. 
Стасају на краилицу витине, 
Презимице, ожујке жутице, 
Дакталице отоболе крилца. 





















И оно што је карактеристично то нису само те 
жонглерске речи, и те натрпане „кованице“, које је 
збуњен писац из своје замућене главе вадио, но што 
је нашим романтичарима та полусуманута књига 
изгледала као дело генија, и што су се искрено ди- . 
вили њеном болесно оригиналном речнику. 

Какав је речник такав им је и стил. Омла- 
дински стил има особити карактер, који се даје 
одмах опазити. Врло често, то је сладуњава, лажна 
сентиментална „појетичност.“ Леп образац тога 
стила находи се у једној приповетци омладинца 
Ђуре Вукићевића:: | 

„Ала су то блажени дани, кад се заручи лепа 
мома, па чека на млађаног војна свог, чека, па 
румени. А како да не румени, кад се у њој румени 
душа од бајних мисли, у којима се купа. 

„Ала су бајне те бајне мисли, што премишља 
мома тад, у тим мислима подкраде се кадкад по. 
гдекоји тајни уздисај, те прелети тијано преко душе 
њезине, као лагани ветрић преко мирног поточића 

„Мома чека, ох, ала је дуго то чекање !... 
Уздане ли поветарац, падне ли лептирић на ружу, 
она ирене, па гледи — ох, заман гледи, нема га, 
нема још никако... 

„Ала је без срца тај несташан лаор, тај ша- 
рени лепир! Како се немилосно титрају са младоћ 
момом, са њеном најлепшом надом, а кад ју пре- 

ре они се смеју пусти, а из њени груди отисне 
жак, дубок уздисај... 

Е), сладак ли је тај уздисај, блажено је то 
Е. 

„У врту, дивном једном врту, на китњастом 
агу, кога је мајска зора земљи поклонила, седела 
је једна мома, бледа као смиљак, а слаба као 
глаби стручак најнежнијег мајског цветка ..«') И 
тако, у томе књижевном језику онога доба, до са- 
мога краја! 

М Стил којим су лисали, сви, чак и опи најбољи 
јесте задихан, усиљен, сентименталан, свечан. Тако 
су писане романтичке приче Ђуре Јакшића, тако 
Змајева Видосава Бранковића, тако Манзор и Џе- 
иила и Крв за род Јакова Игњатовића. Јован Грчић 
има да опише беседу у Великој Кикинди, и он то 
ини у овом тону: „Плаво небо србског живота, 
грбеске среће, осуло се сићаним звездама. Звездице 
репере, светлуцају, све лепше, све дивније злате 
ност српском роду. А те сићане сјајне звезде, 
о Србадији златна живота обричу, зову се Србска 
младина. «) Лаза Костић оваквим тоном пише ү 
војој источњачкој причи Махараџа, у Даници за 
Е: „Мејма! страховито је грмела та реч по 
туг пљој одаји, страшно је грмнула кроз прозор у 
ттенску тишину, лотове се руже тргоше од стра 
К своје мирисаве чашице у меке душекс 
улога лишћа, и у небу је чак стрмнула грмља- 
інг те смрвљавајуће речи, грмљавина таманећег 
ү вота, месец је од стра пропао у понор запада, 
де побледише од стра, а зора, тињајућа, млада 


зе 
ЕИ 





1) Даница 1861, стр. 275. 
3) Даница, 1861, стр. 383. 

зора час побледи, час порумени, не поњајући у 
младости својој толику страоту под својим руме- 


ним светом....“') 


































Једно такво књижевно доба где се толико и тако, 
певало није могло проћи без критике и није могло 
бити дуга века. Још у првим данима омладинскога _ 
покрета почели су се дизати гласови трезвености 
противу тога „песничкога свраба“, који је био за-_ 
хватио сву младеж, и противу целе те необуздано 
лирске и неискрено сентименталне поезије. Још 
1860, Даница вели како када човек чита наше пе- 
сника „као да си забасао у луг, где сами славуји 
поје. Ми би, вели се ту, радије у место ови сла- 
вуја гледали по којег орлића или соколића, или 
простије рећи, много нам се чини кад између 13 
песама, не нађемо мање од десет љубавни и сен- 
тиментални песама. Зар србски песник нема каквог 
лепшег, вишег, свежијег осећања које ће му песму 
из груди измамити* Зар ће довека да пева само. 
љубавну чежњу, тихе уздисаје, бледи месец, росно_ 
цвеће, драгине очи? Зар србски песник да нема. 
светије туге од растанка са драгом, зар да нема. 
ватреније жеље од пољупца са њени усана.“ 1863, 
критика постаје још оштрија. Даница саопштава. 
масу радова таквих песника, али њен уредник, 
поводом једне оцене првих песама Милорада П. 
Шапчанина, о српској поезији говори тоном који 
предсказује оштру критику Светозара Марковића. 
„Досетка (ако је т.ј. досетка) није мисао, сенти- 
менталност није чувство, а где се ум на шајтов- 
меће да би се што налик на осећање истерало, то- 


1, Даница, 1361, стр. 425. 

је онанија душевна, која ће се најжешће светити 
самим његовим виновницима. “ 
Ватрослав Јагић у своме озбиљном прегледу 
сувремене српске и хрватске књижевности у Ктјі- 
зертаћи за 1866, констатујући, да је „Парнас србски 
много богатији од хрватског,“ вели за песнике срп- 
Сске и хрватске: „Тко би веровао, да није цијела 
истина, да у очи тих знаменитих догађаја, како 
се на словенском југу приправљају, наши лирски 
пјесници ипак мало што друго и знаду и воле, 
него ли грлити и љубити, за драгом уздисати или 
је грудима притискати.“ У Матици, 1866, Тоша 
Недељковић, у свом Погледу на најновију лирику 
србску, налази да стихове праве ђаци у туђини, 
који пишу оно што налазе у Петефију и Хајнеу, 
загревају се туђим осећањима, и њихова лажна 
поезија уздисаја, пренемагања, празна „шмајлхо- 
вања“, све то изопачено и неискрено трубадурство, 
није ништа друго до огледало празнине, расеја- 
ности, бунцања.“ „Данашња је лирика србска опала; 
у њеним звуцима не разлива се србска душа, да 
нас ороси својом свежином и развије у нама срб- 
ско чувство. Страни се гласови одзивају у њој, 
оје није породило одушевљење, него пренемагање, 
дуго време и подражавање.“ 

| И само уредништво Матице, омладинско гла- 
сило, са искључиво омладинског гледишта, осуђује 
869 то болесно стање српске поезије: „Камо пје- 
сника србских, да спевају јаде сиротиње раје, 
камо ђенија србског коме би била мисао тако ве- 
лика, реч тако силна, песма тако народна, да би 
њоме цео народ распламтио, да би њоме и најтврђа 
срца раздрагао и покренуо, да изађг на мегдан 
јуначки, те да ослободи браћу из столетне тамнице 

њине. Нема га. Наше време које би ваљало да је 
најпоетичније, најпрозајичније је, и нигда ваљада _ 
није вештачко песништво наше тако рђаво стајало 
као сада. И ми смо многом које чему дали места 
у листу нашем више с тога да потоњи писци по- 
веснице образованости њоме имају извора, из које 
би дознали, како је слабо песништво наше било 
у доба, када би ваљало да је најбоље било.“ 
| Из омладинских кругова ударало сс на ту ро- 
мантичарску и сентименталну поезију из патриот- 
ских побуда, из незадовољства што поезија не 
служи довољно „народном чувству“, и тражило се ол 
песника да буду Тиртеји, Руж де Лили и Кернери. 
Представници нове струје наставили су тај већ за- 
почети покрет против сувремене повзије. Само, то 
није било из икаквих патриотских разлога, и не 
само на роеѓае тіпотезѕ, које су својим слабим леђима 
плаћали грехе целога нараштаја. Светозар Марко- 
вић п Љубен Каравелов, у самој Матици, почев од 
1868, слабо праве разлике између пасторала Јована 
Илића, превода Махабарате Симе Поповића, исто- 
ријске драме Милована Јанковића и запаљене па- 
триотске поезије Милана Кујунџића, са свим њего- 
вом арсеналом топова, пушака, анџара, буздована 
јатагана. Пред њима не налазе милости ни Самсон 
и Далыла Лазе Костића, ни Утјешеновићеви пре- 
води Исалма Давидових. Они прокламују да ни у 
једном народу не може бити напретка, где машта 
над разумом влада“ ; они хоће песме „хуманитарне, _ 
истините, разумне“, онакве какве су у Енглеза 
Бернса, Томе Мура, Бајрона, у Француза Беранжеа · 
и Огиста Барбјеа, у Руса Плешчајева, и Михајлова. 
И око 1870 отпочиње читав креташки рат 
противу не само те млаке и лажне поезије онога 

РА но и противу поезије у опште, опраштајући 
само социјалној и политичкој поезији. Поезија „ки- 
_ пећег одушевљења“, пламених епитета, громовитих 
Фраза, монотона у својој претераности, ладна у 
својој расплинутој сентименталности, умирала је. 
После седам родних година поезије долазило је 
седам гладних. И они који су певали умукли су. 
Некадашњи ђаци-песници улазе у озбиљан живот 
и посао их одваја од поезије. Многи су и сами уви- 
дели да немају талента, и, заједно са Исидором 
· ћирићем, остављали су гусле са речпма: 


Вило моја, нека труну 
Моје гусле сад у тами, 
Залуд мучим танку струну 
Из њи гласа не измами. 


1871 Љубомир П. Ненадовић, Милица Стојадиновић- 
·_ Србкиња, Огњеслав Утјешеновић Острожински не 
дају гласа од живота. Владан Ђорђевић иде у хи- 
рургију, Чедомиљ Мијатовић у политичку економију, 
` Милорад П. Шапчанин у педагогију, Јован Драгаше- 
_ вић у географију. Јован Сундечић се у Црногорцу бави 
искључиво патриотском поезијом; Змај се сасвим 
одаје на политичку сатиру; Ђура Јакшић, без службе, 
без хлеба, потуца се по моравским манастирима, и 
штампа своје сатиричке и политичке приче у Младо) 
Србадији. 









После рационалистичког покрета од 1870 дошли 
_су за поезију позитивни догађаји који су сви- 
репо дематновали стари занос: 1876, 1877, 1878, 
1885. Већ 1881 године Лаза К. Лазаревић са са- 
жаљивим подсмехом говори у Вертеру о јунаку 
_ своје приче, како је један од оних „који још шкрипе 
зубима кад слушају за „сузе рајине“, и лупају пес- 

ницом о сто кад се пева штогод где севају јата- 
гани“. И на крају, причајући о Јанковим „будала- 
штинама“, помиње и сликање у црногорској капи, и _ 
како је на Мишарском пољу зауставио кола у којима 
се возио, сишао, скинуо капу и пољубио крст по- 
дигнут „погинулим Срб-јунацима«“ и земљу орошену 
њиховом крвљу. Човек који је у поезији престав- 
љао реакцију омладинској поезији страсти, одушев- 
љења и патриотизма, неузбудљиви неокласичар Во- 
јислав Ј. Илић, нашао је речи да псмеје своје прет- 
ходнике. Подсмевајући се једном закаснелом омла- 
динцу, Радовану Кошутићу — Видоју Жеравици, 
песнику Пламенова, — он се смејао целом омла- 
динском покољењу, које му је било туђе, и његовој 
поезији која га је бунила: 


Хајде једну лулу прво да запалим, 
После ћу да шарам, да дувам и бришем, 
И јуначке песме о слободи пишем. 
Замислићу Туре и почећу по том 

Што ћу бесно Туре сравнити са скотом, 
Потом ћу да викнем, нек се небо стреса, 
Крви, само крви, и још више меса. 


И он се сећа на доба када су све песме биле 
упламенови“ и }вихорови“: 


Старо сретно доба — тебе многи жале, 
Либералне твоје битке и скандале; 

Кад је песник српски дар божански каљ'о 
И нализан често под столом се ваљ,о 
Кад врлина беше не мислити много...!) 


Ти занимљиви стихови су строги и претерани, 
онакви како обично поколење суди поколење, и 


Један монолог младог Слепчевића. Буанково Коло, 1895, стр. 161. 

есник песника. Али је ван сваке сумње да је | 
'о доба, када се толико певало, дало мало добрих Е 
песника и добрих песама. Таква поезија без мере, «л 
без складности, такво претерано одушевљење које | | 
је прелазило у раздражење, није могло дати вед- |" 
рих и трајних дела. И они који су се очували у 
" бродолому омладинске поезије после 1870 године, за 
"то једино имају да захвале својој независној уну- Бъ 
трашњој песничкој вредности, и ако су успели, то 
није због школе којој су припадали, него и поред : 
школе у којој су били. Велика већина омладинских А 
писаца могла је поновити речи немачког романти- 
-чарског песника Брентана, који се жалио како је 
"цело његово поколење промашило услед песничке 
хипертрофије и злоупотребе маште: „Ми смо хра- 
нили само нашу машту, и сада нас она прождире“. 

Цела српска књижевност за дуго није имала 
_ тако опште признатог и популарног песника као 
што је био Бранко Радичевић. Од 1860 он је више 
читан, певан и издаван но и један други српски пес- 
"ник; пренос његових костију 1883 из Беча на Стра- 
_ жилово био је права посмртна апотеова. Два књи- 
"жевна листа аустро-угарских Срба звали су се 
Стражилово и Бранково Коло. Његово име било је 
постало синоним поезије, и ко се не сећа оне рас- 
 прострањене хромолитографије како га вила кру: 
"нише лаворовим венцем 7 Прва озбиљна књижевна, 
“студија српска била је посвећена његовој глори- 
Фикацији. Љубомир Недић, који је у свој раздраж- 
_љивости незадовољног и болесног човека, осећао 
задовољство да удара и руши сва 2001а ѓетротіз, 
прогласио га је за „највећег песника српског што 
_је новим српским језиком певао,“ 
Али у овај мах са Радичевићем се дешава један 
врло занимљив случај, онај исти који је био са 
Милованом Видаковићем у току тридесетих и четр- 
_десетих година. Песник Ђачког Растанка се још 
"чита, али нема ону вишу књижевну публику коју 
је имао пре тридесет година. Док је у току само 

аў. 
седамдесетих година изишло пет издања његових ~ 
песама, у овај мах се све више ограничава број ње- 4 
гових читалаца. Он је изгубио образовану, књижевну 
публику, и све већма постаје песник средње књи- 
жевне класе, чије су духовне потребе скромне, а 
укус са мало задовољан. Он није више узор пес- 
ника, у њега се више не тражи надахнуће и правац. 
Он све више прелази из живе књижевности у исто- | 
рију књижевности. 

У своје доба, поезија Бранка Радичевића је 
одиста морала бити нова и лепа. Она је млада, 
ведра, лака, она има свежину лепога јутра у пољу, 
умивених шума, ливада са росом, ветрића који ми- 
лује, сунца које својим топлим и младим зрацима 
купа природу. Његова младићска поезија, то је 
онај његов усклик из пуних груди: 


Зоро бела, сунце огрејано 
Лисна горо, поље обасјано, 
Цвеће мило, росо, бистро врело, 
Па ти јоште моје чедо бело. 


То су песме просте, певане од срца срцу, како 
је доцније рекао Јанко Веселиновић, и тај њин ис- 
крен и непосредан младићски карактер, та свежина 
и спонтаност чине главну драж његова певања. 


Чеда мила моје крвце вреле, 


говорио је он за своје песме. Вукова кћи, Мина Ву- 
комановић описала је у Орлу за 1878 свога ста- 
рога познаника и пријатеља из младости као бујна 
младића, дуге мрке косе коју тресе „као лав своју 
гриву“. Он је имао лепу смелост човека који још 
није изгажен животом; он је волео да пркоси и 
Филишћанском моралу и старовољама у књижев- 


[7 

тости и правопису. Његова реч је слободна, пр- 
косна, отворена. Он је певао: 


РА. 


Та боље је спреда оберучке. 
Него страга ударити мучке, 
Боље чедо и пређаволасто, 
Нег богаљче и слепо и кљасто. 


| Као што је природно код младога човека, на- 
рочито код романтичарског песника, Бранко Ра- 
_ дичевић је опевао љубав према жени. Само док 
је та љубав код романтичара била сентимантална, 
плачевна, према једној „сродној души“, и према 
_ „белој ћерци снова“, како је један од њих певао, 
код Радичевића је била чулна, прилично вулгарна, 
љубав према женској или женки, путска, пролазна, 
_ћудљива. Поезија његова пуна је те грубе сенсу- 
алности; ма која „сека“, „селе“ или „чедо бело“ 
њему је драга, само ако су јој затегнуте груди и 
“виде „ноне“ беле, и није толико дивљачна да се 
даје „штипнути“, „пипнути“, „љубнути“, и тако 
даље. Најчувенија песма Радичевићева, Бачки 
Растанак, јесте само опис једне ђачке пијанке, 
једна доста груба баханалија испод Магарчева 
Брда, где има много експазивне јоге де ототе, али 
исто тако и грубости и вулгарности. 

Лирика Бранка Радичевића подсећа често на 
лирику Беранжеа, коме се данас одриче сваки 
· лирски темпераменат, па чак и поетски дар. То 
је сасвим зелена анакреонска поезија, доста. обичне 
чулности, без правих, дубоких, интимних осећања, 
без широких умних видика који чине величину 
правих песника. 

___ Добар део дражи која може да има његова 
поезија јесте лака, скакутава, нова Форма. У пое- 

зији у опште, само промена једне Форме, која је. 
постала досадна и банална, може донети успеха, | 
као што је био случај са Војиславом Ј. Илићем. И 
пре Радичевића, почетком четрдесетих година било 
је људи, као што су Јован Суботић, Никанор Гру- 
јић, Васа Живковић, који су покушавали да место 
расплинутог, тешког и мртвога хескаметра, уведу 
лакши и модернији метар и ритам сувремене не- 
мачке и српске народне поезије. Оно што су ти 
људи слабијега песничког темперамента покуша- 
вали и тек наглашавали, извео је Радичевић са 
оном лепом младићском смелошћу, која је једна од 
најсимпатичнијих црта његових, и са лаким та- 
лентом који му се не да оспорити. 


То није више укочена, педантна поезија, туђа 
и језиком и тоном, то су стихови који теку као 
поток по ливади, чисти, бистри, свежи, несташни, 
блиски својем српском читаоцу, мелодични да је 
човек у искушењу да их отпева. Песнички језик 
шездесетих година изишао је добрим делом из те 
мелодичне поезије Радичевићеве 


Само, ти стихови и ако су често одиста лепи, 
у целини су далеко од савршенства. Нема много 
стихова као што су: 


Никад није вито твоје тело 
Рука млада моја обавила 

Ни с' у твоју усницу упила 
Моја усна икад, чедо бело! 
Тио вече ко да те донело 
Сред анђела са божија крила... 


или они меланхолични стихови плаха млада човека _ 
који је волео живот и који је осећао близак дан 
смрти: 

Лисје жуто веће по дрвећу 
Лисје жуто доле веће пада, 
Зеленога више ја никада 
Видет' нећу! 

Глава клону, лице потавнило 
Боловање око ми попило : 
Рука ломна, тело измождено 
А клеца ми слабачко колено, 
Дође доба да идем до гроба! 
















кли на тај мањи део лепих, хармоничних и осе- 
ајних стихова толико их је слабих, неједнаких, 
есто вулгарнога израза, баналних стихова, са не- 
»Уштином које тако јако одаје младост и занатско 
еискуство писца. И још када се има на уму да 
· Радичевић често прво писао само сликове па их 
осле попуњавао мишљу и давао пун стих! Нигде 
> боље не даје видети колики је огроман напре- 
ак учињен у песничком језику српском но када 
· упореде стихови даровитога Радичевића, најбољи 
ји су писани око 1847, са стиховима и недаро- 
Ітијих данашњих младих песника. 

Књижеван рад где се Радичевић одликовао 
о је Пеа, лака љубавна лирика. Он се огледао 
на епу, и дао неколико епских песама: Гојко 
318), Освета, Стојан, Утопљеница, Урош, Хајду- 
в Гроб (1849). Често то су доста невешта под- 
жавања Бајрону, развучена, без покрета и без 
је. Она представљају слабљење његова талента, 
најзанесенији његови обожаваоци нису никад 
покушавали да много хвале те промашене по- 
паје. 

Значај Бранка Радичевића у српској књи- 
зности је прецењен. Светислав Вуловић је писао 
„после Бранка нестаје брзо и оног шаренила 
јазноврсних песничких звукова“, и да је њиме 


Р 

„било се већ расвануло. Дух народне песме обузео 
је био књижевну поезију и славио своју победу 
над туђинским правцима и утицајима.“ Ствари су 
представљене доцније тако да је изгледало да се 
цела српска књижевност дели на два периода: 
један мрачан, празан, туђински, до 1847, до појаве 
песама Бранка Радичевића; други светао, велики 
народни, од како су се његове чудотворне песме 
појавиле. 

У истини, и пре Бранка Радичевића било је 
песника који су певали у истом правцу, и ако не 
са толико талента и успеха. У Сербском Народ- 
ном Листу и Пештанско-будимском Скоротечи су- 
среће се са стиховима који су испевани исто тако 
чистим народним језиком и у истом духу у којећ 
и песме Радичевића. Јован Суботић, Никанор Гру 
јић и Васа Живковић били су Бранковци пре не 
што је Бранко и почео певати. | 

Њега није дигао само његов таленат, но и 
књижевна странка којој је припадао. Од првог 
корака, врло храбро, Радичевић је пришао новој, 
Вуковој школи, и не само да је прву књигу сво 
јих песама штампао новим правописом, но је 
Путу одважно ударио на целу старију школу и њен 
представнике, не штедећи никога и казујући ствар 
њиховим правим именом, без икаквих обзира, еуфе 
мизама и перифраза. Он је био „Ффанатичан Ву 
ковац“, редован гост старчеве куће, друг Бур 
Даничића, коме је певао: 


Даничићу, тебе сад братимим ! 


Зато су његове песме поздрављане са одушевље 
њем у круговима младе школе, где се славио ви 

челни пријатељ, одважан „јотиста“, него лирски 
е осник и уметник. Даничић је писао 1847 у По- 
авци: „Ја мислим да до данас још није ни један 
чени Србин овако пјевао као овај Радичевић, а 
ни пјева онако како треба Србин књижевник да 
јева. Осим тога у овој се књизи на неколико 
џеста ударила права наша срећа са несрећом 
шом, прави напредак наш с нашом погибли. Још 
у књизи овој језик као суза чист.“ 

_Али тај је успех био у једном ограниченом 
кругу, међу присталицама реформе. Иначе, Бранко 
Радичевић не само да није преко ноћ извршио 
преображај српске сувремене поезије, као што се 
обично мисли, но и у самој омладини није нашао 
тако једнодушно одушевљен пријем, као што 
се то представља. Ако се пештанска омладина, из- 
знила за његове песме, Омладина у Пожуну, нај- 
активнија омладинска група српска, са Светозарем 
ллетићем на челу, одбила је његову посвету „Срп- 
ској Омладини.“ Сербски Народни Лист од 1848 
бр. 6) доноси ограду српске пожунске омладинс. 
којом се одбија посвета, јер је Радичевић „на све 
што је српско хулу бацио“, а „српска омадина, 
вели се, не сме бити подла и непризнателна срца, 
а све, који су до сад за род српски радили и 
раде, у блато баца.“ Зато се она јавно ограђује 
јер мисли, да „као што је Бранко могао (тако не- 
достојну) посвету младежи србској наменити, тако 
1. њој право остаје ако јој се не допала, не при- 
ити.“ 

М „Из. архива Дружине Младежи Србске, од 1847 
10 1851, види се да Бранко Радичевић, са врло 
малим изузетком, није имао никакав утицај над 
тим живим и напредним делом српске омладине 
4 28» 

онога доба. Милован Јанковић неверно је пред- 
стављао када је писао о песникову доласку у Бео- 
град: „Ми београдски ђаци гледали смо тада Бранка 
као у неко више, надземаљско биће.“ Београдским 
лицејцима, као већини омладине, као готово свима 
Србима који се баве књижевношћу, Симо Милу- 
тиновић је идеал и образац њине поезије. Васа 
Кивковић је 1844 певао у Голубици Оду преуз- 
вишеном Србину Сими Милутиновићу. Још педе- 
сетих година било је људи чувених на све стране 
што разумеју тамна места кабалистичке поезије 
Сербијанке, и читаве дане ишло се на колима код 
тих питија Милутиновићеве поезије, да би се ра- 
зумео какав тајанственошћу обмотани стих Серби- 
јанке. 


За све време педесетих година Радичевићев 
утицај се слабо овећа. „О другој књизи Бранкових 
песама, констатује сам Вуловић, не проговори од 
Срба нико ни речи.“ Због посвете кнезу Михаилу 
листови у Србији нису је ни забележили; после 
песникове смрти нађено је у његовом стану 200 
нераспродатих примерака. „Бранкову смрт не огла- 
сише по ондашњем обичају тужпе песме. Ни једне { 
надгробнице ни „жалопојке«“ ни „плача“ не доби 
Бранко. Осим дописа у Срб. Дневнику и Срб. Но- 
винама, у којима се смерно помену његов дар и 
рад, не би више нигде ни речи о њему., ) Школа 
га још не признаје, и још у очи 1860, у рукопис- 
ним историјама српске књижевности, којима се 
служило по школама, стајало је да су његове 
„песме као цвет, који привлачи својим дивним бо- 


1) Св. Вуловић: Бранко Радичевић, стр, 89, 

а, а одбија својим загушљивим и отровним 
присом.“ ') 

__Није много писаца, чак и млађих, код којих се 
јаје осетити тај непосредни утицај Радичевића. У 
[ва идола, роману његова друга и пријатеља Бо- 
зобоја Атанацковића, има прилично навода из ње- Ж 
рових песама, и у самом се почетку вели: Има . и 
ђуди, којима је Бог дао да могу тако лепо опи- А. 
са ти своје лепо осећање и природну красоту, да 
је то милина — Бранко је био између ових људи. 
Његов „ђачки растанак“ тако је нежан, опис кар- 
товачке околине у ђачком растанку таки је, као 
и сама природа која дише — умиљат, питом, по- 
јетичан и дражестан,“ Исто тако, код Славка Злато- 
евића опажа се да се труди да иде правцем који 
е његов пријатељ обележио, хвалећи свога учи- 
теља што је почео певати „као што нама Србима 
заља певати.“ 

___Шумадинка, без икакве напомене, прештам- 
ава 1852 неколико „Бранкових песама.“ Јачи је 
р аг код Змаја. Од њега је остала једна важна 
есма, штампана у Седмици за 1852 (стр. 47), која 
ије, као и многе друге, унета у Певанију. Она се 
әве Кад сам први пут Бранкове песме читао, и у 
ој се ово вели: 


, 

















Ој ви песме дико наша 

Каква вам је вера ваша? — 
Каква мера? какав рок“ — 

Љубав нам је наша вера; 

Више звезда наша мера; 

Ж | А вечитост наш је рок. 


рве Змајеве песме, као што су Ђачко коло, На 
)љу је киша, носе траг угледања на песника 


272. 


4 1) Светислав Вулозић: Бранко Радичевић, стр. 92. 

Ђачкога Растанка и Враголана. 1857 певао је Змај 
Побри Стеви В. Каћанском, и ту је помињао: 


Бранко нам трухне у туђој земљи 
Гроб што је нама сваком свет, 

Зар можеш махнут' без једног цветка 
Ти, кој би знао сплести му сплет... 


И доцније, Змај је испевао ону познату Бранкову 
жељу, песму пиетета према песнику, сасвим у духу 
његова певања. 

Али иначе, код осталих песника нема трага тога 
великог утицаја Бранка Радичевића. У популарним 
песмарицама онога доба нема места његовим пе- 
смама, тако као да никада нису ни испеване. Још 
се увек певају старе „грађанске песме“ као Сиг- 
фриде граде, Србске кћери чарнооке, Ах, Венеро, 
ужасна богињо, или Месец сјајни од востока, п тако 
даље. Од шездесетих година, када се својим тален- 
том дигла плејада младих песника као што су Змај, 
Јакшић, Ст. В. Каћански, Лаза Костић, када је 
„субјективна лирика“ и народна поезија извојевала 
пуну победу, тек онда се почиње у Бранку Ради- 
чевићу гледати врло велики песник, препородител, 
српске поезије и „песник омладине по превасход- 
ству.“ Већ 1860 Ђорђе Рајковић пева: 


Симу фале, ал’ сад нема 
Ко би њега читат’ мого; 
Бранка куде, ал’ он данас 
Читалаца има много. 


А Даница 1861 пише: „камо онога, који би да- 
нас смео одрицати, да је Бранко дао садашњи 
живот нашој књижевности.“ ') 


5) Наведено у Светислава Вуловића: Бранко Радичевић, страв: 
94 п 96. | 

зранко Радичевић је по својим идејама и У оне 














ојим певањем био омладинац који је подранио 
а читавих двадесет година. Он је био песнички 
галенат који није стигао да се развије и даде сву 
зоју меру, и сам бранкоман Вуловић закључивао ЊЕ 
је да је „у њега све један огроман и сјајан — по- 

кушај.“ Песник се варао када је певао: 


7% 
и. 
| 
Ал’ што певах, неће пропанути 33 
Након мене хоће останути, А 
Док се поје, док се винце пије, 
Док се коло око свирца вије, 

Докле срце за срцем уздише, 

4 Е па дотле, а куда ћеш више. 
+ 
Његова је заслуга што је са смелошћу и бујношћу 
своје природе учинио онај одсудан скок од ди- 
дактичне и класичне поезије ка чистој лирској 
народним певањем надахнутој уметничкој пое- 
зији. Релативна његова вредност знатна је, и ње- 
говс место у развитку српске поезије веома је 
7) гледно. Али највећи део његових песама није ни 
т! толико савршен, ни толико уметнички да би се 
он могао ставити на оно високо место, на које га 
је Филолошка крптика подигла. Бранко Радичевић 
данас није више у стању да задовољаза развије- 
није уметничко осећање које се код нас јавило, и 
колико његове историјске заслуге биле велике, 


анас се он не може више узети кас велики песник. 

БОГОБОЈ АТАНАЦКОВИЋ!) 
(1826—1858) 


























Име Богобоја Атанацковића обично се упоредо 
ставља са именом његова пријатеља и друга Бранка 
Радичевића. Једно од општих места наше историје 
књижевности јесте да је значај Атанацковића по 
српску приповетку онај исти који и Радичевића 
по српску поезију. | 

Као толики наши писци Радичевић је ушао у 
књижевност стиховима, и то слабим љубавно-па- | 
триотским стиховима, који су изишли у Пештанско- 
Будимском Скоротечи 1811 године. У исти мах, и 
на истоме месту, изилазе прве његове новеле, које. 
са још неколико нових, чине две свеске Дарка 
Србкињи 11845 и 1846). 1848 година била је прекид 
п његова рада, и тек 1852 он се јавља са неко- 
лико новела, растурених по листовима, и романом 
Два Идола, да после опет заћути, све до саме 
смрти 1858. 

Новеле Богобоја Атанацковића су романтичне 
сентиманталне и родољубиве. То су плачевне исто- 
рије о силним љубавима, због којих се срца ломе 
и у гроб иде, о страстима које сажижу своје жртве, · 
о чудним догађајима које је само запаљена машта 
једног младог романтичара могла стварати. У тим 
приповеткама бије се стална борба између порока. 
п добродетељи: искушавана и гоњена добродетељ 
побеђује и венцима се украшава, а порок се каж- 
њава најстрашнијим казнама, на утеху лепим ду- 
шама које воле срећне свршетке у причама. Свим 


!) В. опширније Јован Скерлић: Богобој Атанацковић. Студија 
из српске књижевности. Летопис Матице Српске, 1903, књ. 221—222. 

И ОМЛАДИНА и ЊЕНА КЊИЖЕВНОСТ 
р 
 Фантазијама и изливима писац хоће да поучи | 
младе Србкиње“, да им забави машту, улије љубав | 
ка добру, а нарочито васпита у српском духу. Све 
"те новеле, нарочито оне пре 1848, дела су младога 
_ ђака, сентименталног младића, дела безлична п 
општа у свој површности, која се могу дешавати 
_ ма где, у свима вековима и на свима географским 
· ширинама. 
Сасвим оделито стоје два његова, много озбиљ- 
нија рада: једна новела, Буњевка, и један роман, 
Два Идола. Оба приказују догађаје од 1848, носе 
у себи још узнемиреност, грозницу бурне године, 
и по релативном реализму и по већој приповедач- 
Я кој вештини јесу оно што је Атанацковић најбо- 
__љега дао и што му одржава пристојно место у 
књижевности. 
Буњевка је драматизовање доситијевске мисли 
верске сношљивости, да Црква не треба људе да 
_ завађа и дели но да мири и спаја. Приповетка је 
доста вешто п занимљиво написана, у њој има до- 
вољно локалне боје да се може видети да се де- 
· шава. 1848 и у Баји. Има исто тако има извесних 
"клица реализма, осећања поезије обичнога живота, 
ухваћених пи изражених карактеристичних поједи- 
‘ности, по којима се даје приметити да има нечега 
промењеног у сентиментално-романтичном таленту 
Богобоја Атанацковића. 
____ Два Идола је први оригипални српски роман 
сиз друштвеног живота, и за дуго време сматрао 
се као најбољи роман српске књижевности. Оквир 
је историјски: борба на истрагу између племена 
_ српског и мађарског. Садржај је романтичан и сен- 
тименталан: једна бајроновска љубавна историја. 
20 је спис о покрету од 1848 из пера једног ве- 

ликог „родољубца“, и повест једне несрећне љу- "Я 
бави из пера једног сентименталног младог човека, 
који је писао у доба када су се код нас преводила 
Страданија младога Вертера. Као што је обично у 
Атанацковића, јунак је охола и несрећна бајро- 
новска природа, кога је несрећна љубав у свет 
отерала. Очајан, мрачан и фаталан, са крвавом раном 
у срцу, лута по далеким морима. по снежним гле- 
черима Алпа, по врелом песку пустињском, пева- 
јуһи увек „О ви, очи, плаве очи“, да се врати у 
домовину, улети у народне борбе, да у очи смрти, 
у трагичном тренутку, сретне ону због које му је 
живот промашио, да осети злокобну сласт по- 
следњег самртног пољупца, и да најзад у смрти 
нађе покоја и среће које му живот није хтео дати. 

На страну романтичност којом се прелива и ово 
дело Атанацковићево, али има у њему извесних 
особина које Два Идола издвајају из осталих ерп- 
ских приповедака онога доба. Предметом и трену- 
тком када се радња дешава, основном замисли дела, 
Два Идола чине прелаз ка новијем роману. Данас 
такве ствари могу изгледати просте и обичне, али 
почетком педесетих година требало је имати и па- 
мети и прпличне смелости, па прекинути са тра- 
дицијом псевдоисторијских романа и опште немачке 
сентименталности, и обратити се своме добу, ства- 
рима које сви виде и осећају, осетити и казати 
поезију стварности и свакидашњице. 

Узме ли се она подела писаца на мушке и 
женске писце, интелектуалне и сентименталне, на 
оне који су све разум и акција и оне који су све 
осетљивост и осећања, Атанацковић је сасвим жен- 
ски писац, и у целој српској књижевности нема 
толико сентименталнога писца. Када би била исти- 

нита реч Маривоа да „стил има пол, и да се жена, 
познаје по једној реченици“, за пуно ствари Ата- 
__нацковићевих тешко би било веровати да их је човек 
__ писао. Свуда код њега љубав игра прву, главну, 
_ готово искључиву улогу. Од првога свога огледа, 
од оних слабих песама у Пештанско-Будимском Ско- 
ротечи, па до дела своје духовне зрелости, Два 
Идола, он је увек славио силну, фаталну љубав, 
_и његове новеле низ су гробова у којима леже 
жртве благородне страсти и несрећне љубави, пре- 
гажена срца и промашени животи. 

Код овога разнеженога писца, који је имао 
_ темпераменат, идеје и осећања једне девојке у го- 
_ динама, жена увек долази на прво место. Она је 
њему душа света, средиште свега, извор светло- 
сти и топлоте у животу. Све своје приповетке 
он је упућивао српској жени. „Мила читатељко“, 
лепа читатељко“, „драга читатељко“, тим тепа- 
__ њима обраћао се он увек својој публици. 

Богобој Атанацковић је ђак немачких и ма- 
_ђарских писаца и то писаца другога и трећега 
реда. Ни у ком случају не стоји да је био под не- 
_ посредним утицајем Француских романтичара, као 
што се дуго код нас тврдило, ослањајући се на 
то што је он неколико месеца пробавио у Паризу. 
Атанацковић је ђак слабе немачке п мађарске ро- 
_мантике, и сачувао је верно сву њену нелогичност, 
`извештаченост и усиљеност. Стварност, природност, 
_ вероватност, смисао, све је жртвовано и поти- 
_ снуто пред ћудима једне „појетичке«“ и доста баналне 
Фантазије. У свима историјама види се писац, свуда 
_ са његовом бевазленом природом трубадура-Фиш- 
кала и Бајрона из Баје. Његове личности су увек 
|- претеране и апсолутне: или црње од пакла, или 

беље од кринова, оличење најгрђега зла и најви- 
шега добра. Симпатични јунаци носе најлепша, 
најмилозвучнија српска имена, док несимпатични 
носе имена страшна и злослутна, која откривају 
све бездне њихових црних душа. У његовим но- 
велама, као у Милтоновом спеву, бије се бој из- 
међу анђела и ђавола, и све се, наравно, свршује, 
победом добра а поразом зла, као што то обично 
бива, у приповеткама. Писцу се необично допада. 
улога заштитника невиности и добродетељи, за- 
точника правде, осветника врлине, да награђује и 
кажњава, као сам Господ на дан Страшнога Суда. 

Богобој Атанацковић је био сасвим обичне 
природе, без већих способности, без правог умет- 
ничког осећања, и његова права, независна од 
сваких обзира, апсолутна књижевна вредност, са- 
свим је мала. Али он је био један од оних који су 
стално слутили и осећали нову књижевност и не- 
сигурном ногом и пипајући ишли новим путем. 
Није он само својим слабим новелама најтипич- 
нији представник романтичке сантименталности око 
1848. Он је први, кроз вео својих романтичарских 
снова, погледао на савременост и стварност, и у 
место тадашњих владара и витеза, увео у роман 
ђаке, грађане и сељаке. Његова Буњевка и Два 
Идола, својим рудиментарним и релативним реализ- 
мом, иду у најбоље производе српске књижевности 
око 1850, и одиста значе важан тренутак у раз- 
витку српске приповетке. 

Значај и утицај Богобоја Атанацковића у срп- 
ској књижевности ни из близа није онакав какав 
се обично представљао. Он није створио школу, и 
још једини ослабљени утицај његов даје се осетити 
у новелама Косте Руварца и Милорада П. Шап- 

чани а. Богобоја Атанацковића издигли су на не- 
заслужену висину критичари-Филолози, фанатици 
Вукове школе, они који су држали да је јота главно 
_ мерило књижевне лепоте, и који су у писцу Два 
_ Идола гледали једног од најранијих и најревнос- 
нијих једномишљеника својих. У ствари, значај 
__Богобоја Атанацкивића је више историјски, и он 
вреди једино као инициатор, као један од оних 
|: »који први лед пробијају пли шуме крче“, како 
је Јован Ст. Поповић говорио о старом Миловану 
Видаковићу. 


ЉУБОМИР П. НЕНАДОВИЋ 
(1826 —1895) 

Љубомир Н. Ненадовић је мпого и дуго певао, 
највећи део његова рада пада: у омладинско доба 
и испеван је у духу општих омладинских идеја, али 
ипак он има у себи нечега особеног, што га чини 
више песником предомладинске него чисто омла- 
динске епохе. 

| Почетком четрдесетих година, он је почео пе- 
вати у духу дидактике, „објективне лирике,“ и у 
томе је, у главноме, остао целога свога живота. 
Он је Филозоф, просветитељ, са нечим, као што је 
раније добро примећено, што стално опомиње на 
· Доситија Обрадовића и наше писце ХУШ века, 
који, како вели Србски Летопис 1846 године, хте- 
_ доше „народу своме користи европејске просвете 
-наједаред прибавити.“ Не треба заборављати да 
се тридесетих, четрдесетих и педесетих година, 
ї Доситије много читао и у просвећеним круговима и 


+ 
1} 
#404 


2 





СМ | ' за 
ИУ. ОМЛАДИНА И њена књижевност 145 
= лл е « 


414% ЈОВАН СКЕРЛИЋ Ули 


у народу, и да су у то доба изишла два целокупна 
издања његових списа, Возаровићево у Београду 
1833 — 1836) и Медаковићево у Новом Саду (1850). 
Једна од првих песама Ненадовићевих зове се 
Доситијева реч. Не говори ли он као рационалист 
ХУШ века, када пише: Ја верујем само у једну 
искру филозофије и теологије, коју је природа чо- 
веку још у колевци дала, а која се после развија 
више или мање, како је коме мање или више дато 
п како се боље умедне: а то је здрави разум“ 

Он је био ђак немачке, идеалистичке Филозо- 
Фије четрдесетих година. Предавање хегелијанца 
професора Мишелеа у Берлину оставили су на њега 
највећи утисак, и 1847 он је писао, са безазле- 
ношћу и сигурношћу прве младости: „Његова, пре- 
давања отворила су му врата новом умном свету; 
тако ми се чини. Испред мојих мисли настала је 
граница. Многе моје сумње он је решио. После 
његових лекција и књига, све ми је јасно; на чисто 
сам се универзумом.“ 


Склоност за ФилозоФисање и моралисање остала 
је главна црта његове поезије, п Даница му је, 
са прилично разлога, давала име „Србског Боалоа“. 
Он сеје поуку у својим баснама са „наровоучени- 
јама“ као у Доситија, у записима, који су „поскочице 
ума,“ у општим местима о оном шта је „боље“ шта 
„горе«; он даје практичне савете мудрости, упутства 
у живот, проповеда умереност, благост, савлађивање 
сама себе, учтивост, скромност, правдољубивост. 


Записи досадни, макар да су кратки! 
Завијте бонбоне, па ће бити слатки. 


Његова потреба за поучавањем иде дотле да 1859 у 
Србеким Новинама штампа свој спис Свештенство и 












РЬ &; 6: | Ы |# Ф 9 ФЕ, а к . 
МИ А | др поје | у 
еќ є р х | у ә С | .Я, А І И у 7-2 обе 
Я ж | | | па БАКА 
И Г Ф 


КО "> 
„ај 2: ОМЛАДИНА и ЊЕНА КЊИЖЕВНОСТ 
затарство, као што ће у старости писати поучну 
причу Први лонац. 
ог Многе његове повеће песме, мозаици“ као 
Кузман, Манит Глумац, Столар, Једна ноћ, Бербер- 
Е тзајко, Попара, писани су са очевидним угледањем 
"на Шилерово Звоно. То су развијене и врло ша- 
рене рефлексије, сентенције, лекције историје, 
општа места о пролазности свега на овоме свету, 
о ништавилу живота, о потреби добрих дела, о 
љубави према људима, о безмерности простора, о 
' бескрајном малом у бескрајно великом, сва Филозо- 
4 Фија пантеизма изложена за нефилозофске главе. Он 
"не пева да каже како дубоко, интимно осећање 
_ срца, но да добродушно поучи, објасни, просвети, 
"упути стазама које добру воде. Поезија је њему 
| само шарен, леп, и примамљив оквир истине. Пред- 
_мет његове академске беседе био је Поглед на по- 
__езију и њен утицај на човечанство. Он је у тај 
велики утицај увек тврдо веровао, и гледао да га 
што више прошири на свој народ. 
| Ненадовић је почео певати исте године кад и 
Ч Бранко Радичевић. Само, док је Радичевић од првих 
песама нашао свој пут, прави пут којим треба ићи, 
Ненадовић је несигуран, и пипа по мраку, тражи, 
песме су његове невеште, каткада безазлене, стихови | 
‘слаби, утицај школског класицизма још увек знатан: 
ју: | 



















































Прозерпина Церера 
Уранила у поље... 


Н [емачка сентиментална лирика јако је утицала на 
њега, и прве његове песме пуне су „уздисаја из 
0088 о идиличком поетском животу на селу, 
о заљубљеним пастиркама, о љубави уз певање 
ли зица у лугу, пастирове Фруле и блејања јагањаца. 

У целој нашој новијој поезији нико није имао 
више панславистичког осећања и култа „Свете 
Русије“ и њенога „Белог Цара«“ но овај немачки 
ђак, вечити путник и космополит у извесним тренут- 


цима. То му није ништа сметало да се осећа п 


да пева као врло добар Србин. У духу целога свог 
доба он је певао „стару славу и старе јунаке,“ 
борбе садашњости, каткада своју малу домовину: 


Тада немам ја утехе слађе 
Нег Срба се сетити у слози, 
О Србијо, најмилије име, 
Ти напретком твојим утеши ме. 


Али он, чија је поезија била тако обилна, мало је 
певао своју рођену земљу, догађаје у којима је његов 
дед Алекса Ненадовић главом платио. И није неосно- 
ван онај прекор који је у сну добацила свом унуку 
мртва, бледа глава оборкнеза ваљевског: 


Пев'о си у песми ти туђе јунаке, 

Пев'о си девојке, пев'о си облаке, 

И таласе морске опевао ти си, 

А мене никада споменуо ниси! 

Зар тако мој унук — син мог доброг сина, 
Нит’ се сећа мене, нити Бирчанина 2... 


Патриотска његова поезија, обилна, раширена, била 
је паметна и ладна. Једино у популарној Снази на- 
рода он је нашао јачих акцената. 

Његови спевови су развучени, једнолики и до- 
садни, и много романтичнији но што су његове остале 
песме. Такав је Дојчиновић Војин, такви су Бе- 
гунци, песма о оном црначком краљу, Србину родом 
из Ирига, о његовој кћери Милици која бегунца Ла- 
зара у сред Африке ословљава српским речима, 
њин одлазак у Европу са пуним торбама диаманата. 

Љубомир П. Ненадовић, који иде у најпроза- 
није српске песнике, много је држао на свој 
те зенички дар. Позната је његова слика из педе- 
етих година у бајроновском оделу и пози. У По- 
2; песми својој — која, у осталом, није била 
послелња — 1890, он је певао: 






Од све вечности један минут мали, 
Богови с неба и нама су дали; 

Ма да је прош'о, ипак нам је мио, 
Најлепше ми смо провести га знали, | 
Ми смо певали. С 


ро је била само једна самообмана. Љубомир П. 
>надовић је био трезвен, разборит човек, пун 
добрих идеја и намера, али правога песничкога 
ола никада није имао. Суви, оскудни стихови 
ьегови стално подсећају на Боалоа идеал поезије, 
рь се састоји: ј 


А ргозег де Ја гіте её гітег де ја ргове. 


У једној песми из младости, Песник и перо, пи- 
аној :854, он се већ жали како му перо није, 
ише лако како је некада било. Перо му, сасвим 
азложно, одговара: Р 


Ја ти нисам ништа криво, 
Што ти чувство није живо... 


Чу ветво“, песничко осећање и темпераменат, то ' 
> оно што Ненадовић никада није имао. Правих | 
ирских песама код њега нема. Његово срце није 
иво куцало; он је опевао само једну љубав, о 
|ауру“, и то ладно, без страсти, као књижевну | 
гу. Ко да му верује када пасторално пева: 

Чаша вина, мало леба, 
И колеба једна проста, 
Вина, воћа, воде, меда 
То ће за нас бити доста. 

















Како је ладно, како прозаично осећање тога тру- 
бадура који пише поучне басне: 


О Лауро твоје име 
Хиљаду ћу пута рећи, 
Јер оно ме, оно само 
Сада води правој срећи. 


У другој једној песми признаје да је на свету. 
волео само две ствари „папир и мастило.“ Он је 
био п остао ладан и сув дидактични песник, каквих 
је много било у ХУШ веку и у првим десетинама _ 
ХІХ века. 

Било би неправедно заустављати се на ње- 
говим првим стиховима : невештина је ту толика да 
је боље прећи преко њих. После је добио нешто умеш- 
ности и занатске лакоће, али његови стихови увек 
су остали бледи, суви, троми, без израза, без ја- 
чине, без поезије, стихови по томе што је исти 
број слогова, и што се последња два слова за- 
вршних речи слажу. Њега ништа није бунило пра- 
вити овакве сликове, дивље — химне, кулају — 
спавају, венац — Немац, тешке — кокошке, нао- 
блачи — блажи, видети — просити, већа — ређа, 
војнику — Милку, и тако даље. 

Ненадовић се као песник не може озбиљно 
увети. Али оно што му ваља, и то много ваља, 
оно што ће му сачувати име од заборава, и због 
чега се и данас може са задовољством читати то. 
су његови путописи. 

Од своје младости он је волео путовати. Био 
је млад, здрав, имућан, са добрим стомаком, са 
веселим срцем и пуним грудима, и цео бели свет 
је био његов. 1851 он је певао: 


Цела Јевропа башта је мени, 

По којој ја се безбрижно шетам, 
Лондон и Берлин, Париз чувени, 
Пролазим редом, улице чепам. 


Као ђак путовао је добре воље, из задовољства; 

скао човек у годинама странствовао је због дпна- 
стичких гоњења и ради лека своме поколебаном 
здрављу. 

Можда најпоетичнија ствар у његовом делу то 
су описи путовања младог и веселог хајделбершког 
ђака по обалама Балтичког Мора и по Швајцар- 
ско}, какве је писао своме пријатељу Димитрију 
Матићу. Ти путописи писани су без књижевних 
претензија. „Ова путничка писма, вели сам Нена- 
"довић у напомени у Шумадинци за 1852, нису 
писана с том намером да се игде печатају, које 
ће се из њиовог простог и сасвим искреног пи- 
сања видити — но кад се у свет пушћају, сваки 
читалац коме је воља, може држати да су управо 
њему писана, почем њега ради само се печа- 
тају.“ Ту има младости, здравља, свежине, пе- 
сама из пуних груди, клицања по висинама Алпа. 
Привлачи симпатију тај увек расположени ђак, 
пун Хегелове филозофије и немачке поезије, увек 
готов на песму и смеј, либералан и хуманитаран, 
као што се било око 1848. 













Ил' облачно или ведро, 
Нама је свеједно: 

Кад је ведро, ми са Алпа 
Долине гледамо. 

Кад је киша, ми пијемо 
И песме певамо. · 

Ил' облачно или ведро, 
Нама је свеједно. 


Колико је младости, лепе, добре младости, у тим 
ђачким тутовањима по пешчаним равницама Се- 
верне Немачке, у ноћивањима на слами сеоских 
крчама, поред сиротих „вандрокаша“, у пловљењу 
по узбурканом Северном Мору, у размишљањима 
на могилама ишчезлих балтичких племена словен- 
ских! Како је ведро и пријатно и искрено његово 
младићско одушевљење над запењеним водопадом 
Рајне код Шафхаузена, за орловски изглед са Риге 
на језера и брегове снегом покривене, и за ши- 
року, отворену, интензивну, крепку и страсну при- 
роду обала Леманског Језера! Он је волео Швај- 
царску, не само као дилетант, љубитељ природе, 
но и као слободњак. Она је њему била нојев ковчег 
слободе европске, једина земља старе Европе где се 
слободније дише и човечније осећа. Много доцније, 
он јој је певао: 


Ах, за тобом често жудим, 
Земљо лепа, земљо мила, 
Ја брегове твоје љубим, 
У теби сам им'о крила. 


1846 Ненадовић је обилазио Немачку, 1847 Швај- 
царску, 1828 Париз, „волшебну варош, гди је свако 
савршенство, и добро и зло, себи обиталиште иза- 
брало“, одакле је написао неколико Писама, где је 
мало његовог, а много извађеног из путничких вођа. 
1851 у Италији је. Он има очи за све: Напуљ 

Везув, Сибилине пећине у Баји, Вергилијев гроб, 
Неронове бање, Помпеји у лави, цркве у Риму, ли- 
тије и живописне помпе католицизма, гроб Торквата 
| аса, Пија ІХ, а врх свега за свог сапутника, 
Његоша. Ненадовић је имао довољно духа да види 
немоћ својега пера у описивању те сјајне природе 
који су толики пре њега без успеха покушавали 
да пренесу на мртву артију. Он је мање писао о 
Његошу, као владару и првосвештенику, но као 
родољубу и песнику који је на њега учинио већи 
утисак но ико и пре и после. Он је са захвалношћу 
говорио: „Познанство са владиком и његови раз- 
говори остаће ми као најлепши спомен целог жи- 
вота“, и певао је песнику Горског Вијенца: 


.. без тебе и без твојих речи, 
Ја сам хтео у немарност прећи.. 
...Ал’ ти само једини на свету 
Ободри ме к новоме полету... 


Та лепа и занимљива Писма из Италије, поред. 
своје независне, унутрашње вредности, остаће 
као корисни прилози бољем новнавању интимног 
Његоша. | 

| Његова друга Писма из Немачке, писана су 
1870, и у сасвим другом тону. „Ако желите чути 
ва моје здравље, почиње их он, ја сам хвала Богу 
болестан.“ То није више млади, здрави и бујни 
студент хајделбершки, но болестан, хипохондричан 
господин у годинама, кога је животно искуство 
и поремећено здравље одвело једној добродушној 
троничности и благонаклоном песимизму. „Седим 
усамљен на обали живота, пише он, и гледам спо- 
70 како пролазе дани; неки су сасвим мутпи, 
ски су мутни сасвим; они ће једап за другим 

као таласи да протеку, река ће живота да пресуши. 
Најрадије о животу говорим, најрадије о смрти. 
пишем. Мој је разговор весео и шаљив, моје је. 
писање невесело и суморно, говор ми иде са усана, 
а писање са срца.“ Ако је у путописима из мла- 
дости било више поезије, овде је више филозофије, 
оне лаке филозофије на домаку људи са слабијом 
културом духа, шале, духовитости, са нечим што под- 
сећа на Шумадинку, по мешавини анегдота, заним- 
љивости, досетака, нешто што подсећа на козерије у 
подлистку, на „разно,“ из белог света“ на „сме- 
сице«“ из листова. Ненадовић је имао духа, лаког и 
пријатног духа, умео је згодно, лепо да каже, да 
свему да добродушан и забаван облик. 

Као и у поезији, тако и у његовим путопи- 
сима заузима нарочито место Црна Гора. Њој је 
он посветио своју занимљиву књигу О Црногорцима. 
У њој се он осећао боље но игде, и овај ве- 
чити путник знао се у њој и подуже зауставити. 
Рођена отаџбина поступала је са њиме као маћеха, 
п он је усвојио ову нову отаџбину, коју је волео 
двоструком љубављу, и као српски патриот и као 
романтичарски песник. Да би је издигао и про- 
славио, он је написао то дело песничке и патри- 
отске идеализације. Он је видео само што је лепо, 
служио се само ружичастом бојом. И ако његова 
једнострана књига није тачна и не одговара ствар- 
ности, она је читка, пријатна и испуњена анегдо- 
тама, причицама, нацртима, задахнута искреном 
љубављу према тој земљи и њеном јуначком на- 
роду. Тај облик продужепе козерије допадљив је, 
и он је са правом писао: „Овакве странпутице у 
писању нису од штете. Оне пријатно забављају | 
п онога што пише и онога што чита. Путничка 

пи ма, у којима се мале приче налазе, изгледају 
као мозајик, као Һилим са различитим шарама, 
као ливада са свакојаким цвећем. 

У својим путописима Љубомир П. Ненадовић 
је више посматрачки Филозоф него уметник утан- 
чаног укуса и осетљивости. Он не пише своје осе- 
Һаје природе, високе емоције које му она даје, 
_ њега интересују људи, његови сапутници, станов- 
ници земље кроз коју пролази, њихов начин живота, 
"нарави, политичке уредбе. Има у његовим описима 
"географских и историјских података, који подсећају 
на путничке вође и бедекере. У свима тим ства- 
рима нема много уметности, личних утисака, Финих 
опажања, али има лаке и ведре филозофије, до- 
_бродушне шале, благога даха љубави према љу- 
_ дима, према слободи, према свима добрим стварима. 
То није дубоко и снажно; на против, то је каткада 
сасвим обично и приземно, али ти ведри, ти раз- 
борити и пријатни путописи имају свој чар који 
долази од душе самога путописца, и зато ће увек 
_имати својих верних читалаца. Нарочито у односу 
према ранијим српским покушајима у томе роду 
његови су путописи врло велики напредак, теко- 
"вина која је данас једва премашена. А у погледу 
стила, извесна његова писма збиља су књижевност, 
и поједини одломци његови могли би са довољно 
части стајати и у већим и развијенијим књижев- 
ностима но што је српска. 

| Љубомир П. Ненадовић, „Госпон Љуба Нена- 
„довић“, како су га старији звали, „чика-.Љуба“ 
деце и народа, умро је у дубокој старости, окружен 
општим симпатијама. Народољубац, славенофил, сло- 
бодњак, дидактичар — он је имао све што му је 
могло проширити круг читалаца, и он је био иде 


. 





|. 
р 
| 


6] 





456 ЈОВАН СКЕРЛИЋ 


алан писац полукњижевне публике. Што се тиче 
његових песама сам је рекао истину: | 


Ви нећете дуга века бити, 
Заједно ће земља нас покрити. 


И међу свима важнијим српским песницима он је 
био по најмање уметник, још мање но његов уче- 
ник Владимир Јовановић. Али као уредник заслужне 
п симпатичне Шумадинке, као писац ведрих и за- 
бавних путописа, као један од твораца српског 
књижевног језика и мајстора српске прозе, он ће 
још за дуго остати. 


ЈОВАН ИЛИЋ 
(1823 —1901) 





Јован Илић припада старијем, првом омладин- 
ском поколењу, оном које је око 1848 ушло у живот 
и књижевност. Али тај човек, који је надживео неко- 
лико покољења, имао је младо срце, и не само да 
је певао и са поколењем шездесетих година но и 
са поколењем од седамдесетих година, које се, 
при том, толико разликовало од његових другова 
из младих дана. 

Песничко дело Јована Илића није тако једно- 
ставно као што се обично мисли. Није он само 
песник који је певао у искључиво народном правцу 
песник вештих и лепих подражавања народне пое- 
вије мухамеданске Босне. Као и сви песници, ње- 
гови сувременици, који су пропевали четрдесетих 
година он је дидактичар, сентиментални поет у духу 
тадашње немачке поезије. Полу-класичар, непре- 

с тано под јаким утицајем Мушицкога а нарочито 
"Сима Милутиновића, он је певао химне пријатељ- 
с ву, похвале добродетељи, размишљања о Богу, 
посматрања о годишњим временима. Овај народски 
песник почео је преводима из Шилера и Хајнеа, и 
у првим песмама његовим осећа се дах сентимен- 
талне пасторалне поезије немачке: 


Гдје једнакост Оратска влада 
Од кад свијет овај поста, 
Гдје природе мајке миле 
Не окајан престо оста: 
Тамо, тамо, бјела вило, 
Там’ је мени живјет' мило. 


И треба видети колико има утицаја немачке па- 
_ сторалне поезије у његовим Пастирима, који изгле- 
дају тако народног надахнућа, и предметом и на- 
чином обраде. Он се угледа и на руске песнике, 
"нарочито на Державина, којега у првим својим 
песмама често наводи. Најзад, Јован Илић је кроз 
цео живот носио ожиљке свог класичног васпитања 
из младости: предмети из грчке и римске историје 
код њега су прилично чести, и он има неколико 
већих песама које носе наслове: Прометеј, Постање 
људи, Рим стрепи, Акичум. У тим класичарским 
песмама има места која су тако далеко од опште 
примљене идеје о поезији Јована Илића! Ко би 
рекао да је песник Дахира некада псвао: 













Имерос, Ирос, Арити, Мити, 
Онихос, Икос, Илмира, Ира, 
Тофион, Хион, Антеа, [5ја, 
Аминтах, Итас, Елика, Евридика, 
Итиллос, Филос, Ирха, Мирха. 
О како су красни они! 

Е 
У његовим песмама орфејева лира иде уз гусле јаво-_ 
рове, Амор п Љељо, Морфеј и Санко једно су лице. 
под два имена, а Тантал се налази у његовим нај- _ 
чистијим подражарањима народне поезије. Необаве- _ 
штени људи тражили су у Хорацију, Овидију, Андре _ 
Шенјеу, Леопардиу и Кардучну инспираторе кла- 
спцизма Војислава Ј. Илића: у ствари, можда га _ 
треба тражити много ближе, у његовом родитељ- 
ском дому, код његовога оца. 

Од педесетих година опажа се јасна еволу- 
ција у певању Јована Илића. Он се мало по мало 
ослобађао свих књижевних и страних утицаја, и 
држао се чврсто само народне поезије. Он је до 
саме смрти носио фес, као доказ да није постао 
„ускогаћа“ као остали, трудио се да говори као 
људи из народа, писао јужним наречјем, којим је 
владао боље но многи херцеговачки и црногорски 
песник, и у кокетовању са мухамеданским бошња- 
штвом ишао дотле да је писао: „ћудна посла.“ У 
народном духу, у народној Форми, он је испевао 
знатан број песама, код којих само оштро и из- 
веџбано око може да запази да је певао песник 
уметник. Шта је народније од оних његових песама : 


Ој на ове дуге ноћи, 

Хоћеш ли ми, драги, доћи * 
или 

Лов ловила млада мома 

По језеру зеленоме. 


Збирку својих песама, која се находн у рукопи-_ 
сима Народне Библиотеке у Београду, хтео је на~ | 
звати Слијеацем. „Слијепцем, вели он у предго- 
вору, назвах књигу ову, еда бих се додворио хвале“ 
онога, који ме научи пјети“... Он је био једини 

пски песник који је проникао, осетио и знао 
7 азити ону опојну поезију севдаха, која се на- | 
ази у извесним босанским песмама. Његови сонети 79 
Ох мало су ремек-дело те особите лирике. | 


Туго моја, рајска пријатности, 
Мој севдаху, моја жељо жива! | 
Еда л’ игдје на свијет драгости, 
Кано моја голубица сива? 


Ђул ми ружа цавти у младости, ј 
Злато ми се и на сану снива, 3 
Што ја већма гинем од милости, 

То ми она све милија бива. 


Међу најсавршеније српске сонете иде онај красни 
ХІ сонет из истог циклуса: 


Чујеш, драга! Чујеш, злато моје! 
Ти не буди врло поносита, 
И ако је бијело лице твоје, 
Господскога соја племенита. 


Чујеш драга! Чујеш злато моје! 
Ти не буди плаха ни срдита, 

И ако су црне очи твоје, 
Потајница муња огњевита. 


Већ ми буди питома и блага! 
Јер ће тужан данак осванути, 
Кад ће младост твоја увехнути. 


Ако ли ми не верујеш, драга, 
Ти погледај, како цвијет вехне, 
Па пожали и себе и мене! 


14 


КОР 


Јн је често умео да погоди ону лепу и складну 
ростоту народне лирске песме. као у оном узди- 
ању за „ Дилбером-Аном :“ 


= 
Б , 


Што ме кориш, што ме мориш, 
Што ти са мном не говориш * 

У томе тако срећном подражавању најбоље на- 
родне поезије, Јован Илић је ишао врло далеко. 
Има код њега читавих ставова из народне песме, · 
као што је почетак Пембе-Ајше. Под двоструким 
утицајем српске народне поезије и немачких ро- 
мантичара, који су обделавали и подражавали источ- 
њачку поезију, он је дао велики број својих турско- 
српских песама, међу њима и срећних као што је 
врло популарна: На престолу Калиф седи, Харун 
ал Рашид..., али и таквих, где је локална боја зло- 
употребљена, и за које је потребан речник да се 
могу читати, као на пример Биссмиллах : 


Ах Биллах тефтедар, 
Папуча варми вар! 
Калифа селам чок, 
Папуча јок. | 


Јован Илић огледао се и на епској поезији, и 
његови Пастири иду у ретке релативно боље епе 
српске књижевности. У бледоме дванаестерцу, са 
доста слабим и врло обичним стиховима, он је спе- 
вао једну народну легенду, љубавно супарништво 
два заљубљена пастира Милана и Љубинка, њихову 
утакмицу ко ће пре стићи лепој пастирци Ружици, 
која их је чекала на врху Малована, и смрт обо- 
јице, жртава љубави. Та поетска легенда служила 
му је као основ, око којега је исплео описе при- 
родних лепота Космаја п сву идиличност пастир- 
скога живота. Ту има народнога елемента, народних 
обичаја и веровања. И ако има п свежине и лепе 
простоте, ипак је тај романтично-сентиментални 
еп нешто млак, безбојан и ладан. Чак ни стихови 
нису тако једри, крепки и гипки као што су обично. 


"С 













од Јована Илића. Мало је добрих места као што 
е ово: 


Ў 


Умукнуше вјетри, занијеми гора, 
Црнијем је нојца све покрила мраком, 
Застрла је небо тамом и облаком, 
Облаци се тамом за мјесецом гоне, 
Повија се мјесец па у њима тоне. 


Пролећеше летом мјесеци и дани, 

К’о облаци лаки вјетром разиграни, 
Прелећеше поље, прелећеше горе, 
Однесоше љето. За горе, за море, 
Однесоше тугу и немиле јаде, 

Као плахи вихар цвијет са ливаде 

А спусти се јесен питома и блага 

К’о под вјенцем, побро, невјестица драга, 
Златне косе свела на бијела њедра, 

Па кроз гору шеће весела и вједра. 


Као мало ко, Јован Илић је поштовао п волео 
поезију, и понајмање био занатлија међу српским 
т есницима, „Пјесма није доколица, писао је он у 
старости, у предговору Дахира, пјесма је ђердан 
на бијелу грлу млађахне цуре; перо лабудово за 
калпаком витеза јунака; вино, којим се драга душа 
срце за онијем, што је лијепо и добро; шербе, 
што но га, бива, хурије на седмоме небу о Бајраму 
срчу !“ 

Још 1859, у Сербс ом Летопису“), непознати кри- 
тичар, хвалећи Илићеве песме „пуне ружичастог 
здравља и свежих осећаја“, овако је јасно и кратко 
оценио његову поезију: „Г. Јован Илић спада међу 
оне ређе песнике српске који не пева из таште 


г 


. Иа Књ. 99, стр. 191. 


0 ОМЛАДИНА И ЊЕНА КЊИЖЕВПОСТ 161 

























162 ЈОВАН СКЕРЛИЋ. 38 





славе (као што то код нас, жали Боже, јошт многи 
чине, ма да немају ни најмање позива), него што. 
му је душевна потреба мисли и осећања своја 
осличити“. И данас, после готово пола века, може 
се само другаче рећи иста ствар. Јован Илић је. 
био врло особен, свој човек, како у књижевности 
тако и у животу. Дубоко незадовољан са људима 
међу којима је живео и са поколењима која су 
пристизала, он се повукао у себе, итуђ живот, уви- 
јао у тогу ћутања, као какав антички мудрац. У 
српској књижевности, он ће увек сачувати своје 
особено место. То је био човек који је претрпео 
највећи утицај народне поезије, у ономе што је 
најбитније и најбоље у њој. Нико боље од овога 
некадашњега лицејца који је у шаркију ударао није 
осетио и изразио ону специфичну поезију источ- 
њачко-словенског севдаха, коју и најкултурнији 
Србин носи на дну свога срца. 


МИЛИЦА СТОЈАДИНОВИЋ-СРБКИЊА) 
1830 – 1878 





„Србска певачица Милица», „Врдничка Вила“ 
како су је звали њени романтичарски сувременици, ~ 
била је пре педесет година једна од најзнатнијих 
личности српске књижевности. Вук Караџић волео 
је као своје дете и називао је „моја кћи из Фрушке“ | 
Његош је говорио о тој лепој младој девојци: „ја 
појета, она — појета, — да нијесам калуђер, ето. 
Кнегиње Црној Гори“. Када је долазила у Бео-_ 
град, београдски књижевници су је дочекали како | 





1) Извод из опширније књижевне слике, која је изишла у Лето- | 
пису Матице Српске, књ. 234, 1905. | 

у 45 
:: један српски писац није био дочекан. Љубомир 
п. . Ненадовић величао је у својим песмама; Ђорђе 
ајковић јој је посвећивао своје стихове; Иван 
| обадан долазио је да је види. И ван скромних 
граница српске књижевности било се прочуло име 
_ове необичне девојке. Чешка “писатељка Божана 
Њемцова пријатељица јој је, и са њоме је у пре- 

писци; немачки песник Јохан Габријел Сајдл по- 

светно јој једну ласкаву песму, са Лудвигом Ау- 

густом Франклом била је у великој преписци, и у 
1 својој старости песник је сачувао верну и нежну 
_ успомену на пријатељицу из младих дана. У своје 
_ време листови су доносили њене слике, и по свима 
_ крајевима српским причало се о песнпкињи из Фру- 
шке Горе, и људи су ишли да је виде и да јој се по- 
клоне. Од свега тога остало је неколико пожутелих 
књига и један избледео спомен! 

Још као тринаестогодишња девојчица Милица 
Стојадиновић — Србкиња огледала се у поезији и 
1827 изашла је у Сербском Народном Листу прва 
њена песма. Као жарка „родољубица«“ поздравила 
је пламен који је захватио целу Европу као прву 
светлост младе слободе српске. Она је 1848 певала 
„словенске липе“, Книћанина п његове србијанске 
добровољце, све јунаке оне трагичне године. Када 
се ствар рђаво окренула по Србе, и када се са ви- 
сине Фрушке могла видети бачка села у пламену, 
‘и када се очекивао упад Мађара у Срем, осамна- 
естогодишња песмотворка“, која је читала Ши- 
_дерову Јованку Орлеанкџ, заветовала се да ће са 
гитаром у руци по српском логору песмом распа- 
_љивати гнев и храброст српских бораца. 

И од 1848 године њено се име сусреће у срп- 
ским листовима и часописима оног доба, у Војво- 

банци. Шумадинци, Седмици. Фрушкогорци, доц- 
није у Даници, и, безимено, у Путнику и Комарцу. _ 
Њене скупљене песме изилазе 1850, 1855 и 1869, _ 
п она се поздравља и цени не само као лепа нада 
но као украс и понос целе српске поезије. Срп- 
скост, љубав к роду, то је главна, ако не и једина 
жица њене лире. Као и сви који су певали у њено 
доба, она тужи над гробовима где су покопане 
српске наде, лије сузе над Косовом, велича ускрс 
народа српског. Она је једна од врло ретких спи- 
сатеља српских онога времена који за љубав по- 
етизоване Црне Горе и њених кршева и јунака 
није заборављала Србију, њене истрајне напоре 
п прозаично напредовање. Она је волела Србију, 
„то мало число у слободи“, тај „одлом од великога 
царства“, земљу где „слободе дрво цвета“, дра- 
гоцену залогу боље будућности народне. 1848 го- 
дине, враћајући се пз Србије преко Саве, она пева: 


Сад с Богом остај земљо, 
Јуначка мајко ти, 

С тобом се прашта ево 
Твог дичног рода кћи. 


Када је 1862 отпочело бомбардовање Београда, 
она је као на вилинским крилима долетела у Бе- 
оград, и из вароши која је била покривена бари- 
кадама и мртвим телесима и где је ваздух мирисао 
на барут, она у лиризму пише своје патриотске 
утиске. А са висине Фрушке Горе, сваког ведрог 
вечера, њен се поглед отима на плаву висину Авале, 
на Арарат слободе народа српског. 

Сва њена поезија је родољубива, општа, по- 
учна и пригодна. Она припада старијем песничком 
поколењу, и ако жали прерану смрт Бранка Ра- 

дичевића и хвали „лепе песме“ Јована Јовановића, 
њени узори су код Немаца Хердер, Клопшток и 
Теснер, поред Гетеа и Шилера, а од Срба: Јован 
Ст. Поповић, Ђорђе Малетић, Никола Боројевић, 
Јован Суботић. 

Она је јако, необично, за наше прилике и за 
наше жене, јединствено волела књижевност. За 
љубав поезије она је промашила сав свој живот. 
И оно што је трагично у судби ове егзалтоване 
жене и одушевљене стихотворке, то је што њене 
песме јасно показују да „вила“ нашега романти- 
изма није ни имала лесничког талента. 
| Поезија њена је безлична, безизразна, ладна, 
сувише »објективна“.. Добра жена ова имала је 
осећања, али се брижљиво чувала да ономе што 
је интимно и лично даде маха и израза, и, 1865, у 
Српској Слободи, Милан Кујунџић тачно назива 
њене песме и записке „скровитим“. Она није имала 
смисла ни за ритам, ни за језик, и њени студени 
л укочени стихови невешти су, са скроз немогућим 
стиховима, какве данас не праве ни најслабији 
зерсификатори. Врло су ретки колико толико топ- 
лији и бољи стихови у тој ладној, оскудној и не- 
вешто стихованој прози. Праве су оазе у сувој и 
едноликој пустињи њене поезије песме као она 
Ја смрт једној лепој сеоској девојци умрлој 2 марта 
1855 године: 

















Твоје се друге купе 
Ој лепа дево ти, 
Рузмарин цвеће сваку 

Кити зелени. 


Под венцем и ти млада 
Дочека данас све, 

"Али не као нева 
·_ Свате кићене. 


А сваки сузе рони 

_ На какав идеш пут, 

Кад с' звона гласи роје 
И мајка бије груд. 


Свенуо то је цветак 
У мају века свог, 

Смрти га ледна рука 
Са света скиде тог. 


Сузе га свију прате 
Јер лепа душа би 

Пак се и Богу самом 
На небу омили. 








Можда једина добра родољубива песма ове песни- 
киње која их је на стотине испевала то је Српско 
Војводство, написана 1867, и то само две или три 
строфе: 
У Фрушкој Гори близу код Сиона, 
У задужбини мајке Ангелине, 
Ту мрачног гроба отварају с' врата 
Деспота Ђурђа сужнога да приме. 


Ту леже деспот, име, власт деспотску 
Заједно с њиме покри земља црна... 


И када су поред „несрећног Деспота“, сужња у 
коме се тада оличавала судбина и патња аустро- 
угарских Срба, када су поред намучених костију 
његових положили и мртво тело војводе Стеванг 
Шупљикца, који је живео колико и наде српског 
народа 1848, српска вила, скрушена и у сузама 
показује Србину те тужне гробове: | 


Гле, ово ти је сва Војводина ! 


жў. 
К: 

Милица Стојадиновић - Србкиња оставила је 
лепши и трајнији спомен својим песничким днев- 
ником У Фрушкој Гори, писаним од 8 маја до 22 
зептембра 1854, а изданим у три свеске, прва 186! 
у Новом Саду, друга 1862 у Земуну, а трећа 1866 
опет у Новом Саду. 

| Дању заузета домаћим пословима, читањима 
или сањаријама младости, она је у вече, у својој 
мирисној соби девојачкој, у тишини, бележила 
утиске које је дан оставио на њену осетљиву душу, 
уносила своја писма Љубомиру П. Ненадовићу, Вуку 
Караџићу, преводе из Франкла и Балзака, народне 
“песме и приповетке, рефлексије о садањем васпи- 
тању младих девојака, цео један млад, свеж жи- 
вот, сву своју осетљиву и књигама угрејану душу. 
Слободне дневне часове проводи у страсним чи- 
тањима, и она се стално жали како нема времена 
дасе сва преда сновима, и илузијама које књиге дају, 
да што више подигне свој немирни дух и испуни 
своју топлу и чежњиву душу девојачку. И она 
тако заборавља своју сиву езистенцију кћери сео- 
ског свештеника, читајући Гетеа, „евангелиста на- 
шег столећа“, мрачног, поетичног, „са раздробље- 
ним срцем“ Бајрона, осећајнога Жан-Жака Русоа и 
патетичнога Шилера. У летњим ланима, под вишњом 
у винограду, она оставља из руку драге песнике и 
предаје се далеким сањаријама, а у вече, у својој 
неосветљеној соби, наслоњена на прозор уз гитар 
пева сентименталне романсе. У томе своме дневнику 
млада песникиња је изнела сав свој душевни живот, 
сву своју љубав према природи и према простом на- 
роду, сва своја српска осећања и родољубиве наде, 
зли исто тако и сав бол својега трагичнога живота, 
онај болан сукоб са прозаичним светом у коме је 
30" 

живела, као да је предсказивала сву трагедију 
свога промашенога живота. «3 

С дневником Славка Златојевића, у Фрушкој 
Гори Милице Стојадиновић-Србкиње иде у најваж- 
није интимне документе романтичарскога духа у 
нашој књижевности. Ту је не само живот једне 
угрејане маште и осетљиве душе, то је приложак . 
за моралну историју, за боље познавање стања, 
духова у томе занимљивом добу. : 

Милица Стојадиновић-Србкиња је представница 
онога доба када се под »бледом луном“, уз гитар, 
певале чувствителне песме, када се још веровало у 
„сродне душе“ и плакало читајући сентименталне 
књиге. То је била слаба списатељка, али она је 
имала срца и темперамента, преливала се осећа- 
њима и поезијом, била једна од оних ретких жена 
српских које су створиле себи један виши идеал 
живота и живеле у њему. Тај идеал данас изгледа 
старински и наиван, али она га је једина у свом 
поколењу узела озбиљно и трагично, док су њени | 
књижевни пријатељи, који су се заносили Бајро- | 
ном, носили дуге косе и играли улоге „Фаталних_ 
људи“, свршили као богати и угојени грађани. 
Њен сан живота није се остварио: она је прошла 
поред љубавне среће, и књижевна слава прешла 
је преко ње. Као књижевница она је пала у забо- 
рав. На једном крају напуштеног Марковог Гробља 
у Београду, покрај жалосних сиротињских куће- 
рака и посред шибља од живе ограде и кржља- 
вих, болешљивих багремова, међу тамним и искрив- 
љеним каменим крстовима, лежи разбијена, блатом 
замазана мраморна плоча бедне стихотворке, као 
симбол целога њенога промашенога живота и из- 
бледеле књижевне славе. 

И. 

ГА „Врдничка Вила“, жена од срца и осећања 
„ПС естрима србског народа“ и „народна јединица“, 
жртва идеала и литературе, плачевна муза нашега 
"романтизма, заслужила је ако ништа друго, а оно 
бар меланхоличну успомену. 


С 


| ОГЊЕСЛАВ УТЈЕШЕНОВИЋ ОСТРОЖИНСКИ 
(1817—1890) 


—февф 


Око 1834 Огњеслав Утјешеновић Острожински 
био је један из оне фаланге младих писаца који 
су се у Загребу под заставом Људевита Гаја бо- 
рили за идеју илиризма. 1842 штампана је његова 
прва песма Јека од Балкана, која је пренесена у 
готово све српске и хрватске листове онога доба, 
"преведена у Амдзбитдет АПдететте Хепитд, и на све 
стране учинила најдубљи утисак. 


Свему свјету свиће зора, 
Код Балкана нема дана, 


певао је песник у намери да изазове саосећања 
код слободних делова југословенског племена према 
невољној раји турској. Одзив је био такав да су 
жупанијске скупштине у Хрватској и Славонији 
слале молбу кнезу Метерниху да предузме ма шта 
се олакша судба хришћана у Турској. Песма 
је имала одјека и ван граница нашега народа, и 
њу је мислио Јан Колар, када је у својој 514) 
Псета певао: 

| Сһотјакоуе! Ойеёепотісі! 

Рїітіќе феп шп! од 81ауу 

Ра Јеки фу, ќу 2рёу ға Отбаћ.., 


ТеСБОСТОГОРИ РУКЕ 


170 ЈОВАН СКЕРЛИЋ 




















[845 штампао је Утјешеновић своју Вилу Остро- 
жинску, збирку родољубивих песама са много сло- 
венских осећања али са мало уметности, намењену · 
само ужем пријатељском кругу. Догађаји од 1848. 
и 1849, рад уз бана Јелачића, затим државна. 
служба, били су га сасвим одвукли од поезије. И 
он је као песник био готово заборављен, када се 
1860 појавио његов Недјељко. 


Ова „народна пјесма јуначка“, „одломак из 
већег дјела“ јесте ладан, развучен еп, без радње 
и без икакве живости. Писац је имао на уму ве- 
лику хришћанску епопеју Дантеа, и хтео да епски 
опева „славље православља“, све лепоте народне 
вере и народнога духа. Дуги разговор ивмеђу Виле 
Равијојле, гуслара Рада од Острела Града и про- 
топоп-Недјељка своде се на прослављање народа и 
Оловенства. То су оне проповеди мудрога прото- 
попа народу: 


Љуб'те брата које вјере био 
Нека нам је ка' рођени мио... 
„Наше племе погинути неће 
Јер је листак бујне горе силне... 


У Недјељку је казан опај познати афоризам : 
А брат мио, које вјере био... 


Тај млитави спев, који данас не може да нађе 
читалаца, наишао је на такав одзив као ретко које 
књижевно дело српско дотле. И српски и хрватски 
листови утркивали су се ко ће више похвале рећи 
о овој књизи која тако дубоко открива народни 
дух, и којом наша књижевност добива тако дуго и 
тако жудно очекивани еп. Још 1885 Никанор Грујић 

зе дивио „богатству песничких мисли и песничког 
јевика“, и тврдио да се са Утјешеновићем „не могу 
_сравнити ни најчувенији песници српски и хр- 
_ватски,“ 
Р У ствари, Недјељко је једна поучна и добро- 
намерна, али и врло досадна књига. И Утјешено- 
вић, који није имао ни темперамента, ни фантазије 
да би могао бити песник, сам је разборито гово- 
__рио: „Ја нијесам био књижевник и песник од за- 
ната.“ Његов глас је долазио добрим делом отуда 
„што је лепо знао народни језик. Рођен у Горњој 
Крајини, у Острожину, где „ниједне турске или 
_ какове друге стране ријечи“ није чуо, он је рас- 
полагао свом гипкошћу и јасношћу чистога на- 
роднога језика, и то у толикој мери да је мести- 
мично певао тоном и реченицама народне поезије. 
И у томе стоји један степен више од Јоксима Но- 
вића-Оточанина, а један степен ниже од Никанора 
" Грујића. 
Иначе овај самоуки списатељ био је разборит 
“човек, који је читао и" мислио. Његове Мисли о 
важности, правцу, средствима унапређења књижев- 
ности србско-хрватске, Београд, 1869), имају врло 
"тачних погледа, паметних опажања, умесних пред- 
лога о свима практичним питањима народне књи- 
евности. То је претходница Сриске Књиге Стојана 
Новаковића, и заслужује да се и данас прочита, 

ЈОКСИМ НОВИЋ — ОТОЧАНИН 
| (1807—1868) 


Један од најособенијих људи омладинског доба, 
човек са најромантичнијим животом по сред тог 
романтичног поколења, песник који је био под нај- 
ближим и највећим утицајем народне поезије, један 
од најплоднијих писаца целе српске књижевности, 
био је Јоксим Новић Оточанин. 

Официрски син, племићског порекла, студент 
у Хали и Јени, друг Коларев и ђак Копитарев, 
због младићских грешака и плахе нарави одбегао 
је од родитељске куће, и пуних петнаест година, 
провео је у лутању по свим северо-западним кра- 
ј:вима балканског полуострва, по Романији, Дур- 
митору, Пирлитору, хајдукујући у босанским и хер- 
цеговачким четама, пирујући на дворовима бегова, 
проводећи године код брђанских српских и арнаут- 
ских племена. У тој дугој скроз романтичкој егзи- 
стенцији он је готово сасвим скинуо са себе кожу 
европског човека, сродио се са људима где је 
провео најбољу своју младост, постао нека врста 
Тешана Подруговића и Филипа Вишњића, са више 
знања и са пером место гусала у руци. 

1847 изишао је његов спев Лазарица или Бој 
на Косову између Срба и Турака на Видов-дан 1389 
године, испеван у народном духу, народним стихом 
и језиком. Један део омладине српске, задахнут 
Вуковим идејама, дочекао је ту књигу као неку 
посланицу, и српски ђаци у Сегедину су је учили 
на изуст. Један од младих људи тога доба, Аца 
Поповић-Зуб у свом Добром Домаћину 1852 пева: 


Лазарицу, сувог злата вредну,.. 
















































и ставља је на исту ногу са Илијадом, Лујзијадом 
и Османом. 

Двадесет година, све до саме смрти, Јоксим 
Новић слагаће у те народне стихове прошлост и 
садашњост српског народа, као и све важније исто- 
ријске догађаје који су се збивали. По листовима 
у засебним књигама, он пева Душанију, Бирчанин 
Илију, обор-кнеза испод Међедника, Карађорђија, 
избавитеља Србије, Хајдук-Вељка, Васу Чарапића, 
Јанка Катића, Станоја Главаша, Милошеву или ју- 
_ наштво Милоша Обреновића, Пучићевке и Обрено- 
вићке, ратовање Црне Горе 1859 и 1853, Моско- 
вију о Рату у Криму 1854 и 1855. У прози је писао 
фантастичне и полуисторијске приче из српске про- 
шлости, хајдучког четовања и босанског живота. 
Његов Хајдучки живот, који је изилавио у Даници 
од 1861 до 1863, „истинита приповијетка од гол. 
1806“, Капетан Радич Петровић и покрштеница 
Зорка, и Сила турчи Босну имају ширега интереса 
и могле би и данас имати читалаца. 

Ниједан наш писац није био толико апсолутан 
поклоник народне поезије. Оно што је он певао 
чини средину између народне и уметничке поезије. 
Поетски опеван хајдучки живот за њега је био 
као немачки Нибелунзи, најбољи одсев народне 
душе, најчистији извор сваке поезије. Језик је 
__ његов збиља чист, течан, и сасвим народски, и 
“ако са више турцизама но што би смело бити. 
Али његов покушај потпуног понародњавања умст- 
ничке поезије срећом није испао за руком. Наша 
народна поезија, спонтана, аутентична, из самих 
народних уста, поникла на своме тлу и развијена 
у својој особитој средини, има ону чар примитив- 
них књижевности; али њене имитације, чак и 

највештије, изгледају намештене, неискрене, и под- · 
сећају на вештачко цвеће без свежине и мириса. _ 
И зато је поезија Јоксима Новића Оточанина не- 
књижевна, монотона, развучена, без поезије. Ва- 
трослав Јагић је врло тачно, још шездесетих година 
у Кпјгеотаћи, осудио ту поезију, која се налази у 
сасвим лажном и немогућном положају, и која га 
је, са много разлога, опомињала на „версифициране 
кронике средњега века.“ 


ЈОВАН СУНДЕЧИЋ 
(1825—1900) 


——+- + —— 


Јован Сундечић је локалан песник, али он је 
био у вези са Омладином, учествовао у омладин- 
ском покрету, и певао у духу целе српске поезије 
педесетих и шездесетих година. Он везује с једне 
стране Далмацију за остале српске крајеве, а с друге 
стране српску књижевност са хрватском. 

Он је почео певати око 1848 године, јавив се 
моралним спевом Анама и Сашфира, или лажъ ка- 
знђна, спеваним „на простом и слатком матерњем 
језику.“ И десетинама година његови добронамерни 
и монотони стихови испуњавали су ступце српских 
п хрватских листова, од Световида и Данице до 
Међета и Мазе доте 1іѕіа. Он је био један од застав- 
ника народне странке у Далмацији, и нису незнатне 
његове услуге које је учинио народној ствари у 
борби против талијанштине — а за народни језик 
и словенско, српско-хрватско осећање. У почетку 
својега певања он је био „Славјан“, после Србо- 
Хрват који искрено није правио никакве разлике 

памеђу два дела нашега племена. Овај православни 
_ свештеник био је, у своје доба, од свију Срба нај- 
ближи католичким Хрватима, истичући увек: 


Срб Хрвату нека 
Братску руку пружи 
А Хрват са Србом 
Нек с искрено дружи. 


Сва његова поезија је поучна и патриотска. 
Он је увек остајао као свештеник који пропо- 
веда са амвона и дидактичар без полета. У Вр- 
шидби он пева зла која гуше балканске Сло- 
вене, и то су: 


... неслога, проклета од Бога, 
Равнодушност спрам удесу рода, 
И себичност, идол обљубљени, 
И пресуда што нас црта грдно, 
И завидност, наша куга стара, 
И тврдичност наша рана љута, 
Шест сестара гњева божијега... 


уда обшту корист југословенску“ и сав свему 
народу свом“, то су биле девизе овог „славенског“ 
и удомољубног“ песника братске слоге, љубави за 
слободу и тако потребног духовног јединства свију 
делова нашег племена. 

Он је био под јаким утицајем народне поезије, 
више но што је требало и ваљало по његову ори- 
гиналност. Рођен у једном крају где је народна 
поезија јот жива и народни језик у свој својој 
кристалној чистоти, он је писао стилом и језиком 
народних песама. Језик је његов врло чист, рече- 
нице једре, али то је по готову све што би се 
_ дало истаћи у његовој оскудној и ладној поезији. Ти 
| прости, једноставни, троми стихови, без маште, без 

уметности, без полета, могли су се допадати само 
оном поколењу, које је у патриотизму налазило 
разлог и смисао свега, нарочито у Далмацији, која је 
тада преко мора гледала васкрс једнога народа. 
У једно време, Сундечић је био славан песник. 
Његова Крвава кошуља изишла је у Задру, 1864, 
ћирилицом и латиницом, у 5000 примерака: цифра 
која би и данас била врло велика. Матица Хрватска 
издала је 1884 његове изабране песме. Али од 
тога човека који је много писао мало је данас 
остало. У наше доба он је задржао само један мали 
део публике, оне које и идејама и укусом није да- 
леко од народне поезије. Тај добронамеран писац 
који је лепше мислио но што је певао, вреди више као 
равборит проповедник слоге између Срба и Хрвата 
п неуморан будилац народне свести у Далмацији. 





ЗМАЈ ЈОВАН ЈОВАНОВИЋ 
(1833 –-1904) 


—— е • - —— 


Када је, 1849 године, шеснаестогодишњи Јован 
Јовановић почео певати, српска поезија прдлазила 
је кроз једну мучну кризу. Педесетих година, срп- 
ској поезији готово сасвим су била подсечена 
крила. Поучно-пригодна поезија четрдесетих го- 
дона, такозвана школа објективне лирике“ неста- 
јала је, а ништа је ново није замењивало. То је 
доба „чрезвичајне апатије“ у српском друштву, 
када су ретки листови наши доносили читаве чланке 
о „индиферентизму србске учене класе према књи- 
жевству.“ Два светила раније српске поезије, Му- 
шицки и Милутиновић, били су већ нестали. Бранко 

Радичевић умире. Никанор Грујић, на кога су се 
велике наде биле полагале, повлачи се сасвим у 
_ цркву, Васа Живковић, песник пламених велико- 
српских песама из 1848, пева химне у славу хабз- 
_буршке династије и у част аустријског патрио- 
тизма. Љубомир П. Ненадовић, „пјевац од Авале“, 
писао је басне и уређивао Шумадинку. Јован Ст. 
Поповић јављао се с времена на време са црним 
песимистичким стиховима, певајући „таштеславија“ 
свега у овоме животу, бесмислену излишност сваког 
"људскога напора, убијајући и оно полета и воље 
ва рад што је тада остало у српском друштву. 
Како се тада стајало са српском поезијом најбоље 
се види из чињенице: да се на Борђа Малетића 
тада са свију страна гледало као на једину живу 
наду српске поезије ! 

У те гладне године српске поезије, када се 
већ очајавало за будућност њену, Светозар Миле- 
тић писао је 1852 Јовану Хаџићу: како нам је 
литература свеколико суморна, сад би јој особито 
преко потребан био сјајан и велељепан метеор, 
да је потресе, електризира, оживи. Код сина Г. Јо- 

_вановића нашао сам леп дар поезије.“') И тај „син 
_Г. Јовановића“, новосадског племића и сенатора, 
био је онај који ће кроз двадесет година под 
“именом Змаја, а тридесет година доцније под 
именом Чика-Јове, постати најчувенији и најоми- 
љенији песник нове српске књижевности. 

Мало је људи код нас који су толико певали 
као Змај — преко педесет година! —, а исто тако 
"нема их много који су остали толико верни пес- 
_ничким схватањима и идеалима своје прве младо- 









1) Бранково Коло, 1899, бр. 28—24, стр. 766. 

сти. Још педесетих година оцртавала се његова ~ 
песничка Физиономија, а шездесетих година то је већ _ 
довршена, одређена, јака песничка личност, пвеник | 
који се високо уздиже, учитељ који ствара целу 
једну песничку школу. Ма колико да је његов 
дух био вазда гибак и широм отворен равним 
утицајима идеја, ма колико да је његов укус еклек- 
тички а покушаји разноврсни, ипак има целине, 
доследности и сталожености у његовом великом 
песничком раду. Са пуно права он је могао певати 
у дубокој својој старости: 


Што сам негда загрлио 
Душом на уранку 

Пратиће ме црном гробу, 
Вечитоме санку. 


Песнички идеали које је Змај „загрлио душом 
на уранку“, утицаји које је у првој младости пре- 
трпео, били су разноврсни. Он је пропевао 1849, 
угледајући се на младе песнике који су се 1847 
огледали у Славјанци Павле Поповић Шапчанин 
био је један од његових првих узора, и прва ње- 
гова песма Пролетње јутро написана је по угледу 
на Шапчанинове стихове.') Затим долази јак утицај 
Бранка Радичевића. Када је Змај дошао у Беч, 
Радичевић је био болан, сломљен, и бројао своје 
последње часове живота. За Змаја он је био живо 
божанство коме се приближавао са страхопошто- 
вањем и са побожношћу са којима се боговима 
приближује. Али песник Бачког Растанка, болесно 
ћудљив, изгледа да није обраћао пажње на не- 
спретног и збуњивог младога ђака. Забележено је 


1) Јован Максимовић: Змајева Лектира. Београд, 1906. стр. 4, 

Змајево причање како га је Радичевић предусретао: 
Кад сам ја дошао у Беч, Бранко је био већ „стари“ 
ђак и с висине гледаше на нас младунчад. Омла- 
дина га је обожавала, али нико више него ја, те 
сам сваким начином настојао, да скренем његову 
пажњу на себе, — ишао сам у кафане и гостио- 
нице, где он сеђаше, седло сам близу њега, упле- 
тао сам се у разговор, грохотом сам се смејао 
његовим досеткама и шалама, покушавао да и сам 
избацим коју, али ми све би у залуд. Никада 
` Бранко озбиљније не скрену пажњу на мене, ни- 
када не проговори правце са мном, сем што ми 
један једини пут рече две речи, које су таке да 
их не могу поновити у јавности.“ 

Два крупна песника српска, учитељ и први 
његов ученик, оснивач српске лирике и приемник 
заставе и славе његове, Бранко Радичевић и Змај 
су прошли један поред другог, и нису се осетили 
и разумели! 
| На првим Змајевим стиховима јасно се види 
угледање на Радичевића, и може се наћи више но 
један паралелизам. Од њега је узео оно што му 
| је најбоље: лакоћу, окретност стиха, али нарочито 
народни језик и угледање на народну песму. Угле- 
дајући се на Бранка Радичевића, Змај је почео 
певати у духу народне поезије и на народном је- 
зику. Мало је наших писаца на које је народна 
поезија вршила тако велики и срећан утицај, и 
који су је тако успешно могли подражавати. Има 
· Змајевих песама које толико имају народни ка- 
рактер, („Соко бира где ће наћи мира...“), да су 
потпуно ушле у народ и певају се као народне. У 










Ж 2 Годишњак Српске Краљевске Академије, ХУШ, 1904. Београд 
1905. Некролог Змају, од Сима Матавуља, стр. 341. 

старости, Змај се сасвим одао подражавању на- 
родних песама, и тако је, без успеха, дао две свеске 
својих Снохватица (1895, 1900) и Девесиље (1900). 
Други, истовремени: учитељ Змајев био је Пе- 
теп, чији је глас тада био на своме врхунцу, на- 
рочпто после његове јуначке смрти на бојноме 
пољу, где је крвљу запечатио своје родољубиве и 
слободољубиве песме. Знајући мађарски језик од 
детињства, васпитан као дете од једне интелигентне 
мађарске племићкиње која му је била место ма- 
тере, ђак мађарских школа у Халашу, Змај је из 
рана био познат са мађарском књижевношћу која 
је тада била у пуном цвету. Његове симпатије за- 
уставиле су се на страсноме и плахоме Петефију, 
који је више но ико био у стању да заплени душу 
једног младог романтичног песника. Петефи тако 
из рана постаје један од најдражих песника Зма- 
јевих. Ђури Јакшићу, који је тада почео кришом 
писати стихове, гура он у руке Петефија; целога га 
живота преводи, веће ствари као спев Витез Јован и 
знатан број мањих песама, и то тако срећно, лако и 
успешно преведених да их је тешко схватити као 
обичне преводе, и да су по неке од њих сишле у 
народ и певају се као народне. Између Петефија 
и Змаја нашла би се више но једна сличност. У 
сваком случају она поезија пејзажа угарског, оно 
либерално „домољубље« и нешто старинско ува- 
жавање Беранжеа дошло је Змају из Петефија. 
На Змаја су исто тако утицали немачки ро- 
мантпчарски песници: цела демократска школа 
Младе Немачке, Тепаепг-Роезте четрдесетих година, 
нарочито Хервег и Фрајлиграт, затим песници ори- 
енталисти, као Платен, Даумер и Боденштет, а на- 
рочито највећи лиричар немачке књижевности 

5. Хајнрих Хајне. Политички песници Младе Немачке, 
заједно са Петефијем и Беранжеом, служили су 
Змају као узори његове обилне и крепке поли- 
тичке поезије. Ориентална поезеја, коју је у Не- 
мачкој започео Гете својим Западно - Источним 
Диваном, у половини ХІХ века достигла је свој 
врхунац у Немачкој. Змај је пошао за том књи- 
жевном модом, и као ђак, — како нам прича Јаков 
Игњатовић у својим Мемоарима —, не испушта 
из руку немачке преводе персијских песника. И 2 
неких двадесет година он са одушевљењем и страшћу 
преводи Хафиса, „безбожника неумрлог“, песнике 
"татарске, арапске, турске и персијске. Исток, 
онакав каквога га је видео кроз Даумера и Боден- 
штета, привлачио га је свим својим егзотичним 
чаром, својом страсном и сјајном природом, у којој 
су романтичари гледали једини достојан оквир ве- 
лике и интензивне поезије. 

| И оно што ће Змај дати у Источном Бисеру и 
_ Песмама Мирзе Схафија неће бити прости и голи 
буквални преводи но препеви, каткад нове и боље 
песме, какве је могао дати један песник од тем- 
 перамента, и Србин, полупсточњак, предодређен 
| да осети и изрази опојну и пожудну поезију Истока. 
Шездесетих година Хајне је био песнички бог 
Змајев. И Змај и Лаза Костић тровали су, по ре- 
чима Др. Јована Андрејевића, „отровом«“ „сионског 
славуја у германској шуми“, само с том разликом 
што је Лази Костићу, који је код Шекспира нашао 
само каламбуре, из Хајнеа остао само цинизам, а 
Змај је примио од великог немачког песника ону 
симпатичну сентименталну подсмевку, навику да 
љубавни бол у песми исказан завршује духовитом 
речју, онај карактеристичан хајнеовски (еа са 
МАБ... 

водио Гетеа, Уланда, Анастазиува Грина, и сва та я 
читања, и ако не систематска, помогла су да се мно- 
гоструки и приемљиви његов таленат што лепше. 
развије. 

Све су то били спољни утицаји; његов значај 
и вредност његове поезије не долази отуда што је 
био вешт и даровит ђак ове или оне песничке 
школе. Главна снага Змајева то је његов изузетно 
јак песнички таленат, богата, снажна песничка 
душа, увек свеж и бистар извор поезије. Своју 
унутрашњу снагу опевао је он у дубокој старости, 
сећајући се, како вели, на доба када му је небо 
било плаво, цвеће мирисало, када је као млади 
Бог осећао како га унутрашња снага распиње, и 
када је зло бацао под ноге и победнички га газио: 


И док сам ногом тако, 
~ , 
Врагове потир о, 
Главом сам чак и срцем 
До неба допир'о. 


И питао сам Бога, 
Треба л што да му дам 
Јер имам блага многа, 
Броја му не знам сам. 


Са таквом упутрашњом експансивном снагом, 
са толиким богатством унутрашњега живота, са 
тим талентом који се преливао, Змај је певао тако 
лако и тако брзо, да се у његовој поезији не 
осећа занат, рад и напор, и да све што је певао | 
изгледа једна велика и срећна импровизација. То. 
што је и много и успешно преводио за његове. 
противнике био је доказ његове песничке душевне 
и духовне сиромаштине, оскудне маште и никакве 


Р МИТ ТЕТЯ Ы С РЕ. Е Т ер а? 
=>" ју - н Ұ 


у 70 Н 
учи Вс | ЕД 
" 


э, | 
235 | ОМЛАДИНА И ЊЕНА КЊИЖЕВНОСТ 483 


о н Б н н 0 




















пналности. У ствари, то је долазило од богат- Ма 
и гипкости његова духа, који је треперео ЮТ, 
под свима ветровима, што је он био покретан, схват- 
_љив и отворен дух као нико пре њега. 5: 
з И све своје изузетне способности које је имао 
Змај је ставио у службу своме народу. Он није 
био поборник себичне и штуре теорије „уметности 
јади уметности“, песник ретких и болешљивих 
сензација, звучних речи п шарених епитета. Њему 
поезија није изгледала као дилетантска забава 
„духа, пријатна проводња времена или празна игра 
са речима; он је био у традицијама нашега ХУШ К. 
века, када је цела књижевност радила „на ползу | 
народа“, и када је књижевник узимао титулу 
рода васпитатељ«“. Он је био оно што се каткада 
код Немаца четрдесетих година звало Ргодтатт- 
«леме, јаван песник, песник по идеалу Прудона: 
„песници и уметници јесу човечанству оно што 
певци у цркви и добошари у пуку“. Њему је 
поезија изгледала као буктиња народа и човечан- 
ства, и песма је и њему и онима којима је била 
упућена певала: 
Устај, живи, бори се, не клони, 

Ми смо никле у колевци с тобом, 

А над твојим нестаће нас гробом, 
Устај, живи, бори се, не клони! 


~ А 
є. 


1 Змај је за пола века био еолова харфа целога 
рпскога народа, певао што је осећало неколико 
таших нараштаја, п постао морални псторик целог 
едь ног великог периода нашега народног живота. 
"том погледу његова поезија је морална историја, 
рпскога друштва у другој половини ХІХ века, 
К. 31" 

а његова Певанија »природна историја духова“. 
српских. 

Змај је био најобилнији и најуниверсалнији | 
песник српски. Он је певао ону духовну клонулост · 
и тешке дане после великих нада и племенитих _ 
илузија од 1848. Он је био песник народних борби · 
против туђинских навала и угњетавања, и као 
труба трубио на јуриш против свију оних који су ко- | 
чили слободан развој српскога народа, као и против 
непријатеља слободе и напретка у крилу самога 
српскога народа, „устарабара“ у негдашњој Вој- | 
водини и „дукатоваца“ у Србији. Сва нестрпљива 
велико-српска ишчекивања, све „либералне на- 
дежде«“ Уједињене Омладине Српске, све оно силно 
уверење да је куцнуо извесни час из народне Ми- 
летићеве песме, и да је српско ослобођење и ује- 
дињење, заветна мисао и сан толиких нараштаја, 
питање не година него месеца, све је то Змај ис- 
казивао у крепким и срчаним стиховима, који су 
се као молитве говорили гдегод је било Срба. 
Седамдесетих година, када се она општа, метафФи- 
зичка и књишка љубав према нацији развила у 
стварну и разумну љубав према народу, пуку, ши- 
рокој маси, Змај исто онако као што је био песник 
националних идеја и либералног слободњаштва 
постаје песник грађанске једнакости и социјалне. 
правде, републиканских и демократских тежња и 
идеала. Он у својем поетском одушевљењу није 
делио народ од народности, и тај песник нацио- 
налних борби српскога народа био је поклоник 
опште религије човечанске слободе, осећао со- 
лидарност народних маса у борбама противу на- 
сиља и неправде и жудео за бољим временима 
светскога мира и човечанскога братства. И доц" 

није, није прошао ни један важнији тренутак у 
нашем народном животу, а да стари песник није 
· казао своју реч. 

На српском језику има звучнијих и ратобор- 
нијих песама, али их нема много онако умних и 
благородних као што су њогове песме којима је 
бодрио и водио народ. Дижимо школе, на пример, 
“више је но једна лепа песма: то је једно добро 
"дело, цела једна народна задужбина. Цела српска 
поезија нема тако широко човечне, тако мислене 
"песме као што су они неупоредиви Светли Гробови, 
она песма високога моралнога идеализма и пре- 
‘красног величања плоднога рада. 


Ко с’ осврне да погледи 
Бистрим оком и погледом 
На гробове оне светле, 
Повеснице дугим редом 
Мора чути како ј' живо, 
Кроз векове, кроз маглину, 
Дед унуку, отац сину. 
Борац борцу довикив'о: 


„Где ја стадох — ти ћеш поћи!» 

«Што не могох — ти ћеш моћи!» 
„ Куд ја нисам — ти ћеш доћи!» 

«Што ја почех — ти продужи!» 

«Још смо дужни — ти одужи !» 


То су збори, то су гласи, 
Којима се прошлост краси, 
Што продиру кроз свет мрачни 
Са гробова ових зрачни, 
Спајајући громким јеком 

И божанском силом неком, 
Спајајући век са веком 

И човека са човеком. 


Исто тако као што је био песник половине једног 
јабурканог столећа и живота целог једног потре- 

сеног народа, исто је тако певао цео живот људ= 
ски, целу гаму људских осећања, и то је било у. 
пуном смислу оно чему је Француски песник дао. 
пме: цела лира. Змај је био песник деце, и у ко- ~ 
ликој мери то може рећи сваки од нас који су на 
Чика-Јовиним песмама ломили језик и учили читати. 
Он је искрено волео децу, и као уман човек који 
зна да будућност народа и човечанства почива на _ 
дечјим главицама, и као несређан отац који је рано _ 
изгубио своју децу. И он је испевао тако оне мно- 
гобројне дечје песме, старе, прве знанце из нашега 
детињства, лепе песмице са лаким стиховима, са 
лобродушном љубављу према деци, где се казују 
мила и благородна осећања, без трунке школске 
педагогије. 

Змај је био и песник љубавне страсти, песник _ 
Ђулића и Ђулића Увелака. Естети, дилетанти, књи-_ 
жевни снобови замерали су му што је тако обичан, | 
земаљски, увек у оквиру обичнога живота п на | 
домаку обичним духовима. Али то баш чини врлину 
његове лирике, тај опште човечански карактер, 
то просто и искрено опевање стварних и свакоме. 
познатих осећања, без рачунања на ефекте, без 
ичега извештаченог и књишког. Ту се више не 
осећа литератор, вештак са речима, који окретно,. 
отмено и вешто развија једну књижевну тему. То. 
су крици са срца који иду право срцу. Његови 
Ђулићи, песма срећне и ведре љубави, одиста су: 


Пољупци, пољупци 
Сад дужи, сад краћи... 


Булиће Увеоке, уцвеће с њеног гроба“, писао је 
један несрећан човек, и његов прост и искрен бол. 
исказан у дубоко тужним стиховима, дпра човека 








ме што је најинтимније. Ко се не сећа оних 
песама : 


Мрачни кратки дани 
Суморно јесење 
На небу облаци 
На срцу камење. 


ПА: 3 
А5 ; 
н лы Нешто си рећи хтела 
`Кад више ниси могла, 
Уста ти беху нема 
Ал’ суза ти помогла. 


9 
5 је" я 
“И те песме допадаће се увек тим силним и свежим 
_ дахом, просте, срдачне непосредности и искрености 
п својим широким општечовечанским карактером. 
___ Змај је поред свега тога био и духовит човек 
"и сатиричар јувеналске врсте. Само, он се није 
хтео ограничити, као поједини његови савреме- 
ни ди, на игре речи, каламбуре и епиграме, но је 
п свој дух ставио у службу општем добру. Као 
"што је Жан-Жак Русо писао да је „духовитост по- 
вољен а тако је и Змај веровао у виши за- 
ак сатире: 


И , 

Уме шала бити смела 
Зна имати и начела, 
Подиже се лака шала 
И на висе од морала, 
Отуд сеје клице стварне 
Без придике сувопарне. 


ош 1858 јавио се и у шаљивом листу Месечару 
као хумористички и сатирички песник, и годи- 
зама све је више залазпо у политичку сатиру. Као 
редник Змаја, од којега му је и надимак остао 

иже и Стармалоа, он је био страх и трепет 
онима који су лични интерес издизали изнад на- 
роднога интереса, и многе отечествене немани Змај 
је раздерао својим оштрим канџама, а на свет- 
лости Жиже спржена су крила многим домаћим 
бубама и ноћним лептировима. И та оштра освет- 
нпчка сатира која је ударала сраман жиг, то 
певање које је постајало звиждање, то задавање 
рана од којих се није лечило, навукло је на пе- 
сника силне мржње, које га ни у гробу нису 
поштеделе. 

Било би недостојно песника и човека као што 
је Змај затворити очи пред његовим манама и ћутке 
прећи преко њих. Пре свега Змајев живот није 
био лак и угодан, и он је певао само онда када 
му је остајало слободна времена од заморних по- 
слова лекарских и уредничких. Као готово сви 
српски писци он је познао »авет“, како је сам на- 
зива, „старање за свакидашњи крух“, и отуда оче- 
видне празнине у његовом књижевном образовању, 
отуда брзо и површно занатско стварање, отуда 
тако често његово надахнуће изгледа оскудно, машта 
без много инвенције, израз без јачине и без боје. - 
На страну његове песме из старости, које су доказ 
слабљења његова духа и старачке духовне изну- 
рености: није суђено свакоме да буде као Гете, 
да са осамдесет година сачува топло срце од два- 
десет и дух од четрдесет година. Змај је и сувише 
живео општим животом својега доба, п све мане 
његова нараштаја и сувише се опажају на њему. 
Први песник Омладине није могао бити без глав- 
них мана омладинских. Он је одвећ много п одвећ. 
лаке руке певао, као што су сви код нас радили _ 


~ 

у своје младићско доба и у току шездесетих година, 
водећи више рачуна о користи једне песме но о 
њеној лепоти, уверен са Виктором Игом „да један 
ослобођен народ није рђав крај строфе“. А седамде- 
етих година, када су сви били ућутали, он је је- 
дини са Јакшићем остао да пева. за цео народ иу 
место толиких који су замукли. Отуда је он био при- 
нуђен да ради журно, да још несасушену хартију 
шаље у штампу, и отуда толике његове песме у 
своме облику изгледају тако неуглађене и несавр- 
шене. Има у њега песама сувише пригодних, днев- 
них, локалних, версификованих чланака новинар- 
"ских, са страстима које су нам данас сасвим туђе, са 
алузијама које ми више не разумемо. Та пригодна 
поезија, та огорчена гушања по политичкој арени, 
ти страсни и гневни протести једнога усколебанога 
доба,, све то што је некада толико говорило су- 
временицима и за њих значило више но читаве 
беседе и прогласи, данас нас оставља прилично 
ладне, и тај често вулгаран оквир не изгледа нам 
"много згодан за праву, високу и трајну поезију. 

Има још код Змаја грубих анакреонских и ал- 
кохоличарских песама, које вређају када се нађу 
у песника Ђулића Увелака; има „стармалских“ 
досетака, абуказемовске шале, „кунстова«“ са ре- 
чима, костићевских каламбура, целе оне сумњиве 
духовитости која се гајила шездесетих година у 
литерарним каванама новосадским, „код Беле Лађе«“ 
и „код Камиле“. Змај, који је преводио Гетеа и 
Хајнеа, Пушкина и Тенисна, није се устручавао да 
преводи маџарске и немачке №1614 е” и КвичЕл- 
Ваїепдет. Најзад, има код Змаја у Форми и баналних 
сликова, и немогућних „песничких слобода“, и је- 
зичних грешака, а у осећањима нечега сувише зе- 

маљеског и чулног, простачког, нечега што подсе а. 
на вулгарну поезију једнога од његових узора — 
Беранжеа. Све те и иначе истакнуте Змајеве мане | 
нагласили ву његови недаровити епигони, и крајем | 
седамдесетих година била је створена једна слаба 
песничка школа која није чинила част Змају, п 
против које је морала доћи поезија Војислава Илића. 

Ако Змај ширином свога духовнога видика, . 
дубином и тананошћу својих осећања, отменошћу ~ 
и савршеношћу изражавања одиста није велики 
песник у европскоме стилу,/) он је јоште мање. 
ладан стихотворац, окретан сатиричар и само добар! 
дечји песник као што се у последње време о њему 
писало. Против њега јавила се извесна реакција, _ 
као што се увек јављала против великих репута- 
ција које и сувише блеште и вређају слабе и уморне“ 
очи, на њега се устајало из истих разлога из којих 
се у руској књижевности нашло људи да Пушкина 
прогласе исто тако ладним стихотворцем и обичним 
подражаваоцем Бајрона, из истих разлога из којих. 
су поједини Француски критичари проглашавали. 
Виктора Ига за обичног жонглера са речима п. 
писца без и једне дубље и оригиналније мисли. 
Поред тих разлога, на Змаја се код нас у извесним. 
круговима устало п стога, што као оштар сати-_ 
ричар и демократ од убеђења, отворен у својим 
симпатијама и антипатијама, није штедео ни људе 
ни идеје које су му изгледале штетне, и то му се 
никада није праштало. Јер, код нас се човеку еве ' 
прашта, само не када има искрена и одсечна убе- 
ђења и када има духовне смелости и честитости 


1) Богдан Поповић: Јован .Јовановий Змај. Српски Књижевни. 

да слободно и без ограничења каже целу своју 
мисао, | 
А: 
 расуда, и што је главно, са псторијске тачке гле- 
_ дишта, у добу када је писао, није могућно не 
"признати да Змај представља најразвијенијег, нај- 
| обилнијег и најсавршенијег песника наше омла- 
_ динске књижевности, да је он максимум онога 
"што је српска књижевност у оно време могла дати. 
Његове мане, то су мане његова доба. Не треба 
` губити из вида, да је он певао у времена када се 
српска поезија тек са муком стварала, када су 
_ метрика и песнички језик тек постајали, када је 
"мало ко даље ишао од обичног трохеја и прими- 
тивних сликова, и када су сви наши песници без 
"разлике сликовали кажеду и можеду. Један да- 
_нашњи песник другог, па и трећега реда, кори- 
стећи се општим напретком и прогресивном савр- 
_ шеношћу српске поезија, пише боље стихове од 
· Бранка Радичевића, али то не значи да он има 
"више дара, вредности и заслуга од песника Бач- 
_ кога Растанна. 


_јарха наше поезије, и у томе погледу његове за- 
слуге можда су веће но и самога Бранка Ради- 
"чевића. Он није бпо искључиво уметник, поклоник 
уметности ради уметности“ повучен у кулу од 
слонове кости“, као какав АлФред де Вињи, но 
и широка благородна душа, заљубљена у све што 
је лепо и добро, смео човек од акције који је 
Е матицом живота, расипник који је свој 
велики песнички таленат расковао у ситан новац 
" обилато га трошио на дневне потребе свога 


„74 
~ 


_Али ако се Змај проучава без ружних пред- 


Змај је био један од тих оснивача и' патри- 


народа. Он је за српску књижевност оно што 

је Виктор Иго био за Француску, који је, по речима 4 
Ренановим, }звонио сваки час нашега века, отело- 
творио сваки наш сан, дао крила свакој нашој | 
мисли“. И ако има против себе естете, снобове и. 
старовоље сваке врсте, за њега ће увек бити људи 
који верују у виши задатак књижевности, несе- · 
бична омладина која има идеала и виших схватања 
живота, цео српски народ у свима сталежима и 
свима крајевима, за којега је име Змајево постало 
синоним поезије, и који својим здравим и непо- 
грешним инстинктом гледа у њему једнога од нај- 
већих, најблагороднијих и најзаслужнијих синова 
својих. ) 


ЂУРА ЈАКШИЋ 
(1832—1878) 


= 


Српска романтичарска књижевност имала је 
два велика песника: Змаја и Јакшића. Змај је обил- 
нији и обимнији, разностранији и шири, али Јакшић 
има јачи песнички темпераменат, и то онај основни 
темпераменат једног правог романтичног песника, 
страстан и плаховит темпераменат који није имао 
ни један од наших песника. Змај, човек од необично 
гипка и приемљива духа, мењао се и прилагођавао 
времену, променама у идејама п у књижевном укусу; | 
Јакшић је остао увек једнак и исти, у добрим и 
рђавим странама своје јаке песничке индивидуал- 
ности, увек неуздржљив лиричар, увек песник 
личности и страсти, са оним карактеристичним 
душевним стањем једног рођеног, природног и ис- | 
креног романтичарског песника. | 










Бх. 

Као сви истински романтичари, Јакшић је осе- 
ћао у себи напонску снагу и силну жудњу за нечим 
_ вишим, јачим и лепшим, носталгију пдеала и јаких 
_ страсти, очајан и болно раздражен што мора да 
проводи дане у једном студеном и мртвом добу без 
боје и без ичега налик на виши живот и поезију. 


Осећам мишцу снажну и јаку, 
У срцу крви, у крви бој... 

певао је Јакшић, казујући тако оно своје основно 
‚ расположење, из којега ће шибати најличније и 
најснажније његове песме. Његова страсна и пла- 
ховита душа била је рођена за поетска времена, 
витешких подвига, за далека херојска доба укр- 
штених мачева, силних страсти и великих борби. 
Он је осећао у себи ону „витешку крв“, „душу 
зажарену славом“ средњевековних јунака, и гушио 
се проводећи узак и прозаичан живот једног чо- 
века нашег сивог и прозаичног доба, нарочито 
"свој живот сеоскога учитеља и малога чиновника 
са великом породицом и малом платом, трошећи 
најбољу своју снагу и најлепшу своју енергију у 
_ ситним и понижавајућим борбама за комад хлеба, 
"увек стран и туђ свету у којем је живео, увек раз- 
_ дражен и побуњен против Филишћанских схватања, 
тиранских конвенција и чаршијскога морала. И та 
страсна душа стремила је широким просторима, 
_ била распињана дивљим страстима и прометејским 
х бунтовним духом, излетајући из свакидашњег грубог 
и узанога живота, из свога суморнога времена и 
ругобне средине, и носталгично певала: 








] 
| 
| 
| 
Покажи ми само оно доба старо; 
За час би се јунак у њему одмаро 
Ко што ми се деди одмараху седи... 

И после тих тренутака полета и враћања у зрачне 
успомене обајане прошлости, он је као рањен орао 
са висина падао на земљу п са угушеном горчином 
довршавао : 


Ал’ збогом витези, соколови моји! 
Преда мноме са свим друго време стоји. 


Та страшћу и носталгијом распињана, плаха 
и мрачна бајроновска природа била је душа једног 
песника од расе, песника целим својим бићем, 
према којем остали изгледају као мирни грађани 
и канцеларијски мољци, који су се довољно из- 
вежбали и у доколици, недељом после подне, пишу 
песме. Јакшић је имао онога „светог пламена“, 
који су романтичари на првом месту тражили од 
песника, и, ма где да се родио, ма када да је живео, 
он би био снажан и свој песник. Поезија шезде- 
сетих година била је једнолико иста у својој љубав- 
ној сладуњавости и патриотској реторици. Јакшић 
уноси у њу врло личну, скроз нову ноту, сву ону 
експансивну бујност једне страсне песничке душе, 
која на свет гледа у пророчкој визији, и која даје 
ону дрхтавицу велике поезије. 

Често се говорило о његовој сличности са Бај- 
роном. Сам он помиње да га је велики енглески 
песник надахнуо у сликарству, и да је једно време 
сликао ушиљонске сужње по Бајрону.“ Поздрав- 
љајући Јованку Меркушову, која се 1876 године 
борила у српским редовима на Дрини, као Бајрон 
на Мисолунги, он јој у Добродошлици пева: 


Слава ти, слава, Бајроне наш! 


Бајроновски акценти су често у његовој поезији. 
Таква је она крепка песма Ја сам стена (1860): 

Не дирај ме мрачном руком! 
Да преживим вечност тужну 
На врлетном моме вису, 

Где ме чуда и отрови 
Злобног света узвисише — 
Ал' отклен ћу сам, по вољи 
Стајат'... пасти... или вечно 
Зла и подлост презирати. 
Ледним оком горског лава... 
Ја сам стена, ал’ крвава! 


ја другом месту, у песми Осећам, он гневно кличе 
|. људима који су му далеко и међу којима његова 
охола и страсна душа не може да животари: 


О гњили свете, трулежи срамна, 
Скапаћеш тако у миру том! 
„Ил' пада!, мајко света и људи, 
Ил' рађај људе ил' рађај век. 


н згова лирска поезија није обилна п разнострана, 
и је искрена, продирна и импресивна. Јакшић 
испевао неколико толико лирских песама, да их 
у свом роду нема равних у целој књижевности на- 
шој. Мало је тако евокативпих песама као што је она: 


Эя 
Кроз поноћ нему и густо грање... 


о, не песме На липару, које су врхунац његовог 
| есничког стварања, иду у најбоље песме испеване 
у српском језику, и прави је споменик нашег 
вика и књижевности, онај високо поетски разговор 
лка, изпурена и изубијана од живота, са једи- 
н пријатељима који су му остали у том себич- 
ум и кљаставом свету: 

Моје тице мале, јадни сиротани, 
Прошли су ме давно моји лепи дани, 
Увело је цвеће, одбег'о ми мај, 

А на души оста ко скрхана биљка 
Ил’ ко тужан мирис увелог босиљка 
Једна тешка рана, тежак уздисај. 













Или она друга песма из истога циклуса, песма 
мрачне речитости, онај поток страсти, онај болан 
и продиран крик са срца, оно лавинско избацивање 
из дубине једне несрећне душе: 


Много је дана, много година, 
Много је горких било истина. 
Много ми пута дрхташе груди, 
Много ми срца цепаше људи, 
Много сам кај'о, много грешио, 
И ладном смрћу себе тешио, 
Многу сам горку чашу попио, 
Многи сам комад сузом топио... 
О мајко, мајко! о мила сени! 
Од кад те, мајко, нисам видео 
Никаква добра нисам видео... 


И така је готово увек његова поезија: завитлан 
и запенушен горски поток, који хучи, пропиње 
се преко камења, стропоштава се као водопад, по- 
кривен гривом од беле пене, бацајући у зрак ша- | 
рену кишу од разбијених капљица. | 

Као и његова љубав, као и његове мржње, 
тако и његов патриотизам има нечега искренијега. 
но у других песника његова доба. Јакшић је искрено! 
п топло волео српски народ, и то не зато што је, 
та љубав можда била згодна и популарна песничка 
тема, него зато што је дубоко саосећао у његовим 
страдањима, Са Јованом Илићем то је био једини 
српски песник који се 1828 борио, и то оружјем 

4 а не чланцима и химнама из бечких и 
мунских кавана. 1876 он је болестан отишао на 
нско бојиште да види како се остварује сан 
Еве младости, како Србија прелази „међу пле- 
мениту“ и походи „честиту Босну.“ Код њега није 
било Фраза када је тиртејски добацивао: 


Е: 


е: Падајте, браћо ! плин’те у крви! 
Остав'те села, нек’ гори плам! 
Бацајте сами у огањ децу! 
Стресите с себе ропство и срам! 


ји 


Ишли су са срца они његови патриотски усклици : 


Та Србин кипи, кипи и чека, 
Ал’ не да ђаво..., ил’ не да Бог! 


ирском поезпјом Јакшић се бавио док је био 
77096 свежији осећањем, тако до око 1870; од тога 
доба преоблађују пригодне, политичке и сатиричке 
песме. У пригодној песми, он се силазио до обич- 
ног песника ода силнима онога доба; као сатиричар 
ворио је о ништавним људима, о ништавним ства- 
има, и спуштао се до паланачких мржња и ого- 
оид 

До је важнији његов рад на епској пое- 
ији. Еп је књижевни род који је код нас тешко успе- 
а о и који непрестано остаје кржљав. Док је народ 
Е једну тако добру епску поезију, наша 
зичка поезија има само један еп од стварне 
ности и који ће остати, а то је Смрт Смаил- 
е Ченгића од Хрвата Ивана Мажуранића. Јакшић 
прилично епских песама, и оне иду у најроман- 
а. е ствари које је песник испевао. Мотив је 
њима готово увек један исти: бајну српску де- 
у Турци силом одвукли у харем каквог озло- 

глашеног зулумћара и турског крвника. Њен ве- 
реник, који се одметнуо у гору, долази у мрклу 
ноћ са својим хајдуцима, убија „турског скота“, 
запали му дворац, избавља робље, и сви одлазе у 
гору, у слободу. Ако није тако, онда девојка се 
облачи у мушко одело, оде бегу, и прободе га 
ножем. У тим епским песмама обезуздана машта, 
јури преко сваких препона и без обзира гази по 
логици, природности и вероватности; догађаји се 
пижу као у каквој чаробној причи; личности су 
мелодраматичне, и говоре једним натегнутим, све- 
чаним, реторским језиком. Оно што ваља у тим 
епским песмама то су поједина лирска места, сли- 
карски описи, стих лаки жив у исти мах. 
Драмски рад Јакшићев, по обиму, није незна- 
тан. На 6000 стихова његових епских и лирских 
песама долазе 12000 драмских. Од Буре Јакшића 
остале су не само у књижевности но и на дана-_ 
шњој позорници три историјске драме Сеоба Србаља 
(1864), Јелисавета књегиња црногорска (1868) и Ста- 
ноје Главаш |1878). Сеоба Србаља, која је била до- 
била награду Матице Српске, трома је и невешта 
мелодрама, са фаталном љубављу, са злокобним ин-. 
тригантом и отровником у одсудном часу, без ло- 
калне боје, без акције, у лењом трохејском десе- 
терцу. Али је језик чист и књижеван, већ израђен. 
Та је драма била један врло велики корак у напред, 
према коме ондашња остала дела исте врсте изгле- 
лају као „учене“ педантерије или безазлена ђачка. 
вежбања. | 
Јелисавета књегиња црногорска, која се из прва. 
звала Последњи Црнојевићи, и ако написана по свима 
„законима“ естетике, по упутствима ондашњих срп- 


ских естетичара, најбоље је и најпоетичније драмско. 

== са довољно акција и поезије да 
данас даје гледати. Као што редовно бива 
књ, и овде су личности претеране, апсо- 
утне, како у добру тако и у злу; оне су понете 
олујом страсти, и не знају шта говоре и шта раде. 
Р дња је произвољна, психологија површна; мести- 
10 се лети задихано и запенушено, да се после 
звуче, разлије, и тапка у месту. Али предмет 
и тренутак згодно су изабрани; у комаду има и 
ре итости и лирике; стари Радош има величину 
Корнејевих јунака; љубав капетана Ђурашка према 
Јелисавети има таквих плахих акцената и израза 
| % јасти да то место долази у најбоље љубавне сти- 
ве српске књижевности. 


КО Станоје Главаш је дело његове зрелости, али 
· старим манама његових ранијих драма: са пре- 
е} у невештином, романтичношћу, али ипак 
с 4 5 ближим и разумљивијим. У опште, драме 
Ја сшићеве, и ако иду у најбоље ствари, ако не п 
у најбоље што наша романтична драма има да 
пог аже, заостају за његовом лирском поезијом. 
[ашта царује, невештина се сваки час испољава 
ичности су преувеличане, осећања су крајња, без 
тиансе, без ичега у среди. Чак и када Јакшић 
одбацује опажа се да је и те слабе ствари писао 
даровит песник, и лирски изливи и живи описи 
гававају од пропасти ове романтичарске драме. 
аң шић лиричар спасава од заборава Јакшића дра- 
атичара. 

| Оношто одликује целу поезију Ђуре Јакшића то 
нека ретка живописност, нешто што личи на сли- 
А рст 30, и! рісіитае роезтв као што је говорио стари 
рације. Сам Јакшић, пре но што је постао песник 

| 32" 

био је сликар; он је изучавао сликарство у Бечу 
пи Минхену, и до краја живота није испуштао изруке ч 
кичицу, која га је често хлебом хранила. Све своје 
песме у Седмици он је потписивао „Ђ. Јакшић, | 
молер.“ Така веза сликарства и поезије није била 
ретка код западних романтичара. У Француском 
романтизму Виктор Исо, Проспер Мериме, Теофил 
Готје, Борел, знали су добро сликати, а исто тако 
њихова песничка дела читала су се и давала на-_ 
дахнућа у сликарским радионицама Делакроа и 
Деверие. Врло често у Јакшићевој прози налазе 
се уметничка поређења: у Сељацима Смиљана је у 
полутами, укао од прилике на Рембрантовим сли- 
кама ;“ у Краљици: „дуго је тако стајала стрепећи 
непомична, — један од оних Анџелових кипова, ~ 
које је вешта рука у часовима тихе побожности 
и вештачке меланхолије у мермеру изрезала и који 
му име обесмртише.«“ Јакшић је као сликар волео. 
Рембранта са његовом силном и мистериозном пате- 
тичношћу, и са великим контрастима мрака и светло-_ 
сти, и — што је чудновато, — нешто ладног и конвен 
ционалног Пола Делароша. Нарочито Рембрант је 
оставио силан утисак на њега, како у сликарству, 
тако н у поезији: машта, жив колорит, страстан израз. 
Као и сви романтичарски сликари, он је мало водио. 
рачуна о правилности линија, о савршенству цртежа, 
за њега је главно била живост боја, ефекти њиних 
контраста. 

И у својој поезији он је био више колорист 
него цртач. На ствари, он гледа више као сликар 
но као писац. У својим успоменама из 1848, када 
описује једно бледо лице, мртве руке у гвожђу 
он додаје: „Дивна студија за увенчана живописц 
пређашњих времена.“ Његови описи нису прецизні 


ОМЛАДИНА И ЊЕНА КЊИЖЕВНОСТ 50! 






























нкі ретни описи, него песничке визије. Таква је 
та прекрасна песма Вече: 
3 
Као златне токе крвљу покапане, 
Доле пада сунце за гору, за грање... 


___Сем тога необичног дара за живописну пое- 
а Ро; Јакшић је имао много речитости, те врлине 
коју су толико полагали сви романтичари. Бујна 
дикција је његова добра и рђава страна. Он воли 
~ громке, звучне, живописне речи; он је ство- 
рио свој речник, и ништа лакше него по тим ти- 
пичним и патетичним речима познати једну његову 
тесму. Нема једне странице његове без: гром, огањ, 
пламен, муња, трес, бес, гроза, блесак, вихар, олуј, 
ноћ, мрак; мач, нож, анџар, палош, гар, челик, 
јарјак, џилит, рез, џевердар; таман, мрачан, па- 
клен, рапав, гарав, мрк, пуст, блед, суморан, стра- 
ичан, очајан. Са тим битно поетичним речником 
за снажним дахом, он је постизавао велике ре- 
орске ефекте, и стил његов добијао је нечега 
учног и блескавог. 


Али та реторика била је и његова мана, њега 
у речи заносиле и опијале, он је волео реч ради 
аме речи, ради њене боје и звука, независно од 
мисла. Он се сувише служио амплиФикацијама, 
гриФразама, сувише се титрао са запаљеним тро- 
има п емфатичним фигурама, и његови реторски 
Г” оди често изгледају као железничка локомотива 
оја са тутњавом прелеће преко равнице, вукући за 
ом празне вагоне. Епитети се прилепили уз 
1 као паразитске биљке на стабла: целе песме 
су ништа друго до парови речи, слепљени епитети: 

..Отровне крви трошна чинијо... 
..Гадне туђинке ноге погане... 
„.Коштаних груди срце мекано... 
.„Столећа тужног седог старину... 
„Пенета силног тавне сводове... 




















Тај стих, у живим и нервозним јамбима, сав по- 
кривен украсима и цвећем, са поплавом од мета- 
Фора, епитета који звече, боја које засењују, са. 
котрљањем громких речи са р, може да буде добар, _ 
када се црта искакање из колосека обичних осећања. 
пароксизми и експлозије страсти. Али код Јакшића 
то је готово стално, увек подједнако задихано и · 
усплахирено, тако да је човек у искушењу када. 
слуша његове јунаке да им понуди чашу ладне воде. 

Јакшић није био само један од најјачих ли- 
ричара и првих драматичара српских, но и један. 
од најплоднијих приповедача целе наше књижев-_ 
ности, плоднији но многи наши писци који су се 
искључиво приповетком бавили. |) Од 1860 па све 
до саме смрти, он је без престанка, писао и припо- 
ветке, оставив их за собом на четрдесет мањих. 
и већих, од којих су неке само први нацрти, а 
други готово мали романи. Нарочито последњих 
седам или осам година живота, од 1870 па до 1878, 
Јакшић је пустио у свет велики број приповедака, 
са предметима из разних средина и из разних тре- 
нутака, али писаних у једном истом основном лир 
ском расположењу и задахнутих једним истим пе- 
сничко-романтичким духом. | 

Светислав Вуловић, који је са великим сим- 
патијама проучавао књижевно лепу личност Јак» 
шићеву и његов разнострук рад, зауставио се в 


!) В. опширније: Јован Скерлић: Ђура Јакшић као приповед а 
Српски Књижевни Гласник, 1906, књ ХУІ, стр. 825 —849. 

а његових прозним радовима. Он је поделио пе- 


никове приповетке на пет група: „романтичне“, 
„са тиричне“, „приповетке о животу Срба у Угар- 
с „сеоске приповетке из Србије“ и „приповетке 
_ратнога времена.“ И то је била јединствена по- 

дела, изведена у исти мах према облику, садржини, 
ан едини и тренутку! Када се већ хоће и када мора 
ра ди прегледности изводити нека подела, правил- 
ије је поделити Јакшићеву прозу у три заокруг- 
љене групе: на чисто романтичне повести, на поли- 
" тичке сатире п на приповетке из сувременог со- 
 цијалног живота. Све ове три групе Јактићевих 
прозних радова мешају се, преливају се једне у 
друге, допуњују се, и у чисто романтичним при- 
поветкама има политичкога и социјалнога елемента, 
као што су му социјалне приповетке пуне роман- 
3 ичарских фикција. 
Прве приповетке Јакшићеве писане у току 
шездесетих година нису ништа друго до песничке 
идеализиције витешких старих времена, повести 
0 племенитим херојима, о заљубљеним „бледим 
"витезима“ са тамним погледом и на чијим се високим 
челима већ види „ладан пољубац немиле смрти“, 
о тајанственим „црним коњаницима“, као у Бај- 
р оновим спевовима, о анђелским, озареним женама, 
4 „мученицама несрећне љубави“, „бледим као крин“, 
лепим као сан, са поетским именима која осветљују 
њихове душе и са љубављу која не зна границе. 
Т у су витешки окршаји, укрштени мачеви, про- 
ливена крв, аталне страсти, усклици, клетве, крв 
75 И све те драме страсти, сав тај обајани 
зет љубави и хероизма, све се то дешава у „сенци 
мрачних планина“, уз тајанствено ујање горских 
потока, под крвавим зрацима месеца који се про- 

бија кроз тмуре облаке, или у страховитом вихору _ 
побуњених елемената који као да оглашују судњи – 
дан роду људском. | 

Јакшић није био у том романтичном располо- 
жењу, само када је описивао тај идеализовани 
средњи век или херојска времена народних бојева са 
Турцима, људе и ствари у улепшавајућој и варљивој 
перспективи прошлости. Истим тим очима Јакшић 
је гледао и доба у коме је живео и људе у чијој 
се средини кретао. Он није сувременост и ствар- 
ност гледао онакве какве су оне, но онакве какав је 
он био. Јакшић, тако битно идеалистичка природа, 
дух који је преображавао све чега се дотакао, 
гледао је своје сувременике са висине идеала, по- 
сматрао свет кроз вео спова једнога романтичког 
песника, налазио лепоту и величину и онде где 
је није било, љубавне хероје у простим тимочким 
сељацима, а старинске витезе у херцеговачким бр- 
ђанима, залуталим у прљаве каванице београдске. 

Тако је он у својим сеоским приповеткама 
из Србије идеализовао сељака и као романтичар 
и као народњак. Као романтичар, јер је у сељаку 
гледао „природног човека“, од природе добра и 
неискварена, са искреним, дубоким и лепим осе- 
Һањима првобитнога човека. Као народњак, он је 
волео сељака, јер је био уверен да се оригинална 
и недотакнута народна душа налази у сељака, да 
су код њега живе силе народне које лажна циви- 
лизација и силници и власници разривају и трују. И 
са таквим схватањима, са затвореним очима за ствар- 
ност, уљуљкиван сопственим самообманама, не по- 
зпавши никада праву природу србијанскога сељака, 
он је стварао оне идиличне-епске спевове у прози, 
које је без права називао „приповеткама са села. ~ 

на су такве и његове приповетке из срп- 
их ратовања у добу од 1875 до 1878. Као и цео 
његов занесени нараштај, који је у све веровао и 
ни у шта није сумњао, Јакшић је горео од не- 
стрпљења да једном почне тај тако жељени и тако 
-призивани крсташки рат за народну слободу. Са 
сарказмом он се подсмевао дуготрпљивој и мирољу- 
_ бивој ћивтинској и бирократској Србији, која је, док 
раја страда и чека, стрепила од рата и страшљиво 
_ се питала: 


А шта ћемо с вересијом ! 

А шта ћемо с пензијом ? 

_ Код Јакшића тај ратоборни патриотизам није био 
_ једно опште место српске поезије онога доба када 
_ се више но икада певале „бојне песме.“ То за 
њега није била једна лака и популарна књижевна 
_ тема, којом су ондашњи песници надокнађивали 
_ сиромаштину својих мисли, неискреност својих осе- 
Бања и прозаичност свога изражавања Он је био 
_ један од ретких српских писаца онога времена, 
Е који су имали доследност једнога Кернера и Пе- 
_тефија, и који су се, 1848, са оружјем у руци и 
"на бојном пољу борили за оно што су певали и 
_на шта су друге призивали. 

___ Српско турски рат био је за њега „српски 
рат“, „наш рат“, „садашњи сриски устанак“, и го- 
_ тово све што је последње две-три године свога 
Е ивота писао то је било прослављање тих дана. 
Јакшић је тада написао читав низ ратних, рат- 
ипчких и родољубивих приповедака, и у њима је 
(не причао но певао епопеју „Српскога Рата“, по- 
 следње и завршне епизоде вековне борбе српскога 
парода. У свечаном расположењу оних историјских 
засова, са великом вером и жарким родољубљем 

људи онога времена, и људи и ствари изгледали 3 
су му велики и лепи, и он је врло обичне езистен- | 
ције и свакодневне појаве дизао на висину исто- 
ријске поезије и правога романтичкога хероизма. 

Као и у поезији, тако и у прози, Јакшић је 
од 1870 полазио путем политичке критике и со- 
цијалних идеја. Он је видео две Србије, Србију на- 
родну, честиту и напредну, Србију здраве масе 
сељачке и слободоумне млађе интелигенције, и он 
је причао урођену чистоту, морално здравље се- 
љачке душе, и све „либералне надежде“ и напре- 
дан полет Омладине. Али он је видео и ону другу 
Србију, Србију сурово бирократску и ниско цин- 
царску, целу ону званичиу, полутурску Србију, где 
је ваздух био тако тежак да га нису могла дисати 
плућа једног слободног човека. Са свом страшћу 
своје душе, са свом отвореношћу своје природе, 
са свом вером у бољу будућност Србије, он је мрзео 
и жигосао све елементе назатка и кварежи у њој. 
Озлобљен и раздражен, наоштрен бедом и гоње- 
њима, он се страсно бацио на политичку сатиру, 
да у гњевним речима плахо каже оно што га буни 
п вређа, п оно што мисли и осећа цео напредни 
млади нараштај српски. И Јакшић у то доба, око 
1870, постаје за Уједињену Омладину Српску оно 
што је око 18^0 Хајне био за Младу Немачку: 
песник који свој велики таленат ставља у аа; 
идеја слободе и истине. 

У тим његовим политичким сатирама, штам- 
паним у Србији, Младој Србадији п Враголану има 
много личног, локалног и пролазног, има ствари, 
које се нас више не тичу и које нам данас мало 
шта кажу. Али у свој тој политичкој сатири има 
интимних осећања песникових, има речитих из- 

лива где је осећање незадовољства са људима п 
приликама нашло висока и спажна израза. Има ту 
и душевних исповести, одломака моралне аутобио- 
_ графије, који не мало доприпосе да се боље повна 
тако мало обична и увек тако занимљива личност 
Јакшићева. 

| Најважнији и најбољи део прознога рада Ђуре 
_ Јакшића то су његове социјалне приповетке, са 
предметом из живота банатских Срба, и које се 
дешавају у Буни, или одмах после ње. Све те со- 
цијалне, банатске и „четрдесстосмашке“, припо- 
ветке одликују се дубоким осећањем социјалне 
правде и искреном љубављу према маси народној 
Од свију наших писаца који су причали зиз на- 
родног живота“ — а таквих је велики број — нико 
није стварније и искреније волео народ него Јак- 
шић. Његови ултра-националистички савременици 
истицали су народ као један историјско-књижеван 
и метафизички појам, народ у сновима далеке 
прошлости или у надама магловите будућности. 
Они су волели нацију, „славну нацију“, како се 
код нас писало у ХУШ веку, милу народност“, 
_ како су говорили »родољубци“ из 1848, а Јакшић 
_ је волео народ, пук, широке слојеве народне, се- 
__љака сагнута над плугом и притиснута социјалном 
_ бедом и туђинским угњетавањем. 
С једне стране његова плаха бунтовна природа, 
с друге стране живот који га је немилосрдно об- 
__мануо, притискао га свим невољама и отео му сваку 
_ наду, чинили су да је Јакшић имао оно што људи 
__његова нараштаја нису познавали: страсну мржњу 
7 на друштвену неправлу, широко човекољубље и 
_братско саучешће према малим и слабим, пони- 
__женим и увређеним сваке врсте. Човек са таквим 

осећањима и погледима био је готов да се на 
први знак придружи новом социјалистичком по- 
крету седамдесетих година. Када је Светозар Мар- 
ковић почео проповед „нове науке“, Јакшић је у 
њој нашао израза и Формула за оно што је и сам 
у дубини душе и тамно осећао, и он постаје бор- 
бени друг »нових људи“, и у њиховим идејама 
остаје до саме смрти. | 

У нашој књижевности Јакшић представља 
један занимљив духован тип, хибридан, чудан и 
непојмљив по данашњим појмовима. Код њега је 
занимљива мешавина између социјализма и наци- 
онализма, социјалан национализам или националан 
социјализам, какав је у то исто време представљао 
у Француској стари револуционар Бланки, а код 
наших најближих суседа Бугара Христо Ботев. 

И ако је писао толико приповедака, било би 
погрешно узети Јакшића као приповедача. Он је 
приповетке писао само узгред, у последњим го- 
динама живота, ради политичке агитације, ради 
личног разрачунавања, или, што је било врло често, 
из нужде. Оне носе обележје ужурбанога рада и 
импровизације; оне су врло често несавршене и 
испод талента човека који их је писао. Али оне 
вреде племенитошћу својих осећања, смелошћу сво- 
јих мисли, речитом љубављу према народној слободи 
и друштвеној правди, важан су докуменат и за 
узбуркано доба у коме су писане и за боље по- 
знавање оригиналног човека који их је писао. 

Но оне вреде и својим лиризмом. И онда када 
је писао бев правога надахнућа и када је подбаци- 
вао, Јакшић је увек остајао изнад обичних и осред- 
њих писаца, свему давао обележје свога силног 
лирскога темперамента, по оној старој речи: да 





ОМЛАДИНА И ЊЕНА КЊИЖЕВНОСТ 509 


и ———— = = а 




















тица и када иде по земљи показује да има крила. 
Тај човек устрептале душе која није внала за по- 
ловна осећања увек је био и вазда ће остати 
_ најбољи песник личности, најјачи лирски темпе- 
раменат, најснажнија и најоригиналнија природа 


наше романтичне књижевности. 

Ако је Змај најобилнији и најједрији песник 
_ омладинског доба, ако је Бура Јакшић најјачи 
 темпераменат песнички и највећма романтичар међу 
·_ песницима шездесетих · година, Лаза Костић је онај 
који је споља највише личио на романтичара, и који 
_је толико играо улогу романтичног у„женија“ да 
_ му се маска најзад слепила за лице. 

Неоспорно је да је Лаза Костић имао извесног 
песничког талента, и `то талента који у основу 
_ своме није био баналан. Али то је било оно што 
га је и помело и завело. Од ране своје младости 
"он је запатио мисао у глави да песник ни у чему 
_не треба да личи на остале смртне, на ону бедну 
"гомилу »биргера“ који не носе у грудима свети 
пламен поезије а на челу печат генија. Као и за- 
“падни епигони великих романтичарских песника, 
он је поставио себи за правило да песник треба 
да буде генијално неуредан, пуст, забораван, раз- 
бг снн косе, са ногама на земљи али главом у 
ацима. У поезији, тај „богодани“ песник треба 
Пе што разузданији, да баци под ноге и здрав 
Бо и логику обичних људи, да објави рат 

синтакси, речнику, да себи узме право да као 
Бог ствара што му ћуд духа захтедне. То је све 
било по романтичарској девизи: ёраќѓет Іе Боп Боит- 
деолв, уза опсенити простоту“. И од тога опсе- 
њивања простоте, бацања праха у очи, изигравања 
ьженпја«, Лаза Костић је направио себи. програм 
живота и књижевнога рада. 

Он је имао књижевне културе, више но многи 
други из његовог доба, више и од Змаја и Јакшића. 
Као врло млад преводио је Илијаду, у народним 
стиховима; он је прокрчио пут Шекспиру у срп- 
ској књижевности, и у његовом су преводу Хамлет, 
Ричард Ш, Ромео и Јулија, Краљ Лир. Само, код 
другога та би књижевна култура послужила да му 
се дух прошири, обогати, начини гипкијим; стране 
књижевности се проучавају зато да се из њих из- 
вуку најбољи науци. Лаза Костић је читао стране 
уворе не да обогати свој дух, и прошири свој видик, 
но једино да би успешније могао изводити своје књи- 
жевне опсенарије, да би могао бацати прах у 
очи, изазивати дивљење код својих „коншколара“ 
у Пешти, код редовних посетилаца више мање 
књижевних кавана у Новом Саду, и код учасника 
омладинских скупштина. Он чита, да би у згодном 
тренутку могао пустити кишу грчких, латинских, 
талијанских, енглеских, па чак и санскритских ци- 
тата, запрепастити невероватним именима свет- 
ске књижевности, служити се речима које је у 
доколици могао ишчепркати само по лексиконима. 
Код Шекспира он није нашао онај моћан реализам, 
ону интензивну поезију, ону као море дубоку пси- | 
хологију и гвоздену енглеску логичност. Он је из 
Шекспира узео јамб п несликован стих, али њему Я 
се код његовог »Вилија« нарочито допало оно што 

је најниже и најслабије: емфаза, каламбури, ти- 
_трање речима, спе песникови уступци вулгарном 
укусу ондашње публике енглеске. 
ХӘЙ „Каламбур је тада у књижевном Новом Саду у 
опште био на великој цени, сматрао се као главна 
_ црта духовитости, један од услова „женијалности“. 
_ Јован Ђорђевић био је неколико година славан, што 
је доалії свео на ту тикван ти“! Лаза Костић, 
Е: шекспироман, унаш млади Шекспир“, како су га 
__ око 1862 називали у Преодници, човек који никоме 
· у »ьженијалности“ није дао пред собом, почео је 
__ руковати са каламбуром као вашарски мађионичар 
_ запаљеним свећама или оштрим ножевима. Калам- 
__бур је постао код њега доказ песничке снаге, и 
он је те доказе обилато давао. Он је био сав срећан 
кад је могао написати: | 


Шта ме сеца 
Са месеца, 


или „Максиме“ свести на „мак'си ме“! „Израиљке«“ 
_ постале су „израјанке“, Јулију је звао „вила на- 
-шега Вилија“, у Махараџи султан вели: „везиру 
мудри, везиљо мудра на ћилиму среће моје«. У 
· чланку Ромео и Јулија у Матици, он добацује Ен- 
· глезима овај водоскок од каламбура: Али ако не 
· требамо ваше стерлинге, требамо ваше стернове; 
_ ако не требамо ваше булдуге, требамо ваше бул- 
вере, ако не требамо ваше чексове, требамо ваше 
"чекспире, ако не требамо ваше бароне, требамо 
ваше бајроне.“ Ни на чије каламбуре као на Ко- 
"стићеве не да се тако потпуно применити стих 
Француског песника Делила: 

: Ше сајетђоцг епѓапі гаје 

Ри тапуајв стоп! её де Гоізѕіуеќе,.. 

• 4 
Костић је држао да је песнику, који је свет. 


за себе, који је на земљи оно што је Бог на небу, ~ 
да је песнику све допуштено. Он је писао све што. 
му је на памет долазило. Он је радио као немачки | 
песници Ѕѓитт ита Птапд периоде, исто онако де- | 
тињасто и манито, не много боље од Симе Милу- · 
тиновића, не сувише далеко од Борђа Марковића. 
Оно што је говорио о једној Змајевој песми, може 
се са пуно разлога применити на велики део ње- 
гових разбарушених песама: „То је смеса, то је 
збрка, то је каос. Душевни каос, или каотично 
етање душе.“ | 
Силом свога генија он је ковао нове речи, 

правио нову синтаксу, стварао свој, особени српски 
језик. Обични људи и недовољно генијални песници _ 
рекли би костур, а он ће рећи коштаник. У својој | 
песничкој врућици он ће рећи речи које ни пре 
ни после њега жив и паметан Србин није изго- 
ворио: изниклица, неокрунка, санци полетанци, 
плакајница, покајка, сунчанарка, плетисанка, узда- 
нак, битангаш, осалка, гуд, жур, стен, вир, вап, 
дуј, кив, подоб, тез, неверад, увојан коситрес, ве- 
котрај, ликомет, скотомир, непровар, недровир, 
вевље, кајно, измичар, и тако даље, стотинама! У 
њега има оваквих стихова: 

Љубавни пупак до згоде ће тај 

Разавит дивно зревни летњи дај. 
или: 

У по ноћи превесељке 

Са нетренке теревенке 

Загрејан се дигох дома. 
или најзад: 


Коло водим, Неда-гривне, 
Параћинке милостивне: 

Звекћу негве робокивне 
Када поскок ноге чимне 
Непочивне, шиндивилне, 
По рођеној крви пливне. 


_И не само да је стварао речи за које српски језик 

__не зна: речи које већ постоје он по својој ћуди 

или ради стиха реже и унакажава. Тако ће место 
уздах казати уздих, када треба слик за смеј, Зевс 

__ ће постати Зеј, Солун-Солуна, пупљење-пупак, место 
мржња ставиће мраз, и написаће: 


Р Јача љубав него мраз... 


· Машта његова је отпуштен парип, без узда. Све што 
песнику на памет дође он ће ставити на хартију, 
и нема ствари пред којом ће он устукнути. Нај- 
манитије фигуре на српском језику, најневероват- 
нија поређења изишла су из угрејане маште Лазе 
_ Костића. Планине су за њега „маснице“, остатци 
_ Божја бича који је шибао земљу због њезиних 
_ прецрних дела; злато, пак, јесте жути гној у тим 
__масницама. Шта је небо? То је „угнута стопа 
_ господа бога“. А шта је опет месец? На то има 
__ два. одговора: і. Месец је жута турска сабља; 2. 
Месец је „обруч круне света“. Звезде су „штрецави 
жуљеви на божијој стопи“, а драгине очи су „два 
_дивита дубока“. 
Лаза Костић је имао извесног песничког та- 
_ лента који је удавила његова беспримерно екстра- 
_ вагантна и необуздана Фантазија, или боље рећи 
_ таштина која је била претерана, чак и код једног 
лирског песника романтичнога доба. Оно неколико 
__ цветића што је никло из његове душе угушило се 
_у корову од реторике и екстраваганција. 

Драме Лазе Костића релативно више вреде од. 
његове лирске поезије. Он је написао Максима Цр- 
нојевића, (први чин у Српском Летопису још 1863, 
цело дело 1866 у засебној књизи), који се и данас 
очувао, Перу Сегединца (1875, 1889 и 1887), у коме 
се гледао политички догађај, Гордану, написану 
по народној песми Љуба хајдук-Вукосава. По ње- 
гове драмске особине, најважнији је и најбољи је 
Максим Црнојевић. 

Дуга и мутна песма из Вукове збирке о же- 
нидби Максима Црнојевића, са својим романтичним 
догађајима и бојом морала је кушати једног битно. 
романтичарског песника као што је Лаза Костић. 
(И у рукописима Јована Ст. Поповића нађен је један 
занимљив нацрт Максима Црнојевића, умелодраме 
у 3. дЪствія“. Костићу је народна легенда послу- 
жила само као основ, све остало проширено је п 
измењено по највећој [сепа роейса. Место про- 
стачке заваде око коласте аздије у народној песми, 
Костић је узео сукоб између осећања љубави и 
дужности побратимства. Максим Црнојевић је имао 
да буде као нека врста црногорскога Хамлета, 
зетски кнежевић по угледу на данског кнежевића. 
Народна песма није била јасна, драма је постала 
још тамнија. Радња је неодлучна, збуњена, као да 
самоме писцу није било јасно шта је хтео; за лич- 
ности се не зна шта су и ко су, за догађаје нема 
побуде, нема објашњења. Машта је и овде заук- 
тана, и писац је изгубио узде из руку. Поред тога, 
претенциозна мудровања, крупне речи без икаква 
смисла, немање локалне боје. 

Оно што спасава Максима Црнојевића, драму 
песничке младости Костићеве, што му даје рела- 
тивну вредност према данашњој јадној драми срп~ 

_ ској, то су извесна лирска места, са полетом, са 
_ поезијом, са снажним изразом, са тирадама, са 
__успелом реториком. Такав је диалог између Јевро- 
симе мајке, и богињама онакаженог Максима, тако 
диалог између Максима и Ива. Такав је и почетак 
трећега чина: 


И дође час, и дође суђен час, 
да роди један век, ил' прекине: 
оплела се судбина у клупче 
к'о љута гуја чекајући плен! 


И најзад, Костићеве драме, поред свих својих Фан- 
тазија, имају нечег много литерарнијега но драмс, 
нарочито историјске, доцнијих српских драматичара. 
__Не само да су личности сложеније и више, да је 
језик књижевнији, но каткада има и умешности у 
извођењу сцене и у задобијању јаких драмских ефе- 
ката. Најзад, то је прва српска драма испевана 
јамбом, који у српској метрици има нечега осо- 
бено крепког и енергичног. 

Лаза Костић се бавио и филозофијом уметности 
(Основи лепоте у свету), и тада је писао Филозофске 
мистиФикације; и књижевном критиком, и тада је 
стављао себи у задатак да врло ружно напада 
песнике који су својом величином бацали сенку 
на његову славу, као Бранка Радичевића и Змаја, 
Јована Јовановића. Он је био и остаће само као 
песник, и то као жалостан пример како се зло 
_ може проћи са нешто талента а са много таштине. 
За његову поезију, даје се рећи оно што је Хајне 
говорио о једном спису романтичара Брентана: 
„Рекао би човек да присуствује маскованом балу 


33 

ство“. Овај још живи човек, пред чијим се гени- 
јалним песмама некада падало на колена, већ данас — 
припада књижевној историји, и ту ће бити забе- 
лежен као први наш писац који је почео писати жи- 
вим јамбом у место тромог српског трохеја, и као 
један од оснивача уметничке драме српске. 


МИЛОРАД П. ШАПЧАНИН 
(1841—1895) 


—— о — — 


Милорад Шапчанин писао је много, и готово 
у свима родовима књижевностима, и то свуда ако 
не са ејајем а оно са извесним скромним успехом. 

Као сви људи његова нараштаја, он је почео 
лирском поезијом. Његове прве песме су безазлено 
идиличне. Ту је: зелен луг у коме славуји при- 
жељкују, шареним цветићем покривене ливаде, на 
којима пасу „свилени јањци“, „пребела мекушчад“; 
ту грлице гучу, славуји се налпевају, млади пастири 
„Вију песме уз вруле“, заљубљене пастирке уздишу, 
а бледи месец се огледа у сребрним' валима пла- 
вога језера. Те песме, Љубичице како их он назива, 
скроз су сентименталне, књишки сентименталне, 
искићене и улешпане. Као и код осталих сентимен- 
талаца тога доба, утисак нежности има да се до- 
бије лажним поетским речима и цвркутавим ди- 
минутивима. Не само да наш писац каже: горица, 
ветрић, лепојчица, ливадица, но и сићан лепирић, 
буквица (од буква), ветрићак, славуљак, осећанце! 
У Сањалу има оваква диминутивска реченица: »а 
малени синчић, са прутићем у нејакој речици мање _ 
тера, више нуди и храбри мало посустале вочиће...“ _ 

Е Све Шапчанинове песме носе заједнички на- 

588 убори и Вихори (1883). Наслов не одговара 
| садржини; у ствари, то су много мање вихори, а 
много више жубори. Ако је ишта било далеко од 
_ Јакшићевских вихора то је та бледа, малокрвна, 
_ млитава и сладуњава поезија Милорада П. Шап- 
чанина. То је зашећерено певуцкање, увек исто, 
_ увек подједнако монотоно, као каква стара арија 
на верглу. Љубав коју он пева на својим „златним 
струнама“ 


Од росе је, од мириса, 
Од врелога зрака, 

Од небеска плаветнила 
И од пупољака. 


_ Његове песме носе наслов: „смрзнутој птичици“, 
„мојим ружама“, увихорић и боли“, „срцу“, „цвету 
| у књизи“, »„љубичицама«“, „канарицама“, „пупољку“, 
»пастирки“. Када је 1887 пронашао ус оне стране 
_ Океана“ „срца која силније осећају, која своје 
радости и боле морају да излију у песмама“, — 
све то у Краљевом Звону Р. Х. Стадера, — он је, 
преводећи тај спев, исповедио се читаоцима да је 
у много места која се његовом шипаричком укусу 
"нису свидела „као непојетичка другим заменио". 

| Код њега је била болест за „појетизирање“ 
свега и свачега, у прози као у поезији. Он 08- 
биљно описује сељачки „дворац“, а механу назива 
"гостионицом. Председник суда у Србији иде у лов 
као какав средњевекован барон: пандури вадају 
бесног алата свег у срми и сјајним токама“, „по 
Ен) калдрми«“ (у Београду !), а „хрти и огари« 
естрпељиво чекају на полазак! Не достају само 

соколи и соколари па да ритерска слика буде. 
потпуна ! | 

И какав је Шапчанин био 1863 такав је остао 
и 1883. Иста сентименталност поетских натписа 
за лецедерске колаче или стихова у „албумима“ 
девојчица из пансионата. Мало, врло мало је не- 
посредних и искрених стихова који звуче као она 
лепа строфа у песми Даници сестри: 


Крваво сунце седало 

За Церско брдо оно, 

И ја сам сузе кријући 
Крај тебе болно клоно; 
Љубих ти руке свенуле, 
Образе хладне, бледе; 
Последњи зрачак гледасмо 
Западу како греде... 


Оно што једино ваља у тој анемичној поезији то су 
оне песме са села, „село у детињским успоменама“. 
У приповетци Деда, он је писао: „Коме није слатко 
сећати се пз детињства? Па још кад су ти минули 
дани ведри и безбрпжни! Бар ја сам увек распо- 
ложенији, кад год ми се деси прилика да рекнем 
коју о драгој, минулој прошлости“. И он се са 
разнеженошћу сећао на дане својег детињства про- 
веденог на селу, и волео је и умео лепо да их 
прича. Има ту и ружичасто и театрално гледање 
на село, онако како се то чинило на крају ХУШ 
века. Али има и топлине, искрености, која се увек 
има када се прича оно што се одиста видело и 


осетило. 


И сад опет, село, у миру од света, 
Сетила се мис'о својих младих лета 
Па се дигла носећ’ љубави и жара 
Да походи тебе пријатеља стара. 

У иде 

Шапчанин је једнога пута у своме животу пао на 
тачну идеју да кићење, „појетизирање«“, није по- 
требно, но да се може зауставити и на, по изгледу, 
прозаичним а у ствари поетским ситницама обич- 
нога живота. И његове песме о селу имаће пуно 
лепих слика: деца, побегла од кише и шћућурена 
под широком стрејом; дугорепе свраке на истег- 
нутим ђермовима, замишљене роде на једној нови 
на димњаку, голубови на крову, кокоши за амба- 


ром. цео миран ток сеоског живота. 


И к'о од један пут да потече река, 
Ведрица се просу слатка, бела млека. 
И кад их понесу станарице живе, 
Прегибљу се, цврче обрамице криве. 


А после се метне у котао стари 
Па на тихој ватри лагано узвари 


Разлије у здеље и нико не дира, 
Те се на тенани скорупље прибира. 


Има одиста нечега песничког у оном тихом и узбу- 
ђеном изазивању простих успомена из детињства 
__ на селу: 


Ја сам, радо с оцем воденици хит'о 
Помаго на камен да сасипа жито, 
Млинар ми је увек бела хлеба дав'о, 
Када сам са оцем тамо вечерав'о. 


~ 


_ Спевови Шапчанинови нису имали успеха: они су 
_ развучени, троми, у приличној мери досадни. Монах, 
-плачевна историја једне несрећне калуђерске љу- 
_ бави, само је развијање обичних мотива његових 
| лирских песама. Невеста Љутице Богдана је пре- 
терано романтична, ритерска повест, једна књишка 


590 ЈОВАН СКЕРЛИЋ | К 


визија српских „бољара“, који по својим »касте- 
љима«“ пију вино »из лубање« и воде бојеве до ~ 
истраге због лепих очију обожаване госпе. 

Шапчанин је дуго време био управник Народ- 
ног Позоришта у Београду, и природно је било да 
огледа своје поетске способности и на драми. Три 
су му драмата играна: Милош у Латинима, Бого- 
мили и Задужбина; два су остала у рукопису: 
Трнова круна п Хипатија. На томе пољу, он је из 
исте школе, или боље рећи од истог заната, од 
којега и Милош Цветић. Он је писао само какав 
такав текст: главнија је била музика, за коју се 
постарао капелник Јенко, декорације и сјајно одело, 
за које су се постарали декоратери и ћурчије. То 
су били патриотски комади, са новинарским иде- 
јама, слабим стиховима, писани за »народне праз- 
нике“ и публику која нема везе са књижевношћу. 
А стихови у овим либретима без музике су такви 
да их је подоста као овај у Милошу у Латинима: 


Кад нам дође црни дан, 
Нападне нас Галијан, 
Римска сила, бесан дужд, 
И ма који народ чужд»... 


Овај поетични човек писао је и у прози, и то више 
но у поезији. Он је писао путописе (С Дрине на 
Нишаву), где сентиментална љубав једног „осам- 
љеног очајника« представља главни интерес. Са- 
путник Шапчанинов у том путу за Ниш јесте један 
утајнепун добровољачки капетан“ који му пове- 
рава писану историју „своје Фаталне љубави, — 
под насловом „моји боли“, — и у тој љубавној 
псповести мрачног љубавника, има једна његова 

песма која је после ушла у Шапчанинове уборе 
п Вихоре. 
____Бев мало све приповетке његове не могу да 
_ прођу без тих поетских типова и романских до- 
_ живљаја. Има и бољих, вернијих приповедака, као 
| "Двадесет шести, Поремећен план, Сургун, Туба крв, 
__— која је његова најбоља ствар у прози, — где 
има и реализма, локалне боје, тачнијих типова и 
смисла, али то је само изузетно. Он је био рођен 
да буде романтичар и сентименталац, и тога се 
никада није могао опростити. Са Костом Руварцем, 
то је можда једини наш приповедач који је пре- 
трпео рђав утицај Богобоја Атанацковића. 
Његови сељаци носе „вес“, кажу „кунцела- 
рија“, али у исти мах „љубе“, уздишу, вену од 
љубави као макакав јунак из рђавих романа и 
мелодрама. А они који не посе вес“, говоре једним 
несносним претенциозним језиком. Професор Љу- 
· бомир у Хомољској Лепотици вели о девојци која 
је постала »„благајницом свега душевног блага“ 
његовог: „Ја љубим Марију, пред њеним су ногама, 
изливи мојих најнежнијих осећања. Али је она још 
и данас хладна, обична; мирис цвећа моје душе 
још је није испунио вишим светом. На њој се не 
_ лепрша плашт поезије, којим би ме приљубила 
_ к себи чаробним, нераскидљивим свезама...“ Тај 
исти Љубомир води овакав разговор са „хомољ- 
ском лепотицом“, која је у ствари једна роман- 
тична Далматинка: „Сваки цветак, који ти узбрах, 
вео је готово недотакнут твојом неблагодарном 
"руком... Само је, господине, измирена празна машта, 
кад нас од наших идеала дели океан... Нека би 
нас делио и безгранични етер, опет ће она као 
р ужичан зрак прелетети и те просторије, огрејати 

нам лице и ужећи у грудима плам одушевљења, 
новог живота... Моја књижница одликује се мно- 
штвом дела, и избором, укусним повезом и поли- 
цама... Зар ви зовете малодушност ову моју дугу 
борбу на облачном и узбурканом мору живота, где 
ве само ослањам на последњу даску разлупаног 
брода моје неверне среће.“ И тако на читавим 
странама ! 

Још је типичнији и невероватнији овај ружан 
и мучан диалог у Владичиној сестри између писца, 
младог човека, и старе уседелице. Он је видео 
њену слику из младости, и, по свом обичају, пао. 
у одушевљење: 

„Та где беху срца тих младића, што гледаху 
ваку лепотицу ? Зар се ником не зажеле по- 
љубити ове рујне уснс, ове живе очи и обрве; 
да приљуби свој образ врео овим бело-млечним 
ланитима ; да милује ово високо читко чело, ове 
бујне накудране власи; да стисне и љуби ове 
обле, нежне и чедне руке, вечно, страсно, без- 
мерно ... 

— Престаните, престаните, господине... разбу- 
ђујете већ давно стишале се боле! — 

— Пустите ме, пустите, госпо, допустите 
још који тренутак да уживам дражи ове једин- 
ствене слике. 

— А моји угашени вулкани, зар да каково... 

— Само још један тренутак... 

— Имајте сажаљења према једној старој жени... 

— Шта зар између вас и ове слике данас 
нема никакве свезе? 

— Зар не видите: ни трага, готово ни једне 
цртице. | 
— И опет велим: грозно! 

— Има ли веће освете неба? Ја сам ужасно 
много, много трпела! Врисну госпа и покрије лице 
рукама,“ 

Од Шапчанина су остала и два романа исто- 
__ријски Хасан-ага, и Сањало, чије име већ казује 
садржину. Хасан-агу он назива историјском при- 
поветком“, у ствари то је широк и нескладан опис 
борби босанске и херцеговачке мухамеданске вла- 
стеле, под Хусеин-бегом Градашчевићем и Али- 
пашом Сточевићем, противу турске централне 
власти. Како сам Шапчанин у предговору каже, 
он је давно желео да напише приповетку из жи- 
вота мухамеданских Срба, али га је оскудица 
грађе спречавала да изведе ту патриотско-књи- 
жевну намеру. Босна Чајковског дала му је жељени 
материал, који је попунио Кунибертом и другим 
_ изворима. Од свега тога, он је направио дело без 
_ јединства, без плана, претрпано епизодама, један 
слабо писан и сасма досадан роман који је по- 

тонуо у заборав. 

Најбоље прозно дело Шапчанинове јесте Са- 
_ њало, које се и данас чита и заслужује да се чита. 
__ Сањало у његовој прози јесте оно што је циклус 
Село у његовој поезији: ту се узнео изнад банал- 
них сентименталности и поетских фикција, унео 
личних опажања и утисака, дао један »„одсечак 
живота“, више искрености, извесног реализма, 
"ствари које су иначе тако ретке код њега. У ро- 
ману има и оних неизбежних мана Шапчанинових: 
· Гргур, сељачко дете, који од мале Данице узима 
цвет из руке, притиште га на груди и мећеу 
ковчег, цела његова љубав која се свршава уси- 
„љено романски, има много уздаха, има сентимен- 
талних писама која, трају девет страна, један сен- 

тименталан, плачеван тон који најзад постаје. 
досадан. Писац је толико пустио маха машти да 
пушта учитеља Максу да оплакује пад Севасто- } 
поља, а да се десет година доцније дешава Ма- “ 
ђарска Буна, а да у исти мах црквењак Васа прича 
о боју на Грахову! Исто тако, родитељи Гргурови, ~ 
иду „чак до сеоског потеса“, воде разговор о својој 
деци, али дотле је писац заборавио да их је извео _ 
ван села и црта их како се скидају и лежу на 
спавање! Али у Сањалу има неколико верних ти- 
пова интересантних описа: тако сеоски учитељ 
Макса, читалац Плутарха и Чокеа; професор Љу- 
бомир, „Славјан“ из Штурове и Коларове школе; 
мајстор Јован у Београду, који Доситија зна у 
прсте; сеоска школа у Србији, Београд четрде- 
сетих година, живот лицејаца око 1848, све то даје 
знатну локалну боју и вредност овом и иначе инте- 
ресантном роману. 
Од свега обилног Шапчаниновог рада остаће 
неколико нежнијих п искренијих песмица, роман 
Сањало и три пли четири приповетке из Србије. 
Остало ће забележити само библиографија. Шап- 
чанин је био и сам сувише склон сентпменталности 
и романтици, и десило му се да живи у једном 
сентименталном и романтичком добу, где су те 
његове рђаве стране добиле обилне хране. Отуда | 
највећи део његова рада данас је широј публици 
непознат, и изгледа старински и наиван онима. 
који га још по дужности читају. 


1 


- 

Ако је истинита реч Сент-Бева да је у књи- 
жевности заборав најсвирепија пресуда, „Фрушко- 
горски славуј“ Јован Грчић-Миленко заслужио је 
више сећања и бољу судбину. 


У омладинским дружинама и листовима, у се- 
гединској Слози, пожунској Слободи п бечкој Зори, 
"у Даници, Матици, Суботићевом Народу, Младој 
Србадији, често се срета са именом тога мла- 
дога гимназиста и медецинара. Он је написао доста 
лирских песама, преводио Гетеа, Шилера, Шами- 
соа и Хајнеа, написао неколико приповедака, огле- 
дао се у драми и у епу. Критика није била љу- 
базна према њему; Матица Српска показала се 
сурова према његовој прози, и он је умро у два- 
десет деветој години, познат, али непризнат и 
 нецењен. 













Оно што је било слабо у оној његовој поезији 
то је баш оно што су критичари благонаклоно 
"истицали: патриотске песме, конвенционално па- 
тетичне као и остале које су се у то доба пе- 
вале. У његовим родољубивим песмама, посвећене 
„врломе патријоти«“ Светозару Милетићу, пева се 
„златно доба Душаново“, „невера Вук“, Видовдан, 
»рајине сузе“, нада да је близу дан уједињења п 
слободе целога српскога племена: 

Е 

Куд ме вучеш срце врело 

Са криоца Врушке плаве“ 

Тамо, тамо, омладинче, 

Тамо, тамо преко Саве. 

Он је на своје патриотске песме много полагао, 
и обећавао читав низ Пламенова, „које би, како 


вели у поговору своје књиге, можда највише до- · 


пуниле целокупном изразу ове књиге, ожививши 


јасније правац мога певања...“ Али да је остао | 


само на овим песмама, његов значај не би био 


много већи но Бене Павловића или Исидора Ћирића. 


Нешто су му боље и искреније љубавне песме. 
у којима се огледала та нежна, мека и блага душа. 
Он је имао једну искрену љубавну страст. На омла- 
динске састанке, у омладинске кругове често су 
залазиле младе и родољубиве девојке, „сестре по 
Душану и Марку“, које су овом идеалистичком 
покрету давале више нежности и чистоте. Једна 
од тих заборављених и давно ишчезлих муза Омла- 
дине — које би саме заслуживале целу једну лепу 
студију — била је и Милена Стефановићева из 
Черевића у Срему, нежна и поетична Милена, коју 
је наш песник звао „моја добра и лепа девојчица,“ 
Он је њу заволео оном старинском романтичном 
љубављу, која не иде без уздаха, без поменка и 
без месечине. Он је њу тако трубадурски волео 
да је своје име као какав старински витез што 


се китио плавом траком љубљене госпе, закитио . 


њеним поетичним именом: 


Од имена твог, Милено, 
Сазидо сам спомен мио — 

У рањеној страсти својој 
„Миленком“ се покрстко... 


Али књижевна сентименталност била је јача од 
тога вероватно искреног осећања, и његова пе- 


вушања и зашећерена љубавна лирика изгледају. 


као макоје песме макога омладинског песника, 


і 


р 

. 
_гукања макаквој „бајној неви“ српској. Једном 
само, и то у Мозајику, у нежној песми. Девојко, де- 
војко, штампаној после смрти његове, као да је 
нашао акценат јак, прави тон, оригиналан, трајан 
израз: 

Чедну ти песму пошљем 

Ко што ми срце жели, 

Ти песму радо читаш — 

Али те не весели... 

Ти љубав своју кријеш, 

А љубав моју штујеш, 

Па тајно сузе лијеш 

Кад песму моју чујеш... 


Грчић је био често искрен и увек ведар песник: 
„певајући своје песме, нисам се стидео, ни плашио 
себе самога... нисам загонетао себи самоме, — не 
загонетам ни другоме.“ 


Има у његовој поезији једна врста песама, 
које ондашња критика није ни узимала у обзир, 
а које могу лако да буду оно што је најоригинал- 
није и најпоетичније у свему што је он певао. То 
су оне његове просте песме, како их он сам назива, 
и за које вели: »у простим песмама чувао сам про- 
стоту, као непомирљиви непријатељ такозваном 
„Високом“ неразумљивом певању.“ Отресајућп се 
онога што је сам називао „измишљени осећаји“, 
устрашне слике“ и „чедна ачења«“, он се надао да 
Һе „свесна и увиђавна критика“ оценити колико 
_је успео да се приближи свом идеалу к’ животу 
и природи.“ 

___И када се прочитају те свеже и симпатичне 
 песмице о природи, о цвећу, о селу, о Фрушкој 

Гори, сумње не може бити: то су добре ствари и. 
њих је могао писати само песник од талента. То. 
су једноставни утисци и прости описи, али са-нечим | 
природно песничким и неусиљено срдачним, са не- 
чим нежним и лаким као бела свила у летњем. 
зраку или ваздух после пролетње кише. Тако у оној _ 
лакој песмици После кише : 


Ох, како сунце сија 
Кад густи облак прође ! 
Ох, како зрачак прија, 
Кад блага тишма дође 


Умилне тице мале 

Са росне гране слећу, 
Па росу чисту круне 

У недра милом цвећу... 


Уз поток жустар, мали, 
— Што сада јаче струји 
Небројно јато пчела 
Попевку своју зуји... 


Село му је било блиско и драго, он је осећао сву 
поезију обичног живота и малих људи, и стварна 
је штета што није издао обећаване песме, „које у 
простом стилу казују тежакова занимања у про-_ 
леће и сељачке забаве.“ Његове сеоске песме 
пмају нечега свежег и оригиналног, и по осећању 
и по изразу, без трунке књишкога, лепа је она 
проста реч: 


Оди, брже, момче, оди: 
Дошле су нам ласте !... 


Такав је онај разговор деде са унучетом о дуги 
која се испружила преко испраног неба: | 


ЕУ 


~ 

Виш, деда, како зеленог има! 
То жито значи, дедин скакавче! . 
И Црвеног деда још више има! 
То вино значи, дедин берачу ! 


Како у Врбици природно и пнтимно звучи она 
реч матере која спрема дете на врбицу: 


Јо, погледај, пријо, 
Вил' у тако легло, 
Како ми се дете 
У небо отегло. 


У његовим сеоским песмама има добар утицај на- 

__ родне поезије, у оној наивности, спонтаности и реа- 
листичком изразу, у оном што је најбоље у њој. То- 
ном, ритмом, оне подсећају на поједине женске песме 
народне. Оне су истим путем постале и исто тако 
срећно испале као најбоље песме Милорада Петро- 
вића. Дечја песма о „коларићу, панићу« надахнула 
га је да испева свог Коларића: 


У колара красна кола 
Коларић, коларић! 
Све точкови оковани, 
Осовине изрецкане, 
А лесице исецкане, 
Лесе!“ лесе! 







"Врло је лепа необично реалистичка песма о Мла- 
дом волујару, који прокисао до коже „кроз брке«“ 
беседи: | 

Падај кишо, каблом из облака, 

Опери ми Ревку ртењачу 

И Бацики рогове од рифа; 

Покваси ми нову кабаницу, 

С’ кабаницом платнену торбицу... 

„Можеш квасит амбар у шогора, 
И стринино сено у ливади, 

И теткову кућу прокисаву; — 
Ал’ не кваси Милкино рукавље, 
И кошуље вешто сашивене, 

И чарапе плаво препредене, 

И мараме ситно порубљене, 

Што но их је на једек изнела: 
Јер се теби, кишо, не надала, 

Не кваси их, већма је не срди 

И тако је доста расрђена: 

Што сам Драгу кметову уштино... 


Исто је тако лепа Регрутова песма, где су осећања, 
и језик једног аутентичнога сремског момка. 


Хеј, димшићу, што нас чекаш, 
Под Варадин-градом : 

Стан' још мало, да с' опростим 
С' белим Новим Садом, 


Да попијем у њемука 
Сво врушкино винце: 
Нек’ се панти кад сам оч’о 
Међу коронинце ! 


Каткада је тај младић проницао, слутио, тамно 
осећао ону дубоку интимну поезију обичног жп- 
вота, могао да појми велике болове малих људи, и да 
каже сву високу трагичност ситних егзистенција, 
обичних догађаја, преко којих немарно клизи рав- 
нодушно и неразумно око обичног посматрача. 
Има код Грчића две мале песме које врло лако. 
могу да иду у најинтимније и најлепше ствари целе. 
наше поезије. Тако је она проста и дубоко емо- | 
ционална Брига материна, која нема више од две 
строфе : - 

Ужежи, ћерко, кандило ! 
Потпали жута тамјана! 
Сутра је равно година: 
Како нам неста Дамјана... 





Ужежи, ћерко, кандило ! 
Не штеди жута тамјана ! 
Помол’ се Богу с матером 
За душу малог Дамјана. 


Или она самртнички тужна п толико интимна пе- 
_смица И њен је син ђак, коју је песник испевао 
_ тешко болестан, на самрти, мислећи на своју си- 
роту стару мајку, која је у сузама гледала уми- 

рање свога сина, великога ђака: 


| Са куле звона бију... 
И школско звонце звони... 
Крај мене мати села, 
Па горке сузе рони... 


Што плачеш, добра нано? 
Умилно ја јој рек'о. 

„ Тешко ми срцу, рано; 
Умрло ђаче неко“ 










Грчићева је несрећа била што сам није ви- 
део, и што никога није било да му каже, да су 
те просте песме права поезија и најбоље што је 
то природи свога талента могао певати. Његов 
позив није била она извештачена патриотска ре- 
горика, она љубавна цвркутања са: „њој“, „пој“, 
„врулама“, „лепирима“, „миомирима“, „љубицама“, 
„лахорима“, и »„пастир-момчетом«“; са оним сил- 
тим и зладуњавим диминутивима: учедашце«“, }дик- 
тица“, „жељица“, и тако даље. Живо осећање 
ји ироде, нежна и осетљива душа, интимност, то 
34* 

српску књижевност јесте што није испевао више 
тих простих песама. И занимљиво је да је тај пла-_ 
чевни и сладуњави омладински песник у исти мах. 
и претеча српске реалистичке и веристичке пое- 
зије која се још није створила. 


СТЕВАН ВЛАДИСЛАВ КАЋАНСКИ 
(1828—1890) 


—>— 


Каћански је писао само песме, и то мало. 
Али он је умео да у њих унесе толико омладин-_ 
ског одушевљења и реторике, да се оне могу сма- 
трати међу најкарактеристичније песме те епохе. 

Његова поезија са малим изузетком, сва је 
родољубива. Његове песме, које су изашле скуп- . 
љене 1879 у Новом Саду, посвећене су „српском. 
роду“: | 

Све што имам то је твоје, 
Све што имам теби дајем... 


Љубавне песме његове малобројне су. Он се варао 
када је врло млад, 1850, певао: | 


За чим бије срце моје 

Ни за славом ни за ратом, 
Ни за миром ни за златом 
Већ за усном од кармина 
И за чашом рујна вина. 


Његов позив није био да пише љубавна уздисања 
и гукања својих сентименталних савременика. Он. 
је био позван да постане песник рата и бојне славе: 

ЕГ рвим својим песмама, које су упоредо изилазиле 
са првенчадима Јакшића и Змаја, Каћански је 
знао стећи гласа и бити стављен међу прве пе- 
_снике свога доба. Када се 1859 појавио његов 
Граов-Лаз, испеван после славне победе црногорске 
на Грахову, која је одјекнула кроз све српске кра- 
јеве, Каћански је постао један од најпопуларнијих 
песника српских. Оним егзалтованим родољубима 
много више се допадало то лирско величање једне 

знатне победе српске, која је патриотска срца, у 
систи мах испуњавала и поносом и надом, но они 
“крепки, изразити и оригинални стихови Каћан- 
скога: 
| Све пропаде... 

ал' остаде: 

Славан спомен овог дана, 
Ове борбе и мејдана, 
И остаде дичан глас: 
Да се с њиме прича бави, 
Да се прича, да се слави, 
Док је Српства док је нас 
Кнез Данило — Граов-лаз !! 











4 Од патриотске химне Каћански је направио 
своју песничку струку. Он је опевао неколико тре- 
нутака народних борби и све недогледне наде свога 
патриотског поколења. Ноћница, На Србобрану са 
Граовим - Лазом чине лепу трилогију патриотске 
и епске лирике омладинске. Нарочито Ноћница, 
писана 1850, под Темерином, са пуно даха и ли- 
ризма, кад је песник 

Вид'о боле горких рана, 

На згаришту Србобрана, 

можда. је најбоље што је Каћански дао, у сваком 
глучају једне од најлешших патриотских песама 
на српском језику. 


|ЦРРНАИНУ—_> _______ _______-- 

Каћански, који је мало писао, мање но и је- 
дан од наших познатијих песника, умео је да по- 
годи опште осећање и да створи песме које су 
постајале народне химне. Тако је његова Где је. 
српска Војводина, која је говорила што је цео. 
народ осећао и као протест била на свима устима. | 
Такав је његов Народни Збор, | 


Хај трубачу с бојне Дрине,.. 


претерана, сасвим омладинска химна Великог Срп- 
ства, када се мислило да се већ полази 


Преко Шаре и Балкана, 
Хајд на Цариград. 


Каћански је био и остао песник Велике Ср- 
бије. После несреће од 1876 и 1885 други су ма- 
лаксавали, губили веру у илузије младих дана, ток 
идеја се мењао, нови проблеми су се јављали, нови. 
се догађаји низали, али Кађански је остајао увек. 
подједнако одушевљен за химере своје прве мла-. 
дости. Пред саму смрт, он је покренуо и уређивао» 
лист Велику Србију. И млађи свет му је дао име 
Старог Барда, које је он са поносом носио. 

Змај и Ђура Јакшић певали су му као једнаки 
једнаком, и Каћански је својом снажном и ориги- 
налном поезијом, и без велике производње, постао 
један од првака омладинске поезије. Овај мирни 
професор играо је у српској књижевности улогу 
Тпртеја и Кернера, био творац неколико патриот- 
свих химни које најпотпуније изражавају апсолутну 
веру и сигурност коју је омладинско поколење 
имало у своје ратоборне идеале. 

Омладински покрет у Србији био је захватио 
и официре, који су видели више његову патриот- 
ску страну. Поред Ђоке Влајковића, који ће се 
доцније одликовати у ратовима за ослобођење 
1876—1878, била су у Омладини’ још два млада 
војника: Владимир Васић и Јован Драгашевић. 

Нарочито Драгашевић био је истакнут шез- 
десетих година, и то више као политичар - вој- 
ник но као песник. Он је био уредник Војина, 
стручнога војног листа, чији је либерализам и па- 
триотску нестрпљивост влада попреко гледала, и 
због којега је уредник допадао затвора. Прет- 
· постављенима се никако није допадао тај млади, 
живи и амбициозни официр, који је био под сум- 
њом републиканизма, писао стихове где се влада 
прекоревала због дугога чекања да се једном пође 
на Косово, и ишао у Нови Сад на поклоњење Све- 
тозару Милетићу. 

У првим својим стиховима Јован Драгашевић 
иде стазом којом је пошао песник Даворја. Још 
као млад човек, пред којим је цео живот био от- 
ворен, он је, у песми Мој живот (1855), призивао 
смрт, утешитељку и ослободитељку свих беда, и 
запевао: 

Ој чемерни мој животе, 
Како с’ тужан и жалостан! 
Теб’ покрива облак злости... 


А у песми Срећа (1856), он је у овако црним 
мислима: 

Нигде нема среће, нигде лица њена, 
Стан јој не познаје земља ни селена, 
Свуд је сама беда, свуд невоља клета 
И туга је обшта владатељка света. 


Међу првим његовим песмама има их које су и 
мислима, тоном и обликом копије песама Јована 
Ст. Поповића. Ко да не позна пастиш оне ми- 
слене Године 1848 у овим изливима који изнена- 
ђују из уста једнога војника: | | 


Зелене ливаде плодне и њиве погажене људма, 
Стењала далека мора под тешким теретом људи, 
Као овце кад се на клање чопором воде 

Људи су људе на даљно губилиште слали... 


Али поред те Философске жице има код њега и 
врло јако патриотско осећање, које је годинама 
све више узимало маха. Он има и љубавних пе- 
сама „Милки« (то је било омиљено женско име код 
омладинаца), али то су песме усиљене и ладне. Дра- 
гашевић се са више успеха огледао на патриот- 
ској поезији, певајући епопеју Устанка, Танаска 
Рајића на топу, Хајдук Вељка, мегдан Јована Кур- 
суле. Неке од њих остале су и надживеће старог 
песника. Његова Јека од гусала, штампана први 
пут у новосадској Словенци, била је једна од нај- 
популарнијих песама тога доба, и са Змајевом Ви- 
лом и Ненадовића Снагом народа иде у најбоље 
веће патриотске песме српске из онога доба. Редак 
је Србин који не зна оке импресивне и јаке сти- 
хове: | 

Србин сеје, а Турчин пожњева, 

Србин гаји, а Турчин ужива. 

Србин ради, а Турчин се слади, 

Србин роди, а Турчин одводи; 

___Српска земља, турски спахилуци, 
_______ Српска чеда, турски заточници, 
____ Српска сабља о турским бедрима, 
Српске токе на турским грудима, 
Српско злато на турском оделу, 
Српско благо у турским рукама. 
Турски коњи српске газе мајке 
Турска сабља српску главу сече, 
Нигде мира за Србина нема, 
Нигде станка, нит' весела данка. 


Поред много безначајног, баналног, прозаичног, 
поред доста слабих и погрешних стихова, Драга- 
шевић има и изразитих, срећно казаних и доста 
добрих стихова, који се увек дају читати. 

Драгашевић се огледао на драми, п његов 
Хајдук-Вељко, дело невешто и неуметничко, још и 
данас има својих гледалаца. Доцније, Драгашевић 
се одао на географију, а поезију сасвим оставио. 
Од свих знатнијих песника омладинског доба он 
и Лаза Костић још су једини у животу. 


» КОСТА РУВАРАЦ 
(1837-1864) 


——= • - ——— 









Г: Када је 1864 Коста Руварац умро, његова смрт 
" ожаљена је у омладинским круговима као велики 
__ националан губитак. Србски Летопис за 1864 ожа- 
_ лио је у њему „дику п понос србске омладине.“ 
Омладинске дружине приређивале су парастосе и 
· свечане седнице у славу његове успомене. На скоро 
"после смрти, 1866 п 1869, изишле су две свеске 
његових скупљених дела. Једно време, 1870, у Омла- 
дини се помишљало да му се подигне споменик. 

Од те младе и велике славе данас је мало, 
скоро нимало остало. Његов дар био је прецењен, 
и само личним врлинама, за које потомство не зна, 
пма се приписати што његов спомен још одмах 
није ишчезао. 


38 


Он је мало живео, али је прилично радио. Он. 


се бавио књижевном критиком, приповетком и пре- 
водима. Преводи му не показују неки особити књи- 
жевни укус; поред Кернеровог Зрињиа и Двоје 
слепих од Павла Хајзеа, он је превео и Учитељеву 
ћерку од Рикарда Куниша и три сасвим слабе 
лакрдије са немачког и словачког. 

У приповетци показао се као слаб писац. Ње- 
гове приповетке као да правдају реч Балзакову 
да су критичари они људи који нису успели у 
књижевности и уметности. Од оригиналних ње- 
гових радова на првом је месту и обично се истиче 
ћарловачки Ђак. Пишући ту овећу приповетку, Ру- 
варац је имао извесних новаторских амбиција. Су- 
времена српска новела није га задовољавала. Свуда 
ме пресрете само претерана Фантазија, ил само 
чувство, болесно чувство... неприродни скокови... 
сувишна наивност: природе нигде не нађох.“ Да би 
дао оно што код других није нашао, хотећи да 
обрати „већу позорност на психологичко упозна- 
вање света, на искуство“, израдио је Карловачког 
Ђака. Поред свега тога правилног увиђања недо- 
статака тадашње српске приповетке, поред све 
добре намере у писању, његов Карловачки Ђак је 
промашен покушај, и ни из близа није оно што се 
у њему гледало пре четрдесет година. У њему се 
хтела видети верна и топла слика живота карло- 
вачких ђака, у ствари то је једна обична болешљива 
сентиментална и безазлена патриотска прича, „бо- 

лесно чувство“ и „претерана наивност“, каквих је го- 
милама тада било. Историјске новеле Саски Дворац и 
Берна Даница, својом старинском и „чувствителном“ 
романтичношћу, подсећају на прве новеле Богобоја 
Атанацковића. Оно што је Руварац сам стварао 
није одиста могао истаћи као узор онима чије је 
радове оцењивао. 

Коста Руварац, је нарочито био цењен као 
књижевни критичар. Као што се по себи разуме, 
он се бавио и Филологијом, и као добар омла- 
динац био је и добар Вуковац. У заслугу му се 
може приписати што је био један од оних врло 
ретких српских писаца који су видели и истицали 
значај дубровачке књижевности. Он је тврдио да 
је језик дубровачке књижевности био у стању да 
сузбије стварање наказног славено-србског језика 
и упад толиких русизама у српски језик, и да на 
тај начин не би било оних дугих и страсних борби 
између Вука Караџића и његових противника, које 
су толико омеле развитак српске књижевности. 

У омладинско доба маште, страсти и поезије 
било је мало људи који су се бавили прозаичним 
и неблагодарним послом критичарским, и у томе 
малом броју Руварац заузима прво, или једно од 
првих места. Књижевна критика тада је јадно ста- 
јала, и Световид се 1861 жалио како сувремени 
српски писац има да плови по силном мору србске 
књижевности, гди га окружавају хале денунција- 
ната, змије рецензената и шкорпије шкрибенагта,“ 
Руварац је својим приказима и рецензијама на 
седницама пештанске Преоднице, у Даници, Срб- 
ском Летопису и Србском Дневнику, унео нешто 
"тона и начелности у кржљаву српску књижевну 
фритику. Он је веровао у неку апсолутну естетику, 

у неприкосновен законик лепога, и са најозбиљнијим 
лицем судио са строго вештачког гледишта“, по 
празним формулама немачке естетике. Он је имао 
иввесну природну разборптост, и то му је било 
све. Тањег уметничког осећања, ширег књижевног 
обравовања, књижевног стила он није имао. Зато 
је његов утицај могао бити само личан, привремен, 
п ако је имао тренутних заслуга за сузбијање ди- 
летантизма у српској књижевности, он за собом 
није оставио видна и трајна трага. 


МИЛАН КУЈУНЏИЋ 
(1842—1893) 





Јанићије Кујунџић по протоколу крштених, 
„брат Милан на омладинским скупштинама, бавио 
се и поезијом, и тада се звао Абердар. „ Абердаром, 
вели и у предговору Првога јека својих песама, 
наши оцеви звали су пушку која глас даје. Абер- 
даром сам ја крстио срце своје док сам још ђаком 
био. Карактер и облик мога певања потпуно се 
казује овим именом.“ У том првом јеку, вели писац, 
уогледа се свет у коме смо поникли и време у 
које смо поникли, свет и време, као што су се 
у живоме срцу кристалисали.“ 

И одиста, сва његова поезија није ништа 
друго до давање абера за дизање на ноге, за огла- 
шење српскога уједињења. Његове доста много- 
бројне песме у Даници, Србском Летопису, Јавору, 
Словенци и Вили јесу усклици, клетве, химне па- 
трпотизма. Једна од тих патриотских песама ње- 
гових и данас је остала. То је она позната: 


у 
ё 

Рекао нам бог богова: 

У бој децо, против мрака! 
Не питајте ко вас гледи 
Ја вас гледим из облака. 





Свршетак песме има један енергичан акценат: 


Барјактару, барјак дижи. 
Хајде, право, хај, 

Оклен чујеш понајдубљи 
Ропски уздисај. 


Као и остали омладинци из Србије, Абердар је 
убеђен либералац, који се у слободњаштву се- 
дамдесетих година додиривао ип са самим „црве- 
њацима“ и укомунцима.«“ Као и остали његови ли- 
берални пријатељи, он је љубав према нацији из 
једначавао са љубављу према народу, и није за- 
мишљао уједињено Српство без политички и гра- 
ђански слободне Србије. Он је себи истакао свету 
тројицу: 


, За напредак — оца блага 
За поштење — сина драга... 
За слободу духа света! 


Његов спев у шесет песама Србски патријарх, или 
с Дежева на Дунав (1861) сасвим је почетнички 
рад. Неколико његових новела, штампаних у Да- 
ници, у духу су његових песама, са истим мла- 
дим и реторским патриотским одушевљењем. 
Кујунџић се доцније одао на филозофију, и у 
неколико дела Паука о осећању, (1867), Филозофија 
у Срба, занимљив трактат о Доситију Обрадовићу 


_ (1868), Наука о свести (1879), био је један од оних 
_ ретких људи у Срба који су показали ФилозоФ- 


_ ског духа. 

У опште, то је био човек од акције. Његови 
осредњи стихови само су један облик његове актив- 
ности. У омладински покрет, нарочито док је уре- 
ђивао Младу Србадију, унео је толико преданости, 
пдеализма и истрајности, да је био један од нај- 
репрезентивнијих људи његових, можда онај који 
је целу ствар још понајозбиљније узимао. Када је 
Омладина престала, он је напустио књижевност, 
п место песника дошао је Филозоф п политичар. 


ДРАГА ДЕЈАНОВИЋ 
(1843—1870) 


Као и Млада Немачка тако и Млада Србадија 
имала је своје жене списатељке и борбене дру- 
гарице. И оно што су код Немаца биле Рахел 
Фарнхаген, Бетина Фон Арним и Шарлота Сти- 
глиц, то су у неколико код нас биле Милица 
Стојадиновић - Србкиња и Драга Дејановић. Му- 
лица Стојадиновић-Србкиња је муза поколења од 
1828 године; Уједињеној Омладини Српској при- 
падала је годинама, идејама и радом друга једна 
млада и егзалтована песникиња, Драга Дејановић, 
„жена с дубоким осећањем“ како је називао Све- 
тозар Марковић. 

Списи Драге Дејановић изишли су 1869 у Новом 
Саду. Те кратке лирске песме много су више песме 
но невешти стихови Милице Стојадиновић. Драга 
Дејановић је имала темперамента и Фантазије; као 
девојка из имућне куће отишла је у глумице, и са 
одушевљењем се помешала у редове Омладине. 
Њене песме, нарочито Сузе, поред свега утицаја 
Бранка Радичевића и Змаја, имају извесног по- 

лета, нису без оригиналности и стихови су доста, 
лаки п течни. Она је песме своје називала својим 
уздасвима: 


Песме моје окићене цвећем, 
Горком сузом све сте покапане, 
Повијане у јадово лишће, 
Песме моје од Бога ми дане. 


Она је умела волети и без зазора је певала свог 
„малог ђавола.“ Од тих њених љубавних песама 
остала је и данас она позната: 


Једно момче црна ока 
Наусница мали 

Допало се срцу моме, 
Али не знам зна ли. 


Као добра омладинка, „сестра Драга“ је волела 
свој народ више изнад свега. Љубав њена лута 
„по стари гробови“, и тамо се крепи надом на 
_ бољу будућност српску. Њена љубав је чиста „као 
зрака сунчана“, али она може волети само Србина, 
и никог више. У песми Српкиња сам она пева: 


За Српство ми срце гори 
За Србина живим, мрем — 
Радо идем на злотворе — 
Ја сам жена, али смем! 


... Додијала братска мука 
Српске мајке љути плач — 
И у мене игра рука 

Ко да сева у њој мач. 


Та млада жена била је више створена за акцију 
ги пре је ушла у општи рад но и једна Српкиња. 
; 

пише у Застави чланке о изборима, шаље поле- 
мичке дописе, претреса питања о уређењу српских 
школа. Она се нарочито, више но ико други, за- 
лаже за женско образовоње, за права жена, и она 
је прва Феминисткиња српска. Њене Две три речи | 
Срикињама и мисли О еманципацији Српкиња биле 
су привукле пажњу на себе. Њен поклич Српским 
Мајкама, у Младој Србадији 1871, иде у важније 
производе омладинског феминизма. 

Драга Дејановић је умрла млада, у двадесет 
осмој години свога лепо испуњенога живота. И 
сва Омладина искрено је ожалила смрт ове даро- 
вите и паметне младе жене, која је имала полета, 
идеализма, ширих видика, воље и способности за 
рад, све те стварп тако ретке код пасивних и 
немарних, полу-ориенталних жена српских. 





ВЛАДИМИР ВАСИЋ 
(1842—1864) 


— -- Фә -—— 


Као Јован Драгашевић, Владимир Васић био 
је војник и песник. Прво је био у војној служби у 
Србији, потом државни питомац у краљевским стрел- 
цима у Берлину, затим у Ерфурту. Он је умро врло 
млад, после једва навршене двадесет и две године. 

Почео је писати у Световиду, Алп му је главни 
рад у првим годинама Данице, који је 1865 изи- 
пао у Земуну у засебној књизи, са предговором 
његова друга и пријатеља Стојана Новаковића. 
Као што је обично са тим посмртним збиркама, 
поред довршених песама, има их збиља у „тра- 
љама“, како је певао Бранко Радичевић, недовр-~ 

»ове ми песме неваљају, није ни руге, првине су.“ 
ъ То је родољубива, љубавна и винска поезија, 
не без извесне топлине и срдачности. Колико се 
даје судити по тој малој збирци младићских сти- 
хова, Васић је имао дара, и ту има доста добрих 
стихова, испеваних у духу поезије Бранка Ради- 
чевића, али ипак са нечим особеним и својим. 

Од Васића је остало неколико популарних 
песама, као Сироче сам ..., Нек’ душман види..:: 


Што ћутиш, ћутиш, Србине тужни, 
Протрљај очи, слава те зове, 

Слава те зове на црно гробље 

На оно тужно Косово поље 


Та да ли живиш, та да ли чујеш, 

Ту црну клетву, тај уздах тешки, 

Да ли још памтиш, да ли још знадеш, 
За онај бојак, бојак витешки 2 


У свом проучавању модерне српске лирике, љу- 
бомир Недић је приметио искрену патриотску по- 
езију младог Владимира Васића, и изгледало му 
је да би он „једини међу својим друговима одржао 
био реч, и да би да је дочекао наше ратове за 
ослобођење, постао био српски Кернер.“ На страну 
пророчанства, која су увек сумњива, парочито у књи- 
жевности, ван спора је да је Владимир Васић био 
млад песник од срца и искрености, и да је његова 
смрт била известан губитак за српску књижевност. 

МИТА ПОПОВИЋ 
(1841—1888) 


——- Ф-— 


Један од најплоднијих и најслабијих писаца 
омладинских био је Мита Половић, „браца Мита“, · 
како је он себе радо називао. 

Рођен у Баји, као и Богобој Атанацковић, ђак 
мађарских школа, он је прве стихове певао и штам- . 
пао на мађарском језику. И доцније, он је писао 
са толико лакоће на мађарском, да је на једној 
седници Кишфалудијевог Друштва песник Карло 
Сас узвикнуо: „Та овај уме боље мађарске сти- 
хове да пише него ми сами.“ Он је био вешт пре- 
водилац са мађарског на српски и са српског на 
мађарски. Сем Мађара он је преводио и Макферсона, 
Бајрона, Пушкина, Ламартина, Алфреда де Мисеа. 

Поезија његова је патриотска и љубавна, п он 
је своје површне, маштом оскудне и прилично ба- 
налне стихове штампао по свим могућим српским 
листовима, часописима и календарима. Прва његова 
песма у Даници 1861 звала се 0ј, и сва његова 
поезија била је једно отегнуто и патетично 0]. 
Винска лирика, врло груба, и развучене историјске 
баладе биле су му најмилије. Патриотске песме, _ 
његове »бојне песме“, одјекују звекетом мачева, 
севањем ханџара, грмљавом топова; оне носе на- 
слове: Абердар је пукао !... Пашите се !..., На ноге!..., 
Напред !..., На ченгеле!... Неколико од тих његових 
песама успеле су да уђу у народ, тако: Сабљо моја 
димишћијо, Море ми је љубав твоја... 

Шесетих година његов је углед био тако слаб 
да се на прво издање његових песама јавило свега 
тринаест претплатника. Крптика седамдесетих го- 

Е й. се нарочито окомила на овог вербалиста 
и неталентованог декламатора, „безазленка“ како 
се сам називао, и убила му и оно мало угледа што 
му је његова иначе похвална вредноћа доносила. 
Али све те опоре речи њега нису устављале, и 
он је даље певао, не осећајући истину коју је 
Огист Барбје Формуловао да „у врту уметности 
треба божански певати или ћутати,“ 

Мита Поповић се огледао и на историјској 
приповетци (Вартоломејска ноћ, Перон, 1870), и на 
историјској драми (Крвави престо, Цар Јован, Гра- 
диња и син му Немања, Стеван последњи краљ бо- 
сански, Деспот Лазар Бранковић), али са нимало 
више среће и успеха. 

Кутузо» Петар 120. 
















Л. 






| Хоре “ЛИ 'драматичар) 200. 
5 . 288, 290. 292, 
304, 423. 
Лазаревић Радмило Хи, 100, 291, 
304, 307, 397, 418. 
Лазић "Василије 381. 
Лајел Чарлс 281. 
Ламарк Жан-Батист 274. 
Ламартин Алфонс де 46, 193, 259, 
382, 399, 400, 546. 
Ламне Иг-Фелисите 354. 
Лаплас Пјер Симон 274. 
Лахман Карло 211. 
Лаубе Хајнрих 261. 
Лебедева Марија 102. 
Леже Луј 96, 122. 
Леко Марко 107. 
Лемонје Шарл 245. 
Лепау Никола 367. 
Леонарди Ђакомо 458. 
Леру Пјер 260. 


Лесинг Готхолд Крајем 62, 63, 


366, 367. 
Либиг Јустус 292. 
Литре Максимилиан Пол Емил 244 
Лозанић Сима 145. 
Лонге Шарл 245. 
Лујс Џорџ Хенри 292. 
Лутер Мартин 328. 


Љ. 


Љенартович Т. 189. 
Љермонтов М. 291. 

Љочић Ђура 138. 

Љубиша Стјепан Митров 304. 


М. 


____ Магарашевић Ђорђе (1793—1830). 
| (1854) 9, 63, 179. 
Магазиновић Коста 22. 

Мадач Имре 361. 


| 
| 
| 
| 
| 


Мајер Матија 181. 

Мајерхофер барон 42. 

Максимовић Јован 366, 370, 478. 

Макферсон Џемс 310, 314, 546. 

Малетић Ђорђе ХП, 5, 53, 60, 63, 
40, 72, 73, 199, 273, 338, 349, 
384, 391, 465, 477. 

Манжен Е. 244. 

Маргалић 355. 

Маретић Томо 850. 

Маринковић Др. Вук 18. 

Марковић Ђорђе 417, 512, 

+ Јеврем 188. 

Ы Павле Адамов ХШ. 

4 Светозар ХШ, 75, 107 
127, 128, 134, 145. 167, 948, 259, 
281, 270, 271, 272, 277, 282, 284, 
287, 289, 293, 308, 307, 420, 422, 
508, 542. 

Мартиновић Саво 371. 

Матавуљ Симо 479. 

Матић Гаја 109, 479. 

» Димитрије 18, 21, 
258, 389, 451. 

Матић М. 33. 

Мацини Б. ІХ, 87, 137, 150, 156, 
164, 235, 237, 238, 239, 241, 242, 
243, 244, 254, 256, 260. 

Машин Ј. Др. 74. 

Маширевић Самуило 342. 

Медаковић Др. Данило 16, 21, 50, 
65—67, 68, 69, 70, 87, 194, 205, 
446. 

Медаковић Милорад 67, 230, 238. 

Медовић Аћим Др. 74. 

Менделсон Мојсије 367. 

Мендсдорф Пуљи 84. 

Мериме Проспер 310, 314, 326, 500. 

Метерних 43, 332, 471. 

Мијатовић Чедомиљ 76, 145, 167, 
195, 304, 392, 423. 

Мијалковић Сава 872. 

Миклошић Ф. 378, 364. 

Мил Џон Стјуарт 245, 256, 271, 
281, 304. 

Милаковић Димитрије 230. 

Милер Вилхелм 312. 

Милер Јован Ф. 311, а 

Милетић Светозар Др. 7 „9. 14.415, 
65, 81, 84, 91, 95, 104: 111, 121. 
128, 124, 126, 131, 136, 148, 162, 
167, 168, 180, 188, 216, 237, 250, 
269, 263, 264, 388, 399, 435, 477, 
525, 585. 

Милићевић Милан Ђ. 72, 182, 252, 
334, 349. 

Миловук Милан 144. 

Милојевић Милош 240. 

Милошевић Раша 107, 128, 218. 

Милсан Жозеф — Антоан 411. 

Милтон Џон 444. 

Милутиновић Симо 12, 22, 52, 207, 
216, 230, 281, 317, 864, 397, 405, 
416, 436, 457, 416, 515. 

Мирославић Шпун Наполеон 299. 

Мисе Алфред де 546. 

Митермајер Карло 245. 

Митровић Милорад 372. 

Михаило Митрополит 185. 


150, 182, 

Михаиловић Антун 8. 
5 Евстатије 198. 
Паја 124. 

Мицкијевич Адам 8, 9, 19, 182, 187, 
188, 304, 315, 828. 

Молешот Јакоб 281. 

Молиер Жан-Батист Поклен 219, 
389. 

Монглав Франсоа де 8310. 

Монтањ Мишел де 309. 

Мразовић 120, 184. 

Мркаљ Сава 54. 

Мур Тома 821, 373. 

Мурко Др. Матија 10, 176, 189, 202, 
211, 312, 328, 363, 364. 

Муравјев А. Н. 66. 

Мушицки Ђорђе 4. 

Лукијан 4, 5, 9, 22, 54, 

60, 63, 205, 211, 399, 356, 365, "418, 
457, 476. 


Н. 

Навала Михаило 120. 

Наполеон І, Х, 32, 278, 310. 

4 ИХ. 76, 96, 140, 242, 
250, 252. 

Натошевић Ђорђе 70, 160, 307. 

Недељковић Тоша 822, 395, 421. 

Недић Др. Љубомир 499, 545. 

Некрасов Никола 291. 

Ненадовић Матија Прота 76. 

Ненадовић Љубомир П. ХН, 21, 32, 
39, 44, 50, 52, 60, 61. 65. 72, 75, 
76, 77, 178, 180, 181, 182, 186, 196; 
221, 996, 228, 980, 231, 232, 299. 
304, 332, 342, 366, 368, 899, 400, 
411, 493, 445 —456, 468. 467, 477, 
536. 

Нешковић Мита 210, 238. 

Николајевић Ђорђе 185. 

Светомир 307. 

Нико. 1ић Андра 107. 

9 Атанасије 385, 389, 
У Владимир 

Б Исидор 196. 

С Тихомир 21. 

Нинчић Арон 418. 

Ноар Виктор 250. 

Новаковић Стојан 56, 122, 137, 167, 
218, 287, 291, 292, 304, 307, 386, 
347, 371, 391, 418, 471, 544. 

Новић Јоксим Оточанин 14, 24, 52, 
71, 185, 299, 318, 320. 341, 345, 
346, 472—474. 

Нодје Шарл 310, 314, 326, 403. 


Њ. 


Његош Петровић Петар, ХП, 50, 67, 
76, 320, 330, 831, 341, 398, 458. 
Њемцова, Божана 463. 


РЕГИСТАР 


—— 


о. 


Оберњик 91. 

Обрадовић Доситије 22, 56, 58, 60, 
65, 100, 157, 158, 203, 206, 272, 
209 286, 328, 341, 348, 445, 446, 

41. 
Обреновић Анка 207. 
3 Јеврем 65. 
М Милан 
+ Милош 65, 138, 135, 144, 
388, 388. 


Обреновић Михаило 8, 87, 96, 97, 
119, 122, 123, 124, 188, 136, 137, 
142, 143, 147, 148, 222, 227, 242, 
284, 388, 391, 436. 

Овидије 458. 

Огњановић Илија ХПІ, 102, 103, 
105, 109, 157, 307, 346, 367, 
400, 413. 

Огњеновић Шппро 132. 

Одавић Риста 372. 

Омер-паша 26. 

Омир 310. 

Орешковић Мита 90, 257. 

Остојић Тихомир 168. 


П. 


Павловић Дамјан ХШ, 76, 168, 299, 
320, 851, 369, 412. 

Павловић Драгољуб 34. 

Ђорђе 307. 

Јован 106, 132, 134, 254 

Милорад 372. 

Стеван В. 102, 167. 

Теодор 10, 55, 65, 
316, 336, 856. 

Павишевић Сава 368. 

Палацки Ф. 178. 

Памучина Јанићије 185. 

Пантелић Јован 368. 

Папић Максим 178. 

Пастрнек Ф. 10. 

Пачић Јован 10, 217. 

Пашић Никола 128. 

Пашић Сретен 326. 

Пејачевић Петар 86. 

Пејић Ђорђе 124. 

Пелагић Васа 109, 129, 131, 132, 
167, 189, 255, 264, 307. 

Пелтан Евжен 244, 958. 

Перси Тома 309, 310, 31. 

Петар Митрополит 22, 381. 

Петефи Александар 37, 352, 858, 359, 
360, 369, 410, 421, 480, 481, 505. 

Петрановић Богољуб (Теофил) 66, 
321. 

Петрановић Божидар (Теодор) 8, 
4, 207. 


у“ С Њ 

























Петровић Вукашин 159, 

“ + __ Димитрије 21. 
» __ Љубомир (Љубинко) 362. 
>, Милорад 529. 
» “ Милош 19, 28. 

М Мирко 321. 
~ Мита 304, 881, 418. 
э Никола (Кнез) 222. 

А Милан 20. 
Петронијевић Павле 26, 32. 
Пије ІХ, 260. 
Пипин Александар Н. 206. 
Писарев Д. И. 277, 284, 287, 289, 292. 
Писемски А. Ф. 239, 290. 
Плавшић ЈосиФ 4. 
Платен Аугуст Фон 375, 376, 378, 480. 
Плешчајев 422. 
Подградски Јоси 8. 
Подманицви Ф. 91. 
Полит-Десанчић Др. Михаило ХІҮ, 
48, 167, 168, 182, 197, 232, 240, 
257, 307, 337, 399. 
Попов Нил 18. 
Поповић Александар В. 269. 

~ Аца дуб 13, 81, 86, 95, 262, 
316, 320, 401, 403, 472. 
Поповић Богдан 490. 

> Димитрије 18. 

х Ђорђе ХШ, 3,13,67, 70, 95, 
204, 224, 289, 297, 298, 350, 388. 
Поповић Јефтимије 316. 

» Јован Ст. ХП, 23, 35, 46, 
47, 52, 53, 54, 61, 62, 63, 64, 67, 
68, 71, 76, 200, 207, 273, 330, 331, 
335, 348, 388, 389, 390, 391, 397, 
411, 445, 465, 477, 514, 536. 
Поповић Корнел 65. 

> Коста 867. 

» Милош 76. 

» Мита 89, 102, 104, 229, 284, 
316, 361, 377, 401, 408, 410, 
546 — 547. 
Поповић Павле 354. 
5 » Шапчанин 14, 478. 
М Сима 240, 304,316, 377, 422. 
Ы Сретен Л. 9, 207, 316. 
$ Стеван В. 102. 
= Стеван Д. 241, 307. 
Похар Јован 258. 
Прати Ђовани 234. 
Преле Јоханес 156, 238, 261, 400. 
_ Прерадовић Петар 37, 212. 
_ Прванов Ђорђе 307. 
Протић Петар Сокољанин 19, 20, 
24, 34. 
_ Протић Стеван 387. 
— Шрудон Шјер Жозеф 252, 453. 
Путник Паја 13. 

зо Медо 177, 180, 187, 233, 239, 


Пушибрк Васа 153. 
Пушкин Александар С. 291, 326, 
400,489, 546. 


Е. 


Радичевић Бранко ХИ, 8, 13, 22, 
24, 49, 50, 52, 56, 61, 100, 196, 
207, 212, 216, 217, 231, 316, 817, 
319, 327, 382, 338, 836, 345, 347, 
348, 351, 368, 369, 401, 403, 406, 
429—440, 447, 477, 478, 479, 491, 
515, 542, 544, 545. 

Радичевић Теодор (Божидар) 368. 

Радишић Јулије 70. 

РадониЬ Нова 95, 400. 

Рајачић Јосио 8, 9, 16, 43, 56, 175, 
203, 332, 335, 346. 

Рајић Јован (историчар) 54, 66, 206. 
» » (адвокат) 62. 

» Етелка 217. 

Рајковић Ђорђе ХПІ 60, 95, 205, 
800, 394, 361, 379, 381, 399, 438, 
463. 

Рајковић Сава 108. 

Ракић Мита 107, 252, 292. 304, 348, 
871. 

Раковски С. 181. 

Ранке Леополд 137. 

Рањина Динко 316. 

Радовановић Ал. М. 291. 

Рекли Елизе 244. 

Ренан Е нест 492. 

Ригер Др. Ф. 178. 

Рикерт Фридрих 373, 375, 376, 378, 

Ристић Јован 20, 21, 22, 28, 24, 27. 
29, 85, 410. 

Рожар 250. 

Рошфор Анри 250. 

Руварац Иларион 71, 194, 195, 196, 
817. 

Руварац Коста ХП, 102, 269, 372, 
398, 411, 412, 444, 521, 537—540. 

Руж де Лил Клод-ЖозеФ 422. 

Ружић Димитрије 887. 

» _ Добросав 371. 

Русо Жан-Жак 210, 260, 309, 398, 

467, 486. 


с. 


Саали-ефендија 224. 

Савковић Светозар 102. 253, 399. 

Савић Др. Милан 102, 105, 105, 
109, 413. 

Сајдл Јохан Габриел 463. 

Салвини Тома 2:'. 


2. ~ 

Санд Жорж 282. 
Сандић Александар 13, 152, 190, 218, 
Сауте Роберт 374. 
Светић Милош (вид. Хаџић Јован) 
Секач Јосиф 355. 
Семере Павле 355. 
Сервантес Мигуел Саведра 145. 
Сечењи Стеван 40, 202, 355. — 
Си Евжен 60, 72, 236, 
Сибур Мари-Доминик-Огист 69. 
Сиглигети Ј. 362. 
Симић Владимир 132. 
» Живојин 107. 
“ Стојан 22. 
Симон Жил 253. 
Скабичевски А. М. 279. 
Скерлић Јован 47, 266, 286, 8314, 
370, 440, 502. 
Скот Валтер 310, 326, 397. 
Сломшек 4. 
Смичиклас Таде 4. 
Соларић Павле 58, 207, 273. 
Соловјев Е. А. 279. 
Сопрон Игњат 72. 
Софокле 62. 
Спенсер Херберт 274, 281. 
Срезневски 317. 
Срећковић Панта ХП, 122, 144, 255, 
891. 
Стал Госпођа де 814. 
Стаматовић Павле 43, 103, 179, 180, 
218, 330. 
Стаменковић Андрија 35. 
Станковић Корнелије 185, 219, 399. 
Станојевић Драгиша 128, 215, 255, 
277, 804, 306, 347, 418. 
Станојевић Лаза ХІҮ, 99, 159, 418. 
3: Риста 21. 
Станоје 10. 
Стахурски Не 189. 
Стејић Др. Јован 52. 
Стефановић Бранко 2334. 
Д Милена 576. 
+ Ника 132. 
Стојадиновић Милица-СОрбкиња 44, 
57, 134, 302, 338, 389, 348, 423, 
462–-469, 542. 
Стојановић Ђорђе 14, 87. 
Я Исидор 18, 30, 52, 320. 
Сточевић Али-паша 5.8. 
Сточић Ника 132. 
Стратимировић Ђорђе 25, 87. 
Суботић Јован ХИП, 5, 15, 37, 52, 
53, 54, 55, 59, 61, 62, 63, 96, 166, 
149, 182, 184, 185, 198, 199, 200, 
207, 223, 265, 268, 273, 816, 317, 
465, 342, 356, 365, 379, 388, 391, 
404, 406, 432, 434, 525. 


Суботић Василије 365. 
Сундечић Јован ХП, 67,180, 231, 258, | 
283, 299, 320, 368, 493, 414—416. | 


Т. 


Талви Тереза 313, 364. 
Текелија Сава 91, 95, 207, 238, 329, 
415, 416. 
Телечки Лаза 298. 
Тен Иполит 195. 
Теодоровић Димитрије 12. 
Тидге Кристоф Аугуст 366. 
Тир Стеван 140. 
Тирол Димитрије 207. 
Тјери Огистен 191. 
Ткачев П. Н. 21. 
Тодоровић Петар 291. 
Стеван 197, 392. 
Толстој А. К. 291. 
Толстој Лав 291. 
Томазео Никола 182, 315. 
Томановић Лаза 107. 
Томић Јован 20. 
Томпа Михаило 40. 
Топонарски Миливој 109. 
Тот Коломан 361. 
Трајчке Хајнрих Готхард 182. 
Трбуховић 204. 
Трнски Иван 184, 299. 
Тун Гро 59. 
Тургењев Иван 62, 272, 276, 277. 
280, 282, 289, 290, 291, 304, 366. 


Ћ. 


Ћирић Исидор 102, 304, 413, 423, 526. 
а Стеван 28 

Ћоровић Владимир 98, 160. 

Ћурчин Др. Милан 315. 


У. 


Уланд Лудвик 312, 364, 372, 482. 

Утјешеновић Огњеслав Острожин- 
ски 12, 225, 227, 319, 342, 413, 
422, 493, 469411. 


Ф. 


Фавр Жил 244, 251. 

Фаге Емил 397. 

Фајербах Лудвик Андреас 231. 
Фалерслебен Хофман Фон 409. 
Фаради М. 281, 292. 































Феђковић О. 291. 

Фенелон Франсоа Солињак де ла 
Мот 210. 
Ференц Ј. 102. 

Фери Жил 244. 

Фихте Јохан Готлиб 208, 328. 
Фогт Карло 245, 249, 281, 292, 304. 
Фориел 314. 

Фортис Алберто 312. 

Фрајлиграт Фердинанд 372, 370, 480. 
Франкл Лудвик Аугуст 463, 467. 
Фридрих Велики 236. 

Фүзинато Арнолдо 239. 

Фуке де ла Мот Фридрих 9366. 


"~ 
і 
| ~ 


Ж, 


Хајзе Павле 373, 538. 

Хајне Хајнрих, Х, 192, 200, 238, 261, 
262, 311, 362, 366, 367, 369, 370, 
371,372,376, 410, 421,457, 481, 489. 
516, 515, 525. 

Ханка Вацлав 178, 181, 812. 
Хаџић Др. Јован 52, 62, 67, 87, 185, 
195, 318, 320, 331, 341, 356, 365, 
367, 477. 

Хаџић Антоније ХТУ, 123, 124, 130, 
219, 299, 303, 305, 339, 360, 384, 
387. 

Хегел Георг Вилхелм Фридрих 68, 
210, 292. 

Хекел Ернест 274, 281, 292. 
Хервег Георг 378, 480. 

Хердер Јохан ГотФрид 62, 63, 72, 
ЈА 175, 176, 311, 365, 366, 367, 
Хомјаков А. С. 9, 177, 291. 
Хорације Квинт Флак 61, 62, 820, 
465, 499. 

Хорват Г. 355. 

» Мирко 86. 

» (Стеван 8355. 

Хрваћанин Манојло 218. 

__ Христић Филип 22. 

Хумболт Вилхелм Фон 828. 


Ц. 

Цар Марко 177, 439. 

Цветић Милош 520. 

Ценић Ђорђе 18, 21. 

Цицерон Марко Тулије 61, 63. 


_ АЗБУЧНИ РЕГИСТАР 


57 


Црнобарац Димитрије 22, 340. 
Цукић Коста 21, 138. 


ч. 


Чакра Емил 3, 67, 94, 181, 195, 218, 
232, 801, 388. 

Чајковски Михаило 139, 523. 

Чарнојевић Петар 38, 91. 

Чернишевски Никола Г. 137, 277, 
282, 254, 288, 289. 

Чоке Хајнрих 62, 72, 304, 360, 365, 
366, 370, 524. 

Чортановић Павле 197. 


ШІ. 


Шамисо Адалберт Фон 525. 

Шантић Алекса 372. 

Шапчанин Милорад Ц., ХП, 19, 22, 
104, 158, 167, 197, 284, 302, 306, 
868, 371, 406, 409, 420, 423, 445, 
516—524. 

Шарчевић Амброз 224. 

Шатобрнан Франсоа Огист де 191, 
259, 374. 

ШаФарик Јанко 18. 

Ӯ Павле 170, 363. 

Шелеј Перси Биш 258. 

Шенје Андре 458. 

Шекспир Уијлем 95, 309, 320, 384, 
890, 391, 392, 393, 394, 395, 396, 
510, 511. 

Шерер Вилхелм 191, 375, 481. 

ШеФел Виктор 312. 

Шилер Фридрих 62, 76, 148, 215, 
362, 365, 366, 367, 390, 391, 403, 
410, 447, 457, 463, 465, 467, 525. 

Шлајхер Аугуст 260, 292. 

Шлегел Вилхелм 211, 200, 364. 

+ Фридрик 192, 311, #28, 364, 
375. 

Шмит Христифор 60, 219. 

Шпун Наполеон М. 184. 

Шрепел Миливој Др. 10. 

Штросмајер Јосип Јурај 26. 

Штур Људевит 8, 7, 8,9, 10, 15, 
18, 19, 66, 177, 178, 189, 216, 
220, 304, 317, 818, 363. 

Шупљикац Јован 4. 

а Стеван 4, 23, 466. 

Шурмин Др. Ђуро 3, 176, 204, 205, 
355, 386. 

Шчедрин (Салтиков М. Е.) 292. 

место 
Сербски Летопис 
Јоаким 
Српски конгрес 
Арањи 
херцхерцегиње 
Стајић 
Светозар 
Јулија 
1794 
Славено- 
Павловић 
власити 
словенске походе 
ХУШ 
Сретен А. 
Калачи 
1840 
іпёёгеѕѕё 
Уёабосаті 
од почетка ХУШ 
Русков 
руской 


(Вила, 1868, Убојица, Не- 


срећна љубав) 

од 

Сербски Лбтописи 
Јоксим 


политички Српски конгрес 


Арањ 
ерцхерцегиње. 
Стејић 
Светозор 
Јулије 

1793 
Славенно- 
Поповић 
властити 
словенски походи 
ХІХ 

Сретен Л. 
Калочи 

1830 

іпёгеѕѕёѕ 
Уёпёсаге 

од краја ХУП 
Русское 
русской 


(Вила, 1868) 
1831 
код 
Арањ 
Арањ 
Арањ 
Имра 
Гарајија 
Круга 
А настазиуса 
Мавра 
не 
Акмечетска 
Ђорђу 
који 
изјаснила 
већи 
чилне 

Хронолошки преглед главнијих дела стоке књижевности од 1848 до 1871 










== 
л пое- 


ја 









Злато- 

Гласи 

г виле 

19) 

р П. Не- 

Е ПВеме 

 Славен- 

а (1849) 

[алетић: 

. (1849) Петар Петро- 
Оунде- вић Његош : 
рце или | Кула Буриши- 
ке пгЂеме| ќа ичардак А- 
50) лексића (1850) 
Злато- | Бранко Ради- 
Златијн- || чевић: Песме 
(1851) (1851) 

а Бан: 

не пгЂеме 

4 ы Петар Петро- 
[19 вић Његош: 
' (1554) = 

Слободияда 

От. По- (1854) 
Дагорћ 

5 
· Мале- 
е2, П. | Борђе Малетић: 
5 Сватови (1855) 





Јован Суботић : 
ДЪла, П. Пене, 
епосске (1859) 








Епска поезија [= 


| 


Позоришна 


књижевност 





Трагедија и 
драма 


Јован Отерија 
Поповић: Но- 
вия позор илитна 
дбла (Сан Кра- 
лђвића Марка 
"Светислав ш 
Милева) (1848); 
Свеска 2: Сте- 
фанъ Дечански 
(1819) Айдуци 
(1858), Лахан 
(1853) 


Ђорђе Малетић: 
Апотеоза вели- 
коме Карађорђу 
(1850) 


Матија Бан: 


Мейрима или 
Бошнаци (1851) 


Петар Петровић 
Његош : Лажни 
цар Шћепан 
мали (1851) 











Комедија 





Ј. Ст. Поповић: 
Кенидба ш 3- 
дадба (1858) 
Београд некадъ 
и садъ (1858) 





Романи, новеле, 
приповетке 











Богобој Атанац- 

ковић: Пупољ- 

ци І св. (1851), 

П ев. 1852. (Два 
И дола). 


Јаков Игњато- 
вић: Ђурађ 
Бранковићљ 

(1859) 


Књижевна кри- 

тика и исто- 

рија књижев- 
ности 





Иларион Рува- 
рац: Прилог к 
испитивању 
србских јунач- 
ких песама 
(1857) 


Константин Пе- 
јичиЬ: Житив 
Теодора Павло- 


Мемоари 
тописи, п 
















вића (1857) 


Љубомиј. 
Ненадовић/и- 
сма из Не 
(1852) 
Писма из 
царске. (1) 
Писмо из Ти- 
за (185 





Историја 


српска 


Милорад Меда- 
ковић: Повђ- 
стница Црне 
Горе (1850) 


Др. Данило Ме- 

даковић: Ло- 

вбетница (рб- 

ског народа до 

год. 1850. (1851 
— 1852) 


Михаило Обре- 

новић: Милошљ 

Обреновићљ 
(1850) 


Д. Милаковић: 
Историл Црне 
Горе (1856) 








Философија 


Константин 
Бранковић : Ми- 
слословлЂ или 
логика (1851) 





Михаило Хр. 
Ристић: Систе- 


Народне умо- 
творине 


Вук. От. Кара- 
џић: Српске на- 
родне послови- 
це (1849) 
Српски рјечник 
(1859) 
Српске народне 
приповијетке | 
(1853) 


Вук Врчевић: 
Морално-забав- 
не ш шаљьиво- 
поучителне срб- 
ске загонетке 
(1857) 





ма целокупне 


филозофије. 
(1858) 





Друштвене 
науке 


Прилог І 
















Лепа 
књижевност 


Александар 

Пушкин: Капе- 

танова ћерка. 
(1849). 


Алексапдар 
„Дима: Наполе- 
онљ Бонапарта. 

(1850) 
Ф. Шилер: Фи- 

Јеско (1850) 
Краљодворски 
рукопис (1851) 


Бартелеми: Пу- 

тованђ младогъ 

Анахарстиса 
(1851) 


Изабране при- 
повђдке из жи- 
ладу и вдне ноћи 
(1859) 
Цицерон: Кньи- 
га о дужности- 

ма (1854) 


Х. Бичр-СОтовн: 
Чича-Томина 
колиба (1853) 


Чајковски: Ко- 
зачка освета 
(1854) 


Евжен Ои: Ла- 
риске тайне 


(1854-—5) 


Александар 

Дима: Грофъ од» 
Монте- Христо 

(1855—1856) 





Јован Арањ: 
Толдил (1858) 


Тацит: Живот 





исторіи Срба и| 





Наука 








Гизо: Демокра- 
та у Францу- 
скоп (1849) 





Људевит Штур: 
Књига о народ- 
нимљ песмама 


ш приповедкама 


славенскимъ 
(1857) 


А. Ф. Хиљоер- | 
динг: Писма 0) 





Бугара (1857, 
1860) 


А. Мајков: 
Исторія срб- 








кн. Юлия Агри- 
коле (1859) 


скогъ народа | 
(1858) | 





ка пое- 4 
2 Епска поезија 
зија 


шр П. не. Јоксим Новић 
ај: Песме | Оточанин : Ла- 
ње (1260) | зарица, П из- 
"дање (1860). 


Др | Милошева | 
860). 580 


Хајдук Вељко, 
ја Бан: | Васа Чарапић, | 
ичне ије- | Јанко Катић, и | 
І. (1861). Станоје Главаш | 


| 1860). 

| Марко- виђа Илија 

охоро (1862). | 

562). Душанија 
(1868). | 

Московија | 

(1868). | 

орад П. Карађорђе 

нин: Пе-) (1865). | 

І (1868) | 


Огњеслав Утје- | 
| шеновић Остро- 
жински: Не- | 
дблко (1860). | 


Јовано- 125 | 
"ОБА Јован Суботић: 





зуса ДЂла, књ. Ш. | 

а: | Пђене епосске 
(1860). _— | 

| Никанор Гру- 

јић: Свети Сава 

(1861). 

„~ Ва. |Јован Сундечић: 

| пр Крвава Кошуља 


| (1 864). | 


| Медо Пуцић: 
| Стећа (1864). | 
| 


О), 


"Смрт шара Ми- 


Позоришна и 


књижевност 





Трагедија и 
драма 


Јован Драгаше- 
вић: Ајдук- 
Вељко (1861). 


Јован Суботић: 
ДВла ТУ ПИђене 
драмске (Вла- 
дислав) (1862). | 


Ђура Јакшић : 
Сеоба Србаља 
(1868). 
Борђе Малетић: 
Србски Хай- 
дуци (1863). 


Јован Суботић; 
Немања (1868). | 





Малија Бан: | 
Цвієти србске | 
(1866). | 
Лаза Костић; | 
Максим Црно- 
јевић (1866). 


Ђорђе Малетић: 
тамла (1866). 











Комедија 


Романи, но- 
веле, припо- 
ветке 


Јаков Игњато- 
вић: Тридесет 
година из жи- 
вота Милана 
Наранџића 
(1860). 





| 
| Јаков Игњато- 
вић: Милан На- 
ранцић П (1863). 


| 


Књижевне кри- 
тике и историја, 
књижевности 





Јоксим Новић 
Оточанин : Ка- 
| петан Радич 
Петровић и по- 
| хрштеница 
| Зорка (1866). 
| 
| 





| 


Јоксим Новић 
Оточанин : 
Старине од Ота- 
рине Новака 
(1367). 








Стојан Новако- 
вић: Историја 

сриске књижев- 
пости (1867). 







Мемоарј)- 
писи, 





Милицај- | 
динови|- 
киња: Уш 
койш Тот 
(1861, 

18 


Историја срб- 
| ског народа 
1-0 (1563 


| 





Милан [- | Панта Орећко- | 


Никола Крстић: 


1864). 


и џ 
сторија аел Друштвене 
српска _ науке 
В. С. Караџић: | Михаил Хр. 
"| Правителству- |Ристић: Система 
ощи Совђтђ | целокупне (фи- 
сербекій (1860). |лозофиле (УП-Х) 
| . (1860). 





Народне умо- 
творине 


Др. Михаило В. 0. Караџић: 


Полит- Десан- | Србске народне | 


чић: Народност! 
| (1862). 


и њен државо- 
правни основ 
(1869). 











лићевићр- | вић: Синан- | 
| ничка, ы І.) Патша (1865). | 
| 
Милорад Меда- 
ковић: Устанак | 
србски од 1806 | 
до 1810 (1866). 
Божидар Пе- 
трановић : Бого- 
мили. 
Милан Кујун- 
Пут лад џић: Кратки 
питомо преглед хармо- 
Србијт није у свету 
(18( (1867). 
Мемоар\те 
Матије \о- 
вића | 








Алимпије Васи- 
сиљевић: Исто- 
рија народног 
образовања код 
Срба (1867). 


Пјесме. ТУ. 


Српске народне 
пјесме У. (1865). 
Српске народне 
пјесме из Херце-| 

говине (1866). 


Богољуб Петра- 
новић: Српесне 
народне пјесме 


цегозине (1867). 
Српске народне 
пјесме из Босне, 
(Женске) (1867). 





|Булвер: Послед- 
њи 


из Босне и Хер) 


Преводи 


Прилог П, 











Лепа књижев- 
ност 


| 
|Петељи: Витез» 
| Тованљ (1860). 
Бајрон: Ђаур 
(1860). 
| Бајрон: Лара 
(1860). 
Јован Јовано- 
вић: Источни би~ 
сер (1861). 
| 
|Шекспир: Венус 
и Адонис 1861). 
Лесинг: На- 
тань ` Мудрый 
(1861): 
! М. Љермонтов: 
| Демон (1863). | 
| А. Пушкин: 





Наука 






Ксенофонт; Ико- 
номија (1861). 


Е. Лабуле: Ва- | 
спитање у Аме- 
риши (1868). 





| Кавкаски роб 
(18 3). | 
М. Чајковски: | 
Крџалија (1863), 
М. Љермонтов | 
Јунак нашег | 
доба (1563) | 
Тете: Торква- 
то Тасо (1864). 
Н. В. Гогољ: 
Приповедке 1-1 
(1864—1865). 
Пушкин: Ду- 
бровски (1864). 
| дгар Литн 


| 


данш Пом- 
пеја (1865). 
Ч. Дикенс: 
Борба у животу 
(1865). 
Шекспир: Ју- 
лиле Цезар 
(1866). 
Монтескије : 
Персијска 
писма (1856). 
М. Менделсон: 
Федон (1866). 
Евжен Сп: Ве- 
чити Юда (1867). 
Виктор Иго: 
Работници на 
мору (1807). 
Флориан: Виљем. 
Тел (1867). 
М. Јокаји : Гу- 
сарски Краљ | 


Миње: Историја 
Француске ре- 
волуције (1863). 








Леополд Ранке; 

Историја ери- 

ске револуције 
(1964). 


Монтескије : 
Разматрања о 
узроцима вели- | 
чине Римљана и 
њитовога опа- 

дања (1866). 





(1807). 











јирска пое- 


зија 


[илан Кујун- | Јован Илић: 


Позоришна књижевност 


Епска поезија ар Е 


Трагедија и 
драма 


| Ђура Јакшић: 


№: Абердар Пастири (1868) Јелисавета кне- 


рои Јек (1868) 
в Драгаше- 


1: Песме 
отлуно изда- 
ве) (1869) 
ован рчић- 
иенко: Песме 
(1869) 

аитпа Отоја- 
ови -Өрбки- 
з: Песме. ИД 
мање. 1869. 






ла Кујун- 
А (А бердар): 
руг лек (1870) 











шли Јовано- 
№: Ове доја- 


аа Дејано- 
шь: Списи 
(1871) 


њеслав Утје- 
пови Остро- 


трожинска, 
!то издање. 
(1871) 


гиња црногор- 
ска. 1868. 


Јован Си 
Дбла. Књ. У. 
Звонимир, Пре- 
вала (1868) 
Књ. ҮІ. Милош 
Обилић — Бо- 
дин (1868) 
књ. УП. Јакин- 
та — Сан на 
јави — Крст и 
круна— Ситни- 
је драмске пе- 
сме (1871) 











Комедија 


| Књижевна кри- 


Романи, новеле, тика и исто- 


приповетке 


Јаков Игњато- 





вић: Чудан 
свет. 1869. 


Љубен Караве- 
лов: Је ли крива 
судбина 2 (1869.) 


| рија књижев- 


ности 


Отојан Новако- 
вић: Српска би- 
блијографија за 
новију књижев- 
ност (1869) 





Мита Поповић: 
Вартоломејска 
ноћ (1870) — 
Нерон (1870) 








Мемоа 
тописи 








Стојан Новако- | Милоц- 


вић: Историја | лојевир- 


српске књижев- пис деје 


ности. Друго из-— Ст 


дање. (1871) 


с 





Историја 
српска 


Стојан Новако- 
вић: Законик 
Стефана у: 
шана (181! 


| Милан Кујун- 


Философија 


џић : Философи- 
ја у Орба 1 
(1868) 


Алимпије Васи- 

сена Е око. 

по П. Ст. Милу) 
(1871) 


| 


Народне умо- 
творине 


Вук Врчевић : 
Српске народне 
игре (1869) 


Вук. Врчевић : 
Српске народне 
приповијетке 
(1869) 


Ђорђе Рајко- 
вић : Српске но~ 
родне песме 


Милош ©. Ми- 
лојевић: Песме 
и обичаји цело- 
купног народа 
српског 1—11 
(1868—1870) 


Ботољуб Петра- 


новић: Српске | 


народне пјесме 

по Босни и Хер- 

цеговини. Књига 
Ш. (1870) 


Прилог ПІ 








590. 


В.Орд и 





Владимир Јова-| Жорж Санд: 
новић : За сло-| Ускок (186%) 
Индијске ари- 
поветке (Маха- 
барата) (18568) 
Иван С. Турге- 
њев : Оцеви и 
деца (1569) 
Иван С. Турге- 


Париз у Аме- 
рици (1869) 


Виктор Иго; 
Сиромах Клав- 
дије (1869) 


Мавро Јокаји: 
Приповетке 
(1869) 





Владимир Јова- 
новић : Основи | „У Е 
снаге и величи- | Толдијина ста- 
не србске (1870) Рост (1870) 


Владимир Јова-| Слово о полку 

новић: ЛПоли- | Игоровом 

тички Речник | 
(1870) 


Светозар Мар- 
ковић: Неколи- 
ко чланака 
(1870) 


Боденштет : 
Хиљаду и је- 
дан дан на 
истоку (1870) 


луђерска влада 
(1870) 





| Боденштет : 
Песме Мирзе 

| Хенри Тома 


Бока ; Историја 
цивилизације у 
Енглеској 1. 
(1871) 

Џон Стуарт 
Мил: Лотчиње- 
ност женскиња. 
(1871) 

. Ј. Дрепер : | 

сторија умног 


І. (1871) 

